
Într-o bună zi, în timp ce pregăteam o serie de documente pentru a fi trimise la 
microfilmare, dintr-un dosar al fondului arhivistic Primăria oraşului Câmpulung mi-a 
atras atenţia unul dintre acele documente care nu te lasă să treci nepăsător peste ele. Era 
copia unui testament din anul 1934 prin care un cetăţean al oraşului Câmpulung - Muşcel, 
Oprea Iorgulescu, îşi dăruia întreaga avere mobilă şi imobilă care va rămâne la încetarea 
sa din viaţă, şcolilor nr.1 (de băieţi) şi nr. 2 (de fete) din Câmpulung. Parcurgând alte 
câteva file, am aflat că localul şcolilor, conceput cu intrări separate, pentru băieţi şi fete, 
fusese construit, cu câţiva ani înainte, tot de către el, pe locul vechii şcoli primare de 
băieţi a Câmpulungului. Şi ce local! Inaugurat la 29 octombrie 1929, în prezenţa a doi 
miniştri - unul dintre ei fiind, evident, muşceleanul Ion Mihalache - edificiul costase 
aprox. 5.000.000 lei, o sumă impresionantă, iar condiţiile de funcţionare erau deosebite, 
existând chiar şi un cinematograf şcolar, accesibil tuturor elevilor din oraş. Localul a fost 
dăruit comunităţii de către Oprea Iorgulescu printr-un act de donaţie, citit de primarul 
oraşului într-o şedinţă a Consiliului orăşenesc din 16 februarie 1934 şi acceptat, cu 
mulţumiri şi recunoştinţă, de către toţi consilierii primăriei. După citirea întregului dosar, 
cuprins de admiraţie pentru acest personaj cu care Câmpulungul se poate mândri oricând, 
mi-am pus, cât se poate de firesc, o întrebare: a fost, oare, Oprea Iorgulescu, prin actele 
sale caritabile, un unicat ? Răspunsul nu putea fi decât unul singur, de fapt întrebarea era 
câţi au mai fost, şi, convins că niciun efort nu e prea mare pentru aflarea făcătorilor de 
bine, mi-am propus să-i caut prin toate fondurile şi colecţiile arhivistice şi să-i fac, 
cumva, cunoscuţi pe cât mai mulți dintre ei, chiar pe toţi dacă ar fi posibil. 

După câţiva ani de căutări, am reuşit să dau un răspuns, cu siguranţă incomplet, 
întrebării despre numărul filantropilor din cele două judeţe, Argeş şi Muşcel. Nu atât 
numărul lor, cu mult peste 600, este impresionant, cât frumuseţea în sine a faptelor ce 
răzbat din actele de donaţie şi testamentele acestora, noblețea sufletească a celor care şi- 
au dăruit părţi însemnate din agoniseala de o viaţă, pentru semenii lor, mai ales pentru 
construcția de şcoli în folosul copiilor, văzuţi ca viitorul nostru cel mai de preţ. 

Importanţa socială a operei lor este indiscutabilă. În primul rând, remarcăm că 
fenomenul filantropiei a fost important ca amploare, donațiile au fost numeroase şi foarte 
consistente pentru dezvoltarea instituţiilor, mai ales la sate. Aproape că nu există comună 
argeşeană sau muşceleană unde să nu întâlnim filantropi prin ale căror donaţii s-au 
construit şcoli, spitale, dispensare, sedii de primării, de bănci populare, biserici, muzee, 
case de cultură şi multe altele, acolo unde nu erau sau erau insuficiente. Adesea ei au 
donat nu doar terenul pe care s-au construit localurile acestor instituţii ci şi banii ori 
materialele de construcţie necesare. Astfel, ei au răspuns nu doar unor nevoi individuale 
ci şi celor sociale, făcând ceea ce statul ar fi făcut cu mare greutate şi întârziere. O 
asemenea atitudine faţă de nevoile societăţii, venită nu numai din partea unor 
personalităţi înstărite ci şi din partea a numeroşi oameni simpli, este de natură să arunce o 
lumină favorabilă şi corectă asupra unui popor prea adesea denigrat pe motivul unei 
pretinse lipse de civilizaţie. Ori, un popor care nu aşteaptă, pasiv, doar de la autorităţile 
locale ori centrale şi de la bugetul statului, resursele dezvoltării, este, în mod indubitabil, 
un popor matur şi civilizat. 


În al doilea rând, pe lângă noblețea în sine a gesturilor filantropice, se cuvine să 
admirăm frumuseţea şi, uneori, delicateţea în care au fost redactate actele de donaţie şi 
testamentele. Numeroase donaţii au vizat dezvoltarea învățământului prin construirea de 
şcoli, mai ales la sate, şi adesea vom întâlni formulări, în preambulul actelor, care încep 
astfel: „pentru a proba dragostea ce am avut totdeauna pentru lumina vlăstarelor tinere 
ale consătenilor mei, dăruiesc...”, iar dania consta într-o suprafaţă de teren situat în 
centrul satului sau în locurile cele mai indicate pentru amplasarea şcolii. Pentru a-i 
stimula şi motiva pe cât mai mulţi copii spre învăţătură, unii filantropi au creat fonduri 
băneşti separate pentru acordarea de burse sau pentru cumpărarea de haine şi rechizite 
şcolare elevilor săraci şi silitori. 

În al treilea rând, aceste documente sunt izvoare istorice, ele ajută la cunoaşterea 
mai exactă a istoriei şi nu doar a celei locale, deoarece printre donatori există câteva 
personalități de mare anvergură (Dinu şi Vintilă Brătianu, lon Mihalache, Elena Perticari 
Davila ş.a.) precum şi reprezentanţi ai unor ilustre familii româneşti de pe aceste plaiuri 
(Golescu, Bălcescu, Brătianu, Micescu, Bălăceanu ş.a.), prin ale căror donaţii substanţiale 
s-au întemeiat instituţii cu rezonanţă la nivel naţional, cum ar fi: Centrul Cultural I.C. 
Brătianu de la Ştefăneşti, Muzeul Viticulturii şi Pomiculturii de la Goleşti, Muzeul 
Bălceşti, aflat astăzi în judeţul Vâlcea, colegiile naţionale liceale Zinca Golescu şi Maria 
Teiuleanu din Piteşti, lon Mihalache din Topoloveni şi multe altele. Totodată, printre 
beneficiarii acestor acte de donaţie, în afara comunităţilor locale, mai pot fi amintite 
Academia Română, Patriarhia României, Ministerul Sănătăţii, Ministerul Culturii şi alte 
ministere, Episcopia Argeşului împreună cu mai multe mănăstiri şi biserici etc., care au 
fost înzestrate cu diferite bunuri, cu scopul ca aceste instituţii respectabile să folosească 
bunurile primite tot în scopuri filantropice, culturale, civilizatoare. 

Perioada de timp pe care am avut-o în vedere, cercetând aceste documente, a fost 
cea antebelică şi interbelică, până în primii ani postbelici. Este cunoscut faptul că regimul 
comunist, instalat în România după cel de-al doilea război mondial, a avut drept ţintă, 
printre multe altele, confiscarea proprietăţilor funciare, în scopul, pe cât de iluzoriu, pe 
atât de absurd, al egalizării tuturor cetăţenilor. Odată cu deposedarea românilor de 
proprietăţile lor, aceştia au fost privaţi şi de posibilitatea de a mai face acte filantropice de 
acest gen. Paradoxal poate să pară faptul că cele mai multe donaţii de terenuri apar în 
primii ani de comunism, dar este evident faptul că acele „donaţii”, făcute în baza unor 
decrete, n-au avut decât o valoare propagandistică, denaturând de fapt esenţa noţiunii de 
donaţie în folosul comunităţii. Nu întâmplător, aceste acte fac astăzi, după prăbuşirea 
regimului comunist, obiectul celor mai multe revendicări de terenuri, soluționate prin 
legile de restituire a proprietăţilor funciare. De aceea, chiar dacă vor mai fi existat şi în 
timpul regimului comunist asemenea acte, cu siguranță ele au fost sporadice şi 
nereprezentative, prin comparaţie cu epoca anterioară. 

Numărul mare al filantropilor şi diversitatea actelor care le atestă binele făcut, m- 
au determinat să concep această lucrare, ca formă, asemenea unei ediţii de documente. 
Astfel, fiecare act de donaţie este prezentat în rezumat, doar câteva apar in extenso, iar 
rezumatele conţin datele esenţiale despre donaţii, precum şi trimiterea la fondul sau la 
colecţia arhivistică în care există aceste informaţii, cu speranţa ca cei interesaţi să poată 
descoperi aceste acte, cu uşurinţă şi cu plăcere, în forma lor originală şi completă, la 
Arhivele Naţionale din Piteşti. 


Ca un pios omagiu adus tuturor filantropilor aflaţi în paginile următoare, am cătat 
să întocmesc această lucrare astfel încât aceştia să poată fi regăsiți cu uşurinţă. l-am 
grupat în cinci domenii spre care şi-au îndreptat actele de binefacere (învățământ, 
sănătate, cultură, religie şi administraţie) iar cele două anexe, (lista alfabetică a 
filantropilor şi lista localităţilor de origine a acestora ori, după caz, beneficiare ale 
daniilor), urmăresc tot punerea lor în centrul atenţiei. Acestor oameni le datorăm, însă, 
mult mai mult decât un pios omagiu... 

Nu în ultimul rând, ţin să aduc sincere mulțumiri Primăriei municipiului Piteşti, 
instituţie care, în spiritul în care a fost scrisă această carte, m-a ajutat într-un mod 
substanţial, prin operatorul său, S.C. APĂ CANAL 2000 S.A PITEŞTI, în apariţia 
prezentei lucrări. 

existente în Arhivele Naţionale din Piteşti, cele care au avut în vedere 

dezvoltarea învăţământului, prin ridicarea de şcoli sau prin ajutorul 
material direct, oferit unor copii, sunt, nu doar cele mai numeroase, ci şi cele mai 
încărcate de nobleţe şi de utilitate socială, deoarece au fost adresate generaţiei tinere, de 
care s-a legat mereu viitorul țării. 

Plaiurile Argeşului şi ale Muşcelului, prin comparaţie cu alte zone ale ţării, au 
cunoscut mai de timpuriu binefacerile şcolii. Este relevant, din acest punct de vedere, 
faptul că una dintre cele mai vechi şcoli publice din Țara Românească s-a înfiinţat la 
Câmpulung, în anul 1669, printr-un hrisov al domnitorului Antonie Vodă din Popeşti. 
Mai târziu, la 1/13 mai 1826, logofătul Dinicu Golescu înfiinţează, pe moşia sa de la 
Goleşti, lângă Piteşti, o şcoală cu un program iluminist modern. Este prima şcoală de 
nivel superior, în limba română, din mediul sătesc, aici fiind chemaţi să predea străluciți 
dascăli ai timpului precum Aaron Florian sau lon Heliade Rădulescu. 

Ulterior, au apărut alte şcoli în oraşele Piteşti, Câmpulung şi Curtea de Argeş, 
precum şi în multe localităţi rurale, astfel încât Legea instrucţiunii publice de la 1864 a 
domnitorului reformator Alexandru loan Cuza avea aici baze temeinice pentru a institui 
obligativitatea învăţământului primar de ambele sexe. Cu toate acestea, reţeaua şcolară se 
confrunta, în a doua jumătate a secolului al XIX- lea, cu o acută lipsă de localuri cu 
destinaţia de şcoală, în special la sate, unde şcolile funcționau în tot felul de clădiri, 
închiriate şi adaptate pe cât posibil la necesităţile minimale ale unei şcoli. Cum tânărul 
stat modern român, creat prin unirea Moldovei cu Țara Românească la 1859, a reuşit, în 
numai câteva decenii, progrese şi înfăptuiri remarcabile (cucerirea independenţei de stat, 
ridicarea statului la rangul de regat, desăvârşirea procesului istoric de unificare 
teritorială), nevoia de ştiutori de carte a devenit mai acută ca niciodată. Nu întâmplător, 
învățământul românesc a fost condus atunci, la graniţa secolelor XIX — XX, de unul 
dintre cei mai mari şi mai eficienţi miniştri din istoria noastră, Spiru Haret, cel pe care 
însuşi Nicolae Iorga avea să-l numească „marele ministru”. Fără să dispună de bugete 
îndestulătoare pentru învăţământ, Spiru Haret a reuşit să mobilizeze nu doar ministerul 
instrucţiunii publice, ci întreaga societate, pentru cauza dezvoltării şi modernizării şcolii. 
Iar răspunsul pe care l-au dat atunci românii, nu doar chemării ministrului Haret ci şi unei 
evidente necesităţi naţionale, a fost unul strălucit, pe care adesea, în loc să-l aşezăm în 
memoria colectivă, îl ignorăm. Astfel, în fiecare localitate, aproape în fiecare sat din 
judeţele Argeş şi Muşcel, compatrioţii noştri - nu doar cei înstăriți, ci şi mulţi oameni de 
condiţie medie - au dăruit terenul pe care să se construiască localul de şcoală, adesea au 
contribuit şi cu materiale de construcţie sau cu bani pentru a grăbi ridicarea şcolii. Alţi 
donatori au dăruit importante fonduri băneşti din care, pe termen lung, s-au acordat burse 
elevilor săraci dar merituoşi, s-au cumpărat haine şi rechizite şcolarilor din familii 
nevoiaşe. lar actele de donaţie prin care s-au realizat aceste lucruri sunt formulate, uneori, 
cu o inegalabilă nobleţe şi gingăşie: ,„, Această donaţie o fac pentru dragostea ce o 
păstrez, ca fiu al comunei Olanu şi ca luminător al Generației de mâine din România 


[)-: toate actele de donaţie şi testamentele cu caracter filantropic, 


întregită care va forma temelia ţării mărite şi cu obligaţia pentru comitet să nu schimbe 
destinaţia clădirii, iar în faţa şcoalei să aşeze monumentul eroilor comunei Olanu, cari 
şi-au vărsat sângele pentru înfăptuirea idealului naţional”, scria învățătorul Toma 
Vasiloiu din comuna Broşteni, judeţul Argeş, în actul prin care dona, în anul 1927, 
dreptul său de moştenire asupra unui teren în întindere de 1248 m.p., pe care fusese 
construită o clădire pentru a fi folosită ca şcoală de către copiii din comuna Olanu, judeţul 
Argeş. 

Printre donatorii care au contribuit la dezvoltarea şcolii pe plaiurile Argeşului şi 
ale Muşcelului întâlnim figuri luminoase, adevărate personalităţi locale, unele chiar cu 
anvergură naţională, care au făcut donaţii substanţiale, producătoare de efecte benefice în 
plan şcolar până în ziua de azi. lată, pe scurt şi în ordine cronologică, ce au înfăptuit 
câţiva dintre aceştia: 

Nicolopol Ion, mare proprietar din Piteşti, a întocmit la data de 3 mai 1874 un 
testament olograf prin care-şi anula un testament anterior, din 16 ianuarie 1859, stabilind 
ceea ce urma să se întâmple cu averea sa după trecerea la cele veşnice. Din cele 10 puncte 
ale testamentului, punctual 6 are o certă valoare filantropică şi după punerea lui în 
practică, numeroase promoţii de elevi au beneficiat de binefacerile acestuia, ca şi mulţi 
dintre pacienţii spitalului din Piteşti. lată conţinutul punctului 6 din testament: “ Moşia 
Dobrogostea-Vărzari din districtul Argeş, cu morile, după încetarea din viaţă a soţiei 
mele Marița va rămâne proprietate a scoalei şi spitalului din oraşul Piteşti pentru 
învățământul băieţilor şi căutarea bolnavilor, sub îngrijirea şi administrarea întregului 
consiliu judeţean şi întregului consiliu comunal, arendându-se prin licitaţie, în prezența 
amândurora arătatelor două autorităţi iar venitul să îl împartă pe din două.”! Încă de la 
sfârşitul secolului al XIX-lea, sub preşedinţia primarului Piteştiului şi a prefectului de 
Argeş, s-a constituit o epitropie care a administrat fondul Nicolopol, constituit prin 
valorificarea bunurilor moşiei de la Dobrogostea. Veniturile acelei moşii au fost 
substanţiale, permiţând anual întocmirea unui adevărat „buget Nicolopol” în cadrul 
bugetului primăriei oraşului, pe baza căruia s-au făcut multe acte caritabile în Piteşti, atât 
în învăţământ cât şi în sănătate. După primul război mondial, prin ampla reformă agrară 
care a fost legiferată în anul 1921, a fost expropriată o parte a acelei moşii - aproximativ 
31 hectare teren arabil - în folosul ţăranilor din zonă, iar administratorii moşiei (primăria 
şi prefectura) au primit ca despăgubire suma de 26.900 lei, reprezentând 80% din 
valoarea terenului expropriat. Suma nu putea fi folosită prin retragere integrală, ci în rate 
bianuale, de la Casa de Depuneri şi Consemnaţiuni, prin intermediul Creditului Ipotecar. 
În anul 1925 Ministerul Sănătăţii a cerut Primăriei Piteşti testamentul original al lui Ion 
Nicolopol pentru ca, pe baza lui, să obţină în justiţie dreptul de administrare separată, în 
interes sanitar, a jumătate din moşia Dobrogostea-Vărzari, rămasă după expropriere 
(chiar şi după expropriere, moşia mai avea circa 500 ha teren arabil, izlaz, pădure, mori 
etc.). Cum primăria şi prefectura s-au opus, invocând prevederea din testament potrivit 
căreia administrarea moşiei se face de către cele două consilii — judeţean şi comunal 
(orăşenesc) — s-a ajuns chiar în justiţie, la Tribunalul Argeş, unde prefectul de Argeş, 
nimeni altul decât Armand Călinescu, s-a pronunţat foarte convingător, în anul 1929, 
pentru respingerea pretențiilor formulate de ministerul sănătății. Chiar dacă testamentul 
lui lon Nicolopol a generat un litigiu între autoritățile menite să-l pună în practică, se 

cuvine să-l apreciem la justa lui valoare, deoarece numeroşi bolnavi şi generaţii întregi de 
elevi piteşteni au beneficiat de prevederile lui generoase. 

Teiuleanu Dimitriu I. Maria din Piteşti a întocmit, în anul 1899, un act de 
donaţie care, încă din preambul, ne creează dilema de a nu şti ce ne impresionează mai 
mult la această doamnă a Piteştiului, tragismul pierderii unicului său fiu, apoi a soţului, 
evenimente care au lovit-o fără s-o doboare, sau altruismul şi devotamentul neţărmurit 
faţă de semenii săi, în raport cu care a găsit „un ţel mai înalt”: 

„A fost voinţa Domnului să pierd pe unicul meu fiu Constantin căruia în curând i- 
a urmat şi scumpul meu soţ lon Hagi Dimitriu Teiuleanu. Din acel moment dureros al 
pierderii fiului nostru, munca unei întregi vieţi ar fi rămas ca fără scop dacă atât eu cât şi 
soţul meu nu ne-am fi hotărât fără şovăire ca prinosul sârguinţelor şi economiilor noastre 
să-l închinăm unui ţel mai înalt. 

Am simţit ca o datorie creştinească de a face oricând am putut ca din roadele 
muncii pe care Domnul ne-a îngăduit mie şi soţului meu să le agonisim, să se împrăştie 
pe cale bine chibzuită şi spre alinarea nevoilor altora. Asemenea simt ca o datorie 
cetăţenească, când statului nostru i se cer mereu şi grăbit atâtea jertfe, pentru ca poporul 
nostru să se ridice la timp, acolo unde e chemat să ajungă, ca fiecare dintre noi, cu ce 
putem şi când putem, să nu stăm la cumpănă a ne da obolul spre a-l ajuta în opera lui 
patriotică şi scumpă nouă tuturora, de a lumina poporul nostru şi a-l pregăti ca prin 
muncă cinstită şi rodnică să trăiască politiceşte şi economiceşte liber în mijlocul celorlalte 
neamuri. 

Şi deoarece cu mintea mea mărginită am ajuns la credinţa că de mare folos ar fi 
neamului nostru răspândirea cât mai întinsă a instrucţiunii şi educaţiunii profesionale şi 
casnice, şi cum cugetarea chiar îmi îngăduie a mă gândi la tot neamul pe când puterile 
îmi permit a veni cu slab ajutor în serviciul acestei necesităţi sociale abia pentru un punct 
al ţării noastre, mic însă foarte scump, pentru oraşul Piteşti. 

Ştiind că fapta bună, oricât de neînsemnată să fie, nu este de disprețuit căci deşi 
alină ea suferinţe puţine, ce e drept, dar poate fi dătătore de pildă altora, m-am hotărât 
astăzi din libera mea voinţă să fac aici arătatul act de danie. 

Dăruiesc Onor Ministerului Instrucțiunii Publice şi al Cultelor jumătate din averea 
mea constând din [...]”. Cum actul de donaţie este publicat integral în acest capitol, se 
poate afla în ce a constat jumătate din averea sa, precum şi modul cum a înţeles să decidă, 
printr-o înţelegere cu ministrul instrucţiunii publice, din anul 1908, asupra folosirii 
fondurilor băneşti donate. Trebuie să precizăm că şcoala a funcţionat şi anterior donaţiei 
din anul 1899, inițial pe cheltuiala primăriei, între 1897 şi 1899, apoi de la bugetul 
statului şi din fondurile donate. În anul 1908, urmare înţelegerii dintre donatoare şi 
ministrul instrucţiunii publice, pentru a nu se suprapune cheltuielile de la buget cu cele 
provenite din donaţie, Maria Teiuleanu a întocmit un act adiţional modificativ şi 
explicativ al actului de donaţie din 1899, hotărând ca, din donația sa, să fie finanţate 
următoarele activităţi suplimentare: un curs de religie şi de morală, un curs de economie 
domestică, un curs de limba franceză, un curs de contabilitate, înfiinţarea unui atelier de 
broderie artistică naţională, angajarea unei pedagoge care să se ocupe de buna purtare a 
elevelor (un fel de guvernantă care, dacă nu era româncă, să fie preferată una de origine 
germană şi să susţină şi un curs de conversaţiune în limba germană). În afara acestor 
activităţi, donatoarea a instituit două rânduri de premii anuale pentru elevele merituase, 
atât pentru rezultatele la învăţătură cât şi pentru lucrările practice. Este de remarcat faptul 


că atelierul de broderie şi ţesătorie a avut o contribuţie majoră la evoluţia şcolii, 
confecţiile fiind bine vândute pe piaţă iar din sumele substanţiale încasate s-au cumpărat 
maşini de cusut, războaie de ţesut şi altele. Dacă astăzi, după mai mult de un secol de 
activitate, în Piteşti funcţionează prestigiosul Colegiu Economic „Maria Teiuleanu”, care 
de-a lungul timpului a fost şcoală profesională de fete, liceu industrial de fete, şcoală 
pedagogică de educatoare, şcoală medie, liceu economic, acest fapt se datorează într-o 
mare măsură actului filantropic din anul 1899 al remarcabilei doamne Maria Dimitriu 
Teiuleanu. 

Un alt remarcabil act filantropic, cu implicaţii benefice pentru dezvoltarea 
învățământului argeşean, a fost opera unei alte doamne a Piteştiului, Sevastiţa Vasilescu, 
şi datează din anul 1921. În acel an, Sevastiţa Vasilescu a întocmit un testament prin care 
lăsa Ministerului Instrucțiunii Publice cea mai mare parte a averii sale „cu rugămintea şi 
îndatorirea ca pe locul caselor mele sus arătate [...] să facă un local de şcoală propriu 
pentru o şcoală de fete care să servească la instrucțiunea şi educaţiunea femeii”? Actul 
de binefacere fusese gândit cu mai mult timp înainte, când încă trăia soţul Sevastiţei, 
Mihail Vasilescu, cei doi hotărând împreună să contribuie la apariţia şi înzestrarea unei 
şcoli secundare de fete în Piteşti. Necesitatea acestei şcoli fusese recunoscută şi de 
autorităţile centrale, astfel că la 5 septembrie 1919 apare Decretul lege nr. 3868, prin care 
se înfiinţa Şcoala secundară de fete din Piteşti, iar printr-un ordin ministerial din 6 iulie 
1921, şcoala a început să funcţioneze efectiv, în nişte camere închiriate, din septembrie 
1921. Întrucât cheltuielile cu chiria şi cu întreţinerea localului în care funcţiona şcoala 
reveneau primăriei şi comitetului şcolar, şcoala funcționând în primii ani ca instituţie 
extrabugetară, era clar că bugetul primăriei n-ar fi putut asigura pe termen lung existenţa 
acesteia şi de aceea gestul soţilor Vasilescu trebuie văzut în adevărata sa lumină. Încă de 
la punctul 1 al testamentului, Sevastiţa Vasilescu lăsa în proprietatea Ministerului 
Instrucțiunii Publice, Casa $coalelor, casele sale din Piteşti, str. Egalităţii nr. 88, şi 
terenul aferent, pentru ca autorităţile să aibă un loc în care să înceapă construcția şcolii. 
Conştientă că o adevărată şcoală nu poate funcționa decât într-un local adecvat, a mai 
trecut în proprietatea ministerului moşia sa Vlăşcuţa Burdea din comuna Hârseşti, judeţul 
Argeş, cât mai rămăsese din ea după expropriere, pentru ca sumele de bani obţinute prin 
valorificarea ei să fie folosite la construirea noului local. În acelaşi scop, mai dăruia suma 
de 114661 lei pe care urma să-i primească pentru ceea ce deja fusese expropriat din 
moşia Vlăşcuţa Burdea, precum şi suma de 69000 lei pe care îi avea într-un cont la Casa 
de Depuneri. Prin acelaşi testament lăsa suma de 24000 lei pentru a se constitui „Fondul 
Mihail şi Sevastiţa Vasilescu” ce va fi trecut în bugetul primăriei, pentru ca, anual, să se 
cumpere haine şi încălțăminte copiilor săraci din Piteşti. Partea de sus a terenului donat, 
din zona străzii Traian, o dăruia Bisericii Sf. Treime din Piteşti, fostul Schit Beşteleu, 
conform punctului 4 din testament, suprafaţa terenului nefiind precizată. Din testament 
nu au fost excluse nici rudele soţilor Vasilescu dar ceea ce au primit acestea, prin 
comparaţie cu ceea ce a primit comunitatea, reliefează valoarea filantropică a actului. 
Astfel, cu excepţia unui nepot al soţului Sevastiţei, care a primit moşia „Gura Boului” din 
judeţul Olt, ceilalți 9 nepoți au primit sume cuprinse între 1000 şi 6000 lei, iar dacă 
vreunul dinte ei refuza legatul, suma era afectată măririi fondului destinat copiilor săraci. 

Din dorinţa unei contribuţii băneşti cât mai substanţiale la construcția şcolii de 
fete, Sevastiţa Vasilescu a vândut ea însăşi partea neexpropriată din moşia Vlăşcuţa 





” Idem, fond Tribunalul județului Argeş, dos. 14/1921, act autentic nr.1330. 


Burdea iar în anul 1922 a încheiat un codicil” prin care a dispus ca întreaga sumă 
rezultată din această vânzare, ce se va găsi la încetarea sa din viaţă, să fie folosită la 
construcţia şcolii. În anul 1923 a încheiat un al doilea şi ultim codicil“, reafirmându-şi 
dorinţa ca întregul fond lăsat prin actele anterioare să fie folosit la construcţia noului local 
de şcoală, pe locul caselor sale din Piteşti, strada Egalităţii nr. 88, menţinând şi celelalte 
dispoziţii care nu erau contrarii ultimului codicil. De remarcat că toate cele trei acte au 
fost redactate la domiciliul Sevastiţei Vasilescu care era bolnavă şi imobilizată la pat, fapt 
ce nu i-a alterat în niciun fel hotărârea. Urmarea acestei hotărâri de nestrămutat este 
faptul că astăzi, la peste 90 de ani de la mărinimosul testament, Piteştiul se mândreşte cu 
o prestigioasă instituţie de învăţământ, Colegiul naţional liceal „Zinca Golescu”, care a 
format de-a lungul timpului mii şi mii de liceeni, mulţi dintre ei devenind mai apoi 
specialişti de vârf în diverse domenii de activitate. 

Să privim însă acest act filantropic, ca şi pe celelalte, şi din altă perspectivă, nu 
doar din cea atât de facilă a constatării şi contemplării că anumite persoane animate de 
porniri altruiste au realizat lucruri deosebite pentru societate. Să vedem cum se raportează 
şi societatea românească la binefăcătorii ei, pentru că atitudinea noastră faţă de aceste 
persoane este definitorie pentru starea morală în care ne aflăm. Din acest punct de vedere, 
testamentul Sevastiţei Vasilescu poate constitui un adevărat studiu de caz şi poate 
produce o dezbatere vie în societatea argeşeană, deoarece noi am răspuns — consider eu — 
unui act de mare nobleţe, cu o ingratitudine fără margini. Citind testamentul în întregime 
nu putem omite că autoarea lui, dăruindu-şi terenul, casele şi banii pentru construcţia 
şcolii de fete, a pus şi o condiţie cât se poate de clară: „/...] şi care şcoală în veci să 
poarte numele de şcoala „Mihail şi Sevastiţa Vasilescu ”. Ori noi constatăm că, astăzi, 
şcoala se numeşte Colegiul naţional liceal „Zinca Golescu” Piteşti, după ce mulţi ani, din 
1971, s-a numit Liceul „Zinca Golescu”. E cazul să facem un scurt istoric al instituţiei. 
În primii ani ai existenţei sale, între 1921 şi 1924, s-a numit Şcoala secundară de fete 
gradul al II-lea Piteşti. În anul 1923 a încetat din viaţă Sevastiţa Vasilescu iar autorităţile 
au început demersurile pentru punerea în practică a testamentului. Într-o adresă a 
Ministerului Instrucțiunii Publice către preşedintele comitetului şcolar al şcolii de fete din 
Piteşti, din 26 aprilie 1924, se arăta : „Avem onoare a vă face cunoscut că acea şcoală va 
purta numele de „Mihail şi Sevastiţa Vasilescu ” pentru memorizarea eternă a fericiţilor 
donatori. Am luat măsuri pentru obținerea cuvenitului Decret Regal, asupra acestei 
numiri.” Construcţia localului a început în primăvara anului 1925 şi s-a încheiat în anul 
1928 iar de la 1 septembrie 1928 devine Liceul de fete „Mihail şi Sevastiţa Vasilescu”. 
Multă vreme şcoala a purtat, cum era şi firesc, numele generoşilor donatori, chiar dacă au 
mai apărut momente importante în evoluţia ei, care au dus la mărirea patrimoniului 
acesteia, cum s-a întâmplat în anul 1936, când comitetul şcolar a cumpărat un teren 
învecinat, cu construcţii pe el, de la comerciantul Raul Rosenthal. Ultimele registre 
matricole care poartă în antet numele „Mihail şi Sevastiţa Vasilescu”, impecabil 
întocmite şi completate cu situaţia şcolară a elevelor, datează din anul 1947. Începând cu 
anul 1948, din titulatura liceului dispare numele donatorilor şi timp de peste două decenii, 
instituţia s-a numit, simplu, Liceul de fete Piteşti, ceea ce, în logica vremurilor, poate fi 


i Ibidem, dos. 15/1922, act autentic nr.1463. 

i Ibidem, dos. 4/1923, act autentic nr. 301. 

” Idem , fond Liceul Zinca Golescu Piteşti, dos.3/1923-1924. 
4 Ibidem, dos.8/1943. 


înţeles. Ceea ce nu mai poate fi înţeles decât ca o mare ingratitudine, cum spuneam mai 
sus, s-a întâmplat în anul 1971, la semicentenarul liceului, şi constă în atribuirea unui alt 
nume drept titulatură a liceului, cel al Zincăi Golescu. Vreau să fiu bine înţeles. Zinca 
Golescu înseamnă şi pentru mine, ca pentru oricine, o reprezentantă demnă a ilustrei 
familii de boieri Goleşti care au înnobilat, la vremea lor, plaiurile Argeşului şi ale 
Muşcelului. Numele ei ar putea spori prestigiul nu doar al unui liceu de fete ci chiar al 
unei universităţi locale, al oricărei instituţii de învăţământ sau de cultură. Dar cu fostul 
liceu de fete din Piteşti este altceva. Acesta îşi are originile în testamentul Sevastiţei 
Vasilescu, acceptat, la vremea lui, de întreaga comunitate piteşteană, cu toate clauzele 
sale. Câtă vreme acea instituţie şcolară va funcționa acolo unde se află astăzi, pe un teren 
donat dar având o altă denumire decât cea a ctitorilor săi, ne aflăm în afara moralității, 
poate şi a legalităţii, perpetuând o impietate ale cărei rădăcini se află în trecutul nostru 
comunist. Sunt necesare câteva precizări pentru a lămuri cum şi de ce s-a petrecut acea 
impietate. Regimul politic „popular” instaurat în România postbelică era hotărât să 
şteargă din memoria colectivă orice faptă bună petrecută în timpul „regimului burghezo — 
moşieresc reacţionar”. Şi cum Mihail şi Sevastiţa Vasilescu, în calitatea lor de moşieri, 
n-aveau defel „origini sănătoase”, trebuia ca numele lor să dispară rapid de pe 
frontispiciul liceului şi din antetul actelor acestuia. Cunoaştem cu toţii faptul că, în epoca 
lui Nicolae Ceauşescu, cultul personalității ajunsese atât de absurd încât nicio 
personalitate politică din ultimul secol nu putea sta alături de busturile şi de portretele 
„tovarăşului”, ultimii acceptaţi fiind Alexandru loan Cuza şi Mihail Kogălniceanu. Peste 
tot în ţară, măsura a fost rapid însuşită şi pusă în aplicare de aparatul de partid, pe cât de 
potent, pe atât de slugarnic, iar Argeşul, ţinutul de baştină al marilor Brătieni, nu a făcut 
excepţie, ba chiar se poate spune cu multe argumente că dimpotrivă. Ideologia comunistă 
a încercat cu disperare să creeze o nouă istorie, începând cu sfârşitul secolului al XIX-lea, 
minimalizând meritele istorice ale partidelor „burgheze” şi ale monarhiei, dar exagerând 
până la ridicol rolul excrescenţei bolşevice din ţara noastră — partidul comunist — apărut, 
ca o stranie coincidenţă, chiar în anul testamentului de care ne ocupăm, 1921. În primii 
ani ai erei postbelice, în timp ce ultimii reprezentanţi ai vechiului regim erau exterminați 
în închisorile comuniste sau la Canal, vânătoarea s-a extins şi asupra personalităţilor deja 
decedate dar încă periculoase pentru noul regim. Pe acest fond ideologic, personalităţile 
autentice nu puteau fi invocate decât dacă aparţineau unei perioade istorice mai vechi de 
un secol. Aşa se explică faptul că până şi Liceul Brătianu, vechea şcoală de băieţi a 
Piteştiului, a fost rebotezat cu numele mai convenabil de Nicolae Bălcescu, personalitate 
suficient de îndepărtată în timp pentru a fi agreată de regimul comunist. Nu putea face 
excepţie mai recent înființatul liceu de fete „Mihail şi Sevastiţa Vasilescu”, ctitorit de 
nişte moşieri, exploatatori prin definiţie şi duşmani ai poporului, pe cale de consecinţă. 
Dacă de-a lungul întregii epoci comuniste liceul ar fi rămas fără numele vreunei 
personalităţi, astăzi se putea reveni cu uşurinţă la vechea denumire, respectând astfel 
dorinţa şi condiţia testatoarei. Acum însă, acest lucru este, dacă nu imposibil, foarte greu 
de realizat. Numeroase promoţii de elevi care au absolvit acel liceu, timp de aproape 
patru decenii, se mândresc, cum e şi firesc, cu „brendul” Zinca Golescu, majoritatea lor 
neştiind, probabil, istoricul instituţiei. Evident, între numele celor două remarcabile 
doamne, Zinca Golescu şi Sevastiţa Vasilescu, numele primeia are o notorietate mai 
mare. Să fim însă de acord cu faptul că şi numele de Sevastiţa Vasilescu ar fi avut, pe 

merit, o altă rezonanţă, dacă în perioada comunistă nu i s-ar fi făcut această mare 
nedreptate. 

Din această prezentare selectivă a filantropilor care au pus substanţial umărul la 
progresul învățământului argeşean şi muşcelean, nu l-aş putea omite pe Oprea 
Iorgulescu, cel care mi-a inspirat ideea de a-i căuta pe toţi făcătorii de bine, întrucât 
testamentul său a fost primul pe care l-am întâlnit, în timpul unei activităţi arhivistice 
obişnuite. Este vorba despre copia unui testament din anul 1934 prin care acest cetăţean 
de vază al oraşului Câmpulung - Muşcel, Oprea Iorgulescu, îşi dona întreaga avere 
mobilă şi imobilă care va rămâne la încetarea sa din viaţă, primăriei locale, „spre folosul 
exclusiv al Fundaţiei "Oprea D. Iorgulescu”, Şcoala primară de băieţi nr.l şi Şcoala 
primară de fete nr.2”, ambele şcoli fiind construite, cum vom vedea, chiar de către el. 
Cercetând atent dosarul în care se află acel testament, am aflat că Oprea Iorgulescu, unul 
dintre cei mai înstăriți locuitori ai judeţului Muşcel, cheltuise, cu câţiva ani înainte, 5 
milioane de lei - o adevărată avere - pentru a construi un local de şcoală, pe locul în care 
funcţionase vechea şcoală primară de băieţi a Câmpulungului. În anul 1929 localul era 
gata, fiind inaugurat la 29 octombrie, în prezenţa a doi miniştri şi a oficialităților locale. 
Unul dintre miniştrii participanţi la inaugurare a fost cunoscutul fruntaş țărănist lon 
Mihalache, cel care avea să urmeze exemplul lui Oprea Iorgulescu şi să înfăptuiască, în 
anul 1935, la Topoloveni, ceva asemănător. În noul local au funcţionat două şcoli, 
Şcoala primară de băieți nr. 1 şi Şcoala primară de fete nr.2, iar condiţiile de funcţionare 
erau de-a dreptul moderne, existând chiar şi un cinematograf şcolar, conceput spre a fi 
accesibil tuturor şcolarilor din oraş. Localul a fost dăruit comunităţii de către Oprea 
Iorgulescu printr-un act de donaţie, citit de primarul oraşului într-o şedinţă a Consiliului 
orăşenesc din 16 februarie 1934 şi acceptat cu mulţumiri şi recunoştinţă de către toţi 
consilierii urbei. 

Pentru cât mai buna funcţionare a celor două şcoli, donatorul a dorit să se 
constituie o fundaţie care să-i poarte numele — Fundaţia "Oprea D. Iorgulescu”, iar 
conturile acesteia, alimentate din exploatarea importantei sale averi, să fie folosite pentru 
bunul mers al celor două şcoli şi pentru premierea copiilor săraci şi silitori. Din păcate, 
nici el, nici urmaşii lui şi nici Primăria Câmpulung nu au reuşit, până în ziua de azi, să 
înfiinţeze fundaţia Oprea Iorgulescu. Totuşi, pentru acoperirea cheltuielilor curente, 
pentru întreţinerea localului, pentru premierea elevilor merituoşi şi săraci, era nevoie de 
bani, iar donatorul a mai făcut un gest nobil, întocmind testamentul sus-amintit, prin care 
îşi lăsa întreaga avere Primăriei Câmpulung, la încetarea sa din viaţă, în folosul celor 
două şcoli. Cum averea sa era grevată şi de unele datorii, făcute în principal cu ocazia 
construirii localului de şcoală, l-a desemnat pe ginerele său, avocatul Petre Titi 
Georgescu, să lichideze acele datorii, în înţelegere cu primăria. În 1937, după trei ani de 
la acel testament, Oprea Iorgulescu s-a stins din viaţă, răpus poate şi de durerea pierderii 
unicei sale fiice, Florica, tragedie produsă înainte de întocmirea actului de donaţie şi a 
testamentului. E greu de spus în ce măsură moartea fiicei sale i-a influenţat actele 
filantropice, probabil că acest fapt i-a relevat efemeritatea umană, îndemnându-l şi 
grăbindu-l spre aceste acte caritabile pe care am convingerea că le-ar fi făcut oricum, mai 





7 Arhivele Naţionale Argeş, fond Primăria oraşului Câmpulung, dosar 41/1938-1945. 
Ş Idem, fond Tribunalul jud. Muşcel, , Secţia I, dos.3/1934, act autentic nr. 188/1934. 

ales că şi cei doi fraţi ai săi, Gheorghe Iorgulescu şi Ghiţă Iorgulescu, au fost, şi ei, autori 
de acte filantropice, în comuna muşceleană Drăghici, unde locuiau. 

Din păcate, punerea în practică a testamentului, acceptat oficial de primărie în 
anul 1938, a întâmpinat greutăţi şi complicaţii interminabile, ivite din existenţa datoriilor 
donatorului către bănci şi din inevitabilele formaltăţi şi tergiversări birocratice. 
Expertizele făcute au arătat că valoarea de inventar a bunurilor existente la moartea 
donatorului era în mod clar mai mare decât cuantumul datoriilor acestuia la bănci, însă 
stingerea acelor datorii s-a tot amânat până când regimul politic postbelic instaurat în ţară 
a aruncat în derizoriu şi în uitare un act de o incontestabilă nobleţe. Din fericire, astăzi, 
după prăbuşirea regimului comunist din anul 1989, această şcoală a revenit la titulatura 
care a consacrat-o, Şcoala nr. 1 „Oprea Iorgulescu” Câmpulung, în faţa ei aflându-se 
bustul generosului său ctitor. 

O altă personalitate de primă mărime care a făcut o donaţie importantă pentru 
dezvoltarea învăţământului pe aceste plaiuri este Ion Mihalache. Cunoscutul om politic 
muşcelean nu a uitat nicio clipă faptul că era, prin formaţie profesională, un om al şcolii, 
absolvent al renumitei Şcoli normale din Câmpulung. În anul 1935 Ion Mihalache 
donează gospodăria pe care o avea în Topoloveni, constând dintr-un teren în suprafaţă de 
5600 m.p., pe care se aflau o casă şi câteva anexe, cu scopul ca „Ministerul Instrucțiunii, 
Cultelor şi Artelor să creeze în comuna Topoloveni un centru de educaţie menajeră şi 
gospodărească pentru sătencele din Topoloveni şi comunele din regiune...””. Cursurile 
şcolii puteau fi frecventate de absolvente ale învăţământului primar şi urmau să formeze 
adevărate gospodine, capabile să-şi organizeze propria gospodărie pe baze moderne. De 
asemenea, absolventele şcolii urmau să înveţe anumite meserii, în special croitoria şi 
țesătoria, atât de necesare şi de căutate în industria textilă dar şi în gospodăriile 
individuale. Şcoala a început să funcţioneze încă din anul şcolar 1935-1936, în casa şi în 
anexele care se aflau pe terenul donat. Era însă necesar un adevărat local de şcoală, 
deoarece această iniţiativă a lui lon Mihalache a fost bine primită de localnici şi a avut 
succes încă din primul an. Construcţia noului local a început în anul 1936, după un 
proiect al arhitectului bucureştean Mircea Popovici care, datorită legăturilor sufleteşti pe 
care le avea cu plaiurile muşcelene, a renunţat la onorariile de arhitect, cerând a-i fi 
decontate doar cheltuielile de deplasare pentru coordonarea lucrărilor din şantier. 
Fondurile băneşti şi materialele necesare construcției localului de şcoală au provenit atât 
din subvenţii ale Ministerului Lucrărilor Publice cât şi din donaţii băneşti şi de materiale 
de la diferite firme şi societăți comerciale. Pentru atragerea acestora, lon Mihalache a 
constituit o fundaţie care i-a purtat numele şi, cum numele său însemna destul de mult în 
acea epocă, donatorii nu s-au lăsat prea mult aşteptaţi. Astfel, Uzinele de Fier şi 
Domeniile Reşiţa au trimis la Topoloveni, în decembrie 1936, 15 tone de fier beton, 
Societatea Minieră Română „Mica” a trimis trei vagoane a 10.000 kg ciment, Casa 
Pădurilor Statului, prin Ocolul silvic Leordeni, a aprobat trei vagoane lemne de foc, 
Societatea Anonimă Română pentru Comerţul Zahărului a trimis şcolii, în mai multe 
rânduri, zahăr cubic în cantități de 50 şi 100 de kilograme. S-au mai primit ca donaţii 
1.100 metri cubi cherestea şi 100.000 bucăţi cărămidă de la diferite societăţi, iar firma 
franceză Automobile Renault, prin reprezentantul general de la Bucureşti, Constantin 
Mihăescu, a trimis, în decembrie 1936, prin mandat poştal, suma de 1000 lei.'” În total, 





? Idem, fond Tribunalul jud. Muşcel, „ Secţia Notariat, transcrierea nr. 3739 /1935. 
19 1dem, fond Şcoala de gospodărie rurală Topoloveni, dos. 1/1935-1937. 

construcţia şcolii, finalizată în decembrie 1937, a costat 2.113.179 lei, din care valoarea 
materialelor donate a fost de 420.000 lei.!! De-a lungul existenţei sale, Şcoala de 
gospodărie rurală Topoloveni a purtat şi alte denumiri: „Şcoala supraprimară 
gospodărească de fete”, „Şcoala supraprimară de gospodărie şi ţesut” iar uneori, în 
antetul actelor sale, apare şi denumirea de „Fundaţia lon Mihalache”. Printre şcolile din 
ţară, şcoala de gospodărie rurală din Topoloveni s-a bucurat de un real prestigiu. Astfel, 
în 1937, pe adresa şcolii a sosit o solicitare din partea unei şcoli primare mixte din judeţul 
Roman. Directoarea acesteia arăta că a citit un articol în revista „Viaţa la ţară” în care se 
vorbea elogios despre şcoala din Topoloveni şi afirma că „sunt mulți doritori (fete) de a 
urma această şcoală, chiar din cei ce au absolvit şapte clase primare şi n-au decât 14, 14 
ani Şi jumătate”, şi ruga conducerea şcolii din Topoloveni să trimită condiţiile pentru 
înscrierea elevelor la acea şcoală. O altă şcoală, având acelaşi profil de educaţie 
gospodărească, din Titu, judeţul Dâmboviţa, cerea şcolii din Topoloveni sprijin constând 
în trimiterea unei programe şcolare detaliate pentru cursul de gospodărie casnică. 

Deşi nu a funcţionat decât 13 ani, această şcoală a format pentru viaţă sute de tinere 
femei şi este dovada faptului că lon Mihalache n-a fost doar un mare politician şi patriot 
ci şi un adevărat filantrop şi vizionar al timpului său. El a înţeles că societatea 
românească are nevoie nu de femei ignorante şi docile ci de femei educate şi 
responsabile, care să devină adevărate temelii ale familiei şi societăţii moderne 
româneşti, scop pe care l-a slujit nu doar cu vorba ci şi cu fapta, prin generoasa-i donaţie. 
Din păcate, şcoala a fost desfiinţată în anul 1948, pentru că regimul comunist instalat cu 
brutalitate în România postbelică a urmărit nu doar exterminarea fizică, om cu om, a 
elitei vechiului regim, ci şi demolarea oricărei opere a acestei elite. Astfel, în timp ce în 
închisorile de la Sighet şi Râmnicu Sărat se stingea din viață lon Mihalache, la 
Topoloveni era lichidată generoasa lui ctitorie. Din fericire, clădirea a fost construită 
temeinic iar astăzi găzduieşte cursurile unui cunoscut liceu argeşean, care poartă, cu 
demnitate, numele fondatorului său. 

Lista personalităţilor care au ajutat substanţial şcoala şi copiii de pe aceste plaiuri 
poate fi întregită cu filantropi ca Mihail Eustatiade, ctitor al unei şcoli moderne în 
comuna muşceleană Ciulniţa, deschisă în anul 1880, Constantin (Dinu) I. Brătianu, 
deputat de Muşcel, donator al unei sume de 50.000 lei „ca ajutor pentru construiri de 
şcoli în judeţ”, după cum reiese dintr-un tabel întocmit de Prefectura judeţului Muşcel în 
anul 1922, doctorul Petre Florescu din Piteşti care, în anul 1936, a dăruit 500.000 lei 
Casei Şcoalelor din cadrul Ministerului Instrucțiunii Publice pentru ca aceasta să 
contribuie la construcţia unui pavilion pentru Coloniile şcolare din judeţul Argeş, în 
stațiunea balneară Brădet, şi 100.000 lei pentru terminarea localului şcolii cu patru 
posturi din comuna Vitomireşti Trepteni, judeţul Argeş, Ştefănescu George (Gică) din 
Câmpulung care, lăsând Academiei Române, printr-un testament din anul 1942, o avere 
considerabilă, îi lăsa şi rugămintea instituirii, din banii săi, a unor burse în ţară şi în 
străinătate, pentru un număr egal de studenţi şi studente, fără deosebire de naţionalitate, 
care să-şi desăvârşească studiile de istorie şi literatură, precum şi unor cercetători în 
medicină, iar lista poate fi mult mai lungă. 

Întrucât numărul mare al acestor acte nu ne permite publicarea lor in extenso, ne 
vom mărgini la prezentarea lor, cel mai adesea, în rezumat, în ordinea alfabetică a 
donatorilor şi cronologic în cadrul fiecărei litere. Pentru regăsirea rapidă şi studierea 





“! Ibidem, dos. 1/1937. 

actelor de către cercetători sau de către persoane fizice ori juridice interesate, am 
menţionat principalele elemente de identificare ale acestor acte (fondul arhivistic, cota 
unității arhivistice, numărul de autentificare sau de transcriere a actului la secţiile 
notariale etc.) 


1. Alexiu Grigore, împreună cu soţii Maria şi Nicolae Udrescu din comuna Beleţi 
Negreşti, donează comunei Beleţi Negreşti din plasa Podgoria, judeţul Muşcel, un teren 
situat în centrul satului Negreşti, în lungime de 25 stânjeni şi lăţime de 10 stânjeni, cu 
scopul construirii unei şcoli pentru copiii din satele Negreşti şi Zgripceşti. 

(Fond Tribunalul jud. Muşcel, secţia notariat, dos.5/1902, act autentic nr.1098). 


2. Andreescu Grigore, proprietar din comuna Măţău, judeţul Muşcel, a dăruit comunei 
sale un teren în suprafață de şase ari, pentru construirea unui local de şcoală în satul 
Suslăneşti, aşa cum se arată într-un tabel întocmit în anul 1907 de către primăria comunei 
Măţău, care cuprinde toate proprietățile instituţiilor din comună. Terenul a fost donat în 
anul 1904, iar în 1907 şcoala fusese deja construită. 

(Fond Prefectura jud. Muşcel, dosar 63/1907, f. 182). 


3. Aricioi Constantin şi Marin Ilie Voicu, ambii din comuna Pleşoi, plasa Topologu de 
Jos, judeţul Argeş, « ...din dragostea ce o avem pentru locuitorii comunei Pleşoi cu care 
am trăit în cele mai bune relaţii... », dăruiesc comunei Pleşoi un teren pe care îl 
stăpâneau, prin moştenire, încă de la legea rurală din 1864, în suprafaţă de 1150 mp,, 
aflat în satul Băneşti, pe care să se construiască un local de şcoală . 

(Fond Tribunalul jud. Argeş, transcriere nr. 2942/1911). 


4. Anuţescu Constantin, agricultor din comuna Bascovele, plasa Uda, judeţul Argeş, 
donează comunei Bascovele o suprafaţă de teren de 834 m.p., pentru a se construi localul 
şcolii din satul Grajdurile, aparținător de acea comună. 
(Fond Tribunalul jud. Argeş, transcriere nr. 4807/1912). 


5. Arsenescu Stan, proprietar din comuna Richiţele de Jos, judeţul Argeş, donează 
comunei Richiţele de Jos suprafața de 1225 m.p. teren, pentru a se construi un local de 
şcoală cu două încăperi. Terenul donat nu putea primi o altă destinație din partea 
primăriei, decât construcția şcolii. 

(Fond Tribunalul jud. Argeş, transcriere nr. 2422/1913). 


6. Alexandrescu Alexandru, Predescu Ştefan şi Dinescu Ştefan, proprietari din comuna 
Stoileşti, plasa Dănicei, judeţul Argeş, donează comunei Stoileşti o bucată de pământ pe 
care o cumpăraseră în acest nobil scop, în suprafață de 1200 m.p., teren situat în satul 
Stăneşti, comuna Stoileşti, pentru ca primăria să construiască un local de şcoală. 

(Fond Tribunalul jud. Argeş, transcriere nr. 1557/1914). 


7. Arsenescu Vasile, preot din comuna Richiţelele de Jos, judeţul Argeş, donează 
comunei Richiţelele de Jos un teren în acea comună, în suprafaţă de 1574 m.p., în valoare 
de 800 lei, pentru construirea unui local de şcoală cu două săli de clasă şi locuinţă pentru 
învăţător. Terenul donat nu putea fi folosit în alte scopuri. 

(Fond Tribunalul jud. Argeş, transcriere nr. 2207/1916). 

8. Anghelina Rovin Grigore, proprietar din comuna Râncăciov, judeţul Muşcel, donează 
800 m.p. teren din proprietatea sa, aflată în comuna Râncăciov, satul Cârstieni, punctul 
Sora Dineasa, lângă şoseaua comunală, cu scopul construirii unui local de şcoală. În cazul 
că nu se va construi localul şcolii, îşi rezerva dreptul de a-şi relua proprietatea fără nicio 
altă formă judiciară. Actul s-a încheiat la 13 iunie 1922. 

(Fond Tribunalul jud. Muşcel, transcriere nr. 2142/1922). 


9. Alimănişteanu Virgil, inginer din Schitu Goleşti, judeţul Muşcel, a donat materiale de 
construcţie şi bani, în valoare cumulată mai mare de 15.000 lei, după cum reiese dintr-un 
tabel întocmit de Prefectura judeţului Muşcel, în anul 1922, tabel care conţinea numele 
mai multor donatori muşceleni, pe care Ministerul Instrucțiunii Publice urma să-i 
evidenţieze, prin medalii şi decoraţii. În telegrama ministerului către prefectură se arăta : 
„Rog trimiteţi de urgenţă ministerului o listă de personalul care a contribuit pentru 
construcţia şcoalelor spre a le acorda răsplata muncii pentru învăţământ”. În tabelul 
întocmit de prefectură nu se menţionează unde era terenul şi nici cărei şcoli 1-a fost 
dăruit. 

(Fond Prefectura jud. Muşcel, dos. 13/1922, f.176-177). 


10. Alexandrescu M. George, avocat din Bucureşti, născut în comuna Groşi, judeţul 
Argeş, donează Comitetului şcolar din comuna Groşi suprafaţa de 2340 m.p. teren, situat 
în acea comună, satul Băjeneşti-Lupueni, cu scopul de a se construi un local de şcoală în 
acel sat. De asemenea, mai donează suma de 60.000 lei pentru începerea construcției şi 
îşi rezervă dreptul de a construi, pe acel teren, o bibliotecă şi un cuptor de prune, spre 
folosul sătenilor. 

Întreaga donaţie s-a făcut cu condiţia ca şcoală să poarte numele tatălui său, 
Alexandrescu Matei. 
(Fond Tribunalul jud. Argeş, transcriere nr. 5763/1925). 


11. Arsenescu Maria şi Dumitru, soţi din comuna Valea Babei, judeţul Argeş, şi preotul 
Beştea Dumitru din comuna Bleici, judeţul Argeş, donează suprafaţa de 304 m.p. teren, 
situat în satul Opăteşti, comuna Bleici, cu scopul de a se construi un local de şcoală în 
acel sat. Terenul donat era moştenit de Maria Arsenescu de la tatăl ei, preotul Petre 
Beştea, iar unchiul ei, preotul Dumitru Beştea, a participat la această donaţie, 
despăgubind-o cu jumătate din suprafaţa donată, adică 152 m.p. 

Donatorii au pus două condiţii :a) terenul să fie folosit doar pentru construcția 
şcolii, în caz contrar actul devenind nul ; b) şcoala urma să aibă o inscripţie săpată în zid, 
vopsită într-o culoare vizibilă şi citeață de departe, cu titulatura de « Şcoala primară 
mixtă Preoţi Petre şi Dimitrie Beştea » Opăteşti. 

Donaţia a fost primită cu mulţumire de săteni, cu condiţiile puse. 

(Fond Tribunalul jud. Argeş, transcriere nr. 4602/1925). 


12. Alexandrescu Marcella şi Gheorghe din Bucureşti, strada Burcuş nr. 7, donează, cu 
actul autentificat de Judecătoria de Ocol Ştefăneşti la nr. 163 din 20 mai 1936, terenul pe 
care l-au cumpărat chiar în acea zi de la Ana G.D. Urlucea, cu actul autentificat de 
aceeaşi judecătorie la nr. 162/1936, în suprafaţă de 855 m.p., valorând 4800 lei. 

Terenul era situat în satul Udeni din comuna Vrăneşti, judeţul Muşcel, avea 15 m. 
la fațadă şi adâncimea de 57 m. iar donația s-a făcut către Comitetul şcolar din comuna 
Vrăneşti, cu scopul construirii unei şcoli în acel sat, „pentru a cinsti amintirea celei ce a 
fost Maria T. Eliade, mama d-nei Marcella Alexandrescu, care în timpul vieţii sale s-a 
îngrijit cu multă osârdie de cele ce puteau să lumineze minţile sătenilor din comuna 
Vrăneşti, judeţul Muşcel”. 

(Fond Tribunalul jud. Muşcel, transcriere nr. 1734/1936; vezi şi fondul Judecătoria de 
ocol Ştefăneşti, actele autentice nr. 162 şi 163/1936). 


13. Andreescu Gr. Sofia, proprietară din Câmpulung Muşcel, în scop de binefacere şi în 
amintirea iubitului ei soţ, Grigore Andreescu, donează Comitetului şcolar din comuna 
Suslăneşti, judeţul Muşcel, suprafaţa de 1050 m.p. teren, situat lângă biserica satului. 

Donaţia, înregistrată la 4 august 1942, o face pentru construirea unui local de 
şcoală « încăpător şi higienic, necesar culturii poporului ». 

Tot la 4 august 1942, Sofia Andreescu mai donează comunei Suslăneşti, judeţul 
Muşcel, suprafaţa de 400 m.p. teren, pe care se afla construit sediul primăriei din acea 
comună 
(Fond Tribunalul jud. Muşcel, dos. 4/1942, acte autentice nr. 427-428/1942). 


14. Băduleşteanu R. Petre din comuna Mozăceni, judeţul Argeş, dăruieşte comunei 
sale, la 26 iunie 1891, „pentru facerea din nou a celei de a doua şcoale în comuna 
Mozăceni” un teren în lungime de 15 stânjeni şi lăţime de 10 stânjeni. 

(Fond Tribunalul jud. Argeş, secţia notariat, dosar nr. 2640/1891). 


15. Bănică Badea, preot din comuna Martalogi, satul Ciobani, judeţul Argeş, dăruieşte 
comunei sale, Martalogi, un teren în întindere de 96 m. lungime şi 23 m. lăţime, teren pe 
care îl cumpărase în anul 1901. Donaţia a făcut-o pentru a se construi o şcoală în acel sat, 
cu condiţia începerii lucrărilor de construcție cel mai târziu la 1 aprilie 1909, în caz 
contrar actul devenind nul. Actul a fost acceptat, cu această condiţie, de către primarul 
comunei Martalogi, la 4 iunie 1908. 

(Fond Tribunalul jud. Argeş, reg. 40/1908, transcriere nr. 1872). 


16. Berindei C.A. <din comuna Jugur, judeţul Muşcel >, a donat, în anul 1905, un teren 
în suprafaţă de 8 ari şi 30 m.p., pentru şcoala şi grădina şcolară din Jugur, după cum se 
arată într-un tabel cu proprietățile instituţiilor din acea comună, întocmit în anul 1907, 
dată la care şcoala era ridicată. 

(Fond Prefectura jud. Muşcel, dosar 63/1907, f. 165). 


17. Breb Ion, comerciant din comuna Rucăr, judeţul Muşcel, prin actul autentificat de 
Judecătoria rurală Rucăr sub nr.60 din 25 august 1909, dăruieşte comunei Rucăr un teren 
în suprafaţă de 600 m.p. pentru a se construi un nou local de şcoală, în care să înveţe 
carte copiii din cătunul Podul Dâmboviţa. 
(Fond Tribunalul jud. Muşcel, transcriere nr. 2364/1909). 

În anul următor, printr-un alt act filantropic, autentificat de Judecătoria rurală 
Rucăr la nr. 22 din 8 februarie 1910, Ion Breb mai donează comunei Rucăr şi 

Ministerului Cultelor şi Instrucțiunii Publice, încă 400 m.p. teren, care forma un singur 
trup cu cei 600 m.p. donați anterior. 
(Fond Tribunalul jud. Muşcel, transcriere nr. 637/1910). 


18. Bârsoianu Toma şi Maria, soţi, din comuna Bârsoiu, plasa Dănicei, judetul Argeş, 
donează Casei Şcoalelor suprafaţa de 1296 m.p. teren pentru a se construi un local de 
şcoală, lângă biserica din centrul comunei. 

(Fond Tribunalul jud. Argeş, transcriere nr. 3489/1909). 


19. Burdescu Elena, văduvă din comuna Pleşoiu şi P.P. Seltea, proprietar din comuna 
Urşi, judeţul Argeş, donează Ministerului Cultelor şi Instrucțiunii Publice, direcția Casei 
Şcoalelor, suprafaţa de 2500 m.p. teren situat în comuna Urşi, plasa Oltul de Jos, judeţul 
Argeş, pentru a se construi un local de şcoală, scop în care mai donează şi suma de 400 
lei pentru începerea construcţiei. 

(Fond Tribunalul jud. Argeş, transcriere nr. 1472/1910). 


20. Băjan I. Dumitru, proprietar din comuna Rucăr, judeţul Muşcel, « în dorinţa de a 
ajuta şi eu la desvoltarea culturii româneşti şi după stăruința vărului meu, Mihail M. 
Cotenescu, dirigintele şcoalei din cătunul Coteneşti, comuna Stoeneşti, judeţul Muşcel, 
declar că de a mea bună voie donez de veci cătunului Coteneşti, comuna Stoeneşti, sub 
rezerva acceptării de către cei însărcinaţi a primi această donaţiune şi în scopul de a se 
construi şcoală în acest cătun, un cămin de casă în întindere de 25 arii din pământul ce am 
în centrul satului din zisa comună [...] ». 

Terenul valora 1000 lei şi nu putea fi folosit decât în scopul pentru care a fost 
donat. Actul de donaţie s-a autentificat la Câmpulung, în data de 15 octombrie 1914. 
(Fond Tribunalul jud. Muşcel, transcriere nr. 2763/1914). 


21. Brătianu 1. Constantin, deputat de Muşcel, a donat suma de 50.000 lei „ca ajutor 
pentru construiri de şcoli în judeţ” după cum reiese dintr-un tabel întocmit de Prefectura 
judeţului Muşcel în anul 1922, tabel care conţinea numele mai multor donatori muşceleni 
pe care Ministerul Instrucțiunii Publice urma să-i evidenţieze prin medalii şi decoraţii. În 
telegrama ministerului către prefectură se arăta : „Rog trimiteţi de urgenţă ministerului o 
listă de personalul care a contribuit pentru construcţia şcoalelor spre a le acorda răsplata 
muncii pentru învăţământ” 

(Fond Prefectura jud. Muşcel, dos. 13/1922, f.176-177). 


22. Boicescu Lucreția şi Alecu, soţi din comuna Şuici, judeţul Argeş, şi Ştefănescu V. 
Elena din Curtea de Argeş, donează Comitetului şcolar Rudeni din comuna Şuici, o 
suprafaţă de teren străbătută de şoseaua Rudeni-Cicăneşti, care împarte acea proprietate 
în două părți, una în formă de triunghi, alta în formă de trapez. Terenul, evaluat la suma 
de 3000 lei, a fost dăruit pentru construcţia unei şcoli în satul Rudeni, şcoală care urma să 
se numească « Elena Vasile Ştefănescu ». În actul transcris nu se arată suprafaţa terenului 
dar sunt menţionate vecinătăţile acestuia. 

(Fond Tribunalul jud. Argeş, transcriere nr. 717/1922; vezi şi fond Judecătoria Şuici, act 
autentic nr.2292/1922). 

23. Bârţoiu L. Ioniţă din comuna Glâmbocel, judeţul Muşcel, dăruieşte Ministerului 
Instrucțiunii Publice un teren în întindere de 285 m.p., în comuna Glâmbocel, satul Schitu 
Scoiceşti, pentru construirea unui local de şcoală în acel sat. Terenul, evaluat la 1400 lei, 
se învecina cu un alt teren donat de Lixăndroiu Ion, Lixăndroiu Ilie, Udroiu Gheorghiţa şi 
Duminicioiu Marița, tot în anul 1923, în scopul construirii acelui local de şcoală. 

(Fond Tribunalul jud. Muşcel, transcriere nr. 3416/1923). 


24. Bărăscu I.C. Maria, văduvă, agricultoare din comuna Trepteni, judeţul Argeş, mama 
învățătorului Bărăscu I. Gheorghe, „pentru a proba dragostea ce am avut totdeauna pentru 
lumina vlăstarelor tinere ale consătenilor mei [...]””, donează primăriei din acea comună 
suprafaţa de 823 m.p. teren, aflat în satul Bulimanu, pentru a se construi o şcoală în acel 
sat. Terenul valora 3000 lei, fusese cumpărat cu câţiva ani în urmă de donatoare iar 
construcția clădirii urma să se încheie în cinci ani. Dacă destinaţia acelei donaţii s-ar fi 
schimbat, actul era lovit de nulitate. 

(Fond Tribunalul jud. Argeş, transcriere nr.5824/1923). 


25. Bădescu Ion, soţii State şi loana Badea Tudor, din comuna Richiţelele de Jos şi 
Iliescu I. Alexandra din comuna Groşi, judeţul Argeş, donează Comitetului şcolar din 
acea comună un teren în întindere de 600 m.p., situat în satul Valea Bogdanului, comuna 
Richiţelele de Jos, pentru construirea unei şcoli în acel sat. 

(Fond Tribunalul jud. Argeş, transcriere nr. 4279/1924). 


26. Badea Tudor State şi Ioana, soţi, Bădescu Ion, toţi din comuna Richiţelele de Jos şi 
Iliescu I. Alexandra din comuna Groşi, judeţul Argeş, donează Comitetului şcolar din 
acea comună un teren în întindere de 600 m.p., situat în satul Valea Bogdanului, comuna 
Richiţelele de Jos, pentru construirea unei şcoli în acel sat. 

(Fond Tribunalul jud. Argeş, transcriere nr. 4279/1924). 


27. Beşoiu D. Marin din comuna Drăganu, judeţul Argeş, donează Comitetului şcolar 
din comuna Drăganu suprafaţa de 240 m.p. teren în acea comună, evaluat la suma de 500 
lei, pentru construcția unui local de şcoală. 

(Fond Tribunalul jud. Argeş, transcriere nr. 5262/1924). 


28. Băduţă Florea zis şi Badea Florea, agricultor din comuna Galicea, sat Coconu, 
judeţul Argeş, dăruieşte Comitetului şcolar din comuna Galicea, suprafaţa de 416 mp. 
teren situat în satul Coconu, pe care îl primise ca împroprietărire în anul 1906. 

Donaţia o face ,„ din dragostea ce o păstrez ca bun cetăţean al României întregite, 
pentru şcoală şi pentru lumina generaţiei de mâine care va forma temelia ţării mărite 
[...]” şi numai pentru a se construi o şcoală în folosul copiilor din satul Coconu, comuna 
Galicea. 

(Fond Tribunalul jud. Argeş, transcriere nr. 5874/1924). 


29. Beştea Dumitru, preot din comuna Bleici, judeţul Argeş şi soţii Arsenescu Maria şi 
Dumitru din comuna Valea Babei, judeţul Argeş donează suprafaţa de 304 m.p. teren în 
satul Opăteşti, comuna Bleici, cu scopul de a se construi un local de şcoală în acel sat. 

Terenul donat era moştenit de Maria Arsenescu de la tatăl ei, preotul Petre Beştea, 

iar unchiul ei, preotul Dumitru Beştea, a participat la această donaţie despăgubind-o cu 
Jumătate din suprafaţa donată, adică 152 m.p. 

Donatorii au pus două condiţii :a) terenul să fie folosit doar pentru construcția 
şcolii, în caz contrar actul devenind nul ; b) şcoala urma să aibă o inscripţie săpată în zid, 
vopsită într-o culoare vizibilă şi citeață de departe, cu titulatura de « Şcoala primară 
mixtă Preoţi Petre şi Dimitrie Beştea » Opăteşti. 

Donaţia a fost primită cu mulţumire de săteni, cu condiţiile puse. 

(Fond Tribunalul jud. Argeş, transcriere nr. 4602/1925). 


30. « Botenii », Societate Minieră Anonimă cu sediul în Bucureşti, str. I.G.Saita, nr. 4 
bis, donează Comitetului şcolar Jugur terenul pe care Societatea îl avea la Valea Itului, 
lângă şoseaua Drăghici-Jugur, în suprafaţă de 2260 m.p., învecinat la Răsărit cu moşt. lon 
Soroiu, la Apus cu şoseaua Drăghici-Jugur, la M.N. cu Grigore Popescu şi la M.Zi cu 
drumul Jugur-Valea Itului. 

Donaţia s-a făcut pentru a se construi pe acel teren un local de şcoală, în termen 
de doi ani, urmând ca nerespectarea acelui termen să ducă la anularea actului de donaţie, 
act încheiat în Câmpulung, la 14 noiembrie 1927. 

(Fond Tribunalul jud. Muşcel, dos. 11/1927, act autentic nr. 2298/1927). 


31. Boboc M. Constantin din comuna Beleţi-Negreşti, judeţul Muşcel, donează 
Comitetului şcolar din acea comună suprafața de aprox. 500 m.p. teren situat în vatra 
satului Negreşti, învecinat la est cu restul proprietăţii sale, la vest cu şoseaua Beleţi- 
Bârzeşti, la nord cu uliţa bisericii şi la sud cu Constantina C.M. Dinu. În partea de 
răsărit, îşi rezerva un petic de teren, cu adâncimea de 8 m. pe toată lăţimea. 

Donaţia a făcut-o cu scopul construirii unui local de şcoală cu două săli de clasă. 
(Fond Tribunalul jud. Muşcel, transcriere nr. 2766/1936). 


32. Bunescu V. Maria din comuna Dăeşti, judeţul Argeş, donează Primăriei comunei 
Dăeşti suprafaţa de 420 m.p. teren în scopul construirii unei şcoli primare. 
(Fond Tribunalul jud. Argeş, transcriere nr. 3603/1936 ). 


33. Boştenaru N. Gheorghe, fost învăţător la Şcoala Urlucea din comuna Râncăciov, 
judeţul Muşcel, „... s-a străduit după umilele lui puteri de a creea Fondul cultural 
învățătorul Gh. Boştenaru, cu scopul bine determinat ca din venitul anual al său să se 
ajute cu cărți şi îmbrăcăminte copiii săraci, dar silitori, de la şcoala Urlucea din com. 
Râncăciov” ; în acest scop donează Comitetului şcolar din comuna Râncăciov, jud. 
Muşcel, următoarele : 
1) Titlul nr. 1375336-1375340, Împrumutul de Înzestrare a Țării 4,5% din 1934, ultimul 
cupon, | Decembrie 1937 [...] în valoare de 5000 lei ; 
2) "Titlurile cu numerele [sunt enumerate Il numere — n.a.], Împrumutul intern de 
consolidare 3% din 1935, ultimul cupon 15 noiembrie 1937 [...] în valoare de 71.000 lei; 
3) Titlurile nr. 107015 şi 107585, Împrumutul Unirii din 1919, ultimul cupon 1 februarie 
1938 [...], în valoare de 1000 lei. 

În total şaptezeci şi şapte mii Iei. 
4) Via din grădina şcolii Urlucea, plantată şi dată pe rod de către donator, cu cheltuielile 
lui proprii. Via urma să fie lucrată de un comitet format din învățătorii şcolii şi 

preşedintele Comitetului şcolar, iar suma ce va rezulta ca venit net din produsul viei va 
spori fondul de ajutor ce se va întrebuința anual pentru procurare de cărți şi îmbrăcăminte 
copiilor săraci, dar silitori, de la şcoala Urlucea. 

Fondul de ajutor anual se forma din cupoanele titlurilor ajunse la scadenţă până la 
începutul fiecărui an şcolar, cum şi din venitul net al viei pe acel an. Din acest fond, o 
cincime se va întrebuința pentru procurare de cărţi iar patru cincimi pentru îmbrăcăminte 
şi încălțăminte. 

Cărțile se vor distribui la fiecare început de an şcolar iar îmbrăcămintea şi 
încălțămintea în ajunul sărbătorilor de Crăciun. Primul fond de ajutor se va forma la 
începutul anului şcolar 1938-1939. Atunci când titlurile vor ieşi la scont şi se va plăti în 
numerar valoarea lor, comitetul şcolar este obligat a le înlocui cu alte rente de stat, ca 
venitul să se perpetueze. Cât timp va trăi donatorul, îşi rezerva dreptul de a controla 
muncile viei, vânzarea produsului ei precum şi întrebuințarea fondului de ajutor. 

După încetarea lui din viaţă, autoritatea tutelară şcolară va îndeplini acest rol. În 
cazul când Comitetul şcolar nu va îndeplini condiţiile de mai sus, se anulează acest act de 
donaţie, titlurile revenindu-i donatorului, cât timp va trăi, şi moştenitorilor lui după 
moarte, iar via se va exploata de Comitetul şcolar judeţean. 

Preotul Grigore Popescu, preşedintele Comitetului şcolar din comuna Râncăciov, 
declară că a primit bunurile de mai sus. 

Actul a fost autentificat de Judecătoria Ştefăneşti, judeţul Muşcel, sub nr. 287 din 
22 oct.1937. 

(Fond Tribunalul jud. Muşcel, transcriere nr. 2683/1937). 


34. Blidaru Constantin din comuna Micloşani, judeţul Muşcel, a donat, încă din anul 
1921, o casă şi 10 ari teren, pentru funcţionarea şcolii din satul Micloşanii Mari. Prin 
actul autentificat de Tribunalul Muşcel la nr. 116 din 9.02.1939, întăreşte legal acea 
donaţie, arătându-şi dorinţa ca, printre învățătorii satului, să se afle şi fiul său, Vasile 
Blidaru, absolvent din anul 1934 al şcolii normale. 

A pus această condiţie fiind om în vârstă de 78 de ani, şi pentru că ceilalţi copii ai 
săi se aflau departe de el. Specifică faptul că, în cazul în care statul sau organele 
superioare ar găsi de cuviinţă să facă şcoală nouă în altă parte a satului, era gata să 
doneze din proprietăţile sale în acele zone, dar vechea donaţie ar reveni fiului său. 

Comitetul şcolar intra în proprietate imediat, posesiunea având-o de mult timp. 
(Fond Tribunalul jud. Muşcel, transcriere nr. 374/1939). 


35. Bănăţeanu Gh. Alexandrina din comuna Stâlpeni, judeţul Muşcel, donează comunei 
Stâlpeni un teren cămin de casă în întindere de 2000 m.p., situat în satul Filipeşti din acea 
comună. 

Donaţia a fost făcută cu scopul exclusiv de a se construi un local de şcoală 
primară pentru copiii din satul Filipeşti-Ogrezea. 
(Fond Tribunalul jud. Muşcel, transcriere nr.362/1949). 


36. Burtea Nicolae şi Neculae Petre, ambii din comuna Lăicăi, judeţul Muşcel, au dăruit 


53 ari teren şcolii satului Buneasa din comuna Lăicăi, conform unui tabel cu proprietăţile 
instituţiilor din acea comună, întocmit în anul 1907 de către primăria comunei Lăicăi. Pe 

acel teren era construită şcoala nouă din acel sat iar restul terenului era folosit pentru 
cultură de către învăţător şi copii. Anul donaţiei nu a fost precizat. 
(Fond Prefectura jud. Muşcel, dosar 63/1907, f. 169). 


37. Constantinescu I. Ioana din comuna Negraşi, plasa Cotmeana Găleşeşti, judeţul 
Argeş, dăruieşte comunei sale două terenuri în suprafaţă totală de 4160 m.p., unul de 
1248 m.p. pe care era construit localul de primărie, situat la şoseaua comunală Negraşi- 
Mozacu, iar celălalt teren, suprafaţa de de 2912 m.p., cu scopul construirii localului de 
şcoală şi a dependinţelor necesare acesteia. 

(Fond Tribunalul jud. Argeş, reg. 39/1897, transcriere nr. 986). 


38. Chiribelea Marin, agricultor din comuna Leordeni, judeţul Muşcel, dăruieşte un 
teren în suprafață de un pogon mare, situat în cătunul Mâna Mocanului, pentru 
construirea unui local de şcoală mixtă în acel cătun. 

(Fond Tribunalul jud. Muşcel, secţia notariat, dos.12/1898, act autentic nr.3112) 


39. Cârstea Ion, preot, ş.a. din comuna Căcărezeni, judeţul Argeş, donează acelei 
comune suprafaţa de 13 prăjini şi jumătate teren pentru construcția unei şcoli. 
(Fond Tribunalul jud. Argeş, transcriere nr. 1357/1906). 


40. Ceogescu Ion, preot din comuna Corbi, plasa Topologul de Jos, judeţul Argeş, 
donează comunei Milcoiu două trupuri de pământ în satul Isbăşeşti, comuna Milcoiu, în 
suprafaţă totală de 420 m.p., cu scopul de a se construi o şcoală în acel sat. 

(Fond Tribunalul jud. Argeş, transcriere nr. 3845/1910). 


41. Costescu I.B. loan din Schitu-Goleşti, judeţul Muşcel, donează Administraţiei Casei 
Şcoalelor un teren în suprafaţă de o jumătate de hectar, în comuna Schitu-Goleşti, ce va 
deveni proprietatea şcolii. 

(Fond Tribunalul jud. Muşcel, transcriere nr. 1671/1912). 

Anterior, aşa cum se arată într-un tabel întocmit în anul 1907 de primărie, la 
solicitarea prefecturii, document ce conţine proprietăţile instituţiilor din acea comună, 
Ioan Costescu deja donase suprafaţa de 6 ari teren, pentru construirea localului destinat a 
fi sediu de şcoală şi primărie în comuna Schitu Goleşti, făcându-se şi menţiunile că nu s-a 
încheiat un act de donaţie, iar donația s-a făcut chiar la începerea lucrărilor. 

(Fond Prefectura jud. Muşcel, dosar 63/1907, f. 253) 


42. Corbescu Badea Tănase din comuna Recea, judeţul Argeş, donează comunei Recea 
un teren de 12 ari şi 54 m.p. (1254 m.p.), pentru a se construi o şcoală cu două săli de 
clasă, iar dacă se va putea construi o şcoală cu trei săli, va mai dona 6 ari şi 30 m.p. 

(Fond Tribunalul jud. Argeş, transcriere nr.1279/1914). 


43. Constantinescu D. Dimitrie din comuna Băjeşti, judeţul Muşcel, donează comunei 
Băjeşti un teren în lăţime de 32 m şi în lungime de 78,5 m, cu suprafaţa de 2500 mp., 
vecin la răsărit cu D.l. Constantinescu, la apus şi miază noapte cu proprietatea 
donatorului şi la miază zi cu şoseaua vecinală Stâlpeni-Stăneşti, pentru construirea unei 


21 


şcoli. În caz că primăria nu va construi sau nu va începe să construiască şcoala, sau dacă 
terenul se va folosi în alt scop, actul de donaţie devenea nul. 
(Fond Tribunalul jud. Muşcel, transcriere nr. 2406/1915). 


44. Coculeanu Matei, învăţător din comuna Drăganu, judeţul Argeş, donează comunei 
Cocu un teren în întindere de 1886 m.p. pentru a se construi pe el un local de şcoală şi nu 
altceva, caz în care şi-ar retrage donația. 

(Fond Tribunalul jud. Argeş, transcriere nr.2929/1916). 


45. Cernescu C. Constanţa, proprietară din comuna Merişani, judeţul Argeş, dăruieşte 
comunei Merişani un teren în întindere de 6000 m.p., situat în acea comună, pentru 
construirea unui local de şcoală care să poarte numele Constantin şi Constanţa Cernescu. 
„Facultativ şi după trebuinţele culturale locale care se vor ivi în viitor, se mai pot 
construi pe acest teren: 1) o sală de conferinţe pentru educaţia sătenilor, o bibliotecă 
pentru uzul sătenilor. 2) o şcoală de gospodărie casnică. 3) o şcoală de meserii. 4) un 
local de primărie. 
Terenul pe care îl dăruiesc valorează aproximativ lei 9000 (nouă mii lei). 
Fac această donaţie în amintirea neuitatului meu soţ Constantin Cernescu, care a 
fost un adânc iubitor de cultură, un îndrumător al tineretului şi un prieten al săteanului”. 
Donaţia a fost primită cu recunoştinţă, în numele comunei, de preşedintele 
Comisiei interimare a comunei Merişani, Gheorghe P. Prioteasa. 
(Fond Tribunalul jud. Argeş, act autentic nr. 2076/1921). 


46. Cocora Tănase şi Cocora Ion, frați din comuna Humele, judeţul Argeş, dăruiesc 
Primăriei comunei Humele suprafaţa de 324 m.p. teren pentru a se construi o şcoală în 
acea comună. 

(Fond Tribunalul jud. Argeş, transcriere nr.1364/1924). 


47. Căpezaru Floarea, văduvă din comuna Richiţelele de Sus, Ene Nicolae şi soţii 
Dobre loana şi Gheorghe din comuna Richiţelele de Jos, judeţul Argeş, donează 
Comitetului şcolar din comuna Richiţelele de Sus, suprafaţa de 384 m.p. teren situat în 
satul Greabănu, comuna Richiţelele de Jos, pentru a se construi o şcoală în acel sat. 

(Fond Tribunalul jud. Argeş, transcriere nr. 3045/1924). 


48. Ciogescu Ion, învăţător din comuna Corbi, judeţul Argeş, donează Comitetului 
şcolar din comuna Corbi suprafața de 360 mp. teren situat în punctul « Dealul 
Măngureni », pentru a se construi o şcoală în satul Măngureni din acea comună. 

(Fond Tribunalul jud. Argeş, transcriere nr. 5388/1924). 


49. Constantinescu Sabina din Piteşti a încheiat, la 29 aprilie 1942, următorul testament: 
„Subsemnata, Sabina Constantinescu, domiciliată în Piteşti, str. Doamna Bălaşa 
nr. 38, fiind în deplinătatea facultăţilor mele mintale, liberă şi nesilită de nimeni, am 
hotărât a face următorul testament: 
Las legatar universal al bunurilor mele pe Ministerul Culturii Naţionale (Adminis- 
traţia Casei Şcoalelor) prin reprezentanţii săi legali, în condiţiunile de mai jos. 

Întreaga avere ce va rămâne pe urma mea şi [pe] care o specific mai jos se va 
lichida în cele mai bune condițiuni şi din sumele rezultate se vor cumpăra prin sindicul 
bursei Bucureşti, efecte de stat producătoare de venituri. 

Ele vor constitui un fond inalienabil ce se va denumi „Fondul Sabina 
Constantinescu din Piteşti” 

Veniturile acestui fond se vor plăti regulat Şcoalei profesionale de fete (liceul 
industrial de fete) „lon şi Maria Teiuleanu” din Piteşti, cu obligaţia pentru aceasta de a 
întreţine una sau două eleve sărace, silitoare la învăţătură şi dornice de muncă. 

Elevele se vor alege prin concurs şi vor primi bursele în tot timpul frecventării 
acestei şcoli şi numai dacă se vor menţine cu note bune la învăţătură şi vor avea purtări 
frumoase. 

Pun Ministerului Culturii Naţionale, prin Liceul industrial de fete sus amintit, 
următoarele sarcini: 

1. Din suma ce va rezulta prin lichidarea averii mele să se defalce suma de 
200.000 (două sute mii) lei cu care să mi se facă un monument funerar şi un 
mic cavou, în limita sumei de mai sus. Aceste lucrări doresc a se face cât mai 
curând posibil, în care scop lichidarea averii se va face de urgenţă. 

2. Până la lichidarea definitivă a averii succesorale, veniturile rezultate din 
închirierea imobilului şi din vânzarea lucrurilor mobile (partea mea), se vor 
adăuga la acelaşi fond cu scopul de a se executa dispoziţiunile acestui 
testament. 

3. În fiecare an, la ziua încetării mele din viaţă, mi se va face pomenirea 
creştinească la biserica „Sf. Gheorghe” din Piteşti, la care doresc să asiste în 
mod obligatoriu şi bursiera sau bursierele întreţinute din legatul meu. 

4. Liceul industrial de fete „lon şi Maria Teiuleanu” va da în fiecare an 
Ministerului Culturii Naţionale conturi de întrebuinţarea veniturilor. 

Am făcut acest legat pentru şcoala sus-zisă , în amintirea faptului că şi eu am 

învăţat la această şcoală. 

Averea ce o las prin acest testament se compune din: 

a) Avere imobilă: jumătate din imobilul situat în Piteşti, str. Şerban Vodă nr. 

37 şi care corespunde şi în strada D<oam>na Bălaşa nr. 38, vecin cu dl. Nicolae 

Gheorghiu la miază zi — răsărit, iar la apus — nord cu proprietatea d<omnu>lui 

Marin Oprea Ştefănescu, pe care o am moştenire de la tatăl meu adoptiv lon 

Eremia Voicu. 

b) Avere mobilă: jumătate din averea mobilă prevăzută în inventarul tutelei 

ce formează dosarul nr. 38/1935 al Tribunalului Argeş, Secţia Tutelară. 

Această avere mobilă şi imobilă specificată mai sus face parte din averea indiviză 

ce o posed în devălmăşie cu sora mea Sultana Voicu, născută Moraru, din Piteşti, 

pe care declar în mod expres că înţeleg să o îndepărtez de la succesiunea mea, 

pentru că în tot timpul vieţii mele s-a purtat rău cu mine, m-a batjocorit, mi-a 

arătat toată indiferența şi nepăsarea şi mi-a făcut viaţa amară. 

În afară de această avere, specificată mai sus ca parte indiviză în succesiunea lui 

Ion Eremia Voicu, mai posed ca avere mobilă personală a mea următoarea: 

1) Un pat din furnir de două persoane cu saltea de paie şi de lână, un aparat de 
radio marca „Lelefunken” cumpărat de la magazinul Negoiul din Piteşti, un 

landou de copil bleumarin pe roate de cauciuc, un pat de bronz cu somieră de 
sârmă şi cu salteaua lui de lână. 

2) Două inele de aur, cu pietre preţioase (unul cu o piatră de diamant şi o perlă 
veritabilă şi unul cu un rubin, un safir şi patru diamante mici). 

3) Un cufăr plin cu veselă nouă în care se găseşte: un serviciu de cafea cu lapte 
pentru şase persoane, un serviciu în culoare bleu de tort pentru şase persoane, 
un serviciu în culoare galben, pentru salată, un serviciu alb pentru salată cu 
suport de aluminium, un serviciu de vin pentru şase persoane, roz cu negru 
complet, un serviciu de vin pentru şase persoane în culoare bleu complet, şase 
pahare de ceai cu suporturi de aluminium, o fructieră albă, una fructieră culoare 
mov, una fructieră culoare bleu, o cană de apă albă. 

4) Obiecte de bucătărie: o masă de bucătărie albă o maşină de gătit, un cuier de 
vase, un lighean pentru spălat pe ochi, smălţuit, o găleată de tablă galvanizată, 
şase farfurii întinse de piatră albă, şase farfurii adânci de piatră albă, 
unsprezece suporturi de sticlă bleu pentru tacâmuri, şase farfurioare albe pentru 
dulceaţă, şase linguri, şase furculiţe şi trei cuțite toate de alpaca, şase linguriţe 
argintate, o putină pentru varză, trei borcane mari de sticlă, trei borcane de 
sticlă pentru dulceaţă. 

5) Una plapumă roşie, două perine mari de fulgi, una plapumă, două cearşafuri de 
pat şi două feţe de pernă, douăsprezece şervete de masă albe, una faţă de masă 
bleu cu desenuri, una față de masă cu roşu, una faţă de masă în carouri bleu, 
una cuvertură pentru pat cu roşu, una cuvertură pentru pat galbenă, două 
geamantane, una lampă de petrol pentru tavan transformată în lampă electrică 
cu trei braţe de bronz şi cu rozete roşii, trei fâşii de preş de lână şi toată lenjeria 
mea de corp, rochii, pălării, pantofi, haină, pardesiu şi tot ce se va găsi în 
garderobul din camera mea de culcare. 

Din această avere a mea, cele două inele, vesela din cufărul specificat, aparatul de 
radio şi obiectele mele de îmbrăcăminte se vor încredința d<omnu>lui Gh. Pascu din 
Piteşti, până la vânzarea lor. 

Ele se vor vinde ca şi celelalte obiecte specificate mai sus, la capitolul avere mobilă 
personală, cu preţul rezultat se vor acoperi cheltuielile ce se vor fi ocazionat cu 
înmormântarea mea, până la concurenţa sumei de 40.000 (patruzeci mii) lei. 

Ceea ce va rezulta în plus se va adăuga la fondul meu. 

Numesc executor testamentar pe dl. Ghiţă Georgescu, avocat şi Gh. Pascu — Piteşti, 
care vor executa dispoziţiile testamentului meu, fără nicio taxă de onorariu. 

În caz când Ministerul Culturii Naţionale va refuza legatul meu, atunci întreaga mea 
avere se va întrebuința pentru a mi se face un cavou şi de această lucrare se vor îngriji 
domnii executori testamentari ai mei care în acest scop vor primi toate sumele rezultate 
din vânzarea averii. 

Aceasta fiind ultima mea voinţă, doresc a fi respectată în totul. 

Drept care am făcut acest testament astăzi, 29 aprilie 1942, în Piteşti. 

(Fond Tribunalul jud. Argeş, act autentic nr. 687/1942, transcriere nr. 2104/1942). 


50. Cocăneanu T., maior, proprietar din comuna Purcăreni, judeţul Muşcel, a dăruit 
comunei sale suprafaţa de trei prăjini teren pe care s-au construit localurile primăriei şi 

şcolii din acea comună. Donaţia este consemnată într-un tabel privind proprietăţile 
instituţiilor din comuna Purcăreni, cu precizarea că nu s-au încheiat acte de donaţie. 
(Fond Prefectura jud. Muşcel, dosar 63/1907, f. 226-227) 


51. Dobrinescu G., preot şi învăţător din comuna Deduleşti Vărzari, plasa Oltu Topolog 
dăruieşte acelei comune un teren în suprafaţă de peste 5800 mp. , situat în cătunul 
Deduleşti, pe care Casa Şcoalelor începuse construcția unui local de şcoală. Donatorul a 
pus comunei condiţia ca în sălile de clasă dar şi în localul primăriei să se păstreze poza sa 
înrămată. 

(Fond Tribunalul jud. Argeş, reg. 39/1897 transcriere nr. 1056). 


52. Dada Ion Badea ş.a. din comuna Căcărezeni, judeţul Argeş, donează acelei comune 
13 prăjini şi jumătate teren pentru construcția unei şcoli. 
(Fond Tribunalul jud. Argeş, transcriere nr. 1357/1906). 


53. Drăghici Nicolae, ş.a., agricultori din comuna Țuţuleşti, judeţul Argeş, dăruiesc 
comunei Țuţuleşti un teren în suprafaţă de 5 prăjini sau 1040 m.p., teren pe care îl 
cumpăraseră tot în anul 1908 de la Radu Bălteanu cu scopul construirii unei şcoli de către 
primărie pentru copiii acelei comune. Primarul G.I. Zmărăndescu a acceptat donația cu 
mulţumiri, în numele comunei. Actul s-a autentificat de Judecătoria ocolului rural Rociu 
sub nr. 3/1908 

(Fond Tribunalul jud. Argeş, reg. 42/1908 transcriere nr. 2095). 


54. Drăghici lon, Drăghici Trandafir ş.a., idem. 


55. Derussi Ştefania, cu consimţământul soţului său, Derussi Vasile, secretarul Băncii 
Naţionale a României şi Elena Golescu, văduvă, toți din Bucureşti, donează 
Administraţiei Casei Şcoalelor un teren în suprafaţă de un pogon, situat la întâlnirea 
şoselei Goleşti cu Şoseaua Naţională Bucureşti Piteşti, între comunele Văleni şi Goleşti 
din judeţul Muşcel. 

Donaţia era condiţionată de construirea unui local de şcoală iar restul terenului să fie 
folosit pentru a se face cursuri practice de agricultură sau grădinărie. În caz că această 
condiţie nu va fi îndeplinită în termen de doi ani sau dacă localul şcolii s-ar fi strămutat 
în viitor de pe acest teren, donația se revoca la cererea donatorilor sau a moştenitorilor 
lor. Actul s-a încheiat la 10 iunie 1911 în București. 

(Fond Tribunalul jud. Muşcel, transcriere nr. 1824/1911). 


56. Dumitrăchescu Ion, preot, împreună cu preotul Popescu Nicolae şi cu Popescu Dinu, 
toţi din comuna Dobreşti, judeţul Muşcel, donează acelei comune suprafaţa de 1672 m.p., 
(1254 m.p. preotul Dumitrăchescu iar preotul N. Popescu şi D. Popescu, fiecare câte 209 
m.p.), cu condiţia construirii pe acel teren a unui local de şcoală în comuna Dobrești. 
(Fond Tribunalul jud. Muşcel, transcriere nr. 2092/1912). 

57. Dănălache Ion Marin, primarul comunei Oarja, judeţul Argeş, donează acelei 
comune un teren în suprafaţă de 480 m.p. pentru construcţia unui local de şcoală. Terenul 
donat era moştenesc şi a fost evaluat la 100 lei. 

(Fond Tribunalul jud. Argeş, transcriere nr. 3206/1913). 


58. Dinescu Ştefan, Predescu Ştefan şi Alexandrescu Alexandru, proprietari din comuna 
Stoileşti, plasa Dănicei, judeţul Argeş, donează comunei Stoileşti o bucată de pământ pe 
care o cumpăraseră în acest nobil scop, în suprafaţă de 1200 m.p., situat în satul Stănești, 
comuna Stoileşti, pentru ca primăria să construiască un local de şcoală. 

(Fond Tribunalul jud. Argeş, transcriere nr. 1557/1914). 


59. Dumitrescu loan din Râmnicu Vâlcea, proprietar al moşiei Bârseşti din comuna 
Bercioiu, judeţul Argeş, donează comunei Bercioiu, în mijlocul satului Bârseşti, un teren 
de o jumătate de pogon sau o pătrime de hectar, pământ cu o construcţie de casă din zid, 
având un salon mare , două camere şi o pivniţă la subsol, pentru copiii ţăranilor din sat şi 
din cătunele vecine, pentru a funcţiona ca şcoală, fără altă destinaţie, iar şcoala să aibă o 
firmă pe partea principală către şosea, pe care să scrie « Şcoala lon Dumitrescu ». 

Terenul şi construcţia valorau 6000 lei, pe teren fiind şi o plantație de pruni care a 
fost, de asemenea, donată. 
(Fond Tribunalul jud. Argeş, transcriere nr. 4433/1914). 


60. Drăguțescu Constanţa din comuna Hârseşti, judeţul Argeş, donează Primăriei 
comunei Hârseşti un teren în suprafaţă de 8360 m.p., situat în acea comună, în scopul 
construirii unui local de şcoală. Până la începerea lucrărilor de construcție a şcolii, 
primăria beneficia de uzufructul terenului pe care donatoarea îl cumpărase în anul 1916. 
(Fond Tribunalul jud. Argeş, transcriere nr. 2679/1919). 


61. Duminicioiu 1. Marița, văduvă din comuna Ciulniţa, Lixăndroiu lon Iordache, 
Lixăndroiu Ilie Iordache şi Udroiu Gh. Gheorghiţa, văduvă, toţi din comuna Glâmbocel, 
dăruiesc Ministerului Instrucțiunii Publice un loc cămin de casă în suprafață de 1140 
m.p., teren situat în raza comunei Glâmbocel, evaluat la 1000 lei. 

Donaţia s-a făcut pentru ca pe acel teren să se construiască o şcoală pentru copiii 
din comuna Glâmbocel, satul Schitu Scoiceşti, judeţul Muşcel, iar dacă se schimba 
destinaţia dată de donatori terenului, actul devenea nul de drept. 

(Fond Tribunalul jud. Muşcel, transcriere nr. 2129/1923). 


62. Diaconu M. Maria din comuna Oarja, judeţul Argeş, donează Comitetului şcolar din 
acea comună un teren în întindere de 845 m.p., în centrul comunei, teren evaluat la 800 
lei, cu scopul construirii unui local de şcoală de fete. 

(Fond Tribunalul jud. Argeş, transcriere nr. 7713/1923). 


63. Dumitrescu Gh. Gherghina din comuna Scheiu, judeţul Argeş, cu încuviințarea 
soţului ei D. Dumitrescu, învăţător, dăruieşte Comitetului şcolar al şcolii din comuna 
Scheiu 1000 m.p. teren situat în acea comună, satul Dealul, cu scopul de a se construi pe 
acel teren, în termen de 8 ani, un local de şcoală. 

(Fond Tribunalul jud. Argeş, transcriere nr. 6314/1923). 

64. Dumitrescu Radu şi Marinescu Androne, proprietari din comuna Oarja, judeţul 
Argeş, donează suprafața de 5000 m.p. teren în satul Cătanele, evaluat la suma de 3000 
lei, pentru a se construi o şcoală în acel sat. 

(Fond Tribunalul jud. Argeş, transcriere nr.422/1924). 


65. Dinescu Gheorghe, preot din comuna Titeşti, judeţul Argeş, donează Comitetului 
şcolar din acea comună un hectar teren cu pădure pe el, situat în satul Bratoneşti. 
Materialul lemnos urma să fie folosit pentru construcţiile necesare şi pentru încălzirea 
şcolilor din comuna Titeşti şi anume: Titeşti, Cucoiul şi Bratoneşti. 

(Fond Tribunalul jud. Argeş, transcriere nr.2546/1924). 


66. Diaconescu Vasile şi Constantina, soţi din comuna Sămara, judeţul Argeş, donează 
Comitetului şcolar din acea comună suprafaţa de 280 m.p. teren situat în centrul satului 
Dealul Viilor, comuna Sămara, evaluat la suma de 500 lei, pentru construirea unui local 
de şcoală în acel sat. 

(Fond Tribunalul jud. Argeş, transcriere nr. 4618/1924). 


67. Dobre Ioana şi Gheorghe, soţi, Ene Nicolae, toţi din comuna Richiţelele de Jos, şi 
Căpezaru Floarea, văduvă din comuna Richiţelele de Sus, judeţul Argeş, donează 
Comitetului şcolar din comuna Richiţelele de Sus, suprafaţa de 384 m.p. teren situat în 
satul Greabănu, comuna Richiţelele de Jos, pentru a se construi o şcoală în acel sat. 

(Fond Tribunalul jud. Argeş, transcriere nr. 3045/1924). 


68. Drăgan Gh. Ilie, agricultor din comuna Goleşti, judeţul Argeş, donează comunei 
Goleşti suprafaţa de 416 m.p. teren, cu scopul de a se construi un local de şcoală în satul 
Drăgoeşti. Terenul donat fusese cumpărat, anterior, de către donator. 

(Fond Tribunalul jud. Argeş, transcriere nr. 306/1925). 


69. Drăghici M. Florea din comuna Olanu, satul Peret, judeţul Argeş, donează Primăriei 
comunei Olanu suprafaţa de 416 mp. teren, pentru construirea unui local de şcoală în 
acel sat. 

(Fond Tribunalul jud. Argeş, transcriere nr. 5016/1928, act autentic nr.2539/1928). 


70. Drăghici N. Florian din comuna Țuţuleşti, judeţul Argeş, donează Primăriei comunei 
TȚuţuleşti suprafaţa de 1140 m.p. teren situat în acea comună, punctul „Pădureni”. Ternul, 
evaluat la suma de 4000 lei, era moştenire de la tatăl său şi îl dona pentru ca primăria să 
construiască o şcoală pentru copiii din satul Pădureni. 

(Fond Tribunalul jud. Argeş, act autentic nr. 575/1939). 


71. Diculescu D. Elisabeta din comuna Țiţeşti, satul Valea Mănăstirii, judeţul Muşcel, 
donează Şcolii primare mixte din satul Valea Mănăstirii un petic de teren cămin de casă, 
în suprafaţă de 2000 m.p., situat în satul Valea Mănăstirii, cu scopul construirii de către 
stat a unei şcoli necesare copiilor din acel sat. 

Donatoarea a pus condiția ridicării şcolii până la data de 31 decembrie 1949, 
nerespectarea acelui termen atrăgând revocarea actului, care fusese transcris de grefa 
Tribunalului Muşcel la 5 mai 1949. 

(Fond Tribunalul jud. Muşcel, transcriere nr. 201/1949). 


72. Fustatiade Mihail, mare proprietar din comuna Ciulniţa, judeţul Muşcel, a construit 
localul şcolii cu două săli de clasă şi locuinţă pentru diriginte, pe un teren de 2550 m.p. 
donat tot de el comunităţii din Ciulniţa. Localul era prevăzut cu intrări separate pentru 
băieţi si fete iar şcoala a fost dotată cu mobilier modern, cu material didactic şi cu o 
bibliotecă şcolară. În anul 1890 întreaga construcţie a şcolii era finalizată, şcoala fiind 
funcțională pentru băieţi chiar din acel an, iar pentru fete din anul 1894, când s-a aprobat 
şi un post de învăţătoare pentru şcoala de fete. 

(Fond Prefectura jud. Muşcel, dosar 63/1907, f. 105). 


73. Enăchescu C<onstantin> din comuna Cetăţeni, judeţul Muşcel, a donat, în anul 
1898, o suprafaţă de 50 ari teren grădină şcolară pe care s-a construit Şcoala Cetăţeni din 
Deal, aşa cum reiese dintr-un document din anul 1907 referitor la proprietăţile instituţiilor 
din acea comună. 

(Fond Prefectura jud. Muşcel, dosar 63/1907, f. 68). 


74. Ene Nicolae, soţii Dobre loana şi Gheorghe din comuna Richiţelele de Jos şi 
Căpezaru Floarea, văduvă din comuna Richiţelele de Sus, judeţul Argeş, donează 
Comitetului şcolar din comuna Richiţelele de Sus, suprafaţa de 384 m.p. teren situat în 
satul Greabănu, comuna Richiţelele de Jos, pentru a se construi o şcoală în acel sat. 

(Fond Tribunalul jud. Argeş, transcriere nr. 3045/1924). 


75. Enache Şt. Nicolae şi alţii din comuna Hinţeşti, judeţul Argeş, donează Comitetului 
şcolar din acea comună, satul Smeura, suprafaţa totală de un hectar (în realitate 11.512 
m.p.) teren moştenesc, cu scopul construirii unei şcoli în acel sat. Terenul se învecina la 
est cu drumul dealului, la vest cu gârla, lăsând opt metri din gârlă până în drum, la Nord 
cu Marin I. Puţoi şi la Sud cu moştenitorii lon Florea Gionea. Dacă nu se construia 
şcoala, pe acel teren, donația devenea nulă de drept. 

Nicolae Enache a donat un teren în suprafaţă de 744 mp. 
(Fond Tribunalul jud. Argeş, dos.11/1926, act autentic nr.1022). 


76. Fâlfănescu Nicolae, preot din comuna Căcărezeni, plasa Cotmeana, judeţul Argeş, 
dăruieşte comunei sale un teren situat în satul Fâlfani, în suprafață de 6080 mp. 
(lungimea 190 m, lăţimea 32 m), cu scopul construirii unui local de şcoală pentru copiii 
din satul Fâlfani. 

(Fond Tribunalul jud. Argeş, reg. 37/1899 „act 1439). 


77. Fălcoianu I. Alexandrina din Bucureşti, donează Comitetului şcolar din comuna 
Ştefăneşti, judeţul Muşcel, următoarele imobile: “1) Locurile cari au fost obiectul 
proceselor de revendicare intentate de mine locuitorilor Ioniţă Barbu Moacă şi Pandele 
Epure din comuna Ştefăneşti , satul Izvorani, şi câştigate de mine în mod definitiv. 
2) Dreptul meu de nudă proprietate asupra locurilor supuse dărei de otaşniţă şi embatic 

făcând parte din proprietatea mea Fierburia Vieroşu, situate în raionul comunelor 
Ştefăneşti şi Valea Mare, în punctele [...] prevăzute în planul ridicat în anul 1896 de către 
inginerul Haret. 

Nu sunt supuse acestei donaţiuni locurile stăpânite cu otaşniţă de către orfanii de 
război ai căror părinţi au plătit otaşniţa în 1916. Aceste imobile care valorează suma de 
lei 15.000 se vor putea vinde de către sus-zisul comitet iar cu banii rezultați se va 
construi şcoala primară din satul Izvorani, comuna Ştefăneşti care va purta numele meu şi 
potrivit legii voi <fi> proclamată membră de onoare în comitetul şcolar; îmi rezerv 
dreptul de a controla felul cum se va face vânzarea şi destinaţia sumelor obţinute.” 

Donaţia a fost acceptată de către reprezentantul comitetului şcolar din comuna 
Ştefăneşti, lon N. Dascălu, care i-a mulțumit cu recunoştinţă domnişoarei Alexandrina 
Fălcoianu. Actul s-a încheiat la 8 iunie 1922, la Bucureşti, fiind transcris, ulterior, la 
Tribunalul judeţului Muşcel. 

(Fond Tribunalul jud. Muşcel, transcriere nr. 2387/1922). 


78. Florea Popa D. Nicolae din comuna Richiţelele de Sus, judeţul Argeş, donează 
Comitetului şcolar din acea comună un teren în întindere de 378 m.p., situat în satul 
Greabănul, comuna Richiţelele de Sus, cu scopul de a se construi un local de şcoală 
pentru copiii din satul Dealul Greabănului. 

(Fond Tribunalul jud. Argeş, transcriere nr. 6324/1923). 


79. Fircan Constantin din comuna loneşti, judeţul Argeş, donează comunei sale loneşti 
suprafaţa de 864 m.p. teren situat în acea comună, pentru a se construi un local de şcoală, 
„întrucât se simte mare nevoie pentru construirea acestui local”. 

(Fond Tribunalul jud. Argeş, transcriere nr.3616/1933). 


80. Florescu Petre, doctor, domiciliat în Piteşti, bd. Elisabeta Doamna nr.2, a redactat, la 
20 august 1936, pe când se afla la Băile Buziaş, un testament olograf în care, pe lângă 
prevederile prin care lăsa soţiei sale, Ana Dr. Florescu, şi altor persoane, diferite drepturi 
băneşti şi bunuri, a inclus şi următoarele clauze cu un evident caracter filantropic, cele 
mai multe fiind destinate dezvoltării învățământului argeşean: 

„5. Se va da Casei Şcoalelor din Bucureşti suma de lei 500.000 cu obligaţiunea să 
construiască sau să contribuie la construcţia unui pavilion pentru Coloniile şcolare din 
judeţul Argeş, în staţiunea balneară Brădet din judeţul Argeş; Casa Şcoalelor este 
obligată ca să denumească pavilionul construit cu numele Pavilionul Coloniilor Şcolare 
din Judeţul Argeş Marioara şi Alexandrina Dr. P. Florescu. Această denumire va fi 
trecută în toate scriptele cât şi pe frontispiciul localului [...]. 

8. Va da Casei Şcoalelor din Bucureşti suma de lei una sută mii (100.000) cu obligaţiunea 
ca să termine localul şcoalei cu patru posturi din comuna Vitomireşti Trepteni, jud. Argeş 
(satul Costeşti) dând numele şcoalei atât în scripte cât şi pe frontispiciu: Şcoala primară 
Dr. P. Florescu. Dacă vor mai rămâne bani disponibili din suma de 100.000 lei, se va face 
mobilierul pentru clase”. 

Doctorul Florescu îşi evaluase întreaga avere mobilă şi imobilă la suma de 4,5 — 5 
milioane lei, sumă pe care executorul testamentar, avocatul M. Constantinescu din Piteşti, 
trebuia să o obţină prin licitație publică sau prin vânzare directă; întreaga avere îi 
revenea, prin testament, soţiei sale, Ana Dr. Florescu, însă testatorul a ţinut ca o parte din 

acea avere să stea la baza unor opere caritabile, altele decât cele deja enunțate. Astfel, 
după ce erau îndeplinite numeroasele puncte ale testamentului prin care lăsa unor 
persoane diferite, nu numai rude, diverse sume de bani, executorul testamentar urma să 
plaseze suma rămasă, cumpărând renta 5% expropriere sau alte plasamente mai 
avantajoase, iar din venitul rezultat urmau a fi îndeplinite următoarele opere sociale: 

„|. Va consemna la Casa de depuneri renta pe numele Casei Şcoalelor din Bucureşti care 
să aducă un venit de 12.000 lei formând fondul Dr. P. Florescu, din care lei 6000 îi va da 
Şcoalei din comuna Scheiu, jud. Argeş, cu obligaţiunea ca cu suma de 4000 lei să 
cumpere la şase fete şi şase băieţi (câte patru de la fiecare şcoală, fiind trei şcoli în 
comună) lucruri de îmbrăcăminte ca pălării, opinci, molton pentru fete, americă ori pânză 
pentru copii, cărţi, şi numai pentru copii săraci, respectând clauzele din actul de donaţie 
ce am făcut din anul 1919, iar cu suma de 2000 lei se vor cumpăra medicamentele 
necesare pentru copiii din şcoală, formând farmacia şcolară. 

Asemenea, Casa Şcoalelor va da şi şcolii din comuna Vitomireşti-Trepteni (satul 
Costeşti) — şcoala cu patru posturi, jud. Argeş, suma de lei 6000 din care 4000 pentru 
cumpărări de lucruri şi îmbrăcăminte pentru şase fete sărace şi şase băieţi săraci, 
procedând tot ca la şcoala din comuna Scheiu, jud. Argeş, iar cu suma de 2000 lei se vor 
cumpăra medicamente pentru copiii săraci, formând farmacia şcolară. 

2. Va consemna la Casa de Depuneri, rentă care să aducă un venit anual de 6000 lei 
formând fondul Ana şi Dr. Florescu şi se va da Azilului de bătrâni din Pitesti pentru 
contribuţie la întreţinerea lor. 

3. Se va consemna la Casa de Depuneri rentă aducând un venit de lei 3000 formând 
fondul Dr. P. Florescu şi pe numele Casei Bisericilor din Bucureşti, ca să-i predea 
Bisericii din comuna Scheiu, jud. Argeş, comuna mea natală, cu obligaţiunea ca <de> 
suma de 1000 lei să se cumpere lumânări şi untdelemn şi să se plătească preotului 500 lei 
pentru pomenit iar cu restul de 2000 lei să se facă la Florii ziua numelui tatălui meu şi la 
Sf. Maria (15 august) ziua mamei mele, câte un parastas, cumpărând de suma de 1000 lei 
la fiecare parastas pâine, friptură, băutură, ţuică şi vin, anunțând pe locuitori de parastas 
şi pe un membru din familia D. Dumitrescu şi Petre Trandafil, ca delegat al familiei ca să 
se facă cât mai bine pentru oameni şi dacă se poate şi o masă la care să se cumpere cele 
necesare din suma de una mie lei. Preotul va fi obligat să justifice întrebuinţarea sumei de 
lei 3000 prin acte justificative, care se va face către Casa Bisericilor din Bucureşti. 

4. Va consemna la Casa de Depuneri din Bucureşti, rentă care să aducă un venit de lei 
3000 formând fondul Ana şi Dr. P. Florescu pe numele Casei Bisericilor din Bucureşti, 
pe care-i va da suma de lei 1000 preotului căruia aparţine domiciliul nostru în Piteşti sau 
Bucureşti pentru aprinderea candelei la mormânt, din ei 500 lei fiind pentru pomenit, iar 
cu cele 2000 lei va face două parastase pe an, unul la 9 septembrie, ziua soţiei mele şi la 
29 iulie (Sf. Petre) [sic! Sf. Petru este pe 29 iunie-n.a.], ziua numelui meu. La fiecare 
parastas se va da la Pâinea zilei (pentru săraci) suma de 800 lei pentru masa săracilor. 

5. Toată renta ce mai rămâne după executarea legatelor cuprinse se va consemna la Casa 
de Depuneri din Bucureşti pe numele Ministerului Sănătăţii şi Ocrotirilor Sociale, Casa 
Spitalelor, cu obligaţiunea următoare: 

Din venit, cât va trăi soţia mea Ana Dr. Florescu, i se va servi lunar câte 5000 lei, 
adică 60000 lei pe an, iar cu restul din venit se va face fondul Ana şi Dr. Florescu, 
întreținând la Spitalul I. C. Brătianu — secția medicală — din Piteşti un număr de paturi 

egal atât la bărbaţi cât şi la femei, punând la rezerve la bărbaţi numele meu Dr. P. 
Florescu, iar la salonul de femei numele Ana Dr. Florescu. 

După moartea soţiei mele,<cu> suma de lei 60000 ce 1 se va da în fiecare an, se va 
proceda astfel: cu suma de 30000 lei se va contribui la susţinerea cheltuielilor coloniilor 
şcolare din judeţul Argeş, care se adăpostesc la Brădet Argeş, în pavilionul ce poartă 
numele copiilor noştri Marioara şi Alexandrina Dr. P. Florescu, iar cu restul de lei 30000 
se va majora fondul Ana şi Dr. P. Florescu, pentru spitalul I.C.Brătianu din Piteşti, 
inclusiv majorându-se în mod egal şi numărul paturilor atât la bărbaţi cât şi la femei”. 

Testamentul, din care am reprodus doar prevederile cu caracter filantropic, se 
încheie cu o frază care trebuie consemnată, deoarece ilustrează modestia acestui mare 
filantrop piteştean: „Doresc ca corpul meu să fie îmbălsămat, depus într-o boltă până se 
va zidi cavoul, să mi se facă o înmormântare simplă, fără discursuri funebre, cel mai bun 
discurs fiind cuprinsul acestui testament, care oglindeşte dorinţa sufletului meu”. 

(Fond Prefectura judeţului Argeş, dos. 55/1941, f. 4-8) 


81. Gheorghiu Petre, proprietar, domiciliat în Bucureşti, donează comunei Corbeni 
Căpăţâneni, plaiul Loviştei, judeţul Argeş, un teren în suprafaţă de 7000 m.p., situat la 
şoseaua mare a comunei, pentru construirea unui local de şcoală în acea comună. Pe 
lângă acel teren, donatorul preciza: „În acelaşi timp mă oblig a construi cu toate 
cheltuielile mele pe acest teren localul şcoalei după planurile date de onor Minister al 
Instrucţiunei Publice cu toate accesoriile ei pentru două clase primare împreună cu tot 
mobilierul necesar şcoalelor. În schimb exprim dorinţa ca şcoala să poarte numele meu, 
„Petre Gheorghiu”. Pentru care am făcut prezentul act autentificat de Tribunalul Ilfov, 
secţia de notariat”, actul autentic având numărul 2497/1897, la Tribunalul Ilfov. 

(Fond Tribunalul jud. Argeş, reg.36/1898, transcriere nr. 1285). 


82. Golescu Elena şi soții Derussi Ştefania şi Vasile, toți din Bucureşti, donează 
Administraţiei Casei Şcoalelor un teren în suprafaţă de un pogon, situat la întâlnirea 
şoselei Goleşti cu Şoseaua Naţională Bucureşti - Piteşti, între comunele Văleni şi Goleşti 
din judeţul Muşcel. 

Donaţia era condiţionată de construirea unui local de şcoală iar restul terenului să 
fie folosit pentru a se face cursuri practice de agricultură sau grădinărie. În caz că această 
condiţie nu va fi îndeplinită în termen de doi ani, sau dacă localul şcolii s-ar fi strămutat 
în viitor de pe acest teren, donația se revoca la cererea donatorilor sau a moştenitorilor 
lor. Actul s-a încheiat la 10 iunie 1911, în Bucureşti. 

(Fond Tribunalul jud. Muşcel, transcriere nr. 1824/1911). 


83. Găuroiu FI. Dumitru din comuna Urşi, judeţul Argeş, donează un teren de 5000 
m.p. în comuna Urşi, satul Dealu, plasa Dănicei, cu scopul de a se construi pe el un local 
de şcoală cu două săli de clasă « şi care local era să se construiască pe locul ce se donase 
de d-na Elena Burdescu şi Petre P. Saltea prin actul de donaţie autentificat de Judecătoria 
Budeşti la nr. 9/1910. ». 

(Fond Tribunalul jud. Argeş, transcriere nr. 3245/1914). 


84. Golescu Maria din Câmpulung a întocmit următorul act de donaţie: „Subscrisa Maria 
V. Golescu, proprietară, domiciliată în Câmpulung, Villa Ştefan, declar prin prezentul act 

că donez Judeţului Muşcel o sumă de lei 5000 (cinci mii) într-un titlu nr. 21664 al 
Împrumutului Intern al Regatului României 5% din 1920 cu cuponul de 1 Noiembrie 
1922 cuprins în recipisa Cassei de Depuneri şi Consemnaţiuni nr. 22395/1922. Scopul 
acestei donaţiuni este crearea unui fond denumit „Fondul Ing. Silvic Vasile A. Golescu”, 
în memoria scumpului meu soţ. Venitul acestui fond se va întrebuința pentru ajutorarea 
fuilor de pădurari sau brigadieri silvici din judeţul Muşcel, de preferinţă din împrejurimile 
Câmpulungului, admişi în Şcoala de la Brăneşti. Ajutorul se va distribui de către Judeţul 
Muşcel în urma recomandării făcute de către o comisiune din care în mod obligatoriu va 
face parte Inginerul Şef al Ocolului Silvic Câmpulung, ca unul care cunoaşte mai de 
aproape situaţiunea familiilor pădurarilor şi brigadierilor silvici. Voi alimenta acest fond 
valorilor cu care s-a alimentat fondul nu va putea fi schimbată; în cazul ieşirii la sorți a 
vreunui titlu afectat acestui fond, el va fi înlocuit cu altul de aceeaşi natură. Subscrişii 
N.D. Nicolau, Prefect, reprezentând Judeţul Muşcel, cu autorizaţia... declarăm că primim 
cu mulţumire prezenta donaţiune, care se va întrebuința în conformitate cu stipulaţiunile 
prezentului act. Făcut în Câmpulung, în trei asemenea exemplare, câte unul pentru 
Doamna Donatoare şi Donatar, al treilea încredințându-se Direcţiunei Şcoalei de la 
Brăneşti (Şcoala de Brigadieri).” 

(Fond Prefectura jud. Muşcel, dos. 17/1923). 

Actul a fost autentificat, la 16 mai 1922, de Tribunalul judeţului Muşcel, şi a 
produs efecte chiar din anul 1923. Astfel, au primit câte 250 lei anual (125 lei primăvara 
şi 125 lei toamna) Butaru Petre din comuna Pietroşani, în anul 1923 şi Brătulescu Petre 
din comuna Albeşti în 1925, elevi muşceleni ai şcolii de la Brăneşti. Din păcate, din 
cauza unor încurcături birocratice şi a crizei economice care a început în anul 1929, 
orfanul de război Coman Petre, din comuna Voineşti , care fusese recomandat şcolii de la 
Brăneşti de către Prefectura Muşcel, în anul 1930, nu a mai primit acest ajutor, Casa de 
Depuneri şi Consemnaţiuni nu a mai eliberat către prefectură contravaloarea cupoanelor. 


85. Gheorghiţescu Dumitru, agricultor din comuna Urşi, judeţul Argeş, donează 
primăriei din acea comună şi Comitetului şcolar Urşi, suprafaţa de 208 m.p. teren în satul 
Malu, pentru a se construi un local de şcoală pentru copiii din acel sat. 

(Fond Tribunalul jud. Argeş, transcriere nr. 7570/1923 ). 


86. Galice Constantin, agricultor din comuna Băbueşti, judeţul Argeş, donează Primăriei 
comunei Băbueşti un teren în suprafaţă de 1770 m.p., evaluat la suma de 2000 lei, pentru 
construirea unui local de şcoală. 

(Fond Tribunalul jud. Argeş, transcriere nr. 1899/1924 ). 


87. Guliman I. Marin şi alții, din comuna Hinţeşti, judeţul Argeş, donează Comitetului 
şcolar din acea comună, satul Smeura, suprafaţa totală de un hectar (în realitate 11.512 
m.p.) teren moştenesc, cu scopul construirii unei şcoli în acel sat. Terenul se învecina la 
est cu drumul dealului, la vest cu gârla, lăsând opt metri din gârlă până în drum, la Nord 
cu Marin I. Puţoi şi la Sud cu moştenitorii lon Florea Gionea. Dacă nu se construia 
şcoala, donația se anula. 

Guliman Marin a donat un teren în suprafaţă de 416 m.p. 
(Fond Tribunalul jud. Argeş, dos.11/1926, act autentic nr.1022). 

88. Ghinescu Gh. Ene şi Maria, soţi, din comuna Cepari, judeţul Argeş, donează 
Comitetului şcolar din Şuici suprafaţa de 832 m.p. teren pentru a se construi o şcoală 
primară care să poarte numele lor, donatorii. 

(Fond Tribunalul jud. Argeş, transcriere nr. 4557/1930 ). 


89. Grigorescu Ion, învăţător pensionar din comuna Domneşti, judeţul Muşcel, „în 
dorinţa de a face o operă folositoare comunei, donez Casei Şcoalelor şi culturii Poporului, 
Ministerul Educaţiunii Naţionale, terenul meu şi localul construit de mine, destinat să fie 
grădină de copii în comuna Domneşti”. 

Localul era compus dintr-o sală de clasă, o cancelarie şi o cameră de locuit, era 
înzestrat cu tot mobilierul necesar iar terenul pe care se afla construcţia avea o suprafaţă 
de 6 ari. 

Donatorul a pus următoarele condiţii: înfiinţarea unui post permanent de 
conducătoare a grădiniţei, plătit din bugetul statului, iar grădinița să poarte numele 
„Maria şi I. Grigorescu”. După moartea donatorului, preotul paroh al bisericii Buna 
Vestire, împreună cu un descendent al familiei Grigorescu, urmau să controleze 
respectarea condiţiilor impuse prin actul de donaţie. 

Valoarea întregii donaţii a fost stabilită la suma de 19.000 lei, iar la data de 12 
noiembrie 1943, Casa Şcoalelor şi a Culturii Poporului a acceptat donația lui |. 
Grigorescu, conform unei menţiuni din actul transcris, lucru necesar şi obligatoriu, ţinând 
cont de condiţia înființării unui post plătit de la bugetul de stat. 

(Fond Tribunalul jud. Muşcel, act autentic nr.815/1937, transcriere nr. 2917/1937 ). 


90. Giuroiu Nicolae din comuna Stoiceni, judeţul Argeş, donează comunei Stoiceni 
suprafaţa de 1800 m.p. teren situat în satul Pleşoiu din acea comună, cu scopul construirii 
pe acel teren a unui local de şcoală pentru copiii din satele Pleşoiu şi Cocoru. 

Actul a fost încheiat la 29 decembrie 1948 în comuna Stoiceni şi a fost transcris 
de Tribunalul Argeş la 2 martie 1949. 
(Fond Tribunalul jud. Argeş, transcriere nr.128/1949). 


91. Ionescu M. Manoil, <din comuna Budişteni, judeţul Muşcel> a donat două hectare 
teren din care un ha. pădure şi un ha. teren cultură pe care se aflau 15 pruni, şcolii din 
comuna Budişteni, judeţul Muşcel, în anul 1886, prin testament olograf, autentificat în 
acelaşi an de Tribunalul judeţului Muşcel. 

(Fond Prefectura jud. Muşcel, dosar 63/1907, f. 72). 


92. Ionescu Petre <din Bădeşti>, judeţul Muşcel, a donat în anul 1871 două arii teren 
pentru şcoala veche din Bădeşti, aşa cum rezultă dintr-un tebel cu proprietăţile 
instituţiilor din comună, întocmit de primăria comunei Bădeşti în anul 1907. 

(Fond Prefectura jud. Muşcel, dos. 63/1907, f. 26). 


93. loan Dimitrie, preot din comuna Dobreşti, judeţul Muşcel, donează Primăriei 


comunei Dobreşti terenul pe care îl cumpărase de la loan Zamfir, în suprafaţă de 1036 
m.p., situat în vatra satului Fureşti, evaluat la suma de 500 lei. Donaţia a fost făcută cu 

scopul ca Primăria comunei Dobresti să construiască un local de şcoală pentru copiii din 
satul Fureşti, comuna Dobreşti. 
(Fond Tribunalul jud. Muşcel, transcriere nr. 2250/1914). 


94. Ionescu Mihai şi Ionescu Constantin, preoţi, fii şi moştenitori ai preotului lonescu 
Andrei din comuna Poenari de Argeş, donează Primăriei comunei Poenari de Argeş un 
teren în satul loniceşti din acea comună, în întindere de 1254 m.p., pentru construirea 
unui local de şcoală în satul amintit. 

(Fond Tribunalul jud. Argeş, transcriere nr. 1369/1916). 


95. Iorgulescu D. Ghiţă, proprietar din comuna Drăghici, judeţul Muşcel, „în dorinţa de 
a vedea cât mai răspândită cunoştinţa de carte printre fiii de săteni şi în semn de deosebită 
afecţiune pentru sătenii mei cu care trăiesc, dăruiesc comunei Drăghiciu şi numai pentru a 
face şi construi un local de şcoală,[...]” un teren situat în comuna Drăghici, în suprafaţă 
de 2700 m.p., despărțit de şoseaua comunală în două părți: prima parte, în întindere de 
2000 m.p., pe care urma să se construiască localul şcolii, iar cealaltă parte, spre apa 
Drăghici, în lătime de 30 m. şi lungime de 25 m., urmând să devină curtea şcolii. 

Ambele terenuri fuseseră cumpărate de donator iar comuna urma să intre în 
posesia lor când începea construcţia şcolii. 

(Fond Tribunalul jud. Muşcel, act autentic nr. 346/1916). 

Un alt act filantropic al lui Ghiţă D. Iorgulescu s-a încheiat în anul 1924, tot în 
beneficiul şcolii din Drăghici, care fusese construită în urma primei sale donaţii, şi are 
următorul conţinut: „Eu Gh. D. Iorgulescu donez Comitetului şcolar al comunei Drăghici 
tot terenul din jurul actualului local al şcoalei de băieţi, construit pe terenul donat tot de 
mine, cu un alt înscris, teren ce împrejmuieşte localul şi pe care l-am dobândit de la 
Evdochia Ilie Enache cu actul de vânzare [...]. Acest teren este în suprafaţă de 36 arii, are 
pomi roditori şi se învecineşte la răsărit cu Ion I. Herovici, la apus cu Maria Ion Tache 
Tuţă, la m.zi cu locul deja donat pe care s-a construit şcoala, iar la m. noapte cu mine 
donatorul. Terenul donat este închis de jur împrejur cu bulumaci şi sârmă, şi cu cel donat 
anterior se completează întregul teren de 47 arii 83 m.p. ce am cumpărat cu actul 
menţionat mai sus, nemai rezervându-mi pe seamă nimic din acest teren. 

Această donaţie o fac în scopul de a face elevii şcoalei experienţă de pomicultură 
şi grădinărie, sau a se construi pe el la nevoie alte clădiri şcolare, şi în nici un caz să nu 
fie înstrăinat. 

Mai donez două catedre, două sobe de fier format „Godin” pentru uzul şcoalei, 
cum şi împrejmuirea din jurul şcoalei, care e făcută cu spezele mele în cursul anului 
acesta. 

Pe lângă aceste donaţiuni, mai donez suma de lei 20.000 (douăzeci mii)< lei> 
depusă cu recipisa nr. 278 din 1924 la Banca Populară „Sprijinul” din comuna Drăghici, 
sub numele „Fondul Gică Gh. Iorgulescu” cu scopul ca venitul anual al acestui fond să fie 
întrebuințat de Comitetul şcolar la ajutorul elevilor săraci şi silitori, în îmbrăcăminte şi 
cărți. 

După încetarea din viață a mea şi a soţiei mele Elena Gh. D. Iorgulescu, 
Comitetul şcolar e obligat ca din venitul anual să destineze suma de 300 lei pe fiecare an 
pentru facerea unui parastas, în ziua de 29 decembrie, iar restul venitului va fi întrebuințat 
tot pentru ajutorul elevilor silitori şi săraci. 

Subsemnatul Gh.Gh. Marinescu, învăţător din comuna Drăghici, împuternicit de 
Comitetul şcolar prin procesul verbal din 2 august 1924, declar că accept cu multă 
recunoştinţă actul generos al D-lui Gh. D. Iorgulescu, obligându-mă a executa întocmai 
sarcinile acestei donaţiuni. Am primit şi recipisa nr. 278/924 a Băncii populare 
„Sprijinul”. 

Făcut în Câmpulung astăzi 7 august 1924.”. 

(Fond Tribunalul jud. Muşcel, dos.7/1924, act autentic nr.1094). 


96. Iliescu I. Alexandra din comuna Groşi, Bădescu lon şi soţii State şi loana Badea 
Tudor din comuna Richiţelele de Jos, judeţul Argeş, donează Comitetului şcolar din acea 
comună un teren în întindere de 600 m.p., situat în satul Valea Bogdanului, comuna 
Richiţelele de Jos, pentru construirea unei şcoli în acel sat. 

(Fond Tribunalul jud. Argeş, transcriere nr. 4279/1924). 


97. Iordăchescu Ioniţă din comuna Priboieni, judeţul Muşcel, donează Comitetului 
şcolar din comuna Priboieni o suprafaţă de cinci ari (500 m.p.) teren situat în satul Valea 
Mare din acea comună, cu scopul construirii unui local de şcoală pentru copiii din acel 
sat. Dacă în termen de 10 ani nu se construia acea şcoală, actul devenea nul şi terenul 
revenea în proprietatea donatorului. 

(Fond Tribunalul jud. Muşcel, transcriere nr. 3694/1925). 


98. Ilinca N. Maria şi alţii, din comuna Olanu, judeţul Argeş, donează Comitetului 
şcolar din comuna Olanu toate drepturile lor de moştenire asupra unui teren în suprafaţă 
de 1248 m.p., situat în vatra satului Stoicăneşti, comuna Olanu, precum şi clădirea de 
bârne ce este construită pe acest teren, după modelul tip al Casei Şcoalelor, clădire cu 
două săli şi cancelarie. 

Clădirea şi terenul de sub ea au fost dăruite datorită « dragostei ce o purtăm ca 
buni cetăţeni ai României întregite, pentru şcoala şi pentru lumina generaţiei de mâine 
care va forma temelia ţării mărite ». 

Donatorii au pus Comitetului şcolar condiţia ca acea şcoală să poarte numele de 
« Şcoala mixtă Pr. N. loaniţescu, Stan Stoicănescu şi Gh. Vasiloiu », părinţii donatorilor 
şi, probabil, iniţiatorii acestui act filantropic. Întreaga donaţie a fost evaluată la suma de 
60.000 lei, iar schimbarea destinaţiei dată de donatori imobilelor donate ducea la anularea 
actului. 

(Fond Tribunalul jud. Argeş, transcriere nr. 3918/1926). 


99. Ionescu Spiridon şi alţii, din comuna Hinţeşti, judeţul Argeş, donează Comitetului 
şcolar din acea comună, satul Smeura, suprafaţa totală de un hectar (în realitate 11.512 
m.p.) teren moştenesc, cu scopul construirii unei şcoli în acel sat. Terenul se învecina la 
est cu drumul dealului, la vest cu gârla, lăsând opt metri din gârlă până în drum, la Nord 
cu Marin I. Puţoi şi la Sud cu moştenitorii lon Florea Gionea. Dacă nu se construia 
şcoala, donația se anula. 
Ionescu Spiridon a donat un teren în suprafaţă de 4728 m.p. 
(Fond Tribunalul jud. Argeş, dos.11/1926, act autentic nr.1022). 

100. Iorgulescu D. Oprea, proprietar din Câmpulung, judeţul Muşcel, a întocmit şi 
autentificat, la 5 martie 1934, următorul testament: 

„a) Subsemnatul Oprea D. Iorgulescu, pensionar şi proprietar domiciliat în 
C-lung Muşcel, str. Negru Vodă nr. 89, las de bună voie întreaga mea avere mobilă şi 
imobilă care va rămâne la încetarea mea din viaţă, Primăriei oraşului C-lung Muşcel spre 
folosul exclusiv al Fundaţiei "Oprea D. Iorgulescu”, Şcoala primară de băieţi nr.l şi 
Şcoala primară de fete nr.2. 

b) Las pentru a lichida datoriile care grevează averea mea pe ginerele meu Petre 
Titi Georgescu, care, în înţelegere cu Primăria oraşului C-lung, să plătească aceste 
datorii. 

c) Las ginerelui meu pe tot timpul cât va dura plata acestei datorii uzufructul 
averii mele. Dacă după lichidarea acestor datorii şi după plata legatelor se va salva cel 
puţin jumătate din averea mea astăzi existentă, las ginerelui meu obligaţia de a da pentru 
Fundaţia „Oprea D. Iorgulescu” jumătate din venitul averei rămase după lichidarea 
datoriilor, iar restul pentru d-sa. 

d) Las ginerelui meu obligaţiile de mai jos: 

1. Să-mi facă toate parastasele şi pomenirile obişnuite până la 7 ani şi din an în an 
în afară de pomenirile obişnuite (până) la zilele morţilor să-mi facă în fiecare an câte un 
parastas la ziua respectivă a încetării mele din viaţă. 

2.Să se coboare bustul subsemnatului, care în prezent se află în dreptul ferestrelor 
sălii de cinematograf şi să se aşeze pe un piedestal de marmură neagră în mijlocul curții 
acestei fundaţii. 

Pe piedestal să se scrie în litere de aur numele subsemnatului împreună cu data 
naşterii şi a decesului. 

3. Să se facă o placă de marmură pe care să fie scris în litere de aur numele acestei 
instituţii şi să se aşeze în locul pânzei pe care astăzi este scris acest nume. 

4. Să se facă pe o placă de marmură placa comemorativă a acestei instituţii cu 
formula obişnuită inclusiv numele fundatorului şi fotografia în porțelan care să fie 
montată în această placă şi întreaga placă aşezată în holul şcoalelor. 

5. Să se reproducă în trei tablouri mari fotografia făcută la inaugurarea acestei 
instituţii şi să se aşeze câte unul în fiecare cancelarie din cele două şcoale şi una în sala de 
cinematograf a şcoalelor. 

6. Să se facă toate completările şi reparaţiile ce se vor ivi în timp la capela 
familiei noastre. 

e) La încetarea din viaţă a ginerelui meu, toate drepturile şi obligațiile de mai sus 
vor trece asupra primăriei pentru fundaţia Oprea D. lorgulescu. 

f) În caz când ginerele meu va refuza să îndeplinească obligaţiunile de mai sus va 
pierde şi avantajele pe care i le-am lăsat, iar Primăria oraşului Câmpulung împreună cu 
membrii corpului didactic ai şcoalelor din fundaţia Oprea D. Iorgulescu vor proceda la 
alegerea unui membru din familia mea, de gen bărbătesc, din rudele mele de sânge în 
afară de moştenitorii fratelui meu Ghiţă D. Iorgulescu şi descendenţii lor pe care îi 
exclud, care să îndeplinească obligaţiunile de mai Jos şi căruia primăria îi va servi la 10% 
din venitul net anual al averii mele. 

1. Să se îngrijească de buna administrare a averii mele pe care o las acestei 
instituţii. 

2. Să aibă grijă ca banii rezultați din veniturile ordinare anuale să se întrebuinţeze 
pentru reparaţiile mărunte ale construcţiei Fundaţiei Oprea D. Iorgulescu şi pentru premii 
la copiii merituoşi şi săraci, iar veniturile extraordinare provenite din tăieri de păduri să 
se întrebuinţeze pentru reparaţii radicale la construcția acestei fundaţii pentru a o ţine în 
bună stare în vecii vecilor precum şi pentru construcții de noi anexe la această fundaţie. 

3. Să controleze îndeplinirea obligaţiilor pe care le-am pus Primăriei oraşului 
Câmpulung atât prin actul de donaţie al construcției fundaţiei Oprea D. Iorgulescu cât şi 
[prin] prezentul testament. 

e) După normele prevăzute la punctul f. din prezentul testament se va alege din 
generaţie în generaţie câte un reprezentant al familiei mele care va avea drepturile şi 
îndatoririle de mai sus. 

h) Din totalul averii mele mobile şi imobile pe care o stăpânesc astăzi şi care va 
intra în stăpânirea oraşului C-lung Muşcel pentru folosul exclusiv al fundaţiei Oprea D. 
lorgulescu las de bună voie: 

1. Soţiei mele Sabina întreg mobilierul caselor mele din C-lung, str. Negru Vodă 
nr. 89, care mobilier provine în întregime din moştenirile de la părinţii săi şi din 
veniturile averii sale. 

2. Tot soţiei mele Sabina îi las dreptul de a locui în casele mele din C-lung, Str. 
Negru Vodă nr.89 atât timp cât va trăi, fără să fie supărată de nimeni împreună cu 
ginerele meu Petre Titi Georgescu. 

3. Tot soţiei mele Sabina i se cuvine şi las să 1 se achite în întregime în numerar 
suma de lei 200.000 (două sute mii) sumă ce o datorez ei din banii rezultați din vânzarea 
caselor sale din str. Doctor Costea preotului Gh. Bănăţeanu. 

4. Las în deplină proprietate ginerelui meu Petre Titi Georgescu imobilul meu din 
str. Mihail Vlădescu nr.3 compus din o curte cu grajd, garaj, etc. şi o grădină. 

5. Las nepotului meu Vasile I. Banciu, fratele răposatei mele fiice suma de lei 
50000 (cinci zeci mii). 

6. Las fostelor mele servitoare Margareta I Dureci, Filofteia I. Dureci, Otilia |. 
Militon şi Maria V. Mareş, toate patru din comuna Drăghici Muşcel, locul numit „la 
Scorţaru” pentru a fi împărțit în patru parcele pentru locuri de casă. 

7. Las servitoarei mele Elena Viorica I. Tudor tot din comuna Drăghici Muşcel un 
loc de casă în întindere de 1200 m.p. din locul din Drăghici numit „La Lacuri”. 

8. Las pădurarului meu N. N. Soroiu şi soţiei sale Elena din comuna Drăghici 
Muşcel restul din petecul de la „Lacuri” din comuna Drăghici Muşcel. 

Totdeodată anulez prin prezentul testament toate dispoziţiunile testamentelor 
anterioare. 

Pentru care am făcut prezentul testament astăzi 5 martie 1934 în Câmpulung 
Muşcel în casele mele din str. Negru Vodă nr. 89 fiind în deplinătatea minţilor mele. 

Acest testament este făcut după dorinţa şi dicteul meu pe care îl semnez propriu.” 
(Fond Tribunalul jud. Muşcel, Secţia I, act autentic nr. 189/1934). 

Un alt act de filantropie al lui Oprea Iorgulescu datează din anul 1935, când 
donează Căminului Cultural „Lumina” din comuna Drăghici, judeţul Muşcel, pendinte de 
Fundaţia Regală Principele Carol din Bucureşti, suprafaţa de 7 ari teren, situat în comuna 
Drăghici, învecinat la est şi sud cu restul proprietăţii sale, la nord cu şoseaua vecinală şi 
la vest cu Cornelia Stănescu şi Sevastiţa Albescu. 

(Fond Tribunalul jud. Muşcel, Secţia I, act autentic nr. 781/1935, transcriere 2082/1935). 

101. Ionescu Matache <din comuna Gorganu, judeţul Muşcel > donează suprafaţa de 
2500 m.p. teren pentru Şcoala Gorganu de Jos, după cum se arată într-un tabel cu 
proprietăţile instituţiilor din acea comună, întocmit în anul 1907, în care nu se precizează 
anul donaţiei. 

(Fond Prefectura jud. Muşcel, dosar 63/1907, f. 148). 


102. Lăstun Petre din comuna Bădeşti, judeţul Muşcel, donează o suprafaţă de 6 prăjini 
teren situat în acea comună, cu scopul construirii unui local de şcoală. 
(Fond Tribunalul jud. Muşcel, secţia notariat, dos.12/1903, act autentic nr.2003). 


103. Lahovari G.I. şi I.N. Lahovari donează comunei Budeşti, judeţul Argeş, plasa 
Topolog, un teren în suprafaţă de 9860 m.p., situat în apropierea localului primăriei şi a 
conacului moşiei donatorilor, cu scopul construirii unui local de şcoală comunală. Actul 
de donaţie a fost autentificat la 4 august 1904 de către Tribunalul Ilfov, sub nr. 
6784/1904. 

(Fond Tribunalul jud. Argeş, transcriere nr. 2726/1904). 


104. Langa Florea ş.a., din comuna Căcărezeni, judeţul Argeş, donează acelei comune 
suprafaţa de 13 prăjini şi jumătate teren pentru construcția unei şcoli. 
(Fond Tribunalul jud. Argeş, transcriere nr. 1357/1906). 


105. Lixăndroiu lon Iordache şi Lixăndroiu Ilie Iordache, ambii din comuna 
Glâmbocel, judeţul Muşcel, dăruiesc Ministerului Instrucțiunii Publice un loc cămin de 
casă în suprafaţă de 1140 m.p. teren situat în raza comunei Glâmbocel şi evaluat la 1000 
lei. Donaţia s-a făcut pentru ca pe acel teren să se construiască o şcoală pentru copiii din 
comuna Glâmbocel, satul Schitu Scoiceşti, iar dacă se schimba destinaţia dată de donatori 
terenului, actul devenea nul de drept. 

(Fond Tribunalul jud. Muşcel, transcriere nr. 2129/1923). 


106. Lahovari Dimitrie din comuna Budeşti, judeţul Argeş, donează Comitetului Şcolar 
de Construcţie din comuna Budeşti, satul Barza, o bucată de teren situat în acel sat, 
punctul „la Povarnă”, în întindere de 1977,75 m.p., cu condiţia construirii unei şcoli de 
către Comitetul şcolar. 

(Fond Tribunalul jud. Argeş, transcriere nr. 4190/1923). 


107. Luca 1. Iosif, proprietar din Câmpulung, „pentru a da o dovadă de dragoste 
locuitorilor din mahalaua Vişoi care nu au până acum local de şcoală, donez în mod 
definitiv şi irevocabil Primăriei Câmpulung [...] locul pe care au fost casele mele care au 
ars, situate în mahalaua Vişoi, împreună cu piatra care se află pe acest loc şi care are 
următoarele limite [...]. Pe acest loc se va clădi o şcoală de către primărie. 

Deosebit de acest loc mai donez primăriei suma de 30.000 lei spre a se întrebuința 
de primărie la facerea localului de şcoală, şi care bani îi voi răspunde astfel: 15.000 lei la 
1 august 1924 şi 15.000 lei la 1 octombrie acelaşi an. Eu donatorul îmi rezerv dreptul de a 
rămânea pe seama mea magazioara de cereale ce o am pe acest loc cincisprezece ani de 
aici încolo.” 

Donaţia a fost acceptată de preşedintele Comisiei interimare a oraşului 
Câmpulung, drept ,„ o faptă lăudabilă”, iar donatorul a fost încredinţat că , prin hotărârea 
Consiliului Comunal al oraşului Câmpulung, luată în unanimitate, şcoala ce se va 
construi va purta numele „Şcoala primară Cuţa şi Iosif I. Luca”. 

(Fond Tribunalul jud. Muşcel, dos. 6/1924, act autentic nr. 830). 

În anul 1925, din motive neprecizate, Iosif Luca anulează actul din 1924 dar face 
o altă donaţie, cu un conţinut asemănător primei donaţii: „ Subsemnatul Iosif If. Luca, 
proprietar din Câmpulung Muşcel, declar că donez în mod definitiv şi irevocabil 
Primăriei oraşului Câmpulung un petic de pământ din proprietatea mea numită „Grădina 
de la Moară” care se învecineşte: la Răsărit cu şoseaua, la Apus cu sălciile mele de pe 
marginea iazului, la Miază Zi cu gardul despărțitor al meu printr-un rând de pruni şi la 
Miază Noapte cu gardul care a fost prin sălciile tăiate. 

Fațada de la Răsărit este de 40 metri, faţa de la Apus este de 24 metri, la Miază Zi 
de 45 metri şi la Miază Noapte de 44 metri, conform planului pe care îl are primăria. 

Valoarea acestui teren este de 70.000 lei.[...] 

Deosebit de acest loc, mai donez primăriei, pentru şcoală, suma de 30.000 lei pe 
care o voi vărsa în două rate egale, prima când se va pune temelia şi a doua când se va 
pune acoperişul [...] 

Şcoala care se va face pe acest loc va purta numele „Iosif If. Luca”, scris cu litere 
mari, săpate pe placă de piatră şi care să fie aşezată sus şi la intrarea şcolii. 

Acest teren îl dau în locul celui ce-l donasem Primăriei printr-un act anterior, 
care era avere dotală, care rămâne anulat. 

Subsemnatul reprezentant al Primăriei Câmpulung Muşcel declar că accept cu 
recunoştinţă donația făcută de Dl. Iosif If. Luca şi primesc ca şcoala să poarte numele 
său, aşa cum e prevăzut mai sus. 

Făcut în Câmpulung-Muşcel, 1925, februarie 5.” 

(Fond Tribunalul jud. Muşcel, dos. 3/1925, act autentic nr. 1090). 

Comparând cele două acte de donaţie, se remarcă faptul că în cel de-al doilea, din 
anul 1925, donatorul dăruieşte un teren nou în locul terenului donat în 1924 care „era 
avere dotală”, probabil dota soţiei sale Cuţa. Aceasta apărea, alături de soţul ei, în actul 
din 1924, în titulatura ce urma să poarte şcoala. Întrucât în actul din anul 1925 nu mai 
apare obligaţia ca şcoala să poarte şi numele Cuţei Luca, se poate presupune că între soţii 
Luca au apărut divergențe în legătură cu terenul donat iniţial, care era dotal, însă Iosif 
Luca, spre cinstea lui, nu a renunţat la nobila sa acţiune filantropică. 

În februarie 1934, Iosif Luca mai donează Primăriei oraşului Câmpulung încă 400 
m.p. teren care se învecina la răsărit cu terenul donat în anul 1925, tot în folosul şcolii din 
cartierul Vişoi, menţinând condiţia ca şcoala să-i poarte numele. 

(Fond Tribunalul jud. Muşcel, transcriere nr. 711/1934). 


108. Muşat vistierul a dăruit satului Ştefăneşti, în anul 1628, un teren pe care tot el a 
construit biserica de pe valea Ştefăneşti. Împreună cu terenul pe care a construit biserica, 
vistierul Muşat a mai dăruit un trup de teren pe care sătenii din Ştefăneşti au construit, la 
1838, prima şcoală a acestei comune. În anul 1907 această şcoală a fost identificată de 
autorităţile locale drept Şcoala nr. 1 Ştefăneşti, posedând o suprafaţă de 416 mp. teren. 
(Fond Prefectura jud. Muşcel, dos. 63/1907, f.260) 

109. Miulescu loan din comuna Mozăceni, plasa Goleşti, judeţul Argeş, dăruieşte 
Primăriei comunei Mozăceni un teren cu lăţimea de 5 stânjeni şi lungimea de 10 stânjeni, 
teren pe care primăria avea construit localul cancelariei încă din anul 1877. Donatorul a 
pus condiţia ca pe acel teren să funcţioneze numai localul cancelariei, în caz contrar actul 
devenea nul. (Fond Tribunalul jud. Argeş, reg. 2/1881, act nr. 289). După ce mai 
donează în anul următor un alt teren de aceeaşi întindere pentru construirea şcolii, în anul 
1884 îşi completează opera filantropică dăruind încă doi stânjeni lăţime şi 10 stânjeni 
lungime, în partea de răsărit, pentru că locul donat în anii anteriori „nu are îndestulă 
întindere pentru a aşeza pe el, după planul făcut de dl. inginer şef al judeţului zisele 
construcțiuni” (Fond Tribunalul jud. Argeş, reg. 1/1884, act nr. 271). 


110. Micescu I. Nae, proprietar din comuna Ciumeşti, judeţul Muşcel, a dăruit comunei 
sale o suprafaţă de teren de 1448 m.p pentru construcţia şcolii din acea comună. Donaţia 
a fost legalizată de Tribunalul judeţului Muşcel cu actul autentic nr. 2654/1904, aşa cum 
rezultă dintr-un tabel care conţine proprietăţile comunei Ciumeşti, întocmit în anul 1907. 
(Fond Prefectura jud. Muşcel, dosar 63/1907, f. 92). 


111. Mozăcescu Ion, preot, şi Dumitra, soţia sa, din comuna Mozăceni, plasa Cotmeana 
Găleşeşti, judeţul Argeş, dăruiesc comunei Mozăceni un teren în lungime de 20 stânjeni 
şi lăţime de 10 stânjeni pentru construirea unui local de şcoală în comuna Mozăceni. 
(Fond Tribunalul jud. Argeş, secția notariat, dos 2530/1891). 


112. Mateescu Constantin, proprietar din comuna Humele, plasa Cotmeana, judeţul 
Argeş, dăruieşte comunei Humele un teren în suprafaţă de jumătate pogon (2500 m.p.) pe 
care se afla construit un edificiu compus din trei camere zid masiv, cu condiţia ca în acel 
imobil să funcţioneze primăria şi şcoala din comuna Humele, iar în caz de schimbare a 
destinaţiei imobilului, actul devenea nul. 

(Fond Tribunalul jud. Argeş, secţia notariat, reg. 2/1891, transcriere 490). 


113. Malla Ion, proprietarul moşiei Berindeşti din comuna Corbeni, plaiul Loviştei, 
judeţul Argeş, „văzând că prin hotărâre ministerială s-a dispus construirea unei şcoli 
mixte în cătunul Berindeşti din fondurile comunei” iar comuna nu avea terenul necesar, 
dăruieşte comunei Corbeni două terenuri, unul de 1785 m.p. pentru localul şcolii şi altul 
de 7226 m.p., vis-a-vis de primul, pentru grădina şcolii. 

(Fond Tribunalul jud. Argeş, secţia notariat, reg. 39/1897, transcriere 875). 


114. Mihai R. Alexandrina, proprietara moşiei Pădureţi-Cieşti, plasa Cotmeana 
Găleşeşti, judeţul Argeş, dăruieşte Primăriei comunei Pădureţi-Cieşti un pogon teren în 
acea comună pentru construirea localului de şcoală, în termen de un an şi jumătate. 
Primarul comunei a acceptat donația cu mulțumiri. 

(Fond Tribunalul jud. Argeş, secţia notariat, reg. 33/1898, transcriere 887). 


115. Muşetescu Gheorghe, preot, Negoescu Gheorghe şi Vişoiu Simion, toţi proprietari 


din comuna Măţău, judeţul Muşcel, au dăruit 13 ari şi jumătate teren pentru şcoala şi 
grădina şcolară din Măţău, în anul 1899, după cum se arată într-un tabel cu proprietăţile 

instituţiilor din acea comună, întocmit în anul 1907 din ordinul Prefecturii judeţului 
Muşcel. Terenul a fost folosit pentru construcția şcolii şi pentru grădina şcolară. 
(Fond Prefectura jud. Muşcel, dosar 63/1907, f. 182). 


116. Marian I. Nicolae, învăţător din comuna Aninoasa, judeţul Muşcel, « declar că de a 
mea bună voie şi nesilit de nimeni şi din dragostea nemărginită şi interesul deosebit ce-l 
port pentru progresul social, donez comunei noastre Aninoasa, în scopul de a se construi 
şcoală, un teren în întindere de 60 ari [...]. Comuna Aninoasa va intra imediat în posesia 
şi proprietatea acestui teren şi va fi liberă a-şi construi pe el şcoala de care are nevoie, 
spre a servi astfel la dezvoltarea şi propăşirea culturii pentru tinerele generaţii care se vor 
perinda la şcoală în această comună ». 

În numele comunei, primarul Gheorghe G. Sminchişe acceptă cu recunoştinţă 
donația, mulţumindu-i călduros donatorului şi angajându-se să folosească terenul donat 
numai pentru şcoală. Actul s-a încheiat la 1 iunie 1912, la Câmpulung. 

(Fond Tribunalul jud. Muşcel, act autentic nr.433/1912, transcriere nr. 2030/1912). 


117. Mohanu Elisabeta şi Pătru, Maria şi Radu Piloiu, Călina şi lon Negoescu, soţi, 
Nuţa Piloiu şi Stan Pica, toţi din comuna Boişoara, plasa Oltul de Sus, judeţul Argeş, 
donează comunei Boişoara un teren în întindere de 800 m.p. situat în satul Bumbeşti, 
comuna Boişoara, pentru a se construi un local de şcoală necesar copiilor din satele 
Bumbeşti, Gruiul Lupului şi Blănoiu. 

(Fond Tribunalul jud. Argeş, transcriere nr.4390/1913). 


118. Micescu D. Maria, proprietară , văduvă, din Câmpulung, judeţul Muşcel, donează 
Primăriei comunei Brătieni, judeţul Argeş, un teren în suprafaţă de 2500 m.p. în comuna 
Brătieni, pentru a se construi pe el un local de şcoală şi grădină şcolară, în satul Brătieni. 
(Fond Tribunalul jud. Argeş, transcriere nr.2855/1916; vezi şi fond Tribunalul jud. 
Muşcel, act autentic nr. 400/1916). 


119. Mazilescu Nicolae din comuna Retevoeşti, satul Leiceşti, dăruieşte Şcolii primare 
din comuna Retevoeşti, satul Leiceşti, zece ari teren, învecinat la răsărit cu şcoala, teren 
moştenesc evaluat la 1000 lei. Actul s-a încheiat la 26 februarie 1919 la Judecătoria 
rurală Domnești. 

(Fond Tribunalul jud. Argeş, transcriere nr. 740/1919). 


120. Marinescu Androne şi Dumitrescu Radu, proprietari din comuna Oarja, judeţul 
Argeş, donează suprafața de 5000 m.p. teren în satul Cătanele, evaluat la suma de 3000 
lei, pentru a se construi o şcoală în acel sat. 

(Fond Tribunalul jud. Argeş, transcriere nr.422/1924). 


121. Mărcuşanu loan, preot şi învăţător la Şcoala Chili din comuna Măţău, judeţul 
Muşcel, donează Comitetului şcolar din acea comună un teren în întindere de 550 m.p., 
cu condiţia construirii unui local de şcoală în satul Chili. 

(Fond Tribunalul jud. Muşcel, transcriere nr. 1979/1924; vezi şi fondul Judecătoria Ocol 
II Câmpulung, act autentic nr. 165/1924). 

122. Matei Constantina şi alţii, din comuna Olanu, judeţul Argeş, donează Comitetului 
şcolar din comuna Olanu toate drepturile lor de moştenire asupra unui teren în suprafaţă 
de 1248 m.p., situat în vatra satului Stoicăneşti, comuna Olanu, precum şi clădirea de 
bârne ce este construită pe acest teren, după modelul tip al Casei Şcoalelor, clădire cu 
două săli şi cancelarie. 

Clădirea şi terenul de sub ea au fost dăruite datorită « dragostei ce o purtăm ca 
buni cetăţeni ai României întregite, pentru şcoala şi pentru lumina generaţiei de mâine 
care va forma temelia ţării mărite ». 

Donatorii au pus Comitetului şcolar condiţia ca acea şcoală să poarte numele de 
« Şcoala mixtă Pr. N. loaniţescu, Stan Stoicănescu şi Gh. Vasiloiu », părinţii donatorilor 
şi, probabil, iniţiatorii acestui act filantropic. Întreaga donaţie a fost evaluată la suma de 
60.000 lei iar schimbarea destinaţiei dată de donatori imobilelor donate ducea la anularea 
actului. 

(Fond Tribunalul jud. Argeş, transcriere nr. 3918/1926). 


123. Manea St. Marin şi alţii din comuna Hinţeşti, judeţul Argeş, donează Comitetului 
şcolar din acea comună, satul Smeura, suprafaţa totală de un hectar (în realitate 11.512 
m.p.) teren moştenesc, cu scopul construirii unei şcoli în acel sat. Terenul se învecina la 
est cu drumul dealului, la vest cu gârla, lăsând opt metri din gârlă până în drum, la Nord 
cu Marin I. Puţoi şi la Sud cu moştenitorii lon Florea Gionea. Dacă nu se construia 
şcoala, donația se anula. 
Marin Manea a donat un teren în suprafaţă de 992 m.p. 
(Fond Tribunalul jud. Argeş, dos.11/1926, act autentic nr.1022). 


124. Moisescu Ştefan, croitor din Piteşti, dăruieşte Casei Şcoalelor şi Culturii din 
Ministerul Instrucțiunii Publice şi Cultelor, 20 de acţiuni a 500 lei nominal, ale Băncii 
populare Albina din Piteşti, în total 10.000 lei. 

Donaţia o face pentru ca din venitul acestor acţiuni să se premieze anual cei mai 
merituoşi patru elevi din Şcoala primară Ocheni, comuna Condrăcheşti, judeţul Tecuci, 
câte unul din fiecare clasă, cu sume egale. Premiile urmau să poarte numele « Paraschiva 
şi lon Moise », părinţii donatorului, fiind acordate în perioada 1-15 mai a fiecărui an. 
(Fond Tribunalul jud. Argeş, dos. 16/1930, act autentic nr.1572/1930, transcriere nr. 
3220/1930). 


125. Mărgescu Ion, proprietar din comuna Vultureşti, judeţul Muşcel, dăruieşte 
Comitetului şcolar din comuna Vultureşti suprafaţa de 1120 m.p. teren situat în acea 
comună, învecinat la Est cu proprietatea donatorului, la Vest cu Şoseaua comunală 
Bârzeşti- Vultureşti, la Nord cu moştenitorii D. Mărgescu iar la Sud cu proprietatea 
donatorului şi cu moştenitorii Simion Gherghe. 

Donatorul îşi rezerva dreptul ca, pe drumul ce urma să-l facă Comitetul şcolar, de 
la Apus din şosea spre Răsărit, să poată circula atât el cât şi moştenitorii lui, la 
proprietatea ce-i rămânea. 

Valoarea donaţiei a fost estimată la suma de 10.000 lei iar pe terenul donat urma 
să se construiască un local de şcoală de către Comitetul şcolar, care a acceptat donația, cu 
mulțumiri pentru donator. 

(Fond Tribunalul jud. Muşcel, dos. 5/1930, act autentic nr. 998/1930, transcriere nr. 
2021/1930). 


126. Mihalache Ion, personalitate muşceleană unanim recunoscută, a fost şi un adevărat 
filantrop, încheind în anul 1935 următorul act de donaţie: „Subsemnatul Ion Mihalache 
declar că donez Ministerului Instrucțiunii, Cultelor şi Artelor gospodăria mea din satul 
Cârcinov, comuna Topoloveni, judeţul Muşcel, compusă din: un teren în întindere de 
5600 m.p. teren împreună cu casa care se găseşte construită pe el şi cu toate dependinţele 
şi acaretele aflătoare azi. 

Acest teren care este proprietatea mea donatorul, pe baza actului de vindere 
cumpărare autentificat de Judecătoria Ocolului Rural Târgul Cârcinov sub nr. 364/1924 şi 
transcris în registrele de proprietăți ale Tribunalului Muşcel sub nr.2751/1924, are 
următoarele vecinătăţi şi dimensiuni: la răsărit cu zăvoiul rest al cooperativei (67,50 m.), 
la apus cu Şoseaua Naţională Bucureşti-Piteşti (51,50 m.), la miaza noapte cu drumul 
viilor (139,50 m.) şi la miază zi cu restul de teren ce rămâne cooperativei (76,50 m.) 

Scopul acestei donaţiuni este ca Ministerul Instrucțiunii, Cultelor şi Artelor să 
creeze în comuna Topoloveni un centru de educaţie menajeră şi gospodărească pentru 
sătencele din Topoloveni şi comunele din regiune, cu două secţiuni din care una 
permanentă formând cursul complementar obligatoriu (supraprimar), practic pentru fete 
şi facultativ pentru femei, iar alta ambulantă pentru comunele din împrejurimi, cu rotaţie 
(eventual şi un dispensar de sugaci). Acest centru de educaţie va fi supravegheat de un 
comitet ce se va constitui după un statut special, aprobat de Ministerul Instrucțiunii, 
comitet din care donatorul face parte de drept, fie personal, fie printr-un reprezentant al 
său. Subsemnatul îmi rezerv dreptul ca pe terenul care face obiectul prezentului act de 
donaţie să pot eventual construi izolat şi cu cheltuiala mea proprie una sau două camere 
spre a se folosi drept locuinţă atunci când împrejurările ar necesita prezenţa mea în 
localitate şi care să rămână ca proprietate tot ministerului. Ministerul Instrucțiunii, 
Cultelor şi Artelor pe baza avizului consiliului său de avocaţi cu nr. 46/1935 şi a 
Jurnalului Consiliului de Miniştri nr. 311/1935 şi autorizat fiind prin Înaltul Decret Regal 
cu nr. 358/1935, acceptă această donaţiune, aducând donatorului cele mai vii mulţumiri 
pentru valoroasa operă înfăptuită şi pentru interesul ce poartă Şcoalei româneşti. 

Făcut azi 8 iunie 1935 în Bucureşti [...] 

Urmează procesul verbal de autentificare nr. 38107 din 26 noiembrie 1935 al 
Trib. Ilfov.” 

(Fond Tribunalul jud. Muşcel, transcriere nr. 3739/1935) 


127. Miu Gh. D. Gheorghe şi Stanciu Ion Mircea, ambii din comuna Slătioarele, judeţul 
Argeş, donează şcolii din comuna Slătioarele, satul Băjeneşti, două petice de pământ, 
situate în acel sat, fiecare în suprafaţă de 180 m.p. 

Donatorii posedau terenurile de la părinţii lor iar donația a fost evaluată la suma 
de 2000 lei. 
(Fond Tribunalul jud. Argeş, transcriere nr. 743/1943 


128. Nicolopol Ion, mare proprietar din Piteşti, a întocmit la data de 3 mai 1874 


următorul testament olograf, prin care anula testamentul său anterior, din 16 ianuarie 
1859: 

“În lipsă de succesori descendenţi şi ascendenți, fiind liber după lege a dispune de 


toată averea mea şi cum voiu voi şi văzându-mă trecut în vârsta bătrâneţelor, de aceea 
până sunt sănătos şi în întregimea minţilor, am hotărât şi regulat, în libera mea voinţă, 
toată averea mea mişcătoare şi nemişcătoare, asigurând liniştea şi poziţia iubitei mele 
soţii Marița Nicolopolu, născută Dobrian, cu care am trăit până acum în căsnicie de sunt 
46 ani, într-o perfectă dragoste şi unire precum urmează: 


1) 


2) 


3) 
4) 


5) 


6) 


7) 
8) 


9) 


Lasu după încetarea mea din viaţă pe iubita mea soţie Marița, desăvârşită stăpână 
pe casa din Piteşti şi cu locul din dos, unde se află o casă cu două odăi, unde este 
a fi bulevardul, şi toată averea mea mişcătoare ce se va găsi, precum: bani, zapise, 
efecte de bani şi orice mişcător ce se va afla în casă şi în curte. 

O las asemenea desăvârşită stăpână pe moşia Drăgăneasca din districtul Argeş, pe 
via de la Târgul Dealului şi parte din moşia Ştefăneşci să facă cu dânsele ce va 
Voi. 

Îi mai las şi uzufructu celorlalte moşii să se bucure de dânsul cât va trăi. 

După încetarea din viaţă a soţiei mele Marița, moşia Balaci din districtul 
Teleorman va rămâne proprietate a nepotului meu Pandele Antonescu şi a 
nepoatelor mele Tinca Burcă, Dinca Anastasiu şi Sevastiţa Petraru, cu toate ce se 
vor afla atunci pe dânsa. 

Moşia Găvăneşti din judeţul Teleorman va rămâne proprietate a nepotului meu 
Iordache Antonescu, tot după încetarea din viată a soţiei mele Marița, precum se 
va găsi atunci. 

Moşia Dobrogostea-Vărzari din districtul Argeş, cu morile, după încetarea din 
viaţă a soției mele Marița va rămâne proprietate a scoalei şi spitalului din oraşul 
Piteşti pentru învățământul băieţilor şi căutarea bolnavilor, sub îngrijirea şi 
administrarea întregului consiliu judeţean şi întregului consiliu comunal, 
arendându-se prin licitaţie, în prezenţa amândurora arătatelor două autorităţi iar 
venitul să îl împartă pe din două. 

Oblig pe soţia mea Mariţa a da Mariţii, fiica nepotului meu Pandele Antonescu, la 
măritiş, lei 12000, în bonuri domeniale, dacă nu se va mărita cât voi fi eu în viaţă. 
La măritişul fetelor nepoatelor mele Zinca Anastasiu şi Sevastiţa Petraru, soția 
mea Marița le va face ajutor cât o va lăsa inima. 

Cu înmormântarea mea şi căutarea sufletului rămâne însărcinată soţia mea Marița. 


10) Fiindcă soţia mea Marița nu ştie carte, la trebuinţele ce va avea de cetirea hârtiilor 


şi scrierea contractelor de arenduire, va chema pe oricare din rudele mele la care 
va avea încredere spre acest ajutor. 


Aceasta este cea din urmă liberă voinţă a mea pe care am regulat-o şi am statornicit-o 
prin acest testament scris, iscălit şi datat de însumi cu propria mea slovă. 
Iar testamentul făcut de mine în 1859, genarie în 16, legalizat de Tribunalul Argeş în 
acelaş an sub nr.5 rămâne desfiinţat şi fără nici o putere. 1874, mai 3, Piteşti” 

(Fond Primăria oraşului Piteşti, dos.43/1925-29, f. 18.) 


129. Negoescu Gheorghe, preot Muşetescu Gheorghe şi Vişoiu Simion, toţi proprietari 
din comuna Măţău, judeţul Muşcel, au dăruit 13 ari şi jumătate teren pentru şcoala şi 
grădina şcolară din Măţău, în anul 1899, după cum se arată într-un tabel cu proprietăţile 
instituţiilor din acea comună, întocmit în anul 1907, din ordinul Prefecturii judeţului 
Muşcel. Terenul a fost folosit pentru construcția şcolii şi pentru grădina şcolară. 

(Fond Prefectura jud. Muşcel, dosar 63/1907, f. 182). 


130. Nanu Stan Şerban ş.a., agricultori din comuna Țuţuleşti, judeţul Argeş, dăruiesc 
comunei Țuţuleşti un teren în suprafaţă de 5 prăjini sau 1040 mp., teren pe care îl 
cumpăraseră tot în anul 1908 de la Radu Bălteanu, cu scopul construirii unei şcoli de 
către primărie pentru copiii acelei comune. Primarul G. |. Zmărăndescu a acceptat 
donația cu mulțumiri, în numele comunei. Actul s-a autentificat de Judecătoria ocolului 
rural Rociu sub nr. 3/1908. 

(Fond Tribunalul jud. Argeş, reg. 42/1908 transcriere nr. 2095). 


131. Negoescu Călina şi Ion, Mohanu Elisabeta şi Pătru, Maria şi Radu Piloiu, soţi, 
Nuţa Piloiu şi Stan Pica, toţi din comuna Boişoara, plasa Oltul de Sus, judeţul Argeş, 
donează comunei Boişoara un teren în întindere de 800 m.p. în satul Bumbeşti, comuna 
Boişoara, pentru a se construi un local de şcoală necesar copiilor din satele Bumbeşti, 
Gruiul Lupului şi Blănoiu. 

(Fond Tribunalul jud. Argeş, transcriere nr.4390/1913). 


132. Necula Gheorghe, agricultor din comuna Moşoaia, satul Ciocănei, judeţul Argeş, 
donează Primăriei comunei Moşoaia suprafaţa de 400 m.p. teren, situat în satul Ciocănei, 
cu scopul construirii de către primărie a unei şcoli pentru copiii din acel sat. 

(Fond Tribunalul jud. Argeş, transcriere nr.1 153/1920). 


133. Nicula Gheorghe, agricultor din comuna Stoiceni, judeţul Argeş, donează 
Comitetului şcolar din acea comună suprafața de 416 mp. teren situat în satul 
Şerbăneasca, comuna Stoiceni, evaluat la suma de 1000 lei, pentru construirea unui local 
de şcoală în acel sat. 

(Fond Tribunalul jud. Argeş, transcriere nr.7143/1923). 


134. Neculae Petre şi Burtea Nicolae, ambii din comuna Lăicăi, judeţul Muşcel, au 
dăruit 53 ari teren şcolii satului Buneasa din comuna Lăicăi, conform unui tabel cu 
proprietăţile instituţiilor din acea comună, întocmit în anul 1907 de către primăria 
comunei Lăicăi. Pe acel teren era construită şcoala nouă din acel sat iar restul terenului 
era folosit pentru cultură de către învăţător şi copii. Anul donaţiei nu a fost precizat. 
(Fond Prefectura jud. Muşcel, dosar 63/1907, f. 169). 


135. Olteanu Gheorghe, inginer din comuna Schitu-Goleşti, judeţul Muşcel, a donat 
sume de bani de peste 15.000 lei, după cum reiese dintr-un tabel întocmit de Prefectura 
judeţului Muşcel în anul 1922, tabel care conţinea numele mai multor donatori muşceleni, 
pe care Ministerul Instrucțiunii Publice urma să-i evidenţieze prin medalii şi decoraţii. În 
telegrama ministerului către prefectură, se arăta : „Rog trimiteţi de urgenţă ministerului o 
listă de personalul care a contribuit pentru construcţia şcoalelor spre a le acorda răsplata 
muncei pentru învăţământ”. În tabelul întocmit de prefectură nu se menţionează cărei 
şcoli 1-au fost dăruiţi banii. 

(Fond Prefectura jud. Muşcel, dos. 13/1922, f.176-177). 

136. Olaru I. Marin din comuna Recea, judeţul Argeş, donează Primăriei comunei 
Recea suprafaţa de 700 m.p. teren situat în satul Orodel din acea comună, pentru ca 
primăria să construiască acolo un local de şcoală primară, şi să nu mai funcționeze şcoala 
pe amplasamentul vechi, pe care plătea chirie. 

(Fond Tribunalul jud. Argeş, transcriere nr. 4516/1933). 


137. Olteanu Grigore, preot, şi Elisabeta, soţi din comuna Piscani-Negreni, judeţul 
Muşcel, donează Comitetului şcolar Piscani-Negreni suprafaţa de 950 m.p. teren situat în 
acea comună, cu scopul construirii unei şcoli primare în Negreni. 

Terenul donat se învecina la nord cu moştenitorii lon D. Popa, la est şi sud cu 
Toma Popescu şi la vest cu şoseaua comunală 
(Fond Tribunalul jud. Muşcel, transcriere nr. 1696/1934, act autentic nr. 458/1934) 


138. Purcăreanu T. Ion, proprietar, domiciliat în Piteşti, având proprietăţi şi în comuna 
Vulpeşti, plasa Cotmeana, judeţul Argeş, dăruieşte comunei Vulpeşti următoarele 
imobile: un local de şcoală cu 4 camere, construit tot de el, în anul 1885, şi dotat cu bănci 
şi tablă de scris, cumpărate tot de el; terenul pe care era construită şcoala, teren cu 
lungimea de 30 m. şi lăţimea de 10 m. 

(Fond Tribunalul jud. Argeş, reg.5/1886, act 252). 


139. Popescu N. Ion, plugar din comuna Boişoara, plaiul Loviştea, judeţul Argeş, 
donează primăriei din acea comună un teren pe care îl cumpărase în acelaşi an, cu scopul 
ca primăria să construiască un local comun pentru primăria şi şcoala din Boişoara. 
Terenul donat avea dimensiunile de 35 m. lățime şi 50 m. lungime, fiind situat la 
şoseaua judeţeană. Primăria era obligată să împrejmuiască terenul cu gard, împreună cu 
donatorul, în timp de doi ani, iar terenul nu putea fi folosit în alte scopuri, caz în care 
actul devenea nul. 
(Fond Tribunalul jud. Argeş, secţia notariat, reg.33/1896, transcriere 1127). 


140. Predescu Gheorghe, Predescu Elena si Mateescu Maria, născută Predescu, toţi 
din comuna Beleţi Negreşti, moştenitori ai lui Niţă Predescu din aceeaşi comună, donează 
comunei Beleţi Negreşti un teren în întindere de 4 prăjini mari, situat în centrul comunei, 
cu scopul construirii noului local de şcoală din satul Beleţi. 

(Fond Tribunalul jud. Muşcel, secţia notariat, dos.7/1904, act autentic nr.1331). 


141. Popescu Călin ş.a. din comuna Căcărezeni, judeţul Argeş, donează acelei comune 
suprafaţa de 13 prăjini şi jumătate teren pentru construcţia unei şcoli. 
(Fond Tribunalul jud. Argeş, transcriere nr. 1357/1906). 


142. Prislopeanu I. Ion, proprietar din comuna Goleşti Râuri, judeţul Muşcel, donează 
comunei Goleşti-Râuri o jumătate de hectar teren, loc de cultură, destinat pentru grădina 
şcolară, situat în cătunul Grigoreni. Dorinţa donatorului era ca în acea comună să se 
construiască o şcoală nouă şi punea condiţia ca în termen de trei ani să se finalizeze 
construcţia şcolii, în caz contrar actul de donație devenea nul de drept. Actul s-a încheiat 
la 2 februarie 1908, la Câmpulung. 

(Fond Tribunalul jud. Muşcel, act autentic nr.182/1908). 

143. Pavelescu Alexandru, proprietar din comuna Şerbăneşti, plasa Teleormanul de Sus, 
judeţul Argeş, donează comunei Şerbăneşti un teren în suprafaţă de 1377 m.p., situat în 
centrul comunei, pentru a se construi pe acel teren un local de şcoală cu două săli de 
clasă. Actul a fost autentificat de Judecătoria Rociu cu nr. 2/1908. 

(Fond Tribunalul jud. Argeş, reg. 42/1908, transcriere nr. 2476). 


144. Popescu Nicolae, preot, şi Popescu Dinu, împreună cu preotul Dumitrăchescu Ion, 
toţi din comuna Dobreşti, judeţul Muşcel, donează acelei comune suprafaţa de 1672 m.p., 
(1254 m.p. preotul Dumitrăchescu iar preotul N. Popescu şi D. Popescu, fiecare câte 209 
m.p.), cu condiţia construirii pe acel teren a unui local de şcoală în comuna Dobrești. 
(Fond Tribunalul jud. Muşcel, transcriere nr. 2092/1912). 


145. Piloiu Maria şi Radu, soţi din comuna Boişoara, plasa Oltul de Sus, judeţul Argeş, 
ş.a., donează comunei Boişoara un teren în întindere de 800 m.p. în satul Bumbeşti, 
comuna Boişoara, pentru a se construi un local de şcoală necesar copiilor din satele 
Bumbeşti, Gruiul Lupului şi Blănoiu. 

(Fond Tribunalul jud. Argeş, transcriere nr.4390/1913). 


146. Piloiu Nuţa, idem. 
147. Pica Stan, idem. 


148. Predescu Ştefan, Alexandrescu Alexandru şi Dinescu Ştefan, proprietari din 
comuna Stoileşti, plasa Dănicei, judeţul Argeş, donează comunei Stoileşti o bucată de 
pământ pe care o cumpăraseră în acest nobil scop, în suprafaţă de 1200 m.p., situat în 
satul Stăneşti, comuna Stoileşti, pentru ca primăria să construiască un local de şcoală. 
(Fond Tribunalul jud. Argeş, transcriere nr. 1557/1914). 


149. Pârâianu P. Evdochia, văduvă, proprietară din comuna Dârmăneşti, satul Negreni, 
judeţul Muşcel, ,„ actualmente proprietară şi a moşiei Vărzăroaia pendinte de comuna 
Pietroşani, judeţul Muşcel”, donează Primăriei comunei Pietroşani suprafaţa de 10 ari 
teren din moşia Vărzăroaia, învecinat la est cu drumul spre Retevoieşti, la nord şi vest cu 
donatoarea şi la sud cu hanul aflat la 3 m. depărtare, cu scopul ca primăria să construiască 
pe acel teren un local de şcoală pentru copiii din satul Vărzăroaia. 

(Fond Tribunalul jud. Muşcel, transcriere nr. 2078/1915). 


150. Popescu Dumitru, agricultor din comuna Stoileşti, judeţul Argeş, donează 
Comitetului şcolar din acea comună un teren în suprafaţă de 700 m.p., situat în satul 
Geamăna, comuna Stoileşti, în scopul construirii unei şcoli de care să beneficieze copiii 
din satele Geamăna şi Băloiu. 

(Fond Tribunalul jud. Argeş, transcriere nr. 4836/1921). 


151. Paul N. Nicolae, proprietar din Câmpulung, „a donat teren în valoare mai mare de 


15.000 lei”, după cum reiese dintr-un tabel întocmit de Prefectura judeţului Muşcel în 
anul 1922, tabel care conţinea numele mai multor donatori muşceleni, pe care Ministerul 

Instrucțiunii Publice urma să-i evidenţieze prin medalii şi decoraţii. În telegrama 
ministerului către prefectură se arăta : „Rog trimiteţi de urgenţă ministerului o listă de 
personalul care a contribuit pentru construcția şcoalelor spre a le acorda răsplata muncei 
pentru învăţământ” 

(Fond Prefectura jud. Muşcel, dos. 13/1922, f.176-177). 


152. Petrescu Mihail din comuna Boişoara, judeţul Argeş, donează Primăriei comunei 
Boişoara un teren în întindere de 800 m.p., în centrul acelei comune, cu condiţia ca 
primăria să construiască pe acel loc un local de şcoală, în caz contrar actul devenind nul. 
(Fond Tribunalul jud. Argeş, transcriere nr. 2583/1922). 


153. Popescu Costică, agricultor din comuna Bârsoiu, plasa Dănicei, judeţul Argeş, 
„pentru a proba dragostea ce am avut totdeauna pentru lumina vlăstarelor tinere ale 
consătenilor mei şi pentru ca satul nostru Delureni din această comună să nu rămână mai 
Jos faţă de alte comune [...]” , dăruieşte Comitetului şcolar al comunei Bârsoiu suprafața 
de 750 m.p. teren, aflat în satul Delureni, pentru a se construi o şcoală în acel sat. 

(Fond Tribunalul jud. Argeş, transcriere nr. 7078/1923). 


154. Preoţescu Iconom şi Filofteia. soţi din Piteşti, donează Comitetului şcolar al 
comunei Richiţelele de Jos, judeţul Argeş, suprafaţa de 1156 m.p. teren situat în satul 
Chelbeşti din acea comună, teren evaluat la suma de 2000 lei, pentru a se construi un 
local de şcoală. 

(Fond Tribunalul jud. Argeş, transcriere nr. 3494/1924). 


155. Petrescu Elisabeta şi Petre, soţi din comuna Cepari, judeţul Argeş, donează 
Comitetului şcolar din comuna Cepari suprafaţa de 2400 m.p. teren situat în satul 
Ungureni din acea comună şi evaluat la suma de 10000 lei, pentru a se construi un local 
de şcoală în acel sat. 

(Fond Tribunalul jud. Argeş, transcriere nr. 1984/1925). 


156. Popescu N. Marin, preot, şi alţii din comuna Olanu, judeţul Argeş, donează 
Comitetului şcolar din comuna Olanu toate drepturile lor de moştenire asupra unui teren 
în suprafaţă de 1248 m.p., situat în vatra satului Stoicăneşti, comuna Olanu, precum şi 
clădirea de bârne ce este construită pe acest teren, după modelul tip al Casei Şcoalelor, 
clădire cu două săli şi cancelarie. 

Clădirea şi terenul de sub ea au fost dăruite datorită „„ dragostei ce o purtăm ca 
buni cetăţeni ai României întregite, pentru şcoala şi pentru lumina generaţiei de mâine 
care va forma temelia ţării mărite”. 

Donatorii au pus Comitetului şcolar condiţia ca acea şcoală să poarte numele de 
„ Şcoala mixtă Pr. N. loaniţescu, Stan Stoicănescu şi Gh. Vasiloiu”, părinţii donatorilor 
şi, probabil, iniţiatorii acestui act filantropic. Întreaga donaţie a fost evaluată la suma de 
60.000 lei iar schimbarea destinaţiei dată de donatori imobilelor donate ducea la anularea 
actului. 

(Fond Tribunalul jud. Argeş, transcriere nr. 3918/1926). 

157. Pandurescu Ion şi alţii, din comuna Hinţeşti, judeţul Argeş, donează Comitetului 
şcolar din acea comună, satul Smeura, suprafaţa totală de un hectar (în realitate 11.512 
m.p.) teren moştenesc, cu scopul construirii unei şcoli în acel sat. Terenul se învecina la 
est cu drumul Dealului, la vest cu gârla, lăsând opt metri din gârlă până în drum, la Nord 
cu Marin I. Puţoi şi la Sud cu moştenitorii lon Florea Gionea. Dacă nu se construia 
şcoala, donația se anula. 

Ion Pandurescu a donat un teren în suprafaţă de 992 m.p. 
(Fond Tribunalul jud. Argeş, dos.11/1926, act autentic nr.1022). 


158. Purcăreanu lon, avocat din Piteşti, donează Comitetului şcolar din comuna 
Hinţeşti-Smeura, judeţul Argeş, un teren cu pădure pe el, situat în comuna Hinţeşti- 
Smeura, în punctul numit Satul Smeura de Jos, în suprafaţă totală de 52 ari. Donaţia, 
evaluată la suma de 60.000 lei, a făcut-o pentru a se construi un local de şcoală primară 
pentru copiii satelor Smeura de Sus şi Smeura de Jos, iar locul rămas neclădit urma să 
rămână tot în folosul şcolii. 

(Fond Tribunalul jud. Argeş, dos. 33/1928, act autentic nr.3218/1928). 


159. Păcescu Petre, preot din satul Păcioiu, comuna Regele Ferdinand (Leiceşti), judeţul 
Muşcel, "văzând că în satul unde o viaţă întreagă am trăit, nu există local de şcoală, 
pentru a da un imbold autorităţilor locale şi judeţene, donez [...] un teren în suprafaţă de 
şapte sute patruzeci şi opt m.p., situat în satul Păcioiu, comuna Regele Ferdinand, judeţul 
Muşcel şi învecinat la Răsărit cu şoseaua judeţeană Piscani-Nucşoara, la Apus şi Miază- 
Noapte cu restul proprietăţii mele şi la Miază-Zi cu Gheorghe Z. Peichi”. 

Donaţia a fost făcută cu condiţia ca terenul să fie folosit numai pentru ridicarea 
unei şcoli primare, în termen de cel mult cinci ani de la data autentificării actului (14 
noiembrie 1930), în caz contrar, actul devenind nul. 
(Fond Judecătoria de Ocol Rurală Domnești, dos.2/1930 ; vezi şi fondul Tribunalul 
jud.Muşcel, transcriere nr. 4218/1930). 


160. Popescu Ilie din comuna Cerbu, judeţul Argeş, donează Primăriei comunei Cerbu 
suprafaţa de 1250 m.p. teren situat în satul Arnota, cu scopul ca primăria să construiască 
un local de şcoală primară în acel sat. Terenul fusese cumpărat de donator în aceeaşi zi în 
care l-a şi donat (4 sept. 1933) iar donația a făcut-o cu singura condiţie ca noua şcoală să 
poarte numele tatălui său, Barbu Şt. Popescu, care construise anterior o şcoală în comuna 
Cerbu, desfiinţată mai târziu. Cu materialul de la vechea şcoală şi « cu ce vom mai pune 
noi », donatorul spera să se construiască noul local de şcoală primară. 

(Fond Tribunalul jud. Argeş, dos. 18/1933, act autentic nr.1740/1933). 


161. Pătrăşescu Corneliu şi Florica Ligia, soţi, domiciliaţi în Bucureşti, donează 
Comitetului şcolar Nucşoara din comuna Nucşoara, judeţul Muşcel, suprafaţa de 12 ari 
teren situat în punctul „Dealul Morei”, învecinat la sud cu Petre şi lon Manu, la nord cu 
drumul, la est şi vest cu restul proprietăţii donatorilor. 

Donaţia s-a făcut cu scopul construirii unui local de şcoală primară pentru copiii 
satului Slatina din acea comună, în termen de doi ani. Din partea comitetului şcolar 
Nucşoara, donația a fost primită cu recunoştinţă de I. Arnăuţoiu, iar actul s-a încheiat la 
12 martie 1934, la Câmpulung. 

(Fond Tribunalul jud. Muşcel, transcriere nr. 778/1934). 


162. Predescu Haralambie din comuna Beleţi-Negreşti, judeţul Muşcel, donează 
Comitetului şcolar din acea comună suprafaţa de aprox. 400 m.p. teren situat în vatra 
satului Beleţi şi învecinat la est cu şoseaua judeţeană Topoloveni-Dobreşti, la vest cu 
terenul şcolii şi cu şcoala, la nord cu Maria Predovici şi la sud cu Uliţă Gheorghe 
Matache, cu următoarele clauze: 

- se va putea ridica pe acest teren un monument al eroilor cu numele lor, fără altă 
inscripţie; 

- orice clădire se va ridica pe acest teren va purta numele de „Gh. N. Predescu”, donatorul 
terenului pe care se găseşte actualmente localul de şcoală. 

(Fond Tribunalul jud. Muşcel, transcriere nr. 1501/1937). 


163. Pârvu N. M. Constantin din comuna Țuţuleşti, judeţul Argeş, donează Primăriei 
comunei 'Țuţuleşti un teren în suprafaţă de 800 mp. cu o construcţie din lemn, două 
camere, pentru a sluji drept local de şcoală primară, primăria putând construi, mai târziu, 
un alt local tot pentru şcoală. 

(Fond Tribunalul jud. Argeş, act autentic nr. 2132/1938). 


164. Romanescu Vasilichia <din comuna Bălileşti, judeţul Muşcel> dăruieşte comunei 
Bălileşti un teren de 56 m. lungime şi 24 m. lăţime „cu act din 2 noiembrie 1862 
legalizat de subprefectura Râurile la nr.13822” după cum se menţionează într-un tabel 
întocmit în anul 1907 de primăria comunei Bălileşti, document privitor la proprietățile 
instituţiilor din comună. Terenul era situat în cătunul Rumâneşti şi pe el s-au construit 
fostul local de primărie, localul de şcoală şi oborul comunal. 

(Fond Prefectura jud. Muşcel, dosar 63/1907, f. 47). 


165. Racoviţă C. Elena, proprietară din comuna Oeşti, plasa Loviştei, judeţul Argeş, 
dăruieşte suprafaţa de 6142 mp. teren învecinat cu biserica nouă din cătunul Oeşti 
Racoviţa, pentru construcția unei şcoli şi grădină şcolară. O parte din teren (3953 m.p.) 
era proprietatea bisericii dar donatoarea a făcut schimb cu biserica, oferindu-i un alt teren 
echivalent cu cel dăruit şcolii. 

(Fond Tribunalul jud. Argeş, secţia notariat, reg. 39/1897, transcriere 869). 


166. Rucăreanu Elena, proprietară din Câmpulung, născută Baldovin, după cum a ţinut 
să precizeze ea însăşi, a încheiat în anul 1908 un testament în care a inclus câteva clauze 
cu un evident caracter filantropic, una dintre acestea fiind destinată elevilor săraci din 
Câmpulung, cărora le lăsa 1000 de lei pentru a fi folosiţi de cantinele şcolare din oraş. 
(Fond Prefectura jud. Muşcel, dos 1/1882-1938) 


167. Rizeanu A. Vasile din Câmpulung a lăsat, prin testament, Primăriei Câmpulung, 
suma de 100.000 lei cu următoarele destinaţii : jumătate din sumă (50.000 lei) să fie 
folosită pentru înzestrarea a câte două fete sărace în fiecare an, alese de consiliul 
orăşenesc, iar cealaltă jumătate trebuia să fie folosită de primărie pentru construirea unui 
local de şcoală în Câmpulung. Testamentul a intrat în vigoare în anul 1920, după moartea 
lui V. Rizeanu, iar Comisia interimară a Primăriei Câmpulung a decis, în şedinţa din 15 

aprilie 1920, ca întreaga sumă să fie ridicată de la Casa de Depuneri şi economii, 
împreună cu dobânda aferentă, şi depusă la Împrumutul Intern al Statului, unde 
depunerea era mai avantajoasă. Decizia Comisiei interimare nu stipula însă nimic despre 
modul de folosire a banilor, pentru a respecta dorinţa testatorului. 

(Fond Primăria oraşului Câmpulung, dos. nr. 26/1920, f.136). 


168. Ropcea Vasile şi Ioana, soţi din comuna Lăunele de Jos, judeţul Argeş, donează un 
teren în întindere de 600 m.p., situat în satul Ceretu şi evaluat la suma de 300 lei, cu 
scopul ca primăria şi comitetul şcolar din acea comună să construiască un local de şcoală. 
(Fond Tribunalul jud. Argeş, transcriere nr. 4296/1923). 


169. Robea Focănescu, proprietar din comuna Mioveni, judeţul Muşcel a dăruit o 
suprafaţă de 358 m.p. teren pentru construcția localurilor primăriei şi şcolii din comuna 
Mioveni, donația fiind făcută fără acte, din care cauză nu se cunoaşte nici anul donaţiei. 
Această donaţie este menţionată într-o adresă a primăriei Mioveni către prefectura 
judeţului Muşcel, din anul 1908, în care se arăta: „...această comună nu are nici o 
donaţiune şi nici alte proprietăţi nu are, nici după legea rurală, nici donaţii şi nici 
cumpărători, decât numai terenul pe care se află construit localul de primărie şi şcoală în 
suprafață de 358 metri pătraţi şi acesta este dat de decedatul Robea Focănescu din 
vechime şi fără acte.” 

(Fond Prefectura jud. Muşcel, dosar 63/1907, f. 202). 


170. Socolescu Teodor, proprietarul moşiei Socoleasca din comuna Bradu-Geamăna, 
judeţul Argeş, dăruieşte comunei sale, la 19 septembrie 1890, un teren în suprafață de 
aprox. 2000 stânjeni pătraţi cu condiţia construirii pe acel teren a localurilor de primărie 
şi de şcoală în comuna Bradu-Geamăna. 

(Fond Tribunalul jud. Argeş, dosar nr. 3407/1890). 


171. Stoica M. Floarea, văduvă din comuna Cochineşti, judeţul Argeş, donează 
Primăriei comunei Cochineşti suprafaţa de 984 m.p. teren pentru construirea unei şcoli în 
acea comună. 

(Fond Tribunalul jud. Argeş, aut.376/1907, transcriere nr. 954/1907). 


172. Stănescu Ioana, cu consimţământul soţului său, Ion Stroe Stănescu, ambii din 
comuna Valea Popii, satul Văcarea, judeţul Muşcel,” văzând necesitatea ce este de a se 
construi un local de şcoală în satul nostru Văcarea...” dăruieşte comunei Valea-Popii 
suprafaţa de 1200 m.p. teren, evaluat la 200 lei, cu scopul de a se construi de către 
autorităţile locale o şcoală în satul Văcarea, în termen de doi ani, fără ca donația să 
primească o altă destinaţie. 
Actul s-a încheiat la 12 iulie 1907, la Câmpulung. 
(Fond Tribunalul jud. Muşcel, act autentic nr.810/1907). 


173. Stamate I. Gheorghe, agricultor, ş.a. din comuna Țuţuleşti, judeţul Argeş, dăruiesc 


comunei Țuţuleşti un teren în suprafaţă de 5 prăjini sau 1040 m.p., teren pe care îl 
cumpăraseră în anul 1908, de la Radu Bălteanu, cu scopul construirii unei şcoli de către 

primărie pentru copiii acelei comune. Primarul G.]. Zmărăndescu a acceptat donația, cu 
mulţumiri, în numele comunei. 

Actul s-a autentificat de Judecătoria ocolului rural Rociu sub nr. 3/1908. 
(Fond Tribunalul jud. Argeş, reg. 42/1908 transcriere nr. 2095). 


174. Stănescu Dumitru, preot din comuna Milcoiu, plasa Topologu de Jos, judeţul 
Argeş, donează comunei Milcoiu două bucăţi de teren în suprafaţă totală de 1050 m.p., 
împreună cu o casă de zid, pentru construcţia şcolii din satul Isbăşeşti, iar materialele de 
construcție ce puteau fi recuperate din casa veche urmau a fi folosite pentru construcția 
şcolii. Pentru construcția şcolii a mai donat teren preotul Ceogescu lon din comuna 
Corbi. 

(Fond Tribunalul jud. Argeş, transcriere nr.3847/1910). 


175. Seltea P. Petre proprietar din comuna Urşi, judeţul Argeş, donează Ministerului 
Cultelor şi Instrucțiunii Publice, direcția Casei Şcoalelor, suprafaţa de 2500 m.p. teren în 
comuna Urşi, plasa Oltul de Jos, judeţul Argeş, pentru a se construi un local de şcoală, 
scop în care mai donează şi suma de 400 lei pentru începerea construcţiei. 

(Fond Tribunalul jud. Argeş, transcriere nr. 1472/1910). 


176. Solacoglu Gh. Constantin din Bucureşti, în numele doamnelor Ecaterina C. 
Solacoglu, cu consimţământul soţului său Constantin Solacoglu şi Adela I. Țiuleanu, cu 
autorizaţia soţului său, maior I. Ţiuleanu, ambele din Bucureşti, donează comunei Valea 
Danului, judeţul Argeş, o suprafaţă de 1461 m.p. teren, cu scopul construirii de către 
primăria acelei comune a unui local de şcoală. 

(Fond Tribunalul jud. Argeş, dos. 10/1914, act autentic nr. 959/1914). 


177. Sanda FI. Toma din comuna Rădeşti, satul Piţigaia, judeţul Muşcel, donează 
Comitetului şcolar din acea comună un teren în suprafaţă de patru ari şi 16 m.p., învecinat 
cu grădina casei sale şi evaluat la 300 lei, în satul Piţigaia, cu scopul construirii unui local 
de şcoală. Actul s-a încheiat la Judecătoria Stâlpeni, fiind autentificat sub nr. 368 din 7 
februarie 1922 

(Fond Tribunalul jud. Muşcel, transcriere nr.3372/1922). 


178. Stănescu C. Petre, agricultor din comuna Țuţuleşti, judeţul Argeş, donează 
Primăriei comunei Țuţuleşti suprafaţa de 624 m.p. teren dintr-un trup mai mare, pe care îl 
cumpărase în anul 1901, cu scopul construirii unui local de şcoală cu o sală de clasă. 
(Fond Tribunalul jud. Argeş, transcriere nr. 6233/1923). 


179. Stoinea I. Gheorghe, agricultor din comuna Racoviţa, judeţul Argeş, donează 
comunei sale suprafaţa de 460 m.p. teren situat în acea comună, evaluat la suma de 1000 
lei, pentru construcţia unui local de şcoală. 

(Fond Tribunalul jud. Argeş, transcriere nr. 5969/1924). 


180. Stoicănescu Gheorghe şi Maria, fraţi, agricultori, şi alţii, din comuna Olanu, 


judeţul Argeş, donează Comitetului şcolar din comuna Olanu toate drepturile lor de 
moştenire asupra unui teren în suprafaţă de 1248 m.p., situat în vatra satului Stoicăneşti, 

comuna Olanu, precum şi clădirea de bârne ce este construită pe acest teren, după 
modelul tip al Casei Şcoalelor, clădire cu două săli şi cancelarie. 

Clădirea şi terenul de sub ea au fost dăruite datorită « dragostei ce o purtăm ca 
buni cetăţeni ai României întregite, pentru şcoala şi pentru lumina generaţiei de mâine 
care va forma temelia ţării mărite ». 

Donatorii au pus Comitetului şcolar condiţia ca acea şcoală să poarte numele de 
« Şcoala mixtă Pr. N. loaniţescu, Stan Stoicănescu şi Gh. Vasiloiu », părinţii donatorilor 
şi, probabil, iniţiatorii acestui act filantropic. Întreaga donaţie a fost evaluată la suma de 
60.000 lei iar schimbarea destinaţiei dată de donatori imobilelor donate ducea la anularea 
actului. 

(Fond Tribunalul jud. Argeş, transcriere nr. 3918/1926). 


181. Sandu Şt. Alexandru şi alții, din comuna Hinţeşti, judeţul Argeş, donează 
Comitetului şcolar din acea comună, satul Smeura, suprafaţa totală de un hectar (în 
realitate 11.512 m.p.) teren moştenesc, cu scopul construirii unei şcoli în acel sat. Terenul 
se învecina la est cu drumul dealului, la vest cu gârla, lăsând opt metri din gârlă până în 
drum, la Nord cu Marin I. Puţoi şi la Sud cu moştenitorii lon Florea Gionea. Dacă nu se 
construia şcoala, donația se anula. 
Sandu Alexandru a donat un teren în suprafaţă de 1240 mp. 
(Fond Tribunalul jud. Argeş, dos.11/1926, act autentic nr.1022). 


182. Stanciu Ion Mircea şi Miu Gh. D. Gheorghe, ambii din comuna Slătioarele, judeţul 
Argeş, donează şcolii din comuna Slătioarele, satul Băjeneşti, două petice de pământ, 
situate în acel sat, fiecare în suprafaţă de 180 m.p. 

Donatorii posedau terenurile de la părinţii lor iar donația a fost evaluată la suma 
de 2000 lei. 
(Fond Tribunalul jud. Argeş, transcriere nr. 743/1943). 


183. Slăniceanu Şt. Florica din comuna Goleşti, judeţul Muşcel, „văzând că Institutul 
Naţional al Cooperaţiei are în grija şi folosinţa sa casa familiei Golescu din com. Goleşti, 
jud. Muşcel, pe care a reconstruit-o şi restaurat-o făcând importante sacrificii băneşti şi în 
dorinţa de a lega în viitor şi numele defunctului meu soţ, colonel Ştefan Slăniceanu, de o 
instituţie de educaţie şi cultură, donez Institutului Naţional al Cooperaţiei din Bucureşti, 
Bul. Tache Ionescu nr. 7, un teren de cultură în suprafaţă de 4000 m.p. situat în comuna 
Goleşti, judeţul Muşcel, având următoarele vecinătăţi: la Răsărit cu proprietatea I.N.C. 
(Conacul Goleştilor) pe o lungime de 81 m., la Apus cu proprietatea mea Florica Colonel 
Slăniceanu, pe o lungime de 82 m., la M. Noapte cu şoseaua judeţeană pe o lungime de 
50 m. şi la M.Zi cu restul proprietăţii mele Florica Colonel Slăniceanu, pe o lungime de 
50 m., conform alăturatei schiţe de plan care face parte integrantă din acest act. 

Acest teren îl stăpânesc cu actul de vânzare autentificat de Tribunalul Iaşi, Secţia 
a treia, sub nr.704 din 26 martie 1918 şi transcris. 

Donaţiunea de faţă o fac de bună voie, pe veci, nemai rezervându-mi nimic pe 
seama mea din acest teren ce am donat şi ce este mai sus descris şi identificat, însă cu 
condiţiunile de mai jos: 

1.Institutul Naţional al Cooperaţiei va face pe acest teren o construcţie care va 
servi pentru o şcoală. 

2.Terenul va fi folosit de Institutul Naţional al Cooperaţiei aşa cum va crede mai 
bine şi cum îi vor dicta interesele. O bursă în şcoala arătată mai sus va purta numele 
„Colonel Ştefan Slăniceanu”. 

Terenul donat este liber de orice sarcini şi servituţi de orice fel sau natură, 
impozitele datorate cu începere de la data autentificării acestui act, privind pe donator. 

Subsemnatul inginer Corneliu Săndulescu, reprezentând Institutul Naţional al 
Cooperaţiei în baza procurei [...] declar că accept donaţiunea din acest act în condiţiunile 
cuprinse în el, toate impozitele şi taxele aferente necesare autentificării privind Institutul 
Naţional al Cooperaţiei. 

Făcut astăzi 29 septembrie 1943 în dublu exemplar original, fiecare dintre părți 
luând câte unul.” 

(Fond Tribunalul jud. Muşcel, dos.5/1943, act autentic nr.552/1943, transcriere 
nr.1571/1943). 

În anul 1944, din dorinţa ca şcoala de contabilitate şi gospodărie agricolă ce urma 
a fi construită la Goleşti, prin donația din anul 1943, să fie cât mai bine înzestrată, Florica 
col. Slăniceanu mai face un act de donaţie. Astfel, văzând că terenul în întindere de 4000 
m.p., donat în anul 1943, „...este insuficient ca întindere, față de dimensiunile ce le 
necesită construcţia acestei şcoli, în dorinţa de a contribui la realizarea în cât mai bune 
condițiuni a scopului înalt urmărit, de a întemeia o instituție de educaţie şi cultură pentru 
fiii de săteni, donez Institutului Naţional al Cooperaţiei din Bucureşti, B-dul Tache 
Ionescu nr. 7, un teren de cultură în suprafaţă de circa 3000 m.p., situat în comuna 
Goleşti- Muscel, care are următoarele vecinătăţi: 

La Răsărit, cu proprietatea I.N.C. (Parcul Conacului Goleşti), pe o lungime de 41 
m.]. 

La Apus, cu proprietatea D-nei Florica Colonel Slăniceanu, pe o lungime de 121 
m.l. 

La Nord, cu şoseaua comunală Goleşti-Piteşti-Bucureşti, pe o lungime de 8 m.l. 

La Sud, cu proprietatea mea Florica Colonel Slăniceanu, pe o lungime de 58 m.l., 
conform alăturatei schiţe de plan, ce face parte integrantă din prezentul act. 

Acest teren îl stăpânesc în baza convenţiunei de vânzare autentificată de Trib. laşi 
S.IIl-a, la nr. 704 din 28 martie 1918 şi transcrisă sub nr.200/1918 la Grefa Trib. Muşcel. 

Donaţiunea de faţă o fac de bună voie şi nesilită de nimeni, pe veci, eu donatoarea 
nerezervându-mi niciun drept de nicio natură asupra terenului ce am donat, aşa cum este 
mai sus identificat şi arătat, însa în condiţiunile următoare: 

1) Terenul donat va servi pentru construcția unei şcoli de educaţie agricolă şi 
cooperatistă pentru fii de săteni. 

2) Terenul va fi folosit de Institutul Naţional al Cooperaţiei aşa cum va crede mai 
bine şi cum îi vor dicta interesele. O bursă în şcoala mai sus arătată va purta numele 
„Colonel Ştefan Slăniceanu”. 

Terenul donat este liber de orice sarcini şi servituţi de orice fel sau natură, 
impozitele datorate cu începere de la data autentificării acestui act privind pe donatar. 

Subsemnaţii Ing. Corneliu Săndulescu şi D. Colicioiu, reprezentând Institutul 
Naţional al Cooperaţiei, împuterniciţi prin decizia Comitetului de Direcţie nr. 560/1944, 
declarăm că acceptăm donaţiunea ce se face prin acest act în condiţiunile cuprinse în el, 
toate impozitele şi taxele aferente necesare autentificării privind Institutul Naţional al 
Cooperaţiei. 

Făcut astăzi 9 martie 1944, în dublu exemplar original, fiecare dintre părți luând 
câte un exemplar.” 
(Fond Judecătoria Rurală Ştefăneşti, dos.6/1944, act aut. nr. 26/1944; vezi şi fond Tnib. 
jud. Muşcel, transcriere nr.581/1944.) 


184. Ştefănescu A. Anica din Piteşti a încheiat, la 14 iunie 1883, următorul testament : 
„Toată averea mea mobilă şi imobilă cât se va găsi la încetarea mea din viaţă o leg 
comunei Piteşti fiindcă nu am moştenitori nici ascendenți nici descendenţi ; venitul 
acestei averi va forma un capitol separat în bugetul comunei sub denumirea « venitul 
fondului Ştefănescu » şi cu dânsul se vor ajuta şcolarii săraci şi silitori din şcoalele 
publice din oraş...” 

(Fond Tribunalul jud. Argeş, reg.1/1883, act nr. 287). 


185. Şuţa P. Gheorghe şi Şuţa P. Nicolae, ambii din comuna Dârmăneşti, judeţul 
Muşcel, donează Comitetului şcolar din acea comună un teren în întindere de 800 m.p., 
situat în satul Valea Nandrii, comuna Dârmăneşti, evaluat la 1000 lei, cu scopul 
construirii unui local de şcoală în acel sat. 

(Fond Tribunalul jud. Muşcel, transcriere nr. 3831/1921). 


186. Ştefănescu V. Elena din Curtea de Argeş şi soţii Boicescu Lucreția şi Alecu, din 
comuna Şuici, judeţul Argeş, donează Comitetului şcolar Rudeni din comuna Şuici o 
suprafaţă de teren străbătută de şoseaua Rudeni-Cicăneşti care împarte acea proprietate în 
două părţi, una în formă de triunghi, alta în formă de trapez. Terenul, evaluat la suma de 
3000 lei, a fost dăruit pentru construcţia unei şcoli în satul Rudeni, care să se numească 
«Şcoala Elena Vasile Ştefănescu ». În actul transcris nu se arată suprafaţa terenului dar 
sunt menţionate vecinătăţile acestuia. 

(Fond Tribunalul jud. Argeş, transcriere nr. 717/1922; vezi şi fond Judecătoria Şuici, act 
autentic nr.2292/1922). 


187. Ştefănescu George (Gică) din Câmpulung, a încheiat, în anul 1942, un testament 
(prezentat mai pe larg în capitolul III), prin care desemna Academia Română drept 
legatară a întregii sale averi - o avere considerabilă — cu rugămintea ca din fondul ce va 
rezulta să se aloce anumite sume de bani în scopuri filantropice, în domenii diferite 
(cultură, religie, învățământ, cercetare). În privinţa învăţământului, la punctul VI al 
testamentului, se arăta: „După ce din veniturile întregului fond ce îi testez, Academia 
Română va reţine 25% pentru propria ei folosinţă, din restul veniturilor se vor institui în 
proporție de 45%, burse în ţară şi în străinătate, pentru un număr egal de studenți şi 
studente, fără deosebire de naţionalitate, cari vor voi să-şi completeze sau să împlinească 
cultura în istorie şi literatură, burse care se vor acorda prin concurs în aşa măsură, încât 
acei şi acelea care vor reuşi să aibă putinţa unui trai care să le dea posibilitatea a se 
devota acestor studii. Acest fond din care se vor acorda bursele, va purta numele de 
fondul « Margareta Gică Ştefănescu ». 

Rog Academia Română să ţină seamă de hotărârea şi voinţa mea ca, copiii lui 
Aristică Skileru să beneficieze fără concurs de bursele instituite de mine, aci mai sus şi 
anume : Mihail Aristică Skileru după ce va fi terminat liceul să beneficieze timp de patru 
ani de bursă ; iar Monica Aristică Skileru să beneficieze timp de doi ani de bursă şi 


55 


aceasta când vor voi părinţii ei. Restul celor 30% din venituri să fie acordat de către 
Academia Română pentru promovarea cercetărilor cu privire la groaznica boală de cancer 
— cauzele acestei boale şi mijloacelor de a o combate. Acest fond va purta numele de 
« Fondul Lully Gică Ştefănescu ». Şi alocaţiilor ce se vor acorda din acest fond 
cercetătorilor se vor da tot fără deosebire de naționalitate”. 

J) Cărtile mele ce se vor găsi în casele din Bucureşti şi în casele din Câmpulung, 
le dăruiesc Liceului de Fete din C-lung şi rog Academia Română să facă o bibliotecă 
înlăuntrul liceului, pe frontispiciul căreia să se imprime “ Biblioteca Lilly şi Margareta 
Gică Ştefănescu”. 

(Fond Tribunalul jud. Muşcel, act autentic nr.550/1942). 


188. Ştefan Vasile <din comuna Jugur, judeţul Muşcel > a donat 5 ari teren pe care a 
funcţionat vechea şcoală din Jugur, conform unui tabel întocmit în anul 1907 de către 
primăria comunei Jugur, cu proprietățile instituţiilor din comună. Anul donaţiei nu era 


cunoscut, precizându-se că „acte nu există”. În 1907, terenul era folosit ca obor comunal. 
(Fond Prefectura jud. Muşcel, dosar 63/1907, f. 165). 


189. Tănăsescu Grigore si ginerele său, maior Topoloveanu Grigore, au dăruit 8 ari şi 
un sfert (patru prăjini mari), şcolii din comuna Budişteni, judeţul Muşcel, construită pe 
acel teren, între anii 1892-1893, cele două donaţii fiind consemnate prin încheierile 
Consiliului comunal nr.1/1892 şi nr. 21/1895. Cea de a doua donaţie, a maiorului 
Topoloveanu, era făcută în schimbul terenului donat anterior de socrul său, Grigore 
Tănăsescu şi consta într-o suprafaţă de teren de aceeaşi mărime, situată peste drum faţă 
de prima. 

(Fond Prefectura jud. Muşcel, dosar 63/1907, f. 72). 


190. Teiuleanu Dimitriu I. Maria din Piteşti a întocmit următorul act de donaţie, 
autentificat de Tribunalul Argeş la 1 noiembrie 1899, sub nr. 2822: 

„A fost voinţa Domnului să pierd pe unicul meu fiu Constantin căruia în curând i- 
a urmat şi scumpul meu soţ lon Hagi Dimitriu Teiuleanu. Din acel moment dureros al 
pierderii fiului nostru, munca unei întregi vieţi ar fi rămas ca fără scop dacă atât eu cât şi 
soţul meu nu ne-am fi hotărât fără şovăire ca prinosul sârguinţelor şi economiilor noastre 
să-l închinăm unui ţel mai înalt. 

Am simţit ca o datorie creştinească de a face oricând am putut ca din roadele 
muncii pe care Domnul ne-a îngăduit mie şi soţului meu să le agonisim, să se împrăştie 
pe cale bine chibzuită şi spre alinarea nevoilor altora. Asemenea simt ca o datorie 
cetăţenească, când statului nostru i se cer mereu şi grăbit atâtea jertfe, pentru ca poporul 
nostru să se ridice la timp, acolo unde e chemat să ajungă, ca fiecare dintre noi, cu ce 
putem şi când putem, să nu stăm la cumpănă a ne da obolul spre a-l ajuta în opera lui 
patriotică şi scumpă nouă tuturora, de a lumina poporul nostru şi a-l pregăti ca prin 
muncă cinstită şi rodnică să trăiască politiceşte şi economiceşte liber în mijlocul celorlalte 
neamuri. 

Şi deoarece cu mintea mea mărginită am ajuns la credinţa că de mare folos ar fi 
neamului nostru răspândirea cât mai întinsă a instrucţiunii şi educaţiunii profesionale şi 
casnice, şi cum cugetarea chiar îmi îngăduie a mă gândi la tot neamul pe când puterile 

îmi permit a veni cu slab ajutor în serviciul acestei necesităţi sociale abia pentru un punct 
al ţării noastre, mic însă foarte scump, pentru oraşul Piteşti. 

Ştiind că fapta bună, oricât de neînsemnată să fie, nu este de disprețuit căci deşi 
alină ea suferinţe puţine, ce e drept, dar poate fi dătătore de pildă altora, m-am hotărât 
astăzi din libera mea voinţă să fac aici arătatul act de danie. 

Dăruiesc Onor Ministerului Instrucțiunii Publice şi al Cultelor jumătate din averea 
mea constând din: 

a) Moşia mea numită „Funia Domnească” situată în comuna Teiu, plasa 
Cătuneanu Găleşeşti judeţul Argeş, în toată întinderea ei ca la 800 (opt sute) pogoane, cu 
toate trupurile şi numirile ei, cu toate clădirile şi îmbunătățirile aflate pe dânsa, fără nici o 
rezervă din chiar momentul efectuării acestei donaţiuni; 

b) Locul cu casele situate în oraşul Piteşti str. Târgu de afară nr.5 şi 7, construite 
în două etaje şi cu toate clădirile şi îmbunătățirile aflate pe dânsul iară şi de acum fără 
nici o rezervă afară de dispoziţia art. 12 din acest act. 

Aceste două obiecte pe care eu însămi le-am moştenit de la defunctul meu soţ 
Ivancea Hagi Dimitriu, pe baza testamentului autentificat de către Onor Tribunalul Argeş 
sub nr. 187 din 16 mai 1883, le dăruiesc sub următoarele condițiuni: 

1) Din ambele aceste obiecte sau din valoarea lor, cum şi din venit, să se formeze 
un fond care se va administra de către Onor Ministerul Instrucțiunii Publice prin Casa 
Şcoalelor şi care va purta numele de „Fondul Ion, Maria şi Constantin Teiuleanu”. 

2) Întreg acest fond va servi numai şi numai pentru dezvoltarea şcoalei 
profesionale de fete din oraşul Piteşti, care să poarte de acum înainte numele de Şcoala 
Profesională Ion, Maria şi Constantin Teiuleanu. 

3) Când Onor Minister al Instrucțiunii Publice va crede necesar (şi pentru aceasta 
va asculta şi de dorinţa concetăţenilor mei reprezentaţi prin Administraţia comunală a 
oraşului Piteşti) fie din valoare, fie din venitul acestei averi, va face un local nou pentru 
şcoală, pe frontispiciul căruia să se puie şi numele ei. Până la facerea acestui local nou, 
şcoala să se mute chiar de la Sf. Gheorghe viitor sau de îndată ce va putea în casele pe 
care i le-am dăruit printr-acest act, punându-se pe frontispiciul lor inscripţiunea cu 
numele ei: „Şcoala Profesională Ion, Maria şi Constantin Teiuleanu” şi aceasta nu doar 
pentru orgoliul meu ci spre a servi de îndemn acelora care pot jertfi mai mult ca mine 
pentru binele obştesc. 

4) Se va institui pe lângă această şcoală un atelier unde să facă practică elevele şi 
să se primească comenzi particulare, iar venitul ce va rezulta după ce se va răsplăti munca 
elevelor şi se vor scoate şi cheltuielile celelalte ale atelierului, să se adauge la fondul creat 
de mine prin acest act de donaţie. 

5) Se vor da în fiecare an cel puţin trei burse elevelor românce mai meritorii şi 
lipsite de mijloace, ale şcoalei, care burse li se vor servi încă un an după absolvirea 
şcoalei, pentru a-şi putea căuta în linişte cale de ocupaţie în raport cu învăţătura făcută. 

6) Se va dota la sfârşitul fiecărui an şcolar câte două eleve cel puţin din cele care 
absolvesc şcoala, alese de către întreg consiliul profesoral al şcoalei, cu câte cel puţin 
1000 (una mie) lei pentru a se înfiinţa ateliere unde să exerciteze meseria învățată în 
şcoală. Elevele acestea vor rămânea datoare să înapoieze această sumă în cazul când nu o 
vor întrebuința în scopul pentru care le-a fost dată, sau se va putea dovedi că prin el a 
reuşit să sustragă această sumă din servirea scrisă a scopului ce urmăresc: crearea de 
ateliere de către elevele absolvente ale acestei şcoale. În caz când elevele cărora li s-a 

acordat acest premiu de 1000 lei nu vor putea înfiinţa imediat un atelier sau prăvălie, ele 
au încă cinci ani de la absolvire dreptul a cere această sumă cu dobânda ei de 2,5% pentru 
a-şi înfiinţa atelier sau prăvălie. 

7) La finele fiecărui an şcolar, la serbarea distribuirii premiilor şcoalei de la 
minister şi de către mine decernate prin acest act, se va ţine câte o cuvântare din partea 
administraţiei şcoalei spre amintirea acestui act de donaţie şi pomenirea numelui meu, al 
soţului meu şi al fiului meu, de care serbare voi fi întotdeauna încunoştiinţată mai din 
vreme, iar după moartea mea dl. Em. Antonescu, executorul meu testamentar. 

8) În cancelaria sau în sala de expoziţie a şcoalei se vor conserva tablourile soţului 
meu, ale fiului meu Constantin şi al meu pe care le voi dărui eu însămi şcoalei. 

9) Doresc a se da o atenţie deosebită învăţământului de croitorie, artei bucătăriei, 
studiului de contabilitate, Economia Politică, Drept Civil şi Comercial. 

10) Directoarea şcoalei să fie obligată după moartea mea să îngrijească de cavoul 
familiei mele de la Cimitirul Sf. Gheorghe şi să-l întreţie în bună stare, primind de la 
Onor Minister din Fond sumele necesare. 

11) Orice sume ar mai rămâne din fond sau venituri să se adauge continuu la 
creşterea acestui fond. 

12) În privinţa uzufructului Onor Minister va respecta toate încasările şi drepturile 
mele asupra lui până la Sf. Gheorghe viitor de când va trece şi uzufructul la Minister dacă 
se va instala şcoala în casele ce dăruiesc, altfel rămâne total a mea, până ce onor minister 
va dispune această instalare a şcoalei în casele donate. 

13) Las pe dl. avocat Em. Antonescu care după cererea mea a redactat şi scris 
acest act iscălit de mine, ca atât în timpul vieţii mele ca împuternicit al meu prin actul de 
faţă, cât şi după moartea mea, în calitate de executor testamentar al meu, să observe şi la 
nevoie să exercite în numele meu şi în calităţile ce-i dau, executarea întocmai a acestei 
donaţiuni. 

Făcut astăzi | noiembrie 1899 în Piteşti, în dublu exemplar şi autentificat de către 
Onor Tribunalul Argeş după a mea specială cerere.” 

(Fond Tribunalul jud. Argeş, act autentic nr.2822/1899, transcriere nr.1343/1900). 

După câţiva ani, în urma unor consultări cu Ministerul Instrucțiunii Publice, 
Maria Teiuleanu a întocmit următorul act adiţional modificativ şi explicativ al actului de 
donaţie din 1899: 

„Subsemnata dăruind Onor Minister de Culte şi Instrucţiune Publică averea 
menţionată în actul autentificat de Onor Tribunalul Argeş sub nr.10307/99, cu 
destinaţiunea de a servi pentru dezvoltarea şcoalei profesionale de fete din Piteşti şi 
văzând în urma punerii lui în executare că unele din condiţiunile sus zisului act de 
donaţiune nu sunt compatibile cu menirea unei scoale profesionale, ceea ce a putut 
pricinui dificultăți şi la aplicarea celorlalte condițiuni şi în dorinţa persistentă ce o am de 
a vedea progresând această instituţiune, am convenit cu DI. Ministru al Instrucțiunii 
Publice şi al Cultelor de a se aduce acelui act următoarele modificări şi adăugiri: 

1) Fondul donat de mine Onor Minister al Cultelor şi Instrucțiunii Publice este 
destinat în mod exclusiv spre a preîntâmpina cheltuielile necesare pentru desăvârşirea 
educaţiunii elevelor şcoalei profesionale de fete din Piteşti care poartă numele de „Şcoala 
profesională de fete lon, Maria şi C-tin Teiuleanu” formând o resursă suplimentară în 
afară de cheltuielile ce face statul pentru învăţământul prevăzut în programele generale 
ale celorlalte şcoale profesionale din ţară. 

2) Dorind ca elevele acestei şcoale să fie pregătite pentru economia casnică şi 
bine iniţiate în arta de a-şi regula viaţa astfel ca să-şi creeze fericirea lor proprie şi a 
familiilor lor, se vor organiza, pe lângă programul general al statului studiule suplimentare 
mai Jos arătate. Precizez că aceste studii nu vor fi întreţinute din veniturile fondului donat 
de mine decât numai în cazul când ele nu vor fi prevăzute în programele generale ale 
celorlalte şcoale profesionale ale statului, în care caz cheltuielile se vor economisi. 

Următoarele studii se vor întreţine din veniturile fondului donat de mine, pe cât 
va ajunge, în ordinea următoare: 

a) Un curs de religie şi de morală care se va face de către profesorul de religie al 
liceului „I.C. Brătianu” din Piteşti sau de către alt preot, după alegerea Ministerului 
Instrucțiunii Publice şi care va primi pentru această însărcinare, din venitul fondului cel 
puţin 480 lei anual. 

b) Pentru educaţia elevelor şi cultivarea bunului simţ, în înţelesul de a se conduce 
perfect în familie şi societate, se va numi o pedagogă de ordine care va locui chiar în 
şcoală de va fi posibil. Această pedagogă va fi retribuită cu cel puţin lei 1800 anual, va fi 
socotită ca funcţionar al statului şi 1 se va reţine pentru pensie. Dacă cu timpul veniturile 
fondului o vor permite se va numi şi o a doua pedagogă în aceleaşi condițiuni. Dacă nu se 
va găsi o pedagogă româncă, se va numi una străină, de preferință germană, care va face 
şi un curs de conversaţiune germană când această limbă se va introduce între cursurile 
şcoalei. 

c) Un curs de economie domestică, pe cât se va putea cu aplicaţiuni practice la 
una din ramurile susceptibile de a se acomoda cu natura şcoalei. Cu predarea acestui curs 
se va însărcina una din profesoarele titulare, de preferinţă directoarea, plătindu-i-se din 
venitul fondului cel puţin 600 lei anual, peste leafa din buget. 

d) Pe lângă atelierul de rufărie se va înfiinţa o secţiune de broderie artistică 
naţională, cu predarea căreia se va însărcina o maestră sau o ajutoare de maestră care va 
fi plătită cu cel puţin 1800 lei anual. Dacă atelierul de rufăria s-ar desfiinţa, secţiunea de 
broderii va funcţiona independent. 

e) Un curs de limba franceză, cu care se va delega de către Dl. Ministru una din 
profesoarele titulare ale şcoalei, plătindu-i-se din venitul fondului un supliment de leafă 
de cel puţin 600 lei anual, peste leafa din buget. 

f) Un curs de contabilitate cu noţiuni întinse asupra comerţului, în scop de a 
pregăti elevele să-şi câştige existenţa şi pe această cale în cazul când unele dintre dânsele 
n-ar avea aptitudini pentru meserii. Acest curs, făcându-se în afară de orele programului 
general al şcoalelor profesionale, se va aloca din venitul fondului un supliment de lei 600 
anual, peste leafa ce primeşte de la stat, profesoarei însărcinate cu predarea lui şi care va 
fi întotdeauna o persoană cu studii speciale de comerţ. 

3) În fiecare an se vor decerna câte trei premii I, a 125 lei fiecare şi câte trei 
premii II a lei 75 fiecare, la şase eleve care termină şcoala şi care vor dobândi notele cele 
mai mari la următoarele cursuri: 

Seria I. -Un premiu ] şi unul II absolventelor care au obţinut cele mai mari note la 
religie, morală, economie domestică şi distincţiune sub raportul conduitei în toate. 

Seria II. —Un premiu ] şi unul II absolventelor care au obţinut cele mai mari note 
la croitorie. 

Seria III. —Un premiu I şi unul II absolventelor care au obţinut cele mai mari note 
la rufărie şi la broderie. 

Când se vor înfiinţa şi celelalte specialităţi prevăzute la punctul 7, aceste premii se 
vor decerna şi pentru acele specialităţi în aceleaşi condițiuni. 

Aceste premii se vor numi premiul ] şi II "Maria Teiuleanu” şi se vor decerna la 
finele fiecărui an şcolar cu această indicaţiune, ele se vor menţiona în actele de absolvire 
ale premiantelor şi vor forma un titlu de distincţiune. 

4) Să se aleagă din fiecare promoţie de absolvente, în consiliul profesoral al 
şcoalei, două eleve din acelea a căror dibăcie profesională reiese din mediile obţinute şi a 
căror moralitate şi conduită nu lasă nimic de dorit şi să li se avanseze suma de lei 1500 de 
fiecare, ca împrumut fără dobândă pentru înfiinţarea unui atelier. 

Această sumă se va încredința treptat sau o singură dată, numai după ce 
directoarea şcoalei va fi raportat că s-a încredințat de seriozitatea instituţiunii 
candidatelor de a înfiinţa atelier propriu. 

Absolventele acestea vor prezenta planul întreprinderii luându-şi angajamentul de 
a nu ceda atelierul altei persoane până nu va fi rambursat împrumutul în mod integral, 
această rambursare se va putea face în rate lunare a 15 lei, după regulile ce se vor preciza 
de către Casa Şcoalelor, fără nici o dobândă, cu începere din a 18-a lună de la înfiinţarea 
atelierului. În caz când atelierul va prospera, în al 6-lea an al funcţionării lui şi după un 
raport al directoarei şcoalei, care le va controla cât va putea mai des, se va putea scădea 
absolventei 500 lei din suma împrumutată, ca încurajare pentru persistenţă. 

Împrumuturile încasate astfel vor reveni la fondul de origine şi îndată ce vor 
atinge suma de lei 1500 vor alimenta alte noi împrumuturi, care se vor acorda la alte 
absolvente, în afară de cele două cărora li se va servi regulat acest ajutor, în condițiunile 
stipulate deja. Aceste noi împrumuturi se vor crea cu timpul, pe măsura rambursării celor 
precedente, se vor efectua în aceleaşi condițiuni, numărul absolventelor creditate astfel în 
fiecare an se va limita la trei, deci numărul total al acestor credite va fi de cinci. 

Premiile de la punctul 3 se vor preleva cu precădere din venituri, pentru ajutoare 
(împrumuturi) a se vedea aliniatul 3 punctul 7. În caz când nu se vor găsi eleve care să 
merite sau să primească aceste împrumuturi, sumele se vor economisi spre a face faţă mai 
pe urmă celorlalte îmbunătăţiri. Capitalul şi venitul care va rezulta în urmă, fiindcă la un 
timp dat fondul de rulment pentru alimentarea acestor ajutoare se va forma de la sine, se 
va plasa la Casa de Depuneri şi Consemnaţiuni spre fructificare cu indicaţia originii. 

5) Pe lângă expoziţia de lucru anuală se va înfiinţa un concurs de croitorie, rufărie 
şi broderie la care va avea dreptul a participa orice absolventă a şcoalei în cursul celor 
cinci ani de la absolvire, aceea care va reuşi va primi un premiu de 500 lei intitulat 
„ Premiul Teiuleanu pentru dibăcie şi persistenţă”. Premianta va fi aleasă de consiliul 
profesoral al şcoalei cu majoritate de voturi. 

Punctele 1,2,3,4 şi 5 ale acestui act se vor ţine afişate în cancelaria şcoalei. 

6) În fiecare an de la data morţii mele se va face un parastas la cavoul familiei de 
la cimitirul St. Gheorghe din Piteşti sub îngrijirea Directoarei şcoalei şi a D-lui Primar al 
oraşului Piteşti şi se va întreţine acel cavou în bună stare. Pentru acest scop se va prevede 
în buget o sumă de 300 lei din venitul fondului.. Din aceşti bani 60 lei se vor da la 3 
preoţi, 20 lei la ceilalți slujitori ai bisericii, 70 lei sunt destinaţii pentru cheltuielile 
parastasului iar restul de 150 lei va servi pentru întreţinerea în bună stare a cavoului sau 
se vor economisi, dacă nu va fi nevoie în fiecare an, pentru ca adunându-se o sumă mai 
importantă să poată face faţă unor reparaţiuni mai mari de care ar fi nevoie ulterior. 

Parastasul se va face de personalul Parohiei Mavrodolu, de care ţin. Plăţile se vor efectua 
de directoarea şcoalei care va justifica cu acte întrebuinţarea sumei. 

7) Economiile ce ar rezulta din venituri se vor capitaliza şi adăuga la fond, 
devenind iarăşi inatacabil, tratându-se cum s-a zis la aliniatul 7, punctul 4. 

În caz când veniturile acestui fond vor deveni atât de însemnate încât ar mai 
rămâne sume disponibile după acoperirea cheltuielilor prevăzute aici, acest excedent de 
venituri se va întrebuința fie la sporirea retribuţiunilor cursurilor adăugare prin acest act, 
potrivit vechimii şi rezultatelor practice dovedite, fie pentru crearea altor ramuri de 
profesiune precum: ţesătoria, tricotajul, mode, corsete, flori artificiale etc. precum şi la 
înfiinţarea de noi studii ca: higiena, muzica, pictura, gimnastica, limbile moderne, o 
secție de menaj, după cum se va chibzui de Onor Minister al Instrucțiunii Publice în 
acord cu un delegat al Consiliului Comunal al oraşului Piteşti. 

Dacă eventual venitul fondului nu ar fi îndestulător pentru a face faţă tuturor 
acestor cheltuieli avându-se în vedere economiile realizate până astăzi, Onor Minister al 
Instrucțiunii Publice are facultatea de a reduce numai la unul împrumuturile de la art.4 şi 
a suprima temporar şi cheltuiala cu întreţinerea concursului de la art.5. 

În timpul cât voi fi eu în viaţă îmi rezerv dreptul de a priveghea eu personal la 
executarea acestui act iar după moartea mea Onor Minister al Instrucțiunii Publice este 
însărcinat a priveghea cu cel mai mare interes pentru binele şi prosperitatea cetăţenilor la 
executarea întocmai a sarcinilor prescrise printr-acest act. 

Cât voi fi în viaţă voi fi în drept de a cere şi Dl. Ministru al Instrucțiunii Publice 
este obligat a-mi da o situaţiune la finele fiecărui an financiar despre starea fondului şi 
administraţia veniturilor, care se va publica prin Monitorul Oficial şi un ziar local, spre 
ştiinţa tuturor persoanelor care se interesează de progresul învățământului. 

În caz când s-ar constata că dispoziţiunile acestui act nu se execută întocmai, 
cazul va atrage revocarea de drept a întregii donaţiuni, iar fondul cu venitul lui va trece 
asupra eforiei spitalelor civile din Bucureşti. 

Domnul avocat Emanuel Antonescu care a fost delegat ca executor testamentar 
prin actul de la 1 noiembrie 1899 este desărcinat cu totul de această obligaţie, 
nemaiavând absolut nici un drept şi nici o datorie de orice natură ce ar decurge din acel 
act sau din alte acte anterioare sau posterioare ce i-aş fi dat, considerându-se toate ca 
nule. 

Punctele 1,2,3,4 ,8 şi 11 din actul de la 1 noiembrie 1899 rămân în vigoare aşa 
cum sunt trecute în acel act, iar punctele 3,5,6,7,9,10,12 şi 13 cad de la sine şi în general 
absolut toate clauzele primului act nu rămân în vigoare, decât numai dacă nu sunt 
contrazise sau suprimate prin clauzele prezentului act. 

Doresc ca îmbunătățirile cuprinse in acest act adițional să fie puse în aplicare 
chiar cu începerea anului şcolar 1908-1909.” 

( Fond Liceul industrial de fete „Teiuleanu” Piteşti, dos.18/1938.) 

Donaţia Mariei Teiuleanu a determinat şi Primăria oraşului Piteşti să se implice, 
în anii următori, în consolidarea zestrei, a bazei materiale a acestei importante instituţii de 
învățământ. Astfel, la 30 ianuarie 1914, directoarea Şcolii Profesionale de fete 
„Teiuleanu” îi cerea preşedintelui Comisiei interimare a oraşului Piteşti să nu demoleze 
casa doctorului Botescu, vecină cu şcoala, ci să o doneze şcolii, pentru a fi folosită ca 
internat. Imobilul intrase în proprietatea oraşului, după moartea proprietarului şi, cum 
remarca directoarea şcolii, „...comunei nu-i poate fi de vreun folos real dărâmându-l, pe 

când şcoalei s-ar aduce un serviciu colosal şi când o singură femeie şi-a sacrificat o avere 
întreagă pentru o instituţie de cultură şi educaţie a copilelor din acest oraş şi judeţ, socot 
că pentru comună nu ar fi un sacrificiu prea mare, contribuind cu un local destinat a fi 
desfiinţat, la desăvârşirea acestei instituţiuni, care de la început a fost înfiinţată de însăşi 
comuna Piteşti.” La 30 aprilie 1914, Consiliul oraşului Piteşti a votat, în unanimitate, 
cedarea imobilului pentru a fi folosit ca internat, cu condiţia ca, dacă statul desfiinţează 
sau mută şcoala, localul să reintre în proprietatea primăriei. Pe lângă clădirea destinată să 
devină internat, fosta proprietate „Botescu” avea o suprafaţă de teren de 2991,39 m.p., 
din care îi revenea Ministerului Instrucțiunii Publice o suprafaţă de 1155,74 m.p., decizia 
primăriei fiind aprobată prin Înaltul Decret Regal nr. 2830 din 21 iulie 1914. Actul de 
donaţie propriu-zis, din partea primăriei către minister, s-a încheiat abia în anul 1926. 

Un alt moment care a dus la sporirea averii acestei instituţii şcolare a avut loc în 
anul 1928, când Ministerul Instrucțiunii a cumpărat, de la moştenitorii defunctului 
Nicolăiţă Georgescu, un imobil situat în Piteşti, strada Teiuleanu nr. 5, 7 şi 9, imobil aflat 
în vecinătatea şcolii profesionale de fete „Teiuleanu”. Suma plătită moştenitorilor sus- 
arătaţi a fost de 1.700.000 lei, din care ministerul a plătit 1.100.000 lei iar restul de 
600.000 lei i-a plătit Comitetul şcolar al Şcolii Profesionale de fete „Teiuleanu”. 

Nu în ultimul rând, trebuie menţionat un alt act filantropic, datorat unei foste 
eleve a acestei prestigioase instituţii de învățământ, Sabina Constantinescu din Piteşti 
care, lăsându-şi întreaga avere liceului industrial de fete, prin testamentul său din anul 
1942 (prezentat mai sus), a contribuit substanțial la mărirea zestrei liceului. 


191. Tudorache Ghiţă din Bucureşti, oferă comunei Budeasa, din proprietatea sa pe care 
o avea în acea comună,un teren în suprafaţă de 20 prăjini mari, cu scopul construirii unui 
local de şcoală în comuna Budeasa. 

(Fond Tribunalul jud. Argeş, reg. 35/1899, transcriere nr.580). 


192. Toma Bucur Maria, menajeră din comuna Bădeşti, judeţul Muşcel, cu 
consimţământul soţului său Gheorghe Bucur Toma, dăruieşte un teren în suprafaţă de 
două prăjini şi doi stânjeni pentru a forma un singur trup cu terenul donat de Petre 
Lăstun, în anul 1903, şi pentru a fi folosit ca grădină şcolară. 

(Fond Tribunalul jud. Muşcel, secţia notariat, dos.5/1905, act autentic nr.1 142). 


193. Tomescu I. Toma, doctor şi profesor universitar, domiciliat în Bucureşti, dăruieşte 
Administraţiei Casei Bisericii, pentru Biserica cu hramul „Duminica Tuturor Sfinţilor” 
din satul Rumâneşti, comuna Băjeşti, judetul Muşcel, şi Administraţiei Casei Şcoalelor 
pentru şcoala din satul Bălileşti, aceeaşi comună şi judeţ, toată averea sa imobiliară din 
satele Rumâneşti şi Valea Mare, alcătuită din următoarele trupuri: 1) una chingă numită 
„La Câmp”, în întindere de şase hectare, teren arabil şi fânețe, învecinat la est cu hotarul 
Stâlpeni, la vest cu hotarul Băjasca, la sud şi la nord cu diferiţi proprietari; 2) una chingă 
numită „La Carmana”, în întindere de 60 arii, teren arabil şi livadă de pruni; 3) una 
chingă pe Valea Mare numită „La Vâlceaua lui Turnel”, loc pădure şi curături cu lăţimea 
de 20 m. şi învecinată la est cu moşia statului Tânjala, la vest cu apa Văii Mari, la nord şi 
la sud cu alţi proprietari. 

„Venitul acestor proprietăţi se va întrebuința astfel: a) jumătate pentru reparaţiile 
bisericii sus-numite; pentru procurarea celor necesare cultului Divin, pentru pomenirea 
familiei mele şi pentru scopuri morale, culturale şi religioase ce vor fi de trebuinţă la timp 
b) cealaltă jumătate de venit se va întrebuința pentru înfiinţarea a trei premii care vor 
purta numele meu şi se vor da elevilor silitori care vor absolvi şcoala şi pentru procurarea 
de cărţi şi îmbrăcăminte la începutul fiecărui an, elevilor săraci şi merituoşi. 

Pentru executarea întocmai a acestor dispoziţiuni, şi pentru ca dorinţa noastră să 
fie îndeplinită, însărcinăm cu administrarea averii donate pe preotul paroh şi învățătorul — 
diriginte al şcoalei, care vor lucra de comun acord şi vor arenda aceste bunuri prin 
licitaţie publică, vor păstra hotarele şi vor face orice îmbunătăţiri vor crede de cuviinţă. 

Dacă cu timpul veniturile se vor mări, administratorii de mai sus vor întrebuința o 
parte din venit şi pentru încurajarea industriei casnice, mai ales pentru păstrarea portului 
naţional. 

Intrarea în posesie se va face chiar de acum, folosindu-se şi de venitul anului 
acesta.” 

(Fond Tribunalul jud. Muşcel, transcriere nr. 2611/1915). 


194. Tănăsescu Maria şi Mihail, soţi, domiciliaţi în Bucureşti, donează Comitetului 
şcolar din comuna Berevoeşti-Pământeni, judeţul Muşcel, 800 m.p. teren situat în satul 
Oţelu din acea comună, pentru construirea unei şcoli în acel sat, şcoală « care să poarte 
numele moşului nostru Ion Enache Cristodor ». După construcția şcolii, Comitetul şcolar 
era obligat să închidă locul cu gard. 

În afara acelui teren, soţii Tănăsescu mai donau şi suma de 6000 lei, sumă ce se 
găsea consemnată la Administraţia Financiară Muşcel sub recipisa [...] 

Valoarea întregii donaţii era de 9000 lei iar reprezentanţii Comitetului şcolar au 
acceptat-o cu recunoştinţă. 
(Fond Tribunalul jud. Muşcel, dos. 4/1924, act autentic nr.430). 


195. 'Tudorache Dumitru şi alţii, din comuna Hinţeşti, judeţul Argeş, donează 
Comitetului şcolar din acea comună, satul Smeura, suprafaţa totală de un hectar (în 
realitate 11.512 m.p.) teren moştenesc, cu scopul construirii unei şcoli în acel sat. Terenul 
se învecina la est cu drumul dealului, la vest cu gârla, lăsând opt metri din gârlă până în 
drum, la Nord cu Marin I. Puţoi şi la Sud cu moştenitorii lon Florea Gionea. Dacă nu se 
construia şcoala, donația se anula. 

Dumitru Tudorache a donat două terenuri: un teren în suprafaţă de 1984 mp. şi 
altul în suprafaţă de 416 m.p. 
(Fond Tribunalul jud. Argeş, dos.11/1926, act autentic nr.1022). 


196. Talpoş I. Maria din comuna Bumbueşti, judeţul Argeş, donează Comitetului şcolar 
comunal suprafaţa de 863 m.p., teren situat în comuna Bumbueşti, satul Gruiu Lupului, 
cu scopul de a se construi un local de şcoală pentru copiii din satele Gruiu Lupului şi 
Blănoiu din comuna Bumbuești. 

(Fond Tribunalul jud. Argeş, transcriere nr.4262/1932). 


197. Talpoş Bibu Dumitru, Ion şi Nicolae, fraţi din comuna Bumbueşti, judeţul Argeş, 
donează Comitetului şcolar din satele Gruiu — Lupului şi Blănoiu, suprafaţa de 840 m.p. 

teren, cu scopul începerii construirii, în termen de un an, a unei şcoli, depăşirea 
termenului ducând la anularea actului. Totodată, cei trei frați arătau că terenul era 
moştenire de la tatăl lor şi, întrucât un al patrulea frate nu era de acord cu donația, cei trei 
se obligau să-i satisfacă eventualele pretenţii dintr-o altă bucată de teren. 

(Fond Tribunalul jud. Argeş, transcriere nr.3658/1935). 


198. Ţopan Elena, născută Crasan C., proprietară din comuna Bârzeşti, judeţul Muşcel, 
având consimţământul soţului său, donează comunei Bârzeşti un loc numit “la magazie”, 
în hotarul comunei Bârzeşti, în suprafaţă de 500 m.p., cu scopul de a se construi clădirea 
şcolii comunale. 

(Fond Tribunalul jud. Muşcel, transcriere nr. 2357/1911). 

Datorită faptului că autorităţile au tărăgănat începerea lucrărilor, donația a devenit 
nulă iar donatoarea a făcut, în anul 1923, un act de schimb cu primăria pe acest teren. 
Chiar dacă donația din anul 1911 nu s-a materializat, exclusiv din vina autorităților 
locale, rămâne evidentă intenţia filantropică a Elenei Țopan. 


199. Țiuleanu I. Adela, cu autorizaţia soţului său, maior I. Țiuleanu şi Ecaterina C. 
Solacoglu, cu consimţământul soţului său Constantin Solacoglu, ambele din Bucureşti, 
donează comunei Valea Danului, judeţul Argeş, o suprafaţă de 1461 m.p. teren, cu scopul 
construirii de către primăria acelei comune a unui local de şcoală. 

(Fond Tribunalul jud. Argeş, dos. 10/1914, act autentic nr. 959/1914). 


200. Urianu Anastasie din Câmpulung, a donat Şcolii primare de băieți nr.l din 
Câmpulung un număr de 908 cărţi, în anul 1852, donaţie care, în acelaşi an, a stat la baza 
constituirii bibliotecii acelei şcoli. Majoritatea cărților, 802, erau scrise în limba franceză, 
în limba germană erau 25 iar restul de 81 erau scrise în limba română. Datele despre 
această donaţie provin dintr-o situaţie statistică privind bibliotecile din Câmpulung, 
întocmită de Primăria oraşului Câmpulung, în anul 1940, în care se mai arăta că acea 
bibliotecă era frecventată de intelectualii din oraş, care solicitau, anual, între 50 şi 100 de 
cărți. 

(Fond Primăria oraşului Câmpulung, dos. 41/1940, f.10-11). 


201. Uţă Călina şi Radu, soţi, ş.a. din comuna Căcărezeni, judeţul Argeş, donează acelei 
comune suprafaţa de13 prăjini şi jumătate teren pentru construcția unei şcoli. 
(Fond Tribunalul jud. Argeş, transcriere nr. 1357/1906). 


202. Udrescu Stan, proprietar din comuna Vrăneşti, judeţul Muşcel, „pentru a dovedi o 
dată mai mult bunele sentimente ce păstrez sătenilor din comuna mea natală şi văzând 
necesitatea imperioasa ce se simte în cătunul Guşaţi, dependinte de Vrăneşti, de a avea o 
şcoală proprie, declar că astăzi de a mea bună voe am donat Primăriei comunei Vrăneşti 
[...] un petic pământ moştenesc în mărime de 1250 m.p. situat în comuna Vrăneşti, 
cătunul Guşaţi, şi cu următoarele vecinătăţi...” 

Pe lângă acest teren, mai dăruia 15.000 bucăţi cărămidă, „pentru a se construi acolo un 
local de şcoală şi cu condiţiunea ca acea şcoală să poarte numele meu de « Stan 
Udrescu » ”. Ajutorul de primar al comunei Vrăneşti, M. Leca, a declarat că, în numele 

comunei, acceptă cu recunoştinţă donația făcută şi că vor fi respectate dispoziţiile 
donatorului. Actul s-a încheiat la 28 februarie 1908, la Câmpulung. 
(Fond Tribunalul jud. Muşcel, act autentic nr. 327/1908). 


203. Udroiu Gh. Gheorghiţa, văduvă, Lixăndroiu lon Iordache, Lixăndroiu Ilie 
Iordache, toţi din comuna Glâmbocel, şi Duminicioiu IL. Marița, văduvă, din comuna 
Ciulniţa, dăruiesc Ministerului Instrucțiunii Publice un loc cămin de casă în suprafaţă de 
1140 m.p. teren, situat în raza comunei Glâmbocel, evaluat la 1000 lei. 

Donaţia s-a făcut pentru ca pe acel teren să se construiască o şcoală pentru copiii 
din comuna Glâmbocel, satul Schitu Scoiceşti, iar dacă se schimba destinaţia dată de 
donatori terenului, actul devenea nul de drept. 

(Fond Tribunalul jud. Muşcel, transcriere nr. 2129/1923). 


204. Uţă Simion din comuna Bascovele, judeţul Argeş, donează Comitetului şcolar din 
comuna Bascovele un teren în întindere de 500 m.p., situat în satul Drăgoleşti, evaluat la 
2000 lei, pentru construirea unui local de şcoală în acel sat. 

(Fond Tribunalul jud. Argeş, transcriere nr. 5610/1925). 


205. Vişoiu Simion, Negoescu Gheorghe şi preotul Muşetescu Gheorghe, toţi proprietari 
din comuna Măţău, judeţul Muşcel, au dăruit 13 ari şi jumătate teren pentru şcoala şi 
grădina şcolară din Măţău, în anul 1899, după cum se arată într-un tabel cu proprietăţile 
instituţiilor din acea comună, întocmit în anul 1907, din ordinul Prefecturii judeţului 
Muşcel. Terenul a fost folosit pentru construcția şcolii şi pentru grădina şcolară. 

(Fond Prefectura jud. Muşcel, dosar 63/1907, f. 182). 


206. Vişan Ion ş.a., agricultori din comuna Țuţuleşti, judeţul Argeş, dăruiesc comunei 
Țuţuleşti un teren în suprafaţă de 5 prăjini sau 1040 m.p., teren pe care îl cumpăraseră tot 
în anul 1908 de la Radu Bălteanu, cu scopul construirii, de către primărie, a unei şcoli 
pentru copiii acelei comune. Primarul G.I. Zmărăndescu a acceptat donația cu mulţumiri, 
în numele comunei. Actul s-a autentificat de Judecătoria ocolului rural Rociu sub nr. 
3/1908 

(Fond Tribunalul jud. Argeş, reg. 42/1908 transcriere nr. 2095). 


207. Voicu I. Marin şi Aricioi Constantin, ambii din comuna Pleşoi, plasa Topologu de 
Jos, judeţul Argeş, « din dragostea ce o avem pentru locuitorii comunei Pleşoi cu care am 
trăit în cele mai bune relaţii », dăruiesc comunei Pleşoi un teren pe care îl stăpâneau prin 
moştenire încă de la legea rurală din 1864, în suprafaţă de 1150 m.p., teren aflat în satul 
Băneşti, pe care să se construiască un local de şcoală cu o singură sală. 

(Fond Tribunalul jud. Argeş, transcriere nr. 2942/1911). 


208. Vasiliu Agatie, proprietar din Piteşti, dăruieşte de veci şi în mod irevocabil 
Primăriei comunei Băseni din judeţul Argeş un teren în suprafaţă de cinci prăjini sau 
1050 m.p., situat în satul Stârcii de Sus, comuna Băseni, cu scopul de a se construi un 
local de şcoală pentru satele Stârcii de Sus şi Stârcii de Jos. 

(Fond Tribunalul jud. Argeş, dos.14/1914 act autentic nr. 1380). 

209. Vasilescu M. Sevastiţa din Piteşti a lăsat, în anul 1921, următorul testament : „Până 
ce subscrisa sunt în întregimea facultăţilor mele mintale şi sănătoasă, din libera şi ultima 
mea voinţă am hotărât să se urmeze cu avutul meu, după încetarea mea din viaţă, în 
modul următor: 

1. Las Ministerului Instrucțiunii Publice, Casa $Școalelor din Bucureşti: a) casele 
mele din Piteşti, din str. Egalităţii nr. 88 cu locul şi grădinele şi tot ce e sădit şi clădit pe 
el cum şi mobilierul aflat în casă, afară de cel mai Jos arătat. Acest loc şi grădini merg 
până în grădina de pe deal gardul cel viu; b) moşia mea Vlăşcuţa Burdea din com. 
Hârseşti, jud. Argeş, cu conacul ce am în sat, pe locul împrejmuit, cu toate clădirile şi 
sădirile de pe el aşa precum se vede în planul şi hotărnicia moşii, făcută de inginerul 
Spiroiu, confirmată de Tribunalul Argeş, atât cât a mai rămas după expropriere prin 
împroprietărirea ţăranilor şi izlazul comunal; c) suma de 69.000 <lei> din cei 96.000 
<lei> consemnați cu recipisa Casei de Depuneri nr. 60772/1919 şi 26515/1920, 
schimbând pe cea cu nr. 34736/1912; d) suma de 114.661 <lei> ce vor rezulta din preţul 
exproprierii celor 104 ha. pentru împroprietărire şi izlazul comunal al locuitorilor, 
conform legi<i> de expropriere făcută în moşia mea Vlăşcuţa Burdea, pentru care am 
obţinut deciziunea comisiuni<i> regionale de expropriere, conform căreia fiind 
nemulțumită am făcut apel la Curtea de apel Bucureşti. 

Toate acestea le las Ministerului Instrucțiunii Publice, Casa Şcoalelor din Bucureşti, 
cu rugămintea şi îndatorirea ca pe locul caselor mele sus arătate la litera a) din acest 
testament să facă un local de şcoală propriu pentru o şcoală de fete care să servească <la> 
instrucţiunea şi educațiunea femei<i> şi care şcoală în veci să poarte numele de şcoala 
„Mihail şi Sevastiţa Vasilescu”. 

Această şcoală o va administra şi îi va da destinaţiunea ce Ministerului Instrucțiunii 
Publice, Casa Şcoalelor din Bucureşti va crede de cuviinţă şi aşa cum va socoti mai bine 
şi mai folositor în atingerea scopului sus arătat, fără amestecul nici unuia din urmaşii mei. 

2. Din sumele prevăzute mai sus, deduse sumele ce las pentru şcoală Ministerului 
Instrucțiunii Publice, Casa Şcoalelor tot în bonuri, las nepoților mei mai Jos arătaţi 
următoarele legate [sunt trecuţi 9 nepoți cu sume între 1.000 şi 6.000 lei - n.a.]. 

3. [Moşia „Gura Boului” din comuna cu acelaşi nume, judeţul Olt, o lăsa unui nepot 
din partea soţului ei — n.a.]. 

4. Locul de pe deal, din capul grădinii caselor din <strada> Egalităţii începând cu 
gardul cel viu şi până în strada Traian, aşa precum l-am stăpânit şi eu îl las Biserici<i> Sf. 
Treime fostul Schitul Beştelei spre a-l stăpâni şi a se folosi de el cum va crede epitropia şi 
spre veşnică pomenire a soţului meu, a mea si a neamului meu, cât va fi biserica. 

5. Odaia în care dorm eu azi [...] aş dori să o locuiască nepoata mea Elena 
Nicolopolu pe care să şi-o aranjeze cu ce va alege din mobilierul casei mele, rufele şi cele 
trebuincioase aşternutului care vor aparţine ei, deoarece rog pe onor Minister s-o aducă ca 
profesoară la şcoala ce va înfiinţa, precum am dispus mai sus, ace<a>sta fiind meseria ei. 

6. Am consemnat cu recipisa nr. 98/1921 a Administraţiei Financiare Argeş lei 
24.000 în titlurile împrumuturile Unirea din 1919 încă specificate; această sumă, din care 
d-sa executorul meu testamentar, de va avea nevoie pentru pomenile mele, va ridica 
4.000 <lei> în bonuri, va servi spre a forma un fond al cărui venit perpetuu, în fiecare an 
la Sf. Mihail se va întrebuința pentru cumpărarea de haine şi încălțăminte la cât se va 
putea din elevi, copii săraci din oraş. Fondul acesta se va putea adăuga şi mări de judeţ şi 
comună prin orice mijloace; el va fi trecut în bugetul comun<e>i, sub denumirea de 


66 


„Fondul Mihail şi Sevastiţa Vasilescu” şi se va administra de d-nii prefect şi primar local 
după vremi. 

7. Înmormântarea mea am regulat-o fiind cu societatea de ajutor a preoţilor din 
Piteşti, am achitat costul şi am încredinţat actele executorului meu testamentar, rugându-l 
a îngriji a se face întocmai cum am hotărât cu toţi. Odăjdiile bisericeşti făcute de mine 
pentru Biserica Sf. Treime şi cari odăjdii sunt în casa mea, vor ornamenta sicriul meu 
până la înhumarea mea, după care se vor încredința parohului enori<e>i acestei biserici 
servind sfintelor slujbe şi întru pomenirea soţului meu, a mea şi a neamului meu. 

8. În caz că una din legatele sus arătate va deveni caduc sau să fie refuzat, suma din 
el se va afecta legatului celor 24.000 <lei> de la nr. 6 pentru îmbrăcămintea copiilor 
săraci. 

9. Rog pe d-nul Ion P. Comănescu, avocat [din] Piteşti, fost bun prieten al soţului 
meu şi după moartea lui, al meu bun sfătuitor, a fi executorul dorințelor mele din acest 
testament, îngrijind de executarea lui cel mai bine si mai de timpuriu; d-sa va percepe 
veniturile până la executarea legatelor cari vor servi spre acoperirea cheltuielilor ce s-ar 
ocaziona cu executarea lui. 

10. Când d-sa din vreo împrejurare, n-ar putea executa această însărcinare, rog pe d-l 
prefect al judeţului şi d-l primar al oraşului Piteşti să ia d-lor sarcina de a executa 
dorinţele mele din acest testament după trebuinţa ce va fi. 

Orice testament al meu anterior acestuia sub orice formă şi la orice epocă ar fi 
făcut îl declar nul şi de nul efect. 

Aceasta fiind libera şi ultima mea voinţă am făcut acest testament scris de d-l 
avocat lon. P. Comănescu din Piteşti după voinţa şi dictatul meu, l-am subscris propriu în 
faţa d-lui judecător delegat de Tribunal, fiindcă după cum rezultă din certificatul medical 
anexat coa<l>ei, nu pot părăsi casa, care mi l-a cetit, mi-a luat declaraţie conform legii şi 
l-am rugat a se autentifica conform legii. 

Făcut în Piteşti, azi, la 31 mai 1921. 

Sevastiţa M. Vasilescu.” 

(Fond Tribunalul judeţului Argeş, dos. 14/1921, act autentic nr.1330/1921). 

Întrucât după încheierea testamentului, din dorința de a mări fondul destinat 
construirii şcolii de fete din Piteşti, Sevastiţa Vasilescu a vândut ea însăşi moşia Vlăşcuţa 
Burdea din comuna Hârseşti, aflată în testament la punctul 1.b, a adăugat în cursul anilor 
1922 şi 1923 următoarele două codicile: 


Codicil 1 


„Prin testamentul meu autentificat de Tribunalul Argeş la nr. 1330 din 31 mai 
1921, am lăsat moşia mea Vlăşcuţa Burdea din com. Hârseşti acest judeţ, Casei Şcoalelor 
din Bucureşti, în scopul de a se clădi o şcoală de fete pe locul cu casele mele din acest 
oraş strada Egalităţii nr. 88, care şcoală să servească pentru instrucţiunea şi educaţiunea 
femei<i> şi care să poarte numele de Şcoala „Mihail şi Sevastiţa Vasilescu”; şi, fiindcă 
această moşie, partea neexpropriată, am vândut-o domnilor Marcu Popescu şi Florea 
Pretorian din com. Humele Găujani, în scopul de a mări fondul, voiesc şi doresc ca suma 
ce va rezulta din această vânzare, câtă se va găsi la încetarea mea din viaţă să servească 
executări<i> voinţei mele din acest testament şi acest codicil, pentru facerea şcoalei 
împreună cu sumele rezultate din expropriere, din care se va plăti onorariile domnului 

avocat Comănescu, din bonurile ce va libera Casa Centrală, conform deciziei Curţii de 
Apel Bucureşti nr. 125/1922 şi a scrisorii mele către D-sa din 9 martie 1922 deoarece s-a 
judecat cu cheltuiala sa pentru a le obţine; precum şi cele consemnate de mine cu recipisa 
casei de depuneri nr. 26151/1920 evacuate la Moscova, mai puţin legatele de care am 
dispus prin testamentul sus arătat, din această sumă, menţinând toate celelalte 
dispoziţiuni care nu sunt contrarii acestui codicil. 

Aceasta fiind libera şi ultima mea voinţă am făcut acest codicil la testamentul meu 
iscălit, scris de domnul avocat Comănescu, după voinţa şi dicteul meu pe care îl rog a fi 
executorul dorințelor mele şi din acest codicil subscris propriu de mine în faţa d-lui 
judecător delegat de Tribunal fiindcă după cum rezultă din certificatul medical anexat la 
cererea de autentificare, nu pot părăsi patul fiind bolnavă; mi l-a cetit codicilul din cuvânt 
în cuvânt, mi-a luat declaraţia şi l-am rugat a îl autentifica conform legii. 

Făcut in Piteşti, azi la 17 iunie 1922.” 
(Tribunalul Jud. Argeş, dos. 15/1922, aut. 1463/1922.) 


Codicil 2 


„În dorința ce am ca testamentul meu, autentificat de Tribunalul Argeş la nr. 
1330/1921 şi codicilul autentificat de acelaşi tribunal la nr.1463/1922, prin care am 
dispus facerea unei şcoli pentru instrucția şi educaţia femei<i> care să poarte numele 
Mihail şi Sevastiţa Vasilescu, pe locul caselor mele din acest oraş Piteşti, str. Egalităţii nr. 
88, să se execute; prin acest codicel doresc şi înţeleg ca întreg fondul ce las în acest scop, 
prin zisele acte, să se întrebuinţeze pentru clădirea localului şcoalei secundare de fete 
gr. din acest oraş, înființată prin Decretul lege cu nr. 3868 din 5 septembrie 1919, 
menţinându-se toate celelalte dispoziţiuni din ele, care nu sunt contrarii acestui codicel. 

Aceasta fiind libera şi ultima mea voinţă, am făcut acest codicil la testamentul şi 
codicelul meu sus citat, scris de dl. lon P. Comănescu, avocat <din> Piteşti după voinţa şi 
dicteul meu, rugându-l a fi şi executorul dorinţei mele din acest codicil, pe care l-am 
subscris propriu, în faţa d-lui judecător delegat de tribunal, fiindcă după cum rezultă din 
certificatul medical anexat la cererea de autentificare, nu pot părăsi casa şi patul, fund 
bolnavă. 

Mi l-a citit din cuvânt în cuvânt acest codicil, mi-a luat declaraţia şi l-am rugat a-l 
autentifica conform legii. 

Făcut în Piteşti, azi la 10 februarie 1923.” 

(Fond Tribunalul Jud. Argeş, dos. 4/1923, aut. 301/1923.) 


210. Voicescu Al. Gheorghe din comuna Valea Popii, satul Huluba, judeţul Muşcel, prin 
actul autentificat de Judecătoria de ocol rurală Stâlpeni sub nr. 536 din 2 decembrie 1921, 
donează Comitetului de iniţiativă pentru construirea localului de şcoală din satul Huluba 
un teren în întindere de 117 m.p. 

(Fond Tribunalul jud. Muşcel, transcriere nr. 210/1922). 


211. Vasiloiu Gh. Ion, agricultor din comuna loneşti, judeţul Argeş, donează 
Comitetului şcolar din comuna Trepteni suprafaţa de 1000 m.p. teren situat în satul 
Trepteni, pentru construirea unui local de şcoală în acel sat. În acest fel, donatorul 
îndeplinea dorinţa fratelui său, Toma Vasiloiu, învăţător în comuna Trepteni. 

(Fond Tribunalul jud. Argeş, transcriere nr. 3687/1925). 


212. Vasiloiu Toma, învăţător din comuna Broşteni, judeţul Argeş, donează Comitetului 
şcolar din comuna Olanu, judeţul Argeş, toată partea sa de moştenire, însemnând o 
treime, asupra unui teren în suprafaţa de şase prăjini sau 1248 m.p., situat în vatra satului 
Stoicăneşti, comuna Olanu. De asemenea, donează dreptul său, tot o treime, din clădirea 
aflată pe acel teren, construită după modelul tip şcoală al Casei Şcoalelor, clădire cu două 
săli şi cancelarie. , Această donaţie o fac pentru dragostea ce o păstrez, ca fiu al comunei 
Olanu şi ca luminător al Generației de mâine din România întregită care va forma temelia 
ţării mărite şi cu obligaţia pentru comitet să nu schimbe destinaţia clădirii şi în faţa 
şcoalei să aşeze monumentul eroilor comunei Olanu cari şi-au vărsat sângele pentru 
înfăptuirea idealului naţional”. Nerespectarea acelor condiţii ducea la revocarea donaţiei. 
(Fond Tribunalul jud. Argeş, transcriere nr. 4646/1927 ; vezi şi fondul Judecătoria 
Stoiceni, act autentic nr.240/1927). 

Această donaţie venea în completarea unei alte donaţii, făcută în anul 1926, de 
către preotul Popescu Marin, de fraţii Stoicănescu Gheorghe şi Maria, de Matei 
Constantina şi de Ilinca Maria, toţi din comuna Olanu, care îşi donaseră drepturile lor de 
moştenire asupra aceluiaşi teren. 


213. Zamfirescu Vasile, preot din comuna Groşi, judeţul Argeş, donează comunei Groşi 
suprafaţa de 1260 m.p. teren, lungime 60 m. şi lăţime 21 m., pentru a se construi un local 
de şcoală şi cu condiţia ca în noul local să fie agăţat un portret al său, lucrat pe cheltuiala 
sa. 

(Fond Tribunalul jud. Argeş, transcriere nr. 824/1915). 


69 


CAPITOLUL II 


DONAŢII-SĂNĂTATE 





hiar dacă donațiile din domeniul sanitar nu sunt printre cele mai 
numeroase, ele au fost extrem de importante şi de valoroase, întrucât au 
avut ca scop îmbunătăţirea unui domeniu vital al existenţei umane, 
sănătatea, iar cei care au contribuit, prin acte de caritate, la dezvoltarea sistemului sanitar 
din Argeş şi din Muşcel, s-au apropiat în cel mai înalt grad de esenţa filantropiei. 

Majoritatea celor prezenţi în acest capitol au donat terenul pe care urma să se 
construiască un spital, un dispensar, o infirmerie, locuinţă pentru medic etc. Alţi donatori, 
precum Ion Nicolopol, Dimitrie Aninoşeanu, Paraschiv Baştea, Maria Demetrescu, Petre 
Florescu, Cecilia Rucăreanu şi alţii, au donat importante sume de bani, din care urma să 
se întrețină paturi în spitale, pe termen lung, cu tot ceea ce era necesar (lenjerie, 
medicamente, alimente, instrumentar, mobilier ş.a.). De regulă, sumele băneşti donate 
constituiau fonduri, uneori purtând numele donatorilor, deschise la Casa de Depuneri şi 
Consemnaţiuni, iar dobânzile anuale erau suficient de mari încât să se poată întreţine, pe 
termen lung, paturi existente în spitale sau să se înființeze altele, fondul rămânând 
neatins. Această situaţie a fost mai des întâlnită în fostul judeţ Muşcel, spitalul din 
Câmpulung fiind substanţial ajutat prin asemenea donaţii. În faţa unor asemenea fapte 
caritabile, atât autorităţile sanitare sau administrative cât şi bolnavii, adevărații 
beneficiari, şi-au arătat recunoştinţa, aşa cum s-a întâmplat în anul 1912 când, la trei ani 
de la testamentul Ceciliei Rucăreanu, în semn de preţuire, prefectura judeţului Muşcel a 
trimis spitalului din Câmpulung portretul donatoarei pentru a fi aşezat la paturile 
întreţinute din donația sa. 

Donatorii prezenţi în acest capitol au avut atitudini vizionare în legătură cu 
finalitatea operei lor caritabile. Astfel, Gică Ştefănescu din Bucureşti, cu legături adânci 
în zona Muşcelului, donându-şi o mare parte din averea sa Academiei Române, lăsa 
acesteia şi rugămintea de a aloca o parte din bani „pentru promovarea cercetărilor cu 
privire la groaznica boală de cancer — cauzele acestei boale şi mijloacelor de a o 
combate”. Totodată, un număr important de studenţi şi de cercetători în medicină urmau 
să primească bani din acest fond „fără deosebire de naţionalitate”, iar această prevedere, 
aflată în testamentul său din anul 1942, pe cât de altruistă, pe atât de modernă şi de 
nediscriminatorie, a fost făcută într-o perioadă în care — să nu uităm - omenirea cunoştea 
cumplite zile de război, de intoleranţă şi de ură rasială. 

Pentru regăsirea cu uşurinţă a donatorilor, aceştia sunt prezentaţi, ca şi în capitolul 
precedent, în ordine alfabetică şi cronologic în cadrul fiecărei litere. 


1. Aninoşeanu Dimitrie, arhimandrit, din Câmpulung, a întocmit, la 5/17 februarie 1893, 
un testament olograf şi mistic, făcut în două exemplare şi lăsate, unul lui Nicuţ Pop, 
celălalt lui lon Potoceanu, prieteni ai săi, care au fost desemnaţi, totodată, executori 
testamentari la încetarea sa din viaţă. Testamentul, atestat de Tribunalul Muşcel, 
menţiona că averea totală a arhimandritului era de 37.000 lei noi, din care mai mult de 
jumătate a fost destinată unor scopuri filantropice, unul dintre acestea fiind în interes 
sanitar şi vizând spitalul din Câmpulung, care primea 15.000 lei sub formă de înscrisuri 
funciare rurale, „ca din venitul lor anual să se adauge peste paturile în fiinţă a<le> 
spitalului încă atâtea paturi pentru bolnavi câte se vor putea întreţine cu zisul venit.” 

(Fond Prefectura jud. Muşcel., dos 1/1882-1938) 


2. Anghel Ion Florea ş.a., din comuna Livezeni (Stâlpeni), judeţul Muşcel, donează 
Direcţiunii Generale a Serviciului Sanitar din cadrul Ministerului de Interne un teren în 
suprafaţă de şaptesprezece ari, situat în acea comună, pentru construirea unui dispensar 
sau spital, a locuinţei medicului şi a dependinţelor necesare. 

(Fond Tribunalul jud. Muşcel, transcriere nr. 2264/1908). 


3. Arsenescu Nicolae, locotenent colonel din comuna Richiţele, judeţul Argeş, în 
memoria răposatului său tată, Stan I. Arsenescu (autor al unei donaţii, în anul 1913, 
pentru construcția unei şcoli în aceeaşi comună), donează Statului Român, Ministerul 
Sănătăţii, un teren în suprafaţă de 3000 m.p. situat în comuna Richiţele, punctul numit 
"Lunca Cotmenei”. 

Prin actul de donaţie, ministerului sănătăţii îi erau stabilite următoarele obligaţii: 
„|- Să termine construcția dispensarului medical cu anexele sale, baie comunală şi 
locuinţa medicului, aşa cum a fost începută de minister cu consimţământul meu în anul 
1946, şi care se află de roşu; 

2- Recolta de pe terenul donat, pe anul 1947-1948, să fie a subsemnatului, deoarece eu 
am semănat-o; 

3- Să îngrădească terenul donat, după strângerea recoltei din anul 19438. 

4- Să fiu scutit de plata impozitului agricol aferent terenului donat, cu începere din anul 
1948; 

5- Ministerul Sănătăţii, prin reprezentanţii săi legali, să facă toate formele cu privire la 
perfectarea acestei donaţii, fără ca eu să contribui cu vreo sumă de bani, cât de mică, 
deoarece nu o am. 

Nerespectarea obligaţiilor de mai sus, care cad în sarcina ministerului, atrage după 
sine anularea acestui act de donaţie fără nici o judecată, subsemnatul, ca proprietar al 
terenului, sau în lipsa mea, moştenitorii mei direcţi, putând intra în stăpânirea terenului 
donat.” 

Actul de donaţie a fost autentificat de Tribunalul Argeş la 10 iulie 1948, iar 
Ministerul Sănătăţii 1-a notificat donatorului, la 3 februarie 1949, că, prin Decizia 
Ministerială nr. 208854/1948, publicată în M.O. nr. 270 din 19 noiembrie 1948, a 
acceptat oferta de donaţie. 

(Fond Tribunalul jud. Argeş, act autentic nr. 447/1948 ). 


4. Brătianu Pia, soţia cunoscutului om politic liberal I.C. Brătianu, a donat câteva 
obiecte necesare infirmeriei din Ştefăneşti, judeţul Muşcel, localitatea de domiciliu a 
Brătienilor. Astfel, într-o adresă a Primăriei comunei Ştefăneşti către Prefectura judeţului 
Muşcel din 23 noiembrie 1907, se arăta: „Această comună nu are nici un legat (donaţie) 
sau sub orice alte titluri, proprietăţi imobiliare afectate la scopuri sanitare sau de asistenţă 
medicală; iar ca avere mobilă posedă zece dosuri saltele, zece dosuri de perină, 10 feţe de 
pernă, zece cearşafuri donate de doamna Pia I.C. Brătianu; alte două cearşafuri donate de 
Zinca Matei Radu, cum şi patru scăunele de lemn donate de dl. dr. N. Ionescu, cari 
obiecte servesc infirmeriei Cercului Ştefăneşti, fiind trecute şi în inventarul său.” 

(Fond Prefectura jud. Muşcel. dos. 63/1907, f.259) 

5. Bădescu Stoian ş.a., din comuna Livezeni, judeţul Muşcel, donează Direcţiunii 
Generale a Serviciului Sanitar din cadrul Ministerului de Interne un teren în suprafaţă de 
şaptesprezece ari, situat în acea comună, pentru construirea unui dispensar sau spital, a 
locuinţei medicului şi a dependinţelor necesare. 

(Fond Tribunalul jud. Muşcel, transcriere nr. 2264/1908). 


6. Băcioiu Oprea Ivan, idem. 
(Fond Tribunalul jud. Muşcel, transcriere nr. 2264/1908). 


7. Brătianu lon, proprietar şi primar al comunei Şuici, judeţul Argeş, donează 
Serviciului Sanitar, fără clauze sau condiţii, suprafaţa de 5029 m.p. teren situat în comuna 
Şuici, cu scopul construirii unui dispensar şi a locuinţei necesare medicului. 

(Fond Tribunalul jud. Argeş, transcriere nr. 2570/1909). 


8. Bălăceanu 1. Constantin, proprietar din comuna Stolnici, judeţul Argeş, donează 
Direcţiunii Generale a Serviciului Sanitar o suprafaţă de teren de 6600 mp. din 
proprietatea sa (moşia Stolnici),teren situat în comuna Stolnici, plasa Cotmeana, judeţul 
Argeş, pentru construirea unor clădiri de interes sanitar. 
(Fond Tribunalul jud. Argeş, transcriere nr. 4633/1909). 


9. Baştea Paraschiv, proprietar din Rucăr, judeţul Muşcel, a încheiat, la data de 19 
ianuarie 1915, un testament mistic în care lăsa judeţului Muşcel o parte a averii sale, în 
scopuri filantropice. Astfel, terenul şi clădirea din Rucăr „ce am construit în scopul d-a 
servi ca infirmerie după planurile ce mi s-a dat de Prefectura Muşcel prin serviciul tehnic 
local”, o lăsa judeţului Muşcel „pentru a o întrebuința numai în scopul pentru care am 
construit-o şi a servi pentru căutarea bolnavilor săraci care au nevoie de acest ajutor.” Tot 
în acest scop mai lăsa şi un fond de 20.000 lei, bani depuşi la Casa de Depuneri şi 
Consemnaţiuni, din a căror dobândă anuală să se întreţină un pat în infirmerie, fondul 
urmând să rămână neatins. Infirmeria nu putea primi niciodată o altă destinaţie şi, 
împreună cu patul, urmau să poarte numele „Paraschiv Baştea”. Donatorul mai 
condiţiona îndeplinirea actului său filantropic de existenţa unui medic cu domiciliul stabil 
în Rucăr, pentru administrarea infirmeriei şi asistenţa bolnavilor, şi stabilea un termen de 
cinci ani de la deschiderea succesiunii — fapt petrecut în 1917, când donatorul a murit şi 
testamentul s-a deschis — termen în care autorităţile, dacă acceptau legatul, erau obligate 
să execute integral şi definitiv dispoziţiile din testament. În acest timp, venitul produs de 
fondul de 20.000 lei, prin dobândă, urma să fie capitalizat şi folosit pentru întreţinerea 
patului special din infirmerie. Dacă autorităţile în drept nu respectau termenul de cinci ani 
dar şi celelalte condiţii, donația putea fi revocată iar bunurile reveneau moştenitorilor lui 
Paraschiv Baştea. 

Punerea în practică a nobilei întreprinderi a lui Paraschiv. Baştea a fost o 
adevărată odisee. Mai întâi, în timpul luptelor din anul 1917, infirmeria din Rucăr a ars şi, 
cum în acelaşi an, murise şi donatorul, nimeni nu s-a mai ocupat, timp de câţiva ani, de 
această problemă. În anul 1922, colonelul loan Şt. Negoescu din Bucureşti, moştenitor al 
lui loan P. Baştea, fiul donatorului, îi trimite prefectului de Muşcel o recipisă cu suma de 
5000 lei — dobânda pe cinci ani a fondului de 20.000 lei — reamintindu-i totodată de 
obligaţiile prefecturii. Demersul a fost inutil, deşi se împlineau cei cinci ani prevăzuţi în 

testament. După încă trei ani, în 1925, prefectura nici măcar nu acceptase donația cu 
clauzele ei, beneficiind însă din plin de clemenţa moştenitorilor, care nu au cerut anularea 
actului de donaţie. E drept că distrugerea clădirii, în timpul războiului, a creat o reală 
problemă, fiind nevoie de o altă clădire, funcţională, pe care nimeni nu se grăbea s-o 
construiască. Serviciul sanitar al judeţului Muşcel a decis reconstruirea clădirii prin 
ofrande, dar în anul 1924 abia se strânseseră 3000 lei, o bună parte din aceşti bani fiind 
donați de Moise Bunescu, moştenitor al lui Paraschiv Baştea. Despre atitudinea şi 
implicarea autorităţilor în rezolvarea acestui gen de probleme, este grăitor răspunsul 
telefonic al primarului de la Rucăr, care îi raporta prefectului, la 11 decembrie 1924, că 
din cei trei mii lei adunaţi prin donaţii de la locuitori, 1000 de lei se cheltuiseră deja ca să 
se cumpere nişte condici! Nu a fost de mirare faptul că, în şedinţa Consiliului judeţean 
Muşcel din 18 decembrie 1930, s-a hotărât ca judeţul să renunţe la donaţie în favoarea 
moștenitorilor, deşi aceştia nu solicitaseră acest lucru. Din fericire, Comitetul local de 
revizuire Bucureşti, Secţia I, prin Decizia nr. 152 din 16 mai 1931, nu a aprobat 
încheierea luată de consiliul judeţului Muşcel, bunurile testate au rămas în proprietatea 
judeţului şi, cu timpul, infirmeria lui Paraschiv Baştea avea să devină o realitate a 
Rucărului. 

(Fond Prefectura jud. Muşcel, dos. 138/1922). 


10. Burdescu Nicolae din comuna Stoiceni, judeţul Argeş, donează comunei sale 
suprafaţa de 5000 m.p. teren, situat în satul Pleşoiu, comuna Stoiceni, cu condiţia ca 
Prefectura judeţului Argeş să construiască pe acel teren un dispensar comunal şi o 
locuinţă pentru medic. Pe frontispiciul dispensarului urma să se scrie, conform dorinţei 
donatorului, « Dispensarul medical Nicolae C. Burdescu ». 

(Fond Tribunalul jud. Argeş, transcriere nr. 5110/1929). 


11. Constantinescu Nicolae, proprietar din comuna Oarja, judeţul Argeş, dăruieşte 
Serviciului Sanitar din cadrul Ministerului de Interne o suprafaţă de 620 m.p. teren, pe 
care îl cumpărase anterior, cu scopul construirii unor clădiri de interes sanitar în acea 
comună. Actul s-a încheiat şi autentificat la Judecătoria de ocol rural Piteşti sub nr. 
126/1908. 

(Fond Tribunalul jud. Argeş, secţia notariat, reg. 42/1908, transcriere 3098). 


12. Chira Costache ş.a., din comuna Livezeni, judeţul Muşcel, donează Direcţiunii 
Generale a Serviciului Sanitar din cadrul Ministerului de Interne un teren în suprafaţă de 
şaptesprezece ari, situat în acea comună, pentru construirea unui dispensar sau spital, a 
locuinţei medicului şi a dependinţelor necesare. 

(Fond Tribunalul jud. Muşcel, transcriere nr. 2264/1908). 


13. Carcaleteanu Alexandru, general, din comuna Retevoeşti, judeţul Muşcel, prin actul 
autentificat de Judecătoria rurală a comunei Retevoeşti sub nr. 37 din 24 august 1909, 
dăruieşte Ministerului de Interne, Direcţiunea Generală a Serviciului Sanitar, un teren în 
suprafaţă de 2410 m.p., pentru construirea unei infirmerii în comuna Retevoeşti. 

(Fond Tribunalul jud. Muşcel, transcriere nr. 2373/1909). 

14. Cernătescu Şt. Teodor din comuna Scheiu, judeţul Argeş, donează judeţului Argeş 
spitalul din comuna Scheiu, precum şi casele sale din Piteşti, str. Oborului nr. 80, aşa cum 
rezultă dintr-un dosar din anul 1939 al Prefecturii judeţului Argeş,dosar în care, din 
păcate, nu se află şi o copie a actului de donaţie. Se pare că actul de donaţie, împreună cu 
alte acte privind proprietăţile donatorului, au fost depuse la cancelaria Ținutului Bucegi. 
Dat fiind faptul că, în anul 1934, fusese emis Înaltul Decret Regal nr. 3034, prin 
care toate instituţiile şi serviciile sanitare treceau din patrimoniul judeţelor în patrimoniul 
Ministerului Sănătăţii, cele două instituţii (ministerul şi prefectura), au procedat la 
predarea-preluarea spitalului din Scheiu, în anul 1939. Întrucât nu am găsit actul de 
donaţie, nu pot preciza data acestuia. 
(Fond Prefectura jud. Argeş, dos. 83/1939) 


15. Demetrescu Maria, proprietară din Câmpulung, a dăruit, prin testament mistic, 
deschis în anul 1898, Spitalului judeţean Muşcel, suma de 15.000 lei pentru întreţinerea a 
două paturi în acel spital, cu precizarea că nu se are în vedere adăugarea a două paturi noi 
ci întreţinerea a două paturi existente deja, cu tot ce este necesar bolnavilor care le vor 
ocupa (hrană, medicamente, lenjerie etc.). Dobânda anuală ce provenea din suma dăruită 
era de 750 lei, sumă considerată suficient de mare pentru întreţinerea a două paturi în 
spital pe timp de un an. Conform dorinţei donatoarei, cele două paturi urmau să poarte 
inscripţiile „Întreţinut din fondul Maria Demetrescu”, respectiv „Întreţinut din fondul 
Iancu Demetrescu”, fratele donatoarei. 

(Fond Prefectura jud. Muşcel, dos 37/1898) 


16. Dumitrescu lon ş.a., din comuna Livezeni, judeţul Muşcel, donează Direcţiunii 
Generale a Serviciului Sanitar din cadrul Ministerului de Interne un teren în suprafaţă de 
şaptesprezece ari, situat în acea comună, pentru construirea unui dispensar sau spital, a 
locuinţei medicului şi a dependinţelor necesare. 

(Fond Tribunalul jud. Muşcel, transcriere nr. 2264/1908). 


17. Florescu Petre, doctor, domiciliat în Piteşti, bulevardul Elisabeta Doamna nr. 2, a 
redactat, la 20 august 1936, un testament olograf, din care am reprodus, mai pe larg, 
prevederile cu caracter filantropic, în cadrul capitolului I, destinat donațiilor ce au vizat 
învățământul. În testament există şi câteva prevederi în favoarea unor instituţii din 
domeniul sanitar, după cum urmează: 
„2. Va consemna la Casa de Depuneri, rentă care să aducă un venit anual de 6000 lei 
formând fondul Ana şi Dr. Florescu şi se va da Azilului de bătrâni din Piteşti pentru 
contribuţie la întreţinerea lor. [...]. 
5. Toată renta ce mai rămâne după executarea legatelor cuprinse se va consemna la Casa 
de Depuneri din Bucureşti pe numele Ministerului Sănătăţii şi Ocrotirilor Sociale, Casa 
Spitalelor, cu obligaţiunea următoare: Din venit, cât va trăi soţia mea Ana Dr. Florescu, i 
se va servi lunar câte 5000 lei, adică 60000 lei pe an, iar cu restul din venit se va face 
fondul Ana şi Dr. Florescu, întreţinând la Spitalul I. C. Brătianu — secția medicală — din 
Piteşti un număr de paturi egal atât la bărbaţi cât şi la femei, punând la rezerve la bărbaţi 
numele meu Dr. P. Florescu, iar la salonul de femei numele Ana Dr. Florescu. 

După moartea soţiei mele,<cu> suma de lei 60000 ce i se va da în fiecare an, se va 
proceda astfel: cu suma de 30000 lei se va contribui la susținerea cheltuielilor coloniilor 

şcolare din judeţul Argeş, care se adăpostesc la Brădet Argeş, în pavilionul ce poartă 
numele copiilor noştri Marioara şi Alexandrina Dr. P. Florescu, iar cu restul de lei 30000 
se va majora fondul Ana şi Dr. P. Florescu, pentru spitalul I.C.Brătianu din Piteşti, 
inclusiv majorându-se în mod egal şi numărul paturilor atât la bărbaţi cât şi la femei ”. 
(Fond Prefectura judeţului Argeş, dos. 55/1941, f. 4-8) 


18. Giuglan Toma şi Popescu Dincă, ambii proprietari, domiciliaţi în comuna Pucheni, 
judeţul Muşcel, donează Ministerului de Interne, Direcţiunea Generală a Serviciului 
Sanitar, reprezentată prin medicul primar al judeţului Muşcel, un teren de pământ 
moştenesc “având lungimea despre răsărit 48 metri liniari şi vecinat cu mine donator 
Dincă Popescu, la Apus cu şoseaua vecinală Pucheni-Micloşani, având lungimea 
patruzeci şi opt metri liniari, la M. Zi cu Busuioc Băcanu având curmeziş 26 metri liniari 
şi la M. Noapte cu mine donatorul Dincă Popescu, având curmeziş zece metri şi şase zeci 
centimetri liniari...”. Donaţia s-a făcut pentru a se construi o infirmerie iar donatorii nu-şi 
mai rezervau niciun drept pe acel teren. Actul s-a încheiat la 30 august 1908, la 
Judecătoria rurală Pucheni, fiind transcris la 5 septembrie 1908, la Tribunalul judeţului 
Muşcel. (Fond Tribunalul jud. Muşcel, transcriere nr.1697/1908). 


19. Gogulescu Pandele, primarul comunei Purcăreni, donează Serviciului Sanitar 
suprafaţa de douăzeci ari teren, situat în satul Miceşti, pentru construirea unui dispensar 
sau a unui spital. În cazul că nu s-ar fi construit unitatea sanitară prevăzută, terenul urma 
să rămână în proprietatea satului Miceşti. 

(Fond Tribunalul jud. Muşcel, transcriere nr. 2074/1908). 


20. Gheorghe D. Dumitru ş.a. din comuna Livezeni, judeţul Muşcel, donează 
Direcţiunii Generale a Serviciului Sanitar din cadrul Ministerului de Interne un teren în 
suprafaţă de şaptesprezece ari, situat în acea comună, pentru construirea unui dispensar 
sau spital, a locuinţei medicului şi a dependinţelor necesare. 

(Fond Tribunalul jud. Muşcel, transcriere nr. 2264/1908). 


21. Hodoroagă I. Florea, proprietar din comuna Milcoiu Izbăşeşti, judeţul Argeş, „în 
dorinţa ce am de a veni în ajutorul populaţiunii rurale din acest judeţ[...] dăruieşte 
Direcţiei Genarale a Serviciului Sanitar din cadrul Ministerului de Interne, reprezentată 
de prefectul de Argeş, N. Brânzău, o porţiune de teren de două pogoane şi jumătate din 
moşia sa, aflată în comuna Deduleşti Vărzari, judeţul Argeş, în punctual numit “Gura 
Racoviţei la Fântână”, împreună cu dreptul de folosinţă a apei din izvoarele aflate în 
spatele terenului donat. 

Donaţia a făcut-o cu scopul ridicării pe acel teren a spitalului ce era proiectat a se 
construi la Deduleşti, iar actul de donaţie, emis la 22 aprilie 1908, la Piteşti, a fost 
acceptat cu mulţumiri de către prefectul N. Brânzău. 

(Fond Tribunalul jud. Argeş, reg. 40/1908, transcriere nr. 1426). 


22. Herescu Gh. C. Maria din comuna Godeni, judeţul Muşcel, prin actul autentificat de 
Judecătoria rurală a comunei Godeni sub nr. 4 din 20 februarie 1909, dăruieşte 
Ministerului de Interne, Direcţiunea Generală a Serviciului Sanitar, un teren în întindere 
de 780 m.p., pentru a se construi o infirmerie în acea comună. 

(Fond Tribunalul jud. Muşcel, transcriere nr. 667/1909). 


23. Ionescu B. Nicolae, preot, ş.a., din comuna Livezeni, judeţul Muşcel, donează 
Direcţiunii Generale a Serviciului Sanitar din cadrul Ministerului de Interne un teren în 
suprafaţă de şaptesprezece ari, situat în acea comună, pentru construirea unui dispensar 
sau spital, a locuinţei medicului şi a dependinţelor necesare. 

(Fond Tribunalul jud. Muşcel, transcriere nr. 2264/1908). 


24. Isbăşescu I. loan, proprietar şi comerciant din comuna Lăicăi, judeţul Muşcel, 
dăruieşte Ministerului de Interne, prin actul autentificat de Judecătoria rurală Lăicăi sub 
nr. l din 9 ianuarie 1909, un teren în întindere de 418 m.p., pentru construirea unei 
infirmerii. 

(Fond Tribunalul jud. Muşcel, transcriere nr. 159/1909). 


25. lonescu-Brăila G., doctor din Bucureşti, strada Popa Rusu nr.24, donează Asociaţiei 
Generale a Medicilor Veterinari din România, persoană juridică cu sediul în Bucureşti, 
Bulevardul Elisabeta nr. 33, imobilul său din Câmpulung Muşcel, Calea Albeştilor 
(ulterior strada Alimănişteanu), nr. 14. Acel imobil era compus din „întregul teren 
împreună cu toate construcţiile aferente de orice fel, aşa cum îl stăpânesc astăzi, precum 
şi casa de paznic, garaj, curte plantată cu brazi etc., de asemenea şi construcţiunile noi 
făcute ulterior cumpărării imobilului de la d-na Eliza Filiti [...]”. 

Imobilul se învecina la vest cu Calea Albeştilor pe o lungime de 100 m., la est cu 
proprietăţile Modreanu şi Mirescu, pe lungimea de 80 m., la nord cu strada Săvulescu, pe 
lungimea de 84 m. şi la sud cu proprietatea inginerului M. Drăghiceanu, pe lungimea de 
48 m. 

Imobilul fusese cumpărat de soţia donatorului, Maria Ionescu -— Brăila, în anul 
1935, de la Eliza M. Filiti, iar donația a fost făcută cu scopul ca aceasta să devină 
„Fundaţiunea Maria şi dr. G. Ionescu Brăila”, urmând a fi folosită drept cămin de către 
medicii veterinari. 

(Fond Tribunalul jud. Muşcel, , transcriere nr. 368/1947). 


26. Mozăcescu Ion, preot şi Mozăcescu Dumitru, frați, din comuna Mozăceni, plasa 
Cotmeana Găleşeşti, judeţul Argeş, dăruiesc statului un teren în lungime de 113 m. şi 
lățime de 90,60 m. astfel încât, împreună cu terenul dăruit de Radu Popescu în aceeaşi zi 
(13 iulie 1890), se formase un teren comun, pe care se construise deja spitalul din 
comuna Mozăceni. 

(Fond Tribunalul jud. Argeş, dos 2786/1890; vezi şi transcrierea nr. 916/1890). 


27. Măleanu Constantin, proprietar din Costeşti, judeţul Argeş, donează Serviciului 
Sanitar din cadrul Ministerului de Interne o suprafaţă de teren de 2 ha şi 2000 m.p. din 
moşia sa Costeşti, cu scopul construirii spitalului jubiliar „Regele Carol TI” (în anul 1906, 
la împlinirea a 40 de ani de domnie a regelui Carol I, a existat o iniţiativă de a se construi 
în fiecare judeţ al ţării, nu în reşedinţa de judeţ ci într-o altă localitate, câte un spital, 
pentru omagierea Suveranului — n.a.). 

(Fond Tribunalul jud. Argeş, secţia notariat, autentic 906/1907, transcriere 1223/1909). 

28. Mandrea N. Radu, proprietarul moşiei Bălceşti din comuna cu acelaşi nume, judeţul 
Argeş, a avut mai multe donaţii de-a lungul vieţii sale. Prima dintre acestea datează din 
anul 1908, când a donat Direcţiei Generale a Serviciului Sanitar din cadrul Ministerului 
de Interne o porţiune de teren din moşia sa, situată în comuna Bălceşti, satul Rotăceşti, în 
suprafaţă de 4597 m.p., cu condiţia ca, în cursul anului 1909, să înceapă construirea unui 
dispensar cu locuinţă pentru medic. În cazul neînceperii lucrărilor în anul 1909, actul 
devenea nul. La începerea lucrărilor, Radu Mandrea se obliga să mai dăruiască şi 
cărămida arsă necesară celor două construcţii, urmând să fie anunţat cu două luni înainte 
de începerea lucrărilor, iar la inaugurare se obliga să achite suma de 500 lei pentru a se 
cumpăra mobila necesară. Acest act s-a autentificat la Judecătoria de Ocol Bălceşti, sub 
nr. 181/4 decembrie 1908. 

(Fond Tribunalul jud. Argeş, reg. 44/1908, transcriere nr.4095/1908). 


29. Marinescu loan, proprietar din comuna Dârmăneşti, judeţul Muşcel, donează 
Ministerului de Interne, Direcţiunea Generală a Serviciului Sanitar, un teren în suprafață 
de 1736 m.p. situat în acea comună, cu scopul de a se construi un dispensar şi o locuinţă 
pentru medic. Actul a fost acceptat cu mulţumiri de către doctorul loan N. Coen, medicul 
Circumscripţiei Dârmăneşti, autorizat de medicul primar al judeţului Muşcel. 

(Fond Tribunalul jud. Muşcel, transcriere nr. 2289/1908) 


30. Micescu I. Nae, proprietar din comuna Ciumeşti, judeţul Muşcel, prin actul 
autentificat de Judecătoria rurală a comunei Ciumeşti sub nr. 6 din 19 august 1909, 
dăruieşte Ministerului de Interne, Direcţiunea Generală a Serviciului Sanitar, un teren în 
întindere de 1144 m.p., pentru construirea unei infirmerii în comuna Ciumeşti. 

(Fond Tribunalul jud. Muşcel, transcriere nr. 2357/1909). 


31. Mănescu Nicolae din comuna Stâlpeni, judeţul Muşcel, dăruieşte comunei Stâlpeni 
suprafaţa de 403 m.p. teren situat în acea comună, învecinat la est şi nord cu restul 
proprietăţii donatorului, la vest cu proprietatea comunei şi la sud cu Decebal Popescu, 
teren necesar dispensarului pe care deja îl construise pe acel loc; donația a fost evaluată la 
suma de 4200 lei. 

(Fond Tribunalul jud. Muşcel, transcriere nr. 800/1937). 


32. Nicolopol Ion, mare proprietar din Piteşti, a întocmit la data de 3 mai 1874 următorul 
testament olograf, prin care anula testamentul său anterior, din 16 ianuarie 1859: 

“În lipsă de succesori descendenţi şi aşcendenţi, fiind liber după lege a dispune de 
toată averea mea şi cum voiu voi şi văzându-mă trecut în vârsta bătrâneţelor, de aceea 
până sunt sănătos şi în întregimea minţilor, am hotărât şi regulat, în libera mea voinţă, 
toată averea mea mişcătoare şi nemişcătoare, asigurând liniştea şi poziţia iubitei mele 
soţii Marița Nicolopolu, născută Dobrian, cu care am trăit până acum în căsnicie de sunt 
46 ani, într-o perfectă dragoste şi unire precum urmează: 

1) Lasu după încetarea mea din viaţă pe iubita mea soție Marița, desăvârşită stăpână 
pe casa din Piteşti şi cu locul din dos, unde se află o casă cu două odăi, unde este 

a fi bulevardul, şi toată averea mea mişcătoare ce se va găsi, precum: bani, zapise, 

efecte de bani şi orice mişcător ce se va afla în casă şi în curte. 

2) O las asemenea desăvârşită stăpână pe moşia Drăgăneasca din districtul Argeş, pe 
via de la Târgul Dealului şi parte din moşia Ştefăneşci să facă cu dânsele ce va 
Voi. 

3) Îi mai las şi uzufructu celorlalte moşii să se bucure de dânsul cât va trăi. 

4) După încetarea din viaţă a soției mele Marița, moşia Balaci din districtul 
Teleorman va rămâne proprietate a nepotului meu Pandele Antonescu şi a 
nepoatelor mele Tinca Burcă, Dinca Anastasiu şi Sevastiţa Petraru, cu toate ce se 
vor afla atunci pe dânsa. 

5) Moşia Găvăneşti din judeţul Teleorman va rămâne proprietate a nepotului meu 
Iordache Antonescu, tot după încetarea din viată a soţiei mele Marița, precum se 
va găsi atunci. 

6)  Moşia Dobrogostea-Vărzari din districtul Argeş, cu morile, după încetarea 
din viaţă a soţiei mele Marița va rămâne proprietate a scoalei şi spitalului din 
oraşul Piteşti pentru învăţământul băieţilor şi căutarea bolnavilor, sub 
îngrijirea şi administrarea întregului consiliu judeţean şi întregului consiliu 
comunal, arendându-se prin licitaţie, în prezenţa amândurora arătatelor 
două autorităţi iar venitul să îl împartă pe din două. 

7) Oblig pe soţia mea Marița a da Mariţii, fiica nepotului meu Pandele Antonescu, la 
măritiş, lei 12000, în bonuri domeniale, dacă nu se va mărita cât voi fi eu în viaţă. 

8) La măritişul fetelor nepoatelor mele Zinca Anastasiu şi Sevastiţa Petraru, soţia 
mea Marița le va face ajutor cât o va lăsa inima. 

9) Cu înmormântarea mea şi căutarea sufletului rămâne însărcinată soţia mea Marița. 

10) Fiindcă soţia mea Marița nu ştie carte, la trebuinţele ce va avea de cetirea hârtiilor 
şi scrierea contractelor de arenduire, va chema pe oricare din rudele mele la care 
va avea încredere spre acest ajutor. 

Aceasta este cea din urmă liberă voinţă a mea pe care am regulat-o şi am statornicit-o 

prin acest testament scris, iscălit şi datat de însumi cu propria mea slovă. 

Iar testamentul făcut de mine în 1859, genarie în 16, legalizat de Tribunalul Argeş 
în acelaş an sub nr. 5 rămâne desfiinţat şi fără nici o putere. 1874, mai 3, Piteşti” 

(Fond Primăria oraşului Piteşti, dos. 43/1925-29, f. 18.) 


33. Năstase Ion ş.a., din comuna Livezeni, judeţul Muşcel, donează Direcţiunii Generale 
a Serviciului Sanitar din cadrul Ministerului de Interne un teren în suprafaţă de 
şaptesprezece ari, situat în acea comună, pentru construirea unui dispensar sau spital, a 
locuinţei medicului şi a dependinţelor necesare. 

(Fond Tribunalul jud. Muşcel, transcriere nr. 2264/1908). 


34. Nae Oprea, idem. 
(Fond Tribunalul jud. Muşcel, transcriere nr. 2264/1908). 


35. Neagoe I. Gheorghe şi Neagoe I. Ilie, fraţi, ambii din comuna Jugur, judeţul Muşcel, 
prin actul autentificat de Judecătoria rurală a ocolului Lăicăi la 26 august 1909, dăruiesc 
Ministerului de Interne, Direcţiunea Generală a Serviciului Sanitar, un corp de pământ în 
suprafaţă de 900 m.p. pe care deja începuse construirea infirmeriei comunale. 

(Fond Tribunalul jud. Muşcel, transcriere nr. 2431/1909). 

36. Negulici Gh. Anton , avocat din Câmpulung, judeţul Muşcel, donează Eforiei 
« Doamna Basarab » din comuna Domneşti, judeţul Muşcel, un teren în suprafaţă de 4 
ari, situat în comuna Domnești, învecinat la est cu iazul şi cu Râul Doamnei, la vest cu 
şcoala primară de fete, la sud cu şoseaua judeţeană şi la nord cu proprietatea Nicolae I. 
Ionescu. 

Pe acel teren urma să se construiască clădirea eforiei dar şi băi populare, astfel 
încât să se atingă scopurile prevăzute în statutele eforiei care au fost autentificate de 
Judecătoria de ocol Domneşti la nr. 198 din 24 aprilie 1935. 

(Fond Tribunalul jud. Muşcel, transcriere nr. 1403/1935, act autentic nr.505/1935). 


37. Popescu Radu, proprietar din comuna Mozăceni, plasa Cotmeana Găleşeşti, judeţul 
Argeş, dăruieşte statului un teren în lungime de 113 m. şi lățime de 44,40 m. deoarece, 
împreună cu terenul dăruit de fraţii Ion şi Dumitru Mozăcescu în aceeaşi zi (13 iulie 
1890), se formase un teren comun pe care se construise deja spitalul din comuna 
Mozăceni. 

(Fond Tribunalul jud. Argeş, dos 2787/1890). 


38. Popescu Constantin, proprietar din Câmpulung, a inclus în testamentul său din anul 
1893 o clauză în folosul spitalului din Câmpulung: „Moşia mea Furnicoşi din comuna 
Mihăeşci, plasa Râurile acest judeţ Muşcel şi livadea de la Hodor, numită Giocu, din 
comuna Măţău, plaiul Dâmboviţa, acest judeţ, le las comunei oraşului Câmpulung, cu 
condiţiunea ca această comună să ţină licitaţie în localul primăriei pentru darea în licitație 
a moşiei şi livezii în prezenţa epitropilor Bisericii Sf. Nicolae. Din venitul ce va rezulta să 
se întreţină biserica Sf. Nicolae de Sus din mahalaua Bradu cu cele necesare, ca serviciul 
să nu sufere, să se facă reparaţiunile necesare la biserică, împrejmuirile sale şi la 
îmbunătățirile de pe aceste proprietăţi] ...] 

Prisosul din venit ce va rămâne după facerea acestor cheltuieli pe fiecare an, 
comuna va fi datoare a-l vărsa la caseria judeţului în folosul Spitalului pentru 
căutarea bolnavilor, sub denumirea „Fondul Constantin Popescu ”. 

În testament se mai specifica faptul că nici epitropii bisericii, nici primăria sau 
vreo altă autoritate nu puteau înstrăina sau ipoteca acele imobile, „rămânând a se urma 
aşa cum am regulat, în veci şi nestrămutat”, iar epitropii bisericii erau datori să înainteze 
anual Primăriei Câmpulung conturile de gestiune privind administrarea bunurilor donate 
şi sumele încasate. 

(Fond Prefectura jud. Muşcel, dos 1/1882-1938) 


39. Popescu Dincă şi Toma Giuglan, ambii proprietari, domiciliați în comuna Pucheni, 
judeţul Muşcel, donează Ministerului de Interne, Direcţiunea Generală a Serviciului 
Sanitar, reprezentată prin medicul primar al judeţului Muşcel, un teren de pământ 
moştenesc „având lungimea despre răsărit 48 metri liniari şi vecinat cu mine donator 
Dincă Popescu, la Apus cu şoseaua vecinală Pucheni Micloşani având lungimea patruzeci 
şi opt metri liniari, la M Zi cu Busuioc Băcanu având curmeziş 26 metri liniari şi la M. 
Noapte cu mine donatorul Dincă Popescu, având curmeziş zece metri şi şase zeci 
centimetri liniari”. Donaţia s-a făcut pentru a se construi o infirmerie iar donatorii nu-şi 
mai rezervau niciun drept pe acel teren. Actul s-a încheiat la 30 august 1908, la 

judecătoria rurală Pucheni, fiind transcris la  S5 septembrie 1908. 
(Fond Tribunalul jud. Muşcel, transcriere nr.1697/1908). 


40. Pătru Dumitrache ş.a. din comuna Livezeni, judeţul Muşcel, donează Direcţiunii 
Generale a Serviciului Sanitar din cadrul Ministerului de Interne un teren în suprafaţă de 
şaptesprezece ari, situat în acea comună, pentru construirea unui dispensar sau spital, a 
locuinţei medicului şi a dependinţelor necesare. 

(Fond Tribunalul jud. Muşcel, transcriere nr. 2264/1908). 


41. Popescu Gh. Ion, idem. 
(Fond Tribunalul jud. Muşcel, transcriere nr. 2264/1908). 


42. Pătru Gh. Ion Florea idem 
(Fond Tribunalul jud. Muşcel, transcriere nr. 2264/1908). 


43. Petrescu Cecilia din Bucureşti lasă Eforiei Spitalelor Civile din Bucureşti, prin 
testamentul încheiat la 15 februarie 1913 la Tribunalul judeţului Ilfov, vila numită 
„Eugen Stătescu” din Câmpulung, precum şi suma de 100.000 lei, cu condiţia ca Eforia 
Spitalelor Civile să înfiinţeze în acea vilă un azil de infirmi, care să poarte numele de 
„Azilul Stătescu-Petrescu”. Prevederile referitoare la vila Stătescu din Câmpulung se află 
la punctul 2 al testamentului, care are şi alte clauze, referitoare la imobilul din Bucureşti, 
obiecte de artă, sume de bani etc., pentru care testatara l-a desemnat ca legatar universal 
şi executor testamentar pe Ion I.C. Brătianu, iar dacă acesta ar fi încetat din viaţă, pe Pia 
Brătianu (soţia lui Ion I.C. Brătianu) sau pe Vintilă I.I.C. Brătianu. De altfel, Cecilia 
Petrescu, în amintirea lui Eugeniu Stătescu, adept al ideilor liberale şi al democraţiei, fost 
ministru de justiţie şi de externe, prieten şi colaborator al fruntaşului paşoptist şi liberal 
I.C. Brătianu, a prevăzut o importantă sumă de bani pentru crearea unui fond al Casei 
Partidului Naţional Liberal, in scopul răspândirii liberalismului. 

Referitor la vila Stătescu din Câmpulung, se mai arăta că azilul ce urma a se 
înfiinţa trebuia să aibă „cel mult patru paturi şi infirmii vor fi aleşi dintre bărbaţii de bună 
condiţie socială şi fără mijloace”. 

Din păcate, autorităţile care ar fi trebuit să aducă la îndeplinire prevederile 
testamentului (Eforia Spitalelor Civile, Ministerul Sănătăţii), au tărăgănat înfiinţarea 
azilului, astfel încât nici în anul 1945 acesta nu funcţiona, în pofida demersurilor făcute 
de Primăria Câmpulung şi de Prefectura judeţului Muscel. În prezent, vila Stătescu 
găzduieşte o secţie a spitalului de pneumoftiziologie din Câmpulung. 

(Fond Primăria Câmpulung, dos.14/1939). 


44. Paul N. Nicolae, proprietar din comuna Vrăneşti, judeţul Muşcel, dăruieşte 
Ministerului Sănătăţii şi Asistenţei Sociale din Bucureşti, cu acceptul acestuia, suprafaţa 
de 7500 m.p. teren, învecinat la nord cu Şoseaua naţională Bucureşti-Piteşti, la sud cu 
restul proprietăţii donatorului, la est cu drumul zis Berevoescu şi la vest cu proprietatea 
Corbeanu. Donaţia a făcut-o cu următoarele condiţii: 

a) Ministerul Sănătăţii şi Asistenţei Sociale va construi pe acest teren un dispensar cu 
locuinţă de medic pentru circa sanitară Vrăneşti; nu se va putea da altă destinaţie ternului 
donat; 

b) Donatorul îşi rezerva dreptul de a construi, pe cheltuiala sa, când va socoti necesar, şi 
acolo unde va arăta Ministerul Sănătăţii, un pavilion căruia i se va da destinaţia în ramura 
puericultură sau boli contagioase, pavilion care va purta numele donatorului — N. Paul; 

c) Ministerul era rugat să înceapă cât mai repede construcția dispensarului, a cărui 
necesitate era resimţită de populaţia comunei. În cazul că în termen de doi ani nu se va 
construi dispensarul sau, cel puţin, nu va începe construcţia acestuia, donația era 
considerată ca anulată. 

(Fond Tribunalul jud. Muşcel, transcriere nr. 791/1948). 


45. Rucăreanu Elena, proprietară din Câmpulung, născută Baldovin, după cum a ţinut să 
precizeze ea însăşi, a încheiat în anul 1908 un testament în care a inclus câteva clauze cu 
un evident caracter filantropic, una dintre acestea - cea de la punctul 6 — fiind destinată 
domeniului sanitar: 

„6) 15.000 lei las judeţului Muşcel ca din venitul lor să se ajute judeţul la cheltuielile 
întreţinerii bolnavilor din spitalul judeţean care se află în oraşul Câmpulung, fără ca să se 
poată schimba vreodată această destinaţiune.” 

Elena Rucăreanu a murit la 16 martie 1909 iar testamentul său mistic a fost 
deschis la 20 martie 1909. În semn de preţuire, prefectura judeţului Muşcel a trimis, în 
anul 1912, spitalului din Câmpulung, portretul Elenei Rucăreanu pentru a fi aşezat la 
paturile întreţinute din donația sa. 

(Fond Prefectura jud. Muşcel, dos 1/1882-1938) 


46. Ruşescu N. Maria, din comuna Ciulniţa, judeţul Muşcel, prin actul autentificat de 
Judecătoria de ocol rurală Leordeni sub nr. 215 din 24 octombrie 1909, dăruieşte 
Ministerului de Interne, Direcţiunea Generală a Serviciului Sanitar, un teren în suprafaţă 
de 1168 m.p., pentru construirea unei infirmerii în acea comună. 

(Fond Tribunalul jud. Muşcel, transcriere nr. 3115/1909). 


47. Ştefănescu Lazăr din comuna Perişani, plaiul Loviştei, judeţul Argeş, donează, 
pentru locuitorii comunei sale, o suprafaţă de teren de 1500 m.p., situat în acea comună, 
donaţie făcută Direcţiei Generale a Serviciului Sanitar din cadrul Ministerului de Interne, 
cu scopul de a se construi clădiri de interes sanitar. Donatorul a pus condiţia ca acele 
clădiri să poarte numele de « Maria, Elisabeta şi Lazăr Ştefănescu ». Totodată, mai dăruia 
şi toată lemnăria necesară construcţiilor, mai puţin şiţa, lemnărie pe care antreprenorul o 
putea aduce din pădurea donatorului. Actul a fost autentificat de Judecătoria de ocol 
Sălătruc sub nr. 6/1908. 

(Fond Tribunalul jud. Argeş, reg.43/1908, transcriere nr. 3642). 


48. Ştefănescu George (Gică) din Câmpulung a încheiat, în anul 1942, un testament cu 
multe prevederi filantropice, între care una urmărea dezvoltarea ştiinţei şi a practicii 
medicale şi, implicit, a sănătăţii oamenilor : « Restul celor 30% din venituri să fie acordat 
de către Academia Română pentru promovarea cercetărilor cu privire la groaznica boală 
de cancer — cauzele acestei boale şi mijloacelor de a o combate. Acest fond va purta 
numele de « Fondul Lilly Gică Ştefănescu ». Şi alocaţiile ce se vor acorda din acest fond 
cercetătorilor se vor da tot fără deosebire de naţionalitate ». 

Chiar dacă suma de bani destinată cercetărilor medicale nu este precizată, cu 
certitudine era una importantă, întrucât averea sa, lăsată Academiei Române, era 
substanţială, aşa cum se poate constata din testamentul publicat, mai pe larg, în capitolul 
III al acestei lucrări. 

(Fond Tribunalul jud. Muşcel, dos. 5/1942, act autentic nr.550/1942). 


49. Tănăseanu Gheorghe, doctor din Câmpulung Muşcel, donează Ministerului 

Sănătăţii şi Ocrotirilor Sociale suprafaţa de 700 m.p. teren, situat în comuna Jugur, pe 

care se află construit, de roşu, dispensarul „Căminul cultural”, în vecinătatea primăriei. 
Terenul fusese cumpărat, anterior, de către donator, de la Casian Ştefănescu din 

Jugur şi era evaluat la suma de 50000 lei, iar donația a fost acceptată cu recunoştinţă de 

către avocatul statului din judeţul Muşcel, I.C. Muşătescu. 

(Fond Tribunalul jud. Muşcel, dos. 3/1941, act autentic nr.306/1941). 


50. Tutănescu N. Bacria din comuna Tutana, judeţul Argeş, donează Ministerului 
Sănătăţii un imobil situat în comuna Tutana, satul Valea Porcului, compus dintr-un teren 
în întindere de 3200 m.p., pe care se afla construită o casă de zid, acoperită cu țiglă, 
compusă din cinci camere, verandă, antreu, două sobe de teracotă, o sobă „Godin” de 
fier, o sobă de cărămidă cu plită şi maşină de gătit la bucătărie. Se mai aflau construite pe 
acel teren, o pivniţă, un grajd, o cocină de porci, o povarnă şi un fânar. Întregul imobil a 
fost evaluat de către donator la suma de 300.000 lei. 

Prin actul de donaţie, donatorul punea sarcină Ministerului Sănătăţii ca pe acel 
imobil să fie amenajat un local cu destinaţie sanitară de folosinţă publică (maternitate, 
dispensar medical etc.), în cel mai scurt timp. Totodată mai cerea ca pe tot timpul vieţii să 
locuiască într-una din camerele clădirii, cu acces la bucătărie, unde urma să locuiască, pe 
tot restul vieţii, femeia sa de serviciu, Floarea Papuc, în vârstă de 60 de ani. 

Fânarul urma să fie împărțit în jumătate cu Ministerul Sănătăţii. 

Ministerul mai avea şi obligaţia de a instala o placă vizibilă pe care să fie trecut 
numele de N. Bacria Tutănescu, ca donator al aşezământului. 

Ministerul Sănătăţii a acceptat donația prin Decizia nr.208853 din 12 XI 1948, 
publicată în M.O. nr. 270/19 XI 1948. 

(Fond Tribunalul jud. Argeş, act autentic nr.398/1948, transcriere nr.182/1949). 


51. Vasiliu Chiriach, rentier şi proprietar din comuna Conţeşti, judeţul Dâmboviţa, 
originar din lanina, Imperiul Otoman, dăruieşte primăriei Comunei Urbane Piteşti 
proprietatea sa din Piteşti, strada Brătianu nr. 86, fostă proprietate a lui Mihail 
Apostolescu, pe care o cumpărase printr-o ordonanţă de adjudecare. Donaţia a făcut-o 
pentru ca Primăria Piteşti să construiască un azil de infirmi sau o altă instituție de 
binefacere. Donatorul a pus primăriei două condiţii: instituţia de binefacere să poarte pe 
frontispiciu inscripţia « Donaţia Chiriach Vasiliu » cu litere mari, iar primăria să-i 
servească o rentă anuală de 2000 lei cât timp va mai trăi, această sumă fiind egală cu 
chiria pe care el o încasa de la chiriaşii acelei case. Donaţia a fost acceptată cu mulţumiri 
de către primarul Piteştiului, Al. M. Vestinian, şi cu promisiunea executării dispoziţiilor 
din act. 

(Fond Tribunalul jud. Argeş, act autentic nr. 3115/1906, transcriere 3100/1906). 

52. Zmaranda Nicolae ş.a., din comuna Livezeni, judeţul Muşcel, donează Direcţiunii 
Generale a Serviciului Sanitar din cadrul Ministerului de Interne un teren în suprafaţă de 
şaptesprezece ari, situat în acea comună, pentru construirea unui dispensar sau spital, a 
locuinţei medicului şi a dependinţelor necesare. 

(Fond Tribunalul jud. Muşcel, transcriere nr. 2264/1908). 

CAPITOLUL III 


DONAŢII-CULTURĂ 





a şi în cazul donatorilor din capitolul precedent, referitor la sănătate, 

numărul celor care şi-au îndreptat actele de binefacere spre evoluţia 

culturală a concetăţenilor lor nu este mare, în schimb donațiile lor sunt, 
poate, cele mai spectaculoase şi mai consistente, ca valoare materială. Dacă astăzi ne 
mândrim cu existenţa, pe plaiurile Argeşului şi ale Muşcelului, cu instituţii şi obiective 
culturale de talia Muzeului Viticulturii şi Pomiculturii Goleşti, a Centrului Cultural 
„Brătianu” de la Ştefăneşti, a Muzeului Bălceşti (azi în judeţul Vâlcea), trebuie să nu 
uităm cât de mult datorăm pentru aceasta unor personalități ca Elena Perticari Davila, 
Vintilă şi Dinu Brătianu sau Radu Mandrea. Iar lista marilor filantropi poate fi completată 
de alte personalităţi de odinioară precum Paraschiva Ştefu, care, prin testamentul său din 
anul 1869, lăsa 200 de galbeni austrieci Primăriei Piteşti pentru cumpărarea de cărți şi 
pentru înfiinţarea unei biblioteci publice, fiind o deschizătoare de drumuri în evoluţia 
bibliotecii publice a Piteştiului, sau de Gică Ştefănescu, cel care a dăruit Academiei 
Române casa pe care o moştenea în Câmpulung, socotită de specialişti drept cea mai 
frumoasă casă din ţară în stil vechi românesc, pentru a găzdui un muzeu regional 
reprezentativ pentru istoria Câmpulungului şi a Muşcelului. În fapt, toţi donatorii prezenţi 
în acest capitol au merite deosebite, chiar şi acela care poate părea cel mai modest dintre 
toţi, prin mărimea donaţiei, Ionescu Tudorache Badea din comuna Goleşti, judeţul 
Muşcel, care, ,„,...în memoria tatălui meu Ion Cismaru, fost caporal în Escadronul 1 de 
Călăraşi, care a însoţit pe Domnitorul Carol I în prima sa călătorie de la Goleşti la 
Bucureşti în ziua de 9 mai 1866, şi în amintirea înaintaşilor mei care au slujit neîntrerupt 
familia Goleştilor, şi pătruns fiind de importanţa istorică a Conacului boierilor Goleşti, 
pe care Institutul Naţional al Cooperaţiei a înţeles să-l restaureze; declar că donez 
Institutului Naţional al Cooperaţiei din Bucureşti, Bulevardul Tache Ionescu Nr.7, 
suprafața de 4,45 mp. din proprietatea mea situată în comuna Goleşti — Conacul 
Goleşti, Turnul nr.4, aşa cum este specificată în schița alăturată, semnată de mine. Pe 
suprafața acestui teren se află rămăşiţele unui turn ce făcea parte din apărarea vechiului 
conac”. 

Cele mai multe acte de donaţie şi testamente prezente în acest capitol au stat la 
baza înființării unor cămine culturale, biblioteci publice orăşeneşti şi comunale, 
monumente ale eroilor neamului, ceea ce face din toţi aceşti donatori, adevăraţi ctitori şi 
iubitori de cultură şi de istorie locală şi națională. 


1. Alexandrescu M. George, avocat din Bucureşti, născut în comuna Groşi, judeţul 
Argeş, donează Comitetului şcolar din comuna Groşi suprafaţa de 2340 m.p. teren, situat 
în acea comună, satul Băjeneşti-Lupueni, şi suma de 60.000 lei, cu scopul de a se construi 
un local de şcoală în acel sat, precizând că îşi rezervă dreptul de a construi pe acel teren o 
bibliotecă şi un cuptor de prune, spre folosul sătenilor. Întreaga donaţie s-a făcut cu 
condiţia ca şcoală să poarte numele tatălui său, Alexandrescu Matei. 

(Fond Tribunalul jud. Argeş, transcriere nr. 5763/1925). 


2. Brătianu I.C. Constantin şi Brătianu I.C. Vintilă. 

Ilustra familie a Brătienilor i-a fascinat dintotdeauna pe români, nu doar pe 
urmaşii de ieri şi de azi ai marilor oameni de stat, ci şi pe contemporanii lor, care le-au 
recunoscut valoarea şi meritele incontestabile în apariţia şi modernizarea statului român. 

Ca urmare, încă din anul 1903, la doar 12 ani de la dispariţia lui lon C. Brătianu 
(1821-1891), s-au pus bazele Aşezământului cultural ”lon C. Brătianu”. Pentru a da 
consistenţă acestei opere culturale, doi dintre fiii marelui om politic paşoptist şi unionist, 
Constantin (Dinu) Brătianu (1866-1950) şi Vintilă Brătianu (1867-1930), au donat 
aşezământului dreptul ce le revenea din conacul de la Florica al familiei Brătianu, o 
suprafaţă consistentă de peste 3 hectare teren, pe care se aflau capela, parcul şi alte 
construcţii. Donaţia s-a făcut în anul 1929, la doar doi ani de la dispariţia fulgerătoare a 
celui care a fost, după mulţi istorici, cel mai mare om politic al românilor, lonel Brătianu 
(1864-1927), fratele mai mare al celor doi donatori. 

Existenţa acestui aşezământ cultural a atras, printre membri şi colaboratori, 
numeroase personalități şi intelectuali valoroşi, unul dintre aceştia fiind cunoscutul 
matematician şi profesor universitar Gheorghe Țiţeica, cel care a primit, în numele 
Aşezământului lon C. Brătianu, donația. De remarcat faptul că donatorii au pus 
aşezământului condiţia ca acesta să se îngrijească de conservarea în bune condiţii a 
capelei şi a parcului dăruite, condiţie acceptată fără rezerve de instituţia donatară. Întrucât 
la conacul familiei continua să locuiască Eliza I.I.C. Brătianu, soţia lui Ionel Brătianu, 
donatorii au cerut ca aşezământul să-i recunoască şi să-i respecte acesteia drepturile de 
uzufruct şi servitute de trecere pe aleile conacului. 

Iată conţinutul actului transcris la Tribunalul judeţului Muşcel, document care ne- 
a stat la îndemână în realizarea acestei lucrări, cu precizarea că în anexă la actul autentic, 
încheiat la Tribunalul Ilfov, este posibil să figureze şi un plan al conacului de la Florica, 
pe care a fost configurată suprafaţa de teren donată.: 

„Subscrişii Constantin I.C. Brătianu, proprietar domiciliat în Bucureşti, strada 
Dorobanţi Nr. [lipsă] şi Vintilă I.C. Brătianu, proprietar domiciliat în Bucureşti strada 
Aurel Vlaicu nr. 19 dăruim „Aşezământullui] lon C. Brătianu ” din proprietatea 
noastră numită Florica, situată în judeţul Muşcel, plasa Goleşti, comuna Ştefăneşti, 
suprafața de trei hectare şi 2310 m.p., configurată pe alăturatul plan ridicat la 12 mai 
1929 de inginerul Ludovic Henghele, plan semnat de toate părțile şi făcând parte 
integrantă cu prezentul act. Terenul donat pe care se află capela şi parcul este cuprins în 
perimetrul notat pe menţionatul plan cu numerele 1, 2, 3 şi următoarele până la 23 
inclusiv şi se învecineşte: la vest, între punctele 1-3, pe o lungime de 136 metri cu 
şoseaua proprietăţii, care duce de la şoseaua naţională Bucureşti-Piteşti la Castel şi de 
care se desparte prim mijlocul şanţului; la nord, între punctele 3-5 , pe o lungime de 39 
metri, cu restul proprietăţii şi anume cu colțul unde se află zidurile din sprijinire şi cu 
piața din faţa uzinei electrice şi a casei grădinarului; între punctele 3-9, pe o lungime de 
59,35 metri, cu grădina de flori de care se desparte prin marginea de nord-est a 
drumului ce duce la capelă şi între punctele 9-10 pe o lungime de 76,20 metri tot cu 
grădina de flori şi cu terenul clădirii numită Fructină de care se desparte printr-o linie 
dreaptă paralelă cu zidul dinspre sud - est al clădirii şi la 2 metri depărtare de el; la est, 
între punctele 10-16, pe o lungime de 112,50 metri, cu pădurea proprietăţii de care se 
desparte prin drumul de picior ce merge de-a lungul coastei; la sud-est, între punctele 
16-19, pe o lungime de 190,75 metri linie aproape dreaptă, cu grădinile cu pomi roditori 


85 


ale proprietăţii; la sud-vest, între punctele 21-23 şi 1, pe o lungime de 76,40 metri cu 
drumul ce duce de la şoseaua proprietăţii la grădinile de pomi roditori. 

Această donaţiune o facem cu respectarea dreptului de uzufruct aparținând 
doamnei Eliza I.L.C. Brătianu şi cu dreptul de servitute de trecere pe toate aleile şi 
drumurile parcului, figurate în plan, sau care se vor crea în viitor. Aşezământul lon C. 
Brătianu are dreptul de trecere pe şoseaua proprietăţii până la partea de intrare în 
parcul dăruit, pe plan între numerele 4 şi 5 din dreptul uzinei electrice şi a casei 
grădinarului. 

Facem această donaţie cu condiţia ca  ,„,Aşezământul lon C. Brătianu” să 
întrețină în bună stare atât capela cât şi parcul dăruite. 

Subscrisul Gh. Țiţeica, profesor universitar, în numele Aşezământului „, lon C. 
Brătianu ”, în baza deciziunii Consiliului de administraţie din 20 iunie 1929 şi a 
Decretului Regal de autorizare nr. 1875 din 1929, publicat în Monitorul Oficial nr. 134 
şi 137 din 21 şi 25 iunie 1929, declarăm că primim cu recunoştinţă prezenta donaţiune în 
condiţiile de mai sus. 

Taxele datorate statului la această donațiune pe care o evaluăm la suma de lei 
100000 (una sută de mii) se vor plăti de Aşezământul donatar. 

Acest act de donaţiune s-a făcut şi autentificat în trei exemplare din care unul s-a 
luat de domnul Constantin I.C. Brătianu pentru donatori , altul Aşezământul Ion C. 
Brătianu şi altul pentru tribunal care a autentificat actul. 

Urmează autentificarea Tribunalului Ilfov, secţia Notariat, procesul verbal nr. 
18904 din 25 iunie 1929. 

Acest act autentic s-a transcris întocmai cu originalul după ordinea depunerii azi 
15 martie 1929.” 

(Fond Tribunalul jud. Muşcel, registrul 22/1929-1930 transcriere nr. 1179/1930). 

Întrucât actul de donație a fost văzut, încă de la început, în adevărata sa lumină, 
cele mai înalte instituţii ale statului i-au dat cuvenita importanţă, culminând cu 
recunoaşterea şi acceptarea sa, prin următorul decret regal: 

„Mihai | 

Prin graţia lui Dumnezeu şi voinţa naţională, Rege al României, 

La toţi de fata şi viitori, sănătate : 

Asupra raportului ministrului Nostru secretar de Stat la Departamentul 
Instrucțiunii cu nr. 23238 din 1929, 

Văzând jurnalul Consiliului de Miniştri cu nr. 1135 din 1929 şi în conformitate cu 
art. 811 şi 817 din codul civil şi cu avizul Consiliului de advocaţi ai Statului cu nr. 599 
din 1929, 

Am decretat şi decretăm : 

Art. 1. Aşezământul cultural Ion I.C. Brătianu! este autorizat să accepte 
donaţiunea făcută de d-nii Constantin I.C. Brătianu şi Vintilă I.C. Brătianu, care constă 
dintr-un teren în suprafaţă de 3 ha 2310 mp din moşia Florica, judeţul Muşcel, cu condiţia 
ca d-na Eliza I.I.C. Brătianu să beneficieze de uzufruct, iar aşezământul să îngrijească 
capela şi parcul de pe acea moşie. 

Art. II. Ministrul Nostru secretar de Stat la Departamentul Instrucțiunii Publice 
este însărcinat cu aducerea la îndeplinire a dispoziţiunilor de faţă din acest decret. 





! In decretul regal s-a strecurat o eroare: nu era vorba despre aşezământul cultural „Lon I.C. Brătianu” ci 
„Lon C. Brătianu”, eroare ce avea să fie reparată după câteva zile, prin MO nr. 137 din 25 iunie 1929. 

Dat în Bucureşti la 15 iunie 1929. 

În numele Maiestăţii Sale Regelui Mihai 1: 
Nicolae, Principe al României. 

Miron, Patriarhul României. 

Gheorghe Buzdugan. 

Ministrul instrucţiunii, 

N. Costăchescu” 


Astăzi, pe fostul conac al Brătienilor, ființează o valoroasă instituţie culturală, 
Centrul cultural Brătianu, ale cărei origini trebuie căutate în vechiul aşezământ cultural, 
înnobilat şi înzestrat de Brătienii înşişi. 


3. Belizare Dimitrie, pictor, domiciliat în Bucureşti, donează Sindicatului Artelor 
Frumoase al Artiştilor Pictori şi Sculptori din România, persoană juridică cu sediul în 
Bucureşti, reprezentată prin preşedintele său, I. Iordănescu, căminul de casă şi toate 
construcțiile aflate pe el, cămin situat în comuna Domnești, judeţul Muşcel (comuna 
natală a pictorului), având o suprafaţă de circa 3000 m.p., învecinat la Est cu Iosif |. 
Ionescu, la Vest cu şoseaua judeţeană Domnegşti-Piteşti, la Nord cu Ion Iosif Petrică şi la 
Sud cu Nicolae D. Pavel şi moştenitorii Dimitrie Şuşală. 

„Această donaţiune înţeleg să o fac cu condiţiunea expresă pe care o impun 
donatarelui (sic) şi anume următoarele trei obligaţiuni: 

1) Sindicatul artelor frumoase al artiştilor pictori şi sculptori nu va putea utiliza 
căminul şi casa ce am donat decât în scopul de a servi membrilor sindicatului, lipsiţi de 
mijloace, ca un loc de odihnă şi reconfortare pe timpul verii şi în tot timpul anului, în 
această frumoasă regiune de munte, purtând numele: Sindicatul artelor frumoase, 
Căminul de odihnă pictorul Belizare. Sub această denumire va fi cunoscută această 
donaţie de azi înainte. 

2) Sindicatul artelor frumoase are obligaţiunea ca chiar din primăvara anului 1932 
să repare imobilele existente necesare şi să le amenajeze făcându-le apte ca chiar în vara 
anului curent-1932- să poată adăposti 3-4 artişti din membri sindicatului cari doresce să- 
şi caute întremarea în această climă de munte, făcând şi împrejmuirea necesară şi 
păstrând hotarele iniţiale ale proprietăţii pe care subsemnatul o am jumătate ca moştenire 
de la defunctul meu tată pictorul Belisare S. Paraschivescu şi jumătate prin cumpărare de 
la fratele meu colonelul Ion Belisare. 

3) Sindicatul artelor frumoase nu va putea niciodată a-l înstrăina sub nici o formă 
acest teren coprins în donaţie. 

4) Subsemnatul donator îmi rezerv dreptul, fiind în viaţă, să construiesc pe acest 
teren un atelier de pictură cu 2-3 odăi pentru folosința mea personală, dacă mijloacele îmi 
permit. Această construcţie va rămâne după moartea mea, tot sindicatului. 

5) Deoarece dorinţa mea fierbinte este ca acest cămin să-şi îndeplinească un rol cu 
adevărat social, colegial, artistic şi umanitar, impun obligaţiunea expresă sindicatului 
donatar (conform art. 829 şi următor din Codul civil, sub sancţiunea revocărei fără 
somaţie, punere în întârziere sau acţiune de dare în judecată) ca în termen de cel mai 
târziu 10 ani (zece ani) de la data autentificării acestui act să construiască pe terenul 
specificat şi descris în limitele de mai sus din acest act, un imobil în condițiuni artistice şi 
după un plan al unui arhitect şi care să aibă cel puţin 10 camere. 

Neîndeplinirea vreuneia din aceste condițiuni sau obligaţiuni de mai sus atrage 
deplin drept revocarea acestei donaţiuni şi remiterea mea în imobilul donat. În cazul că 
subsemnatul nu mai sunt în viaţă la data de 5 mai 1942 când expiră termenul de zece ani, 
atunci primăria com. Domnești, judeţul Muşcel va intra în posesiunea imobilului ce 
formează obiectul acestei donaţiuni cu obligaţiunea pentru ea de a întrebuința căminul tot 
în scop social însă pentru copiii comunei, clădind o şcoală de meserii şi purtând tot 
numele donatorului. 

Persoana desemnată de mine şi acceptată de sindicat, care să constate şi să 
urmărească exacte îndeplinire a condiţiunilor de mai sus este Primăria comunei 
Domnești, judeţul Muşcel precum şi orice descendenţi din familia mea. 

Valoarea acestei donaţiuni este de 10.000 lei iar în posesiune şi exclusivă 
proprietate, sindicatul artelor va intra imediat. 

Subsemnatul I. Iordănescu, artist sculptor, în calitate de preşedinte al Sindicatului 
artelor frumoase declar că accept cu recunoştinţă donaţiunea făcută de colegul nostru d. 
pictor Dimitrie Belisare, membru al sindicatului şi ne vom conforma în totul 
obligaţiunilor pe cari D-sa ni le-a impus prin acest act. 

Pentru care am făcut acest act de donaţie astăzi 4 mai 1932 în comuna Domneşti 
Jud. Muşcel, din cari un exemplar se va comunica Primăriei comunei Domneşti.” 

(Fond Judecătoria de ocol rural Domnești, dos. 2/ 1932, act autentic nr. 145/1932). 


4. Bârcă Gh. O. Maria, văduvă din comuna Vâlsăneşti, judeţul Argeş, donează 
aşezământului Fundaţiei culturale din comuna Vâlsăneşti, zis Căminul cultural 
„Apostolul”, un teren în suprafaţă de 200 m.p. 

Actul a fost autentificat de Judecătoria Stroeşti la nr. 97/1938. 
(Fond Tribunalul jud. Muşcel, transcriere nr. 3057/1938). 


5. Belea Florica şi Corneliu, soţi din comuna Rociu, judeţul Argeş, donează Primăriei 
comunei Rociu un teren în întindere de 800 m.p., situat în acea comună, vecin cu terenul 
Monumentului Eroilor, donat comunei tot de ei. 

Donaţia au făcut-o pentru construirea unui parc al eroilor, cu condiţia ca primăria 
să renunţe la exproprierea pe care intenţiona să o facă asupra acelui teren. 

„Donaţiunea o facem ca un omagiu adus jertfei celor ce şi-au sacrificat viaţa 
pentru întregirea neamului”, au arătat donatorii, iar primăria a renunţat la expropriere şi a 
acceptat donația cu recunoştinţă. 
(Fond Tribunalul jud. Argeş, dos.4/1944, act autentic nr. 377/1944). 


6. Cernescu C. Constanţa, proprietară din comuna Merişani, judeţul Argeş, dăruieşte, 
în anul 1921, comunei Merişani, un teren în întindere de 6000 m.p., situat în acea 
comună, pentru construirea unui local de şcoală care să poarte numele Constantin şi 
Constanţa Cernescu. „Facultativ şi după trebuinţele culturale locale care se vor ivi în 
viitor, se mai pot construi pe acest teren: 1) o sală de conferinţe pentru educaţia sătenilor, 
o bibliotecă pentru uzul sătenilor. 2) o şcoală de gospodărie casnică. 3) o şcoală de 
meserii. 4) un local de primărie. 

Terenul pe care îl dăruiesc valorează aproximativ lei 9000 (nouă mii lei). 

Fac această donaţie în amintirea neuitatului meu soţ Constantin Cernescu, care a 
fost un adânc iubitor de cultură, un îndrumător al tineretului şi un prieten al săteanului”. 

Donaţia a fost primită cu recunoştinţă, în numele comunei, de preşedintele 
Comisiei interimare a comunei Merişani, Gheorghe P. Prioteasa. 
(Fond Tribunalul jud. Argeş, act autentic nr. 2076/1921). 


7. Carcaleţeanu Alexandru, general, proprietar, domiciliat în satul Retevoeşti, comuna 
Râul Doamnei, judeţul Muşcel, donează Primăriei satului Retevoeşti, reprezentată prin 
Ion Oncescu, primarul satului, un teren în formă dreptunghiulară, cu lungimea de 20 m. şi 
lățimea de 14 m., situat în piaţa satului şi învecinat la Est şi Nord cu restul proprietății 
donatorului, la Apus cu şoseaua judeţeană Domneşti-Piscani iar la Sud cu Ion Cănescu. 

Donaţia o face cu scopul şi cu condiţia construirii pe acel teren a localului de 
primărie, iar în faţa localului „să se ridice un monument care să comemoreze amintirea 
eroilor din satul Retevoeşti care au luptat în anul 1877-1878 pentru independenţa 
Regatului României, şi a celor ce au luptat în războiul din anii 1916-1918 pentru 
întregirea provinciilor româneşti”. 

Donatorul mai punea condiţia construirii celor două obiective în termen de cel 
mult cinci ani de la data autentificării actului (17 septembrie 1930), depăşirea acestui 
termen urmând să ducă la anularea actului. 

(Fond Judecătoria Domnești, dos. 2/1930; vezi şi fond Tribunalul jud. Muşcel, transcriere 
nr. 3345/1930) 


8. Dragomirescu Nichita din Câmpulung — Muşcel, doctor în medicină, „din dragoste 
nemărginită ce am faţă de comuna în care m-am născut, din dragoste de neam şi ţară, 
precum şi din respectul datoriei ce am de îndeplinit faţă de o veche dorinţă exprimată de 
regretatul meu tată prin testamentul său [...]”, donează Căminului Cultural „Octavian 
Dragomirescu” din satul Capu Piscului, comuna Coteşti, judeţul Muşcel, imobilul său din 
Câmpulung, strada profesor N.Iorga nr.37, constând dintr-o casă mare, cu parter şi etaj, 
precum şi terenul aferent, inclusiv terenul viran ce mergea până în strada I.C.Brătianu. 

Imobilul donat avea vecinătăţile: est - strada profesor N.lorga, vest - strada 
I.C.Brătianu, nord - proprietatea Răcăşanu şi proprietatea donatorului, sud - proprietatea 
Nae Georgescu (Cicică), lancu Roboiu şi moştenitorii Pârvulescu (Gâscan). 

Donaţia urma să ducă la constituirea Fundaţiei „Doctor Nichita Dragomirescu”, 
iar Căminul Cultural Capu-Piscului avea o serie de obligaţii stabilite printr-un codicil 
anexat actului de donaţie. lată câteva dintre aceste obligaţii: comemorarea anuală a 
donatorului şi a rudelor sale apropiate, premierea elevilor merituoşi cu cărți, haine, 
încălțăminte, ajutorarea săracilor din comună cu obiecte utile în gospodărie şi cu animale 
de rasă, ajutorarea în şcoli şi facultăți a copiilor merituoşi din neamul lui dar şi a altor 
copii săraci şi merituoşi din sat, conform aprecierii Comisiei de Efori şi a preşedintelui 
căminului cultural, întreţinerea căminului şi stimularea financiară a personalului acestuia 
etc. 

Prin codicilul anexat actului de donaţie, structurat în şase capitole, donatorul a 
stipulat modul în care se vor constitui şi administra fondurile băneşti ale fundaţiei, 
funcționarea fundaţiei, controlul activităţilor acesteia, condiţiile în care putea fi anulată 
întreaga donaţie, desemnând totodată şi pe eforii însărcinaţi cu administrarea fundaţiei. 
(Fond Tribunalul jud. Muşcel, dos.3/1940, act autentic nr. 179/1940, transcriere nr. 
556/1940). 

La data de 21 martie 1944, dr. Nichita Dragomirescu, din motive nu foarte bine 
precizate, anulează actul de donaţie şi codicilul din anul 1940 dar emite un alt act de 
donaţie şi un alt codicil, care nu difereau, în esenţă, de cele precedente. Obiectul actului 
de donaţie era tot imobilul din Câmpulung, proprietatea donatorului, situat în strada 
Regele Mihai 1 nr. 37 (fostă strada N. Iorga), iar beneficiarul donaţiei era tot Căminul 
cultural „Octavian Dragomirescu” din comuna Coteşti, satul Capul Piscului, judeţul 
Muşcel. 

(Fond Tribunalul jud. Muşcel, dos.2/1944, act autentic nr. 168/1944, transcriere nr. 
453/1944). 


9. Iorgulescu D. Oprea, pensionar şi proprietar din Câmpulung, judeţul Muşcel, 
donează Căminului Cultural „Lumina” din comuna Drăghici, judeţul Muşcel, pendinte de 
Fundaţia Regală Principele Carol din Bucureşti, suprafaţa de 7 ari teren, situat în comuna 
Drăghici, învecinat la est şi sud cu restul proprietăţii sale, la nord cu şoseaua vecinală şi 
la vest cu Cornelia Stănescu şi Sevastiţa Albescu. 

(Fond Tribunalul jud. Muşcel, Secţia I, act autentic nr. 781/1935, transcriere 2082/1935). 


10. Ionescu 'Tudorache Badea din comuna Goleşti, judeţul Muşcel, „în memoria tatălui 
meu lon Cismaru, fost caporal în Escadronul I de Călăraşi, care a însoţit pe Domnitorul 
Carol 1 în prima sa călătorie de la Goleşti la Bucureşti în ziua de 9 mai 1866, şi în 
amintirea înaintaşilor mei care au slujit neîntrerupt familia Goleştilor, şi pătruns fiind de 
importanţa istorică a Conacului boierilor Goleşti, pe care Institutul Naţional al 
Cooperaţiei a înţeles să-l restaureze; declar că donez Institutului Naţional al Cooperaţiei 
din Bucureşti, Bulevardul Tache Ionescu Nr.7, suprafaţa de 4,45 m.p. din proprietatea 
mea situată în comuna Goleşti — Conacul Goleşti, Turnul nr.4, aşa cum este specificată în 
schiţa alăturată, semnată de mine. 

Pe suprafaţa acestui teren se află rămăşiţele unui turn ce făcea parte din apărarea 
vechiului conac. 

Declar că fac această donaţie irevocabil şi fără nici o condiţie sau pretenţie de 
despăgubiri din partea donatarului, Institutul Naţional al Cooperaţiei. 

Subscrisul, Institutul Naţional al Cooperaţiei din Bucureşti, reprezentat prin dl. 
avocat Ovidiu Ionescu, în baza procurii [...] declarăm că primim această donaţie în 
numele şi pentru Institutul Naţional al Cooperaţiei. 

Făcut în Goleşti astăzi 10 aprilie 1943.” 

(Fond Judecătoria Rurală Ştefăneşti, dos. 4/1943; vezi şi fondul Tribunalul jud. Muşcel, 
transcriere nr.675/1943). 


11. Mandrea N. Radu, proprietarul moşiei Bălceşti din judeţul Argeş, a donat Statului 
Român, în anul 1948, întregul conac al Bălceştilor din comuna Bălceşti, judeţul Argeş. 

Iată conţinutul actului de donaţie, aşa cum apare într-un registru de transcrieri al 
Tribunalului Argeş: 

„Subsemnatul Radu N. Mandrea din Bucureşti, str. Exarcu nr.3, proprietar al 
moşiei de baştină al neamului Bălceştilor, donez în memoria lui Nicolae Bălcescu, în 
calitate de strănepot al acestuia, Statului Român, reprezentat prin Ministerul Artelor, cu 
sediul în Bucureşti, str. Ştirbei Vodă nr.39, conacul Bălceştilor cu parc, pădurea, teren de 

cultură şi grădină de zarzavat, situat în Valea Topologului, judeţul Argeş, având 
întinderea şi vecinătăţile următoare, proprietatea individualizată prin loturile de mai jos: 

Lotul | 

a) Parcul şi curtea conacului cu toate clădirile de pe el, în întindere de un ha, 
învecinat cu restul proprietăţii Radu Mandrea, în afară de latura de Nord, care se 
învecineşte cu pădurea ce o donez acestui Minister. 

Pe acest teren se află construit conacul cu toate atenansele şi anume: 

1.Corpul principal de clădire, parter şi o aripă etaj, compus din 20 odăi, 2 terase, 
acoperite şi una descoperită, 3 săli de baie, 4 closete, 2 cămări, 3 pivnițe... 

Îmi rezerv dreptul de a locui eu şi viitoarea mea soţie, până la sfârşitul vieţii 
fiecăruia dintre noi, în 7 încăperi şi anume: biroul din vilă, dormitorul, 2 cabinete de 
toaletă, salonaşul, baie, closet terasă deschisă, toate acestea situate la parter, în aripa de 
Est, plus pivniţa sub cabinetul de toaletă, situat tot în aripa de Est şi cămara de lângă 
sufragerie. 

De asemenea, îmi rezerv dreptul de a folosi eu şi viitoarea mea soţie, de câte ori 
vom avea nevoie, holul salon cu pian, sufrageria, bucătăria, spălătoria, fără a stingheri 
prin aceasta buna funcționare a căminului, pentru care se face această donaţiune. 

2.Două corpuri de casă parter, servind drept locuinţă pentru personal, primul 
compus din 4 odăi şi un closet şi cel de al doilea dintr-o odaie, una bucătărie, una sală a 
motorului electric, una sală a acumulatoarelor şi o pivniţă. 

Îmi rezerv dreptul de folosinţă până la săvârşirea din viață a mea şi a viitoarei mele 
soţii asupra odăii cu bucătărie şi pivniţă de sub sala acumulatoarelor, din cel de al doilea 
corp de clădire secundar. 

3.Două magazii de lemn, un fânar, un pătul de porumb, un coteţ de păsări în zid, 
garajul şi grajdul formând un corp de zid. 

Îmi rezerv dreptul de folosinţă pentru mine şi viitoarea mea soţie asupra uneia din 
magazii şi anume aceea de lângă corpul principal de clădire, asupra fânarului, pătulului 
de porumb, coteţului de păsări, garajului şi grajdului. Ministerul va avea dreptul să 
împartă pentru adăpostirea maşinilor sale împreună cu mine folosinţa garajului. 

b)Tot din lotul I face parte şi pădurea în întindere de circa 24 de hectare, astfel 
cum este delimitată în planul de parcelare din anul 1919 a Moşiei Bălceşti, depus la 
Primăria Bălceşti- Argeş. 

Ministerul şi donatorul au dreptul de a ridica lemne din pădure pentru trebuinţele 
casei, în conformitate cu regulamentul silvic. 

Lotul II 

Un teren în întindere de circa 4 ha, numit „Vărzăria”, în lunca Topologului, având 
vecinătăţile arătate în planul de delimitare din anul 1919, depus de asemenea la Primăria 
Bălceşti-Argeş. 

Îmi rezerv şi asupra acestui teren un drept de folosință pentru tot restul vieţii 
mele şi a viitoarei mele soţii. 

Lotul INI 

Grădina de zarzavat în întindere de circa 3600 m.p., învecinată la Est cu şoseaua 
Bălceşti-Stoiceni, la Sud cu proprietatea săteanului Nicolae Luţă, la Nord cu proprietatea 
preot Dumitrescu şi la Vest cu proprietăţile Teodorescu şi Radu Mandrea. 

Şi asupra acestui teren îmi rezerv drept de folosinţă pentru mine şi viitoarea mea 
soţie până la încetarea din viaţă a fiecăruia din noi. 

Donaţiunea ce o fac, constând din terenurile şi clădirile specificate mai sus, le 
stăpânesc în plină proprietate şi posesiune în baza următoarelor acte:1.Actul de donaţie 
aut. de Tribunalul Argeş sub nr. 4391/1904 şi transcris de acelaşi tribunal sub 
nr.5178/1904; 2. Actul de ratificare a donaţiunii aut. de Trib. Argeş sub nr.204/1942 [sic! 
Probabil este vorba de anul 1912 —n.a.] şi transcris de acelaşi tribunal sub nr.3857/1912 şi 
3.Declaraţia autentificată de Trib. Ilfov, S. Notariat sub nr.15231/1924. 

Imobilul donat este liber de orice sarcini sau servituţi, eu donatorul fiind 
răspunzător de orice evicţiune parțială sau totală a bunurilor donate. 

În afară de bunurile imobile specificate mai sus, mai donez statului Român, 
reprezentat prin Ministerul Cultelor, şi o parte din mobilierul aflat în Conacul Bălceşti, 
astfel cum este enumerat în inventarul anexat, care face parte integrantă din acest act de 
donaţiune. 

Scopul donaţiunii este ca întregul conac cu toate anexele şi terenul înconjurător 
donat să servească drept cămin urmând a fi un loc de reculegere, de studiu şi de 
însănătoşire a cărturarilor şi artiştilor de ambele sexe cari prin activitatea lor culturală şi 
socială contribuiesc la propăşirea poporului nostru. 

Acest aşezământ va purta denumirea de „Căminul Nicolae Bălcescu” 

Pentru funcţionarea în bune condițiuni a acestui cămin se va întocmi un 
regulament, elaborat de un comitet desemnat de DI. Ministru al Artelor, din care voi face 
parte şi eu donatorul, prin care se vor stabili normele de funcționare, admitere şi şedere în 
cămin. 

Ministerul Artelor va lua măsurile necesare pentru a-mi garanta paşnica folosinţă 
din partea prepuşilor şi invitaţilor săi, asupra tuturor părţilor din imobil asupra cărora mi- 
am rezervat dreptul de folosinţă pentru mine şi viitoarea mea soţie. 

Intrarea Ministerului în posesiunea bunurilor donate prin acest act, va avea loc de 
plin drept din momentul comunicării din partea Ministerului a acceptării prezentului act 
de donaţie, fără a mai fi necesară vreo formalitate judiciară de trimitere în posesie sau 
executare. 

Făcut în patru exemplare originale, dintre care două pentru Ministerul Artelor, 
unul pentru donator iar ultimul pentru tribunal.” 

În actul de donaţie, transcris de Tribunalul Argeş la 2 iunie 1948, se face 
precizarea că Ministerul Artelor a acceptat donația, cu condiţiile sale, publicând acest fapt 
în Monitorul Oficial nr.90 din 16 aprilie 1948. 

(Fond Tribunalul jud. Argeş, registrul 10/1948, transcriere nr.901/1948). 


12. Perticari Davila Elena a fost una dintre cele mai remarcabile personalităţi argeşene, 
inclusiv sub aspectul activităţilor filantropice. Prima sa acţiune filantropică este un act de 
donaţie care datează din anul 1910, având următorul conţinut: „Subscrisa Elena General 
Perticari, născută Davila, cu consimțământul şi autorizațiunea soţului meu General |. 
Perticari, ambii domiciliaţi în comuna Izvorul, judeţul Argeş, declar că donez 
Administraţiunii Casei Bisericilor părțile ce mi se cuvin din casele mari şi parcul din 
vatra satului Goleşti, judeţul Muşcel, în suprafaţă de 4 ha şi 1000 m.p., cu toate clădirile 
şi dependinţele ce se găsesc în parc, astfel cum sunt prevăzute în actul de expertiză aflat 
în dosarul Tribunalului Ilfov, Secţia a IV-a, nr. 5521/1902. Părțile ce donez 
Administraţiunii Casei Bisericilor sunt: 

a) 1/6 plus 1/24 pe care le posed în calitate de legatară de la defuncta Felicia 
Racoviţă în baza testamentului său olograf din 21 aprilie 1904, aflat în păstrarea 
Tribunalului Ilfov, S. a IV-a. 

b) 1/4 ce mi se cuvine în calitate de moştenitoare a mamei mele, Anica Davila, 

născută Racoviţă. 

Această donaţiune o fac cu condiţiunea că dacă Statul va deveni proprietar asupra 
întregei case a Goleştilor şi a parcului, Casa să fie conservată ca monument public, fără a 
i se putea da de Stat vreo altă destinaţiune. 

Parcul şi grădina vor fi de asemenea conservate ca atare, fără să li se poată da de 
Stat vreo altă destinaţiune de cultură. 

În nici un caz custodele sau vreo altă persoană nu va putea locui în casa propriu —zisă a 
Goleştilor, ci numai în celelalte corpuri de casă, formând dependinţele. 

În cazul când Administraţiunea Casei Bisericilor nu va putea deveni proprietarul 
celorlalte părţi din casa sus arătată, din cauza vânzării ei prin licitaţie publică şi 
adjudecarea asupra unei alte persoane decât Administraţiunea Casei Bisericilor, suma ce 
ar reprezenta valoarea părţilor ce donez prin prezentul act mi se va libera direct de către 
Tribunal care va distribui preţul ieşit la licitație publică, fără să fie nevoie de nici o 
intervenţiune din partea Administraţiei Casei Bisericilor, de vreo somaţiune, punere în 
întârziere sau chemare în judecată, deoarece prezentul act de donaţiune se va considera ca 
fiind revocat, întrucât scopul donaţiunei: „Conservarea casei şi a parcului ca monument 
public” nu se va mai putea îndeplini. 

Făcut în Bucureşti astăzi la 26 noiembrie 1910.” 

Actul de donaţie a fost autentificat de Tribunalul Ilfov, secţia Notariat, sub 
nr.13575/1910. 

(Fond personal Elena Perticari Davila, pachet V, dosar 104/1910). 

După 32 de ani de la acest act de donaţie, Elena General Perticari Davila şi-a 
desăvârşit opera filantropică de la conacul Goleştilor cu un nou act de donaţie, la fel de 
generos. lată conţinutul actului din anul 1942: :”Subsemnata Elena General Perticari- 
Davila, domiciliată în comuna Izvorul de Sus judeţul Argeş, văzând că Institutul Naţional 
al Cooperaţiei, în grija şi folosinţa căruia a fost dată Casa Goleştilor din comuna Golești, 
judeţul Muşcel, procedează stăruitor la restaurarea şi reconstituirea acestei case, dintr-o 
înaltă însufleţire patriotică şi cu importante sacrificii materiale şi în dorinţa de a lega în 
viitor numele defunctei mele mătuşi Felicia Racovitză şi al mamei mele, Anica Davila, de 
o instituţiune de educaţie şi cultură pe locurile unde neamul Goleştilor şi-a avut leagănul 
şi de care viaţa mea este atât de legată, donez Institutului Naţional al Cooperaţiei din 
Bucureşti, B-dul Tache Ionescu nr. 7, un teren de cultură în suprafaţă de circa 16 ha şi 
8000 m.p., situat în comuna Goleşti, jud. Muşcel, cu următoarele vecinătăți: la R. cu 
canalul Goleasca, la Ap. cu şoseaua judeţeană spre Gara Goleşti, la Nord cu proprietatea 
Riţa Drăgan şi la Sud cu proprietatea moşt. Carol Davila. 

Acest teren îl stăpânesc prin succesiune din lotul nr.6 din Moşia Goleşti, atribuit 
ramurei defunctei mele mame Ana Davila prin actul de partaj [...]. 

Donaţiunea o fac de bună voie şi pentru totdeauna, nemaipăstrând nimic pentru 
mine, însă sub condiţiunile de mai jos: 

1. Institutul Naţional al Cooperaţiei rămâne obligat să desăvârşească reconstituirea 
caselor Goleştilor şi să menţină clădirii principale destinaţiunea de muzeu al 
familiei şi al renaşterei. 

2. Terenul va fi cultivat şi întrebuințat de Institutul Cooperaţiei aşa cum va crede 
mai bine şi cum îi vor dicta interesele, cu obligaţiunea ca venitul net atras din 
exploatarea lui să constituie o fundaţiune care să fie înscrisă în scriptele 
Institutului sub denumirea „Felicia Racovitză, Ana Davila şi Elena General 
Perticari Davila”. 

Din acest venit, Institutul Cooperaţiei sau instituţia ce eventual îi va succede în 
mod legal, va întreţine în Şcoala de Cultură Practică şi Educaţie Cooperatistă ce va 
construi pe terenul caselor Goleştilor din comuna Goleşti, copiii de ţărani cu însuşiri 
deosebite, aşa cum a gândit Dinicu Golescu, atât cât va permite acest venit, dându-le 
gratuit învăţătură, întreţinere şi îmbrăcăminte până la terminarea şcoalei. 

Copiii din comunele Goleşti-Muşcel şi Izvorul de Sus-Argeş, vor fi preferaţi. 

Terenul donat este liber de orice sarcină sau servitute, impozitele datorate de la 
data acestui act privind pe donatar. 

Subsemnaţii lon Șerbănescu, director şi Mihail Georgescu, avocat, consilier, 
reprezentând Institutul Naţional al Cooperaţiei [...], declarăm că acceptăm donaţiunea 
din acest act în condiţiunile cuprinse în el, privindu-ne pe noi taxele şi impozitele 
aferente. 

Făcut astăzi 23 iulie 1942, la Piteşti, în dublu original, câte unul pentru fiecare 
parte.” 

(Fond Tribunalul jud. Argeş, Secţia I, dos.12/1942, act autentic nr. 1148/1942). 

Activitatea filantropică a Elenei General Perticari Davila a fost mult mai amplă şi, 
cu toate că documentele păstrate în fondul personal care-i poartă numele, sunt cât se 
poate de grăitoare, multe din faptele sale bune sunt puţin cunoscute. În anul 1920, Elena 
General Perticari Davila, rămasă văduvă din anul 1919 şi având domiciliul în Bucureşti, 
donează suma de 20.000 lei Centralei Caselor Naţionale pentru Învăţături şi Îndemnuri 
Bune, cu scopul ca această societate filantropică să cumpere, de la Casa Rurală, un lot din 
moşia Izvoru de Sus, judeţul Argeş, (lotul nr.3), format din conacul moşiei, cu 
împrejurimile şi atenansele sale, şi o suprafaţă de teren de două hectare, întregul lot fiind 
evaluat la suma de 65.000 lei. Elena general Perticari Davila a făcut această donaţie cu 
scopul ca Centrala Caselor Naţionale să facă, la Izvoru de Sus, din imobilul cumpărat, o 
operă folositoare sătenilor, conform scopului pentru care acea societate s-a înființat. 

Totodată, donatoarea mai împrumuta Centrala Caselor Naţionale cu suma de 
25.000 lei pentru a putea plăti lotul amintit, împrumut acordat pe termen de trei ani, cu 
dobândă de 6% anual. În cazul că donația de 20.000 lei nu era folosită în scopul arătat, 
actul devenea nul iar donatoarea sau urmaşii săi puteau cere înapoi suma donată, plus o 
dobândă de 12%. Această donaţie este inclusă într-un act de vânzare-cumpărare mai 
amplu, încheiat la Bucureşti şi autentificat de Tribunalul Ilfov sub nr. 23.864/1920, act 
prin care Centrala Caselor Naţionale acceptă donația şi începe acţiunea de cumpărare a 
lotului menţionat din moşia de la Izvoru. 

(Fond Tribunalul jud. Argeş, transcriere nr. 4840/1920). 

Alte contribuţii filantropice ale Elenei Perticari Davila, în plan cultural, au 
constat în reclădirea căminului cultural şi a monumentului eroilor de la Izvoru, în 
donarea către Teatrul Naţional din Bucureşti a unor fotografii, desene şi manuscrise ale 
dramaturgului Alexandru Davila, fratele său, în oferirea unor tablouri care îi reprezentau 
pe Alexandru Golescu şi pe Nicolae Bălcescu, a unor obiecte, documente şi cărţi care au 
aparţinut strămoşilor săi, pentru a spori zestrea muzeului de la Goleşti. 

13. Predescu Haralambie din comuna Beleţi — Negreşti, judeţul Muşcel, donează 
Comitetului şcolar din acea comună suprafaţa de aprox. 400 m.p. teren, situat în vatra 
satului Beleţi şi învecinat, la est, cu şoseaua judeţeană Topoloveni-Dobreşti, la vest cu 
terenul şcolii şi cu şcoala, la nord cu Maria Predovici şi la sud cu Uliţă Gheorghe 
Matache, cu următoarele clauze: 

- se va putea ridica pe acest teren un monument al eroilor cu numele lor, fără altă 
inscripţie; 

- orice clădire se va ridica pe acest teren va purta numele de „Gh. N. Predescu”, donatorul 
terenului pe care se găseşte actualmente localul de şcoală. 

(Fond Tribunalul jud. Muşcel, transcriere nr. 1501/1937). 


14. Popescu Decebal şi Maria, soţi din comuna Stâlpeni, judeţul Muşcel, donează 
Căminului cultural „Regele Mihai” din comuna Stâlpeni, suprafaţa de 500 mp. teren 
cămin de casă, situat în acea comună, învecinat la est cu donatorii, la apus cu Gh. M. 
Georgescu, la sud cu şoseaua judeţeană şi la nord cu restul proprietăţii donatorilor. 
Terenul donat a fost evaluat la suma de 2.000.000 lei. 
În imobilul ce urma a se construi pe terenul donat, trebuia să funcţioneze, pe lângă 
căminul cultural, o bancă populară pentru săteni, cooperativele şi administraţia lor. 
Căminul cultural, ca beneficiar al donaţiei, urma să aşeze o placă cu numele 
donatorilor şi era obligat să construiască, în termen de 4 ani, clădirea preconizată, în caz 
contrar donația devenind nulă. 
(Fond Tribunalul jud. Muşcel, transcriere nr. 1959/1947). 


15. Rucăreanu Elena, proprietară din Câmpulung, născută Baldovin, a încheiat în anul 
1908 un testament în care a inclus câteva clauze cu un evident caracter filantropic, una 
dintre acestea — cea de la punctul 11 al testamentului — fiind orientată în beneficiul unei 
societăţi culturale locale : 

„11) 1.000 lei las societăţii „Carmen Silva” din Câmpulung”, nefiind făcută însă nicio 
precizare la destinaţia acelor bani. 

(Fond Prefectura jud. Muşcel, dos 1/1882-1938) 


16. Radu N. Dumitru din comuna Târgu Cârcinov (Topoloveni), judeţul Muşcel, primar 
al acelei localităţi, donează Cooperativei forestiere « Luptătorul Mărăşti » cu sediul în 
Târgu-Cârcinov, suprafaţa de 365 m.p. teren pe care se afla o clădire veche, învecinat la 
răsărit cu moştenitorii lancu Udrea, la apus cu şoseaua Valea Tătarului, la nord cu 
Neculae Udrea şi lon Gh. Mihăescu şi la sud cu şoseaua naţională Bucureşti-Piteşti. 

Pe terenul donat, Cooperativa Forestieră « Luptătorul Mărăşti » va construi un 
local de cultură, de citire şi conferinţe 

Valoarea donaţiei a fost estimată la suma de 10.000 lei. 
(Fond Tribunalul jud. Muşcel, transcriere nr. 584/1928 ; vezi şi fond Judecătoria ocol 
Târgu Cârcinov, act autentic nr. 32/1928)). 


17. Rădulescu N. lon din comuna Băiculeşti, judeţul Argeş, donează următoarelor 
instituţii: Cooperativa „Speranţa”, Banca populară „Negru Vodă” şi Căminul cultural 

„Lumina”, toate din comuna Băiculeşti, suprafaţa de 1100 m.p. teren situat în acea 
comună, în punctul numit „La Troiță”. 

„Eu lon N. Rădulescu fac această donațiune instituţiilor de mai sus fiind legat 
sufleteşte de viaţa obştească a comunei Băiculeşti-Argeş, în slujba căreia mă găsesc de 
aproape 50 de ani prin funcţiile ce le-am ocupat în calitate de primar, preşedinte, 
vicepreşedinte, consilier ori casier al Băncii populare Negru-Vodă, membru în consiliul 
de administraţie al Cooperativei „Speranţa” şi membru în sfatul Căminului cultural 
„Lumina” şi donez în scopul de a contribui pe viitor la opera de bună înstărire a 
populaţiei din comuna Băiculeşti-Argeş prin instituţiile prevăzute mai sus, care vor 
construi pe acest teren un imobil ce va purta pe frontispiciul său numele de „Aşezământul 
Ion. N. Rădulescu” care imobil va adăposti prin înţelegere şi în mod egal cele trei 
institutii.” 

Donatorul mai arăta că, dacă dintr-un motiv oarecare, una din instituţiile donatare 
s-ar fi desființat, atunci dreptul acelei instituţii va trece automat în proprietatea 
instituţiilor rămase. 

Valoarea donaţiei a fost estimată la suma de 3.000.000 lei. 

(Fond Tribunalul jud. Argeş, transcriere nr. 2625/1947;vezi şi fondul Judecătoria Curtea 
de Argeş, act autentic 369/1947). 


18. Ştefu Paraschiva din Piteşti a încheiat în anul 1869 un testament care, la punctul 5, 
avea o prevedere cu un evident caracter filantropic: „Vor fi datori moştenitorii mei să dea 
două sute galbeni austriaci pentru înfiinţarea unei biblioteci în acest oraş publică pentru 
instruirea poporului şi care doresc să poarte numele soţului meu pentru memoria în 
eternitate; această sumă de galbeni două sute se vor depune de către moştenitorii mei în 
termen de un an după decedarea mea Primăriei spre a executa imediat această a mea 
dorinţă fără a fi plănuit să se urmeze altfel.” 

Din păcate, testamentul este astăzi pierdut, iar în arhiva Tribunalului Argeş, unde 
a fost autentificat şi transcris, nu s-au păstrat acte din anul întocmirii lui, 1869. Singurele 
mărturii despre acest testament s-au păstrat în arhiva Primăriei oraşului Piteşti, instituție 
desemnată să execute dorinţa testatoarei. Din corespondenţa Primăriei oraşului Piteşti, 
referitoare la constituirea bibliotecii publice, se poate constata că biblioteca a prins cu 
greu contur, după multe poticneli. Abia după 10 ani de la întocmirea testamentului şi în 
urma unor întâmpinări şi plângeri ale moştenitorilor Paraschivei Stefu, primăria s-a 
implicat serios în procurarea de cărți, de dulapuri, şi în amenajarea unui spaţiu necesar 
bibliotecii. Iniţial, începând cu anul 1880, când s-au procurat primele cărţi, aceasta a 
funcționat în sediul primăriei, iar din anul 1886, după mutarea Gimnaziului din Piteşti 
într-un spaţiu mai încăpător, a fost mutată în vechea clădire a gimnaziului unde a început 
să funcţioneze efectiv, întocmindu-se totodată şi un regulament de organizare şi 
funcţionare a bibliotecii publice. 
(Fond Primăria oraşului Piteşti, dos. 13/1870-1886, f. 8). 


19. Ştefănescu George (Gică) din Câmpulung a încheiat, în anul 1942, următorul 
testament : 

« Primul meu gând se îndreaptă către nepreţuita şi admirabila mea tovarăşe de 
viaţă Lilly Ştefănescu, căreia îi aduc un omagiu postum, cu atât mai întemeiat, cu cât 
trece vremea, care mă face să simt tot mai adânc golul ce a lăsat în juru-mi iar sprijinul ce 

mi-a dat apare mai viu resimţit ca şi apărarea cu care îmi stătea aproape, iar viaţa mea 
este astăzi aşa de pustie. 

Prin acest act de ultimă voinţă anulez testamentul meu autentificat de Tribunalul 
Muşcel sub nr.22 din 10 ianuarie 1942, precum şi codicilul autentificat de acelaşi tribunal 
sub nr.32 din 15 ianuarie 1942, ca şi orice alte dispoziţiuni ce am luat prin scrisori, 
oriunde s-ar afla ele, până la data prezentului testament. 

Fac aceasta, deoarece Dumnezeu mi-a îngăduit sănătatea şi puterea de a înfăptui 
singur, în mare parte, unele din actele ce urmau să fie realizate de către acei pe care îi 
însărcinasem prin actele şi scrisorile anterioare, prevăzute aici mai sus, care devin 
caduce. 

Instituiesc legatară universală, în plină şi absolută proprietate a întregii mele 
averi, prezentă şi viitoare, ce se va găsi în patrimoniul meu la încetarea mea din viaţă, pe 
ACADEMIA ROMÂNĂ din Bucureşti, cu îndatorirea de a îndeplini întocmai şi la 
termenele stipulate, cele ce am hotărât aici mai Jos. 

Averea mea actuală constă din : 

a) Moşia mea Purcăreni-Târseni, din judeţul Muşcel, cu toate trupurile şi denumirile ei pe 
care o am cumpărată cu actele transcrise la Tribunalul Muşcel nr... şi nr...cu trupul ce 
am cumpărat de la Dl. Gheorghe Rizescu, cu actul transcris la Tribunalul Muşcel nr... şi 
dimpreună cu trupul de pământ numit Malul lui Vrabie situat tot în comuna Purcăreni pe 
care îl am cumpărat de la defunctul Constantin C. Crasan cu actul transcris sub nr... la 
Tribunalul Muşcel, cu toate clădirile, sădirile, pădurile şi îmbunătățirile ce se află pe 
această moşie şi cum le-am stăpânit şi le stăpânesc eu. 

b) Casele din Bucureşti, cu dependinţele şi tot mobilierul lor, din B-dul Carol nr. 73. 

c) Corpul de case cu patru apartamente tot din Bucureşti, din str. Sf. lon Nou nr. 36. 

d) Casele din Câmpulung Muşcel, din str. Regele Mihai nr. 5. 

e) Fondul meu creditor ce am la The Banck Of Romania din Londra. 

f) Fondul meu creditor, numerar, acţiuni şi rentă ce le am la The Banck Of Romania din 
Bucureşti. 

8) Contul meu creditor, acţiuni şi rentă ce le am la Banca de Credit Român din Bucureşti. 
h) Contul meu creditor, acţiuni şi rentă ce le am la Banca « Muşcelul » din C-lung 
Muşcel. 

i) Scrisoarea angajament prin care Societatea « Răşina » din Pietroşani îmi datorează 
două mii lire sterline 

j) Drepturile mele de creanţă ce am asupra Societăţii « Vulcan » din Bucureşti, şi pe care 
rog pe Aristică Skileru a stărui spre încasare. 

k) Bijuterii, obiecte sau monede de valoare, argintărie, obiecte de artă, blănuri, numerar 
etc. 

Îndatoririle ce pun Academiei Române, pe care o rog să le accepte sunt 
următoarele : 

I) Să termine, să mobileze, să înzestreze cu cele necesare cultului, biserica 
Flămânda din C-lung în care să fiu şi eu înmormântat alături de soţia mea şi să aducă din 
cimitirul Belu din Bucureşti, osemintele fetei mele Margareta, pe care să le reînhumeze 
între mormântul meu şi al soţiei mele. De asemenea să aşeze pietre de forma cea mai 
simplă peste fiecare mormânt, cu numele şi datele naşterii şi morţii noastre. 

Dacă vitrourile nu vor fi instalate până la încetarea mea din viaţă, rog Academia Română 
să aşeze vitrouri artistice, astfel cum e îngrijită întreaga biserică. 

II) În pietatea şi grija ce port acestei biserici, rog Academia Română să primească 
însărcinarea de a lua sub ocrotirea ei acest lăcaş şi de a-i servi o rentă anuală care să facă 
posibilă întreţinerea bisericii în condiţiunile cele mai bune, întrucât pare că ea este 
aproape un monument de artă. 

Să supravegheze şi să controleze întrebuinţarea fondului ce-i va aloca şi înţeleg, 
întrucât las o avere imobiliară producătoare de venituri, ca alocaţia ce o va acorda 
Academia, să fie întotdeauna în raport cu valoarea reală a leului. 

Mai rog Academia Română să aloce o modestă sumă lunară preotului sau 
preoţilor şi celorlalți servanţi ai acestei biserici; şi mai doresc ca să se facă o modestă 
cheltuială şi pentru ctitorii acestei biserici, întru păstrarea creştineştei şi strămoşeştei 
noastre datini a pomenirilor lor în timp de şapte ani, şi rog ca la mormintele noastre să fie 
aşezate câte o modestă candelă, care să ardă zi de zi, cât va dăinui biserica. 

III) Să facă să fie pictat, model ctitor, de preferinţă de către pictorul Gh. Popescu, 
portretul fiicei mele Margareta, pe zidul din dreapta, de la intrarea în biserică, cu care 
pictor am făcut şi contractul pentru pictura bisericii, contract ce de asemenea trebuie să 
fie respectat întocmai, împreună cu scrisoarea particulară pe care i-am dat-o acestuia 
drept completare a contractului încheiat. 

IV) Să facă clopotniţa care să fie simplă şi din aceeaşi piatră de Albeşti ca şi 
biserica, însă într-un stil care să răspundă cât mai mult aceluia al construcțiunii şi 
înfăţişării bisericii, în care scop să consulte pe arhitectul Gheorghe Constantinescu sau pe 
altul de aceeaşi valoare şi de acelaşi talent ca acesta. 

V) Să reclădească pe locul unde s-a întâmplat accidentul care a dus la moartea 
fiicei mele, un locaş de amintire - deoarece acela pe care îl clădisem eu a fost dărâmat de 
cutremur - în o formă durabilă şi astfel realizat încât să şoptească trecătorilor toată 
tragedia care i-a dat fiinţă. 

VI) După ce din veniturile întregului fond ce îi testez, Academia Română va 
reține 25% pentru propria ei folosinţă, din restul veniturilor se vor institui în proporție de 
45%, burse în ţară şi în străinătate, pentru un număr egal de studenţi şi studente, fără 
deosebire de naţionalitate, cari vor voi să-şi completeze sau să împlinească cultura în 
istorie şi literatură, burse care se vor acorda prin concurs în aşa măsură, încât acei şi 
acelea care vor reuşi să aibă putinţa unui trai care să le dea posibilitatea a se devota 
acestor studii. 

Acest fond din care se vor acorda bursele, va purta numele de fondul « Margareta 
Gică Ştefănescu ». 

Rog Academia Română să ţină seamă de hotărârea şi voinţa mea ca, copiii lui 
Aristică Skileru să beneficieze fără concurs de bursele instituite de mine, aci mai sus şi 
anume : Mihail Aristică Skileru după ce va fi terminat liceul să beneficieze timp de patru 
ani de bursă ; iar Monica Aristică Skileru să beneficieze timp de doi ani de bursă şi 
aceasta când vor voi părinţii ei. 

Restul celor 30% din venituri să fie acordat de către Academia Română pentru 
promovarea cercetărilor cu privire la groaznica boală de cancer — cauzele acestei boale şi 
mijloacelor de a o combate. Acest fond va purta numele de « Fondul Lilly Gică 
Ştefănescu ». 

Şi alocaţiile ce se vor acorda din acest fond cercetătorilor se vor da tot fără 
deosebire de naţionalitate. 

VII) Casele din C-lung, moştenite de mine din neam în neam vor fi destinate 
pentru Muzeul « Regional » de obiecte privind istoricul, înfăţişerile vieţii şi naturii 
oraşului C-lung şi judeţului Muşcel. Acest muzeu va purta numele « Muzeul Lilly şi 
Margareta Gică Ştefănescu » înscris pe frontispiciul vechii mele case, cu litere mari şi 
desluşite. 

C) Academia Română va respecta şi satisface următoarele legate particulare”. Pi | 

L) Dacă nu-mi vor fi date zile să împlinesc eu însumi Biserica Flămânda, rog 
Academia Română să împlinească ea şi această ultimă dorinţă şi voinţă a mea şi anume : 
să aşeze pe frontispiciul din afară al acestei biserici, drept legendă a dăinuirii ei : « În 
amintirea fiicei noastre Margareta şi în dorinţa de a fi în veci pomenită, noi Gheorghe şi 
Elena Ştefănescu, părinţii ei, punem piatră de temelie acestui sfânt locaş, rugând pe A Tot 
Puternicul să ne ajute în râvna noastră de a încheia bolțile, a înlătura turla până la cruce, 
de a o desăvârşi în interior şi a o sfinţi. 

Ridicăm această Sfântă Biserică cu hramul « Naşterea Maicii Domnului » după o 
veche dorinţă a fiicei noastre drept mărturie a credinţei, a smereniei noastre spre slava lui 
Dumnezeu». 

Savârşită în anul... 

Acesta fiind testamentul meu, din libera mea voinţă, înțelegând să revoc orice alte 
dispoziţii din orice alte testamente, codiciluri sau scrisori particulare, l-am întocmit 
astăzi, la domiciliul meu în C-lung Muşcel, 19 septembrie 1942. » 

(Fond Tribunalul jud. Muşcel, dos. 5/1942, act autentic nr.550/1942). 

În anul 1948, Gică Ştefănescu îşi desăvârşeşte opera filantropică făcând următorul 
act de donaţie Academiei Române, la Bucureşti: "Subsemnatul Gică Ştefănescu, 
proprietar domiciliat în Bucureşti, Bulevardul Carol nr.73, consecvent cu cele ce am 
dispus prin testamentul meu autentificat de Tribunalul Muşcel, Secţia 1 la nr.500/1942, 
testament prin care am instituit Academia Română, legatara mea universală, fac prezentul 
act de donaţie în condiţiunile următoare: 

1) Donez Academiei Române prin reprezentanţii săi legali, casa mea din oraşul 
Câmpulung Muşcel, cu tot terenul pe care se găseşte această casă. Casa pe care o donez 
Academiei Române, prin actul de faţă, este moştenită de mine din străbuni, fiind model 
de stil vechi românesc, socotită ca cea mai reuşită casă din ţară în acest stil. Ea figurează 
ca atare în Tratatul de Arhitectură al d-lui arhitect Eugen Ghica Budeşti ; 

2) După încetarea mea din viaţă, Academia Română este obligată să înfiinţeze în această 
casă un muzeu regional care va purta numele Lily şi Margareta Gică Ştefănescu înscris pe 
frontispiciul vechii mele case, cu litere aurii şi desluşite. 

3) Îmi rezerv expres dreptul de a începe eu însumi în cursul vieţii mele organizarea 
muzeului de care se vorbeşte mai sus. 














2 Urmează în testament enumerarea unor rude, prieteni, medici, avocaţi, slujitori care aveau să primească, la intrarea în 
vigoare a testamentului, importante sume de bani, rente viagere, bijuterii, terenuri etc. Tot la acest capitol al 
testamentului, la litera « ] », se găseşte o dorinţă cu un cert caracter filantropic : « Cărtile mele ce se vor găsi în casele 
din Bucureşti şi în casele din Cămpulung, le dăruiesc Liceului de Fete din C-lung şi rog Academia Română să facă o 
bibliotecă înlăuntrul liceului, pe frontispiciul căreia să se imprime “ Biblioteca Lilly şi Margareta Gică Ştefănescu”. 

Dacă Academia Româna va dori să înceapă la această organizare în cursul vieţii 
mele, va trebui să aibă consimţământul meu expres şi scris, şi se va face sub directa şi 
exclusiva mea supraveghere. 

Dacă acest muzeu va începe să fie organizat cât de puţin fie prin străduinţele 
mele, fie prin ale Academiei Române, fie prin eforturi comune, îmi rezerv dreptul de a fi 
Directorul acelui muzeu, de la primele lui începuturi de organizare şi până la moartea 
mea, cu dreptul de a avea rezervate încăperile necesare în care să pot locui în această 
calitate, atunci când mă voi deplasa în Câmpulung. 

Academia nu are dreptul de a oferi locuinţa sub nici o formă în casă în timpul 
vieţii mele, fără consimţământul meu, care trebuie să fie expres, scris şi rămâne 
muzeului, casa fiind exclusiv rezervată pentru muzeu. 

Cele de mai sus sunt condiţii exprese şi esenţiale ale acestui act de danie. 

4) Academia Română este obligată să menţină după încetarea mea din viaţă, ca 
îngrijitoarele casei din Câmpulung, donată prin actul de faţă, cât vor trăi, pe femeile Ana 
Pircov şi Elena Pircov, care m-au servit cu devotament în timpul vieţii dându-le locuinţă 
şi un salar potrivit, echivalent cu cel al oamenilor de serviciu ai Academiei Române [|...]. 
5) Este bine înţeles că Academia Română nu este obligată să facă cheltuieli sau 
investiţiuni în casa pe care o donez prin actul de faţă, decât în limita şi mijloacele care 
vor reveni prin succesiunea mea şi ce-i revine prin actul de donaţiune ce am făcut pentru 
proprietatea Purcăreni, clădiri şi pădure. 

6) Subsemnatul Gică Ştefănescu, în dragostea şi pietatea pe care am purtat-o acestei case 
strămoşeşti, pentru adânca legătură ce am avut-o cu judeţul Muşcel şi oraşul Câmpulung, 
sunt convins că Academia Română va înţelege şi va binevoi a accepta această danie în 
condiţiunile în care am făcut-o pentru ca şi ea să contribuie la fundarea acestui muzeu, cu 
caracter de veche tradiţie românească. 

Drept care am făcut prezentul act de donaţie azi 19 ianuarie 1948.” 

(Fond Tribunalul jud. Muşcel, registrul 6/1947-1948, transcriere nr. 92/1948). 

Astăzi, generoasa donaţie a lui George (Gică) Ştefănescu este materializată în 
existenţa unei splendide instituţii culturale, cu profil etnografic, din Câmpulung, care 
urmăreşte conservarea tradițiilor etnoculturale muşcelene. 


20. Urianu Anastasie din Câmpulung, a donat Şcolii primare de băieți nr.l din 
Câmpulung un număr de 908 cărţi, în anul 1852, donaţie care, în acelaşi an, a stat la baza 
constituirii bibliotecii acelei şcoli. Majoritatea cărţilor erau scrise în limba franceză, 802, 
în limba germană erau 25 iar restul de 81 erau scrise în limba română. Datele despre 
această donaţie provin dintr-o situaţie statistică privind bibliotecile din Câmpulung, 
întocmită de Primăria oraşului Câmpulung, în anul 1940, în care se mai arăta că acea 
bibliotecă era frecventată de intelectualii din oraş, care solicitau, anual, între 50 şi 100 de 
cărți. (Fond Primăria oraşului Câmpulung, dos. 41/1940, f.10-11). 

CAPITOLUL IV 


DONAȚŢII-RELIGIE 





e-a lungul întregii noastre istorii, Biserica a fost mereu prezentă în viaţa 
oamenilor, la bine şi la greu, în toate momentele importante, atât în plan 
individual cât şi colectiv. De aceea, este explicabil faptul că, alături de actele 
filantropice faţă de copii şi de şcoală, donațiile pentru biserică sunt cele mai numeroase. 

Legătura atît de strânsă a oamenilor cu biserica este urmarea firească a unei 
simbioze începute odată cu etnogeneza noastră, acum aproape 2000 de ani. Ea, această 
legătură, s-a estompat doar parțial şi temporar în perioada ateismului comunist, fiind 
binecunoscute abuzurile de tot felul făcute de regimul totalitar asupra clerului şi a 
bisericii, în scopul absurd şi iluzoriu al crerii „omului nou”, rupt de tradițiile sale 
milenare. 

Dacă numărul mare de donaţii către biserică ar putea conduce la ideea că ea, 
biserica, a fost o beneficiară netă a operelor caritabile, se cuvine să evidenţiem şi un alt 
adevăr, acela că numeroşi preoţi şi slujitori ai bisericii au dăruit comunităţii bunuri din 
averea lor personală, pentru diferite nevoi sociale, în special pentru înfiinţarea de şcoli, 
fuind din acest punct de vedere, al exemplului personal, un model pentru ceilalți oameni. 

Cele mai multe donaţii prezentate în acest capitol au fost făcute pentru construirea 
de biserici noi şi pentru repararea şi înzestrarea celor existente. Printre donatori întâlnim 
atât oameni simpli, mireni obişnuiţi, cât şi adevărate personalități, precum Carol I, 
domnitorul României, care a donat, în anul 1869, suma de 300 galbeni pentru zidirea 
bisericii din Cetăţeni, judeţul Muşcel. Adesea, donațiile au urmărit nu doar construcţia 
sau reparația bisericii, a schitului sau a casei de rugăciuni ci şi a casei parohiale, astfel 
încât legătura dintre îndrumătorul spiritual al comunităţii şi credincioşi a fost foarte 
strânsă. lar biserica a fost mereu atentă faţă de ctitorii săi, imortalizându-i prin picturi şi 
inscripţii pe zidurile lăcaşurilor de cult şi pomenindu-i în rugăciuni, în cadrul serviciului 
religios. 

Nu în ultimul rând, trebuie să remarcăm faptul că operele caritabile din acest 
domeniu (ctitorii de lăcaşuri de cult, restaurări şi reparaţii, înzestrări etc.) au avut ca efect 
îmbogățirea, păstrarea şi conservarea unui fond de o valoare inestimabilă, cel al 
lăcaşurilor de cult, multe dintre acestea fiind clădiri de patrimoniu cultural, valoroase nu 
doar în plan material ci şi pentru că ne conferă o identitate clară în lumea contemporană. 


1. Aninoşeanu Dimitrie, arhimandrit din Câmpulung, a întocmit, la 5/17 februarie 1893, 
un testament olograf şi mistic, făcut în două exemplare şi lăsate, unul lui Nicuţ Pop, 
celălalt lui Ion Potoceanu, prieteni ai săi, care au fost desemnaţi totodată executori 
testamentari la încetarea sa din viaţă. Testamentul, atestat de Tribunalul Muşcel, 
menţiona că averea totală a arhimandritului era de 37.000 lei noi, sumă din care mai mult 
de jumătate a fost destinată unor scopuri filantropice, cele îndreptate către instituţii 
religioase fiind următoarele: 

- Schitul Nămăieşti, unde dorea să fie înmormântat, în curtea bisericii, îi lăsa, prin 
comitetul de maici, suma de 4000 lei. Cu aceşti bani, schitul urma să cumpere un loc 
pentru grădina de legume şi o căsuţă în oraşul Câmpulung „„[...] ca să aibă maicile unde 

găzdui când vine în oraş pentru neapăratele lor trebuinţe şi să nu mai facă supărări d-lor 
orăşeni cerşindu-le găzduire”; 

-„2000 două mii lei la Monastirea Aninoasa pentru învelişul trupului bisericii cu fier, 
turlele sunt învelite”. 

Restul banilor erau de asemenea dăruiţi, în sume mai mici, fie pentru facerea celor 
necesare înmormântării şi pomenirii sale, fie unor oameni care l-au ajutat de-a lungul 
vieţii sau unor persoane care aveau nevoie de ajutor. De asemenea, obiectele de cult din 
casă au fost dăruite unor mănăstiri şi biserici iar celelalte lucruri din casă au fost dăruite 
unor prieteni şi unor persoane de care s-a simţit ataşat. 

(Fond Prefectura jud. Muşcel., dos 1/1882-1938). 


2. Anastasescu I. Dimitrie, proprietar din Rucăr, judeţul Muşcel, donează bisericii cu 
hramul Adormirea Maicii Domnului din Rucărul de Jos, 100 dramuri de pădure în 
muntele Măra, din cele 524 ce le are, prevăzute în actul de împărțeală voluntară între 
moştenitorii Paraschiv Baştea, prin actul transcris de Tribunalul Muşcel sub nr. 
1541/1925. 

Cum muntele Măra făcea parte din Obştea moşnenilor rucăreni, a obţinut 
aprobarea acestei donaţii prin adresa nr. 1927/8/1932 a Ministerului Domeniilor, Direcţia 
Regimului Silvic. 

Donaţia pe care o face va constitui „Fondul loan Pr.Anastase” care va servi la 
întreţinerea edificiului acelui lăcaş de cult. 

(Fond Tribunalul jud. Muşcel, transcriere nr. 1805/1933). 


3. Apostolescu Paulina, văduvă, din comuna Dârmăneşti, judeţul Muşcel, donează 
Bisericii parohiale Valea Nandrii, din acea comună, un teren în întindere de 50 ari, cu 
pădure tânără pe el, situat în comuna Dârmăneşti, sat Valea Nandrii, învecinat la est cu 
gârla Caracălului, la vest cu izlazul comunal, la nord cu proprietatea vândută de 
donatoare inginerului Schmid şi la sud cu un teren pe care îl donează în aceeaşi zi 
minorei Valeria Pr. Gh. Ionescu. 

Donaţia o face cu condiţia ca terenul să fie folosit de preotul paroh, indiferent cine 
ar fi fost acesta, iar valoarea donaţiei a fost estimată la 1500 lei. 
(Fond Tribunalul jud. Muşcel, transcriere nr. 924/1934, act aut. nr 249/1934). 


4. Ana P. Gheorghe şi alţii, din comuna Topliţa, judeţul Argeş, donează Parohiei 
Topliţa, din drepturile lor aflate în devălmăşie, suprafaţa de 2100 mp. teren izlaz 
moştenesc, situat în punctul numit « Stogu » din comuna Topliţa. 

(Fond Tribunalul jud. Argeş, transcriere nr. 1585/1936 ). 


5. Angelescu Stelian şi Maria, soţi din comuna Moşoaia, judeţul Argeş, donează 
bisericii din comuna Moşoaia suprafaţa de 400 m.p. teren cu o construcție pe el, formată 
din două camere şi o sală. 

(Fond Tribunalul jud. Argeşl, transcriere nr. 4363/1936 ). 


6. Apostolescu Emanoil, <din comuna Dârmăneşti, judeţul Muşcel >, dăruieşte două 


pogoane teren bisericii satului Tămăşeşti, comuna Dârmăneşti, „pământ donat din 
vremuri vechi” după cum se arată într-un tabel cu proprietățile instituţiilor din acea 

comună, întocmit în anul 1907. Din acelaşi document al primăriei Dârmăneşti rezultă că, 
tot fără acte, a mai donat un pogon şi 12 prăjini biserici filale din satul Valea Nandrii, 
sat ce aparţinea tot de comuna Dârmăneşti, fiind considerat, ca şi ceilalți donatori, ctitor 
al acestor sfinte lăcaşe. 

(Fond Prefectura jud. Muşcel, dosar 63/1907, f. 118). 


7. Borănescu Maria, proprietară, domiciliată în Bucureşti, Calea Victoriei, dăruieşte 
bisericii cu hramul Sf. Nicolae din comuna Oeşti un teren în suprafaţă de 2730 mp. 
(Fond Tribunalul jud. Argeş, secţia notariat, act autentic nr.1776/1904). 


8. Bălilescu Ion Daniil, preot din comuna Bălileşti, judeţul Muşcel, dăruieşte Bisericii 
Adormirea Maicii Domnului din acea comună, « optsprezece metri pădure cu locul de 
sub ea în Băceasca, tarafu nr. 5, începând din poalele comunei Bălileşti şi mergând până 
în piscul Petreşti, învecinată la răsărit cu piscul Măgurei, la apus cu piscul Petreşti, la 
M.N. cu Dumitru N. Sârbu şi la M. zi cu moştenitorii lui Anton C. Popescu. » 

Biserica, prin reprezentanţii ei, urma să intre imediat în stăpânirea terenului, 
evaluat la 40.000 lei, şi avea obligaţia de a pomeni familia donatorului, de a folosi 
uzufructul proprietăţii pentru reparaţiile bisericii şi întreţinerea cultului divin cu cele 
trebuincioase. Actul s-a autentificat de Judecătoria Stâlpeni cu nr. 572 din 28 dec. 1921. 
(Fond Tribunalul jud. Muşcel, transcriere nr. 736/1922). 


9. Boştinescu Ioan, preot din comuna Trepteni, judeţul Argeş, „din dragoste desăvârşită 
pentru biserica ortodoxă creştină Cuvioasa Paraschiva, parohia Bălani din comuna 
Stoileşti” unde a fost paroh 7 ani, donează o bucată de teren rural, situat în satul Bulagei, 
comuna Stoileşti, în întindere de 3120 m.p., teren pe care îl cumpărase în anul 1912 şi pe 
care îl donează pentru construirea noii biserici centrale. 
(Fond Tribunalul jud. Argeş, transcriere nr.4208/1923). 


10. Brătulescu Gheorghe şi alţii, din comuna Gliganu de Jos, judeţul Argeş, în dorinţa 
de a înzestra comuna lor cu o biserică şi un cimitir, donează un teren în suprafaţă totală 
de 4500 m.p., situat în comuna Gliganu de Jos, învecinat [...] şi evaluat la suma de 
20.000 lei. Construcţia bisericii urma să înceapă în termen de cel mult 3 ani de la data 
donaţiei (1 martie 1926), în caz contrar actul devenind nul. 

Suprafaţa donată de Gh. Brătulescu era de 300 m.p. 
(Fond Tribunalul jud. Argeş, transcriere nr.1546/1926). 


11. Baciu Marin împreună cu alți 13 locuitori din comuna Topliţa, judeţul Argeş, 
donează Epitropiei Bisericii parohiale Topliţa un teren în suprafaţă de 25 ari (2500 m.p.), 
cu scopul construirii unei biserici în satul Topliţa. Epitropii bisericii puteau schimba, la 
nevoie, acest teren cu altul care ar fi oferit condiţii mai bune. 

(Fond Tribunalul jud. Argeş, transcriere nr. 4518/1927). 


12. Burnei Ion împreună cu alți 13 locuitori din comuna Topliţa, judeţul Argeş, donează 
Epitropiei Bisericii parohiale Topliţa un teren în suprafaţă de 25 ari (2500 m.p.), cu 
scopul construirii unei biserici în satul Topliţa. Epitropii bisericii puteau schimba, la 
nevoie, acest teren cu altul care ar fi oferit condiţii mai bune. 

(Fond Tribunalul jud. Argeş, transcriere nr. 4518/1927). 


13. Bălaşa Ion împreună cu alţi 13 locuitori din comuna Topliţa, judeţul Argeş, donează 
Epitropiei Bisericii parohiale Topliţa un teren în suprafaţă de 25 ari (2500 m.p.), cu 
scopul construirii unei biserici în satul Topliţa. Epitropii bisericii puteau schimba, la 
nevoie, acest teren cu altul care ar fi oferit condiţii mai bune. 

(Fond Tribunalul jud. Argeş, transcriere nr. 4518/1927). 


14. Baciu Ion împreună cu alți 13 locuitori din comuna Topliţa, judeţul Argeş, donează 
Epitropiei Bisericii parohiale Topliţa un teren în suprafaţă de 25 ari (2500 m.p.), cu 
scopul construirii unei biserici în satul Topliţa. Epitropii bisericii puteau schimba, la 
nevoie, acest teren cu altul care ar fi oferit condiţii mai bune. 

(Fond Tribunalul jud. Argeş, transcriere nr. 4518/1927). 


15. Bobic Simion şi Maria, soţi din satul Cicăneşti, comuna Oeşti, judeţul Argeş, 
donează bisericii parohiale din satul Cicăneşti suprafaţa de 1872 m.p. teren, situat în vatra 
acelui sat, cu scopul construirii unei case parohiale. Donatorii au pus condiţia ca orice 
preot al acelei parohii să le acorde gratuit serviciul înmormântării şi al altor slujbe, iar pe 
timpul vieţii să aibă rezervată o cameră în casa parohială. 

(Fond Tribunalul jud. Argeş, transcriere nr. 1971/1930). 


16. Bălăşescu Ioan, preot din comuna Bascovele, judeţul Argeş, „în dorinţa ce am avut 
din tinereţe de a se restaura ruinatul schit Bascovul, fost mănăstire de călugăriţe până în 
anul 1883, înfiinţat de fericitul ctitor Şerban Cantacuzino între anii 1665-1695, şi biserica 
acestui schit cu hramul Intrarea în Biserică, în care am fost botezat, cununat şi pe seama 
căreia am fost hirotonisit preot şi la care neîntrerupt servesc de la 1877, care aşezământ, 
prin bunăvoința şi stăruința Preasfințitului Episcop Nichita s-a reînfiinţat şi s-a aprobat de 
Sf. Sinod al Bisericei Române; în memoria mult iubitei mele fiice Florica, decedată în 
anul 1918 şi în amintirea numelui familiei mele dăruiesc Schitului Bascov din judeţul 
Argeş, ce aparţine de Sfânta Episcopie de Argeş, una bucată de pământ moştenesc, cu 
toate îmbunătățirile de sădiri şi clădiri, în suprafaţă de şase hectare în care intră şi 
cimitirul, situat în comuna Bascovele judeţul Argeş, şi se află de jur-împrejurul acestui 
schit şi învecinat la Răsărit cu delimitarea locuitorilor şi drumul satului, la Apus cu gârla 
Bascovul, la Miază Noapte cu viroaga scurgerii de apă, din izvorul fântânii şi la Miază Zi 
cu schimbul lui Nicolae N. Negescu, moşt. Vişeneşti şi moşt. Pr. Chiorăscu. 

Această donaţie va purta denumirea de ,, Fondaţia Florica Pr. lon Bălăşescu”. 

Dorinţa ce am este ca pentru reînfiinţarea acestui schit, acest bun să servească ca 
prim fond de întreţinere pentru maicile ce se vor orândui şi adăposti aici şi înfiinţarea 
unui atelier de industrie casnică naţională, o necesitate mult simțită în localitate, în care 
scop este anume pregătită cea mai încăpătoare cameră din câte are schitul. 

Pământul ce donez este liber de orice sarcini şi intră în folosinţa conducătorilor 
acestui aşezământ chiar de astăzi şi sub supravegherea Sfintei Episcopii de Argeş cu 
următoarele obligaţiuni şi dorinţe: 

IL. În fiecare an, în ziua de Florii, oblig pe cei care se folosesc de acest pământ, să 
facă rugăciuni, parastas şi prăznuire întru pomenirea fiicei mele Florica şi a celorlalți 

membri decedați ai familiei, punându-se de faţă în acea zi portretul fiicei mele Florica, 
care portret în cellalt timp se va păstra în biserică sau în casa stăricească. 

II. La vacanţele de preot şi diacon la acest aşezământ, rog cu smerenie pe Prea 
Sfinţitul Episcop Eparhial să binevoiască a prefera hirotonisirea unuia din urmaşii 
neamului meu de vor fi şi vor cere. 

III. În cazul când stareţia sau maicile ce vor fi în schit care singure sunt în drept a 
se folosi de venitul acestui pământ, nu-l vor putea cultiva pe cont propriu, în condiţiunile 
de va fi dat a se lucra în parte, să fie preferaţi urmaşii din neamul meu, care vor reînnoi şi 
pomii ce se vor usca. 

Subscrisul Econom M.D. Preoţescu, domiciliat în oraşul Piteşti, lucrând în numele 
consiliului eparhial al Sfintei Episcopii de Argeş[...] declar că accept în numele 
consiliului eparhial de Argeş pentru Mănăstirea Schitul Bascovul ce aparţine de 
Episcopia de Argeş donaţiunea ce se face de către preotul I. Bălăşescu prin acest act. 

Dispensăm pe redactorul actului de a cerceta registrele de sarcini. 

Făcut în dublu exemplar, care se vor ridica de către donator spre a se depune una 
la Sf. Episcopie iar cellalt exemplar se va preda la Mănăstirea Schitului Bascov spre 
păstrare ca document. 

Piteşti. 26 ianuarie 1932.” 

(Fond Tribunalul jud. Argeş, transcriere nr. 387/1932). 


17. Blegu Ioana Ştefana din comuna Geamăna, judeţul Argeş, donează bisericii filiale 
Geamăna, pendinte de parohia Bradu de Sus, cu hramul „Înălţarea Domnului”, din 
comuna Geamăna, suprafaţa de 624 m.p. teren 

(Fond Tribunalul jud. Argeş, transcriere nr. 5284/1934, act autentic nr. 3734/1934). 


18. Buciu Nicolae şi Marghioala, soţi din comuna Topliţa , judeţul Argeş, donează 
bisericii satului Bohari din comuna Topliţa, suprafaţa de 832 m. p. teren. 
(Fond Tribunalul jud. Argeş, transcriere nr. 486/1935). 


19. Baciu FI. Marin şi alţii din comuna Topliţa, judeţul Argeş, donează Parohiei Topliţa, 
din drepturile lor aflate în devălmăşie, suprafaţa de 2100 m.p. teren izlaz moştenesc, 
situat în punctul numit « Stogu », din comuna Topliţa. 

(Fond Tribunalul jud. Argeş, transcriere nr. 1585/1936 ). 


20. Baciu FI. Ion şi alţii din comuna Topliţa, judeţul Argeş, donează Parohiei Topliţa, 
din drepturile lor aflate în devălmăşie, suprafaţa de 2100 m.p. teren izlaz moştenesc, 
situat în punctul numit « Stogu », din comuna Topliţa. 

(Fond Tribunalul jud. Argeş, transcriere nr. 1585/1936 ). 


21. Buduluca Pantilimon Maria şi Buduluca Pantilimon Nicolaie, ambii din 
Câmpulung Muşcel, strada Traian nr.ll7, donează parohiei bisericii Schei din 
Câmpulung, cu hramul „Intrarea Maicii Domnului în Biserică”, 5 dramuri şi jumătate din 
proprietatea cu care era înscris N. Buduluca în tabelele Obştii Moşnenilor Câmpulungeni. 

Biserica urma să intre în stăpânirea dramurilor donate după încetarea din viaţă a 


donatorilor. Aceştia şi-au exprimat, prin actul de donaţie, dorința de a fi pomeniţi la 

slujbele religioase ce se vor oficia în acea biserică, cu următoarele nume: Nicolaie, Maria, 
Ilie eroul, Elena, Pantilimon şi Zoc. 

Actul de donaţie a fost întărit prin formula: „ Acest act nu va putea fi reziliat de 
nimeni din moştenitorii noştri, orice motive ar invoca.” 

Donaţia, evaluată la suma de 8000 lei, a fost primită cu recunoştinţă, din partea 
parohiei bisericii sus-amintite, de către preotul Ilie Dragomirescu, la data de 12 iulie 
1944, când s-a autentificat actul de donaţie. 

(Fond Tribunalul jud. Muşcel, dos.4/1944,act autentic nr.408/1944). 


22. Bizon I. Gh. Zinca, văduvă din comuna Albeşti, judeţul Muşcel, donează Adunării 
Religioase a Creştinilor după Evanghelie din comuna Albeşti suprafaţa de 225 m.p. teren 
situat în acea comună, punctul numit „în Pisc”. Terenul avea laturile de 15 metri şi se 
învecina la est cu apa de pe Valea Albeştilor, la nord cu drumul iazului iar la vest şi sud 
cu restul proprietăţii donatoarei. 

Donaţia s-a făcut către adunarea credincioşilor după Evanghelie, persoană juridică 
din acea comună, cu condiţia ca pe acel teren să se construiască o casă de rugăciune. 
(Fond Tribunalul jud. Muşcel, dos.12/1947, act autentic nr.1151). 


23. Barbu Belu, baron <din comuna Dârmăneşti, judeţul Muşcel >, dăruieşte un pogon şi 
zece prăjini bisericii filiale din satul Valea Nandrii, comuna Dârmăneşti, pentru curtea şi 
cimitirul acelei biserici, „pământ donat din vremuri vechi”, după cum se arată într-un 
tabel cu proprietăţile instituţiilor din acea comună, întocmit în anul 1907, cu menţiunea 


„acte nu există”. 
(Fond Prefectura jud. Muşcel, dosar 63/1907, f. 118). 


24. Constantin lon al Stanii, <din comuna Berevoeşti Pământeni, judeţul Muşcel>, 
dăruişte suprafața de 10 ari teren „mătură în lunculiţă” bisericii parohiale Berevoeşti 
Pământeni, „cu act din 1827, august 26” după cum se menţionează într-un tabel întocmit 
în anul 1907 de primăria comunei Berevoeşti Pământeni, document privitor la 
proprietăţile instituţiilor din comună. 

(Fond Prefectura jud. Muşcel, dosar 63/1907, f. 34). 


26. Carol I, domnitorul României, a donat, în anul 1869, suma de 300 galbeni, 
echivalentul a 2350 lei, pentru zidirea bisericii din Cetăţeni, judeţul Muşcel. Banii s-au 
trimis eşalonat, câte 50 galbeni lunar, începând cu luna martie 1869, pe măsura avansării 
lucrărilor, fiind depuşi în Casieria generală a judeţului Muşcel. 

(Fond Prefectura jud. Muşcel., dos 10/1869) 


27. Cârnaru N. Ion, proprietar din comuna Mihăeşti, judeţul Muşcel, dăruieşte epitropiei 
bisericii parohiale Sfinţii Voievozi din acea comună un teren în suprafață de 
douăsprezece prăjini mari, situat în comuna Mihăeşti, cu scopul ca pe acest teren să se 
reconstruiască sus-amintita biserică. La nevoie, epitropia putea să înfiinţeze un cimitir şi 
chiar o locuinţă pentru preot. 

Actul s-a încheiat la 21 martie 1906, în Câmpulung. 
(Fond Tribunalul jud.  Muşcel, act autentic nr.705/1906.) 

28. Ciocan Şt. Mihail şi alții, din comuna Slănic, judeţul Muşcel, donează Ministerului 
Cultelor, pentru reînfiinţarea Schitului de monahi cu hramul Naşterea Maicii Domnului şi 
Sfântul Anton, din comuna Slănic, o suprafaţă totală de 2,5 ha teren situat în acea 
comună, punctul « Poiana Schitului », pe care donatorii îl posedă în calitate de membri ai 
Obştii Moşnenilor Slăniceni. Donaţia făcută în favoarea schitului era condiționată de 
menţinerea Superiorului Schitului Slănic, Isidor Ghimpeţeanu, de către minister, în 
aceeaşi calitate la conducerea acelui schit, pe tot parcursul vieţii sale, pentru 
administrarea averii donate. 

În actul comun de donaţie, încheiat la data de 2 februarie 1924, în comuna 
Domnești, judeţul Muşcel, suprafaţa donată de Ciocan Mihail era de un hectar şi un sfert 
(12500 m.p.). 

(Fond Judecătoria de Ocol Rurală Domneşti, dos.3/1924). 


29. Ciocan Şt. Ion şi alții din comuna Slănic, judeţul Muşcel, donează Ministerului 
Cultelor, pentru reînfiinţarea Schitului de monahi cu hramul Naşterea Maicii Domnului şi 
Sfântul Anton, din comuna Slănic, o suprafaţă totală de 2,5 ha teren situat în acea 
comună, punctul « Poiana Schitului », pe care donatorii îl posedă în calitate de membri ai 
Obştii Moşnenilor Slăniceni. Donaţia făcută în favoarea schitului era condiționată de 
menţinerea Superiorului Schitului Slănic, Isidor Ghimpeţeanu, de către minister, în 
aceeaşi calitate la conducerea acelui schit,pe tot parcursul vieţii sale, pentru administrarea 
averii donate. 

În actul comun de donaţie, încheiat la data de 2 februarie 1924, în comuna 
Domnești, judeţul Muşcel, suprafaţa donată de Ciocan Ion era de 25 ari (2500 m.p.). 
(Fond Judecătoria de Ocol Rurală Domneşti, dos.3/1924). 


30. Cârjean Costache din Ocnele Mari, judeţul Vâlcea, donează Bisericii cu hramul 
« Intrarea în biserică » din satul Mijlocul, comuna Cremenari, judeţul Argeş, întreaga sa 
avere mobilă şi imobilă, evaluată la 50.000 lei, compusă din terenuri, clădiri, pădure etc., 
în comuna Cremenari. Biserica urma să intre în stăpânirea acelor bunuri după moartea 
donatorului, a soţiei sale şi a fiului său iar venitul rezultat din administrarea bunurilor 
urma să fie folosit pentru întreţinerea bisericii. 

(Fond Tribunalul jud. Argeş, transcriere nr. 4896/1925). 


31. Cicoiu Badea şi Maria, soţi şi alții din comuna Gliganu de Jos, judeţul Argeş, în 
dorinţa de a înzestra comuna lor cu o biserică şi un cimitir, donează un teren în suprafață 
totală de 4500 m.p., situat în comuna Gliganu de Jos, învecinat [...] şi evaluat la suma de 
20.000 lei. Construcţia bisericii urma să înceapă în termen de cel mult 3 ani de la data 
donației (| martie 1926), în caz contrar actul devenind nul. 

Suprafaţa donată de soţii Cicoiu era de 300 m.p. 
(Fond Tribunalul jud. Argeş, transcriere nr.1546/1926). 


32. Catrina Stan şi alții din comuna Gliganu de Jos, judeţul Argeş, în dorinţa de a 
înzestra comuna lor cu o biserică şi un cimitir, donează un teren în suprafaţă totală de 
4500 m.p., situat în comuna Gliganu de Jos, învecinat [...] şi evaluat la suma de 20.000 
lei. Construcţia bisericii urma să înceapă în termen de cel mult 3 ani de la data donaţiei 
(L martie 1926), în caz contrar actul devenind nul. 

Suprafaţa donată de Catrina Stan era de 300 m.p. 
(Fond Tribunalul jud. Argeş, transcriere nr.1546/1926). 


33. Cârstea Nicolae împreună cu alți 13 locuitori din comuna Topliţa, judeţul Argeş, 
donează Epitropiei Bisericii parohiale Topliţa un teren în suprafaţă de 25 ari (2500 m.p.), 
cu scopul construirii unei biserici în satul Topliţa. Epitropii bisericii puteau schimba, la 
nevoie, acest teren cu altul care ar fi oferit condiţii mai bune. 

(Fond Tribunalul jud. Argeş, transcriere nr. 4518/1927). 


34. Ciobanu Constantin împreună cu alți 13 locuitori din comuna Topliţa, judeţul 
Argeş, donează Epitropiei Bisericii parohiale Topliţa un teren în suprafaţă de 25 ari 
(2500 m.p.), cu scopul construirii unei biserici în satul Topliţa. Epitropii bisericii puteau 
schimba, la nevoie, acest teren cu altul care ar fi oferit condiţii mai bune. 

(Fond Tribunalul jud. Argeş, transcriere nr. 4518/1927). 


35. Ciutescu C. George din comuna Sălătrucu, judeţul Argeş, donează Epitropiei 
Bisericii parohiale Sălătrucu un teren situat în acea comună, în întindere de 1104 m.p,, 
evaluat la suma de 5000 lei, învecinat la Răsărit cu şoseaua judeţeană pe o lungime de 
24 m., la Apus cu terenul donatorului pe lungimea de 24 m., la Sud cu pârâul Kianţului 
pe o lungime de 46 m. şi la Nord cu un alt teren al donatorului, tot pe o lungime de 46 m. 

Donaţia a făcut-o pentru a se construi o biserică, « întrucât a devenit insuficientă 
biserica veche ridicată la 1811 de moşii mei Petru Popovici cu soţia sa Ancuţa şi fiul lor 
loan Popovici cu soţia sa loana. » Lângă hotarul de Apus urma să se construiască o casă 
parohială pentru slujbaşii bisericii. 

Cum biserica nu s-ar fi putut ridica fără contribuţia şi a celorlalți locuitori, 
donatorul a prevăzut ca terenul donat de el să fie administrat de epitropia bisericii iar 
venitul anual să constituie un fond inatacabil până la începerea lucrărilor. Schimbarea 
destinaţiei terenului dată de donator ar fi dus la anularea actului. Epitropia avea şi 
obligația de a împrejmui hotarul dinspre donator cu gard de ulucă, aşa cum acesta 
împrejmuise laturile dinspre Est şi Sud. 

Actul s-a autentificat la 26 noiembrie 1927, la Judecătoria Șuici, fiind transcris 
sub nr.374/1928 de Tribunalul Argeş. 

(Fond Judecătoria Şuici, dos. 10/1927, act autentic nr.474/1927). 

În anul 1930, Ciutescu George mai dăruieşte aceleiaşi biserici parohiale, cu 
hramul Sf. Nicolae din Salătruc, în completarea donaţiei din anul 1927, încă un teren în 
suprafaţă de aprox.500 m.p., vecin cu cel donat anterior, care era insuficient pentru 
construirea unei noi biserici şi a unei case parohiale. 

(Fond Tribunalul jud. Argeş, transcriere nr. 3811/1930). 


36. Coman lon Constantin, proprietar din comuna Albeşti, satul Cândeşti, judeţul 
Muşcel, donează bisericii din satul Cândeşti suprafaţa de 6 ari sau trei prăjini, teren situat 
în satul Cândeşti şi învecinat, la Est şi la Sud, cu restul proprietăţii donatorului, la Vest cu 
Gh. Tache Cândea şi la Nord cu cimitirul bisericii. Pe terenul donat se afla şi o casă de 
locuit care intra şi ea în această donaţie. 

Scopul donaţiei a fost ca o parte din acel teren să fie folosit pentru extinderea 
cimitirului iar restul , împreună cu casa de locuit, să servească drept casă parohială. 

Actul s-a încheiat la 9 ianuarie 1930, la Câmpulung, fiind acceptat cu recunoştinţă 
şi mulţumire, în numele enoriaşilor, de către preotul Al. Izbăşoiu. 
(Fond Tribunalul jud. Muşcel, dos. 1/1930, act autentic nr. 52/1930). 


37. Cristescu Dumitru din comuna Poiana Lacului, judeţul Argeş, donează Episcopiei 
eparhiei Argeş suprafaţa de 1600 m.p. teren situat în comuna Poiana Lacului, pe care se 
afla construită o casă, cu dimensiunile de 14 m (lungimea) şi 6 m (lăţimea). 

(Fond Tribunalul jud. Argeş, act autentic nr. 2117/1934, transcriere nr. 3443/1934). 


38. Călin F. Nicolae din comuna Berislăveşti, sat Robaia, judeţul Argeş, donează 
bisericii Robaia suprafaţa de 416 m.p.teren situat în punctul Priseaca, pentru a servi drept 
cimitir al acelei biserici. 

(Fond Tribunalul jud. Argeş, transcriere nr. 3336/1934). 


39. Constantinescu Ilie din comuna Fâlfani, judeţul Argeş, donează bisericii Sfinţii 
Voievozi din comuna Fâlfani, suprafaţa de 1254 m.p. teren situat în acea comună. 
(Fond Tribunalul jud. Argeş, act autentic nr. 1764/1934, transcriere nr. 3358/1934). 


40. Chinie Ion şi Ana, soţi, împreună cu Protopopescu T. Naftalina, toți din comuna 
Vulpeşti, judeţul Argeş, donează bisericii din acea comună suprafaţa de 2100 m.p. teren 
(1575 m.p. soţii Chinie, restul N. Protopopescu), cu scopul construirii noii biserici din 
comuna lor. 

Donatorii cereau ca în curtea bisericii ce urma a se construi să fie înmormântați 
împreună cu soţii sau cu soțiile lor. 
(Fond Judecătoria Costeşti, dos. 3/1939, act autentic nr.54/1939). 


41. Constantinescu Nicolae şi alți 1l moşneni din satul Slănic, comuna Domnești, 
judeţul Muşcel, dăruiesc schitului cu hramul „Naşterea Maicii Domnului” şi „Sfântul 
Anton”, care urma a fi reînfiinţat în acel sat, suprafaţa totală de 8 pogoane şi jumătate 
(aprox. 42500 m.p.), teren aflat în Înţărcătoarea de sud, punctul numit „Poiana Schitului”. 

Terenul era dăruit spre folosința monahilor din schit, care nu aveau voie să-l 
înstrăineze şi nici să-l arendeze. 

În act se mai specificau câteva prevederi referitoare la dreptul monahilor de a-şi 
paşte vitele în înţărcătoarea obştii şi de a-şi procura lemne de foc, fără plată, din pădurea 
obşti. 

Actul de donaţie s-a încheiat în anul 1919, la 5/22 octombrie, sub semnătura 
proprie a celor 12 donatori, a fost înmânat arhimandritului Nifon Ianculescu care l-a 
prezentat Tribunalului Muşcel spre transcriere abia la data de 19 decembrie 1941. 

Donaţia lui N. Constantinescu a fost de 2 pogoane (10000 m.p.) 

(Fond Tribunalul jud. Muşcel, transcriere nr. 1996/1941). 


42. Constantinescu N. Anton, idem, un pogon (5000 m.p.). 
(Fond Tribunalul jud. Muşcel, transcriere nr. 1996/1941). 


43. Ciocan Şt. loan, idem, o jumătate de pogon (2500 m.p.). 
(Fond Tribunalul jud. Muşcel, transcriere nr. 1996/1941). 

44. Ciocan Şt. Mihai, idem, o jumătate de pogon (2500 m.p.). 
(Fond Tribunalul jud. Muşcel, transcriere nr. 1996/1941). 


45. Cândea Niţă <din Cândeşti>, comuna Albeşti de Muşcel, judeţul Muşcel, a donat 24 
ari teren pentru cimitirul bisericii din satul Cândeşti dar nu a încheiat acte şi nu se poate 
stabili anul donaţiei. (Prefectura jud. Muşcel, dosar 63/1907, f. 18) 


46. Familia Costăchescu din Mioveni a dăruit suprafaţa de 986 m.p. teren bisericii din 
Mioveni, după cum rezultă dintr-o adresă din anul 1908 a primăriei comunei Mioveni 
către prefectura de Muşcel, terenul fiind „cedat fără acte de răposaţii Costăcheşti”. Pe 
acest teren s-a construit biserica şi curtea acesteia. 

(Fond Prefectura jud. Muşcel, dosar 63/1907, f. 201). 


47. Dinică I. Tinca din comuna Găvana - Valea Rea, judeţul Argeş, testează soţului său 
Gheorghe I. Dinică uzufructul pământului pe care îl moştenea de la primul ei soţ, Marin 
Florea, zis şi Rândaşu, „iar după încetarea lui din viaţă, proprietatea va trece de veci 
epitropiei bisericii cu hramul „Sfinţii Voievozi” din comuna Găvana, cătunul Meculeşti. 
Pământul este: 1) un petic de un pogon; 2) un pogon la apa Bascovului şi %4 pogoane şi 5 
prăjini tot la apa Bascovului, situat în comuna Găvana. Acest testament s-a autentificat cu 
nr. 1163/1900.” 

(Fond Tribunalul jud. Argeş, reg. 54/1907, transcriere nr. 1158/1907). 


48. Dianu Gheorghe, proprietar din comuna Ciomăgeşti, judeţul Argeş, donează 
Primăriei comunei Ciomăgeşti suprafaţa de 5000 m.p. teren situat în acea comună, pentru 
înfiinţarea unui cimitir al comunei. Primăria era obligată să împrejmuiască terenul în 
termen de doi ani şi să clădească o troiță care să fie folosită drept capelă. 

(Fond Tribunalul jud. Argeş, transcriere nr. 5980/1924). 


49. Dascălu Gh. Ion şi alţii, din comuna Slănic, judeţul Muşcel, donează Ministerului 
Cultelor şi Artelor suprafaţa totală de 2,5 ha teren situat în acea comună, punctul « Poiana 
Schitului », pentru reînfiinţarea Schitului de monahi cu hramul Sfântul Anton şi Naşterea 
Maicii Domnului. 

Terenul donat de Dascălu Gh. Ion avea suprafaţa de 50 ari (5000 mp.) şi, 
împreună cu terenurile celorlalți donatori, toţi membri ai Obştii Moşnenilor Slăniceni, 
Înţărcătoarea de Sud, forma un singur trup. 

Donaţia s-a făcut cu condiţia ca Ministerul Cultelor să le respecte atât donatorilor 
cât şi celorlalți membri ai obştii de moşneni, drumul de trecere către Gruiul Mare, drumul 
spre Lacul Mierlei şi drumul către Piscul dintre Văi şi Stănică, atât cu vitele cât şi cu 
carele. Totodată, donatorii doreau ca ieromonahul Isidor Ghimpeţeanu care «a depus 
mult zel şi activitate pentru reconstruirea schitului şi înzestrarea sa cu această donaţiune, 
ținem ca Sfinţia sa să servească la acest schit de monahi cât timp va trăi ». Actul s-a 
încheiat la data de 9 februarie 1924, în comuna Domnești, judeţul Muşcel. 

( Fond Judecătoria de Ocol Rurală Domnești, dos. 3/1924). 

50. Dudu Gh.Nicolae şi alții, din comuna Slănic, judeţul Muşcel, donează Ministerului 
Cultelor şi Artelor suprafaţa totală de 2,5 ha teren situat în acea comună, punctul « Poiana 
Schitului », pentru reînfiinţarea Schitului de monahi cu hramul Sfântul Anton şi Naşterea 
Maicii Domnului. 

Terenul donat de Dudu Gh. Nicolae avea suprafaţa de 25 ari (2500 mp.) şi, 
împreună cu terenurile celorlalți donatori, toţi membri ai Obştii Moşnenilor Slăniceni, 
Înţărcătoarea de Sud, forma un singur trup. 

Donaţia s-a făcut cu condiţia ca Ministerul Cultelor să le respecte atât donatorilor 
cât şi celorlalți membri ai obştii de moşneni, drumul de trecere către Gruiul Mare, drumul 
spre Lacul Mierlei şi drumul către Piscul dintre Văi şi Stănică, atât cu vitele cât şi cu 
carele. Totodată, donatorii doreau ca ieromonahul Isidor Ghimpeţeanu care «a depus 
mult zel şi activitate pentru reconstruirea schitului şi înzestrarea sa cu această donaţiune, 
ținem ca Sfinţia sa să servească la acest schit de monahi cât timp va trăi ». Actul s-a 
încheiat la data de 9 februarie 1924, în comuna Domnești, judeţul Muşcel. 

( Fond Judecătoria de Ocol Rurală Domneşti, dos. 3/1924). 


51. Dascălu I. Ion şi alţii din comuna Slănic, judeţul Muşcel, donează Ministerului 
Cultelor şi Artelor suprafaţa totală de 2,5 ha teren situat în acea comună, punctul « Poiana 
Schitului », pentru reînfiinţarea Schitului de monahi cu hramul Sfântul Anton şi Naşterea 
Maicii Domnului. 

Terenul donat de Dascălu I.lon avea suprafaţa de 25 ari (2500 m.p.) şi, împreună 
cu terenurile celorlalţi donatori, toţi membri ai Obştii Moşnenilor Slăniceni, Înţărcătoarea 
de Sud, forma un singur trup. 

Donaţia s-a făcut cu condiţia ca Ministerul Cultelor să le respecte atât donatorilor 
cât şi celorlalți membri ai obştii de moşneni, drumul de trecere către Gruiul Mare, drumul 
spre Lacul Mierlei şi drumul către Piscul dintre Văi şi Stănică, atât cu vitele cât şi cu 
carele. Totodată, donatorii doreau ca ieromonahul Isidor Ghimpeţeanu care «a depus 
mult zel şi activitate pentru reconstruirea schitului şi înzestrarea sa cu această donaţiune, 
ținem ca Sfinţia sa să servească la acest schit de monahi cât timp va trăi ». Actul s-a 
încheiat la data de 9 februarie 1924, în comuna Domnești, judeţul Muşcel. 

( Fond Judecătoria de Ocol Rurală Domneşti, dos. 3/1924). 


52. Dudu Gh. Petre şi alții din comuna Slănic, judeţul Muşcel, donează Ministerului 
Cultelor, pentru reînfiinţarea Schitului de monahi cu hramul Naşterea Maicii Domnului şi 
Sfântul Anton din comuna Slănic, o suprafaţă totală de 2,5 ha teren situat în acea comună, 
punctul « Poiana Schitului », pe care donatorii îl posedau în calitate de membri ai Obştii 
Moşnenilor Slăniceni. Donaţia făcută în favoarea schitului era condiţionată de menţinerea 
Superiorului Schitului Slănic, Isidor Ghimpeţeanu, de către minister, în aceeaşi calitate la 
conducerea acelui schit, pe tot parcursul vieţii sale, pentru administrarea averii donate. 

În actul comun de donaţie, încheiat la data de 2 februarie 1924, în comuna 
Domnești, judeţul Muşcel, suprafaţa donată de Petre Dudu era de un pogon (5000 m.p.). 
(Fond Judecătoria de Ocol Rurală Domneşti, dos.3/1924). 


53. Ducan Grigore din comuna Piscani, judeţul Muşcel, dăruieşte Bisericii Sf. Nicolae 


din comuna Piscani o casă compusă din două camere cu prispă şi învelită cu şiţă, pentru a 
fi folosită drept casă parohială. Biserica urma să mute casa de pe terenul donatorului pe 

terenul său, aflat în vecinătate, în termen de cel mult doi ani de zile. Valoarea donaţiei a 
fost apreciată la suma de 4000 lei. 
(Fond Judecătoria de Ocol Rurală Ştefăneşti, dos.5/1929 ; vezi şi fond Tribunalul jud. 
Muşcel, transcriere nr. 293/1929). 


54. Dinu lon şi Maria, soţi din comuna Costeşti, judeţul Argeş, dăruiesc Parohiei 
bisericii Adormirea Maicii Domnului din Costeşti suprafaţa de 150 m.p. teren în acea 
comună, pentru extinderea cimitirului sătesc. 

(Fond Tribunalul jud. Argeş, transcriere nr. 1253/1931). 


55. Dumitrescu C. Dumitra şi Şerban N.I. Ilinca, ambele din comuna Săpata de Jos, 
judeţul Argeş, donează epitropiei bisericii Mârteşti, cu hramul Cuvioasa Paraschiva, două 
petice de teren, în suprafaţă de 7 ari, respectiv 2 ari, situate în acea comună. Ambele 
terenuri formau un singur trup, evaluat la 3000 lei, iar condiţia donaţiei a fost ca epitropia 
să construiască pe acel teren noul local de biserică. 

(Fond Tribunalul jud. Argeş, transcriere nr. 560/1938). 


56. Dascălu Gh. loan şi alți 1l moşneni din satul Slănic, comuna Domnești, judeţul 
Muşcel, dăruiesc schitului cu hramul „Naşterea Maicii Domnului” şi „Sfântul Anton”, 
care urma a fi reînfiinţat în acel sat, suprafaţa totală de 8 pogoane şi jumătate (aprox. 
42500 m.p.), teren aflat în Înţărcătoarea de sud, punctul numit „Poiana Schitului”. 

Terenul era dăruit spre folosința monahilor din schit, care nu aveau voie să-l 
înstrăineze şi nici să-l arendeze. 

În act se mai specificau câteva prevederi referitoare la dreptul monahilor de a-şi 
paşte vitele în înțărcătoarea obştii şi de a-şi procura lemne de foc, fără plată, din pădurea 
obşti. 

Actul de donaţie s-a încheiat în anul 1919, la 5/22 octombrie, sub semnătura 
proprie a celor 12 donatori, a fost înmânat arhimandritului Nifon Ianculescu care l-a 
prezentat Tribunalului Muşcel spre transcriere abia la data de 19 decembrie 1941. 

Donaţia lui loan Gh. Dascălu a fost de o jumătate de pogon (2500 m.p.). În plus, 
donatorul şi-a rezervat dreptul de a ajuta la facerea mănăstirii. 

(Fond Tribunalul jud. Muşcel, transcriere nr. 1996/1941). 


57. Dinu preotul <din comuna Beleţi Negreşti, judeţul Muşcel >, a dăruit 24 ari bisericii 
din satul Negreşti, în scriptele primăriei din anul 1907 existând menţiunea „cedat de 
preotul Dinu, unchiul Alecsiilor, decedat, fără acte, din vechime.” 

(Fond Prefectura jud. Muşcel, dosar 63/1907, f. 58). 


58. Eustatiade Mihail, mare proprietar din comuna Ciulniţa, judeţul Muşcel, a construit 
în comuna sa, în care s-a stabilit în jurul anului 1870, biserica catedrală cu hramul Sf. 
Împărați Constantin şi Elena, între anii 1881 şi 1887, pe un teren de 2800 m.p., donat tot 
de el. Biserica din Ciulniţa a mai primit, prin testamentul ctitorului său, suma de 80.000 
lei în scopul întreţinerii, dotării cu cele necesare şi plăţii salariilor personalului de cult şi a 
servitorilor. Prin acelaşi testament, biserica mai primea, la încetarea din viaţă a ctitorului 
său, casele din Ciulniţa ale lui M. Eustatiade precum şi odoarele bisericeşti şi icoanele ce 
se aflau în aceste case. 

(Fond Prefectura jud. Muşcel, dosar 63/1907, f. 105). 


59. Eremia Alexandru şi alţii, din comuna Topliţa, judeţul Argeş, donează Parohiei 
Topliţa, din drepturile lor aflate în devălmăşie, suprafaţa de 2100 m.p. teren izlaz 
moştenesc, situat în punctul numit « Stogu » din comuna Topliţa. 

(Fond Tribunalul jud. Argeş, transcriere nr. 1585/1936 ). 


60. Erbaşu I. Gheorghe, domiciliat în comuna Corbeni, judeţul Argeş, în calitate de 
donator, şi avocat C. Popescu, Prefectul judeţului Argeş, în calitate de donatar, au 
încheiat, la 13 august 1943, următorul contract de donaţie: 

„Art. 1. Eu Gheorghe I. Erbaşu, declar că donez Prefecturii judeţului Argeş un 
teren situat în comuna Corbeni, jud. Argeş, în suprafaţă de 12.663 m.p., vecin la R. cu 
restul ce-mi rămâne din terenul ce am obţinut prin schimb conform actului de schimb 
autentificat de Tribunalul Argeş [...], la A. cu proprietatea Dr. lon Gh. Erbaşu, la M.N. 
cu drumul mare al Predealului şi la M.Zi cu satul model Antoneșşti, fost islazul „La 
Pluta”. 

Art. 2. Terenul este cuprins în planul întocmit de arhitectul R. Bordenache la 25 
iulie 1943 , plan care face parte integrantă din prezentul act, formând o linie dreaptă 
înspre Răsărit pe strada indicată în plan ca stradă de viitor şi exceptându-se terenul 
indicat în plan ca necesar pentru dezvoltarea şcolii horticole, în suprafaţă de circa 2990 
m.p. 

Art. 3. Donaţiunea o fac cu condiţiunea expresă ca terenul respectiv să servească 
pentru extinderea satului model „Antoneşti” şi în special pentru construirea bisericii 
satului şi cimitirului respectiv, din care îmi rezerv un loc pentru cavou, indicat la punctul 
nr.] din plan. 

Dacă construcția bisericii nu se desăvârşeşte în termen de trei ani de la 
autentificarea acestui act, terenul îmi revine de drept înțelegând să folosesc uzufructul 
terenului tot timpul până la târnosirea bisericii în măsura în care este posibil faţă de 
depozitarea de material şi nevoile şantierului de construcție. 

Art. 4. Eu av. C. Popescu, Prefectul judeţului Argeş, lucrând în numele şi pentru 
Prefectura judeţului Argeş, declar că accept donația ce se face în scopul mai sus arătat şi 
mulțumesc în mod deosebit donatorului care, prin gestul său, se aşează în rândul ctitorilor 
satului « Antoneşti ». 

Art. 5. Pentru stabilirea drepturilor fiscului evaluăm terenul ce se donează la suma 
de lei 50.000 (cinci zeci de mii), renunțând la cercetarea registrelor de sarcini. ». 

(Fond Tribunalul jud. Argeş, dos.12/1943, act autentic nr. 1141/1943, transcriere nr. 
2192/1943 ). 


61. Furduescu Ana, născută Vrăbiescu, proprietară din comuna Şuici, plasa Loviştei, 
judeţul Argeş, a lăsat, prin testament, bisericii cu hramul Sf. Nicolae din Şuici, o treime 
din moşiile sale numite „Soba” şi „Paltinul” din comuna Şuici, celelalte două treimi fiind 
moştenite de sora sa, Safta Vrăbiescu, (aceasta şi-a donat partea sa de moşie printr-un act 
similar), şi de nepoata lor, Safta I. Brătianu. Prin testament s-a stabilit obligaţia epitropiei 
şi a slujitorilor bisericii de a se îngriji, timp de trei ani, de pomenirea sa după tradiţia 
creştin-ortodoxă. 

(Fond Tribunalul jud. Argeş, reg. 5/1886, act 242). 

62. Filipescu P. Sofia, reprezentată prin soţul său Paraschiv Filipescu, Muşatescu Al. 
Elena, cu consimţământul soţului său, Al. Muşatescu, toţi din Câmpulung, şi Stănescu 
Gh. Elena, văduvă din Piteşti, ,, tustrele fiice şi moştenitoare ale decedatului nostru tată 
Tache G. Vlădescu, fost proprietar în comuna Dârmănegşti, jud. Muşcel, declarăm că, în 
vederea sentimentelor de buni creştini ale decedaţilor noştri părinți Tache G. Vlădescu şi 
Zoe Tache Gh. Vlădescu, care sunt înmormântați în cimitirul com. Dârmăneşti, precum şi 
în vederea perpetuării memoriei lor şi pomenirii de veci a numelor lor în biserica acestei 
comune şi ca un act de recunoştinţă din partea noastră către părinţii noştri, conduse şi noi 
de dragostea creştinească, declarăm că dăruim preotului lon C. Badea, parohul bisericii 
com. Dârmăneşti, pentru această biserică, în plină proprietate şi fără nicio condiţiune 
următoarele imobile: 

[) Petecul de pământ dintre cimitirul bisericii şi grădina de la Zinca în suprafaţă de 6 arii, 
cu destinaţiunea de a se încorpora la acest cimitir, mai puţin atâta cât va fi de trebuinţă 
pentru aşezarea pe acest petec a monumentului Eroilor, ce este a se ridica în comună. 

II) O jumătate hectar pământ, pe care îl determinăm prin aceste puncte [...] 

Pământul acesta, fiind zăvoi şi arătură, stipulăm că, dacă preotul personal ar voi 
să-l schimbe cu alt pământ al său, va fi obligat a da bisericii în altă parte alt pământ de 
aceeaşi întindere şi calitate, consimţită de Epitropia Bisericii. 

Donaţia, evaluată la suma de 1000 lei, a fost acceptată de parohul Bisericii 
„Adormirea Maicii Domnului”, care s-a obligat să respecte stipulaţiile actului. 

(Fond Tribunalul jud. Muşcel, dos.12/1922, act autentic nr. 1350). 


63. Fulga Şt. Mihai şi alții, din comuna Gliganu de Jos, judeţul Argeş, în dorinţa de a 
înzestra comuna lor cu o biserică şi un cimitir, donează un teren în suprafaţă totală de 
4500 m.p., situat în comuna Gliganu de Jos, învecinat [...] şi evaluat la suma de 20.000 
lei. Construcţia bisericii urma să înceapă în termen de cel mult 3 ani de la data donaţiei 
(1 martie 1926), în caz contrar actul devenind nul. Suprafaţa donată de Fulga Şt. Mihai 
era de 300 m.p. 

(Fond Tribunalul jud. Argeş, transcriere nr.1546/1926). 


64. Florea Marin, idem, 600 m.p. 
(Fond Tribunalul jud. Argeş, transcriere nr.1546/1926). 


65. Florescu Petre, doctor, domiciliat în Piteşti, bulevardul Elisabeta Doamna nr.2, a 
redactat la 20 august 1936, pe când se afla la Băile Buziaş, un testament olograf în care, 
pe lângă prevederile prin care lăsa soţiei sale, Ana, şi altor persoane, diferite drepturi 
băneşti şi bunuri, a inclus şi câteva clauze cu un evident caracter filantropic, unele dintre 
acestea fiind destinate bisericii: 

„3. Se va consemna la Casa de Depuneri rentă aducând un venit de lei 3000 formând 
fondul Dr. P. Florescu şi pe numele Casei Bisericilor din Bucureşti, ca să-i predea 
Bisericii din comuna Scheiu, jud. Argeş, comuna mea natală, cu obligaţiunea ca <de> 
suma de 1000 lei să se cumpere lumânări şi untdelemn şi să se plătească preotului 500 lei 
pentru pomenit iar cu restul de 2000 lei să se facă la Florii ziua numelui tatălui meu şi la 
Sf. Maria (15 august) ziua mamei mele, câte un parastas, cumpărând de suma de 1000 lei 
la fiecare parastas pâine, friptură, băutură, ţuică şi vin, anunțând pe locuitori de parastas 

şi pe un membru din familia D. Dumitrescu şi Petre Trandafil, ca delegat al familiei ca să 
se facă cât mai bine pentru oameni şi dacă se poate şi o masă la care să se cumpere cele 
necesare din suma de una mie lei. Preotul va fi obligat să justifice întrebuinţarea sumei de 
lei 3000 prin acte justificative, care se va face către Casa Bisericilor din Bucureşti. 
4. Va consemna la Casa de Depuneri din Bucureşti, rentă care să aducă un venit de lei 
3000 formând fondul Ana şi Dr. P. Florescu pe numele Casei Bisericilor din Bucureşti, 
pe care-i va da suma de lei 1000 preotului căruia aparţine domiciliul nostru în Piteşti sau 
Bucureşti pentru aprinderea candelei la mormânt, din ei 500 lei fiind pentru pomenit, iar 
cu cele 2000 lei va face două parastase pe an, unul la 9 septembrie, ziua soţiei mele şi la 
29 iulie (Sf. Petre) [sic! Sf. Petru este pe 29 iunie-n.a.], ziua numelui meu. La fiecare 
parastas se va da la Pâinea zilei (pentru săraci) suma de 800 lei pentru masa săracilor.” 
Testamentul, din care am reprodus doar prevederile cu caracter filantropic, se 
încheie cu o frază care trebuie consemnată: „Doresc ca corpul meu să fie îmbălsămat, 
depus într-o boltă până se va zidi cavoul, să mi se facă o înmormântare simplă, fără 
discursuri funebre, cel mai bun discurs fiind cuprinsul acestui testament, care oglindeşte 
dorinţa sufletului meu”. 
(Fond Prefectura jud. Argeş, dos. 55/1941, f. 4-8) 


66. Fiţa F. Nicolae şi alţii, din comuna Topliţa, judeţul Argeş, donează Parohiei Topliţa, 
din drepturile lor aflate în devălmăşie, suprafaţa de 2100 m.p. teren izlaz moştenesc, 
situat în punctul numit « Stogu », din comuna Topliţa. 

(Fond Tribunalul jud. Argeş, transcriere nr. 1585/1936 ). 


67. Florescu I. Elena, preoteasă, din comuna Hinţeşti, judeţul Argeş, donează Parohiei 
bisericii Băsângeşti din comuna Hinţeşti, suprafaţa de 200 m.p. teren împreună cu casa ce 
era construită pe acel teren. 

(Fond Tribunalul jud. Argeş, transcriere nr. 5581/1936 ). 


68. Florea Ion din comuna Şuici, judeţul Argeş, donează Parohiei bisericii Şuici de peste 
râu suprafaţa de 504 m.p. teren situat în satul Enculeşti. Donatorul cumpărase terenul în 
anul 1938 iar donația a făcut-o pentru mărirea terenului pe care urma să se construiască 
biserica din satul Enculeşti. Actul a fost autentificat de Judecătoria Curtea de Argeş la 
nr.626/1938. 

(Fond Tribunalul jud. Argeş, transcriere nr. 4955/1938). 


69. Florescu Gh. Gheorghe, proprietar din Câmpulung Muşcel, donează bisericii Sf. 
Nicolae din satul Valea Româneştilor, comuna Bilceşti, judeţul Muşcel, suprafaţa de 350 
m.p. teren situat în satul Valea Româneştilor. 

Donaţia o face în urma cererii preotului acelei biserici, Roman Ionescu, pentru a 
se mări curtea bisericii şi cimitirul satului. 
(Fond Tribunalul jud. Muşcel, dos. 5/1942, act autentic nr. 462/1942 ). 


70. Ghiţă Radu din comuna Vâlcelele, judeţul Argeş, dăruieşte Bisericii filiale cu 
hramul Sfântul Nicolae din acea comună, un teren de cultură în suprafaţă de aprox. o 

jumătate de hectar, evaluat la 500 lei, donatorul urmând a fi trecut între binefăcătorii 
acelei biserici. 
(Fond Tribunalul jud. Argeş, transcriere nr. 91/1922 ; act autentic nr. 32/1922). 


71. Georgescu Nae din comuna Poeniţa, judeţul Muşcel, donează Administraţiei Casei 
Bisericii un teren în întindere de 152 m.p., situat în satul Goleşti-Râurile din acea 
comună, cu scopul de a se construi o nouă biserică. 

Imobilul donat valora 1000 lei iar donatara intra in posesia imobilului donat de 
îndată, fără nici o condiţie. 
(Fond Tribunalul jud. Muşcel, dos. 4/1926, act autentic nr.676). 


72. Georgescu Dumitru, învăţător pensionar din comuna Bradu de Jos, judeţul Argeş, 
donează Bisericii parohiale Rotuleşti din acea comună, suprafaţa de 10.000 m.p. teren 
împreună cu toate sădirile aflate pe el. Terenul fusese cumpărat anterior de donator, iar 
donația a făcut-o cu scopul ca biserica, după încetarea lui din viaţă (când urma să intre în 
posesia terenului donat), să facă două parastase, constând dintr-o colivă şi lumânări 
pentru rugăciune, unul la Sf. Dumitru şi celălalt în Sâmbăta Morților, în fiecare an, atât în 
memoria lui cât şi a soţiei lui, răposată deja, Tănasa. 

Dacă biserica ar fi vândut terenul, urma ca din banii încasaţi să se constituie un 
fond la o bancă sub numele de „Fondul Dumitru Georgescu” din care să se facă şi 
cheltuielile cu parastasele. 

Preotul bisericii donatare, Virgil Marinescu, a primit donația „cu toată 
recunoştinţa” şi a declarat că va respecta toate clauzele din act. 

(Fond Tribunalul jud. Argeş, transcriere nr. 3317/1931; vezi şi fond Judecătoria Piteşti, 
act autentic nr.1698/1931 ). 


73. Ghica Anastase, proprietar din Rucăr, judeţul Muşcel, dăruieşte parohiei Rucăr de 
Mijloc, biserica filială numită Rucăru de Sus, cu hramul Sfinţii mucenici Gheorghe şi 
Dimitrie, suprafaţa de 680 m.p. teren, pentru a fi folosit drept cimitir, situat în 
continuarea cimitirului existent, înspre răsărit. 

Actul a fost scris în dublu exemplar de către donator, la 12 ianuarie 1924, unul 
fiindu-i înmânat preotului paroh Gh. Arnăuţescu, şi a fost transcris abia la 15 iunie 1935. 
(Fond Tribunalul jud. Muşcel, transcriere nr. 1910/1935 ). 


74. Ghiţă 1. Florea din comuna Cireşu, judeţul Argeş, donează Bisericii parohiei Cireşu, 
la data de 20 octombrie 1935, suprafaţa de 312 m.p. teren, situat în acea comună, scopul 
donaţiei nefiind precizat. 

(Fond Tribunalul jud. Argeş, transcriere nr. 6787/1935, act autentic nr.2954/1935). 


75. Girescu Ana şi Teodoru E. Estelle, mama sa, unice moştenitoare ale tatălui, respectiv 
soţului lor, Emilian Teodoru, în consens cu dorinţa exprimată de acesta înainte de a muri, 
dăruiesc bisericii cu hramul Sf. Dumitru din comuna Ştefăneşti, satul Târgu Dealului, 
judeţul Muşcel, următoarele bunuri: 

a) Titlurile emisiune 1916-1919, în valoare de 200.000 lei, depuse pe numele acelei 
biserici la Casa de Depuneri şi Consemnaţiuni Bucureşti, donatoarele formulând şi câteva 
condiţii (păstrarea perpetuă, pe numele bisericii, a titlurilor, şi folosirea numai a venitului 

lor, întrebuinţarea veniturilor rezultate numai pentru buna întreţinere a bisericii şi a 
cimitirului, numirea unui membru al familiei donatoarelor în comitetul parohial, 
realizarea unor servicii religioase pentru persoanele ce vor fi înmormântate în cavoul 
familiei etc); 

b) O suprafaţă de 5700 m.p. teren cu vie pe el, care începea de la Şoseaua naţională 
Bucureşti-Piteşti şi care se învecina cu via proprietatea familiei Enigărescu, teren pe care 
se afla şi cavoul familiei. Donatoarele au prevăzut câteva condiţii privitoare la 
întreţinerea cavoului; 

c) Sumele de 5815 lei şi 2602 lei pe care numiții Ştefan Velcioiu şi Andrei Gorgoi le 
datorau răposatului Emilian Teodoru, în urma unor împrumuturi. 

(Fond Judecătoria Stefăneşti, dos. nr.9/1937, act autentic din 7 sept. 1937; vezi şi fond 
Tribunalul Muşcel, transcriere nr.2373/1937). 


76. Georgescu Tudor şi Constantina, soţi din comuna Bradurile, judeţul Argeş, donează 
bisericii parohiale Rotuleşti din comuna Bradurile, două petice de pământ cu o suprafaţă 
totală de cinci prăjini sau 1040 m.p. 

(Fond Tribunalul jud. Argeş, act autentic nr.2028/1939, transcriere nr. 4022/1939 ). 


77. Georgescu Petre Titi, avocat din Câmpulung, ginerele cunoscutului filantrop Oprea 
Iorgulescu, donează Parohiei II din comuna Drăghici, judeţul Muşcel, suprafaţa de 25 ari 
teren din căminul casei sale, aflat în acea comună, cu scopul ca acea parohie, nou 
înfiinţată, să construiască, pe terenul donat, localul viitoarei biserici. 

Donatorul ruga ca, printre ctitorii bisericii, să fie trecută şi răposata sa soţie, 
Florica. (Fond Tribunalul jud. Muşcel, act autentic nr. 227/1940, transcriere nr. 
691/1940). 


78. Hera lon <din comuna Berevoeşti Pământeni, judeţul Muşcel>, dăruieşte 8 ari teren 
livadă bisericii parohiale din Berevoeşti Pământeni, „cu act din 1878, aprilie 20”, aşa cum 
reiese dintr-un tabel întocmit de primăria comunei Berevoeşti Pământeni, în care sunt 
menţionate proprietățile instituţiilor din comună . 

(Fond Prefectura jud. Muşcel, dosar 63/1907, f. 34). 


79. Hera C. Nicolae şi alţii, din comuna Slănic, judeţul Muşcel, donează Ministerului 
Cultelor şi Artelor suprafaţa totală de 2,5 ha teren situat în acea comună, punctul « Poiana 
Schitului », pentru reînfiinţarea Schitului de monahi cu hramul Sfântul Anton şi Naşterea 
Maicii Domnului. 

Terenul donat de Hera Nicolae avea suprafaţa de 25 ari (2500 m.p.) şi, împreună 
cu terenurile celorlalţi donatori, toţi membri ai Obştii Moşnenilor Slăniceni, Înţărcătoarea 
de Sud, forma un singur trup. 

Donaţia s-a făcut cu condiţia ca Ministerul Cultelor să le respecte atât donatorilor 
cât şi celorlalți membri ai obştii de moşneni, drumul de trecere către Gruiul Mare, drumul 
spre Lacul Mierlei şi drumul către Piscul dintre Văi şi Stănică, atât cu vitele cât şi cu 
carele. Totodată, donatorii doreau ca ieromonahul Isidor Ghimpeţeanu, care «a depus 
mult zel şi activitate pentru reconstruirea schitului şi înzestrarea sa cu această donaţiune, 
ținem ca Sfinţia sa să servească la acest schit de monahi cât timp va trăi ». Actul s-a 
încheiat la data de 9 februarie 1924, în comuna Domnești, judeţul Muşcel. 


117 


( Fond Judecătoria de Ocol Rurală Domneşti, dos. 3/1924). 


80. Hodoroagă F. Gheorghe din comuna Milcoiu, judeţul Argeş, donează Parohiei cu 
hramul Adormirea Maicii Domnului din acea comună, suprafaţa de 1000 m.p. teren 
moştenesc. 

(Fond Tribunalul jud. Argeş, transcriere nr. 363/1936, act autentic nr.19/1936). 


81. Hera P. Oprina şi alți ll moşneni din satul Slănic, comuna Domnești, judeţul 
Muşcel, dăruiesc schitului cu hramul „Naşterea Maicii Domnului” şi „Sfântul Anton”, 
care urma a fi reînfiinţat în acel sat, suprafaţa totală de 8 pogoane şi jumătate (aprox. 
42500 m.p.), teren aflat în Înţărcătoarea de sud, punctul numit „Poiana Schitului”. 

Terenul era dăruit spre folosința monahilor din schit, care nu aveau voie să-l 
înstrăineze şi nici să-l arendeze. 

În act se mai specificau câteva prevederi referitoare la dreptul monahilor de a-şi 
paşte vitele în înţărcătoarea obştii şi de a-şi procura lemne de foc, fără plată, din pădurea 
obşti. 

Actul de donaţie s-a încheiat în anul 1919, la 5/22 octombrie, sub semnătura 
proprie a celor 12 donatori, a fost înmânat arhimandritului Nifon Ianculescu care l-a 
prezentat Tribunalului Muşcel spre transcriere abia la data de 19 decembrie 1941. 

Donaţia lui O. P Hera a fost de o jumătate de pogon (2500 m.p.) 

(Fond Tribunalul jud. Muşcel, transcriere nr. 1996/1941). 


82. Ică Cristea, împreună cu alţi 13 locuitori din comuna Topliţa, judeţul Argeş, donează 
Epitropiei Bisericii parohiale Topliţa un teren în suprafaţă de 25 ari (2500 m.p.), cu 
scopul construirii unei biserici în satul Topliţa. Epitropii bisericii puteau schimba, la 
nevoie, acest teren cu altul care ar fi oferit condiţii mai bune. 

(Fond Tribunalul jud. Argeş, transcriere nr. 4518/1927). 


83. lonaşcu Gh. Maria, văduvă din comuna Gemenea, judeţul Dâmboviţa, donează 
bisericii cu hramul Sf. Nicolae din satul Capul Coastei, comuna Gemenea, judeţul 
Dâmboviţa, un trup de teren în întindere de 12 ari, situat în comuna Micloşani, judeţul 
Muşcel, evaluat la suma de 1000 lei. 

Donaţia o face cu condiţia ca preroţii bisericii donatare să o pomenească la slujbe 
atât pe ea cât şi familia Maria lon Georgescu, condiţie acceptată de reprezentantul 
bisericii. (Fond Tribunalul jud. Muşcel, transcriere nr. 882/1932; vezi şi fond Judecătoria 
rurală Câmpulung, act autentic nr. 67/1932). 


84. Ionescu Marin din comuna Bălceşti, judeţul Argeş, donează parohiei Gâltofani din 
comuna Bălceşti, suprafaţa de 208 m.p. teren împreună cu casa de bârne, învelită cu şiţă, 
aflată pe acel teren. 

(Fond Tribunalul jud. Argeş, transcriere nr. 1777/1935, act autentic nr. 866/1935). 


85. Ionescu Dumitru , cantor bisericesc din comuna Slobozia, judeţul Argeş, în memoria 
fiului său decedat la vârsta de 14 ani, donează Parohiei Olteni din acea comună un teren 
în întindere de 17 ari, în scopul construirii unei biserici. În același scop, au donat tot câte 
17 ari, Morlovea Ion Dragnea şi Purcel M. Petre, ambii din comuna Slobozia. 

(Fond Tribunalul jud. Argeş, transcriere nr. 567/1936, act autentic nr.296/1936). 


86. Ioniţă Ilinca din comuna Şuici, judetul Argeş, donează parohiei bisericii Şuici de 
peste râu un teren în întindere de 624 m.p., situat în acea comună, în scopul măririi 
locului pe care se va clădi biserica din Enculeşti, urmând ca donatoarea să fie pomenită 
printre ctitorii bisericii. 

Actul s-a autentificat sub nr. 597/1938 de către Judecătoria Curtea de Argeş. 
(Fond Tribunalul jud. Argeş, transcriere nr. 4801/1938). 


87. Iliescu Aristide şi Maria, soți, domiciliaţi în Bucureşti, strada Concordiei nr.8, 
donează bisericii din comuna şi satul Mălureni, judeţul Argeş, următoarele: 

a) Două pogoane şi jumătate teren, plantat cu pomi fructiferi şi lucernă, situat în cătunul 
Valea Buţiei, pe o jumătate de pogon alându-se şi o casă compusă din două camere mari, 
sală şi două camere mai mici. Acea proprietate fusese cumpărată de donatori în anul 
1925; 

b) Casa mare din sat, aflată vis-a-vis de biserică, compusă din parter şi etaj, împreună cu 
terenul ei, în întindere de 5000 m.p. Donatorii cumpăraseră acest imobil în anul 1924 şi îl 
dăruiau bisericii pentru a fi folosit drept casă parohială, rezervăndu-şi, pe timpul vieții, 
apartamentul de la etaj; 

c) Dreptul ce îl aveau în izlazul Obştii moşnenilor din comuna Mălureni, cumpărat de ei 
în 17 septembrie 1924. 

Donatorii au pus bisericii obligaţia de a li se face, anual, după încetarea din viaţă, 
parastas cu colivă şi lumânări aprinse, în ziua Sfinţilor Arhangheli Mihail şi Gavril, să fie 
pomeniţi în Sfântul Jertfelnic ori de câte ori se va săvârşi Sfânta Liturghie, atâta vreme 
cât va dăinui biserica. 

Donatara intra în posesia bunurilor chiar din ziua donaţiei, 3 iunie 1942, inclusiv a 
Jumătate din uzufructul bunurilor, cealaltă jumătate rezervându-şi-o donatorii, pe tot 
timpul vieţii lor. 

(Fond Tribunalul jud. Argeş, transcriere nr. 1765/1942). 


88. Ionescu J. Maria din Bucureşti, donează Bisericii parohiale Valea Româneştilor din 
comuna Bilceşti, judeţul Muşcel, două terenuri, astfel: 
a) un teren în suprafaţă de circa 2500 m.p., situat în satul Şelari, comuna Bilceşti, teren pe 
care se află construită, cu cheltuiala donatoarei, o biserică aproape terminată, pe care 
urma să o doneze, împreună cu terenul respectiv. 
b) un alt teren, în întindere de 1400 m.p., situat tot în comuna Bilceşti, satul Şelari, pentru 
a fi folosit de către sătenii din Şelari şi Bogăteşti ca cimitir al bisericii sus-amintite. 
„Menţionez că donez această biserică înainte de a fi terminată complet numai de 
mine, pentru motivul că e bine să fie îngropată în zidurile ei şi câte o fărâmă de trudă din 
partea închinătorilor de mâine, precum şi din partea instituțiilor publice, ca apoi după 
sfințire să fie redată cultului public în conformitate cu legile în vigoare, strângând în felul 
acesta în jurul unui nou altar pe credincioşii din Şelari şi împrejurimi, care sunt prea 
depărtaţi de bisericile învecinate si hărțuiţi de sectanţi.” 
(Fond Tribunalul jud. Muşcel, dos. 3/1943, act autentic nr. 248/1943). 

89. Jupânescu Ion <din comuna Hârtieşti, judeţul Muşcel >, dăruieşte 8 ari teren, pe care 
s-a construit biserica cu hramul Sfinţii Voievozi din Jupânegşti, în anul 1844; tot atunci a 
mai donat 1 ha teren pentru a fi stăpânit de preoţii care vor sluji la acea biserică. 

(Fond Prefectura jud. Muşcel, dosar 63/1907, f. 162). 


90. Lisandru Constantin şi alţii din comuna Gliganu de Jos, judeţul Argeş, în dorinţa de 
a înzestra comuna lor cu o biserică şi un cimitir, donează un teren în suprafaţă totală de 
4500 m.p., situat în comuna Gliganu de Jos, învecinat [...] şi evaluat la suma de 20.000 
lei. Construcţia bisericii urma să înceapă în termen de cel mult 3 ani de la data donaţiei 
(| martie 1926), în caz contrar actul devenind nul. 

Suprafaţa donată de Constantin Lisandru era de 300 m.p. 
(Fond Tribunalul jud. Argeş, transcriere nr.1546/1926). 


91. Lungianu loan, preot din comuna Rucăr, judeţul Muşcel, donează Bisericii parohiale 
Rucăru de Jos, cu hramul “Adormirea Maicii Domnului”, un număr de 39 dramuri în 
Muntele Piscul Mănăstirii, hotarul comunei Rucăr, pe care le poseda în indiviziune cu 
ceilalți moşneni rucăreni, în obştea legal constituită. Donaţia a făcut-o cu condiţia ca, din 
venitul acelor dramuri, jumătate să fie folosit de fiecare preot care va sluji la acea 
biserică, unde chiar donatorul a slujit peste 60 de ani, şi cu obligaţia de a-i pomeni familia 
la slujbe, conform pomelnicului pe care îl lasă bisericii. Din restul venitului, urma să se 
întreţină cavoul donatorului, pentru a nu se ruina, precum şi o candelă la mormânt, lucruri 
de care urma să se ocupe tot preotul bisericii. 

În actul de donaţie se mai stipula că nimeni nu va putea înstrăina vreodată acele 
drepturi lăsate bisericii şi orice act se va face contra dispoziţiilor donatorului, urma să fie 
considerat nul şi de nul efect. Biserica urma să intre în stăpânirea şi administrarea 
drepturilor donate începând cu anul 1927. 

(Fond Tribunalul jud. Muşcel, dos. 6/1926, act autentic nr. 1054). 


92. Linte Nicolae Florea din comuna Sâmnicul, judeţul Argeş, „din dragoste faţă de 
sfânta noastră biserică ortodoxă”, donează Parohiei bisericii Sâmnic, fostă filială 
Racoviţa, pendinte de Parohia Budeşti-Argeş, suprafaţa de 312 m.p.teren situat în 
comuna Sâmnic, teren pe care se află construită o casă nouă, cu etaj, pentru a servi drept 
casă parohială. 

Donatorul era tatăl preotului acelei biserici, I.N.Linte, însă caracterul filantropic al 
donație este indiscutabil, deoarece actul nu s-a făcut de tată către fiu ci pe numele 
parohiei. 

(Fond Tribunalul jud. Argeş, transcriere nr.4133/1934). 


93. Muşat, vistierul, a dăruit satului Ştefăneşti, în anul 1628, un teren pe care tot el a 
construit biserica de pe valea Ştefăneşti. Împreună cu terenul pe care a construit biserica, 
vistierul Muşat a mai dăruit un trup de teren pe care sătenii din Ştefăneşti au construit, la 
1838, prima şcoală a acestei comune. 

(Fond Prefectura jud. Muşcel, dos. 63/1907, f.260) 

94. Muşetescu Gheorghe, preot, împreună cu consătenii săi Avram B. şi Durdun Gh, au 
dăruit, în anul 1899, suprafaţa de 3 ari teren cimitirului bisericii Naşterea Maicii 
Domnului şi alţi 3 ari cimitirului bisericii Sfinţii Apostoli din comuna Măţău. 

(Fond Prefectura jud. Muşcel, dosar 63/1907, f. 182). 


95. Marinescu Stancu, preot din comuna Ciomăgeşti, judeţul Argeş, dăruieşte bisericii 
parohiale cu hramul Cuvioasa Paraschiva din comuna Ciomăgeşti, satul Brătia, un teren 
în suprafaţă de 5011 m.p., evaluat la 400 lei, pe care s-a şi construit Biserica Cuvioasa 
Paraschiva şi pe care se mai aflau nişte pomi fructiferi ce vor fi administraţi de epitropi, 
sub controlul Administraţiei Casei Bisericii. 

(Fond Tribunalul jud. Argeş, transcriere nr.1443/1919). 


96. Mihăilescu I Grigore din comuna Priboieni, judeţul Muşcel, donează Bisericii cu 
hramul Naşterea Maicii Domnului din acea comună, satul Priboienii de Jos, o porțiune de 
teren lângă şoseaua judeţeană Priboieni-Dobreşti, în suprafaţă de şase ari ( 600 m.p.), cu 
scopul construirii noului local de biserică. 

(Fond Judecătoria de ocol rurală Topoloveni, dos. 2/1921, act autentic nr. 303/1921). 


97. Muşatescu Al. Elena, cu consimţământul soţului său Al. Muşatescu din Câmpulung, 
Filipescu P. Sofia, reprezentată prin soţul său Paraschiv Filipescu, şi Stănescu Gh. Elena, 
văduvă din Piteşti, „tustrele fiice şi moştenitoare ale decedatului nostru tată Tache G. 
Vlădescu, fost proprietar în comuna Dârmăneşti, jud. Muşcel, declarăm că, în vederea 
sentimentelor de buni creştini ale decedaţilor noştri părinți Tache G. Vlădescu şi Zoe 
Tache Gh. Vlădescu, care sunt înmormântați în cimitirul com. Dârmăneşti, precum şi în 
vederea perpetuării memoriei lor şi pomenirii de veci a numelor lor în biserica acestei 
comune şi ca un act de recunoştinţă din partea noastră către părinţii noştri, conduse şi noi 
de dragostea creştinească, declarăm că dăruim preotului Ion C. Badea, parohul bisericii 
com. Dârmăneşti, pentru această biserică, în plină proprietate şi fără nicio condiţiune 
următoarele imobile: 

ID) Petecul de pământ dintre cimitirul bisericii şi grădina de la Zinca în suprafaţă de 6 arii, 
cu destinaţiunea de a se încorpora la acest cimitir, mai puţin atâta cât va fi de trebuinţă 
pentru aşezarea pe acest petec a monumentului Eroilor, ce este a se ridica în comună. 

II) O jumătate hectar pământ, pe care îl determinăm prin aceste puncte [...] 

Pământul acesta, fiind zăvoi şi arătură, stipulăm că, dacă preotul personal ar voi 
să-l schimbe cu alt pământ al său, va fi obligat a da bisericii în altă parte alt pământ de 
aceeaşi întindere şi calitate, consimţită de Epitropia Bisericii.” 

Donaţia, evaluată la suma de 1000 lei, a fost acceptată de parohul Bisericii 
„Adormirea Maicii Domnului”, care s-a obligat să respecte stipulaţiile din act. 

(Fond Tribunalul jud. Muşcel, dos.12/1922, act autentic nr. 1350). 


98. Moise I. N. Ana, zisă şi loana, văduvă, şi alţii, din comuna Slănic, judeţul Muşcel, 
donează Ministerului Cultelor şi Artelor suprafaţa totală de 2,5 ha teren situat în acea 
comună, punctul « Poiana Schitului », pentru reînfiinţarea Schitului de monahi cu hramul 
Sfântul Anton şi Naşterea Maicii Domnului. 

Terenul donat de Ana Moise avea suprafaţa de 25 ari (2500 m.p.) şi, împreună cu 
terenurile celorlalţi donatori, toţi membri ai Obştii Moşnenilor Slăniceni, Înţărcătoarea de 
Sud, forma un singur trup. 

Donaţia s-a făcut cu condiţia ca Ministerul Cultelor să le respecte atât donatorilor 
cât şi celorlalți membri ai obştii de moşneni, drumul de trecere către Gruiul Mare, drumul 
spre Lacul Mierlei şi drumul către Piscul dintre Văi şi Stănică, atât cu vitele cât şi cu 
carele. Totodată, donatorii doreau ca ieromonahul Isidor Ghimpeţeanu care «a depus 
mult zel şi activitate pentru reconstruirea schitului şi înzestrarea sa cu această donaţiune, 
ținem ca Sfinţia sa să servească la acest schit de monahi cât timp va trăi ». Actul s-a 
încheiat la data de 9 februarie 1924, în comuna Domnești, judeţul Muşcel. 

( Fond Judecătoria de Ocol Rurală Domneşti, dos. 3/1924). 


99. Mielcescu Gheorghe împreună cu alți 13 locuitori din comuna Topliţa, judeţul 
Argeş, donează Epitropiei Bisericii parohiale Topliţa un teren în suprafaţă de 25 ari (2500 
m.p.), cu scopul construirii unei biserici în satul Topliţa. Epitropii bisericii puteau 
schimba, la nevoie, acest teren cu altul care ar fi oferit condiţii mai bune. 

(Fond Tribunalul jud. Argeş, transcriere nr. 4518/1927). 


100. Mielcescu Marin, idem. 


101. Mandu T.V. Mihalache, proprietar din satul Râncăciov, comuna Gorgan, judeţul 
Muşcel, donează Bisericii parohiale Gorganu de Sus, satul Râncăciov, reprezentată prin 
delegatul consiliului parohial, Petre Muşat, suprafaţa de 12 ari (1200 m.p.), teren cu pomi 
roditori şi cu o casă cu patru camere şi antreu, construită din zid şi acoperită cu tablă. 
Terenul se învecina la Apus cu şoseaua Gorgan-Racoviţa, la Răsărit cu gârla 
Râncăciov, la Miază-zi cu restul proprietăţii donatorului şi la Miază-noapte cu Ion Stoian. 
Donaţia a fost făcută Bisericii Gorganu de Sus « pentru a servi de casă parohială 
noii parohii fostă Mănăstirea Râncăciov, unde va locui viitorul preot Gheorghe P. 
Muşat », fiind evaluată la suma de 20.000 lei. 
(Fond Tribunalul jud. Muşcel, transcriere nr.569/1930). 


102. Moise Gh. Ion şi Elena, soţi din satul Furnicoşi, comuna Grădiştea, judeţul Muşcel, 
donează bisericii din satul Furnicoşi suprafaţa de 10 ari teren cămin de casă, având pe el 
construită o casă cu etaj, cu două camere sus iar jos o cameră şi pivniţă. Imobilul avea 
vecini la Est pe moştenitorii lon N. Zafiu, la vest moştenitorii Petre Zafiu, la Nord drumul 
iar la Sud moştenitorii Niculae Tudor şi alţii. 

Valoarea donaţiei era de 50.000 lei iar scopul donaţiei a fost ca la acea biserică să 
fie numit preot Constantin C. Becuţ, student la Teologie, « ale cărui calităţi le cunoaştem 
şi le apreciem, şi această donaţie nu este pornită decât din recunoştinţa ce o păstrăm 
D-sale pe care dorim să-l avem preot al satului nostru, după cum au cerut-o toţi locuitorii. 
Dacă această condiţie nu se va îndeplini, donația va fi reziliată de drept. » 

(Fond Tribunalul jud. Muşcel, dos. 7/1930, act autentic nr.1275/1930). 


103. Moiceanu Gh. Mihail din satul Slănic, comuna Râul Doamnei, judeţul Muşcel, 
donează Mănăstirii Schitului Slănic, reprezentată prin superiorul schitului, ieromonah 

Ambrozie Toma, suprafaţa de 25 ari teren izlaz, situat în Înţărcătoarea de sud. Dacă, în 
viitor, Schitul Slănic nu va mai fiinţa, terenul donat revenea donatorului. 
(Fond Tribunalul jud. Muşcel, transcriere nr. 1745/1931). 


104. Moroacă Gh. Alexandrina, văduvă din satul Slănic, comuna Râul Doamnei, 
judeţul Muşcel, donează Mănăstirii Schitului Slănic, reprezentată prin superiorul 
schitului, ieromonah Ambrozie Toma, suprafața de 25 ari teren izlaz, situat în 
Întărcătoarea de sud. Dacă, în viitor, Schitul Slănic nu va mai ființa, terenul donat 
revenea donatoarei. 

(Fond Tribunalul jud. Muşcel, transcriere nr. 1745/1931). 


105. Mihăescu Petrache din satul Furdueşti, comuna Răteşti, judeţul Argeş, donează 
bisericii din satul Furduesti suprafaţa de 1 ha teren din moşia sa Furdueşti. 

Donaţia o face cu condiţia de a i se permite construirea unui mormânt în curtea 
bisericii, în rând cu biserica, la o distanţă de 8 m. de ea, în partea din faţă către Răsărit şi 
Sud, având şi o autorizaţie de construcţie emisă de Ministerul Sănătăţii. 

Terenul donat era evaluat la suma de 8000 lei, era administrat de epitropie care 
era obligată, prin preotul paroh, să îngrijească perpetuu mormântul donatorului. 

(Fond Tribunalul jud. Argeş, transcriere nr. 2652/1932 ; vezi şi dos. 14/1932, act autentic 
nr.1372/1932). 


106. Morlovea lon Dragnea din comuna Slobozia de Sus, judeţul Argeş, donează 
Bisericii Olteni din Slobozia suprafaţa de 17 ari teren, pentru construirea lăcaşului 
bisericii din acea comună. În acelaşi scop, au mai donat, tot câte 17 ari, Ionescu Dumitru 
şi Purcel M. Petre, ambii din comuna Slobozia. 

(Fond Tribunalul jud. Argeş, act autentic nr. 298/1936 transcriere nr. 569/1936). 


107. Mladin Anton, <din comuna Goleştii Badii, judeţul Muşcel >, dăruieşte 10 ari 
teren, pe care s-a construit biserica din Goleştii Badii, după cum se arată într-un tabel cu 
proprietăţile instituţiilor din acea comună, întocmit în anul 1907, în care nu se 
menţionează anul donaţiei. 

(Fond Prefectura jud. Muşcel, dosar 63/1907, f. 140). 


108. Mărcuşeanu I., proprietar din comuna Măţău, judeţul Muşcel, a dăruit 2 ari teren 
bisericii Schimbarea la faţă din Măţău, teren pe care se afla construită biserica, după cum 
se arată într-un tabel cu proprietăţile instituţiilor din acea comună, întocmit în anul 1907, 
în care nu se menţionează anul donaţiei. 

(Fond Prefectura jud. Muşcel, dosar 63/1907, f. 182). 


109. Mosoia Matei şi moştenitorii lon Mosoia, toţi din comuna Văleni Podgoria, judeţul 
Muşcel, au donat un teren în suprafaţă de 835 m.p bisericii filiale Ciocăneşti, pe care s-a 
construit noua biserică. Donaţia s-a făcut fără acte iar donatorii erau proprietarii acelui 
teren pe baza Legii rurale de la 1864, din timpul domnitorului Alexandru loan Cuza, după 
cum se arată într-un tabel cu proprietăţile instituțiilor din comuna Văleni Podgoria, 
judeţul Muşcel, întocmit în anul 1907, anul donaţiei nefiind precizat. 

(Fond Prefectura jud. Muşcel, dosar 63/1907, f. 289). 

110. Nicolopol I. Marița, proprietară din Piteşti, văduva cunoscutului filantrop lon 
Nicolopol, a dăruit o parte din averea sa Bisericii Sf. lon din Piteşti, printr-un testament 
din anul 1882 care, la punctul 11, arăta: „Casele mele cele mici din strada Sf. loan acest 
oraş Piteşti cu tot locul lor le las Bisericii Sf. Ion, cu drept însă pentru Teodor 
Teodorescu, feciorul din casa mea, a locui într-una din aceste case cât va trăi.” 

(Fond Tribunalul jud. Argeş, reg. 1/1882, act 218) 


111. Năstase Gh. loan Năstase, proprietar din comuna Rucăr, judeţul Muşcel, „pentru 
pietatea ce am către biserică...” donează un sfert de hectar teren în cătunul 
Dâmbovicioara din acea comună, cu scopul de a se construi pe acel teren o biserică şi cu 
condiţia de a fi şi el trecut între ctitorii acelei biserici. În caz că nu se va construi biserica, 
terenul urma să-i revină de drept donatorului. 

Actul s-a încheiat la 24 februarie 1908, în Câmpulung. 
(Fond Tribunalul jud. Muşcel, act autentic nr. 311/1908). 


112. Nicandru Manu, arhimandrit, superiorul mănăstirii Stănişoara, domiciliat în 
comuna Jiblea, plasa Oltul de Sus, judeţul Argeş, dăruieşte Administratiei Casei Bisericii 
din cadrul Ministerului Cultelor şi Instrucțiunii Publice mai multe imobile pe care le 
dobândise în urma unor acte de schimb cu Cleopatra C. Cernea, după cum urmează : 

a) proprietatea din Nuceţel, în întindere de 23 pogoane şi 331 stânjeni pătraţi, cu toate 
clădirile şi sădirile aflate pe ea ; 

b) moara din Valea Păuşeşti împreună cu pământul din jurul ei ; 

c) locul din Lazu în întindere de 7786 m.p. sau ca un pogon şi 696 stânjeni pătraţi ; 

d) casele cu căminul lor în întindere de 1280 m.p. sau ca 6 prăjini afară de un hectar şi 
jumătate sau trei pogoane pe care pogoane le rezerv pe seama mea ; 

e) locul cu magazie şi grajd pe el. 

Toate aceste 5 imobile au întinderea totală de 13 hectare şi 1196 m.p. sau 26 
pogoane şi 299 stânjeni pătraţi, sunt situate în comuna Jiblea, cătunul Păuşeşti din plasa 
Oltul de Sus, fiind evaluate la suma de 12.000 lei. Donaţia a fost făcută în următoarele 
condiţii : 

- venitul imobilelor dăruite să fie folosit pentru întreţinerea rugăciunilor de zi şi de noapte 
precum şi pentru construcţii şi reparaţii numai la mănăstirea Stănişoara, fără ca 
Administraţia Casei Bisericii să înstrăineze imobilele donate sau să schimbe destinaţia 
veniturilor către alte mănăstiri, caz în care urmaşii donatorului vor putea ataca donația ; 

- donatorul să conducă tot restul vieţii lui, în calitate de superior, toate afacerile 
disciplinare şi economice ale mănăstirii. 

(Fond Tribunalul jud. Argeşl, transcriere nr. 3517/1913 ; vezi şi fondul Tribunalul jud. 
Vâlcea, act autentic nr. 579/1913). 

La data de 26 iunie 1913, arhimandritul Nicandru Manu întocmeşte, la Piteşti, un 
alt act de donaţie prin care adaugă încă o proprietate la cele cinci arătate mai sus, şi 
anume o bucată de teren în întindere de un hectar şi jumătate sau trei pogoane, loc de 
cultură cu puţini pomi roditori, situată în comuna Jiblea, cătunul Păuşa. Suprafaţa totală 
donată de arhimandritul Nicandru Manu ajunge acum la 14 hectare şi 7195 m.p., fiind 
evaluată la 15000 lei. 

(Fond Tribunalul jud. Argeş, dos. 13/1913, act aut. nr.1214/1913) 

113. Neacşu Gh. I. Maria, văduvă din comuna Vâlcelele, judeţul Argeş, donează 
Bisericii filiale Sf. Nicolae, pendinte de parohia Crâmpoţari, 2500 m.p. teren în lunca 
comunei Vâlcelele, preotul bisericii fiind obligat să o pomenească pe ea şi pe soţul ei 
răposat în slujbele ce se vor oficia în viitor. 

(Fond Tribunalul jud. Argeş, transcriere nr.7143/1923). 


114. Nedelcu D. Nicolae şi alții din comuna Slănic, judeţul Muşcel, donează 
Ministerului Cultelor, pentru reînființarea Schitului de monahi cu hramul Naşterea Maicii 
Domnului şi Sfântul Anton, din comuna Slănic, o suprafaţă totală de 2,5 ha teren situat în 
acea comună, punctul « Poiana Schitului », pe care donatorii îl posedă în calitate de 
membri ai Obştii Moşnenilor Slăniceni. Donaţia făcută în favoarea schitului era 
condiţionată de menţinerea Superiorului Schitului Slănic, Isidor Ghimpeţeanu, de către 
minister, în aceeaşi calitate la conducerea acelui schit, pe tot parcursul vieţii sale, pentru 
administrarea averii donate. 

În actul comun de donaţie, încheiat la data de 2 februarie 1924, în comuna 
Domnești, judeţul Muşcel, suprafaţa donată Nedelcu Nicolae era de 25 ari (2500 m.p.). 
(Fond Judecătoria de Ocol Rurală Domneşti, dos.3/1924). 


115. Neagoe Hristea împreună cu alţi 13 locuitori din comuna Topliţa, judeţul Argeş, 
donează Epitropiei Bisericii parohiale Topliţa un teren în suprafaţă de 25 ari (2500 m.p.), 
cu scopul construirii unei biserici în satul Topliţa. Epitropii bisericii puteau schimba, la 
nevoie, acest teren cu altul care ar fi oferit condiţii mai bune. 

(Fond Tribunalul jud. Argeş, transcriere nr. 4518/1927). 


116. Necula A. Niculae din comuna I. Gh. Duca (Valea-Mare Podgoria), judeţul Muşcel, 
donează Parohiei Valea Mare Podgoria, pentru filiala sa Enculeşti, un teren în întindere 
de 810 m.p., având faţada de 30 m şi adâncimea de 37 m., teren situat în comuna 
I.Gh.Duca, satul Enculeşti, învecinat la est, nord şi vest cu restul proprietăţii donatorului 
şi la sud cu şoseaua comunală. 

Donaţia a fost evaluată la suma de 2000 lei iar actul a fost autentificat de 
Judecătoria Goleştii Badii la nr.168 din 20 iunie 1934. 
(Fond Tribunalul jud. Muşcel, transcriere nr. 1836/1934). 


117. Nae C. Ecaterina din Câmpulung, judeţul Muscel, donează, cu dispensă de raport , 
Bisericii Sf. Nicolae Popa Savu din Câmpulung, zece dramuri din cele pe care le avea în 
posesie în Obştea moşnenilor câmpulungeni. 

Donaţia era condiţionată de înscrierea ei în patrimoniul acelei biserici sub numele 
de „Donaţia Ecaterina şi Costică Nae”, iar scopul donatoarei a fost de „a fi pomeniţi în 
calitate de donatori la toate slujbele bisericeşti, atât eu şi familia mea cât şi soţul meu şi 
familia sa”. 

Venitul dramurilor urma să fie încasat de preotul acelei biserici iar dramurile nu 
puteau fi vândute, ipotecate sau cedate în vreun mod oarecare, urmând să rămână de veci 
în posesia bisericii Sf. Nicolae Popa Savu, iar preotul slujitor urma să încaseze venitul 
acelor dramuri în schimbul pomenirii perpetue a donatoarei. 

Actul de donaţie, sub semnătură proprie şi transcris întocmai cu originalul, a fost 
acceptat cu mulţumire de preotul N. Proca, odată cu condiţiile sale. 
(Fond Tribunalul jud. Muşcel, transcriere nr. 2070/1940). 


118. Nedelcu Dumitru şi alți 1l moşneni din satul Slănic, comuna Domnești, judeţul 
Muşcel, dăruiesc schitului cu hramul „Naşterea Maicii Domnului” şi „Sfântul Anton”, 
care urma a fi reînfiinţat în acel sat, suprafaţa totală de 8 pogoane şi jumătate (aprox. 
42500 m.p.), teren aflat în Înţărcătoarea de sud, punctul numit „Poiana Schitului”. 

Terenul era dăruit spre folosința monahilor din schit, care nu aveau voie să-l 
înstrăineze şi nici să-l arendeze. 

În act se mai specificau câteva prevederi referitoare la dreptul monahilor de a-şi 
paşte vitele în înţărcătoarea obştii şi de a-şi procura lemne de foc, fără plată, din pădurea 
obşti. 

Actul de donaţie s-a încheiat în anul 1919, la 5/22 octombrie, sub semnătura 
proprie a celor 12 donatori, a fost înmânat arhimandritului Nifon Ianculescu care l-a 
prezentat Tribunalului Muşcel spre transcriere abia la data de 19 decembrie 1941. 

Donaţia lui Nedelu. Dumitru a fost de o jumătate de pogon (2500 m.p.) 

(Fond Tribunalul jud. Muşcel, transcriere nr. 1996/1941). 


119. Nechifor N. Angela, majoră, necăsătorită, cu consimţământul mamei sale, Maria N. 
Nechifor, ambele din comuna Lereşti, judeţul Muşcel, donează bisericii „Înălţarea 
Domnului” din comuna Lereşti, patru ari teren, aflat în vecinătatea bisericii. 

(Fond Tribunalul jud. Muşcel, dos.nr. 2/1942, act autentic nr.198/1942). 


120. Nicodim monahul <din Beleţi Negreşti, judeţul Muşcel>, a dăruit 15 ari teren pe 
care se aflau biserica din Beleţi, curtea şi cimitirul ei, terenul figurând în scriptele 
primăriei ca fiind „cedat din vechime de un monah anume Nicodim, fără acte” . 

(Fond Prefectura jud. Muşcel, dosar 63/1907, f. 58). 


121. Oprea Grigore <din Bădeşti, judeţul Muşcel> a donat, în anul 1885, patru ari teren 
pentru cimitirul bisericii din Bădeşti, aşa cum reiese dintr-un tabel cu proprietățile 
comunei, întocmit de primăria comunei Bădeşti în anul 1907. 

(Fond Prefectura jud. Muşcel, dos. 63/1907, f. 26) 


122. Olteanu I. V. Maria, cu autorizaţia soţului său, Olteanu V. Ioan, ambii din comuna 
Bârzeşti, satul Voroveni, judeţul Muşcel, donează Bisericii cu hramul Adormirea Maicii 
Domnului din satul Voroveni, un teren arabil în întindere de 80 m.p., evaluat la 500 lei, 
cu scopul construirii unei case parohiale a acelei biserici. 

(Fond Tribunalul jud. Muşcel, transcriere nr 3672/1927; vezi şi fond Judecătoria de ocol 
Stâlpeni, act autentic nr. 383/1927). 


123. Ochi I. lon din comuna Rucăr, judeţul Muşcel, prin actul autentificat de Judecătoria 
mixtă Câmpulung, la nr.178 din 7 mai 1941, donează Parohiei ortodoxe Podul 
Dâmboviţei un teren în suprafaţă de 500 m.p., situat în satul Podul Dâmboviţei, judeţul 
Muşcel, punctul numit „Podul Cheii”, mărginit la est, nord şi sud cu restul proprietăţii 
sale, iar la vest cu şoseaua Braşov-Câmpulung. 

Donaţia o face cu următoarele condiţii: 

1) Să se construiască pe acel teren o biserică ortodoxă pentru locuitorii acelui sat; 

2) Până la terminarea bisericii, rămâne proprietar tot el, donatorul, parohia intrând in 
proprietate numai după terminarea bisericii; 

3) Preotul deservent va pomeni, ca donatori, pe Ion şi Ecaterina Ochi, la diferitele 
slujbe religioase; 

4) Nerespectarea acestor condiţii atrăgea după sine anularea actului de donaţie, fără 
alte formalităţi. 

(Fond Tribunalul jud. Muşcel, transcriere nr. 1018/1941). 


124. Olteanu R. Ioana, necăsătorită, din comuna Corbeni-Căpătâneni, judeţul Argeş, a 
lăsat, prin testament, după încetarea sa din viaţă, parohiei Căpăţâneni, pentru întreţinerea 
bisericii parohiale, un teren în suprafaţă de un pogon şi jumătate, situat în acea comună, 
punctul numit „Pădurici”. 

Scopul şi condiţia testamentului au fost ca biserica beneficiară să se îngrijească de 
cele creştineşti, după moartea donatoarei. 
(Fond Tribunalul jud. Argeş, transcriere nr. 1306/1944). 


125. Obştea Moşnenilor Dragosloveni din comuna Dragoslavele, judeţul Muşcel, a 
dăruit Patriarhului Bisericii Ortodoxe Române, dr. Miron Cristea, o suprafaţă de teren de 
trei hectare, în anul 1927, pentru construirea unei reşedinţe patriarhale în acea comună, 
aşa cum rezultă din următorul act de donaţie: „, Subsemnaţii Nae Catrinescu, lon 
Arsulescu, Niţă I. Predoiu, Gh. N. Predoiu şi Gh. I. Lixăndroiu, administratorii legali ai 
Obştei moşnenilor dragosloveni din comuna Dragoslavele, judeţul Muşcel, lucrând în 
numele şi pentru această obşte, în baza autorizaţiunei speciale ce avem prin votul unanim 
dat de adunarea generală extraordinară a numitei obşti în şedinţa de la 20 martie 1927, 
pentru a arăta dragostea nețărmurită ce toţi moşnenii din Obştea Dragoslavele o au către 
Înalt Prea Sf. Sa Dr. Miron Cristea, Patriarhul Bisericei Ortodoxe Române din Bucureşti 
şi ca dovadă de multă recunoştinţă pentru atenţiunea binevoitoare ce Înalt Prea S.S. 
Patriarhul Dr. Miron Cristea a arătat moşnenilor dragosloveni prin dorinţa de a-şi face un 
cămin de odihnă în această comună, declarăm în numele tuturor moşnenilor din Obştea 
Dragoslavele că din toată inima şi cu toată dragostea creştinească, toți moşnenii cari 
formează Obştea Dragoslavele, donează din averea lor indiviză Înalt Prea S.S. D-rului 
Miron Cristea Patriarhul Bisericii Ortodoxe Române, care e părintele sufletesc al nostru 
şi al ţării, îi donează terenul în suprafaţă de 3 (trei) hectare, la localitatea numită 
„Podişor” situat în comuna Dragoslavele, judeţul Muşcel, cu vecinătăţile următoare: la 
răsărit râul Dâmboviţa, şi un drum ce urcă spre platoul Podişorului, la apus Obştea 
moşnenilor Dragoslavele şi Elena Mihail M. Predoiu, la miazăzi moştenitorii inginer D. 
Dima şi la miazănoapte moştenitorii lon lon Popa Nicolae după cum se arată în alăturata 
schiţă de plan ce face parte integrantă din acest act, teren în valoare de lei 30.000 (trei 
zeci Mii). 

Subsemnatul Preot N. Proca, Protoereul judeţului Muşcel, în calitate de procurator 
al donatarului Înalt prea Sf. Sa Dr. Miron Cristea Patriarhul Bisericei Ortodoxe Române 
din Bucureşti, autorizat cu procura autentificată la nr. 15825/1927 de Tribunalul Ilfov, 
secţia notariat, declar în numele şi pentru Î.P.S.S. Patriarhul Dr. Miron Cristea că accept 
donaţiunea imobilului menţionat mai sus în limitele arătate în alăturata schiţă de plan, 

imobil ce Obştea moşnenilor dragosloveni prin reprezentanţii ei legali o fac mandantelui 
meu Înalt P.S.S Patriarhul Dr. Miron Cristea. 

Şi, pentru a-şi avea tăria legiuită această donaţiune am încheiat prezentul act de 
donaţiune, semnat de ambele părţi şi care se va autentifica de autoritatea judecătorească 
conform legii. 

Făcut în dublu exemplar la Câmpulung Muşcel, astăzi <27 iulie 1927>”. 

(Fond Judecătoria mixtă II Câmpulung, dosar 7/1927,). 


126. Piper Constantin şi Piper Tănase, <din comuna Berevoeşti Pământeni, judeţul 
Muşcel>, dăruiesc suprafaţa de opt ari teren livadă bisericii parohiale Berevoeşti 
Pământeni, „cu act din 1826, august 8”, după cum se menţionează într-un tabel întocmit 
în anul 1907, de primăria comunei Berevoeşti Pământeni, document privitor la 
proprietăţile instituţiilor din comună. 

(Fond Prefectura jud. Muşcel, dosar 63/1907, f. 34). 


127. Popescu Constantin, proprietar din Câmpulung, a inclus în testamentul său din anul 
1893 o clauză în folosul bisericii Sf. Nicolae din oraş: „Moşia mea Furnicoşi din comuna 
Mihăeşci, plasa Râurile acest judeţ Muşcel şi livadea de la Hodor, numită Giocu, din 
comuna Măţău, plaiul Dâmboviţa, acest judeţ, le las comunei oraşului Câmpulung, cu 
condiţiunea ca această comună să ţină licitaţie în localul primăriei pentru darea în licitaţie 
a moşiei Şi livezii în prezenţa epitropilor Bisericii Sf. Nicolae. Din venitul ce va rezulta să 
se întreţină biserica Sf. Nicolae de Sus din mahalaua Bradu cu cele necesare, ca serviciul 
să nu sufere, să se facă reparaţiunile necesare la biserică, împrejmuirile sale şi la 
îmbunătățirile de pe aceste proprietăţi. 

Să se dea preotului Pană pe fiecare an câte treizeci galbeni pe tot timpul cât va 
servi la această sfântă biserică iar la preoţii care-l vor înlocui să se dea atâta cât se va 
cuvine. Prisosul din venit ce va rămâne după facerea acestor cheltuieli pe fiecare an, 
comuna va fi datoare a-l vărsa la caseria judeţului în folosul Spitalului pentru căutarea 
bolnavilor, sub denumirea „Fondul Constantin Popescu”. 

În testament se mai specifica faptul că nici epitropii bisericii, nici primăria sau 
vreo altă autoritate nu puteau înstrăina sau ipoteca acele imobile „rămânând a se urma aşa 
cum am regulat, în veci şi nestrămutat”, iar epitropii bisericii erau datori să înainteze, 
anual, Primăriei Câmpulung, conturile de gestiune privind administrarea bunurilor donate 
şi sumele încasate. Testatorul a murit în anul 1893 şi începând cu anul următor, 
testamentul a început să producă efecte, veniturile încasate din administrarea bunurilor 
fiind de 2335 lei, în anul 1894. 

(Fond Prefectura jud. Muşcel, dos 1/1882-1938). 


128. Popescu N. Eugenia din comuna Băjeşti, satul Bălileşti, judeţul Muşcel, cu 
consimţământul soţului său, dăruieşte Bisericii parohiale cu hramul « Adormirea Maicii 
Domnului » din satul Bălileşti, un petic de teren numit « La malul Bisericii », în suprafaţă 
de aprox. patru prăjini, teren evaluat la suma de 150 lei, cu scopul ca, « din produsul lui 
să se întreţină Sfânta Biserică cu cele necesare ». 

(Fond Tribunalul jud. Muşcel, transcriere nr. 238/1914). 

129. Predescu C. Dumitru şi Popescu Dumitra I. Tache, fraţi, ambii din comuna 
Stoiceni, judeţul Argeş, în calitate de fii legitimi ai defunctului lor părinte, Predescu 
Constantin din Stoiceni, căruia îi îndeplinesc ultima sa dorinţă, dar şi din « dragostea 
desăvârşită ce avem către Sfânta noastră Biserică Ortodoxă Creştină », donează Bisericii 
parohiale cu hramul Sf. Dumitru din comuna Stoiceni, o bucată de teren fâneaţă în acea 
comună, satul Şerbăneasa, în întindere de un pogon (5000 m.p.) 

Donaţia se face cu condiţia ca terenul să rămână de veci bisericii iar venitul lui să 
servească pentru întreţinerea preoților titulari ai acelei biserici. 
(Fond Tribunalul jud. Argeş, transcriere nr. 3762/1923). 


130. Popescu Gr. Cosma din comuna Brătieni, judeţul Argeş, donează parohiei Bisericii 
Brătieni din acea comună, un teren în întindere de 25 ari (2500 m.p.), situat în punctul 
« Brăduleţ » din comuna Brătieni. Terenul valora 2000 lei şi urma ca venitul obţinut din 
exploatarea lui să fie folosit de preotul paroh pentru întreţinerea bisericii. 

(Fond Tribunalul jud. Argeş, transcriere nr. 7167/1924). 


131. Pulpea St. Ion şi alţii, din comuna Slănic, judeţul Muşcel, donează Ministerului 
Cultelor şi Artelor suprafaţa totală de 2,5 ha teren situat în acea comună, punctul « Poiana 
Schitului », pentru reînfiinţarea Schitului de monahi cu hramul Sfântul Anton şi Naşterea 
Maicii Domnului. 

Terenul donat de Pulpea St. Ion avea suprafaţa de 50 ari (5000 m.p.) şi, împreună 
cu terenurile celorlalţi donatori, toţi membri ai Obştii Moşnenilor Slăniceni, Înţărcătoarea 
de Sud, forma un singur trup. 

Donaţia s-a făcut cu condiţia ca Ministerul Cultelor să le respecte atât donatorilor 
cât şi celorlalți membri ai obştii de moşneni, drumul de trecere către Gruiul Mare, drumul 
spre Lacul Mierlei şi drumul către Piscul dintre Văi şi Stănică, atât cu vitele cât şi cu 
carele. Totodată, donatorii doreau ca ieromonahul Isidor Ghimpeţeanu care «a depus 
mult zel şi activitate pentru reconstruirea schitului şi înzestrarea sa cu această donaţiune, 
ținem ca Sfinţia sa să servească la acest schit de monahi cât timp va trăi ». Actul s-a 
încheiat la data de 9 februarie 1924, în comuna Domnești, judeţul Muşcel. 

( Fond Judecătoria de Ocol Rurală Domnegşti, dos. 3/1924). 


132. Pulpea Ion Marin, idem, 25 ari (2500 m.p.) 
( Fond Judecătoria de Ocol Rurală Domnești, dos. 3/1924). 


133. Popescu I. Eugenia, idem, 25 ari (2500 m.p.) 
( Fond Judecătoria de Ocol Rurală Domnești, dos. 3/1924). 


134. Popescu Ion Andrei, idem, 25 ari (2500 m.p.). 
(Fond Judecătoria de Ocol Rurală Domneşti, dos.3/1924). 


135. Păun Ivan şi Maria, soţi şi alţii, din comuna Gliganu de Jos, judeţul Argeş, în 
dorinţa de a înzestra comuna lor cu o biserică şi un cimitir, donează un teren în suprafaţă 
totală de 4500 m.p., situat în comuna Gliganu de Jos, învecinat [...] şi evaluat la suma de 
20.000 lei. 

Construcţia bisericii urma să înceapă în termen de cel mult 3 ani de la data 
donației (| martie 1926), în caz contrar actul devenind nul. Suprafaţa donată de soţii 
Păun era de 600 m.p. 

(Fond Tribunalul jud. Argeş, transcriere nr.1546/1926). 


136. Păun Stan, idem, 300 m.p. 
(Fond Tribunalul jud. Argeş, transcriere nr.1546/1926). 


137. Purcărea Florea, împreună cu alți 13 locuitori din comuna Topliţa, judeţul Argeş, 
donează Epitropiei Bisericii parohiale Topliţa un teren în suprafaţă de 25 ari (2500 m.p.), 
cu scopul construirii unei biserici în satul Topliţa. Epitropii bisericii puteau schimba, la 
nevoie, acest teren cu altul care ar fi oferit condiţii mai bune. 

(Fond Tribunalul jud. Argeş, transcriere nr. 4518/1927). 


138. Predoiu Elena şi Andrei, soţi din satul Vieroşi, judeţul Muşcel, donează bisericii 
filiale “Mănăstirea Vieroşi”, reprezentată prin preotul C. Lupaşcu din Colibaşi, suprafaţa 
de 160 m.p. teren situat în acel sat, punctul numit “Valea ledului”, învecinat la răsărit cu 
Totalul (sic!) satului, la apus şi miază-zi cu şoseaua Vieroşi-Mănăstire şi la miază-noapte 
cu restul proprietăţii donatorilor. Donaţia, evaluată la suma de 2000 lei, a fost făcută cu 
scopul construirii unei case parohiale. 

(Fond Tribunalul jud. Muşcel, transcriere nr. 3640/1930). 


139. Pătraşcu I. Stelian şi soţii Vâlcoci Ion Spiridon şi Eugenia, toţi din satul Vlădești, 
comuna Valea Bratiei, judeţul Muşcel, donează Mănăstirii Schitului Slănic din comuna 
Râul Doamnei, judeţul Muşcel, tot dreptul lor de moştenire ce li se cuvine din moştenirea 
defunctului lor tată Ion Diţă Pătraşcu, rămas în Înţărcătorile de nord şi de sud, din satul 
Slănic, şi în muntele lezerul Mic, pendinte de satul Lereşti, comuna Pravăţ, drept ce se 
ridică la o suprafaţă de circa patru hectare şi jumătate teren. 

Valoarea donaţiei a fost estimată la 2000 lei, iar în cazul că, în viitor, Schitul 
Slănic nu va mai fiinţa, averea donată se va întoarce la donatori. 
(Fond Tribunalul jud. Muşcel, transcriere nr. 2302/1931). 


140. Pătraşcu I. Iulian şi Pătraşcu I. Iorgu, fraţi, din satul Vlădeşti, comuna Valea 
Bratiei, judeţul Muşcel, donează Mănăstirii Schitului Slănic, reprezentat prin superiorul 
schitului, ieromonah Ambrozie Toma, tot dreptul lor de moştenire ce li se cuvine de pe 
urma tatălui lor, lon Diţă Pătraşcu, însemnând suprafaţa de patru hectare şi 75 ari, teren 
situat în Înţărcătorile de nord şi de sud şi în muntele Iezerul Mic. Dacă în viitor Schitul 
Slănic nu va mai fiinţa, terenul donat revenea donatorilor. 

(Fond Tribunalul jud. Muşcel, transcriere nr. 1745/1931). 


141. Petrică Ion Iosif şi Filofteia, soţi, din satul Domneşti, comuna Râul Doamnei, 
judeţul Muşcel, donează Mănăstirii Schitului Slănic, reprezentată prin superiorul 
schitului, ieromonah Ambrozie Toma, 50 arii teren izlaz şi 50 ari teren pădure, situate în 
Înţărcătorile de nord şi de sud. Dacă în viitor Schitul Slănic nu va mai fiinţa, terenul 
donat revenea donatorilor. 

(Fond Tribunalul jud. Muşcel, transcriere nr. 1745/1931). 


130 


142. Popescu B. Chireaţa din satul Slănic, comuna Râul Doamnei, judeţul Muşcel, 
donează Mănăstirii Schitului Slănic, reprezentată prin superiorul schitului, ieromonah 
Ambrozie Toma, suprafaţa de 50 ari teren izlaz, situat în Înţărcătoarea de sud. Dacă în 
viitor Schitul Slănic nu va mai fiinţa, terenul donat revenea donatoarei. 

(Fond Tribunalul jud. Muşcel, transcriere nr. 1745/1931). 


143. Prisăcuţă Natalia din Bucureşti donează Parohiei Podeanu din Bucureşti un teren în 
întindere de 2500 m.p., aflat în Câmpulung-Muşcel, strada Lascăr Catargiu nr. 23, cu 
dorinţa ca Parohia Podeanu să construiască, pe acel teren, o casă de odihnă în beneficiul 
enoriaşilor bolnavi sau surmenaţi din acea parohie, precum şi pentru înfiinţarea de colonii 
de vară pentru copiii debili şi săraci din acea parohie. 

În luarea deciziei de donaţie, donatoarea a fost influenţată de „activitatea, munca 
şi stăruința părintelui Mihail Şerpoianu, paroh al acelei biserici, pentru binele sufletesc şi 
pentru ajutorarea celor săraci”. 

Intrarea la acest teren era comună cu intrarea la casa din Câmpulung a donatoarei 
şi urma ca niciuna din părți să nu închidă niciodată acea intrare, care urma să rămână 
comună, cu drepturi egale pentru ambele părți. 

Donatoarea îşi exprima dorinţa de a fi trecută între ctitorii Bisericii parohiei 
Podeanu, împreună cu părinţii săi, pentru veşnica pomenire a sufletelor lor. Totodată mai 
cerea ca, la bătrâneţe, parohia să se îngrijească de înmormântarea sa, conform regulilor 
credinţei strămoşeşti. 

Casa din Câmpulung şi terenul care depăşea suprafaţa de 2500 m.p. urmau să 
rămână în posesia donatoarei. 

Actul de donaţie a fost primit cu mulţumiri de preotul M. Şerpoianu şi s-a încheiat 
la 22 august 1934, la Câmpulung. 

(Fond Tribunalul jud. Muşcel, transcriere nr. 2363/1934, act aut. nr.780/1934). 


144. Purcel M. Petre din comuna Slobozia de Sus, judeţul Argeş, donează Bisericii 
Olteni din Slobozia suprafaţa de 17 ari teren, pentru construirea lăcaşului bisericii din 
acea comună. În acelaşi scop, au donat, tot câte 17, ari lonescu Dumitru şi Morlovea Ion 
Dragnea, ambii din comuna Slobozia. 

(Fond Tribunalul jud. Argeş, act autentic nr. 297/1936). 


145. Poponeci D. Valeria din comuna Rucăr, judeţul Muşcel, donează Parohiei 
Dâmbovicioara, judeţul Muşcel, terenul numit „Vârful Brăneştilor”, în suprafaţă de circa 
12 ari, pentru a fi folosit de sătenii cătunului Ciocanu din comuna Dâmbovicioara, drept 
cimitir. (Fond Tribunalul jud. Muşcel, transcriere nr. 321/1939). 


146. Protopopescu T. Naftalina, împreună cu soţii Chinie lon şi Ana, toţi din comuna 
Vulpeşti, judeţul Argeş, donează bisericii din acea comună suprafaţa de 2100 m.p. teren 
(1575 m.p. soții Chinie, restul Naftalina Protopopescu), cu scopul construirii noii biserici 
din comuna lor. Donatorii cereau ca, în curtea bisericii ce urma a se construi, să fie 
înmormântați împreună cu soţii sau cu soțiile lor. 

( Fond Judecătoria Costeşti, dos. 3/1939, act autentic nr.54/1939). 

147. Popescu D. Şerban din comuna Galicea, judeţul Argeş, donează Episcopiei 
judeţului Argeş suprafaţa de 600 m.p. teren pe care se află o casă de bârne cu două 
camere, imobil evaluat la suma de 15.000 lei, situat în comuna Galicea, satul Urşi, 
punctul „Vlăduleşti”. Actul s-a autentificat la 28 aprilie 1939 de către Judecătoria 
Stoiceni. 

(Fond Tribunalul jud. Argeş, transcriere nr. 4906/1939). 


148. Predoiu Anton şi alţi ll moşneni din satul Slănic, comuna Domnești, judeţul 
Muşcel, dăruiesc schitului cu hramul „Naşterea Maicii Domnului” şi „Sfântul Anton”, 
care urma a fi reînfiinţat în acel sat, suprafaţa totală de 8 pogoane şi jumătate (aprox. 
42500 m.p.), teren aflat în Înţărcătoarea de sud, punctul numit „Poiana Schitului”. 

Terenul era dăruit spre folosința monahilor din schit, care nu aveau voie să-l 
înstrăineze şi nici să-l arendeze. 

În act se mai specificau câteva prevederi referitoare la dreptul monahilor de a-şi 
paşte vitele în înţărcătoarea obştii şi de a-şi procura lemne de foc, fără plată, din pădurea 
obşti. 

Actul de donaţie s-a încheiat în anul 1919, la 5/22 octombrie, sub semnătura 
proprie a celor 12 donatori, a fost înmânat arhimandritului Nifon Ianculescu care l-a 
prezentat Tribunalului Muşcel spre transcriere abia la data de 19 decembrie 1941. 

Donaţia lui Anton Predoiu a fost de un pogon (5000 m.p.) 

(Fond Tribunalul jud. Muşcel, transcriere nr. 1996/1941). 


149. Pulpea Şt. Ioan, în acelaşi act de donaţie ca şi precedentul, dăruieşte schitului 
Slănic suprafaţa de o jumătate de pogon (2500 m.p.). 
(Fond Tribunalul jud. Muşcel, transcriere nr. 1996/1941). 


150. Popescu Andrei, idem o jumătate de pogon (2500 m.p.). 
(Fond Tribunalul jud. Muşcel, transcriere nr. 1996/1941). 


151. Popescu I.I. Eugen, idem, o jumătate de pogon (2500 m.p.). 
(Fond Tribunalul jud. Muşcel, transcriere nr. 1996/1941). 


152. Proca M., preot, idem, o jumătate de pogon (2500 m.p.). 
(Fond Tribunalul jud. Muşcel, transcriere nr. 1996/1941). 


153. Popescu B. C. Paulina din comuna Ştefăneşti, judeţul Muşcel, donează bisericii 
parohiale din comuna Deagurile de Sus, judeţul Argeş, suprafaţa de 50 ari teren, situat în 
comuna Deagurile. Donaţia a făcut-o pentru ca acea biserică să folosească veniturile 
rezultate din arendarea sau din exploatarea acelui teren, pentru procurarea de lumânări şi 
untdelemn, necesare activităţii proprii, întrucât în acea biserică a primit donatoarea taina 
sfântului botez. Totodată, donatoarea punea preotului acelei biserici obligaţia de a o 
pomeni atât pe ea, pe soţul ei, preotul C. Popescu cât şi pe părinţii lor, după pomelnicul 
lăsat, în fiecare duminică şi în celelalte sărbători. 

Donaţia a fost evaluată la suma de 20.000 lei şi a fost acceptată cu mulţumiri de 
către consiliul parohial al bisericii donatare. 
( Fond Judecătoria Ştefăneşti dos. 7/1941, act autentic nr.116/1941). 


132 


154. Pâslaru D. Vasile, pensionar, fost cântăreţ bisericesc al Mănăstirii catedrale Negru 
Vodă din Câmpulung, domiciliat în Câmpulung, mahalaua Mărcuşi-Drăceşti, donează 
parohiei Sf. Gheorghe din Câmpulung terenul numit „La Grădiniţă”, aflat în acea mahala, 
în suprafaţă de o jumătate de pogon, învecinat la est şi sud cu drumul ce coboară spre 
Piscul Morii, la Apa Sărată, la apus cu drumul principal al satului iar la nord cu lon Gh. 
Drăcea. 
Donaţia o face cu următoarele condiţii: 
- să servească numai pentru cimitir şi nu pentru altă destinaţie; 
- în cazul ridicării unei biserici în suburbia Mărcuşi-Drăceşti, donația va trece fără 
nici o altă formalitate în proprietatea acesteia; 
- organele de conducere ale acestui cimitir vor fi cele prevăzute de art. 168, 169 şi 
170 din statutul de organizare a Bisericii Ortodoxe Române, cu acceptarea în plus 
a donatorului şi a fiului acestuia, dr. Serafim Pâslaru, profesor şi medic al Şcolii 
Normale „Carol I” din Câmpulung, precum şi a Ministerului Asigurărilor Sociale, 
instituţie care urma să-l reprezinte pe donator după încetarea lui din viaţă; 
- îşi rezerva dreptul de a construi, el sau urmaşii săi, cavoul familiei; 
-  donatorul şi, după el, fiul său Serafim, urmau a se folosi de uzufructul terenului, 
până la transformarea lui integrală în cimitir; 
- cimitirul va purta numele donatorului. 
Actul de donaţie a fost acceptat, cu condiţiile specificate, de către preotul Constantin 
Dimulescu de la parohia „Sf. Gheorghe” din Câmpuluing. 
(Fond Tribunalul jud. Muşcel, dos. nr. 5/1945, act autentic nr. 707/1945). 


155. Pătraşcu G.I. Oprică din comuna Schitu Goleşti, judeţul Muşcel, donează Cultului 
Creştin după Evanghelie din comuna Schitu Goleşti un teren cămin de casă, în întindere 
de 450 m.p., situat în acea comună, cu scopul amenajării unui cimitir pentru credincioşii 
acelui cult. 

Cultul respectiv fusese recunoscut de către stat prin Legea nr. 883 din 9 noiembrie 
1946 iar donația a fost evaluată la suma de 4000 lei. 
(Fond Tribunalul jud. Muşcel, transcriere nr. 157/1949). 


156. Pădureanu P.A. Elisabeta din comuna Coteşti, judeţul Muşcel, donează Adunării 
Creştine după Evanghelie din comuna Coteşti un teren în întindere de 4 ari, situat în acea 
comună, pentru a fi folosit drept cimitir de către credincioşii cultului din comuna Coteşti. 
(Fond Tribunalul jud. Muşcel, transcriere nr. 21/1950). 


157. Pană <din comuna Berevoeşti Pământeni, judeţul Muşcel>, donează bisericii 
parohiale din comuna Berevoeşti Pământeni suprafaţa de 75 ari livadă „pentru coasă”, 
aşa cum rezultă dintr-un tabel cu proprietățile instituţiilor din comună, întocmit în anul 
1907 de primăria comunei Berevoeşti Pământeni, unde donatorul apare fără prenume 
(„danie de la unu Pană”) şi fără an, întrucât nu s-au găsit acte referitoare la acea donaţie. 


(Fond Prefectura jud. Muşcel, dosar 63/1907). 


158. Păcioianu Ion, <din comuna Coşeşti, judeţul Muşcel>, dăruieşte suprafaţa de 14 ari 
bisericii Adormirea Maicii Domnului din Coşeşti, fără a se cunoaşte anul donaţiei, aşa 

cum reiese dintr-un tabel cu proprietăţile instituţiilor din comuna Coşeşti, încheiat în anul 
1907. 
(Fond Prefectura jud. Muşcel, dosar 63/1907, f. 100). 


159. Petrache jupânul, <din comuna Dârmăneşti, judeţul Muşcel >, dăruieşte opt prăjini 
teren bisericii satului Tămăşeşti, comuna Dârmăneşti, (curtea bisericii şi cimitirul 
acesteia), „pământ donat din vremuri vechi”, după cum se arată într-un tabel cu 
proprietăţile instituţiilor din acea comună, întocmit în anul 1907. 

(Fond Prefectura jud. Muşcel, dosar 63/1907, f. 118). 


160. Rădulescu Pârvu, agricultor din comuna Săpata de Jos, plasa Cotmeana, judeţul 
Argeş, donează comunei Săpata de Jos o suprafaţă de teren de 728 mp. în punctul 
« Vatra satului », valorând 350 lei, cu scopul de a se construi pe el o biserică, „, cea 
actuală fiind veche şi ruinată ”. 

(Fond Tribunalul jud. Arges, transcriere nr. 4969/1914). 


161. Runcescu Constantin, pensionar din comuna Stoeneşti, judeţul Muşcel, dăruieşte 
Bisericii parohiale Vălenii de Sus, cu hramul « Toţi sfinții », din comuna Văleni, 
suprafaţa de 50 ari teren, situat în acea comună. 

(Fond Tribunalul jud. Muşcel, transcriere nr. 1795/1914). 


162. Roşu Ion împreună cu alţi 13 locuitori din comuna Topliţa, judeţul Argeş, donează 
Epitropiei Bisericii parohiale Topliţa un teren în suprafaţă de 25 ari (2500 m.p.), cu 
scopul construirii unei biserici în satul Topliţa. Epitropii bisericii puteau schimba, la 
nevoie, acest teren cu altul care ar fi oferit condiţii mai bune. 

(Fond Tribunalul jud. Argeş, transcriere nr. 4518/1927). 


163. Rucăreanu M., proprietar din comuna Măţău, judeţul Muşcel, a dăruit un hectar şi 
doi ari teren bisericii Sfântul Nicolae din Măţău, conform unui tabel cu proprietățile 
instituţiilor din acea comună, întocmit de primărie în anul 1907, în care se arăta că nu se 
cunoaşte anul donaţiei, care fusese făcută fără acte, iar pe terenul donat a fost construită 
biserica cu hramul Sf. Nicolae. 

(Fond Prefectura jud. Muşcel, dosar 63/1907, f. 182). 


164. Stănescu Gh. Lucia, văduvă din Piteşti, Filipescu P. Sofia, reprezentată de soţul 
său, Paraschiv Filipescu, şi Muşatescu Al. Elena, cu consimțământul soţului său, Al. 
Muşatescu din Câmpulung, „tustrele fiice şi moştenitoare ale decedatului nostru tată 
Tache G. Vlădescu, fost proprietar în comuna Dârmăneşti, jud. Muşcel, declarăm că, în 
vederea sentimentelor de buni creştini ale decedaţilor noştri părinți Tache G. Vlădescu şi 
Zoe Tache Gh. Vlădescu, care sunt înmormântați în cimitirul com. Dârmăneşti, precum şi 
în vederea perpetuării memoriei lor şi pomenirii de veci a numelor lor în biserica acestei 
comune şi ca un act de recunoştinţă din partea noastră către părinţii noştri, conduse şi noi 
de dragostea creştinească, declarăm că dăruim preotului lon C. Badea, parohul bisericii 
com. Dârmăneşti, pentru această biserică, în plină proprietate şi fără nicio condiţiune 
următoarele imobile: 

[) Petecul de pământ dintre cimitirul bisericii şi grădina de la Zinca în suprafaţă de 6 arii, 
cu destinaţiunea de a se încorpora la acest cimitir, mai puţin atâta cât va fi de trebuinţă 
pentru aşezarea pe acest petec a monumentului Eroilor, ce este a se ridica în comună. 

II) O jumătate hectar pământ, pe care îl determinăm prin aceste puncte [...] 

Pământul acesta, fiind zăvoi şi arătură, stipulăm că, dacă preotul personal ar voi 
să-l schimbe cu alt pământ al său, va fi obligat a da bisericii în altă parte alt pământ de 
aceeaşi întindere şi calitate, consimţită de Epitropia Bisericii. 

Donaţia, evaluată la suma de 1000 lei, a fost acceptată de parohul Bisericii 
„Adormirea Maicii Domnului”, care s-a obligat să respecte stipulaţiile actului. 

(Fond Tribunalul jud. Muşcel, dos.12/1922, act autentic nr. 1350). 


165. Sandu Ştefan şi alţii, din comuna Gliganu de Jos, judeţul Argeş, în dorinţa de a 
înzestra comuna lor cu o biserică şi un cimitir, donează un teren în suprafaţă totală de 
4500 m.p., situat în comuna Gliganu de Jos, învecinat [...] şi evaluat la suma de 20.000 
lei. Construcţia bisericii urma să înceapă în termen de cel mult 3 ani de la data donaţiei 
(1 martie 1926), în caz contrar actul devenind nul. Suprafaţa donată de Şt. Sandu era de 
600 m.p. 

(Fond Tribunalul jud. Argeş, transcriere nr.1546/1926). 


166. Stoica M. Badea, idem, 300 m.p. 
(Fond Tribunalul jud. Argeş, transcriere nr.1546/1926). 


167. Sandu D. Nastasia, văduvă din comuna Costeşti, judeţul Argeş, donează Parohiei 

bisericii Sfinţii Voievozi din acea comună, satul Teleşti, un teren în întindere de aprox. 

400 m.p., situat în satul Teleşti, urmând ca parohia să-l folosească după necesitate. 
Terenul era vecin cu un alt teren, donat aceleiaşi biserici de către moştenitorii D. 

Telescu, tot in anul 1928, fomând un singur trup. 

(Fond Tribunalul jud. Argeş, transcriere nr.5077/1928). 


168. Suditu Tudor şi Constantinescu Matei <din comuna Beleţi Negreşti, judeţul Muşcel 
>, au dăruit 50 ari teren bisericii din satul Zgripceşti, donația figurând în scriptele 
primăriei ca fiind făcută „din vechime, fără acte” 

(Fond Prefectura jud. Muşcel, dosar 63/1907, f. 58). 


169. Stâlpeanu Ioniţă din comuna Stâlpeni, judeţul Muşcel, a dăruit, anterior anului 
1836, terenul pe care s-a construit, între anii 1833-1836, biserica satului Stâlpeni, cu 
întreitul hram „Adormirea Maicii Domnului”, „Sfinţii Voievozi” şi „Sf. loan 
Botezătorul”. Donaţia s-a făcut fără acte, după cum rezultă dintr-o adresă a primăriei din 
Stâlpeni către prefectura judeţului Muşcel, din anul 1907, iar Ioniţă Stâlpeanu este 
considerat principalul ctitor al bisericii. 

(Fond Prefectura jud. Muşcel, dosar 63/1907, f. 256). 


170. Şchiopu Constantin, împreună cu alţi 13 locuitori din comuna Topliţa, judeţul 
Argeş, donează Epitropiei Bisericii parohiale Topliţa un teren în suprafaţă de 25 ari (2500 
m.p.), cu scopul construirii unei biserici în satul Topliţa. Epitropii bisericii puteau 
schimba, la nevoie, acest teren cu altul care ar fi oferit condiţii mai bune. 

(Fond Tribunalul jud. Argeş, transcriere nr. 4518/1927). 


171. Ştefan P. Alexandru şi alţii din comuna Topliţa, judeţul Argeş, donează Parohiei 
Topliţa, din drepturile lor aflate în devălmăşie, suprafaţa de 2100 m.p. teren izlaz 
moştenesc, situat în punctul numit « Stogu » din comuna Topliţa. 

(Fond Tribunalul jud. Argeş, transcriere nr. 1585/1936 ). 


172. Ştefan P. Ion, idem. 
(Fond Tribunalul jud. Argeş, transcriere nr. 1585/1936 ). 


173. Şerban N.I. Ilinca şi Dumitrescu C. Dumitra, ambele din comuna Săpata de Jos, 
judeţul Argeş, donează epitropiei bisericii Mârteşti, cu hramul Cuvioasa Paraschiva, două 
petice de teren, în suprafaţă de 2 ari, respectiv 7 ari, situate în acea comună. Ambele 
terenuri formau un singur trup, evaluat la 3000 lei, iar condiţia donaţiei a fost ca epitropia 
să construiască pe acel teren noul local de biserică. 

(Fond Tribunalul jud. Argeş, transcriere nr. 560/1938). 


174. Ştefănescu George (Gică) din Câmpulung, a întocmit, în anul 1942, un testament 
prin care desemna Academia Română drept ,, legatară universală, în plină şi absolută 
proprietate a întregii mele averi, prezentă şi viitoare”, căreia îi cerea să îndeplinească o 
serie de dorinţe cu caracter filantropic, unele dintre aceste dorinţe vizând bisrica 
Flămânda din Câmpulung, construită de el: 

„...I) Să termine, să mobileze, să înzestreze cu cele necesare cultului, biserica Flămânda 
din C-lung în care să fiu şi eu înmormântat alături de soţia mea şi să aducă din cimitirul 
Belu din Bucureşti, osemintele fetei mele Margareta, pe care să le reînhumeze între 
mormântul meu şi al soţiei mele. De asemenea să aşeze pietre de forma cea mai simplă 
peste fiecare mormânt, cu numele şi datele naşterii şi morţii noastre. 

Dacă vitrourile nu vor fi instalate până la încetarea mea din viaţă, rog Academia 

Română să aşeze vitrouri artistice, atfel cum e îngrijită întreaga biserică. 
II) În pietatea şi grija ce port acestei biserici, rog Academia Română să primească 
însărcinarea de a lua sub ocrotirea ei acest lăcaş şi de a-i servi o rentă anuală care să facă 
posibilă întreţinerea bisericii în condiţiunile cele mai bune, întrucât pare că ea este 
aproape un monument de artă. 

Să supravegheze şi să controleze întrebuinţarea fondului ce-i va aloca şi înţeleg, 
întrucât las o avere imobiliară producătoare de venituri, ca alocaţia ce o va acorda 
Academia, să fie întotdeauna în raport cu valoarea reală a leului. 

Mai rog Academia Română să aloce o modestă sumă lunară preotului sau 

preoţilor şi celorlalți servanţi ai acestei biserici ; şi mai doresc ca să se facă o modestă 
cheltuială şi pentru ctitorii acestei biserici, întru păstrarea creştineştei şi strămoşeştei 
noastre datini a pomenirilor lor în timp de şapte ani, şi rog ca la mormintele noastre să fie 
aşezate câte o modestă candelă, care să ardă zi de zi, cât va dăinui biserica. 
III) Să facă să fie pictat, model ctitor, de preferință de către pictorul Gh. Popescu, 
portretul fiicei mele Margareta, pe zidul din dreapta, de la intrarea în biserică, cu care 
pictor am făcut şi contractul pentru pictura bisericii, contract ce de asemenea trebuie să 
fie respectat întocmai, împreună cu scrisoarea particulară pe care i-am dat-o acestuia 
drept completare a contractului încheiat. 

IV) Să facă clopotniţa care să fie simplă şi din aceeaşi piatră de Albeşti ca şi biserica, însă 
într-un stil care să răspundă cât mai mult aceluia al construcțţiunii şi înfățişării bisericii, în 
care scop să consulte pe arhitectul Gheorghe Constantinescu sau pe altul de aceeaşi 
valoare şi de acelaşi talent ca acesta. 

V) Să reclădească pe locul unde s-a întâmplat accidentul care a dus la moartea fiicei 
mele, un locaş de amintire - deoarece acela pe care îl clădisem eu a fost dărâmat de 
cutremur - în o formă durabilă şi astfel realizat încât să şoptească trecătorilor toată 
tragedia care i-a dat fiinţă.” 

(Fond Tribunalul jud. Muşcel, dos. 5/1942, act autentic nr.550/1942). 


175. Ştefănescu Ion şi Vişoiu Niţă <din comuna Jugur, judeţul Muşcel >, dăruiesc 20 ari 
teren pentru cimitirul bisericii Sfântul Nicolae din Jugur, fără a se cunoaşte anul donaţiei, 
conform unui tabel întocmit în anul 1907, cu proprietăţile instituţiilor din acea comună, în 
care se menţiona că nu există acte. Biserica mai primise, tot fără acte, din vechime, alţi 20 
ari de la vechile familii Ştefănescu şi Bunescu. 

(Fond Prefectura jud. Muşcel, dosar 63/1907, f. 165). 


176. Tomescu I. Toma, doctor şi profesor universitar, domiciliat în Bucureşti, dăruieşte 
Administraţiei Casei Bisericii, pentru Biserica cu hramul „Duminica Tuturor Sfinţilor” 
din satul Rumâneşti, comuna Băjeşti, judetul Muşcel, şi Administraţiei Casei Şcoalelor, 
pentru şcoala din satul Bălileşti, aceeaşi comună şi judeţ, toată averea sa imobiliară din 
satele Rumâneşti şi Valea Mare, alcătuită din următoarele trupuri: 1) una chingă numită 
La Câmp, în întindere de şase hectare, teren arabil şi fânețe, învecinat la est cu hotarul 
Stâlpeni, la vest cu hotarul Băjasca, la sud şi la nord cu diferiţi proprietari; 2) una chingă 
numită La Carmana, în întindere de 60 ari, teren arabil şi livadă de pruni; 3) una chingă 
pe Valea Mare numită La Vălceaua lui Turnel, loc pădure şi curături cu lățimea de 20 m. 
şi învecinată la est cu moşia statului Tânjala, la vest cu apa Văii Mari, la nord şi la sud cu 
alţi proprietari. 

„Venitul acestor proprietăţi se va întrebuința astfel: a) jumătate pentru reparaţiile 
bisericii sus-numite; pentru procurarea celor necesare cultului Divin, pentru pomenirea 
familiei mele şi pentru scopuri morale, culturale şi religioase ce vor fi de trebuinţă la timp 
b) cealaltă jumătate de venit se va întrebuința pentru înfiinţarea a trei premii care vor 
purta numele meu şi se vor da elevilor silitori care vor absolvi şcoala şi pentru procurarea 
de cărţi şi îmbrăcăminte la începutul fiecărui an, elevilor săraci şi merituoşi. 

Pentru executarea întocmai a acestor dispoziţiuni, şi pentru ca dorinţa noastră să 
fie îndeplinită, însărcinăm cu administrarea averii donate pe preotul paroh şi învățătorul — 
diriginte al şcoalei, care vor lucra de comun acord şi vor arenda aceste bunuri prin 
licitaţie publică, vor păstra hotarele şi vor face orice îmbunătăţiri vor crede de cuviinţă. 

Dacă cu timpul veniturile se vor mări, administratorii de mai sus vor întrebuința o 
parte din venit şi pentru încurajarea industriei casnice, mai ales pentru păstrarea portului 
naţional. 

Intrarea în posesie se va face chiar de acum, folosindu-se şi de venitul anului 
acesta.” 

(Fond Tribunalul jud. Muşcel, transcriere nr. 2611/1915). 

177. Tofarangă Ion şi alţii, din comuna Gliganu de Jos, judeţul Argeş, în dorinţa de a 
înzestra comuna lor cu o biserică şi un cimitir, donează un teren în suprafaţă totală de 
4500 m.p., situat în comuna Gliganu de Jos, învecinat [...] şi evaluat la suma de 20.000 
lei. Construcţia bisericii urma să înceapă în termen de cel mult 3 ani de la data donaţiei 
(1 martie 1926), în caz contrar actul devenind nul. Suprafaţa donată de Ion Tofarangă era 
de 300 mp. 

(Fond Tribunalul jud. Argeş, transcriere nr.1546/1926). 


178. Toma Ioana, văduvă, idem, 300 m.p. 
(Fond Tribunalul jud. Argeş, transcriere nr.1546/1926). 


179. Trandafir Badea Andreia din comuna Gliganu de Jos, judeţul Argeş, donează 
suprafaţa de 300 m.p. teren situat în acea comună, cu scopul construirii unei biserici cu 
cimitir în comuna Gliganu de Jos. Această donaţie venea în completarea unei donaţii 
colective, prin care 12 donatori din acea comună dăruiseră o suprafaţă de 4500 m.p., în 
acelaşi scop. 

(Fond Tribunalul jud. Argeş, transcriere nr.1988/1926). 


180. Moşt. Telescu Dumitru, din comuna Costeşti, satul Teleşti, judeţul Argeş, donează 
Parohiei bisericii Teleşti suprafaţa de 2200 m.p. teren, situat în satul Teleşti şi evaluat la 
suma de 5000 lei, pentru a se construi o biserică în acel sat. 

(Fond Tribunalul jud. Argeş, transcriere nr.5164/1928). 


181. Teodoru E. Estelle şi fiica sa Ana Girescu, unice moştenitoare ale soţului, respectiv 
tatălui lor, Emilian Teodoru, în consens cu dorinţa exprimată de acesta înainte de a muri, 
dăruiesc bisericii cu hramul Sf. Dumitru din comuna Ştefăneşti, satul Târgu Dealului, 
judeţul Muşcel, următoarele bunuri: 

a) Titlurile emisiune 1916-1919, în valoare de 200.000 lei, depuse pe numele acelei 
biserici la Casa de Depuneri şi Consemnaţiuni Bucureşti, cu câteva condiţii (păstrarea 
perpetuă, pe numele bisericii, a titlurilor şi folosirea numai a venitului lor, întrebuinţarea 
veniturilor rezultate numai pentru buna întreţinere a bisericii şi a cimitirului, numirea 
unui membru al familiei donatoarelor în comitetul parohial, realizarea unor servicii 
religioase pentru persoanele ce vor fi înmormântate în cavoul familiei etc); 

b) O suprafaţă de 5700 m.p. teren cu vie pe el, care începea de la Şoseaua naţională 
Bucureşti-Piteşti şi care se învecina cu via proprietatea familiei Enigărescu, teren pe care 
se afla şi cavoul familiei. Donatoarele au prevăzut câteva condiţii privitoare la 
întreţinerea cavoului; 

c) Sumele de 5815 lei şi 2602 lei pe care numiții Ştefan Velcioiu şi Andrei Gorgoi le 
datorau răposatului Emilian Teodoru, în urma unor împrumuturi. 

(Fond Judecătoria Stefăneşti, dos. nr.9/1937, act autentic din 7 sept. 1937; vezi şi fond 
Tribunalul Muşcel, transcriere nr.2373/1937). 


182. 'Teodorescu Ion, general, Teodorescu Iosif, general şi Teodorescu Constantin, 


fraţi, toţi trei din comuna Rucăr, judeţul Muşcel, donează bisericilor Rucăr Joseni şi 
Rucărul de Mijloc din comuna Rucăr, câte 30 dramuri de fiecare din obştea moşnenilor 

rucăreni şi anume: câte cinci dramuri în munţii Vâra, Boteanu, Lazurile Popilor şi 
Fântâneaua, Grindul şi Baciu, Plaiul Pietricica şi Colţii. 

„Cu aceste şasezeci de dramuri, deşi numai eu C-tin I. Teodorescu sunt înscris în 
registrele obştei Rucăr, cum şi în ale Judecătoriei Mixte Câmppulung, ele aparţin însă în 
proporţie egală şi celorlalţi doi fraţi Generali Ion şi Iosif Teodorescu, adică fiecare donăm 
câte o treime din numărul de dramuri arătate mai sus.” 

Donaţia a fost evaluată la suma de 15000 lei iar veniturile dramurilor urmau a fi 
folosite pentru întreţinerea celor două biserici, de către reprezentanţii lor legali. Cele două 
biserici donatare urmau să intre în posesia bunurilor donate de la data de 1 ianuarie 1940. 

Actul a fost redactat la 30 decembrie 1939, la Câmpulung, de către generalul Iosif 
Teodorescu, licenţiat în drept. 

(Fond Tribunalul jud. Muşcel, dos. 9/1939, act autentic nr. 945/1939, transcriere nr. 
2800/1939). 


183. Talpaş Gheorghe din comuna Boişoara, judeţul Argeş, donează Căminului cultural 
„Regina Maria” din satul Bumbeşti, comuna Boişoara, suprafaţa de 1045 m.p. teren 
cămin de casă, situat în satul Gruiul Lupului, punctul „în deal”. 

Scopul donaţiei era construirea unei biserici pentru satele Gruiul Lupului şi 
Blănoiu, iar donatorul să fie trecut printre ctitorii bisericii. 
(Fond Tribunalul jud. Argeş, transcriere nr.2753/1939). 


184. Tudorache <lipsă prenume > dăruieşte suprafaţa de 13 ari teren bisericii 
Adormirea Maicii Domnului din Coşeşti, fără a se cunoaşte anul donaţiei, aşa cum reiese 
dintr-un tabel cu proprietăţile instituţiilor din comuna Coşeşti, încheiat în anul 1907. 
(Fond Prefectura jud. Muşcel, dosar 63/1907, f. 100). 


185. Tămăşasca Zinca, <din comuna Dârmăneşti, judeţul Muşcel >, dăruieşte suprafaţa 
de un pogon şi jumătate teren bisericii satului Tămăşeşti, comuna Dârmăneşti, „pământ 
donat din vremuri vechi”, după cum se arată într-un tabel cu proprietăţile instituţiilor din 
acea comună, întocmit în anul 1907. 

(Fond Prefectura jud. Muşcel, dosar 63/1907, f. 118). 


186. Urlăţeanu 1. Ştefan, Urlăţeanu I. loan, doctor, Urlăţeanu J. Constantin, maior, 
Urlăţeanu Z. Grigore, soţii Voinescu Margareta şi Nicolae, Voinescu Eliza şi Dumitru, 
în calitate de proprietari ai moşiei Topoloveni din comuna Topoloveni, judeţul Muşcel, 
dăruiesc Epitropiei Bisericii parohiale din acea comună, un teren în suprafaţă de 2500 
m.p., învecinat la nord cu proprietatea Stan Marinescu, la sud şi est cu donatorii, iar la 
vest cu şoseaua Topoloveni-Dobreşti. Terenul a fost evaluat la 2500 lei iar donația s-a 
făcut cu scopul construirii Bisericii parohiale cu hramul Sfinţii Voievozi din Topoloveni. 
Actul s-a încheiat la data de 28 mai 1915, în Bucureşti. 
(Tribunalul jud. Muşcel, transcriere nr. 3116/1915). 


187. Urlăţeanu D. Ecaterina, văduvă, menajeră din Câmpulung, donează Casei 
Bisericii, pentru Biserica Sf. Nicolae de Sus (Nicuţ) din Câmpulung, tot dreptul său de 
succesiune de a patra parte, în averea rămasă pe urma decedatului său soţ, Dimitrie 
Urlăţeanu, şi pentru recunoaşterea cărui drept, donatoarea a intentat proces la Tribunalul 

Muşcel contra doamnei Florica Gh. Urlăţeanu, în dosarul 689/1911, pe care proces îl va 
continua Casa Bisericii sau Epitropia, până la definitiva terminare. 

Din averea donată se va forma un fond sub denumirea de fondul „Ecaterina şi 
Dimitrie Urlăţeanu”, al cărui venit anual se va împărţi, deopotrivă, între preotul deservent 
şi biserică, care va dispune de partea sa aşa cum va crede de cuviinţă. Preotul deservent 
urma să pomenească la toate slujbele familia donatoarei, după pomelnicul aflat în 
scriptele bisericii. În actul autentic nu există nicio menţiune de acceptare a donaţiei din 
partea Casei Bisericii, a epitropiei sau a preotului bisericii donatare. 

(Tribunalul jud. Muşcel, act autentic nr. 272/1916). 


188. Ungureanu Vasile împreună cu alți 13 locuitori din comuna Topliţa, judeţul Argeş, 
donează Epitropiei Bisericii parohiale Topliţa un teren în suprafaţă de 25 ari (2500 m.p.), 
cu scopul construirii unei biserici în satul Topliţa. Epitropii bisericii puteau schimba, la 
nevoie, acest teren cu altul, care ar fi oferit condiţii mai bune. 

(Fond Tribunalul jud. Argeş, transcriere nr. 4518/1927). 


189. Vlădescu Stanca şi copiii ei, Dumitrache, Nicolae şi Ilinca, dăruiesc Schitului 
Mărculeşti de lângă Câmpulung, o moşie la Găureni, pe apa Brătiei. Donaţia are data de 
18 iulie 1772. 

(Fond Primăria Câmpulung, dos. 14/1900). 


190. Vrăbiescu Safta, proprietară din comuna Şuici, plasa Loviştei, judeţul Argeş, a 
lăsat, prin testament, bisericii cu hramul Sf. Nicolae din Şuici, o treime din moşiile sale 
numite „Soba” şi „Paltinul” din comuna Şuici, celelalte două treimi fiind moştenite de 
sora sa, Ana Furduescu, (aceasta şi-a donat partea sa de moşie printr-un act similar) şi de 
nepoata sa, Safta |. Brătianu. Prin testament s-a stabilit obligația epitropiei şi a 
slujitorilor bisericii de a se îngriji, timp de trei ani, de pomenirea sa după tradiţia creştin- 
ortodoxă. 

(Fond Tribunalul jud. Argeş, reg. 5/1886 , transcriere nr. 243). 


191. Voinescu Margareta şi Nicolae, soţi, şi alţii , în calitate de proprietari ai moşiei 
Topoloveni din comuna Topoloveni, judeţul Muşcel, dăruiesc Epitropiei Bisericii 
parohiale din acea comună un teren în suprafaţă de 2500 m.p., învecinat la nord cu 
proprietarea Stan Marinescu, la sud şi est cu donatorii, iar la vest cu şoseaua Topoloveni- 
Dobreşti. Terenul a fost evaluat la 2500 lei iar donația s-a făcut cu scopul construirii 
Bisericii parohiale cu hramul Sfinţii Voievozi din Topoloveni. Actul s-a încheiat la 28 
mai 1915, în Bucureşti. 

(Fond Tribunalul jud. Muşcel, transcriere nr. 3116/1915). 


192. Voinescu Eliza şi Dumitru, soţi, idem. 
(Fond Tribunalul jud. Muşcel, transcriere nr. 3116/1915). 


193. Voica Gh. B. Nicolae din satul Vărzăroaia, comuna Pietroşani, judeţul Muşcel, prin 
actul autentificat de Judecătoria de Ocol Domneşti la nr. 588 din 27 octombrie 1926, 
donează bisericii filiale cu hramul « Duminica Tuturor Sfinţilor » din acel sat, o porţiune 
de teren lată de 1 m. şi lungă de 60 m., teren ce se învecina la Rasărit şi la Miază Noapte 

cu proprietatea bisericii. Casa şi teşitura casei ce sunt intrate în această porțiune de teren 
urmau a rămâne pentru totdeauna aşa cum se aflau în momentul încheierii actului de 
donaţie. Uzufructul pomilor fructiferi aflaţi pe proprietatea donatorului, ale căror ramuri 
cad pe proprietatea bisericii, revin donatorului. 

Mai donează, pentru cimitirul bisericii, un teren lung de 9 m. şi lat de 8 m., cele 
două imobile donate fiind evaluate la suma de 10.000 lei. 
(Fond Tribunalul jud. Muşcel, transcriere nr. 502/1927). 


194. Vişoiu Gh. Petre Bucur şi Fira, soţi, din comuna Măţău, judeţul Muşcel, donează 
Protoieriei judeţului Muşcel, Circumscripţia I Câmpulung, reprezentată prin protopopul 
N. Proca, un teren în întindere de 100 m.p., cu o casă pe el, situat în comuna Măţău, 
punctul zis „Olteni”, învecinat la Miază zi cu drumul, la Apus cu moştenitorii Gh. Oprea 
Vişoiu, la Est şi Nord cu donatorii. 

Imobilul donat a fost evaluat la suma de 15.000 lei şi a fost dăruit pentru a fi 
folosit drept casă parohială a Bisericii cu hramul Naşterea Maicii Domnului, din parohia 
Suslăneşti, comuna Măţău. 

(Fond Tribunalul jud. Muşcel, transcriere nr. 2335/1928; vezi şi fond Judecătoria Ocol II 
Câmpulung, act autentic nr.84/1928). 


195. Vărăticeanu Gheorghe şi Viena, soţi, din comuna Racoviţa, judeţul Argeş, 
donează Mănăstirii Turnu din judeţul Argeş câte şase dramuri fiecare, din muntele 
Urzica, situate pe teritoriul comunei Urzica, satul Văratic. 

Odată cu donația, evaluată la suma de 10.000 lei, cei doi soţi adresau stareţului 
mănăstirii rugămintea de a-i trece printre ctitorii acesteia, pentru a fi pomeniţi la sfintele 
slujbe. 

(Fond Tribunalul jud. Argeş, transcriere nr. 1357/1930). 


196. Vâlcoci Ion Spiridon şi Eugenia, soţi, şi Pătraşcu I. Stelian, toţi din satul Vlădești, 
comuna Valea Bratiei, judeţul Muşcel, donează Mănăstirii Schitului Slănic din comuna 
Râul Doamnei, judeţul Muşcel, tot dreptul lor de moştenire ce li se cuvenea din 
moştenirea defunctului lor tată, Ion Diţă Pătraşcu, rămas în Înţărcătorile de nord şi de 
sud, din satul Slănic, şi în muntele Iezerul Mic, pendinte de satul Lereşti, comuna Pravăţ, 
drept ce se ridica la o suprafaţă de circa patru hectare şi jumătate teren. 

Valoarea donaţiei a fost estimată la 2000 lei, iar în cazul că, în viitor, Schitul 
Slănic nu va mai fiinţa, averea donată se va întoarce la donatori. 
(Fond Tribunalul jud. Muşcel, transcriere nr. 2302/1931). 


197. Vlădescu Gh. Tache, <din comuna Dârmăneşti, judeţul Muşcel >, dăruieşte un 
pogon teren bisericii satului Tămăşeşti, comuna Dârmăneşti, „pământ donat din vremuri 
vechi”, după cum se arată într-un tabel cu proprietăţile instituţiilor din acea comună, 
întocmit în anul 1907. 

(Fond Prefectura jud. Muşcel, dosar 63/1907, f. 118). 


198. Vlădescu Dinică, <din comuna Hârtieşti, judeţul Muşcel >, dăruieşte suprafaţa de 


25 ari bisericii satului Lucieni, comuna Hârtieşti, pentru curtea şi cimitirul acelei biserici, 
fără precizarea anului donaţiei. 

(Fond Prefectura jud. Muşcel, dosar 63/1907, f. 154). 


199. Vişoiu Niţă şi Ştefănescu Ion <din comuna Jugur, judeţul Muşcel >, dăruiesc 
suprafaţa de 20 ari teren pentru cimitirul bisericii Sfântul Nicolae din Jugur, fără a se 
cunoaşte anul donaţiei, conform unui tabel întocmit în anul 1907, cu proprietăţile 
instituţiilor din acea comună, în care se menţiona că nu există acte. Biserica mai primise 
tot fără acte, din vechime, alţi 20 ari teren de la vechile familii Ştefănescu şi Bunescu. 
(Fond Prefectura jud. Muşcel, dosar 63/1907, f. 165). 


200. Vişoiu Gheorghe din comuna Măţău, judeţul Muşcel, a dăruit, fără acte şi fără a se 
cunoaşte anul donaţiei, doi ari şi jumătate teren bisericii Naşterea Maicii Domnului din 
Măţău, conform unui tabel întocmit în anul 1907 de către primăria comunei Măţău, tabel 
ce cuprindea toate proprietățile instituţiilor din comună şi originea acelor proprietăţi. 
(Fond Prefectura jud. Muşcel, dosar 63/1907, f. 182). 


201. Voicu Maria din comuna Țiţeşti, judeţul Muşcel, a dăruit suprafaţa de cinci prăjini 
teren bisericii filiale Țiţeşti, conform unui tabel cu proprietăţile instituţiilor din acea 
comună, întocmit de primărie în anul 1907, anul donaţiei nefiind precizat. 

(Fond Prefectura jud. Muşcel, dosar 63/1907, f. 269). 

CAPITOLUL V 


DONAȚŢII- ADMINISTRAȚIE ŞI ALTELE 





acă donatorii prezenţi în capitolele anterioare au putut fi încadraţi cu uşurinţă 

într-un domeniu de activitate (învăţământ, sănătate, cultură, religie), am optat ca 

pe toţi ceilalți donatori, care nu se încadrau în cele patru domenii, să-i încadrez 
într-un ultim capitol, cel al donațiilor de care au beneficiat instituţiile administrative, mai 
ales primăriile oraşelor şi comunelor din Argeş şi din Muşcel. Pe lângă acestea, au 
beneficiat de donaţii importante şi alte categorii de instituţii ( bănci populare, asociaţii 
agricole, societăţi de turism, companii de jandarmi etc.) însă numărul relativ mic al 
acestora n-ar fi justificat gruparea lor în capitole separate. Vom întâlni, în acest capitol, 
donatori ale căror acte filantropice sunt de o mare diversitate, toate însă răspunzând unor 
evidente nevoi ale comunităţilor. S-au făcut donaţii pentru construirea de sedii de 
primării comunale, de preturi de plasă, de judecătorii de ocol, de bănci populare, de 
cazărmi pentru jandarmi, de cabane turistice, alte donaţii au facilitat efectuarea unor 
lucrări edilitare ca deschideri de străzi, aducţiuni de apă, băi comunale, puțuri, extinderi 
de pieţe, cimitire, oboare şi grajduri comunale în scopul ameliorării raselor de animale şi 
multe altele. Au existat oameni care nu s-au rezumat la o singură donaţie, care au avut 
contribuţii substanţiale la dezvoltarea localităţilor în care au trăit şi pe care îi întâlnim la 
mai multe capitole ale acestei lucrări. În acest sens, un exemplu remarcabil îl oferă Mihail 
Eustatiade, mare proprietar funciar, stabilit în comuna muşceleană Ciulniţa, în jurul 
anului 1870, care a înzestrat acea comună cu o biserică impunătoare, cu un generos local 
de şcoală (cu intrări separate pentru băieţi şi fete), cu un modern local pentru primăria 
comunală, toate construite pe cheltuiala sa, pe terenuri donate tot de el, edificiile fiind 
dotate cu mobilier şi cu tot necesarul unei bune funcţionări. Ca o recunoaştere a meritelor 
sale incontestabile, consiliul comunal a hotărât, în anul 1893, ca acea localitate să se 
numească, oficial, Ciulniţa — Eustatiade. 

Donaţii multiple au mai făcut Nicolae Mănescu din Stâlpeni, Dimitrie lonescu 
din Gorganu, Ghiţă Iorgulescu din Drăghici, soţii Maria şi Tase Eliad din Vrăneşti şi 
mulți alţii. Tot în acest capitol am inclus şi acele donaţii pur filantropice, prin care 
oameni înstăriți dăruiesc bani sau alte bunuri pentru a-i ajuta pe semenii lor săraci şi 
neputincioşi. Îi găsim aici, printre alţii, pe regele Ferdinand I, care a donat, în anul 
1916, suma de 6000 lei pentru săracii din Piteşti şi Curtea de Argeş, pe Elena Rucăreanu 
şi Matilda Nanu Muşcel, cu importante sume de bani pentru săracii din Câmpulung, pe 
Radu Mandrea, proprietarul moşiei Bălceşti care, după primul război mondial, a 
împroprietărit cu loturi de 2,5 ha teren două familii mai sărace ale unor eroi căzuţi pe 
câmpul de luptă, dar şi alţi locuitori din Bălceşti. Au existat şi acte de caritate ale unor 
entităţi colective, în sprijinul sinistraţilor cutremurului din anul 1940, cum a fost cazul cu 
Sfatul Negustoresc Piteşti care a dăruit oraşului Piteşti suma de 188.550 lei, provenită din 
donațiile unor negustori piteşteni rămaşi anonimi, sau a Obştii Evreilor din Piteşti care a 
donat suma de 100.000 lei pentru aceeaşi cauză. 

Dincolo de frumuseţea actelor de donaţie, acestea conţin uneori şi informaţii cu 
valoare documentar - istorică, cum ar fi participarea românilor la Războiul Reîntregirii şi 
jertfa adusă de ei pe altarul unificării teritoriale. Ce poate fi mai nobil şi mai patriotic 
decât atitudinea unei familii de adevăraţi români, din care doi fraţi s-au jertfit pe câmpul 

de luptă, pentru reîntregirea ţării, iar al treilea şi-a donat o parte din avere pentru 
construirea unui local de primărie, în folosul consătenilor şi în memoria tatălui şi a 
fraţilor săi. Este cazul lui Ştefănescu Constantin din comuna Rudeni, judeţul Argeş, care 
arăta în preambulul actului său de donaţie: „În dorința ce am ca progresul comunei unde 
posed o mică proprietate să fie desăvârşit în toate ramurile de activitate pentru locuitorii 
care formează această comună şi în memoria scumpilor şi neuitaţilor mei tată Vasile 
Ștefănescu şi fraţi Victor şi Vasile Ștefănescu, ambii decedați pe câmpul de onoare în 
Războiul pentru Întregirea Neamului, declar că donez definitiv şi pentru totdeauna 
comunei Rudeni una bucată de teren ce mi s-a cuvenit moştenire prin partaj de la tatăl 
meu V. Ștefănescu, care face parte din proprietatea mea Rudeni, fiind situat în raza com. 
<Rudeni> şi având o suprafaţă de 1200 m. p. [...]” 

Ca şi în capitolele precedente, pentru o mai uşoară regăsire a filantropilor, i-am 
ordonat alfabetic şi cronologic în cadrul fiecărei litere. 


1. Anghel Ion, agricultor din satul Tomşanca, comuna Ionești, plasa Teleorman, judeţul 
Argeş, donează comunei loneşti un petic de pământ de 280 m. p., valorând 70 lei, pentru 
a se construi puțuri cu apă potabilă pentru toţi locuitorii acelui sat. 

(Fond Tribunalul jud. Argeş, transcriere nr. 28/1914). 


2. Arsenescu Gr. Constantin, proprietar din comuna Bălileşti, judeţul Muşcel, donează 
Asociaţiei Agricole Bălileşti un teren în întindere de 108 m.p., situat în acea comună, 
învecinat la nord cu şoseaua judeţeană Stâlpeni —Stăneşti iar la est, sud şi vest cu restul 
proprietăţii donatorului. 

Donaţia era valabilă atâta timp cât pe acel teren exista cuptorul (în act nu se 
specifică tipul de cuptor, probabil era un cuptor pentru uscatul prunelor) iar asociaţia avea 
obligaţia să închidă terenul cu gard de ulucă. 

Actul de donaţie a fost autentificat de Judecătoria Stâlpeni cu nr. 351 din 13 
august 1934, fiind acceptat de preşedintele Asociaţiei Agricole Băileşti, D.Duţoiu. 

(Fond Tribunalul jud. Muşcel, transcriere nr. 2448/1934). 


3. Alexescu Trandafir din comuna Băseni, judeţul Argeş, donează comunelor Pădureşti 
şi Băseni din judeţul Argeş, suprafaţa de 143 m.p. teren situat între cele două comune, cu 
scopul de a se construi un puț pentru folosinţa locuitorilor din ambele comune. 

Donaţia a fost acceptată de preşedinţii comisiilor interimare din cele două 
comune, care au declarat că vor construi puţul. 
(Fond Tribunalul jud. Argeş, transcriere nr. 1228/1936 ). 


4. Andreescu Gr. Sofia, proprietară din Câmpulung Muşcel, în scop de binefacere şi în 
amintirea iubitului ei soţ Gr. Andreescu, donează Comitetului şcolar din comuna 
Suslăneşti, judeţul Muşcel, suprafaţa de 1050 m.p. teren, situat lângă biserica satului. 

Donaţia, înregistrată la 4 august 1942, o face pentru construirea unui local de 
şcoală « încăpător şi higienic, necesar culturii poporului ». 

Tot la 4 august 1942, Sofia Andreescu mai donează comunei Suslăneşti, jud. 
Muşcel, suprafaţa de 400 m.p. teren, pe care se afla construit sediul primăriei din acea 
comună. 

(Fond Tribunalul jud. Muşcel, dos. 4/1942, acte autentice nr. 427-428/1942). 

5. Ardei P. Elisabeta din comuna Domnești, judeţul Muşcel, şi Hogioiu Gh. Ecaterina, 
zisă Petrescu, văduvă din comuna Costeşti Vâlsan, judeţul Argeş, donează comunei 
Costeşti Vâlsan din plasa Merişani, judeţul Argeş, suprafaţa de 5426 m.p. teren situat în 
comuna Costeşti Vâlsan, cu scopul ca pe acel teren, comuna beneficiară să construiască 
un grajd comunal şi orice alte construcţii sau instalaţii agrotehnice va considera că sunt 
necesare dezvoltării şi îmbunătăţirii rasei vitelor din acea comună. 

Imobilul donat a fost evaluat la suma de 20.000 lei şi îl aveau moştenire de la tatăl 
lor, Gheorghe Gh. Petrescu. 
(Fond Tribunalul jud. Argeş, transcriere nr. 417/1950) 


6. Alexiu M. şi Brătianu I.C.Constantin au donat Primăriei comunei Mioveni, judeţul 
Muşcel, o suprafaţă de de 4 ari teren pentru a fi folosită ca obor comunal. Terenul se 
afla în spatele şcolii, situată lângă clădirea primăriei, după cum se arată într-o adresă a 
primăriei către prefectura de Muşcel, anul donaţiei nefiind precizat. 

(Fond Prefectura jud. Muşcel, dosar 63/1907, f. 206). 


7. Borănescu Maria, proprietară, domiciliată în Bucureşti, Calea Victoriei, dăruieşte 
comunei Oeşti, judeţul Argeş, terenul necesar construirii localului de primărie din acea 
comună. Terenul avea dimensiunile de 7 m. lăţime, la stradă, şi 14 m. lungime. Totodată, 
mai dăruia 15 m.p. teren situat alături, cu scopul construirii unui obor comunal, precum şi 
o suprafață nemăsurată de teren, spre coastă. De asemenea, mai dăruia şi lemnele 
necesare construirii localului, pe care primăria urma să le taie din pădurea donatoarei. 
(Fond Tribunalul jud. Argeş, secţia notariat, reg. nr. 33/1898, transcrierea 1187). 


8. Băltescu Constantin, proprietar din comuna Cepari, plasa Topolog, judeţul Argeş, 
donează Primăriei comunei Cepari un teren în lungime de 80 m. şi lăţime de 20 m,, 
învecinat cu terenul pe care se afla vechea primărie, cu scopul construirii pe noul teren a 
unui local mai spaţios. (Fond Tribunalul jud. Argeş, transcriere nr. 3081/1912). 

În anul 1941, în urma întocmirii unui proces-verbal ce conţinea bunurile 
primăriei, document care a stat la baza predării acelor bunuri de către fostul primar, lon 
Dada, către noul primar, Nicolae Gh. Arsenescu, se arăta, chiar la punctul 1, că localul 
Primăriei Cepari era construit şi funcţiona pe terenul de 1600 m.p., „pământ donat de 
defunctul Constantin Băltescu” 

(Fond Pretura plasei Argeş, dos. 74/1941, f. 62.). 


9. Blidaru C. Spiridon, preot din comuna Micloşani, judeţul Muşcel, « în dorinţa de a 
vedea comuna înzestrată cu casa ei proprie », donează suprafaţa de 500 m.p. teren situat 
în acea comună, învecinat la est cu şoseaua comunală Micloşani-Copăceni, la apus şi la 
sud cu Din Chițu Horeboiu şi la nord cu donatorul. 

Valoarea donaţiei era de 5000 lei iar primăria intra în posesia terenului la 
începerea lucrărilor de construcție a localului propriu. Donatorul mai arăta că în noul 
local mai puteau funcţiona şi alte instituţii precum o şcoală, o percepţie sau o bancă. 
(Fond Tribunalul jud. Muşcel, dos. 11/1929, act autentic nr. 2328/1929). 

10. Berindei C.A. Elena, cu consimţământul soţului său C. A. Berindei, proprietari din 
comuna Jugur, judeţul Muşcel, donează comunei Jugur suprafaţa de 3616 mp. teren, 
situat în acea comună, în punctul „La Savu”, învecinat la est cu firul apei, la vest cu 
proprietatea V. Zipiş, la sud cu proprietatea Stoican şi la nord cu drumul ce duce la V. 
Zipiş. 

Donaţia s-a făcut cu condiţia ca, în termen de doi ani, pe acel teren să se 
construiască o clădire cu încăperile necesare pregătirii premilitare a tinerilor din 
subcentrul Jugur, dar şi „alte apendice ca: baie cu duş, cămin cultural, bibliotecă, 
farmacie şi muzeu”. 

În numele Primăriei Jugur, învățătorul Ştefan Ştefănescu, consilier comunal, a 
primit cu mulţumiri şi cu recunoştinţă donația soţilor Berindei, obligându-se la 
respectarea în întregime a actului. 

(Fond Tribunalul jud. Muşcel, act aut. 919/1935, transcriere nr. 2636/1935). 


11. Barbu D. Gheorghe şi Georgescu V. Constantin, ambii din comuna Dobreşti, judeţul 
Muşcel, donează Primăriei comunei Dobreşti un teren rediş, în suprafaţă de circa 3 
pogoane, situat în acea comună, la punctul numit „Cornet”, rezervându-şi dreptul asupra 
subsolului şi a izvorului de apă, dacă vor avea nevoie. 

În caz de înstrăinare totală sau parţială, donația, evaluată la suma de 4000 lei, era 
revocată de la sine. 
(Fond Tribunalul jud. Muşcel, transcriere nr. 2180/1939). 


12. Bărbulescu D. Maria şi Bărbulescu D. Constanţa, surori din Piteşti, ş.a., donează 
Primăriei oraşului Piteşti terenul necesar deschiderii străzii proiectate între str. Negru 
Vodă şi linia ferată C.F.R. Piteşti — Curtea de Argeş, conform planului întocmit de 
Serviciul tehnic al primăriei, lucrare care a fost prevăzută şi în Planul de lucrări cincinal 
la nr.6, aprobat de Rezidenţa Regală a Ținutului Braşov (iată că planurile cincinale de 
dezvoltare nu au fost o inovaţie a regimului comunist — n.a.). 

Donatorii au pus primăriei condiţia de a executa deschiderea străzii şi de a efectua 
lucrările necesare pentru punerea acelei străzi în circulație, până la data de 1 aprilie 1940. 

În cazul că primăria nu începea lucrările până la acea dată, actul de donaţie 
devenea nul, cu excepţia situaţiei în care donatorii vor da o declaraţie de prelungire a 
acelui termen. 

Actul s-a încheiat la 14 iunie 1939, la Piteşti. 
(Fond Tribunalul jud. Argeş, dos.14/1939, act autentic nr. 1364/1939). 


13. Burtea T. Ioana din Câmpulung Muşcel, donează Primăriei oraşului Câmpulung o 
porţiune de teren în lungime de 27 m. şi lăţime de 3 m., situat în strada Valea Zidarilor, în 
scopul construirii de către primărie a unui drum necesar în acea zonă. Actul a fost 
încheiat la 21 octombrie 1940, fiind acceptat cu mulţumiri de primarul oraşului, Nelu I. 
Predoiu. 

(Fond Judecătoria mixtă C-lung, dos.9/1940; vezi şi fond Tribunalul jud. Muşcel, 
transcriere nr. 1781/1940). 

14. Belea Florica şi Corneliu, soţi, din comuna Rociu, judeţul Argeş, donează Primăriei 
comunei Rociu un teren în întindere de 800 m.p., situat în acea comună, vecin cu terenul 
Monumentului Eroilor, donat comunei tot de ei. 

Donaţia au făcut-o pentru construirea unui parc al eroilor, cu condiţia ca primăria 
să renunţe la exproprierea ce intenţiona să facă asupra acelui teren. 

„Donaţiunea o facem ca un omagiu adus jertfei celor ce şi-au sacrificat viaţa 
pentru întregirea neamului”, au arătat donatorii, iar primăria a renunţat la expropriere şi a 
acceptat donația cu recunoştinţă. 
(Fond Tribunalul jud. Argeş, dos.4/1944, act autentic nr. 377/1944). 


15. Baştea Gh. I. Maria şi Viorica, domiciliate în Bucureşti, dăruiesc Asociaţiei de 
turism A.D.M.L.R. (Asociaţia Drumeţilor din Munţii lubiţi ai României), secția Muşcel, 
cu sediul în Câmpulung, cabana din Muntele Fundurile, pendinte de comuna 
Dâmbovicioara, împreună cu o suprafaţă de un hectar teren, izlaz, pe care se află 
construită cabana. 

Cabana era construită chiar în mijlocul acelui teren, învecinat de jur-împrejur de 
restul proprietăţii donatoarelor. 

Cele două donatoare au pus condiția ca asociaţia să dea cabanei numele de 
„Cabana Gogu Baştea”, urmând a fi folosită de asociaţie în scopurile pe care aceasta le 
urmărea. Totodată, donatoarele îşi rezervau dreptul ca ele şi membrii apropiaţi ai familiei 
lor să poată locui, în mod gratuit, din când în când, într-una din camerele cabanei. 

Donaţia a fost evaluată la suma de 10.000 lei şi a fost acceptată cu mulţumiri de 
către reprezentanţii Asociaţiei de turism A.D.M.I.R., secţia Muşcel. 

(Fond Tribunalul jud. Muşcel, dos.9/1944, act autentic nr.859). 


16. Balotă Anton Grigore, profesor şi proprietar din Bucureşti, şi alţii, donează 
Sindicatului Unic al Funcţionarilor Publici din Câmpulung şi judeţul Muşcel ,„ care are 
personalitate juridică şi morală, conform legii nr.52/1945, având sediul în Câmpulung- 
Muşcel, strada Negru Vodă, reprezentată prin dl. ing. N. Hoinărescu, preşedintele 
sindicatului, şi Gheorghe Olaru, secretarul organizator al sindicatului|...]”, următorul 
imobil: 

„Un teren izlaz şi prund în suprafaţă de 2660 m.p., situat la punctul numit 
"Voina”, pendinte de comuna Lereşti, ce face parte din poalele Muntelui „Văcarea”, 
proprietatea noastră în indiviziune, şi învecinat la Răsărit cu drumul Lereşti- Voina, la 
Apus şi M. Noapte cu Muntele Văcarea, la M. Zi cu restul proprietăţii noastre donatorii, 
despărțită prin hăţaşul ce merge la stâna Văcarea. 

Terenul donat va fi delimitat cu semne vizibile de hotar. Restul proprietății şi 
pădurea vor fi respectată de orice stricăciuni. 

Această proprietate o donăm în întinderea precizată mai sus, şi dimensiunile 
prevăzute în schița de plan întocmită de dl. inginer şef D.D. Ionescu, care face parte 
integrantă din prezentul act. 

Acest teren îl donăm în scopul exclusiv ca Sindicatul de mai sus să construiască 
cu a sa cheltuială una cabană pentru recreierea funcţionarilor publici, în condiţiunile cum 
vor crede de cuviinţă şi conform planului ce se va întocmi de Sindicat. 

Noi donatorii facem această donaţiune cu condiţiunea ca după construirea cabanei 
să avem dreptul atât noi cât şi soțiile şi copiii noştri, în mod absolut gratuit, să ni se pună 
la dispoziţie o singură cameră din această cabană, de câte ori vom avea nevoie. 

Valoarea donaţiunii pentru fisc este de lei 1.000.000. 

Subsemnaţii, reprezentanţi ai Sindicatului Unic al Funcţionarilor Publici din 
judeţul Muşcel, declarăm că acceptăm şi primim cu recunoştinţă această donaţiune ce ni 
se face prin prezentul act, şi vom respecta în totul condiţiunile de mai sus. 

Făcut la Câmpulung astăzi 3 iulie 1947.” 

(Fond Tribunalul jud. Muşcel, transcriere nr.2450/1947, act autentic nr.846/1947). 


17. Brătianu I.C.Constantin şi Alexiu M. au donat Primăriei comunei Mioveni, judeţul 
Muşcel, o suprafaţă de de 4 ari teren pentru a fi folosit ca obor comunal. Terenul se afla 
în spatele şcolii, situată lângă clădirea primăriei, după cum se arată într-o adresă a 
primăriei către prefectura de Muşcel, anul donaţiei nefiind precizat. 

(Fond Prefectura jud. Muşcel, dosar 63/1907, f. 206). 


18. Constantinescu I. Ioana din comuna Negraşi, plasa Cotmeana Găleşeşti, dăruieşte 
comunei sale două terenuri în suprafaţă totală de 4160 m.p., unul de 1248 m.p., pe care 
era construit localul de primărie, situat la şoseaua comunală Negraşi-Mozacu, iar celălalt 
teren de 2912 m.p., cu scopul construirii localului de şcoală şi a dependinţelor necesare 
acesteia. 

(Fond Tribunalul jud. Argeş, reg. 39/1897, transcriere nr. 986). 


19. Costache Ştefan, muncitor din comuna Bărăşti Bercioiu, dăruieşte comunei sale 826 
m.p. teren pentru construirea localului de primărie, prin actul autentificat de Tribunalul 
Vâlcea sub nr. 1167/1898. 

(Fond Tribunalul jud. Argeş, reg. 33/1898, transcriere nr. 1035). 


20. Constantinescu Petre din comuna Corbeni-Căpăţâneni, judeţul Argeş, donează 
comunei Corbeni un teren în suprafaţă de 4 ari pământ rural, situat în satul Poenari, la 
stradă, învecinat cu un alt teren al primăriei, în scopul construirii unui local de primărie, 
actul fiind autentificat de Tribunalul Argeş sub nr. 3288/1903. 

(Fond Tribunalul jud. Argeş, reg. 19/1903, transcriere nr. 3841). 


21. Cernătescu Pătraşcu, din comuna Bălcești, judeţul Argeş, donează judeţului Argeş o 
porţiune de 1020 mp. teren situat în comuna Pleşoiu, pentru construirea localului 
Judecătoriei rurale de ocol Pleşoiu, cu dependinţele necesare, local ce ar putea servi, la 
necesitate, şi pentru alt serviciu public. În acelaşi scop a mai donat teren şi Obogeanu C. 
Vasile din com. Pleşoiu. 

(Fond Tribunalul jud. Argeş, transcriere nr. 3777/1910). 


22. Crăsnaru Pandele, proprietar din comuna Dobrești, judeţul Muşcel, prin actul 
autentificat de Judecătoria rurală a comunei Dobreşti la nr 9 din 23 iunie 1910, dăruieşte 
comunei Dobreşti o suprafaţă de 641 m.p. teren, situat în acea comună, pentru construirea 
localului de primărie. 

(Fond Tribunalul jud. Muşcel, transcriere nr. 2394/1910). 

23. Căpuşe Nae şi Floarea, soţi, din comuna Şuici, judeţul Argeş, donează comunei 
Şuici suprafaţa de 30 m.p. teren pentru a se construi un puț comunal cu apă potabilă, 
pentru uzul tuturor locuitorilor comunei, primăria urmând să amenajeze un acoperiş, o 
împrejmuire, o podişcă şi un felinar pentru iluminatul nocturn. Când puţul nu va mai fi, 
terenul urma să revină proprietarilor inițiali. 

(Fond Tribunalul jud. Argeş, transcriere nr. 6384/1911). 


24. Ciobotea Eftemie, agricultor din comuna Băbueşti, judeţul Argeş, donează 300 m.p. 
teren pentru construirea localului de primărie în acea comună. 
(Fond Tribunalul jud. Argeş, transcriere nr.540/1914). 


25. Cernescu C. Constanţa, proprietară din comuna Merişani, judeţul Argeş, dăruieşte, 
în anul 1921, comunei Merişani, un teren în întindere de 6000 m.p., situat în acea 
comună, pentru construirea unui local de şcoală care să poarte numele Constantin şi 
Constanţa Cernescu. „Facultativ şi după trebuinţele culturale locale care se vor ivi în 
viitor, se mai pot construi pe acest teren: 1) o sală de conferinţe pentru educaţia sătenilor, 
o bibliotecă pentru uzul sătenilor. 2) o şcoală de gospodărie casnică. 3) o şcoală de 
meserii. 4) un local de primărie. 

Terenul pe care îl dăruiesc valorează aproximativ lei 9000 (nouă mu lei). 

Fac această donaţie în amintirea neuitatului meu soţ Constantin Cernescu, care a 
fost un adânc iubitor de cultură, un îndrumător al tineretului şi un prieten al săteanului”. 

Donaţia a fost primită cu recunoştinţă, în numele comunei, de preşedintele 
Comisiei interimare a comunei Merişani, Gheorghe P. Prioteasa. 
(Fond Tribunalul jud. Argeş, act autentic nr. 2076/1921). 


26. Constantinescu C. Constantin din comuna Tigveni, judeţul Argeş, în calitate de 
legatar universal al defunctului Constantin Th. Brătianu, donează judeţului Argeş un 
teren în întindere de 2650 m.p., situat în acea comună, pe care se afla construită casa, 
fostă conac a moşiei defunctului C. Th. Brătianu, precum şi toate clădirile şi sădirile 
aflate pe acel teren. 

(Fond Tribunalul jud. Argeş, dos. 26/1928, act autentic nr. 2539/1928). 


27. Cârstina Gh. M. Dumitru din satul Păduroiu, comuna Moşoaia, judeţul Argeş, 
donează Băncii populare Păduroiu suprafaţa de 600 m.p. teren, situat în acel sat, fără a se 
specifica scopul donațţiei. 

(Fond Tribunalul jud. Argeş, act autentic nr. 1869/1930, transcriere nr. 3870/1930). 


28. Carcaleţeanu Alexandru, general, proprietar, domiciliat în satul Retevoeşti, comuna 
Râul Doamnei, judeţul Muşcel, donează Primăriei satului Retevoeşti, reprezentată prin 
Ion Oncescu, primarul satului, un teren în formă dreptunghiulară, cu lungimea de 20 m. şi 
lăţimea de 14 m., situat în piaţa satului şi învecinat la Est şi Nord cu restul proprietăţii 
donatorului, la Apus cu Şoseaua judeţeană Domneşti-Piscani iar la Sud cu lon Cănescu. 
Donaţia o face cu scopul şi cu condiţia construirii, pe acel teren, a localului de 
primărie, iar în faţa localului „să se ridice un monument care să comemoreze amintirea 
eroilor din satul Retevoeşti care au luptat în anul 1877-1878 pentru independenţa 

Regatului României, şi a celor ce au luptat în războiul din anii 1916-1918 pentru 
întregirea provinciilor româneşti”. 

Donatorul mai punea condiţia construirii celor două obiective în termen de cel 
mult cinci ani de la data autentificării actului (17 septembrie 1930), depăşirea acestui 
termen urmând să ducă la anularea actului. 

(Fond Judecătoria Domnești, dos. 2/1930; vezi şi fond Tribunalul Muşcel, transcriere nr. 
3345/1930) 


29. Costea Tică Bucur Gheorghe şi alţii, din comuna Văcarea, judeţul Muşcel, donează 
comunei Văcarea suprafaţa de 340 m.p. teren situat în acea comună, cu scopul construirii 
unui local de primărie şi a oborului comunal. 

(Fond Judecătoria Stâlpeni, dos. 83/1933, act autentic nr.208). 


30. Costea Tică Bucur Ion, idem. 
(Fond Judecătoria Stâlpeni, dos. 83/1933, act autentic nr.208). 


31. Călinescu C. Adela din Bucureşti, donează statului român, reprezentat prin 
Ministerul de Interne, un teren în comuna Ciupa Lagăr, judeţul Argeş, în suprafaţă de 
2307 m.p. 

Donatoarea moştenise terenul de la tatăl său, Al. Baranga, iar donația a făcut-o cu 
scopul ca Ministerul de Interne, Inspectoratul General al Jandarmeriei, să construiască o 
clădire pentru postul de jandarmi din comuna Ciupa Lagăr. 

În cazul desființării postului de jandarmi, actul urma să devină nul de drept. 

Actul de donaţie s-a încheiat la 20 iulie 1939, fiind autentificat de Tribunalul Ilfov 
sub nr. 26636/1939, având anexată şi o schiţă. 
(Fond Tribunalul jud. Argeş, transcriere nr. 3346/1939). 


32. Constantinescu Maria, proprietară, văduva generalului Constantinescu, donează 
Primăriei comunei Glâmbocel, plasa Câmpulung, judeţul Muşcel, în scopul amenajării şi 
folosirii unui izlaz comunal, terenul ocupat de parchetele de pădure Gherăşoaia Mare de 
Răsărit şi Gherăşoaia Mare de Apus, aflate în proprietatea donatoarei şi în apropierea 
comunei Glâmbocel. 

Parchetul Gherăşoaia Mare de Răsărit se mărgineşte spre nord cu proprietatea 
moşnenilor Chiteşti, spre sud cu proprietatea N. Popescu, spre răsărit cu Valea 
Glâmbucata iar spre apus cu locurile cultivabile ale moşiei, de pe Valea Glâmbocel, 
întregul parchet având suprafaţa de 60 ha. 

Parchetul Gherăşoaia Mare de Apus, de 52 ha., cu aceleaşi vecinătăţi spre nord şi 
sud ca parchetul precedent, se mărgineşte spre răsărit cu Valea Glâmbocel iar spre apus 
cu Valea Seacă. 

Delimitarea acestor parchete se va face la faţa locului de către delegaţii comunei 
şi ai proprietarei, urmând să se încheie un proces-verbal, semnat de ambele părți. 

Donatoarea îşi dovedea dreptul de proprietate asupra celor două parchete, în 
suprafaţă totală de 112 ha, pe baza unui act transcris de Tribunalul judeţului Muşcel, în 
anul 1926. 

Materialul lemnos în picioare din aceste parchete urma a fi exploatat până la data 
de 1 iunie 1948. Comuna Glâmbocel urma să permită accesul şi transportul materialului 
lemnos, să vegheze pentru a nu se comite furturi şi stricăciuni. 

Totodată, donatoarea îşi rezerva drepturile asupra subsolului terenurilor donate iar 
păşunatul vitelor donatoarei pe acel izlaz era gratuit până la data de 26 octombrie 1956, 
dată după care păşunatul devenea egal pentru toți. 

În plus, donatoarea a mai specificat că, dacă vor urma şi alte decizii de 
expropriere, altele decât cele prevăzute în Decizia Comitetului local din 22 aprilie 1945, 
care îi vor afecta restul proprietăţii, prezentul act de donaţie devenea nul de drept. 

Cele două parchete erau donate de veci primăriei Glâmbocel, însă aceasta nu le 
putea înstrăina sub nici o formă, pe termen de cel puţin 20 de ani, adică până la data de 1 
iulie 1965, fiind destinate a fi folosite doar ca păşune comunală, iar primăria s-a obligat 
să păstreze acea destinaţie. 

Actul de donaţie s-a făcut la data de 6 iulie 1945, fiind autentificat de Tribunalul 
Ilfov sub nr. 34186/1945. 

(Fond Tribunalul jud. Muşcel, transcriere nr. 1081/1945). 


33. Cocăneanu T., maior, proprietar din comuna Purcăreni, judeţul Muşcel, a dăruit 
comunei sale suprafaţa de trei prăjini teren, pe care s-au construit localurile primăriei şi 
şcolii din acea comună. Donaţia este consemnată într-un tabel privind proprietăţile 
instituţiilor din comuna Purcăreni cu precizarea că nu s-au încheiat acte de donaţie. 
(Prefectura jud. Muşcel, dosar 63/1907, f. 226-227) 


34. Costescu I.B. loan din Schitu-Goleşti, judeţul Muşcel, donează, aşa cum se arată 
într-un tabel întocmit în anul 1907, de primărie, la solicitarea prefecturii de Muşcel, 
document ce conţine proprietățile instituţiilor din acea comună, suprafaţa de 6 ari teren 
pentru construirea localului destinat a fi sediu de şcoală şi primărie în comuna Schitu 
Goleşti, făcându-se şi menţiunile că nu s-a încheiat un act de donaţie, iar donația s-a făcut 
chiar la începerea lucrărilor. 

(Fond Prefectura jud. Muşcel, dosar 63/1907, f. 253) 


35. Dumitraşcu Şt. N. Ioan, proprietar din comuna Godeni, judeţul Muşcel, donează 
comunei Godeni, prin actul autentificat la Judecătoria rurală Godeni, sub nr. 15 din 24 
aprilie 1909, un teren viran din căminul casei sale, fără precizarea suprafeţei, dar cu 
descrierea laturilor terenului, care avea o formă neregulată. Donaţia a fost făcută cu 
condiţia de a se construi pe acel teren localul primăriei comunale, în caz contrar actul 
devenind nul. De asemenea, mai dona şi terenul necesar pentru oborul comunal, teren pe 
care se aflau nişte sălcii, şi cu condiţia ca sălciile sa le stăpânească tot el, donatorul. 
(Fond Tribunalul jud. Muşcel, transcriere nr. 1269/1909). 


36. Dianu Gheorghe, proprietar din comuna Ciomăgeşti, plasa Uda, judeţul Argeş, 
dăruieşte comunei Ciomăgeşti suprafaţa de 1800 m.p. teren situat în satul Brătia, cu 
scopul de a se construi noul local de primărie. 

(Fond Tribunalul jud. Argeş, transcriere nr. 4019/1910). 

37. Dumitrescu Ioana şi Constantin, soţi, din comuna Băbueşti, judeţul Argeş, donează 
suprafaţa de 800 m. p. teren, evaluat la 1000 lei, pentru a se construi localul primăriei din 
acea comună. 

(Fond Tribunalul jud. Argeş, transcriere nr. 2684/1914). 


38. Dobrovitz I. A., proprietarul moşiei Clucereasa din comuna Racoviţa, judeţul 
Muşcel, donează Societăţii Economice de Împrumut şi Păstrare « Speranţa » din comuna 
Racoviţa, un loc de lângă primăria acelei comune, în suprafaţă de 548 m. p şi 25 cm.., în 
scopul construirii sediului acelei societăţi, pentru care a mai dat gratuit şi materialul 
lemnos, ca şi în cazul uscătoriei de prune clădită alături. Donaţia a făcut-o numai pentru 
scopul arătat. În caz că societatea nu va mai funcţiona sau se va desfiinţa, locul urma să 
revină donatorului. Donaţia a fost acceptată de către preşedintele Societăţii de Împrumut 
« Speranţa » din comuna Racoviţa, |. Gh. Stănciulescu. 

(Fond Judecătoria rurală de ocol Stâlpeni, dos. 6/1919, act autentic nr.324/1919). 


39. Dumitrescu Costache din Câmpulung, a donat Primăriei oraşului Câmpulung, toate 
sumele de bani ce se vor găsi la încetarea sa din viaţă, fie în numerar, fie în efecte aflate 
la diferite bănci, la Casa de Depuneri, precum şi acţiunile sale aflate la diferite societăţi. 
Aceste informaţii reies dintr-o decizie a şedinţei extraordinare a Comisiei 
interimare a oraşului Câmpulung din 15 aprilie 1920, care, constatând încetarea din viaţă 
a donatorului, l-a însărcinat pe preşedintele comisiei interimare să procedeze la 
colectarea tuturor sumelor, la vinderea acţiunilor prin licitaţie şi la depunerea întregii 
sume rezultate la Împrumutul Intern al Statului, unde depunerea era mai avantajoasă. 
Suma nu a putut fi precizată dar se poate presupune că a fost importantă, iar din 
decizia comisiei interimare nu rezultă nici scopul donaţiei care, fără îndoială, a avut un 
caracter filantropic. 
(Fond Primăria oraşului Câmpulung, dos. nr. 26/1920, f.137). 


40. Diţescu I. Ion, proprietar din comuna Malu cu Florile, judeţul Muşcel, donează 
Primăriei comunei Malu cu Florile un teren în suprafață de 100 m. p., situat în acea 
comună, pentru construirea localului primăriei. 

(Fond Tribunalul jud. Muşcel, transcriere nr. 792/1923). 


41. Dinovici Simion din comuna Cremenari, judeţul Argeş, donează suprafaţa de 98 mp. 
teren comunei Cremenari, cu scopul construirii unui local de primărie în acea comună. 
(Fond Tribunalul jud. Argeş, transcriere nr. 562/1933). 


42. Decher Iacob Luigi din comuna Cicăneşti, judeţul Argeş, donează Primăriei comunei 
Cicăneşti suprafaţa de 4 ari teren, cămin de casă situat în satul Bărăşti din acea comună, 
pe care se afla construită o casă veche de zid, cu patru camere şi un antreu. Donaţia a 
făcut-o pentru a servi drept local de primărie, iar dacă vechea clădire s-ar fi demolat, 
terenul nu putea fi folosit decât tot pentru un local de primărie. 

(Fond Tribunalul jud. Argeş, transcriere nr. 965/1933). 


43. Dumitrescu T. Constanţa din Piteşti ş.a., donează Primăriei oraşului Piteşti terenul 
necesar deschiderii străzii proiectate între strada Negru Vodă şi linia ferată C.F.R. Piteşti 

— Curtea de Argeş, conform planului întocmit de Serviciul tehnic al primăriei, lucrare 
care a fost prevăzută şi în Planul de lucrări cincinal, la nr.6, aprobat de Rezidenţa Regală 
a Ținutului Braşov. Donatorii au pus primăriei condiţia de a executa deschiderea străzii şi 
de a efectua lucrările necesare pentru punerea acelei străzi în circulaţie până la data de 
1 aprilie 1940. 

În cazul că primăria nu începea lucrările până la acea dată, actul de donaţie 
devenea nul, cu excepţia situaţiei în care donatorii vor da o declaraţie de prelungire a 
acelui termen. 

Actul s-a încheiat la 14 iunie 1939, la Piteşti. 

(Fond Tribunalul jud. Argeş, dos.14/1939, act autentic nr. 1364/1939). 


44. Eustatiade Mihail, mare proprietar din comuna Ciulniţa, judeţul Muşcel, a avut o 
impresionantă operă filantropică de care a beneficiat comuna Ciulniţa, în care s-a stabilit 
în jurul anului 1870. În această comună a construit localul primăriei, lucrările 
finalizându-se în anul 1901, local modern pentru acele timpuri, cu 4 camere, pe un teren 
de 2 prăjini, donat tot de el. Întrucât de numele său se leagă şi alte edificii din localitate - 
construcţia bisericii catedrale şi a şcolii - Mihail Eustatiade avea să dea comunei sale, in 
anul 1893, chiar numele său, printr-o hotărâre a autorităţilor locale, comuna numindu-se 
de atunci, oficial, Ciulniţa-Eustatiade. 

(Fond Prefectura jud. Muşcel, dosar 63/1907, f. 105). 


45. Eliad T. Maria, proprietară din comuna Vrăneşti, judeţul Muşcel, cu consimţământul 
soţului său, Tase Eliad, a întocmit, la data de 20 septembrie 1927, două acte de donaţie : 

a) „ Eu Maria T. Eliad donatoarea declar că donez de a mea bună voie şi 
irevocabil Primăriei comunei Vrăneşti din judeţul Muşcel, un petic de pământ din moşia 
mea Vrăneşti la punctul numit „locul de la Primărie” şi prevăzut în planul de parcelare a 
arătatei moşii la lotul nr.10 şi anume: 31,5 metri pe ambele laturi pe 11 metri lățime din 
partea despre miază noapte a lotului prevăzut pe planul de parcelare a moşiei, arătat mai 
sus şi învecinat la răsărit cu şoseaua comunală Udeni, la apus cu proprietatea 
moştenitorilor Stan Udrescu, la miază zi cu restul proprietăţii mele din lotul nr.10 pe care 
tot azi îl donez Băncii populare Unirea din Vrăneşti şi la miază noapte cu Şoseaua 
Naţională Piteşti-Bucureşti. 

Această donaţiune, eu donatoarea o fac condiţional ca Primăria comunei Vrăneşti 
pe a sa cheltuială să clădească pe arătatul loc un local de Primărie, Percepţie şi 
Jandarmerie care să servească la trebuinţele obşteşti după cerinţele timpului în care 
trăim.” Terenul donat a fost evaluat la suma de 2000 lei iar primarul comunei Vrăneşti, 
Popescu loan, a declarat că acceptă cu recunoştinţă donația. 

(Fond Judecătoria rurală ocol Ştefăneşti , dos. 10/1927, act autentic nr. 399/1927). 

b) Al doilea act de donaţie privea un teren cu lungimea de 25 metri şi lățimea de 
11 metri, aflat în prelungirea terenului donat primăriei, pe care soţii Eliad îl donează 
Băncii Populare Unirea care, pe cheltuiala sa, urmă să construiască un local de bancă 
„după cerinţele timpului în care trăim”. 

În numele băncii, Ghiţă Alexandrescu, reprezentantul delegat al acesteia, a 
declarat că acceptă cu recunoştinţă donația, care era evaluată la suma de 1000 lei. 

(Fond Judecătoria rurală ocol Ştefăneşti , dos. 10/1927, act autentic nr. 400/1927). 

46. Evgheniade Stelian, doctor, şi soția sa Maria, din comuna Şuici, judeţul Argeş, 
donează comunei Morăşti din judeţul Argeş suprafaţa de 624 m.p. teren, situat în satul 
Cărpeniş din acea comună, cu scopul ca primăria să construiască un local cu destinaţia de 
sediu propriu. 

Donatorii au pus condiţia ca, în termen de 29 de ani, să se construiască localul, iar 
dacă Primăria Morăşti nu va mai exista, donația devenea nulă, cu excepţia cazului că 
Morăşti va fi sat iar localul va fi sediul primăriei de care aparţine satul Morăşti. 

(Fond Tribunalul jud. Argeş, transcriere nr. 7416/1929 ; vezi şi fond Judecătoria Şuici, 
act autentic nr.451/1929). 


47. Erbaşu Gh. Ion, doctor din Piteşti, în calitate de donator, şi avocat C. Popescu, 
Prefectul judeţului Argeş, în calitate de donatar, au încheiat la 13 august 1943, următorul 
act de donaţie : 

„Art. 1. Eu dr. Ion Gh. Erbaşu, declar că donez Prefecturii judeţului Argeş un 
teren situat în comuna Corbeni, jud. Argeş, în suprafață de două hectare, vecin la R cu 
proprietatea Tudor T. Constantinescu, la A. şi M.Zi cu satul Antoneşti, fost islazul « La 
Pluta » şi la M.N. cu drumul mare al Predealului. 

Art. 2. Donaţia o fac cu condiţia expresă ca terenul respectiv să servească pentru 
extinderea satului model Antoneşti conform planului întocmit de arhitectul R. 
Bordenache la 25 iulie 1943, plan care face parte integrantă din prezentul act, specificând 
că terenul donat îl posed în baza actului autentic de tribunalul Argeş la nr.[...] 

Art. 3. Eu av<ocat> C. Popescu, Prefectul judeţului Argeş, lucrând în numele şi 
pentru Prefectura judeţului Argeş, declar că accept donația ce se face în scopul mai sus 
arătat şi mulţumesc în mod deosebit donatorului care, prin gestul său, se aşează în rândul 
ctitorilor satului « Antoneşti ». 

Art. 4. Pentru stabilirea drepturilor fiscului evaluăm terenul ce se donează la suma 
de lei 60.000 (şase zeci de mii), renunțând la cercetarea registrelor de sarcini.” 

(Fond Tribunalul jud. Argeş, dos.12/1943, act autentic nr. 1142/1943, transcriere nr. 
2193/1943 ). 


48. Erbaşu I. Gheorghe, domiciliat în comuna Corbeni, judeţul Argeş, în calitate de 
donator, şi avocat C. Popescu, Prefectul judeţului Argeş, în calitate de donatar, au 
încheiat la 13 august 1943 următorul contract de donaţie: 

„Art. 1. Eu Gheorghe I. Erbaşu, declar că donez Prefecturii judeţului Argeş un 
teren situat în comuna Corbeni, jud. Argeş, în suprafaţă de 12.663 m.p., vecin la R. cu 
restul ce-mi rămâne din terenul ce am obţinut prin schimb conform actului de schimb 
autentificat de Tribunalul Argeş [...], la A cu proprietatea Dr. Ion Gh. Erbaşu, la M.N. cu 
drumul mare al Predealului şi la M.Zi cu satul model Antoneşti, fost islazul „La Pluta”. 

Art. 2. Terenul este cuprins în planul întocmit de arhitectul R. Bordenache la 25 
iulie 1943 , plan care face parte integrantă din prezentul act, formând o linie dreaptă 
înspre Răsărit pe strada indicată în plan ca stradă de viitor şi exceptându-se terenul 
indicat în plan ca necesar pentru dezvoltarea şcolii horticole, în suprafaţă de circa 2990 
m. p. 

Art. 3. Donaţiunea o fac cu condiţiunea expresă ca terenul respectiv să servească 
pentru extinderea satului model „Antoneşti” şi în special pentru construirea bisericii 

satului şi cimitirului respectiv, din care îmi rezerv un loc pentru cavou, indicat la punctul 
nr.] din plan. 

Dacă construcția bisericii nu se desăvârşeşte în termen de trei ani de la 
autentificarea acestui act, terenul îmi revine de drept înțelegând să folosesc uzufructul 
terenului tot timpul până la târnosirea bisericii în măsura în care este posibil faţă de 
depozitarea de material şi nevoile şantierului de construcție. 

Art. 4. Eu av<ocat> C. Popescu, Prefectul judeţului Argeş, lucrând în numele şi 
pentru Prefectura judeţului Argeş, declar că accept donația ce se face în scopul mai sus 
arătat şi mulţumesc în mod deosebit donatorului care, prin gestul său, se aşează în rândul 
ctitorilor satului « Antoneşti ». 

Art. 5. Pentru stabilirea drepturilor fiscului evaluăm terenul ce se donează la suma 
de lei 50.000 (cinci zeci de mii), renunțând la cercetarea registrelor de sarcini.” 

(Fond Tribunalul jud. Argeş, dos.12/1943, act autentic nr. 1141/1943, transcriere nr. 
2192/1943 ). 


49. Ferdinand I, Regele României, a donat, în anul 1916, suma de 6000 lei pentru săracii 
din Piteşti şi Curtea de Argeş, banii fiind încredinţaţi de către Regina Maria prefectului 
de Argeş, N. Brânzeu, în ziua de 7 iulie 1916, din care 4000 lei erau destinaţi săracilor 
din Piteşti iar 2000 lei celor din Curtea de Argeş. 

(Fond Prefectura jud. Argeş, dos. 56/1916). 


50. Gheorghiu P. Apostol, proprietar din comuna Văleni-Podgoria, judeţul Muşcel, 
donează comunei sale natale, în anul 1898, o suprafaţă de teren în formă de pătrat cu 
latura de 18 metri, situat in vecinătatea drumului comunal, pentru ca primăria să 
construiască un local propriu, întrucât era lipsită de un asemenea local. Mai dăruieşte 
primăriei şi 25.000 bucăţi cărămidă arsă, iar dacă aceasta nu va ajunge, va da şi restul, 
până la terminarea construcţiei. Totodată, dăruia şi toată lemnăria necesară construcţiei, 
lemn de stejar, precum şi pardoseala din camere care va fi din lemn de brad. In cazul 
mutării primăriei în alt local, imobilul rămânea în proprietatea primăriei iar la nevoie 
putea fi folosit şi ca local de şcoală. 

(Fond Prefectura jud. Muşcel, dos 36/1898, f. 27, 40; vezi şi fond Tribunalul jud. Muşcel, 
act autentic nr. 913/1898) 


51. Grigore Ion şi Stanca, soţi, şi Grigore T. Voicu, toţi din satul Recea, comuna 
Izvoru, judeţul Argeş, donează câte 100 m.p. teren fiecare, în total 200 m.p., situat în 
satul Recea, cu scopul de a se săpa şi construi un puț de către locuitorii acelui sat, în 
folosul comunităţii. 

(Fond Tribunalul jud. Argeş, transcriere nr. 6328/1930 ). 


52. Gogulescu Ioan, maior, domiciliat în Piteşti, donează Primăriei comunei Lucieni din 
judeţul Muşcel, un teren situat în punctul „la Obor” din acea comună, în suprafaţă de 400 
m.p., învecinat la est cu şoseaua Predeşti-Valea Bradului, la vest şi sud cu Valea 
Păducelului şi la nord cu restul proprietăţii donatorului. 

Donaţia, evaluată la 1500 lei, a fost făcută pentru ca primăria să construiască, în 
termen de trei ani, noul local de primărie, urmând ca nerespectarea termenului de trei ani, 
pentru construcția localului, să ducă la anularea de drept a actului 

(Fond Tribunalul jud. Muşcel, transcriere nr. 1194/1934 ). 


53. Georgescu V. Constantin şi Barbu D. Gheorghe, ambii din comuna Dobreşti, judeţul 
Muşcel, donează Primăriei comunei Dobreşti un teren rediş, în suprafaţă de circa 3 
pogoane, situat în acea comună, la punctul numit „Cornet”, rezervându-şi dreptul asupra 
subsolului şi a izvorului de apă,dacă vor avea nevoie. 

În caz de înstrăinare totală sau parţială, donația, evaluată la suma de 4000 lei, era 
revocată de la sine. 
(Fond Tribunalul jud. Muşcel, transcriere nr. 2180/1939). 


54. Gogulescu Ion din comuna Ciomăgeşti, judeţul Argeş, donează Primăriei comunei 
Ciomăgeşti un teren în întindere de 540 m. p., situat în acea comună, cu scopul ca 
primăria să construiască un pătul comunal, magazie comunală, cantină şi baie, „toate 
construite după dorinţa D-lui Prim Ministru Mihail Antonescu”. 

Donatorul preciza că a făcut acea donaţie „cu condiţia expresă ca terenul donat să 
nu servească decât în scopul sus-arătat şi în cazul când vreme de doi ani consecutivi nu 
va funcţiona nici una din instalaţiile sus-arătate, terenul îmi va reveni deplin drept în 
proprietatea mea. Menţionez în mod expres că nu înţeleg ca acest teren donat să 
servească pentru vreun alt caz de utilitate publică, oricare ar fi el.” 

(Fond Tribunalul jud. Argeş, dos. 2/1944, act autentic nr.179/1944). 


55. Gheorghiu Gh. Paul din comuna Perişani, judeţul Argeş, donează Primăriei comunei 
Perişani un imobil situat în acea localitate, compus din trei camere şi antreu, precum şi 
suprafaţa de 120 m.p. teren, cu scopul ca în acea clădire să funcţioneze primăria comunei. 
(Fond Tribunalul jud. Argeş, transcriere nr.1348/1948). 


56. Hogioiu Gh. Ecaterina, zisă Petrescu, văduvă, din comuna Costeşti Vâlsan, judeţul 
Argeş, împreună cu Elisabeta Petre P. Ardei din comuna Domneşti, judeţul Muşcel, 
donează comunei Costeşti Vâlsan, din plasa Merişani, judeţul Argeş, suprafaţa de 5426 
m.p. teren situat în comuna Costeşti Vâlsan, cu scopul ca pe acel teren, comuna 
beneficiară să construiască un grajd comunal şi orice alte construcții sau instalaţii 
agrotehnice va considera că sunt necesare dezvoltării şi îmbunătăţirii rasei vitelor din 
acea comună. 

Imobilul donat a fost evaluat la suma de 20.000 lei şi îl aveau moştenire de la tatăl 
lor, Gheorghe Gh. Petrescu. 
(Fond Tribunalul jud. Argeş, transcriere nr. 417/1950) 


57. Iorgulescu D. Gheorghe, proprietar din comuna Drăghici, judeţul Muşcel, dăruieşte 
comunei Drăghici un teren în întindere de 170 m.p., situat între locul primăriei şi hanul 
său, la marginea şoselei Mihăeşti-Drăghici-Hârtieşti, pentru a se construi pe acel teren 
localul primăriei. Actul s-a încheiat la 6 iulie 1908, la Judecătoria rurală Drăghici. 

(Fond Tribunalul jud. Muşcel, transcriere nr. 2011/1909). 


58. lulian M. Maria, proprietară din comuna Lereşti, judeţul Muşcel, donează comunei 
Lereşti, pentru completarea unui drum, suprafaţa de 332 m.p. teren situat în acea comună, 

învecinat la Răsărit cu noul local de şcoală, la Nord cu locul cumpărat tot pentru stradă, la 
Vest cu şoseaua naţională şi la Sud cu donatoarea. 
(Fond Tribunalul jud. Muşcel, transcriere nr. 560/1913). 


59. Ionescu Dimitrie, proprietar din comuna Gorganu, judeţul Muşcel, şi Petre 
Georgescu, primarul acelei comune, au încheiat la data de 20 august 1915 următorul act 
de donaţie : „Eu Dimitrie lonescu, proprietar din comuna Gorganu, urmărind întreaga 
mea viaţă propăşirea comunei Gorganu şi izbutind a vedea înfăptuite prin multe 
străduinţe şcoala şi biserica cea nouă din comună, voiesc astăzi să desăvârşesc această 
operă închinată binelui obştesc şi de aceea dăruiesc de veci comunei Gorganu pentru 
construcțiunea şi a unui local propriu de primărie, o porţiune de teren în suprafaţă totală 
de două sute douăzeci şi cinci (225) metri pătraţi, având următoarele vecinătăţi : la 
răsărit cu şoseaua vecinală Gorganu-Racoviţa iar la apus, miază noapte şi miază zi cu 
restul proprietăţii mele. Lungimea terenului la şoseaua vecinală va fi de (15) 
cincisprezece metri şi va începe de lângă nucul din şosea, mergând devale spre miază zi 
până la completarea dimensiunii arătate, iar lăţimea va fi tot de cincisprezece (15) metri, 
formând astfel un perimetru de forma unui pătrat. 

Acest teren îl dăruiesc cu condiţiunea expresă ca în termen de un an de azi înainte 
să se construiască pe el localul de primărie proiectat şi a nu se schimba nici o dată 
destinaţia de primărie a acestui local, care fiind în apropierea şcoalei şi bisericii, 
alcătuiesc trinitatea operei obşteşti ce am închinat comunei mele natale. 

Subsemnatul Petre Georgescu, în calitate de primar al comunei Gorgan, în baza 
încheierei nr.13/1915 a Consiliului comunei Gorganu, aprobată prin ordinul nr.2088/1915 
al d-lui Prefect de Muşcel loan Giurculescu, declar că mă mulţumesc pe cuprinsul acestui 
act de donaţiune şi că am acceptat donaţiunea în numele comunei Gorganu, aducând 
călduroase mulţumiri generosului donator şi binefăcător al comunei, Dimitrie lonescu, 
care a fost însufleţit întreaga sa viaţă de o râvnă deosebită pentru propăşirea comunei sale 
natale, pentru care fapte poporul din Gorganu îi va păstra pentru deapururea o vie 
recunoştinţă. Drept credinţă s-a făcut azi între noi prezentul act de donaţiune care a fost 
semnat propriu de ambele părţi contractante, subsemnatul primar aplicând şi sigiliul 
comunei. 1915 august 20”. 

(Fond Judecătoria Rurală de Ocol Ştefăneşti, dosar 1/1915, act autentic nr. 256/1915. 
Vezi şi fondul Tribunalul jud. Muşcel, transcriere nr. 2607/1915). 

Este de remarcat faptul că, aşa cum rezultă din act, Dimitrie Ionescu nu era la 
primul act filantropic faţă de locuitorii comunei sale ci încheia, odată cu el, „trinitatea 
operei obşteşti ce am închinat comunei mele natale”. Actele care au stat la baza celorlalte 
două înfăptuiri (şcoala şi biserica), în pofida unei atente căutări, nu au fost găsite. Cu 
toate acestea, într-un document emis de Primăria comunei Gorganu , în anul 1907, la 
ordinul Prefecturii judeţului Muşcel, apare o informaţie despre o donaţie făcută de 
Matache Ionescu (desigur, una şi aceeaşi persoană cu Dimitrie Ionescu), în care se arată 
că acesta a donat o suprafaţă de 2500 m.p. teren pentru Şcoala Gorganu de Jos, nefiind 
însă precizat anul donaţiei. 

(Fond Prefectura jud. Muşcel, dosar 63/1907, f. 148). 


60. Iordache Şerban din comuna Teiu, judeţul Argeş, donează Prefecturii judeţului 
Argeş un teren în întindere de 4200 m.p., situat în satul Teiul din Vale, comuna Teiu, cu 

scopul ca Prefectura judeţului Argeş să construiască pe acel teren localuri pentru utilităţi 
publice, precum o reşedinţa de pretură, eventual judecătorie. Pe o suprafaţă de 1000 m.p. 
din terenul donat se afla deja construit un grajd al Camerei Agricole a judeţului Argeş. 
(Fond Tribunalul jud. Argeş, transcriere nr. 1651/1929). 


61. lonescu-Brăila G<eorge> din Bucureşti, strada Popa Rusu nr.24, donează Asociaţiei 
Generale a Medicilor Veterinari din România, persoană juridică cu sediul în Bucureşti, 
Bulevardul Elisabeta nr. 33, imobilul său din Câmpulung Muşcel, Calea Albeştilor 
(ulterior strada Alimănişteanu) nr. 14. Acel imobil era compus din „întregul teren 
împreună cu toate construcţiile aferente de orice fel, aşa cum îl stăpânesc astăzi, precum 
şi casa de paznic, garaj, curte plantată cu brazi etc., de asemenea şi construcţiunile noi 
făcute ulterior cumpărării imobilului de la d-na Eliza Filiti [...]”. 

Imobilul se învecina la vest cu Calea Albeştilor pe o lungime de 100 m., la est cu 
proprietăţile Modreanu şi Mirescu pe lungimea de 80 m., la nord cu strada Săvulescu, pe 
lungimea de 84 m. şi la sud cu proprietatea inginerului M. Drăghiceanu, pe lungimea de 
48 m. 

Imobilul fusese cumpărat de soţia donatorului, Maria Ionescu — Brăila, în anul 
1935, de la Eliza M. Filiti, iar donația a fost făcută cu scopul ca aceasta să devină 
„Fundaţiunea Maria şi dr. G. Ionescu Brăila”, urmând a fi folosită drept cămin de către 
medicii veterinari. 

(Fond Tribunalul jud. Muşcel, , transcriere nr. 368/1947). 


62. Kreţulescu Nicolae, mare proprietar din judeţul Muşcel, a donat, în anul 1882, 
Prefecturii judeţului Muşcel, o suprafaţă de teren de un pogon şi două prăjini mari din 
moşia sa Leordeni, precum şi 50.000 cărămizi, pentru ca prefectura să construiască, pe 
acel teren, o cazarmă necesară Companiei de Dorobanţi de la Leordeni, cu condiţia ca 
judeţul să nu folosească terenul în alte scopuri, ceea ce ar fi dus la nulitatea actului de 
donație După finalizarea construcției, compania de dorobanţi a funcționat timp de câţiva 
ani în acea cazarmă, până la desfiinţarea ei, ceea ce a dus, în timp, la deteriorarea clădirii. 
Din cauza intrării în paragină a clădirii, moştenitorii donatorului (Sofia Kreţulescu 
şi Al. Em. Lahovary - soţia, respectiv ginerele lui N. Kreţulescu) au făcut presiuni asupra 
prefecturii de Muşcel, amenințând chiar cu revocarea donaţiei, in cazul în care nu se luau 
măsuri pentru găsirea unei utilităţi şi stoparea degradării construcţiei. 
(fond Prefectura jud. Muşcel, dos 36/1907) 


63. Lăstun Petre din comuna Pietroşani, satul Bădeşti, judeţul Muşcel, prin actul 
autentificat de Judecătoria de ocol Domneşti la nr. 291 din 14 aprilie 1925, donează 
Cooperativei „Avântul” cu sediul în satul Bădeşti, dreptul de a se folosi de apa iazului 
său ce are în partea de sud a şoselei Bădeşti-Pietroşani, satul Bădeşti, fiind liberă a-şi 
construi pe acest iaz, lângă moara sa, spre Miază-zi, orice fel de instalaţiuni industriale în 
afară de moară, drept pe care şi-l rezerva, în exclusivitate, lui şi urmaşilor lui. 
Cooperativa era obligată, în schimbul donaţiei, să contribuie, alături de donator, la 
întreţinerea zăgazurilor şi a iazului, pentru buna funcţionare a morii şi a instalaţiilor. Apa 
necesară funcționării instalaţiilor cooperativei va fi luată din iazul, podul şi scocul morii 
donatorului. Valoarea donaţiei a fost estimată la 500 lei. 

(Fond Tribunalul jud. Muşcel, transcriere nr. 2222/1925). 

64. Moraitu C. Eleni din Piteşti, dăruieşte, prin testament, Primăriei oraşului Piteşti, 
suma de 3000 lei vechi pentru a fi folosiţi la construirea capelei cimitirului oraşului. 
(Fond Tribunalul jud. Argeş, reg. 1/1881, act nr.7). 


65. Miulescu loan din comuna Mozăceni, plasa Goleşti, judeţul Argeş, dăruieşte 
Primăriei comunei Mozăceni un teren cu lăţimea de 5 stânjeni şi lungimea de 10 stânjeni, 
teren pe care primăria avea construit localul cancelariei, încă din anul 1877. Donatorul a 
pus condiţia ca pe acel teren să funcţioneze numai localul cancelariei, în caz contrar actul 
devenea nul. (Fond Tribunalul jud. Argeş, reg. 2/1881, act nr. 289). După ce mai 
donează, în anul următor, un alt teren de aceeaşi întindere pentru construirea şcolii, în 
anul 1884 îşi completează opera filantropică dăruind încă doi stânjeni lăţime şi 10 
stânjeni lungime, în partea de răsărit, deoarece locul donat în anii anteriori „nu are 
îndestulă întindere pentru a aşeza pe el, după planul făcut de dl. inginer şef al judeţului, 
zisele construcţiuni” 

(Fond Tribunalul jud. Argeş, reg. 1/1884, act nr. 271). 


66. Mateescu Constantin, proprietar din comuna Humele, plasa Cotmeana, judeţul 
Argeş, dăruieşte comunei Humele un teren în suprafaţă de jumătate pogon (2500 m.p.), 
pe care se afla construit un edificiu compus din trei camere, cu zid masiv, cu condiţia ca 
în acel imobil să funcţioneze primăria şi şcoala din comuna Humele, în caz de schimbare 
a destinaţiei imobilului actul devenind nul. 

(Fond Tribunalul jud. Argeş, secţia notariat, reg. 2/1891, transcriere 490). 


67. Mărgăritescu Smaranda din comuna Budişteni, plasa Podgoria, judeţul Muşcel, 
donează primăriei comunei Budişteni un teren din proprietatea sa Budişteanca, teren 
situat în centrul comunei, în faţa hanului, cu dimensiunile de 6 stânjeni lăţime şi 20 
stânjeni lungime, cu scopul construirii unui local de primărie, a unei gherete pentru 
străjeri şi a oborului comunal. 

(Fond Tribunalul jud. Muşcel, secţia notariat, dos. 5/1894 act autentic nr.995) 


68. Marinescu lon, proprietar din comuna Domneşti, plasa Râurile, judeţul Muşcel, 
dăruieşte comunei Domneşti un teren în întindere de trei prăjini, pentru construirea 
localului de primărie, în termen de un an 

(Fond Tribunalul jud. Muşcel, secţia notariat, dos.5/1899, act autentic nr.1117). 


69. Moţoc D.C., agricultor din comuna Băbueşti, judeţul Argeş, donează 1400 m.p. teren 
pentru construcția localului de primărie în acea comună. Valoarea donaţiei era de 1000 lei 
iar donatorul a pus condiţia de a nu se schimba destinaţia dată de el donaţiei. 

(Fond Tribunalul jud. Argeş, transcriere nr. 6315/1913). 


70. Marin Nicolae, agricultor din comuna Cornățel, plasa Teleorman, judeţul Argeş, 
donează comunei Cornățel un teren în suprafaţă de 77 m.p., situat în satul Vulpeşti, 
comuna Cornățel, pentru a se construi puțuri cu apă potabilă pentru toţi locuitorii acelei 
comune. 

(Fond Tribunalul jud. Argeş, transcriere nr. 3532/1913). 

71. Mandrea N. Radu, proprietarul moşiei Bălceşti din judeţul Argeş, „pentru a-mi arăta 
recunoştinţa către locuitorii de pe această moşie care au fost mobilizați cu ocazia 
Războiului pentru Reîntregirea Neamului cum şi pentru a da un exemplu viu cu fapte iar 
nu numai cu vorbe, de încurajare a acestora pentru a păstra şi pe viitor iubirea şi 
devotamentul pentru Neam, Țară şi Tron şi, în special, pentru a eterniza în memoria lor şi 
a urmaşilor lor, recunoştinţa ce se cuvine a se păstra moşului meu despre mamă, Nicolae 
Bălcescu, fostul proprietar al acestei moşii, care a fost unul dintre Boierii Ţării care a 
luptat pentru înălţarea neamului şi desrobirea ţăranilor, m-am hotărât să dau în plină 
proprietate şi posesiune, fără nici o plată ci numai cu titlu de donaţiune, locuitorilor mai 
săraci din cei care au fost mobilizați sau familiilor celor căzuţi pe câmpul de luptă, câte 
un lot de pământ cu pădure [...].” Radu Mandrea a împroprietărit două familii cu loturi 
de două hectare şi 50 ari: văduva loana Dumitru lon Iordache, care intrase deja în posesia 
lotului încă din data de 15 noiembrie 1918, când îi fusese dăruit verbal, şi săteanul Tudor 
Niţă Stan. O altă donaţie a făcut-o către săteanca Dumitra C. Luţa care l-a slujit cu 
credinţă şi devotament, fiind de o cinste exemplară, mai ales în timpul războiului, sub 
ocupaţie, când, rămasă singură la conacul moşiei, „...mi-a păstrat toată averea ferindu-mă 
de devastaţiuni şi jafuri.” Ca răsplată, Radu Mandrea i-a dăruit o ogradă cu pruni, în 
suprafață de un hectar, în lunca moşiei Bălceşti, încă din luna aprilie 1918, actul 
încheindu-se la 12 ianuarie 1919. 
(Fond Tribunalul jud. Argeş, transcrieri nr.1484/1919, 1465/1919 şi 1462/1919). 

Altor săteni mai înstăriți, Radu Mandrea le-a vândut, la cererea lor, diferite 
suprafeţe de teren din moşia Bălceşti. 


72. Manolescu D. Nicolae, administrator căpitan din comuna Jupâneşti, judeţul Muşcel, 
donează comunei Jupâneşti suprafaţa de 750 m.p. teren situat în acea comună, cu condiţia 
ca primăria să planteze sălcii pe acest teren, până la data de 1 aprilie 1928. 

(Fond Tribunalul jud. Muşcel, transcriere nr 3277/1927; vezi şi fond Judecătoria de ocol 
Domnești, act autentic nr. 329/1927). 


73. Mateescu S. Maria şi Mateescu Sache, soţi, din comuna Bughea de Sus, judeţul 
Muşcel, donează comunei Bughea de Sus suprafaţa de 25 ari teren, situat în acea comună 
şi învecinat la est cu şoseaua comunală, la vest cu firul apei Bughea, la nord cu uliţa 
Măgurenilor de lângă şcoală şi la sud cu şoseaua vecinală Bughea-Albeşti şi cu Bucur I. 
Pepenel. 

Donatorii îşi rezervau dreptul de a ridica piatra ce se afla pe acel teren şi de a 
construi o troiță în partea de nord a terenului donat, troiţa urmând a le purta numele. De 
asemenea, clădirea pe care comuna ar construi-o pe acel teren (sediu de bancă sau local 
de primărie), urma să fie inscripționată cu numele donatorilor. 

Totodată se mai stabilea obligaţia comunei de a întreţine terenul donat curat, 
plantat şi împrejmuit, dar şi de a nu împiedica comerţul care se efectua în clădirea 
alăturată, care a funcţionat ca moară şi cârciumă. 

Neîndeplinirea condiţiilor stipulate în act ducea la anularea donaţiei, care a fost 
evaluată la suma de 1500 lei. 

(Fond Tribunalul jud. Muşcel, dos. 7/1928, act autentic nr.1430/1928, transcriere nr. 
2931/1928). 

74. Mănescu Nicolae din comuna Stâlpeni, judeţul Muşcel, donează Primăriei comunei 
Stâlpeni un teren în întindere de 4000 m.p., situat în acea comună, învecinat la est, nord şi 
vest cu restul proprietăţii donatorului şi la sud cu şoseaua Stâlpeni-Stăneşti. Terenul 
donat era evaluat la 50.000 lei iar donatorul îl dobândise prin cumpărare. 

Donaţia a fost făcută pentru ca pe acel teren să se construiască o clădire în care să 
funcționeze Judecătoria Ocolului Stâlpeni dar şi alte instituţii care fac servicii 
administrative sau medicale. 

(Fond Tribunalul jud. Muşcel, dos. 10/1929, act autentic nr.2231/1929). 

În acelaşi scop, Nicolae Mănescu mai face o importantă donaţie, în anul 1935, 
când donează Prefecturii judeţului Muşcel un teren în întindere de 1500 m.p., situat în 
comuna Stâlpeni, învecinat la est, vest şi nord cu restul proprietăţii sale şi la sud cu 
şoseaua judeţeană Stâlpeni-Domneşti, având lăţimea de 30 m (la şosea) şi adâncimea de 
50 m. (este anexată la actul de donaţie şi o schiţă). 

Terenul a fost donat cu condiţia construirii unui local pentru Judecătoria de Ocol 
Stâlpeni. Pentru a stimula grăbirea lucrărilor, Nicolae Mănescu mai donează suma de 
30.000 lei, din care 15.000 lei chiar în ziua încheierii actului, iar restul de 15.000 lei 
urmau a fi depuşi la data începerii construcţiei localului acelei judecătorii. 

(Fond Tribunalul jud. Muşcel, act autentic nr.723/1935, transcriere nr. 2065/1935). 


75. Marinescu Marin şi Maria, soți, din comuna Stoiceni, judeţul Argeş, donează 
Primăriei comunei Stoiceni suprafaţa de 260 m.p. teren, situat în centrul localităţii, lângă 
primărie, cu scopul de a se construi un grajd comunal pentru taurii de reproducție ai 
Camerei agricole a judeţului Argeş. 

(Fond Tribunalul jud. Argeş, transcriere nr. 5020/1930). 


76. Mateescu Constantin din comuna Vlădeşti, judeţul Muşcel, donează comunei 
Vlădeşti, la data de 4 martie 1932, „terenul necesar spre a se construi Şoseaua comunală 
din punctul Valea Silii-Prislop”. 

Valoarea terenului donat, fără a se specifica suprafaţa lui, era de 2000 lei, iar 
preşedintele Comisiei interimare a acelei comune a acceptat donația cu recunoştinţă, în 
numele locuitorilor. 

(Fond Tribunalul jud. Muşcel, dos. 3/1932, act autentic nr. 237/1932). 


77. Manu Constantin şi Dumitra, soţi, din comuna Lângeşti, judeţul Argeş, donează 
suprafaţa de 416 m.p. teren situat lângă şcoala din acea comună, în scopul de a se 
construi pe acel teren localul primăriei. 

(Fond Tribunalul jud. Argeş, transcriere nr. 6347/1936). 


78. Mendel Leibovici din Piteşti, bd. Elisabeta nr. 48, oferă Primăriei Piteşti, la 26 
noiembrie 1940, suma de 100.000 lei „din care lei 50.000 să-i întrebuinţaţi pentru 
cantinele şcolare iar lei 50.000 pentru lemnele sinistraţilor.” Banii au fost achitaţi în 
aceeaşi zi, din sumele pe care le avea consemnate la Administraţia financiară Argeş. 
(Fond Primăria oraşului Piteşti, dos.39/1940, f. 92.) 

79. Muiculescu Gheorghe, preot, şi Iancu Ion, învăţător, ambii din comuna Brătieni, 
judeţul Argeş, „...în scopul de a îmbunătăţi şi sprijini îmbunătăţirea rasei vitelor şi pentru 
ca în comună să se poată construi un grajd comunal...”, donează Primăriei comunei 
Brătieni 240 m.p. teren din care preot Gh. Muiculescu 112 m.p. iar învățătorul I. lancu 
128 m.p., terenurile fiind vecine şi formând un singur trup. 

Pe lângă acest teren, mai donează o limbă de teren lată de patru metri, câte doi 
metri de fiecare, pentru a lega terenul donat de apa râului Vâlsan, care va servi ca drum 
pentru adăpatul vitelor. 

Donatorii au precizat că scopul donaţiei era numai cel arătat, iar în caz că primăria 
nu construia grajdul sau îi dădea altă destinaţie, donația, evaluată la 5000 lei, devenea 
nulă. 

(Fond Tribunalul jud. Argeş, transcriere nr. 1320/1944). 


80. Mirescu N. loan, proprietar din Piteşti, donează Comitetului judeţean Argeş al Ligii 
Operelor Sociale, reprezentată prin preşedintele ei, C. Chiriac, prefectul judeţului Argeş, 
imobilul situat în Piteşti, Bulevardul Elisabeta nr.49, învecinat la est cu d-na Haret, la 
vest cu Bulevardul Elisabeta, la nord cu H. Stoenescu şi la sud cu d-na Haret. Imobilul 
donat era înscris şi în Cartea funciară, la nr.1619/1940. 

Imobilul era compus din suprafaţa de 356,50 m.p. teren pe care era construită o 
casă cu patru camere şi dependinţe, fiind dobândit de donator prin Ordonanţa de 
adjudecare nr. 4254/1929 a Tribunalului judeţului Argeş. 

Donaţia o face cu scopul şi cu condiţia ca donatara să construiască, în termen de 
opt luni de la autentificarea actului, un cămin pentru copiii orfani şi sugaci, existenţi în 
oraşul Piteşti. 

Căminul urma să poarte denumirea de „Fundaţia Maria şi lon N. Mirescu din 
Piteşti”, afişată în loc vizibil, la stradă. 

Liga Operelor Sociale urma să ia toate măsurile necesare pentru funcţionarea 
căminului, să-i anunţe şi, la nevoie, să-i evacueze pe chiriaşii imobilului. 

Destinația dată imobilului prin actul de donaţie nu putea fi schimbată, cel mult se 
putea construi, la nevoie, un imobil nou, purtând însă tot numele donatorilor. 

Donaţia a fost acceptată cu mulțumiri de către C. Chiriac, preşedintele Ligii 
Operelor Sociale Argeş, în condiţiile specificate, la data de 30 aprilie 1945. 

(Fond Tribunalul jud. Argeş, dos. 6/1945, act autentic nr. 586/1945). 


81. Negurescu Gheorghe, preot din comuna Suslăneşti, judeţul Muşcel, donează 

Primăriei comunei Suslăneşti, reprezentată prin preotul Iosif Muşatescu, ajutor de primar, 

suprafaţa de 4 ari teren situat în acea comună şi învecinat la est cu şoseaua judeţeană, la 

vest cu râul Argeşel, la nord cu restul proprietăţii sale şi la sud cu Nicolae M. Butoi. 
Această donaţie, evaluată la suma de 400 lei, o face pentru ca primăria să-şi 

construiască, atunci când va avea mijloacele necesare, un nou local. 

(Fond Tribunalul jud. Muşcel, transcriere nr. 2101/1933). 


82. Negulici Gh. Anton, avocat din Câmpulung, judeţul Muşcel, donează Eforiei 


« Doamna Basarab » din comuna Domnești, judeţul Muşcel, un teren în suprafaţă de 4 
ari, situat în comuna Domneşti, învecinat la est cu iazul şi cu Râul Doamnei, la vest cu 

şcoala primară de fete, la sud cu şoseaua judeţeană şi la nord cu proprietatea Nicolae I. 
Ionescu. 

Pe acel teren urma să se construiască clădirea eforiei dar şi băi populare, astfel 
încât să se atingă scopurile prevăzute în statutele eforiei, documente care au fost 
autentificate de Judecătoria de ocol Domnegşti la nr. 198 din 24 aprilie 1935. 

(Fond Tribunalul jud. Muşcel, transcriere nr. 1403/1935, act autentic nr.505/1935). 

Un alt act de donaţie al lui Anton Negulici, împreună cu Gheorghe Negulici, s-a 
încheiat în anul 1947, când cei doi donează Sindicatului Unic al Funcţionarilor Publici 
din Câmpulung un teren în suprafaţă 2660 m.p., în comuna Lereşti, situat la punctul 
numit "Voina”, pentru construirea unei cabane. 


83. Negulici Gh. Gheorghe, avocat din Câmpulung Muşcel şi Anton Gh. Negulici, 
donează Sindicatului Unic al Funcţionarilor Publici din Câmpulung şi judeţul Muşcel 
„care are personalitate juridică şi morală, conform legii nr.52/1945, având sediul în 
Câmpulung-Muşcel, strada Negru Vodă, reprezentată prin dl. ing. N. Hoinărescu, 
preşedintele sindicatului, şi Gheorghe Olaru, secretarul organizator al sindicatului [...]”, 
următorul imobil: 

„Un teren izlaz şi prund în suprafaţă de 2660 m.p., situat la punctul numit 
"Voina”, pendinte de comuna Lereşti, ce face parte din Poalele Muntelui „Văcarea”, 
proprietatea noastră în indiviziune, şi învecinat la Răsărit cu drumul Lereşti- Voina, la 
Apus şi M. Noapte cu Muntele Văcarea, la M. Zi cu restul proprietăţii noastre donatorii, 
despărțită prin hăţaşul ce merge la stâna Văcarea. 

Terenul donat va fi delimitat cu semne vizibile de hotar. Restul proprietăţii şi 
pădurea va fi respectată de orice stricăciuni. 

Această proprietate o donăm în întinderea precizată mai sus, şi dimensiunile 
prevăzute în schița de plan întocmită de dl. inginer şef D.D. Ionescu, care face parte 
integrantă din prezentul act. 

Acest teren îl donăm în scopul exclusiv ca Sindicatul de mai sus să construiască 
cu a sa cheltuială una cabană pentru recreierea funcționarilor publici, în condiţiunile cum 
vor crede de cuviinţă şi conform planului ce se va întocmi de Sindicat. 

Noi donatorii facem această donaţiune cu condiţiunea ca după construirea cabanei 
să avem dreptul atât noi cât şi soțiile şi copiii noştri, în mod absolut gratuit, să ni se pună 
la dispoziţie o singură cameră din această cabană, de câte ori vom avea nevoie. 

Valoarea donaţiunii pentru fisc este de lei 1.000.000. 

Subsemnaţii, reprezentanţi ai Sindicatului Unic al Funcţionarilor Publici din 
judeţul Muşcel, declarăm că acceptăm şi primim cu recunoştinţă această donaţiune ce ni 
se face prin prezentul act, şi vom respecta în totul condiţiunile de mai sus. 

Făcut la Câmpulung astăzi 3 iulie 1947.” 

(Fond Tribunalul jud. Muşcel, transcriere nr.2450/1947, act autentic nr.846/1947). 


84. Nicolescu I. Elena din comuna Valea Mare Pravăţ, judeţul Muşcel, donează comunei 
Valea Mare Pravăţ suprafaţa de 600 m.p. teren situat în acea comună, cu scopul de a se 
construi pe acel teren o baie comunală, necesară locuitorilor comunei. 

(Fond Tribunalul jud. Muşcel, transcriere nr.115/1950). 

85. Necula C. I. Gherghina din comuna Şerboeni, judeţul Argeş, donează Primăriei 
comunei Şerboeni suprafaţa de 16 m.p. teren pentru a se construi un puț în folosul 
locuitorilor comunei şi al călătorilor. Dacă nu se va găsi apă, terenul va reveni în 
proprietatea donatoarei. 

(Fond Tribunalul jud. Argeş, transcriere nr. 1564/1937). 


86. Nanu Muşcel Matilda din Bucureşti, văduva prof. dr. lon Nanu Muşcel, pentru 
îndeplinirea dorinţei pe care acesta şi-o exprimase în ultimele clipe ale vieţii sale, 
dăruieşte Primăriei oraşului Câmpulung, din averea moştenită de la soţul său, suma de 
300.000 lei, în valoare nominală titluri de rentă, Datoria Publică a României, Împrumutul 
Intern de Consolidare 3% din 1935 [sunt precizate titlul şi cupoanele —n.a.]. 

Donaţia a fost făcută cu condiţia ca fondul să nu fie înstrăinat şi să poarte numele 
Prof. Dr. lon Nanu Muşcel, iar venitul acestei sume să servească pentru întreţinerea 
mormintelor decedaţilor Gheorghe Nanu şi lon Enache Cristodor, ca şi pentru ajutorarea 
săracilor din Câmpulung în fiecare an, în ajunul sărbătorilor Crăciunului . Donatoarea 
exprima şi dorinţa ca la distribuirea ajutoarelor să asiste şi un membru al familiei sale. 

Primăria a acceptat donația şi condiţiile ei cu mulțumiri, exprimate de colonelul 
Grigore Grecescu, primarul oraşului, care a declarat că a primit recipisa Casei de 
Depuneri şi Consemnaţiuni, în valoare de 300.000 lei. 
(Fond Primăria oraşului Câmpulung, dos.11/1939, fila 19). 


87. Niculescu D. Florica din Bucureşti ş. a., donează Primăriei oraşului Piteşti terenul 
necesar deschiderii străzii proiectate între strada Negru Vodă şi linia ferată C.F.R. Piteşti 
— Curtea de Argeş, conform planului întocmit de Serviciul tehnic al primăriei, lucrare 
care a fost prevăzută şi în Planul de lucrări cincinal la nr.6, aprobat de Rezidenţa Regală 
a Ținutului Braşov (iată că planurile de dezvoltare cincinale nu au fost o inovaţie a 
regimului comunist — n.a.). 

Donatorii au pus primăriei condiţia de a executa deschiderea străzii şi de a efectua 
lucrările necesare pentru punerea acelei străzi în circulaţie până la data de 1 aprilie 1940. 

În cazul că primăria nu începea lucrările până la acea dată, actul de donaţie 
devenea nul, cu excepţia situaţiei în care donatorii vor da o declaraţie de prelungire a 
acelui termen. 

Actul s-a încheiat la 14 iunie 1939, la Piteşti. 
(Fond Tribunalul jud. Argeş, dos.14/1939, act autentic nr. 1364/1939). 


88. Obogeanu C. Vasile, din comuna Pleşoiu, judeţul Argeş, donează judeţului Argeş, 
reprezentat prin prefectul acestuia, o suprafaţă de 900 mp. teren situat în comuna 
Pleşoiu. Donaţia o face cu condiţia ca autorităţile judeţene să construiască, pe acel teren, 
localul Judecătoriei ocolului rural Pleşoiu, local ce ar putea servi, la necesitate, şi pentru 
alt serviciu public. 

În acelaşi scop a mai donat teren şi Pătraşcu Cernătescu din comuna Bălcești. 
(Fond Tribunalul jud. Argeş, transcriere nr. 3775/1910). 


89. Oteteleşeanu Elena din comuna Merişani, judeţul Argeş, donează Primăriei comunei 


Merişani suprafaţa de 2000 m.p. teren, cu construcţiile şi plantațiile de pe el, pentru a fi 
folosit ca local de primărie. 


164 


(Fond Tribunalul jud. Argeş, transcriere nr. 5158/1927, act autentic nr.2516/1927). 


90. Ozacu C. Ion şi alţii, din comuna Văcarea, judeţul Muşcel, donează comunei 
Văcarea suprafaţa de 340 m.p. teren situat în acea comună, cu scopul construirii unui 
local de primărie şi a oborului comunal. 

(Fond Judecătoria Stâlpeni, dos. 8/1933, act autentic nr.208). 


91. Obştea Evreilor din Piteşti . După cutremurul din noiembrie 1940, comunitatea 
evreiască din Piteşti a donat suma de 100.000 lei pentru ajutorarea victimelor 
cutremurului din oraş, prin următoarea scrisoare adresată primarului Piteştiului, maiorul 
Gheorghe Roşulescu: „Domnule primar, Obştea Evreilor din Piteşti, adânc impresionată 
de nenorocirea abătută asupra întregii ţări în urma groaznicului cutremur şi dorind să ia 
parte la ajutorarea victimelor catastrofei, oferă şi vă roagă să binevoiţi a accepta suma de 
lei 100.000 (una sută mii) în acest scop. La această danie au luat parte cei mai mulți 
enoriaşi ai comunităţii din Piteşti. Primiţi vă rugăm domnule Primar, asigurarea stimei 
noastre deosebite.” Pe actul semnat de preşedintele şi de casierul comunităţii se află 
rezoluţia primarului, care-l însărcina pe casierul primăriei cu primirea donaţiei, precum şi 
referatul casierului prin care confirma primirea banilor. 

(Fond Primăria oraşului Piteşti, dos.39/1940, f. 91.) 


92. Ovejdanie Gh. Elisabeta, gospodină din comuna Albeşti, judeţul Muşcel, donează 
Societăţii Trezirea, din comuna Albeşti, suprafaţa de 208 m.p. teren fânețe, situat în raza 
acelei comune, la punctul numit Drumul Bolovanului, învecinat la est cu Nicolae Gh.I. 
Guva, la vest şi sud cu restul proprietăţii sale şi la nord cu drumul de ieşire spre Drumul 
Bolovanului. 

Donatoarea menţiona că poseda terenul prin moştenire de la tatăl său, că îşi 
rezerva dreptul asupra uzufructului terenului donat pe tot timpul vieţii sale şi că scopul 
donaţiei era de a se construi un cimitir pe acel teren. 

Donaţia a fost evaluată la suma de 30.000 lei şi a fost acceptată de reprezentanţii 
Societăţii Trezirea din Albeşti, în condiţiile stipulate. 

(Fond Tribunalul jud. Muşcel, dos. 2/1946, act autentic nr.102). 


93. Purcăreanu T. Ion, proprietar domiciliat în Piteşti, având proprietăţi şi în comuna 
Vulpeşti, plasa Cotmeana, judeţul Argeş, dăruieşte comunei Vulpeşti locul aflat vizavi 
de şcoală (construită tot de el în anul 1885 şi donată comunei împreună cu terenul), loc pe 
care l-a cumpărat de la locuitorul Stoica lon Câmpeanu, cu actul autentificat de 
Tribunalul Argeş la nr.81/1886 (nu se precizează suprafaţa terenului) şi pe care îl 
dăruieşte comunei pentru a-şi construi local de primărie. Întreaga donaţie a fost evaluată 
la suma de 6000 lei. 

(Fond Tribunalul jud. Argeş, reg.5/1886, act 252). 


94. Popescu N. Ion, plugar din comuna Boişoara, plaiul Loviştea, judeţul Argeş, donează 
primăriei acelei comune un teren pe care îl cumpărase în acelaşi an, 1896, cu scopul ca 
primăria să construiască un local comun pentru primăria şi şcoala din Boişoara. Terenul 
donat avea dimensiunile de 35 m. lățime şi 50 m. lungime, fiind situat la şoseaua 
judeţeană. Primăria era obligată să împrejmuiască terenul cu gard, împreună cu donatorul, 

în timp de doi ani, iar terenul nu putea fi folosit în alte scopuri, caz în care actul devenea 
nul. 
(Fond Tribunalul jud. Argeş, secţia notariat, reg.33/1896, transcriere 1127). 


95. Popescu Dimitrie, agricultor din comuna Vultureşti, plasa Râurile-Argeşel, judeţul 
Muşcel, donează un teren situat în centrul comunei, având lungimea de 12 m. şi lăţimea 
de 6 m., pe care se construise deja, cu consimţământul donatorului, localul Primăriei 
Vultureşti. Dacă, în viitor, primăria se muta în alt local, terenul revenea donatorului. 
(Fond Tribunalul jud. Muşcel, secţia notariat, dos.4/1900, act autentic nr.843). 


96. Popa N. Nicolae din comuna Titeşti, judeţul Argeş, donează Primăriei comunei 
Titeşti un teren având lățimea de 12,5 m şi lungimea de 64 m., pentru a fi folosit ca 
cimitir al acelei comune. 

(Fond Tribunalul jud. Argeş, act autentic nr. 320/1904, transcriere nr. 318/1904). 


97. Popescu Toma din comuna Goleşti, judeţul Argeş, donează Primăriei comunei 
Goleşti un teren în suprafaţă de 900 m. p., fără a se preciza scopul donaţie. 
(Fond Tribunalul jud. Argeş, act autentic nr. 2667/1904, transcriere nr. 2727/1904). 


98. Pandele I. Ion, proprietar din Curtea de Argeş, donează Primăriei Curtea de Argeş un 
teren situat în acel oraş şi învecinat la Răsărit cu trotuarul străzii Negru Vodă pe o 
lungime de 7,5 m., la Apus cu terenul primăriei pe care se află piaţa de zarzavat, în 
lungime de 8 m., la Nord cu restul proprietăţii donatorului, pe o lungime de 18 m. şi la 
Sud cu proprietatea primăriei pe care se află piaţa de zarzavat, pe o lungime de 18 m. 
Donaţia era condiţionată de folosirea terenului tot ca piaţă publică, pe care o 
completa, şi de respectarea dreptului de servitute a donatorului, pe o lungime de 13,5 m. 
din trotuarul străzii Negru Vodă spre Apus. Actul s-a încheiat la 3 martie 1911 la Curtea 
de Argeş. 
(Fond Primăria Curtea de Argeş, dos.34/1944, f.24-25). 


99. Predescu M. Gheorghe, din comuna Cepari, judeţul Argeş, dăruieşte judeţului Argeş 
un teren în suprafață de 2000 mp., situat în comuna Cepari, pentru ca judeţul să 
construiască un local necesar pentru Administraţia plăşii Topolog şi a secţiei de jandarmi 
rurali, în acea comună. 

(Fond Tribunalul jud. Argeş, transcriere nr. 5478/1913). 


100. Popescu Traian din comuna Bădeni, judeţul Muşcel, donează Primăriei comunei 
Bădeni suprafaţa de 6 ari teren, situat în punctul numit „La Moară” şi „La Capul Podului” 
de peste apa Dâmboviţei. Pe acel teren se construia localul Primăriei Bădeni iar donația s- 
a făcut în acest scop. 


(Fond Tribunalul jud. Muşcel, transcriere nr. 228/1935). 


101. Popescu A. Gheorghe din comuna Beleţi-Negreşti, judeţul Muşcel, donează 
Primăriei comunei Beleţi-Negreşti suprafaţa de 150 m.p. teren situat în satul Beleţi, 
învecinat la est cu şoseaua judeţeană, la sud şi vest cu restul proprietăţii donatorului şi la 
nord cu moştenitorii I. Mălurică. Donaţia o face pentru construirea băii comunale. 

(Fond Tribunalul jud. Muşcel, transcriere nr. 1480/1937). 


102. Predescu Dumitru şi Ioana, soţi, domiciliaţi în Piteşti, ş.a., donează Primăriei 
oraşului Piteşti terenul necesar deschiderii străzii proiectate între strada Negru Vodă şi 
linia ferată C.F.R. Piteşti — Curtea de Argeş, conform planului întocmit de Serviciul 
tehnic al primăriei, lucrare care a fost prevăzută şi în Planul de lucrări cincinal la nr.6, 
aprobat de Rezidenţa Regală a Ținutului Braşov 

Donatorii au pus primăriei condiţia de a executa deschiderea străzii şi de a efectua 
lucrările necesare pentru punerea acelei străzi în circulaţie până la data de 1 aprilie 1940. 

În cazul că primăria nu începea lucrările până la acea dată, actul de donaţie 
devenea nul, cu excepţia situaţiei în care donatorii vor da o declaraţie de prelungire a 
acelui termen. 

Actul s-a încheiat la 14 iunie 1939, la Piteşti. 
(Fond Tribunalul jud. Argeş, dos.14/1939, act autentic nr. 1364/1939). 


103. Proca Mihai şi Proca I. Ion, ambii din comuna Slănic, judeţul Muşcel, donează 
Primăriei comunei Slănic un teren cămin de casă, situat în vatra satului Slănic, la nord de 
localul primăriei, în suprafaţă de 304 m.p. 

Terenul a fost donat cu scopul ca primăria sa construiască pe el un grajd comunal. 
(Fond Tribunalul jud. Muşcel, transcriere nr. 837/1948). 


104. Petti Anghel din comuna Bădeşti, judeţul Muşcel, donează Primăriei comunei 
Bădeşti suprafaţa de 34 m.p. teren din proprietatea sa, învecinată cu grajdul comunal, 
terenul având dimensiunile de 2 m. lăţime şi 17 m. lungime, evaluat la 1000 lei. 

(Fond Tribunalul jud. Muşcel, transcriere nr. 519/1949). 


105. Romanescu Vasilichia <din comuna Bălileşti, judeţul Muşcel>, dăruieşte comunei 
Bălileşti un teren de 56 m. lungime şi 24 m. lăţime, pe care îl deţinea „cu act din 2 
noiembrie 1862 legalizat de subprefectura Râurile la nr.13822”, după cum se 
menţionează într-un tabel întocmit în anul 1907 de primăria comunei Bălileşti, document 
privitor la proprietăţile instituţiilor din comună. Terenul era situat în cătunul Rumâneşti şi 
pe el s-au construit fostul local de primărie, localul de şcoală şi oborul comunal. 

(Fond Prefectura jud. Muşcel, dosar 63/1907, f. 47). 


106. Rădulescu Florea, directorul Prefecturii Argeş, donează Primăriei comunei 
Stoileşti, judeţul Argeş, o suprafaţă de teren (nu se precizează mărimea acestuia) pe care 
îl cumpărase anterior, în scopul construirii unui local de primărie, compus din cel puţin 
trei camere, cu condiţia construirii localului în cel mult un an de zile. 

(Fond Tribunalul jud. Argeş, secţia notariat, transcriere 729/1906, act autentic nr. 
904/1906). 


107. Rucăreanu Elena, proprietară din Câmpulung, născută Baldovin, a încheiat în anul 
1908 un testament prin care desemna Primăria oraşului Câmpulung şi Judeţul Muşcel să-i 
îndeplinească următoarele dorinţe cu caracter filantropic: 

„„3) 10.000 lei las Primăriei oraşului Câmpulung, din al căror venit se va da pe fiecare an 
D-nei Maria V. Lacea câte 240 lei plătibili în două rate-restul venitului acestei sume se va 

împărți la văduve şi săraci astfel: două părți la Crăciun şi o parte la Paşti. lar după 
încetarea din viaţă a D-nei Lacea, cei 240 lei li se vor împărţi tot la văduve şi săraci după 
regula de mai sus.” 

„6) 15.000 lei las judeţului Muşcel ca din venitul lor să se ajute judeţul la cheltuielile 
întreţinerii bolnavilor din spitalul judeţean care se află în oraşul Câmpulung, fără ca să se 
poată schimba vreodată această destinaţiune.” 

„10) 1.000 lei las cantinelor şcolare din oraşul Câmpulung.” 

„11) 1.000 lei las societăţii „Carmen Silva” din Câmpulung.” 

Elena Rucăreanu a murit la 16 martie 1909 iar testamentul său mistic a fost 
deschis la 20 martie 1909. În semn de preţuire, prefectura a trimis, în anul 1912, 
spitalului din Câmpulung, portretul Elenei Rucăreanu, pentru a fi aşezat la paturile 
întreţinute din donația sa. 

(Fond Prefectura jud. Muşcel, dos 1/1882-1938) 


108. Racoviceanu Grigore, proprietar din Piteşti, dăruieşte oraşului Piteşti, prin actul 
autentificat de Tribunalul judeţului Argeş sub nr. 328 din 11 aprilie 1909, un teren în 
suprafaţă de un hectar, de formă triunghiulară, situat în comuna Mărăcineni, judeţul 
Muşcel, şi evaluat la suma de 1000 lei. Donaţia a făcut-o „,... ca un ajutor benevol din 
partea mea oraşului în care am trăit”, pentru ca Primăria Piteşti să-i poată despăgubi pe 
locuitorii expropriaţi de la Mărăcineni, pe ale căror terenuri s-au construit castelul de apă 
şi instalaţiile necesare alimentării cu apă potabilă a oraşului Piteşti. lată conţinutul 
integral al acestui act: „Subsemnatul Gr. Racoviceanu, proprietar domiciliat în Piteşti, 
dăruiesc comunei Piteşti, reprezentată prin Primarul său, un teren în suprafaţă de un 
hectar, având forma unui triunghiu, conform alăturatei schiţe de plan semnată de mine, 
pământ situat în comuna Mărăcineni, judeţul Muşcel, care se învecineşte la răsărit cu 
şoseaua naţională Piteşti — Câmpulung, pe o întindere de 117 metri şi 50 cm (una sută 
şaptesprezece metri şi cincizeci cm., la nord-vest cu Maria G. Botezatu pe o lungime de 
204 metri (două sute patru metri) şi la sud cu restul proprietăţii mele din acea comună, pe 
o lungime de 168 metri (una sută şase zeci şi opt metri). Valoarea pământului ce donez e 
de lei 1000 (una mie). Comuna Piteşti va intra chiar de acum în posesiunea locului dăruit, 
care va servi să fie dat în schimb locuitorilor expropriaţi în vederea alimentaţiunei 
comunei Piteşti cu apă potabilă ca un ajutor benevol din partea mea oraşului în care am 
trăit. 

Noi N.G. Dumitrescu Primarul comunei Piteşti, autorizat fiind de Consiliul 
Comunal, prin încheierea de la 12 (douăsprezece) martie 1909, declar că accept, în 
numele Comunei, această donaţiune făcută de Dl. Gr. Racoviceanu. Făcut în Piteşti 
a Pa 
(Fond Tribunalul jud. Argeş, act autentic nr. 328/1909. Vezi şi fondul Tribunalul jud. 
Muşcel, transcriere nr. 1163/1909). 

Donaţia lui Grigore Racoviceanu a însemnat un ajutor important dat Primăriei 
oraşului Piteşti care trebuia să-i despăgubească pe locuitorii din Mărăcineni, expropriaţi, 
prin Sentința Civilă nr 211/1908 a Tribunalului judeţului Muşcel, suprafaţa totală 
expropriată fiind de 8 hectare şi 7212 m.p. 


109. Rizeanu A. Vasile din Câmpulung a lăsat, prin testament, Primăriei oraşului 
Câmpulung, suma de 100.000 lei, cu următoarele destinaţii : jumătate din sumă (50.000 

lei) să fie folosită pentru înzestrarea a câte două fete sărace în fiecare an, alese de 
consiliul orăşenesc, iar cealaltă jumătate trebuia să fie folosită de primărie pentru 
construirea unui local de şcoală în Câmpulung. Testamentul a intrat în vigoare în anul 
1920, după moartea lui V. Rizeanu, iar Comisia interimară a Primăriei Câmpulung a 
decis, în şedinţa din 15 aprilie 1920, ca întreaga sumă să fie ridicată de la Casa de 
Depuneri şi Economii, împreună cu dobânda aferentă, şi depusă la Împrumutul Intern al 
Statului, unde depunerea era mai avantajoasă. Decizia Comisiei interimare nu stipula însă 
nimic despre modul de folosire a banilor, dar se poate presupune că a fost respectată 
dorinţa testatorului. 

(Fond Primăria oraşului Câmpulung, dos. nr. 26/1920, f.136). 


110. Rizescu F. Gheorghe, locotenent activ în Regimentul 31 Călăraşi, din comuna 
Cerşani, judeţul Argeş, doneaza Primăriei comunei Cerşani un teren în formă de pătrat, 
în întindere de 400 m.p., pentru construirea unui local de primărie în acea comună. 

(Fond Tribunalul jud. Argeş, transcriere nr. 5261/1928). 


111. Radu N. Dumitru din comuna Târgu Cârcinov (Topoloveni), judeţul Muşcel, 
primar al acelei localităţi, donează Cooperativei forestiere « Luptătorul Mărăşti » cu 
sediul în Târgu-Cârcinov, suprafaţa de 365 m.p. teren pe care se afla o clădire veche, 
învecinat la răsărit cu moştenitorii lancu Udrea, la apus cu şoseaua Valea Tătarului, la 
nord cu Neculae Udrea şi lon Gh. Mihăescu şi la sud cu şoseaua naţională Bucureşti- 
Piteşti. 

Pe terenul donat, Cooperativa Forestieră « Luptătorul Mărăşti » urma să 
construiască un local de cultură, de citire şi conferinţe. 

Valoarea donaţiei a fost estimată la suma de 10.000 lei. 
(Fond Tribunalul jud. Muşcel, transcriere nr. 584/1928 ; vezi şi fond Judecătoria ocol 
Târgu Cârcinov, act autentic nr. 32/1928)). 


112. Roşescu I. Ion din comuna Brătieni, judeţul Argeş, donează Primăriei comunei 
Brătieni suprafața de 200 m.p. teren situat în acea comună, pentru ca primăria să-şi 
construiască acolo un local în care să funcționeze. Actul s-a încheiat la 23 august 1932, la 
Stoileşti, sub rezerva acceptării lui ulterioare de către comuna Brătieni. 

(Fond Tribunalul jud. Argeş, transcriere nr. 4754/1933). 


113. Rădulescu N. Ion din comuna Băiculeşti, judeţul Argeş, donează următoarelor 
instituţii: Cooperativa „Speranţa”, Banca populară „Negru Vodă” şi Căminul cultural 
„Lumina”, toate din comuna Băiculeşti, suprafaţa de 1100 m.p. teren situat în acea 
comună, în punctul numit „La Troiță”. 

„Eu lon N. Rădulescu fac această donațiune instituţiilor de mai sus fiind legat 
sufleteşte de viaţa obştească a comunei Băiculeşti-Argeş, în slujba căreia mă găsesc de 
aproape 50 de ani prin funcțiile ce le-am ocupat în calitate de primar, preşedinte, 
vicepreşedinte, consilier ori casier al Băncii populare Negru-Vodă, membru în consiliul 
de administraţie al Cooperativei „Speranţa” şi membru în sfatul Căminului cultural 
„Lumina” şi donez în scopul de a contribui pe viitor la opera de bună înstărire a 
populaţiei din comuna Băiculeşti-Argeş prin instituţiile prevăzute mai sus, care vor 
construi pe acest teren un imobil ce va purta pe frontispiciul său numele de „Aşezământul 

lon.N. Rădulescu”, care imobil va adăposti prin înţelegere şi în mod egal cele trei 
institutii.” 

Donatorul mai arăta că, dacă dintr-un motiv oarecare, una din instituţiile donatare 
s-ar fi desființat, atunci dreptul acelei instituţii va trece automat în proprietatea 
instituţiilor rămase. 

Valoarea donaţiei a fost estimată la suma de 3.000.000 lei. 

(Fond Tribunalul jud. Argeş, transcriere nr. 2625/1947;vezi şi fondul Judecătoria Curtea 
de Argeş, act autentic 369/1947). 


114. Robea Focănescu, proprietar din comuna Mioveni, judeţul Muşcel, a dăruit o 
suprafaţă de 358 m.p. teren pentru construcția localurilor primăriei şi şcolii din comuna 
Mioveni, donația fiind făcută fără acte, din care cauză nu se cunoaşte nici anul donaţiei. 
Această donaţie este menţionată într-o adresă a primăriei Mioveni către prefectura 
judeţului Muşcel, din anul 1908, în care se arăta: „,...această comună nu are nici o 
donaţiune şi nici alte proprietăţi nu are, nici după legea rurală, nici donaţii şi nici 
cumpărători, decât numai terenul pe care se află construit localul de primărie şi şcoală în 
suprafață de 358 metri pătraţi şi acesta este dat de decedatul Robea Focănescu din 
vechime şi fără acte.” 
(Fond Prefectura jud. Muşcel, dosar 63/1907, f. 202). 


115. Socolescu Teodor, proprietarul moşiei Socoleasca din comuna Bradu-Geamăna, 
judeţul Argeş, dăruieşte comunei sale, la 19 septembrie 1890, un teren în suprafaţă de 
aprox. 2000 stânjeni pătraţi, cu condiţia construirii pe acel teren a localurilor de primărie 
şi de şcoală, în comuna Bradu-Geamăna. 

(Fond Tribunalul jud. Argeş, dosar nr. 3407/1890). 


116. Slăvescu N. Petre donează comunei Cepari-Bârseşti din plasa Topolog un teren în 
suprafaţă de 2584 m.p., situat în acea comună, pentru construirea unui local de primărie, 
cu condiţia de a nu se schimba destinaţia dată terenului donat, ceea ce ar fi dus la 
anularea actului. 

(Fond Tribunalul jud. Argeş, reg.29/1894, transcriere nr. 519). 


117. Solacoglu Ecaterina şi Țiuleanu Adela, ambele din Bucureşti, donează Primăriei 
comunei Verneşti, judeţul Argeş, suprafaţa de 954 m.p. teren situat în acea comună. 
Scopul donaţiei nu s-a specificat nici în actul autentic şi nici în cel transcris, rămânând ca 
primăria să hotărască destinaţia acelei donaţii. 

(Fond Tribunalul jud. Argeş, transcriere nr. 227/ 1928, act autentic nr.54/1928). 


118. Schmidt W. Heinrich, inginer şi proprietar în comuna Valea Nandrii, judeţul 
Muşcel, domiciliat în Piteşti, donează Primăriei comunei Valea Nandrii un teren în 
întindere de 496 m.p., cu scopul şi cu condiţia ca pe acel teren să se construiască o clădire 
care să servească drept local de primărie a comunei şi a satului Valea Nandrii. 

În caz că se va desfiinţa comuna, primăria la care se va ataşa satul Valea Nandrii 
va plăti donatorului sau moştenitorilor săi legali suma de 50.000 lei, bani care vor putea fi 
încasaţi numai în baza actului de donaţie, care se va putea investi cu formulă executorie 
şi se va executa fără somaţie sau judecată, fără nicio altă formalitate. 

Actul a fost acceptat cu mulţumiri de reprezentanţii comunei iar valoarea donaţiei 
a fost estimată la suma de 1000 lei. 
(Fond Tribunalul jud. Muşcel, dos.8/1936, act autentic nr. 702/1936). 


119. Moşt. Stătescu Dumitru donează Primăriei oraşului Piteşti parcelele nr.82, 83, 84, 
85 şi 86 din planul de parcelare al terenului situat în Piteşti, în suprafaţă de 43.991 m.p., 
delimitat de străzile Oescu, Libertăţii, Eliade Rădulescu şi Lascăr Catargiu, iar primăria îi 
degreva pe succesorii defunctului D. Stătescu de a efectua lucrările edilitare la care 
fuseseră obligaţi de o decizie a Consiliului orăşenesc Piteşti, în anul 1925, urmând ca 
acele lucrări să fie efectuate de primărie. Donaţia a fost evaluată la suma de 200.000 lei. 
(Fond Tribunalul jud. Argeş, dos.26/1937, act autentic nr.2523 din 23 X 1937). 


120. Sfatul Negustoresc Piteşti a oferit, la 2 decembrie 1940, suma de 188.550 lei, 
provenită din donațiile unor negustori piteşteni rămaşi anonimi, pentru ajutorarea 
sinistraţilor cutremurului din noiembrie 1940. 

(Fond Primăria oraşului Piteşti, dos.39/1940, f. 145.) 


121. Stan D. Gh. Dumitru din comuna Siliştea, judeţul Argeş, donează Primăriei 
comunei Siliştea un teren în întindere de 416 m.p., situat în acea comună, cu scopul 
construirii unui local de primărie şi cu condiţia ca localul să fie construit în termen de trei 
anl. 

În actul de donaţie se stipula faptul că, dacă nu se respecta termenul de trei ani, 
actul devenea nul iar terenul revenea donatorului. 
(Fond Tribunalul jud. Argeş, dos.9/1943, act autentic nr.884/1943). 


122. Stănescu D. Elisabeta din comuna Pătroaia, judeţul Dâmboviţa, donează 
Confederaţiei Generale a Muncii, Consiliul Judeţean Sindical Argeş, imobilul său din 
Piteşti, strada Kogălniceanu nr.7, compus din 396 m.p. teren pe care se află construite 
două corpuri de casă, unul compus din trei camere şi pivniţă iar celălalt din două camere, 
pivniţă şi magazie. 

Imobilul donat îl avea în calitate de unică moştenitoare a mamei sale, Elena 
Stănescu, şi era evaluat la suma de 50.000 lei. 

Donatoarea a avut o singură condiţie, formulată în actul de donaţie încheiat la 25 
iunie 1948, la Piteşti, şi anume a cerut ca pe timpul vieţii sale să-i fie rezervată o cameră 
în clădirea cea mică. 

(Fond Tribunalul jud. Argeş, transcriere nr. 1101/1948). 


123. Ştefănescu Lazăr din comuna Perişani Spinu, plaiul Loviştei, judeţul Argeş, 
donează comunei sale o pereche de case compuse din trei camere, antreu şi sală în faţă şi 
terenul pe care erau construite, în suprafaţă de 300 m.p., pământ moştenesc, cu scopul de 
a servi exclusiv ca local de primărie al acelei comune. 

(Fond Tribunalul jud. Argeş, reg.40/1887, transcriere nr. 1451). 


124. Ştefănescu Victor din comuna Berislăveşti, plasa Oltul de Sus, judeţul Argeş, 


„pentru a proba deosebita afecţiune ce o am pentru această comună, voind a îndeplini şi 
dorinţa iubitului meu tată Vasile Ştefănescu, decedat”, donează comunei Berislăveşti 

suprafaţa de 1500 m.p. teren, aflat pe moşia sa Stoneşti, precum şi suma de 1000 lei, 
pentru a se construi un local de primărie în acea comună. Din această sumă, 400 lei i-a 
donat pentru facerea cărămizii iar diferenţa până la 1000 lei o va achita pe măsură ce vor 
avansa lucrările de construcție a localului. Totodată a donat şi casa unde funcţiona deja 
primăria, casă care, după terminarea noului local, va putea servi ca sediu pentru postul de 
jandarmi. 

Donatorul a pus autorităţilor locale o singură condiţie, să nu se schimbe destinaţia 
pe care a dat-o imobilului donat, în caz contrar actul devenind nul. 
(Fond Tribunalul jud. Argeş, transcriere nr. 4601/1915). 


125. Ştefănescu Constantin, proprietar din comuna Rudeni, «în dorința ce am ca 
progresul comunei unde posed o mică proprietate să fie desăvârşit în toate ramurile de 
activitate pentru locuitorii care formează această comună şi în memoria scumpilor şi 
neuitaţilor mei tată Vasile Ştefănescu şi frați Victor şi Vasile Ştefănescu, ambii decedați 
pe câmpul de onoare în Războiul pentru Întregirea Neamului, declar că donez definitiv şi 
pentru totdeauna comunei Rudeni una bucată de teren ce mi s-a cuvenit moştenire prin 
partaj de la tatăl meu V. Ştefănescu, care face parte din proprietatea mea Rudeni, fiind 
situat în raza com. <Rudeni> şi având o suprafaţă de 1200 m.p., vecin [...] ». Terenul 
donat a fost evaluat la suma de 20.000 lei. 

Donatorul a pus condiţia ca, în termen de doi ani, comuna să construiască un local 
modem de primărie, « corespunzător nevoilor actuale ale comunei şi de dezvoltare în 
viitor în toate ramurile de activitate (administrativă, economică şi sanitară) ». 

Actul s-a încheiat la 10 iunie 1927, la Judecătoria Şuici. 

(Fond Tribunalul jud. Argeş, transcriere nr. 4598/1927). 


126. Ştefănescu Maria şi Gheorghe, soţi, din comuna Albota, judeţul Argeş, donează 
Primăriei comunei Albota suprafaţa de 312 m.p. teren, primit prin Legea rurală din 1864, 
pentru construirea unui local de primărie şi a oborului comunal în acea comună. 
(Fond Tribunalul jud. Argeş, dos. 29/1928, act autentic nr. 2891/1928). 


127. Ştefan Radu şi Comana, soţi, din comuna Gliganu de Jos, judeţul Argeş, donează 
Primăriei comunei Gliganu de Jos două terenuri, unul în întindere de 200 m.p., pentru 
construirea localului de primărie, iar al doilea, în întindere de 110 m.p., pentru 
construirea oborului comunal. 

(Fond Tribunalul jud. Argeş, transcriere nr. 545/1928). 


128. Şuţa D. Gheorghe din comuna Domneşti, judeţul Muşcel, donează primăriei 
comunei Domnești suprafaţa de 50 ari teren fânețe, situat în acea comună. Terenul făcuse 
parte din fosta moşie Maior N. Negulici şi era evaluat la suma de 5000 lei. 

Donaţia s-a făcut cu condiţia ca primăria să obţină, prin schimb de terenuri sau 
prin orice altă modalitate, un teren în legătură cu terenul pieţei de la hala comunei, lângă 
Râul Doamnei, pentru construirea unei fabrici de marmeladă, de către Ministerul 
Agriculturii şi Domeniilor. 

Dacă nu se construia fabrica de marmeladă, actul de donaţie se anula. Donaţia a 
fost acceptată cu mulţumiri de către primarul comunei Domneşti, Andrei Cojocaru. 

(Fond Judecătoria Domnești, dos. nr.17/1941 ; vezi şi fond Tribunalul jud. Muşcel, 
transcriere nr.1 178/1941). 


129. Şuţă Gh. Maria din comuna Domneşti, judeţul Muşcel, donează Primăriei comunei 
Domneşti suprafaţa de 608 m.p. teren cămin de casă, situat în vatra comunei Domnești, 
cu scopul ca primăria acelei comune să constriuască, pe acel teren, clădirile de interes 
obştesc, necesare locuitorilor comunei. 

Terenul donat, evaluat la suma de 10.000 lei, era situat la est de Biserica « Buna 
Vestire » din Domneşti 
(Fond Tribunalul jud. Muşcel, transcriere nr. 835/1948). 


130. Tănăsescu Alexandru, preot din comuna Valea Mare Podgoria, judeţul Muşcel, 
donează Băncii populare „Stupul cu albine” din acea comună un teren cămin de casă în 
întindere de 198 m.p., situat în comuna Valea Mare Podgoria, având lăţimea la drum de 
11 m, lungimea de 18 m. şi învecinat la est şi sud cu restul proprietăţii donatorului, la 
nord cu şoseaua Valea Mare şi la apus cu moştenitorii Dumitru P. Arsene. 

Scopul donaţiei a fost ca pe acel teren să se construiască, de către bancă, un local 
necesar acesteia şi nu altceva. Terenul donat a fost evaluat la suma de 2000 lei iar actul 
s-a autentificat la 20 martie 1928, la Ştefăneşti. 

(Fond Tribunalul jud. Muşcel, transcriere nr.1502/1928; vezi şi fond Judecătoria ocol 
Ştefăneşti, dos.5/1928). 


131. Teodorescu Marius din Bucureşti donează Băncii populare Stroeşti, judeţul Argeş, 
un teren în întindere de circa 100 m.p., situat în satul Stroeşti, pentru construirea sediului 
viitoarei bănci populare. 

Donatorul a făcut acest act din respect pentru tatăl său, N.C. Teodorescu, 
inițiatorul băncii, care decedase, şi al cărui nume a fost atribuit băncii prin hotărârea 
adunării generale a acesteia. 

(Fond Judecătoria Stroeşti, act autentic nr. 88/1938; vezi şi fond Tribunalul Muşcel, 
transcriere nr.3015/1938). 


132. Teodorescu Marius şi Maria, soţi din Bucureşti, donează Primăriei comunei 
Poeniţa din judeţul Muşcel suprafaţa de 1000 m.p. teren arabil, situat în comuna Poeniţa, 
cu scopul ca primăria să construiască pe acel teren un local de primărie. 

Primăria era autorizată să poată schimba acel teren cu altul, dacă oferea condiţii 
mai bune, fiind totodată obligată să evidenţieze numele donatorilor pe o placă fixă, în 
zidul din sala de recepție a primăriei. 

(Fond Tribunalul jud. Muşcel, transcriere nr.341/1949). 


133. Toader Gh. Petre din comuna Bădeşti, judeţul Muşcel, donează Primăriei comunei 

Bădeşti un teren cămin de casă, situat în acea comună, în întindere de 275,40 m.p. 
Terenul, evaluat la 5000 lei, fusese cumpărat de donator şi s-a donat cu obligaţia 

din partea comunei de a construi pe el un grajd comunal. 

(Fond Tribunalul jud. Muşcel, transcriere nr.518/1949). 

134. Ţiuleanu Adela şi Solacoglu Ecaterina, ambele din Bucureşti, donează Primăriei 

comunei Verneşti, judeţul Argeş, suprafața de 954 m.p. teren situat în acea comună. 
Scopul donaţiei nu s-a specificat nici în actul autentic şi nici în cel transcris, 

urmând ca primăria să dea o destinaţie acelei donaţii. 

(Fond Tribunalul jud. Argeş, transcriere nr. 227/ 1928, act autentic nr.54/1928). 


135. Ţâru 1. Chiriaţa din Câmpulung Muşcel donează Primăriei oraşului Câmpulung o 

porţiune de teren în lungime de 12 m. şi lăţime de 3,25 m,., situat în strada Valea 

Zidarilor, în scopul construirii de către primărie a unui drum necesar în acea zonă. 
Actul a fost încheiat la 21 octombrie 1940, fiind acceptat cu mulţumiri de 

primarul oraşului, Nelu I. Predoiu. 

(Fond Judecătoria mixtă Câmpulung, dos.9/1940; vezi şi fond Tribunalul jud. Muşcel, 

transcriere nr. 1780/1940). 


136. Ungureanu C. Gheorghe, proprietar din comuna Nămăeşti, satul Valea Mare, 
judeţul Muşcel, prin actul autentificat de Judecătoria rurală ocol 2 Câmpulung la nr. 159 
din 10 noiembrie 1910, permite ca Primăria urbei Câmpulung să aşeze pe proprietatea sa, 
situată în Muşcelul Nămăeştilor, tuburile necesare aducerii apei potabile din izvorul 
Topliţa, de la poalele muntelui Mateiaş, în Câmpulung. În situaţia că, datorită unor 
lucrări, se vor aduce pagube recoltei, primăria urma să suporte daune. Suprasolul îi 
rămânea proprietarului iar dacă primăria va voi ulterior să facă alte lucrări (poduri, clădiri 
etc.), era obligată să plătească doi lei pentru fiecare metru pătrat folosit. 

(Tribunalul jud. Muşcel, transcriere nr. 3307/1910). 

Ulterior, la 30 noiembrie 1910, prin actul autentificat de Judecătoria de ocol 2 
Câmpulung, la nr. 171, Ecaterina Ungureanu, soția lui Gheorghe Ungureanu, cu 
consimțământul soţului său, încheie un act de constituire de servitute prin care permite 
Primăriei Câmpulung ,„ să facă orice reparaţii la tuburile aductoare de apă potabilă, însă 
nu în timpul recoltei, pe 30 lei răspunşi”. 

(Fond Tribunalul jud. Muşcel, transcriere nr. 3606/1910). 


137. Udrescu Stan, proprietar din comuna Vrăneşti, judeţul Muşcel, a donat comunei 
Vrăneşti un teren în întindere de 12 ari, pe care s-au construit localul primăriei şi şcolii 
din comuna Vrăneşti, fără a se cunoaşte anul acelei donaţii. 

(Fond Prefectura jud. Muşcel, dos. 63/1907, f.301). 


138. Vasiliu Chiriach, rentier şi proprietar din comuna Conţeşti, judeţul Dâmboviţa, 
originar din Ianina, Imperiul Otoman, dăruieşte primăriei Comunei Urbane Piteşti 
proprietatea sa din Piteşti, strada Brătianu nr. 86, fostă proprietate a lui Mihail 
Apostolescu, pe care o cumpărase printr-o ordonanţă de adjudecare. Donaţia a făcut-o 
pentru ca Primăria Piteşti să construiască un azil de infirmi sau o altă instituție de 
binefacere. Donatorul a pus primăriei două condiţii: instituţia de binefacere să poarte pe 
frontispiciu inscripţia « Donaţia Chiriach Vasiliu » cu litere mari, iar primăria să-i 
servească o rentă anuală de 2000 lei cât timp va mai trăi, această sumă fiind egală cu 
chiria pe care el o încasa de la chiriaşii acelei case. Donaţia a fost acceptată cu mulţumiri 
de către primarul Piteştiului, Al. M. Vestinian, şi cu promisiunea executării dispoziţiilor 
din act. 

(Fond Tribunalul jud. Argeş, act autentic nr. 3115/1906, transcriere 3100/1906). 


139. Vişoiu Cornăţeanu Gheorghe din Bucureşti, donează Asociaţiei Drumeţilor din 
Munţii lubiţi ai României (A.D.M.I.R.), secţia Muscel, reprezentată prin preşedintele ei, 
avocatul N.V. Constantinescu, suprafaţa de 500 m.p. teren din golul muntelui lezerul 
Mare, pendinte de comuna Lereşti, judeţul Muşcel, situat în apropiere de lac, în punctul 
pe care-l va alege asociaţia donatară, la o distanţă de maximum 150 m. de lacul Iezer, cu 
drept de acces la cabana ce se va construi pe acest teren. 

Donaţia era făcută cu obligaţia construirii de către asociaţia donatară a unui 
adăpost (cabană), ce va purta numele de Petre Catzian. 

Asociaţia a acceptat cu mulțumiri donația, luându-și totodată obligaţia de a 
recomanda membrilor ei, prin tăblițe fixate pe pereţii cabanei, să se îngrijească de a nu fi 
pricinuite stricăciuni în pădurea şi păşunea de pe munte. 

(Fond Tribunalul jud. Muşcel, act autentic nr.620/1939, transcriere nr. 1750/1939). 


140. Vlădescu A. Dumitru, avocat din Câmpulung Muşcel şi proprietar în comuna 
Miceşti, judeţul Muşcel, donează Primăriei comunei Miceşti, reprezentată prin primarul 
Petre Georgescu, un teren în suprafaţa de 400 m.p., situat în comuna Miceşti, având 
următoarele vecinătăţi: Est-drumul Ciumeşti-Păuleasa, Nord şi Vest-restul proprietăţii 
donatorului, Sud-proprietatea comunei. 

Donatorul a precizat că face donația pentru a se construi un grajd comunal, iar 
primarul comunei a acceptat donația cu recunoştinţă. 
(Fond Tribunalul jud. Muşcel, dos. 2/1944, act autentic nr. 206/1944). 


141. Vasile C. Şt. Andreica, văduvă din comuna Silişteni, judeţul Argeş, donează 
Primăriei comunei Silişteni următoarele imobile: 
- un teren în întindere de 50 ari, în vatra satului, cu construcţiile aflate pe el — o casă de 
ostreţe cu trei camere, o magazie şi o bucătărie; terenul fusese stăpânit de defunctul ei 
ginere, Stan P. Roşu; 
- 26 ari teren arabil situat în punctul „Ulmul lui Bălan”, lângă apa Târşcovului; 
- un petic de pământ arabil şi salcâmi, la „Eleşteul lui Nae Gheorghe”, în suprafaţă de 34 
ari; 
- un teren arabil cu salcâmi în punctul „La Zarzăril”, în întindere de 25 ari; 
- un teren în punctul „Ruşeţul” , în întindere de 40 ari. 

Averea donată primăriei o avea de la defuncta ei fiică, Floarea Stan Roşu, care o 
moșştenise, la rândul ci, de la soţul său decedat, Stan Roşu. 
(Fond Judecătoria Lunca Corbului, act autentic nr. 69/1946; vezi si fond Tribunalul jud. 
Argeş, transcriere nr. 1020/1947 ). 


142. Zidaru C.T. Paraschiva, din Câmpulung Muşcel, donează Primăriei oraşului 

Câmpulung o porţiune de teren în lungime de 64 m. şi lăţime de 3 m., situat în strada 

Valea Zidarilor, în scopul construirii de către primărie a unui drum necesar în acea zonă. 
Actul a fost încheiat la 21 octombrie 1940, fiind acceptat cu mulțumiri de 

primarul oraşului, Nelu I.Predoiu. 

(Fond Judecătoria mixtă Câmpulung, dos.9/1940; vezi şi fond Tribunalul jud. Muşcel, 

transcriere nr. 1779/1940). 

Aşezăminte culturale, şcolare, sanitare, religioase, administrative, apărute 
prin acte filantropice 





1.Muzeul Goleşti, splendidă instituţie de cultură, apărut în bună măsură datorită donaţiei 
unei moştenitoare a Goleştilor, Elena Perticari Davila, care a dăruit 16,8 hectare teren, 
dreptul ei de moştenire, în anul 1942. 

2.Capela conacului Brătienilor de la Florica, donată, împreună cu parcul în suprafaţă de 
peste trei hectare, de către fraţii Dinu şi Vintilă Brătianu, Aşezământului cultural 
I.C.Brătianu, în anul 1929. 

3.Conacul Bălceşti, astăzi Muzeul Bălceşti din judeţul Vâlcea, donat Statului Român de 
către Radu Mandrea, strănepotul lui N. Bălcescu, în anul 1948. 

4. Vila Gică Ştefănescu din Câmpulung, dăruită Academiei Române în anul 1942, pentru 
înfiinţarea unui muzeu regional, în prezent găzduieşte un muzeu etnografic. 

5. Vila Eugen Stătescu din Câmpulung, donată Eforiei Spitalelor Civile din Bucureşti de 
către Cecilia Petrescu, în anul 1913; în prezent este secţie a spitalului de pneumoftiziologie 
din Câmpulung. 

6.Colegiul Economic „Maria Teiuleanu” din Piteşti, înfiinţat în urma donației Mariei |. 
Dimitriu Teiuleanu, din anul 1899. 

7.Colegiul Naţional „Zinca Golescu” din Piteşti, existent datorită donaţiei substanţiale a 
Sevastiţei Vasilescu din anul 1921. Intre anii 1928-1947 s-a numit Liceul „Mihail şi 
Sevastiţa Vasilescu”. 

8.Liceul Teoretic „Ion Mihalache” din Topoloveni, funcţionează în imobilul construit de 
Ion Mihalache pe un teren donat tot de el, în anul 1935, instituția funcţionând inițial ca 
şcoală de educaţie menajeră pentru fetele din Topoloveni şi împrejurimi. 

9.Şcoala „Oprea Iorgulescu” din Câmpulung, construită în anul 1929 şi dăruită oraşului de 
către ctitorul său, în anul 1934. 

10.Școala din satul Ciulniţa, comuna Leordeni, construită de Mihail Eustatiade în anul 
1890, pe un teren de 2500 m.p. donat tot de el. 


185 


iri 


i 


EEE? 
1% 


i 





11.Şcoala din cartierul Vişoi, Câmpulung, (fostă Şcoala nr. 6), construită pe terenul donat 
de Iosif Luca în anii 1925 şi 1934. 

12.Şcoala Ciocăneşti (Goleşti), construită pe un teren donat în anul 1911 de Elena Golescu 
şi de soţii Ştefania şi Vasile Derussi din Bucureşti. 

13.Spitalul I.C. Brătianu din Piteşti, beneficiar al unor donaţii substanțiale făcute de Ion 
Nicolopol (1874) şi de dr. Petre Florescu (1936). 

14.Spitalul Rucăr, construit de Paraschiv Baştea şi donat, împreună cu terenul aferent, 
judeţului Muşcel şi comunităţii rucărene, în anul 1915. 

15.Spitalul Deduleşti, construit pe un teren donat de Florea Hodoroagă în anul 1908, în 
suprafaţă de un hectar şi 2500 m.p. 

16.Vila din Piteşti a filantropului dr. Petre Florescu, folosită ca sediu al Diviziei 3 Infanterie 
în timpul celui de-al doilea Război Mondial; în prezent este sediul unei grădiniţe. 

17.Cabana Voina din comuna Lereşti, construită pentru Sindicatul Funcţionarilor Publici, pe 
un teren în suprafaţă de 2600 m.p., donat, în anul 1947, de Negulici Gh. Anton, Negulici 
Gh. Gheorghe şi Balotă Anton Grigore. 

18.Piatra de mormânt a arhimandritului Dionisie Aninoşeanu, aflată la Mănăstirea 
Nămăeşti, autor de opere filantropice în folosul acesteia, a Spitalului din Câmpulung şi a 
Mănăstirii Aninoasa. 

19.Reşedinţa Patriarhală din comuna Dragoslavele, construită pe un teren de trei hectare, 
donat de moşnenii dragosloveni în anul 1927, Patriarhului Miron Cristea. 

20.Schitul Slănic, beneficiar a numeroase donaţii din partea locuitorilor din acea zonă. 

21.Schitul Bascov, beneficiarul unei donaţii de şase hectare teren, făcută în anul 1932 de 
preotul loan Bălăşescu. 


196 





Es _ 


„4 ii. azil Si Ai ME e ai “ * 
22. Biserica Tăierea Capului Sf. loan Botezătorul din Ştefăneşti, construită de Muşat 
vistierul în anul 1628, pe un teren donat tot de el. 

23.Biserica din satul Ciulniţa, comuna Leordeni, construită de Mihail Eustatiade între anii 
1881 şi 1887, pe un teren de 2800 m.p., donat tot de el. 

24. Biserica Sf. Dumitru din Ştefăneşti, beneficiara unei donaţii de 5700 m.p. teren cu vie, 
făcută de Girescu Ana şi de mama sa, Teodoru Estelle, în anul 1937. 

25.Biserica din satul model Antoneşti, comuna Corbeni, judeţul Argeş, construită pe terenul 
donat de Gheorghe Erbaşu în anul 1943. 

26.Biserica din satul Şelari, comuna Valea Mare Pravăţ, construită de Maria Ionescu în 
anul 1943, pe un teren de 3900 m.p., donat tot de ea. 

27.Biserica din cimitirul Flămânda, Câmpulung, construită de marele filantrop Gică 
Ştefănescu. 

ANEXA | 
LISTA ALFABETICĂ A FILANTROPILOR 


Pentru regăsirea cu uşurinţă a filantropilor prezenţi în această lucrare, am 
considerat că sunt necesare, mai mult decât nişte indici toponimici sau onomastici, două 
anexe: o listă alfabetică a donatorilor şi o altă listă, a localităţilor în care au trăit 
filantropii sau care au beneficiat de actele lor de binefacere. 

În lista alfabetică de mai jos, filantropii au fost ordonaţi cronologic, în cadrul 
fiecărei litere, iar la sfârşitul literei au fost trecuţi acei donatori pentru care nu s-a putut 
stabili cu certitudine anul donaţiei. Au fost menţionate, succint, datele esenţiale 
referitoare la donaţii precum şi capitolul sau capitolele (I-Învăţământ, II- Sănătate, III- 
Cultură, IV- Religie, V- Administraţie şi altele) unde documentele referitoare la donaţii 
sunt prezentate mai pe larg. 


A 
1. Aninoşeanu Dimitrie, arhimandrit din Câmpulung, dăruieşte, printr-un testament din 
anul 1893, 15.000 lei Spitalului din Câmpulung, 4000 lei Schitului Nămăeşti, unde dorea 
să fie înmormântat şi 2000 lei Mănăstirii Aninoasa. (cap. Il şi IV) 


2. Alexiu Grigore ş.a., din comuna Beleţi Negreşti, judeţul Muşcel, donează, în anul 
1902, un teren în lungime de 25 stânţeni şi lăţime de 10 stânjeni, cu scopul construirii 
unei şcoli pentru copiii din satele Negreşti şi Zgripceşti. (cap.I) 


3. Andreescu Grigore din comuna Măţău, judeţul Muşcel, donează, în anul 1904, şase 
ari teren pentru construirea unui local de şcoală în satul Suslăneşti. (cap.I) 


4. Anghel Ion Florea ş.a., din comuna Livezeni, judeţul Muşcel, donează, în anul 1908, 
un teren în suprafaţă de şaptesprezece ari pentru construirea unui dispensar sau spital, a 
locuinţei medicului şi a dependinţelor necesare.(cap.I1) 


5. Aricioi Constantin ş.a., din comuna Pleşoi, plasa Topologu de Jos, judeţul Argeş, 
donează, în anul 1911, un teren în suprafaţă de 1150 m.p., aflat în satul Băneşti, pe care 
să se construiască un local de şcoală cu o singură sală de clasă. (cap.I) 


6. Anuţescu Constantin din comuna Bascovele, judeţul Argeş, donează, în anul 1912, un 
teren de 834 m.p. pentru a se construi localul şcolii din satul Grajdurile (cap. 1) 


7. Arsenescu Stan din comuna Richiţele de Jos, judeţul Argeş, donează, în anul 1913, 
suprafaţa de1225 m.p. teren pentru a se construi un local de şcoală cu două încăperi. 


(cap.I) 
8. Alexandrescu Alexandru ş.a., din comuna Stoileşti, judeţul Argeş, donează, în anul 


1914, suprafaţa de 1200 m.p. teren, situat în satul Stăneşti, pentru construcţie local de 
şcoală.(cap.I) 

9. Anghel Ion din satul Tomşanca, comuna loneşti, plasa Teleorman, judeţul Argeş, 
donează, în anul 1914, suprafața de 280 m.p. teren pentru a se construi puțuri cu apă 
potabilă (cap. V) 


10. Arsenescu Vasile, preot din comuna Richiţelele de Jos, judeţul Argeş, donează, în 
anul 1916,0 suprafaţă de 1574 m.p. teren pentru construirea unui local de şcoală cu două 
săli de clasă şi locuinţă pentru învăţător (cap.I) 


11. Anghelina Rovin Grigore din comuna Râncăciov, judeţul Muşcel, donează, în anul 
1922, o suprafață de 800 m.p. teren în satul Cârstieni, punctul Sora Dineasa, pentru 
construirea unui local de şcoală. (cap.I) 


12. Alimănişteanu Virgil, inginer din Schitu Goleşti, judeţul Muşcel, a donat materiale 
de construcţie şi bani, în valoare mai mare de 15.000 lei, după cum reiese dintr-un tabel 
întocmit de Prefectura judeţului Muşcel în anul 1922 (cap.I) 


13. Alexandrescu M. George, avocat din Bucureşti, născut în comuna Groşi, judeţul 
Argeş, donează, în anul 1925, o suprafaţă de 2340 m.p. teren, situat în satul Băjeneşti- 
Lupueni, cu scopul de a se construi un local de şcoală în acel sat, precum şi suma de 
60.000 lei, pentru începerea construcției (cap.I) 


14. Arsenescu Maria şi Dumitru, soţi din comuna Valea Babei, judeţul Argeş, ş.a., 
donează, în anul 1925, suprafaţa de 304 m.p. teren în satul Opăteşti, comuna Bleici, cu 
scopul de a se construi un local de şcoală în acel sat. (cap.I) 


15. Anastasescu I. Dimitrie din Rucăr, judeţul Muşcel, donează, în anul 1925, 100 
dramuri de pădure în muntele Măra, bisericii cu hramul Adormirea Maicii Domnului din 
Rucărul de Jos (cap.IV) 


16. Arsenescu Gr. Constantin din comuna Bălileşti, judeţul Muşcel, donează, în anul 
1934, suprafaţa de 108 m.p. teren în acea comună, pe care se afla un cuptor (cap. V) 


17. Apostolescu Paulina, văduvă din comuna Dârmăneşti, judeţul Muşcel, donează, în 
anul 1934, suprafaţa de 50 ari teren, cu pădure tânără pe el, situat în comuna Dârmăneşti, 
sat Valea Nandrii, cu condiţia ca terenul să fie folosit de preotul paroh (cap. IV) 


18. Alexandrescu Marcella şi Gheorghe, soţi din Bucureşti, donează, în anul 1936, un 
teren în suprafaţă de 855 m.p., situat în satul Udeni din comuna Vrăneşti, judeţul Muşcel, 
cu scopul construirii unei şcoli în acel sat. (cap.I) 


19. Ana P. Gheorghe ş.a., din comuna Topliţa, judeţul Argeş, donează, în anul 1936, 
suprafaţa de 2100 m.p. teren, izlaz moştenesc, Parohiei Topliţa. (cap.IV) 


20. Alexescu Trandafir din comuna Băseni, judeţul Argeş, donează, în anul 1936, 


comunelor Pădureşti şi Băseni, suprafaţa de 143 m.p. teren situat între cele două comune, 
cu scopul de a se construi un puț pentru folosinţa locuitorilor din ambele comune. (cap.V) 


204 


21. Angelescu Stelian şi Maria, soţi din comuna Moşoaia, judeţul Argeş, donează, în 
anul 1936, bisericii din comuna Moşoaia, suprafaţa de 400 m.p. teren, cu o construcție pe 
el, formată din două camere şi o sală. (cap.IV) 


22. Andreescu Gr. Sofia din Câmpulung Muşcel, donează, în anul 1942, suprafaţa de 
1050 m.p. teren situat în comuna Suslăneşti, pentru construirea unui local de şcoală, 
precum şi alți 400 m.p. teren, pe care se afla construit sediul primăriei din acea comună 
(cap.I şi V) 


23. Arsenescu Nicolae, locotenent colonel din comuna Richiţele, judeţul Argeş, donează, 
în anul 1948, o suprafaţă de 3000 m.p. teren pentru ca Ministerul Sănătăţii să termine 
construcția dispensarului medical cu anexele sale, baie comunală şi locuinţa medicului 
din acea comună. (cap.Il) 


24. Ardei P. Elisabeta din comuna Domnești, judeţul Muşcel ş.a., donează, în anul 1950, 
o suprafaţă de 5426 m.p. teren situat în comuna Costeşti Vâlsan, cu scopul ca pe acel 
teren, comuna să construiască un grajd comunal şi orice alte construcţii sau instalaţii 
agrotehnice va considera că sunt necesare îmbunătățirii rasei vitelor din acea comună. 
(cap.V) 


25. Apostolescu Emanoil, <din comuna Dârmăneşti, judeţul Muşcel >, dăruieşte două 
pogoane teren bisericii satului Tămăşeşti, comuna Dârmăneşti, „pământ donat din 
vremuri vechi”, precum şi un pogon şi 12 prăjini bisericii filiale din satul Valea Nandrii 
(cap.IV) 

B 
1. Băduleşteanu R. Petre din comuna Mozăceni, judeţul Argeş, donează, în anul 1891, 
un teren în lungime de 15 stânjeni şi lăţime de 10 stânjeni, pentru refacerea celei de a 
doua şcoli din comună (cap.I) 


2. Borănescu Maria din Bucureşti, dăruieşte, în anul 1898, comunei Oeşti, judeţul 
Argeş, terenul necesar construirii localului de primărie din acea comună, cu dimensiunile 
de 7 m. lăţime, la stradă, şi 14 m. lungime. Totodată, mai dăruia 15 m.p. teren situat 
alături, cu scopul construirii unui obor comunal, precum şi lemnele necesare construirii 
localului. În anul 1904 donează bisericii cu hramul Sf. Nicolae din comuna Oeşti un teren 
în suprafaţă de 2730 m.p. (cap. IV şi V) 


3. Brătianu Pia din comuna Ştefăneşti, judeţul Muşcel, soţia cunoscutului paşoptist şi 
fruntaş liberal I.C.Brătianu, a dăruit diferite obiecte de lenjerie infirmeriei Cercului 
Sanitar Ştefăneşti (cap.Il) 


4. Berindei C.A. <din comuna Jugur, judeţul Muşcel >, a donat, în anul 1905, un teren în 
suprafaţă de 8 ari şi 30 m.p. pentru şcoala şi grădina şcolară din Jugur (cap. I) 


5. Bădescu Stoian ş.a., din comuna Livezeni (Stâlpeni), judeţul Muşcel, donează 
Direcţiunii Generale a Serviciului Sanitar din cadrul Ministerului de Interne, în anul 
1908, un teren în suprafaţă de şaptesprezece ari, pentru construirea unui dispensar sau 
spital, a locuinţei medicului şi a dependinţelor necesare (cap.II) 


6. Băcioiu Oprea Ivan ş.a., din comuna Livezeni (Stâlpeni) judeţul Muşcel, donează 
Direcţiunii Generale a Serviciului Sanitar din cadrul Ministerului de Interne, în anul 
1908, un teren în suprafaţă de şaptesprezece ari, pentru construirea unui dispensar sau 
spital, a locuinţei medicului şi a dependinţelor necesare (cap.I) 


7. Bănică Badea, preot din comuna Martalogi, satul Ciobani, judeţul Argeş, dăruieşte 
comunei sale Martalogi un teren cu dimensiunile de 96 m. lungime şi 23 m. lăţime, 
pentru a se construi o şcoală în acel sat (cap.I) 


8. Breb Ion din comuna Rucăr, judeţul Muşcel, dăruieşte, în anul 1901, comunei Rucăr, 
un teren în suprafaţă de 600 m.p. pentru a se construi un nou local de şcoală, în care să 
înveţe carte copiii din cătunul Podul Dâmboviţa. În anul următor, mai donează 
comunei Rucăr şi Ministerului Cultelor şi Instrucțiunii Publice, încă 400 m.p. teren, care 
forma un singur trup cu cei 600 m.p. donați anterior (cap.I) 


9. Brătianu Ion, proprietar şi primar al comunei Şuici, judeţul Argeş, donează 
Serviciului Sanitar al judeţului Argeş, în anul 1909, suprafaţa de 5029 m.p. teren situat în 
comuna Şuici, cu scopul construirii unui dispensar şi a locuinţei necesare medicului (cap. 
II) 

10. Bârsoianu Toma şi Maria, soţi din comuna Bârsoiu, judetul Argeş, donează, în anul 
1909, Casei Şcoalelor, suprafaţa de 1296 m.p. teren pentru a se construi un local de 
şcoală în acea comună.(cap.I) 


11. Bălăceanu I. Constantin, proprietar din comuna Stolnici, judeţul Argeş, donează 
Direcţiunii Generale a Serviciului Sanitar o suprafaţă de teren de 6600 m.p. pentru 
construirea unor clădiri de interes sanitar (cap.II) 


12. Burdescu Elena, văduvă din comuna Pleşoiu ş.a., donează Ministerului Cultelor şi 
Instrucțiunii Publice o suprafaţă de 2500 m.p. teren, situat în comuna Urşi, plasa Oltul de 
Jos, judeţul Argeş, pentru a se construi un local de şcoală, scop în care mai donează şi 
suma de 400 lei, pentru începerea construcţiei (cap.I) 


13. Băltescu Constantin din comuna Cepari, judeţul Argeş, donează, în anul 1912, 
Primăriei comunei Cepari, un teren în lungime de 80 m. şi lăţime de 20 m, cu scopul 
construirii unui local de primărie mai spaţios decât cel existent la acea dată. (cap.V) 


14. Băjan 1. Dumitru din comuna Rucăr, judeţul Muşcel, donează, în anul 1914, 
cătunului Coteneşti din comuna Stoeneşti, judeţul Muşcel, în scopul de a se construi o 
şcoală în acest cătun, un cămin de casă în întindere de 25 ari (cap.I) 


15. Brătianu I. Constantin, deputat de Muşcel, a donat suma de 50.000 lei „ca ajutor 
pentru construiri de şcoli în judeţ”, după cum reiese dintr-un tabel întocmit de Prefectura 
judeţului Muşcel în anul 1922 (cap.I) 


16. Baştea Paraschiv, proprietar din Rucăr, judeţul Muşcel, a încheiat la data de 19 
ianuarie 1915 un testament mistic în care lăsa judeţului Muşcel o parte a averii sale, în 
scopuri filantropice. Astfel, terenul şi clădirea din Rucăr „ce am construit în scopul d-a 
servi ca infirmerie după planurile ce mi s-a dat de Prefectura Muşcel prin serviciul tehnic 
local”, o lăsa judeţului Muşcel „pentru a o întrebuința numai în scopul pentru care am 
construit-o şi a servi pentru căutarea bolnavilor săraci care au nevoie de acest ajutor.” Tot 
în acest scop, mai lăsa şi un fond de 20.000 lei, bani depuşi la Casa de Depuneri şi 
Consemnaţiuni, din a căror dobândă anuală să se întreţină un pat în infirmeria construită 
de el (cap. Il) 


17. Bălilescu Ion Daniil, preot din comuna Bălileşti, judeţul Muşcel, dăruieşte, în anul 
1921, Bisericii Adormirea Maicii Domnului din acea comună, o pădure cu locul de sub 
ea, în Băceasca, evaluată la 40.000 lei (cap.IV) 


18. Boicescu Lucreția şi Alecu, soţi din comuna Şuici, judeţul Argeş ş.a. , donează, în 
anul 1922, Comitetului şcolar Rudeni din comuna Şuici, o suprafaţă de teren evaluat la 
suma de 3000 lei, pentru construcția unei şcoli în satul Rudeni (cap.I) 


19. Bârţoiu L. Ioniţă din comuna Glâmbocel, dăruieşte, în anul 1923, Ministerului 


Instrucțiunii Publice, un teren în întindere de 285 m.p., situat în comuna Glâmbocel, satul 
Schitu Scoiceşti, pentru construirea unui local de şcoală în acel sat (cap.I) 

20. Boştinescu loan, preot din comuna Trepteni, judeţul Argeş, „din dragoste desăvârşită 
pentru biserica ortodoxă creştină Cuvioasa Paraschiva, parohia Bălani din comuna 
Stoileşti unde am fost paroh 7 ani”, donează, în anul 1923, o bucată de teren rural, situat 
în satul Bulagei, comuna Stoileşti, în întindere de 3120 m.p., teren pe care îl cumpărase în 
anul 1912 şi pe care îl donează pentru construirea noii biserici centrale (cap.IV) 


21. Bărăscu I.C. Maria, văduvă din comuna Trepteni, judeţul Argeş, ,, pentru a proba 
dragostea ce am avut totdeauna pentru lumina vlăstarelor tinere ale consătenilor mei”, 
donează, în anul 1923, primăriei din acea comună, suprafaţa de 823 m.p. teren aflat în 
satul Bulimanu, pentru a se construi o şcoală în acel sat. Terenul valora 3000 lei şi fusese 
cumpărat cu câţiva ani în urmă de donatoare (cap.I) 


22. Bădescu Ion ş.a., din comuna Richiţelele de Jos, judeţul Argeş, donează, în anul 
1924, Comitetului şcolar din acea comună, un teren în întindere de 600 m.p., situat în 
satul Valea Bogdanului, pentru construirea unei şcoli în acel sat (cap.I) 


23. Badea Tudor State şi Ioana, soţi din comuna Richiţelele de Jos, judeţul Argeş, ş.a., 
donează, în anul 1924, Comitetului şcolar din acea comună, un teren în întindere de 600 
m.p., situat în satul Valea Bogdanului, pentru construirea unei şcoli în acel sat (cap.I) 


24. Beşoiu D. Marin din comuna Drăganu, judeţul Argeş, donează, în anul 1924, 
Comitetului şcolar din comuna Drăganu, suprafaţa de 240 m.p. teren, situat în acea 
comună, evaluat la suma de 500 lei, pentru construcţia unui local de şcoală (cap. 1) 


25. Băduţă Florea, zis şi Badea Florea, agricultor din comuna Galicea, satul Coconu, 
judeţul Argeş, dăruieşte, în anul 1924, Comitetului şcolar din comuna Galicea, suprtafaţa 
de 416 m.p. teren situat în satul Coconu, pe care îl primise ca împroprietărire în anul 
1906 , pentru a se construi o şcoală la care să înveţe copiii din satul Coconu, comuna 
Galicea (cap.l) 


26. Beştea Dumitru, preot din comuna Bleici, judeţul Argeş ş.a., donează, în anul 1925, 
suprafaţa de 304 m.p. teren, situat în satul Opăteşti, comuna Bleici, cu scopul de a se 
construi un local de şcoală în acel sat (cap.I) 


27. Brătulescu Gheorghe ş.a., din comuna Gliganu de Jos, judeţul Argeş, în dorinţa de a 
înzestra comuna lor cu o biserică şi un cimitir, donează, în anul 1926, un teren în 
suprafaţă totală de 4500 m.p. Suprafaţa donată de Gh. Brătulescu era de 300 mp. 
(cap.IV) 


28. Baciu Marin împreună cu alți 13 locuitor din comuna Topliţa, judeţul Argeş, 


donează, în anul 1927, Epitropiei Bisericii parohiale Topliţa, un teren în suprafaţă de 25 
ari (2500 m.p.), cu scopul construirii unei biserici în satul Topliţa (cap. IV) 

29. Burnei Ion împreună cu alți 13 locuitori din comuna Topliţa, judeţul Argeş, donează, 
în anul 1927, Epitropiei Bisericii parohiale Topliţa, un teren în suprafaţă de 25 ari (2500 
m.p.), cu scopul construirii unei biserici în satul Topliţa (cap. IV) 


30. Bălaşa Ion împreună cu alți 13 locuitori din comuna Topliţa, judeţul Argeş, donează, 
în anul 1927, Epitropiei Bisericii parohiale Topliţa, un teren în suprafaţă de 25 ari (2500 
m.p.), cu scopul construirii unei biserici în satul Topliţa (cap. IV) 


31. Baciu Ion împreună cu alţi 13 locuitori din comuna Topliţa, judeţul Argeş, donează, 
în anul 1927, Epitropiei Bisericii parohiale Topliţa, un teren în suprafaţă de 25 ari (2500 
m.p.), cu scopul construirii unei biserici în satul Topliţa (cap. IV) 


32. « Botenii », Societate Minieră Anonimă cu sediul în Bucureşti, donează, în anul 
1927, Comitetului şcolar Jugur, terenul pe care societatea îl avea la Valea tului, lângă 
şoseaua Drăghici-Jugur, în suprafaţă de 2260 m.p., pentru a se construi pe acel teren un 
local de şcoală (cap.I) 


33. Blidaru C. Spiridon, preot din comuna Micloşani, judeţul Muşcel, « în dorinţa de a 
vedea comuna înzestrată cu casa ei proprie », donează, în anul 1929, suprafaţa de 500 
m.p. teren situat în acea comună (cap. V) 


34. Burdescu Nicolae din comuna Stoiceni, judeţul Argeş, donează, în anul 1929, 
comunei sale, suprafaţa de 5000 m.p. teren situat în satul Pleşoiu, cu condiţia ca 
Prefectura judeţului Argeş să construiască pe acel teren un dispensar comunal şi o 
locuinţă pentru medic (cap.Il) 


35. Brătianu I.C. Constantin şi Brătianu I.C. Vintilă au dăruit, în anul 1929, 
Aşezământului lon C. Brătianu, suprafaţa de trei hectare şi 2310 m.p. teren din 
proprietatea lor de la Florica, judeţul Muşcel, cu respectarea dreptului de uzufruct 
aparţinând doamnei Eliza 1.I.C. Brătianu (soţia fratelui lor Ionel I.C. Brătianu, decedat în 
anul 1927) şi cu condiţia ca „Aşezământul Ion C. Brătianu” să întreţină, în bună stare, 
atât capela cât şi parcul dăruite (cap.III) 


36. Bobic Simion şi Maria, soţi din satul Cicăneşti, comuna Oeşti, judeţul Argeş, 
donează, în anul 1930, bisericii parohiale din satul Cicăneşti, suprafaţa de 1872 m.p. teren 
cu scopul construirii unei case parohiale şi cu condiţia ca orice preot al acelei parohii să 
le acorde gratuit serviciul înmormântării şi al altor slujbe, iar pe timpul vieţii să aibă 
rezervată o cameră în casa parohială (cap. IV) 


37. Belizare Dimitrie, pictor, domiciliat în Bucureşti, donează, în anul 1932, Sindicatului 
Artelor Frumoase al Artiştilor Pictori şi Sculptori din România, căminul său de casă şi 
toate construcţiile aflate pe el, cămin situat în comuna Domnești, judeţul Muşcel (comuna 
natală a pictorului), având o suprafaţă de circa 3000 m.p., cu unele condiţii (cap. III) 


38. Bălăşescu Ioan, preot din comuna Bascovele (Cotmeana), judeţul Argeş, dăruieşte, în 
anul 1932, Schitului Bascov din judeţul Argeş, o bucată de pământ moştenesc, cu toate 

îmbunătățirile de sădiri şi clădiri, în suprafaţă de şase hectare, în care intra şi cimitirul, 
situat în comuna Bascovele, judeţul Argeş, donația urmând să poarte denumirea de 
„ Fundaţia Florica Pr. lon Bălăşescu”, în amintirea fiicei sale decedate. În actul de 
donaţie, acceptat de Episcopia Argeşului, de care aparţinea Schitul Bascov, donatorul a 
trecut câteva obligaţii şi dorinţe care urmau a fi îndeplinite de stareţa şi de maicile de la 
schit. (cap. IV) 


39. Blegu Ioana Ştefana din comuna Geamăna, judeţul Argeş, donează, în anul 1934, 
bisericii filiale Geamăna, pendinte de parohia Bradu de Sus cu hramul „Inălţarea 
Domnului” din comuna Geamăna, suprafaţa de 624 m.p. teren (cap. IV) 


40. Berindei C.A. Elena din comuna Jugur, judeţul Muşcel, donează, în anul 1935, 
comunei Jugur, suprafaţa de 3616 m.p. teren situat în acea comună, în punctul „la Savu”, 
cu condiţia ca, în termen de doi ani, pe acel teren să se construiască o clădire cu 
încăperile necesare pregătirii premilitare a tinerilor din Subcentrul Jugur, dar şi „alte 
apendice ca: baie cu duş, cămin cultural, bibliotecă, farmacie şi muzeu” (cap.V) 


41. Buciu Nicolae şi Marghioala, soţi din comuna Topliţa , judeţul Argeş, donează, în 
anul 1935, bisericii satului Bohari din comuna Topliţa, suprafaţa de 832 m. p. teren (cap. 
IV). 


42. Boboc M. Constantin din comuna Beleţi-Negreşti, judeţul Muşcel, donează, în anul 
1936, Comitetului şcolar din acea comună, suprafața de 500 m.p. teren situat în vatra 
satului Negreşti, cu scopul construirii unui local de şcoală cu două săli de clasă (cap. I) 


43. Baciu FI. Marin şi alții din comuna Topliţa, judeţul Argeş, donează, în anul 1936, 
Parohiei Topliţa, din drepturile lor aflate în devălmăşie, suprafaţa de 2100 m.p. teren 
izlaz moştenesc, situat în punctul numit « Stogu » din comuna Topliţa. (cap. IV) 


44. Baciu FI. Ion şi alții, din comuna Topliţa, judeţul Argeş, donează, în anul 1936, 
Parohiei Topliţa, din drepturile lor aflate în devălmăşie, suprafaţa de 2100 m.p. teren 
izlaz moştenesc, situat în punctul numit « Stogu » din comuna Topliţa. (cap. IV) 


45. Bunescu V. Maria din comuna Dăeşti, judeţul Argeş, donează, în anul 1936, 
Primăriei comunei Dăeşti, suprafaţa de 420 m.p. teren pentru construirea unei şcoli 
primare (cap. 1) 


46. Boştenaru N. Gheorghe, fost învăţător la Şcoala Urlucea din comuna Râncăciov, 
judeţul Muşcel, «s-a străduit după umilele lui puteri de a creea Fondul cultural 
învățătorul Gh. Boştenaru, cu scopul bine determinat ca din venitul anual al său să se 
ajute cu cărţi şi îmbrăcăminte, copiii săraci, dar silitori, de la şcoala Urlucea din comuna 
Râncăciov »; în acest scop donează, în anul 1937, Comitetului şcolar din comuna 
Râncăciov, judeţul Muşcel, următoarele : 

1) 5 tutluri la Împrumutul de Înzestrare a Țării, 4,5%, din 1934, în valoare de 5000 lei ; 

2) 11 titluri la Împrumutul intern de consolidare, 3%, din 1935, în valoare de 71.000 lei; 

3) 2 titluri la Împrumutul Unirii din 1919, în valoare de 1000 lei. În total şaptezeci şi 
şapte mii lei. 

4) Via din grădina şcolii Urlucea, plantată şi dată pe rod de către donator, cu cheltuielile 
lui proprii. Via urma să fie lucrată de un comitet format din învățătorii şcolii şi 
preşedintele Comitetului şcolar, iar suma ce va rezulta ca venit net din produsul viei, va 
spori fondul de ajutor ce se va întrebuința anual pentru procurarea de cărţi şi 
îmbrăcăminte, copiilor săraci, dar silitori, de la şcoala Urlucea (cap. 1) 


47. Bârcă Gh. O. Maria, văduvă din comuna Vâlsăneşti, judeţul Argeş, donează, în anul 
1938, aşezământului Fundaţiei culturale din comuna Vâlsăneşti, zis Căminul cultural 
„Apostolul”, un teren în suprafaţă de 200 m.p. (cap. III) 


48. Barbu D. Gheorghe ş. a., din comuna Dobreşti, judeţul Muşcel, donează, în anul 
1939, Primăriei com. Dobreşti, un teren rediş în suprafaţă de circa trei pogoane, situat în 
acea comună, la punctul numit „Cornet”, rezervându-şi dreptul asupra subsolului şi a 
izvorului de apă, dacă vor avea nevoie, scopul donației nefiind precizat (cap. V) 


49. Blidaru Constantin din comuna Miclosani, judeţul Muşcel, a donat, încă din anul 
1921, o casă şi 10 ari teren, pentru funcţionarea şcolii din satul Micloşanii Mari, iar în 
anul 1939, întăreşte legal acea donaţie, arătându-şi dorinţa ca, printre învățătorii satului, 
să se afle şi fiul său, Vasile Blidaru, absolvent din anul 1934 al Şcolii Normale din 
Câmpulung. 

A pus această condiţie fiind om în vârstă de 78 de ani, iar ceilalți copii ai săi se 
aflau departe de el (cap. 1) 


50. Barbulescu D. Maria şi Barbulescu D. Constanţa, surori din Piteşti ş.a., donează, 
în anul 1939, Primăriei oraşului Piteşti, terenul necesar deschiderii străzii proiectate între 
strada Negru Vodă şi linia ferată C.F.R. Piteşti — Curtea de Argeş, conform planului 
întocmit de Serviciul tehnic al primăriei, lucrare care a fost prevăzută şi în Planul de 
lucrări cincinal, la nr. 6, aprobat de Rezidenţa Regală a Ținutului Braşov. 

Donatorii au pus primăriei condiţia de a executa deschiderea străzii şi de a efectua 
lucrările necesare pentru punerea acelei străzi în circulație, până la data de 1 aprilie 1940. 

În cazul că primăria nu începea lucrările până la acea dată, actul de donaţie 
devenea nul, cu excepţia situaţiei în care donatorii vor da o declaraţie de prelungire a 
acelui termen (cap. V) 


51. Burtea T. Ioana din Câmpulung Muşcel donează, în anul 1940, Primăriei oraşului 
Câmpulung, o porţiune de teren în lungime de 27 m. şi lăţime de 3 m., situat în strada 
Valea Zidarilor, în scopul construirii de către primărie a unui drum necesar în acea zonă 
(cap. V) 


52. Buduluca Pantilimon Maria şi Buduluca Pantilimon Nicolaie, ambii din 
Câmpulung Muşcel, donează, în anul 1944, parohiei bisericii Schei, cu hramul „Intrarea 
Maicii Domnului în Biserică”, din Câmpulung, 5 dramuri şi jumătate din proprietatea cu 
care era înscris N. Buduluca în tabelele Obştii Moşnenilor Câmpulungeni (cap. V) 


211 


53. Belea Florica şi Corneliu, soţi din comuna Rociu, judeţul Argeş, donează, în anul 
1944, Primăriei comunei Rociu, un teren în întindere de 800 m.p., situat în acea comună, 
vecin cu terenul Monumentului Eroilor, donat comunei tot de ei. „„Donaţiunea o facem ca 
un omagiu adus jertfei celor ce şi-au sacrificat viaţa pentru întregirea neamului”, au 
menţionat donatorii, în actul de donație (cap. V) 


54. Baştea Gh. I. Maria şi Viorica, domiciliate în Bucureşti, dăruiesc, în anul 1944, 
Asociaţiei de turism A.D.M.L.R. (Asociaţia Drumeţilor din Munţii lubiţi ai României), 
secția Muşcel, cu sediul în Câmpulung, cabana din Muntele Fundurile, pendinte de 
comuna Dâmbovicioara, împreună cu o suprafaţă de un hectar teren izlaz, pe care se află 
construită cabana. Cele două donatoare au pus condiţia ca asociaţia să dea cabanei 
numele de „Cabana Gogu Baştea”, urmând a fi folosită de asociaţie în scopurile pe care 
aceasta le urmărea. Totodată, donatoarele îşi rezervau dreptul ca ele şi membrii apropiaţi 
ai familiei lor să poată locui, în mod gratuit, din când în când, într-una din camerele 
cabanei (cap.V) 


55. Bizon I. Gh. Zinca, văduvă din comuna Albeşti, judeţul Muşcel, donează, în anul 
1947, Adunării Religioase a Creştinilor după Evanghelie din comuna Albeşti, suprafaţa 
de 225 m.p. teren situat în acea comună, cu condiţia ca pe acel teren să se construiască o 
casă de rugăciune (cap. IV) 


56. Balotă Anton Grigore, profesor şi proprietar din Bucureşti ş.a., donează, în anul 
1947, Sindicatului Unic al Funcţionarilor Publici din Câmpulung şi judeţul Muşcel, un 
teren izlaz şi prund în suprafaţă de 2660 m.p., situat în punctul numit ”Voina”, pendinte 
de comuna Lereşti, ce face parte din Poalele Muntelui „„Văcarea”, proprietate aflată în 
indiviziune, cu scopul exclusiv ca sindicatul sus-amintit să construiască o cabană pentru 
recreerea funcționarilor publici (cap. V) 


57. Bănăţeanu Gh. Alexandrina din comuna Stâlpeni, judeţul Muşcel, donează, în anul 
1949, comunei Stâlpeni, un teren cămin de casă în întindere de 2000 m.p., situat în satul 
Filipeşti din acea comună, cu scopul de a se construi un local de şcoală primară pentru 
copiii din satul Filipeşti-Ogrezea (cap. 1) 


58. Barbu Belu, baron <din comuna Dârmăneşti, judeţul Muşcel >, dăruieşte o suprafaţă 
de teren de un pogon şi zece prăjini bisericii din satul Valea Nandrii, comuna Dârmăneşti, 
pentru curtea şi cimitirul acelei biserici, „pământ donat din vremuri vechi” după cum se 
arată într-un tabel cu proprietățile instituţiilor din acea comună, întocmit în anul 1907. 
(cap. IV) 


59. Burtea Nicolae ş. a., din comuna Lăicăi, judeţul Muşcel, au dăruit 53 ari teren şcolii 
satului Buneasa din comuna Lăicăi, conform unui tabel cu proprietățile instituţiilor din 
acea comună, întocmit în anul 1907 de către primăria comunei Lăicăi. Pe acel teren era 
construită şcoala nouă din acel sat, iar restul terenului era folosit pentru cultură, de către 
învăţător şi copii. Anul donaţiei nu a fost precizat (cap. I) 

C 
1. Constantin lon al Stanii <din comuna Berevoeşti Pământeni>, dăruieşte, în anul 
1827, 10 ari teren „mătură în lunculiţă”, bisericii parohiale Berevoeşti Pământeni (cap. 
IV) 


2. Carol I, domnitorul României, a donat, în anul 1869, suma de 300 galbeni, 
echivalentul a 2350 lei, pentru zidirea bisericii din Cetăţeni, judeţul Muşcel (cap.IV) 


3. Constantinescu I. Ioana din comuna Negraşi, plasa Cotmeana Găleşeşti, dăruieşte 
comunei sale, în anul 1897, două terenuri în suprafaţă totală de 4160 m.p., unul de 1248 
m.p., pe care era construit localul de primărie, situat la şoseaua comunală Negraşi- 
Mozacu, iar celălalt teren, de 2912 m.p., cu scopul construirii localului de şcoală şi a 
dependinţelor necesare acesteia. (cap. 1 şi V) 


4. Chiribelea Marin, agricultor din comuna Leordeni, judeţul Muşcel, dăruieşte, în anul 
1898, un teren în suprafaţă de un pogon mare, situat în cătunul Mâna Mocanului, pentru 
construirea unui local de şcoală mixtă în acel cătun (cap. I) 


5. Costache Ştefan, muncitor din comuna Bărăşti Bercioiu, dăruieşte comunei sale, în 
anul 1898, o suprafaţă de 826 m.p. teren pentru construirea localului de primărie (cap. V) 


6. Constantinescu Petre din comuna Corbeni-Căpăţâneni, judeţul Argeş, donează, în 
anul 1903, comunei Corbeni, un teren în suprafaţă de 4 ari pământ rural, situat în satul 
Poenari, în scopul construirii unui local de primărie (cap.V) 


7. Cârnaru N. lon, proprietar din comuna Mihăeşti, judeţul Muşcel, dăruieşte, în anul 
1906, epitropiei bisericii parohiale Sfinţii Voievozi din acea comună, un teren în 
suprafaţă de douăsprezece prăjini mari, situat în com. Mihăeşti, cu scopul ca pe acest 
teren să se reconstruiască sus-amintita biserică (cap. IV) 


8. Cârstea Ion, preot, ş.a. din comuna Căcărezeni, judeţul Argeş, donează, în anul 1906, 
acelei comune, 13 prăjini şi jumătate teren pentru construcţia unei şcoli (cap.I) 


9. Chira Costache ş.a. din comuna Livezeni (Stâlpeni), judeţul Muşcel, donează, în anul 
1908, Direcţiunii Generale a Serviciului Sanitar din cadrul Ministerului de Interne, un 
teren în suprafaţă de şaptesprezece ari, situat în acea comună, pentru construirea unui 
dispensar sau spital, a locuinţei medicului şi a dependinţelor necesare (cap. II) 


10. Constantinescu Nicolae, proprietar din comuna Oarja, judeţul Argeş, dăruieşte, în 
anul 1908, Serviciului Sanitar din cadrul Ministerului de Interne, o suprafaţă de 620 m.p. 
teren situat în acea comună, cu scopul construirii unor clădiri de interes sanitar (cap. II) 


11. Carcaleteanu Alexandru, general, din comuna Retevoeşti, judeţul Muşcel, dăruieşte, 


în anul 1909, Direcţiunii Generale a Serviciului Sanitar, un teren în suprafaţă de 2410 
m.p. pentru construirea unei infirmerii în comuna Retevoeşti (cap. II) 

12. Ceogescu Ion, preot din comuna Corbi, plasa Topologul de Jos, judeţul Argeş, 
donează comunei Milcoiu, în anul 1910, două trupuri de pământ în satul Isbăşeşti, 
comuna Milcoiu, în suprafaţă totală de 420 m.p., cu scopul de a se construi o şcoală în 
acel sat (cap.I) 


13. Cernătescu Pătraşcu din comuna Bălceşti, judeţul Argeş, donează, în anul 1910, 
judeţului Argeş, o porţiune de 1020 mp. teren situat în comuna Pleşoiu, pentru 
construirea localului Judecătoriei rurale de ocol Pleşoiu (cap. V) 


14. Crăsnaru Pandele, proprietar din comuna Dobreşti, judeţul Muşcel, dăruieşte, în 
anul 1910, comunei Dobreşti, suprafaţa de 641 m.p. teren situat în acea comună, pentru 
construirea localului de primărie (cap. V) 


15. Căpuşe Nae şi Floarea, soţi din comuna Şuici, judeţul Argeş, donează, în anul 1911, 
comunei Şuici, 30 m.p. teren pentru a se construi un puț comunal cu apă potabilă, pentru 
uzul tuturor locuitorilor comunei (cap.V) 


16. Costescu I.B. Ioan din Schitu-Goleşti, judeţul Muşcel, donează, în anul 1912, 
Administraţiei Casei Şcoalelor, un teren în suprafaţă de o jumătate de hectar în comuna 
Schitu-Goleşti. Anterior, aşa cum se arată într-un tabel întocmit în anul 1907 de primărie, 
la solicitarea prefecturii, loan Costescu deja donase suprafaţa de 6 ari teren pentru 
construirea localului destinat a fi sediu de şcoală şi de primărie în comuna Schitu Goleşti 
(cap. şi V) 


17. Corbescu Badea Tănase din comuna Recea, judeţul Argeş, donează, în anul 1914, 
comunei Recea, un teren de 12 ari şi 54 m.p. (1254 m.p.), pentru a se construi o şcoală cu 
două săli de clasă, iar dacă se va putea construi o şcoală cu trei săli, va mai dona 6 ari şi 
30 m.p. (cap. 1) 


18. Ciobotea Eftemie, agricultor din comuna Băbueşti, judeţul Argeş, donează, în anul 
1914, o suprafaţă de 300 m.p. teren, pentru construirea localului de primărie în acea 
comună (cap.V) 


20. Constantinescu D. Dimitrie din comuna Băjeşti, donează, în anul 1915, comunei 
Băjeşti, un teren în lățime de 32 m şi în lungime de 78,5 m, cu suprafaţa de 2500 m.p,, 
pentru construirea unei şcoli (cap. 1) 


21. Coculeanu Matei, învăţător din comuna Drăganu, judeţul Argeş, donează, în anul 
1916, comunei Cocu, un teren în întindere de 1886 m.p. pentru a se construi pe el un 
local de şcoală (cap.I) 


22. Cernescu C. Constanţa, proprietară din comuna Merişani, judeţul Argeş, dăruieşte, 
în anul 1921, comunei Merişani, un teren în întindere de 6000 m.p., situat în acea 
comună, pentru construirea unui local de şcoală care să poarte numele Constantin şi 
Constanţa Cernescu. „Facultativ şi după trebuinţele culturale locale care se vor ivi în 
viitor, se mai pot construi pe acest teren: 1) o sală de conferinţe pentru educaţia sătenilor, 

o bibliotecă pentru uzul sătenilor. 2) o şcoală de gospodărie casnică. 3) o şcoală de 
meserii. 4) un local de primărie. (cap. I, III şi V) 


23. Cocora Tănase şi Cocora Ion, fraţi din comuna Humele, judeţul Argeş, dăruiesc, în 
anul 1924, Primăriei comunei Humele, suprafaţa de 324 m.p. teren, pentru a se construi o 
şcoală în acea comună (cap. 1) 


24. Căpezaru Floarea, văduvă din comuna Richiţelele de Sus, judeţul Argeş, ş.a., 
donează, în anul 1924, Comitetului şcolar din comuna Richiţelele de Sus, suprafaţa de 
384 m.p. teren situat în satul Greabănu, comuna Richiţelele de Jos, pentru a se construi o 
şcoală în acel sat (cap.I) 


25. Ciogescu Ion, învăţător din comuna Corbi, judeţul Argeş, donează, în anul 1924, 
Comitetului şcolar din comuna Corbi, suprafaţa de 360 m.p. teren pentru a se construi o 
şcoală în satul Măngureni din acea comună (cap.I) 


26. Ciocan Şt. Mihail şi alţii, din comuna Slănic, judeţul Muşcel, donează, în anul 1924, 
Ministerului Cultelor, pentru reînfiinţarea Schitului de monahi cu hramul Naşterea Maicii 
Domnului şi Sfântul Anton din comuna Slănic, o suprafaţă totală de 2,5 ha teren. 
Suprafaţa donată de Ciocan Mihail era de un hectar şi un sfert (12500 m.p.) (cap. IV) 


27. Ciocan Şt. Ion, idem. Suprafaţa donată de Ciocan Ion era de 25 ari (2500 m.p.) (cap. 
IV) 


19. Cârjean Costache din Ocnele Mari, judeţul Vâlcea, donează, în anul 1925, Bisericii 
cu hramul « Intrarea în biserică » din satul Mijlocul, comuna Cremenari, judeţul Argeş, 
întreaga sa avere mobilă şi imobilă, evaluată la 50.000 lei, compusă din terenuri, clădiri, 
pădure etc., în comuna Cremenari. Biserica urma să intre în stăpânirea acelor bunuri după 
moartea donatorului, a soţiei sale şi a fiului său (cap.IV) 


28. Cicoiu Badea şi Maria, soţi, ş.a. din comuna Gliganu de Jos, judeţul Argeş, în 
dorinţa de a înzestra comuna lor cu o biserică şi un cimitir, donează, în anul 1926, un 
teren în suprafaţă totală de 4500 m.p., situat în comuna Gliganu de Jos. Suprafaţa donată 
de soţii Cicoiu era de 300 m.p. (cap. IV) 


29. Catrina Stan, idem. Suprafaţa donată de Catrina Stan era de 300 m.p. (cap. IV) 

30. Cârstea Nicolae ş.a. din comuna Topliţa, judeţul Argeş, donează, în anul 1927, 
Epitropiei Bisericii parohiale Topliţa, un teren în suprafaţă de 25 ari (2500 m.p.), cu 
scopul construirii unei biserici în satul Topliţa. (cap. IV) 

31. Ciobanu Constantin, idem, (cap.IV) 

32. Ciutescu C. George din comuna Sălătrucu, judeţul Argeş, donează, în anul 1927, 


Epitropiei Bisericii parohiale Sălătrucu, un teren situat în acea comună, în întindere de 
1104 m.p., pentru a se construi o biserică, « întrucât a devenit insuficientă biserica veche 

ridicată la 1811 de moşii mei Petru Popovici cu soţia sa Ancuţa şi fiul lor loan Popovici 
cu soţia sa loana. » Lângă hotarul de Apus urma să se construiască o casă parohială 
pentru slujbaşii bisericii. În anul 1930, Ciutescu George mai dăruieşte aceleiaşi biserici 
parohiale, cu hramul Sf. Nicolae, din Salătruc, în completarea donaţiei din anul 1927, 
încă un teren în suprafaţă de aprox.500 m.p., vecin cu cel donat anterior, care era 
insuficient pentru construirea unei noi biserici şi a unei case parohiale (cap. IV) 


33. Constantinescu C. Constantin din comuna Tigveni, judeţul Argeş, în calitate de 
legatar universal al defunctului Constantin Th. Brătianu, donează, în anul 1928, judeţului 
Argeş, un teren în întindere de 2650 m.p., situat în acea comună, pe care se află 
construită casa, fostă conac a moşiei defunctului Constantin Th. Brătianu, precum şi toate 
clădirile şi sădirile aflate pe acel teren (cap. V) 


34. Cârstina Gh. M. Dumitru din satul Păduroiu, comuna Moşoaia, judeţul Argeş, 
donează, în anul 1930, Băncii populare Păduroiu, suprafaţa de 600 m.p. teren, situat în 
acel sat, fără a se specifica scopul donaţiei (cap. V) 


35. Coman lon Constantin, proprietar din comuna Albeşti, satul Cândeşti, judeţul 
Muşcel, donează, în anul 1930, bisericii din satul Cândeşti, suprafaţa de 6 ari teren, situat 
în satul Cândeşti, împreună cu o casă de locuit, care intra şi ea în această donaţie. Scopul 
donaţiei a fost ca o parte din acel teren să fie folosit pentru extinderea cimitirului iar 
restul, împreună cu casa de locuit, să servească drept casă parohială (cap. IV) 


36. Carcaleţeanu Alexandru, general, proprietar, domiciliat în satul Retevoeşti, comuna 
Râul Doamnei, judeţul Muşcel, donează, în anul 1930, Primăriei satului Retevoeşti, un 
teren în formă dreptunghiulară, cu lungimea de 20 m. şi lăţimea de 14 m., situat în piaţa 
satului, cu scopul şi cu condiţia construirii, pe acel teren, a localului de primărie, iar în 
faţa localului „să se ridice un monument care să comemoreze amintirea eroilor din satul 
Retevoeşti care au luptat în anul 1877-1878 pentru independenţa Regatului României, şi a 
celor ce au luptat în războiul din anii 1916-1918 pentru întregirea provinciilor româneşti” 
(cap. III şi V) 


37. Costea Tică Bucur Gheorghe şi alţii, din comuna Văcarea, judeţul Muşcel, donează, 
în anul 1933, comunei Văcarea, suprafaţa de 340 m.p. teren, situat în acea comună, cu 
scopul construirii unui local de primărie şi a oborului comunal (cap.V) 


38. Costea Tică Bucur Ion, idem (cap. V) 


39. Cristescu Dumitru din comuna Poiana Lacului, judeţul Argeş, donează, în anul 
1934, Episcopiei eparhiei Argeş, suprafaţa de 1600 m.p. teren situat în comuna Poiana 
Lacului, pe care se afla construită o casă, cu dimensiunile de 14 m lungime şi 6 m lăţime 
(cap. IV) 


40. Călin F. Nicolae din comuna Berislăveşti, satul Robaia, judeţul Argeş, donează, în 


anul 1934, bisericii Robaia, suprafaţa de 416 m.p.teren situat în punctul Priseaca, pentru a 
servi drept cimitir al acelei biserici (cap. IV) 

41. Constantinescu Ilie din comuna Fâlfani, judeţul Argeş, donează, în anul 1934, 
bisericii Sfinţii Voievozi din comuna Fâlfani, suprafaţa de 1254 m.p. teren, situat în acea 
comună (cap. IV) 


42. Chinie Ion şi Ana, soţi, ş.a., din comuna Vulpeşti, judeţul Argeş, donează, în anul 
1939, bisericii din acea comună, suprafaţa de 2100 m.p. teren (1575 m.p. au donat soţii 
Chinie), cu scopul construirii noii biserici din comuna lor (cap. IV) 


43. Călinescu C. Adela din Bucureşti, donează statului român, în anul 1939, reprezentat 
prin Ministerul de Interne, un teren în comuna Ciupa Lagăr, judeţul Argeş, în suprafaţă 
de 2307 m.p., teren moştenit de la tatăl său, Al. Baranga, iar donația a făcut-o cu scopul 
ca Ministerul de Interne, Inspectoratul General al Jandarmeriei, să construiască o clădire 
pentru postul de jandarmi din comuna Ciupa Lagăr (cap. V) 


44. Constantinescu Nicolae şi alți 1l moşneni din satul Slănic, comuna Domnești, 
judeţul Muşcel, dăruiesc, în anul 1919, schitului cu hramul „Naşterea Maicii Domnului” 
şi „Sfântul Anton”, care urma a fi reînființat în acel sat, suprafaţa totală de 8 pogoane şi 
jumătate (aprox. 42500 m.p.), teren aflat în Înţărcătoarea de sud, punctul numit „Poiana 
Schitului”. Deşi actul de donaţie s-a încheiat în anul 1919, la 5/22 octombrie, sub 
semnătura proprie a celor 12 donatori, arhimandritul Nifon Ianculescu l-a prezentat 
Tribunalului Muşcel spre transcriere abia la data de 19 decembrie 1941. Donaţia lui N. 
Constantinescu a fost de 2 pogoane (10000 m.p.) (cap. IV) 


45. Constantinescu N. Anton, idem, un pogon (5000 m.p.) (cap. IV) 
46. Ciocan Şt. loan, idem, o jumătate de pogon (2500 m.p.). (cap. IV) 
47. Ciocan Şt. Mihai, idem, o jumătate de pogon (2500 m.p.). (cap. IV) 


48. Constantinescu Sabina din Piteşti a încheiat, la 29 aprilie 1942, un testament prin 
care lăsa Ministerului Culturii Naţionale, Administraţia Casei Şcoalelor, întreaga avere ce 
va rămâne la încetarea sa din viaţă, pentru a se constitui un fond inalienabil ce se va 
denumi „Fondul Sabina Constantinescu din Piteşti”. Veniturile acestui fond erau 
destinate Şcolii profesionale de fete (liceul industrial de fete) „Ion şi Maria Teiuleanu” 
din Piteşti, şcoală pe care o urmase şi donatoarea, „cu obligaţia pentru aceasta de a 
întreţine una sau două eleve sărace, silitoare la învăţătură şi dornice de muncă. Elevele se 
vor alege prin concurs şi vor primi bursele în tot timpul frecventării acestei şcoli şi numai 
dacă se vor menţine cu note bune la învăţătură şi vor avea purtări frumoase” (cap. 1) 


49. Constantinescu Maria, proprietară, văduva generalului Constantinescu, donează, în 
anul 1945, Primăriei comunei Glâmbocel, plasa Câmpulung, judeţul Muşcel, în scopul 
amenajării şi folosirii unui izlaz comunal, terenul ocupat de parchetele de pădure 
Gherăşoaia Mare de Răsărit şi Gherăşoaia Mare de Apus, aflate în proprietatea donatoarei 
şi în apropierea comunei Glâmbocel, în suprafaţă totală de 112 ha. (cap. V) 

50. Cernătescu Şt. Teodor din comuna Scheiu, jud. Argeş, donează, în anul 1939, 
judeţului Argeş, spitalul din comuna Scheiu, precum şi casele sale din Piteşti, str. 
Oborului, nr. 80 (cap. Il) 


51. Cândea Niţă <din Cândeşti>, comuna Albeşti de Muşcel, a donat 24 arii teren pentru 
cimitirul bisericii din satul Cândeşti dar nu a încheiat acte şi nu se poate preciza anul 
donaţiei. (cap. IV) 


52. Constantinescu Matei ş.a. <din comuna Beleţi Negreşti, judeţul Muşcel > au dăruit 
50 ari teren bisericii din satul Zgripceşti, donația figurând în scriptele primăriei ca fund 
făcută „din vechime, fără acte” (cap. IV) 


53. Costăchescu, familie, din Mioveni, a dăruit suprafaţa de 986 m.p. teren bisericii din 
Mioveni, după cum rezultă dintr-o adresă din anul 1908 a primăriei comunei Mioveni 
către prefectura de Muşcel, terenul fiind „cedat fără acte de răposaţii Costăcheşti”. Pe 
acest teren s-a construit biserica şi curtea acesteia (cap. IV) 


54. Cocăneanu T., maior, proprietar din comuna Purcăreni, judeţul Muşcel, a dăruit 


comunei sale suprafaţa de trei prăjini teren pe care s-au construit localurile primăriei şi 
şcolii din acea comună. Nu s-au încheiat acte de donaţie (cap, I şi V) 

D 
1. Dobrinescu G., preot şi învăţător din comuna Deduleşti Vărzari, plasa Oltu Topolog, 
judeţul Argeş, dăruieşte, în anul 1897, acelei comune, un teren în suprafaţă de 5800 m.p., 
situat în cătunul Deduleşti, pe care Casa Şcoalelor începuse construcția unui local de 
şcoală (cap.I) 


2. Demetrescu Maria, proprietară din Câmpulung, a întocmit în anul 1898 un testament 
prin care dona Spitalului judeţean suma de 15.000 lei, pentru întreţinerea a două paturi în 
acel spital, cu precizarea că nu se are în vedere adăugarea a două paturi noi ci întreţinerea 
a două paturi existente deja, cu tot ce este necesar bolnavilor care le vor ocupa (hrană, 
medicamente, lenjerie etc.). Dobânda anuală ce provenea din suma dăruită era de 750 lei, 
sumă considerată suficient de mare pentru întreţinerea a două paturi în spital pe timp de 
un an (cap. Il) 


3. Dada Ion Badea ş.a. din comuna Căcărezeni, judeţul Argeş, donează, în anul 1906, 
acelei comune, 13 prăjini şi jumătate teren, pentru construcția unei şcoli (cap.I) 


4. Dinică I. Tinca din comuna Găvana - Valea Rea, testează, în anul 1907, soţului său 
Gheorghe I. Dinică, uzufructul pământului pe care îl moştenea de la primul ei soţ, Marin 
Florea, zis şi Rândaşu, „iar după încetarea lui din viaţă, proprietatea va trece de veci 
epitropiei bisericii cu hramul „Sfinţii Voievozi” din comuna Găvana, cătunul Meculeşti. 
Pământul este: 1) un petic de un pogon; 2) un pogon la apa Bascovului şi %4 pogoane şi 5 
prăjini, tot la apa Bascovului, situat în comuna Găvana (cap. IV) 


5. Dumitrescu lon ş.a. din comuna Livezeni (Stâlpeni), judeţul Muşcel, donează 
Direcţiunii Generale a Serviciului Sanitar din cadrul Ministerului de Interne, un teren în 
suprafaţă de şaptesprezece ari, situat în acea comună, pentru construirea unui dispensar 
sau spital, a locuinţei medicului şi a dependinţelor necesare (cap. Il) 


6. Drăghici Nicolae ş.a., agricultori din comuna Țuţuleşti, judeţul Argeş, dăruiesc, în 
anul 1908, comunei Țuţuleşti, un teren în suprafaţă de 5 prăjini sau 1040 m.p., teren pe 
care îl cumpăraseră tot în anul 1908 de la Radu Bălteanu, cu scopul construirii unei şcoli 
pentru copiii acelei comune. (cap. 1) 


7. Drăghici lon, idem (cap. 1) 

8. Drăghici Trandafir, idem (cap. ID) 

9. Dumitraşcu Şt. N. Ioan, proprietar din comuna Godeni, judeţul Muşcel, donează, în 
anul 1909, comunei Godeni, un teren viran din căminul casei sale, fără precizarea 
suprafeţei, cu condiţia de a se construi pe acel teren localul primăriei comunale, precum 


şi terenul necesar pentru oborul comunal, teren pe care se aflau nişte sălcii, şi cu condiţia 
ca sălciile sa le stăpânească tot el, donatorul (cap. V) 

10. Dianu Gheorghe, proprietar din comuna Ciomăgeşti, plasa Uda, judeţul Argeş, 
dăruieşte, în anul 1910, comunei Ciomăgeşti, 1800 m.p. teren situat în satul Brătia, cu 
scopul de a se construi noul local de primărie (cap. V) 


11. Derussi Ştefania, cu consimţământul soţului său, Derussi Vasile, secretarul Băncii 
Naţionale a României, şi Elena Golescu, văduvă, toţi din Bucureşti, donează, în anul 
1911, Administraţiei Casei Şcoalelor, un teren în suprafaţă de un pogon, situat la 
întâlnirea şoselei Goleşti cu Şoseaua Naţională Bucureşti Piteşti, între comunele Văleni şi 
Goleşti din judeţul Muşcel, pentru construirea unui local de şcoală, iar restul terenului să 
fie folosit pentru a se face cursuri practice de agricultură sau grădinărie (cap. I) 


12. Dumitrăchescu Ion, preot, ş.a. din comuna Dobreşti, judeţul Muşcel, donează acelei 
comune suprafaţa de 1672 m.p., (1254 m.p. preotul Dumitrăchescu) pentru construirea pe 
acel teren a unui local de şcoală în comuna Dobreşti (cap.I) 


13. Dănălache Ion Marin, primarul comunei Oarja, judeţul Argeş, donează acelei 
comune un teren în suprafaţă de 480 m.p. pentru construcţia unui local de şcoală. Terenul 
donat era moştenesc şi a fost evaluat la 100 lei (cap. I) 


14. Dinescu Ştefan ş.a. din comuna Stoileşti, plasa Dănicei, judeţul Argeş, donează, în 
anul 1914, comunei Stoileşti, o bucată de pământ pe care o cumpăraseră în acest scop, în 
suprafaţă de 1200 m.p., situat în satul Stăneşti, comuna Stoileşti, pentru ca primăria să 
construiască un local de şcoală (cap. I) 


15. Dumitrescu Ioana şi Constantin, soţi din comuna Băbueşti, judeţul Argeş, donează 
suprafaţa de 800 m.p.teren pentru a se construi localul primăriei din acea comună (cap. 
V) 


16. Dumitrescu loan din Râmnicu Vâlcea, proprietar al moşiei Bârseşti din comuna 
Bercioiu, judeţul Argeş, donează, în anul 1914, comunei Bercioiu, un teren de o jumătate 
de pogon, situat în mijlocul satului Bârseşti, pământ cu o construcţie de casă din zid, 
având un salon mare , două camere şi o pivniţă la subsol, pentru a fi folosite drept şcoală 
de către copiii ţăranilor din sat şi din cătunele vecine. Terenul şi construcţia valorau 6000 
lei, pe teren fiind şi o plantație de pruni care a fost, de asemenea, donată (cap. 1) 


17. Drăguțescu Constanţa din comuna Hârseşti, judeţul Argeş, donează, în anul 1919, 
Primăriei comunei Hârseşti, un teren în suprafaţă de 8360 m.p., situat în acea comună, în 
scopul construirii unui local de şcoală. Până la începerea lucrărilor de construcţie a şcolii, 
primăria beneficia de uzufructul terenului pe care donatoarea îl cumpărase în anul 1916 
(cap. I) 


18. Dobrovitz I. A., proprietarul moşiei Clucereasa din comuna Racoviţa, judeţul 
Muşcel, donează, în anul 1919, Societăţii Economice de Împrumut şi Păstrare 
« Speranţa » din comuna Racoviţa, un loc de lângă primăria acelei comune, în suprafaţă 
de 548 m.p şi 25 cm.., în scopul construirii sediului acelei societăţi, pentru care a mai dat 
gratuit şi materialul lemnos, ca şi în cazul uscătoriei de prune, clădită alături (cap. V) 

19. Dumitrescu Costache din Câmpulung a donat Primăriei oraşului Câmpulung toate 
sumele de bani ce se vor găsi la încetarea sa din viaţă, fie în numerar, fie în efecte aflate 
la diferite bănci, la Casa de Depuneri, precum şi acţiunile sale aflate la diferite societăţi. 

Aceste informaţii reies dintr-o decizie a şedinţei extraordinare a Comisiei 
interimare a oraşului Câmpulung, din 15 aprilie 1920, care, constatând încetarea din viaţă 
a donatorului, l-a însărcinat pe preşedintele comisiei interimare să procedeze la 
colectarea tuturor sumelor, la vinderea acţiunilor prin licitaţie şi la depunerea întregii 
sume rezultate, la Împrumutul Intern al Statului, unde depunerea era mai avantajoasă. 

Suma nu a putut fi precizată, dar se poate presupune că a fost importantă, iar din 
decizia comisiei interimare a primăriei nu rezultă scopul donaţiei care, fără îndoială, a 
avut un caracter filantropic (cap. V) 


20. Diţescu I. Ion, proprietar din comuna Malu cu Florile, judeţul Muşcel, donează, în 
anul 1923, Primăriei comunei Malu cu Florile, un teren în suprafaţă de 100 m.p., situat în 
acea comună, pentru construirea localului primăriei (cap. V) 


21. Duminicioiu I. Marița, văduvă din comuna Ciulniţa  ş.a., dăruiesc Ministerului 
Instrucțiunii Publice un loc cămin de casă în suprafaţă de 1140 m.p., teren situat în raza 
comunei Glâmbocel, evaluat la 1000 lei, pentru ca pe acel teren să se construiască o 
şcoală pentru copiii din comuna Glâmbocel, satul Schitu Scoiceşti (cap. I) 


22. Diaconu M. Maria din comuna Oarja, judeţul Argeş, donează, în anul 1923, 
Comitetului şcolar din acea comună, un teren în întindere de 845 m.p., în centrul 
comunei, teren evaluat la 800 lei, cu scopul construirii unui local de şcoală de fete (cap.I) 


23. Dumitrescu Gh. Gherghina din comuna Scheiu, judeţul Argeş, cu încuviințarea 
soţului ei D. Dumitrescu, învăţator, dăruieşte, în anul 1923, Comitetului şcolar al şcolii 
din comuna Scheiu, suprafaţa de 1000 m.p. teren situat în acea comună, satul Dealul, cu 
scopul de a se construi pe acel teren, în termen de 8 ani, un local de şcoală (cap. 1) 


24. Dumitrescu Radu ş.a. din comuna Oarja, judeţul Argeş, donează, în anul 1924, 
suprafaţa de 5000 m.p. teren, situat în satul Cătanele, evaluat la suma de 3000 lei, pentru 
a se construi o şcoală în acel sat (cap.I) 


25. Dinescu Gheorghe, preot din comuna Titeşti, judeţul Argeş, donează, în anul 1924, 
Comitetului şcolar din acea comună, un hectar teren cu pădure pe el, situat în satul 
Bratoneşti. Materialul lemnos urma să fie folosit pentru construcţiile necesare şi pentru 
încălzirea şcolilor din comuna Titeşti şi anume: Titeşti, Cucoiul şi Bratoneşti (cap. 1) 


26. Diaconescu Vasile şi Constantina, soţi din comuna Sămara, judeţul Argeş, donează, 
în anul 1924, Comitetului şcolar din acea comună, suprafaţa de 280 m.p. teren situat în 
centrul satului Dealul Viilor, comuna Sămara, evaluat la suma de 500 lei, pentru 
construirea unui local de şcoală în acel sat (cap.I) 

27. Dobre Ioana şi Gheorghe, soţi, ş.a. din comuna Richiţelele de Jos, judeţul Argeş, 
donează, în anul 1924, Comitetului şcolar din comuna Richiţelele de Sus, suprafaţa de 
384 m.p. teren situat în satul Greabănu, comuna Richiţelele de Jos, pentru a se construi o 
şcoală în acel sat (cap. I) 


28. Dianu Gheorghe, proprietar din comuna Ciomăgeşti, judeţul Argeş, donează, în anul 
1924, Primăriei comunei Ciomăgeşti, suprafaţa de 5000 m.p. teren situat în acea comună, 
pentru înfiinţarea unui cimitir al comunei. Primăria era obligată să împrejmuiască terenul 
în termen de doi ani şi să clădească o troiță care să fie folosită drept capelă (cap. IV) 


29. Dascălu Gh. Ion ş.a. din comuna Slănic, judeţul Muşcel, donează, în anul 1924, 
Ministerului Cultelor şi Artelor, suprafaţa totală de 2,5 ha teren situat în acea comună, 
punctul « Poiana Schitului », pentru reînfiinţarea Schitului de monahi cu hramul Sfântul 
Anton şi Naşterea Maicii Domnului. Terenul donat de Dascălu Gh. Ion avea suprafaţa de 
50 ari (5000 m.p.) (cap. IV) 


30. Dudu Gh. Nicolae, idem. Terenul donat de Dudu Gh. Nicolae avea suprafaţa de 25 
ari (2500 m.p.) (cap. IV) 


31. Dascălu I. Ion, idem. Terenul donat de Dascălu I. Ion avea suprafaţa de 25 ari (2500 
m.p.) (cap. IV) 


32. Dudu Gh. Petre, idem. Terenul donat de Dudu Gh. Petre avea suprafaţa de un pogon 
(5000 m.p.) (cap. IV) 


33. Drăgan Gh. Ilie, agricultor din comuna Goleşti, judeţul Argeş, donează, în anul 
1925, comunei Goleşti, suprafaţa de 416 m.p. teren, cu scopul de a se construi un local 
de şcoală în satul Drăgoeşti. Terenul donat fusese cumpărat, anterior, de către donator 
(cap. I) 


34. Drăghici M. Florea din comuna Olanu, satul Peret, judeţul Argeş, donează, în anul 
1928, Primăriei comunei Olanu, suprafaţa de 416 m.p. teren, pentru construirea unui local 
de şcoală în acel sat. (cap. I) 


35. Ducan Grigore din comuna Piscani, judeţul Muşcel, dăruieşte, în anul 1929, Bisericii 
Sf. Nicolae din comuna Piscani, o casă compusă din două camere cu prispă şi învelită cu 
şiţă, pentru a fi folosită drept casă parohială (cap. IV) 


36. Dinu Ion şi Maria, soţi din comuna Costeşti, judeţul Argeş, dăruiesc, în anul 1931, 
Parohiei bisericii Adormirea Maicii Domnului din Costeşti, suprafaţa de 150 m.p. teren în 
acea comună, pentru extinderea cimitirului sătesc (cap. IV) 


37. Dinovici Simion din comuna Cremenari, judeţul Argeş, donează, în anul 1933, 


primăriei din acea comună, suprafaţa de 98 m.p. teren, cu scopul construirii unui local de 
primărie (cap. V) 

38. Decher Iacob Luigi din comuna Cicănești, judeţul Argeş, donează, în anul 1933, 
Primăriei comunei Cicăneşti, 4 ari teren cămin de casă, în satul Bărăşti din acea comună, 
pe care se afla construită o casă veche de zid, cu patru camere şi un antreu, pentru a servi 
drept local de primărie (cap. V) 


39. Dumitrescu C. Dumitra ş.a. din comuna Săpata de Jos, judeţul Argeş, donează, în 
anul 1938, epitropiei bisericii Mârteşti, cu hramul Cuvioasa Paraschiva, două petice de 
teren, în suprafaţă de 9 ari, pentru ca epitropia să construiască, pe acel teren, noul local de 
biserică (cap. IV) 


40. Drăghici N. Florian din comuna Țuţuleşti, judeţul Argeş, donează, în anul 1939, 
Primăriei comunei Țuţuleşti, 1140 m.p. teren, situat în acea comună, punctul „Pădureni”. 
Terenul, evaluat la suma de 4000 lei, era moştenire de la tatăl său şi îl dona pentru ca 
primăria să construiască o şcoală pentru copiii din satul Pădureni (cap. 1) 


41. Dumitrescu T. Constanţa din Piteşti ş.a., donează, în anul 1939, Primăriei oraşului 
Piteşti, terenul necesar deschiderii străzii proiectate între strada Negru Vodă şi linia ferată 
C.F.R. Piteşti — Curtea de Argeş, conform planului întocmit de Serviciul tehnic al 
primăriei, lucrare care a fost prevăzută şi în Planul de lucrări cincinal, la nr.6, aprobat de 
Rezidenţa Regală a Ținutului Braşov (cap. V) 


42. Dragomirescu Nichita din Câmpulung — Muşcel, doctor în medicină, donează, în 
anul 1940, Căminului Cultural „Octavian Dragomirescu” din satul Capu Piscului, 
comuna Coteşti, judeţul Muşcel, imobilul său din Câmpulung, strada prof. N. Iorga nr.37, 
constând dintr-o casă mare, cu parter şi etaj, precum şi terenul aferent, inclusiv terenul 
viran ce mergea până în strada I.C.Brătianu. La data de 21 martie 1944, dr. Nichita 
Dragomirescu, din motive neprecizate, anulează actul de donaţie şi codicilul din anul 
1940 dar emite un alt act de donaţie şi un alt codicil, care nu difereau, în esenţă, de cele 
precedente. Obiectul actului de donaţie era tot imobilul din Câmpulung, proprietatea 
donatorului, situat în strada Regele Mihai I nr. 37 (fostă str. N. Iorga), iar beneficiarul 
donaţiei era tot Căminul cultural „Octavian Dragomirescu” din comuna Coteşti, satul 
Capul Piscului, judeţul Muşcel (cap. III) 


43. Dascălu Gh. Ioan ş.a. din satul Slănic, comuna Domnești, judeţul Muşcel, dăruiesc, 
în anul 1919, Schitului cu hramul „Naşterea Maicii Domnului” şi „Sfântul Anton”, care 
urma a fi reînfiinţat în acel sat, suprafaţa totală de 8 pogoane şi jumătate (aprox. 42500 
m.p.), teren aflat în Înţărcătoarea de sud, punctul numit „Poiana Schitului”. Donaţia lui 
loan Gh. Dascălu a fost de o jumătate de pogon (2500 m.p.). În plus, donatorul şi-a 
rezervat dreptul de a ajuta la facerea mănăstirii (cap. IV) 


44. Diculescu D. Elisabeta din comuna Țiţeşti, satul Valea Mănăstirii, judeţul Muşcel, 
donează, în anul 1949, Şcolii primare mixte din satul Valea Mănăstirii, un petic de teren 
cămin de casă, în suprafață de 2000 m.p., situat în satul Valea Mănăstirii, cu scopul 
construirii de către stat a unei şcoli necesare copiilor din acel sat (cap. I) 

45. Dinu preotul <din comuna Beleţi Negreşti, judeţul Muşcel > a dăruit 24 arii bisericii 
din satul Negreşti, în scriptele primăriei din anul 1907 existând menţiunea „cedat de 
preotul Dinu, unchiul Alecsiilor, decedat, fără acte, din vechime” (cap. IV) 


224 


E 

1. Eustatiade Mihail, mare proprietar din comuna Ciulniţa, judeţul Muşcel, a avut o 
impresionantă operă filantropică de care a beneficiat comuna Ciulniţa, în care s-a stabilit 
în jurul anului 1870. Aici a construit localul primăriei, lucrările finalizându-se în anul 
1901, local modern pentru acele timpuri, cu 4 camere, pe un teren de 2 prăjini, donat tot 
de el. A mai construit biserica cu hramul Sf. Împărați Constantin şi Elena, între 1881 şi 
1887, pe un teren de 2800 m.p. donat tot de el. Biserica din Ciulniţa a mai primit, de la 
ctitorul său, suma de 80.000 lei în scopul întreţinerii, dotării cu cele necesare şi plăţii 
salariilor personalului de cult şi a servitorilor. Prin testament, biserica mai primea, la 
încetarea din viaţă a ctitorului, casele sale din Ciulniţa precum şi odoarele bisericeşti şi 
icoanele ce se aflau în aceste case. O altă operă filantropică de mare valoare a lui M. 
Eustatiade a fost construcția localului şcolii cu două săli de clasă şi locuinţă pentru 
diriginte, pe un teren de 2550 m.p. donat tot de el. Localul era prevăzut cu intrări separate 
pentru băieţi si fete, iar şcoala a fost dotată cu mobilier modern, cu material didactic şi cu 
o bibliotecă şcolară. În anul 1890 întreaga construcţie a şcolii era finalizată, şcoala fiind 
funcțională pentru băieţi chiar din acel an, iar pentru fete din anul 1894, când s-a aprobat 
şi un post de învăţătoare pentru şcoala de fete. (cap. I, IV şi V) 


2. Enăchescu C<onstantin> din comuna Cetăţeni, judeţul Muşcel, a donat, în anul 1898, 
o suprafaţă de 50 ari teren, grădină şcolară, pe care s-a construit şcoala satului Cetăţeni 
din Deal (cap. 1) 


3. Ene Nicolae, soţi, ş.a. din comuna Richiţelele de Sus, judeţul Argeş, donează 
Comitetului şcolar din comuna Richiţelele de Sus, suprafaţa de 384 m.p. teren, situat în 
satul Greabănu, comuna Richiţelele de Jos, pentru a se construi o şcoală în acel sat (cap. 


I) 


4. Enache Şt. Nicolae ş. a. din comuna Hinţeşti, judeţul Argeş, donează Comitetului 
şcolar din acea comună, satul Smeura, suprafaţa totală de un hectar (în realitate 11.512 
m.p.) teren moştenesc, cu scopul construirii unei şcoli în acel sat. Nicolae Enache a donat 
un teren în suprafaţă de 744 mp. (cap. I) 


5. Eliad T. Maria, proprietară din comuna Vrăneşti, judeţul Muşcel, cu consimţământul 
soţului său, Tase Eliad, a întocmit la data de 20 septembrie 1927 două acte de donație 
prin care a dăruit : 

a) Primăriei comunei Vrăneşti din judeţul Muşcel, un petic de pământ cu dimensiunile de 
31,5 metri pe ambele laturi şi 11 metri lăţime, pentru ca primăria „pe a sa cheltuială să 
clădească pe arătatul loc un local de Primărie, Percepţie şi Jandarmerie care să servească 
la trebuinţele obşteşti după cerinţele timpului în care trăim.” 

b) Băncii Populare Unirea din acea comună, un teren cu lungimea de 25 metri şi lăţimea 
de 11 metri, aflat în prelungirea terenului donat primăriei, pe care soţii Eliad îl donează 
băncii care, pe cheltuiala sa, urmă să construiască un local de bancă „după cerinţele 
timpului în care trăim” (cap. V) 


6. Evgheniade Stelian, doctor, şi soţia sa Maria, din comuna Şuici, judeţul Argeş, 
donează, în anul 1929, comunei Morăşti din judeţul Argeş, suprafaţa de 624 m.p. teren 

situat în satul Cărpeniş din acea comună, cu scopul ca primăria să construiască un local 
cu destinaţia de sediu propriu. 

Donatorii au pus condiţia ca, în termen de 29 de ani, să se construiască localul, iar 
dacă Primăria Morăşti nu va mai exista, donația devenea nulă, cu excepţia cazului că 
Morăşti va fi sat iar localul va fi sediul primăriei de care aparţine satul Morăşti (cap. V) 


7. Eremia Alexandru ş. a. din comuna Topliţa, judeţul Argeş, donează Parohiei Topliţa, 
din drepturile lor aflate în devălmăşie, suprafaţa de 2100 m.p. teren izlaz moştenesc, 
situat în punctul numit « Stogu » din comuna Topliţa (cap. IV) 


8. Erbaşu Gh. Ion, doctor din Piteşti, donează, în anul 1943, Prefecturii judeţului Argeş, 
un teren situat în comuna Corbeni, judeţul Argeş, în suprafaţă de două hectare, cu 
condiţia ca terenul respectiv să servească pentru extinderea satului model Antoneşti (cap. 
V) 


9. Erbaşu I. Gheorghe, domiciliat în comuna Corbeni, judeţul Argeş, donează, în anul 
1943, Prefecturii judeţului Argeş, un teren situat în comuna Corbeni, în suprafaţă de 
12.663 m.p., cu condiţia ca terenul respectiv să servească pentru extinderea satului model 
„Antoneşti” şi în special „pentru construirea bisericii satului şi cimitirului respectiv, din 
care îmi rezerv un loc pentru cavou, indicat la punctul nr.1 din plan” (cap. IV şi V) 

F 
1. Furduescu Ana, născută Vrăbiescu, proprietară din comuna Şuici, plasa Loviştei, 
judeţul Argeş, a lăsat, printr-un testament din anul 1886, bisericii cu hramul Sf. Nicolae 
din Şuici, o treime din moşiile sale numite „Soba” şi „Paltinul” din Şuici, celelalte două 
treimi fiind moştenite de sora sa Safta Vrăbiescu (aceasta şi-a donat partea sa de moşie 
printr-un act similar) şi de nepoata Safta I. Brătianu (cap.IV) 


2. Fâlfănescu Nicolae, preot din comuna Căcărezeni, plasa Cotmeana, judeţul Argeş, 
dăruieşte, în anul 1899, comunei sale, un teren situat în satul Fâlfani, în suprafaţă de 6080 
m.p. (lungimea 190 m, lăţimea 32 m), cu scopul construirii unui local de şcoală pentru 
copiii din satul Fâlfani (cap. 1) 


3. Ferdinand I, Regele României, a donat, în anul 1916, suma de 6000 lei pentru săracii 
din Piteşti şi Curtea de Argeş, care urmau să fie identificaţi de Prefectura judeţului Argeş, 
fără niciun fel de discriminare (la Piteşti, pe lângă români au fost propuşi şi cetăţeni ai 
comunităţilor romano-catolică, evanghelică germană, reformată, armeană şi israelită). 
Banii au fost încredinţaţi de către Regina Maria prefectului de Argeş, Nicolae Brânzeu, în 
ziua de 7 iulie 1916, din care 4000 lei erau destinaţi săracilor din Piteşti iar 2000 lei celor 
din Curtea de Argeş. (cap. V) 


4. Fălcoianu I. Alexandrina din Bucureşti, donează, în anul 1922, Comitetului şcolar 
din comuna Ştefăneşti, judeţul Muşcel, următoarele imobile: “1) Locurile cari au fost 
obiectul proceselor de revendicare intentate de mine locuitorilor Ioniţă Barbu Moacă şi 
Pandele Epure din comuna Ştefăneşti, satul Izvorani şi câştigate de mine în mod definitiv. 
2) Dreptul meu de nudă proprietate asupra locurilor supuse dărei de otaşniţă şi embatic 
făcând parte din proprietatea mea Fierburia Vieroşu, situate în raionul comunelor 
Ştefăneşti şi Valea Mare, în punctele [...] prevăzute în planul ridicat în anul 1896 de către 
inginerul Haret. 

Nu sunt supuse acestei donaţiuni locurile stăpânite cu otaşniţă de către orfanii de 
război ai căror părinţi au plătit otaşniţa în 1916. Aceste imobile care valorează suma de 
lei 15.000 se vor putea vinde de către sus-zisul comitet iar cu banii rezultați se va 
construi şcoala primară din satul Izvorani, comuna Ştefăneşti care va purta numele meu şi 
potrivit legii voi <fi> proclamată membră de onoare în comitetul şcolar; îmi rezerv 
dreptul de a controla felul cum se va face vânzarea şi destinaţia sumelor obţinute.” (cap. 


D 


5. Filipescu P. Sofia ş.a., au dăruit, în anul 1922, preotului Ion C. Badea, parohul 
bisericii comunale Dârmăneşti, „pentru această biserică, în plină proprietate şi fără nicio 
condiţiune următoarele imobile: 

ID) Petecul de pământ dintre cimitirul bisericii şi grădina de la Zinca în suprafaţă de 6 arii, 
cu destinaţiunea de a se încorpora la acest cimitir, mai puţin atâta cât va fi de trebuinţă 
pentru aşezarea pe acest petec a monumentului Eroilor, ce este a se ridica în comună. 

II) O jumătate hectar pământ, pe care îl determinăm prin aceste puncte [...]. Pământul 
acesta, fiind zăvoi şi arătură, stipulăm că, dacă preotul personal ar voi să-l schimbe cu alt 
pământ al său, va fi obligat a da bisericii în altă parte alt pământ de aceeaşi întindere şi 
calitate, consimţită de Epitropia Bisericii.” (cap. IV) 

6. Florea Popa D. Nicolae din comuna Richiţelele de Sus, judeţul Argeş, donează, în 
anul 1923, Comitetului şcolar din acea comună, un teren în întindere de 378 m.p., situat 
în satul Greabănul, comuna Richiţelele de Sus, cu scopul de a se construi un local de 
şcoală pentru copiii din satul Dealul Greabănului (cap. I) 


7. Fulga Şt. Mihai ş.a. din comuna Gliganu de Jos, judeţul Argeş, în dorinţa de a înzestra 
comuna lor cu o biserică şi un cimitir, donează, în anul 1926, un teren în suprafaţă totală 
de 4500 m.p., situat în comuna Gliganu de Jos, evaluat la suma de 20.000 lei. Construcţia 
bisericii urma să înceapă în termen de cel mult 3 ani de la data donaţiei (1 martie 1926), 
în caz contrar actul devenind nul. Suprafaţa donată de Fulga Şt. Mihai era de 300 mp. 
(cap. IV) 


8. Florea Marin, idem. Suprafaţa donată de Florea Marin era de 600 m.p. (cap. IV) 


9. Fircan Constantin din comuna Ionești, judeţul Argeş, donează, în anul 1933, comunei 
sale loneşti, suprafaţa de 864 m.p. teren, situat în acea comună, pentru a se construi un 
local de şcoală (cap. I) 


10. Florescu Petre, doctor, domiciliat în Piteşti, bd. Elisabeta Doamna nr.2, a redactat la 
20 august 1936 un testament olograf în care a inclus şi următoarele dorinţe cu un evident 
caracter filantropic: 

„5. Se va da Casei Şcoalelor din Bucureşti suma de lei 500.000 cu obligaţiunea să 
construiască sau să contribuie la construcţia unui pavilion pentru Coloniile şcolare din 
judeţul Argeş, în staţiunea balneară Brădet din judeţul Arges; Casa $Şcoalelor este 
obligată ca să denumească pavilionul construit cu numele Pavilionul Coloniilor Şcolare 
din Judeţul Argeş „Marioara şi Alexandrina Dr. P. Florescu”. Această denumire va fi 
trecută în toate scriptele cât şi pe frontispiciul localului [...]. 

8. Va da Casei Şcoalelor din Bucureşti suma de lei una sută mii (100.000) cu obligaţiunea 
ca să termine localul şcoalei cu patru posturi din comuna Vitomireşti Trepteni, jud. Argeş 
(satul Costesti) dând numele şcoalei atât în scripte cât şi pe frontispiciu : Şcoala primară 
Dr. P. Florescu. Dacă vor mai rămâne bani disponibili din suma de 100.000 lei, se va face 
mobilierul pentru clase. 

Doctorul Florescu îşi evaluase întreaga avere mobilă şi imobilă la suma de 4,5 — 5 
milioane lei, sumă pe care executorul testamentar, avocatul M. Constantinescu din Piteşti 
trebuia să o obţină prin licitație publică sau prin vânzare directă; întreaga avere îi 
revenea, prin testament, soţiei sale, Ana Dr. Florescu, însă testatorul a ţinut ca o parte din 
acea avere să stea la baza unor opere caritabile, altele decât cele deja enunțate. Astfel, 
după ce erau îndeplinite numeroasele puncte ale testamentului prin care lăsa unor 
persoane diferite, nu numai rude, diverse sume de bani, executorul testamentar urma să 
plaseze suma rămasă, cumpărând renta 5% expropriere sau alte plasamente mai 
avantajoase, iar din venitul rezultat urmau a fi îndeplinite următoarele opere sociale: 

„|. Va consemna la Casa de depuneri renta pe numele Casei Şcoalelor din Bucureşti care 
să aducă un venit de 12.000 lei formând fondul Dr. P. Florescu, din care lei 6000 îi va da 
Şcoalei din comuna Scheiu, jud. Argeş, cu obligaţiunea ca cu suma de 4000 lei să 

cumpere la şase fete şi şase băieţi (câte patru de la fiecare şcoală, fiind trei şcoli în 
comună) lucruri de îmbrăcăminte ca pălării, opinci, molton pentru fete, americă ori pânză 
pentru copii, cărți, şi numai pentru copii săraci, respectând clauzele din actul de donaţie 
ce am făcut din anul 1919, iar cu suma de 2000 lei se vor cumpăra medicamentele 
necesare pentru copiii din şcoală, formând farmacia şcolară. 

Asemenea, Casa Şcoalelor va da şi şcolii din comuna Vitomireşti-Trepteni (satul 
Costeşti) — şcoala cu patru posturi, jud. Argeş, suma de lei 6000 din care 4000 pentru 
cumpărări de lucruri şi îmbrăcăminte pentru şase fete sărace şi şase băieţi săraci, 
procedând tot ca la şcoala din comuna Scheiu, jud. Argeş, iar cu suma de 2000 lei se vor 
cumpăra medicamente pentru copiii săraci, formând farmacia şcolară. 

2. Va consemna la Casa de Depuneri, rentă care să aducă un venit anual de 6000 lei 
formând fondul Ana şi Dr. Florescu şi se va da Azilului de bătrâni din Pitesti pentru 
contribuţie la întreţinerea lor. 

3. Se va consemna la Casa de Depuneri rentă aducând un venit de lei 3000 formând 
fondul Dr. P. Florescu şi pe numele Casei Bisericilor din Bucureşti, ca să-i predea 
Bisericii din comuna Scheiu, jud. Argeş, comuna mea natală, cu obligaţiunea ca <de> 
suma de 1000 lei să se cumpere lumânări şi untdelemn şi să se plătească preotului 500 lei 
pentru pomenit iar cu restul de 2000 lei să se facă la Florii ziua numelui tatălui meu şi la 
Sf. Maria (15 august) ziua mamei mele, câte un parastas, cumpărând de suma de 1000 lei 
la fiecare parastas pâine, friptură, băutură, ţuică şi vin, anunțând pe locuitori de parastas 
şi pe un membru din familia D. Dumitrescu şi Petre Trandafil, ca delegat al familiei ca să 
se facă cât mai bine pentru oameni şi dacă se poate şi o masă la care să se cumpere cele 
necesare din suma de una mie lei. Preotul va fi obligat să justifice întrebuinţarea sumei de 
lei 3000 prin acte justificative, care se va face către Casa Bisericilor din Bucureşti. 

4. Va consemna la Casa de Depuneri din Bucureşti, rentă care să aducă un venit de lei 
3000 formând fondul Ana şi Dr. P. Florescu pe numele Casei Bisericilor din Bucureşti, 
pe care-i va da suma de lei 1000 preotului căruia aparţine domiciliul nostru în Piteşti sau 
Bucureşti pentru aprinderea candelei la mormânt, din ei 500 lei fiind pentru pomenit, iar 
cu cele 2000 lei va face două parastase pe an, unul la 9 septembrie, ziua soţiei mele şi la 
29 iulie (Sf. Petre) [sic! Sf. Petru este pe 209 iunie-n.a.], ziua numelui meu. La fiecare 
parastas se va da la Pâinea zilei (pentru săraci) suma de 800 lei pentru masa săracilor. 

5. Toată renta ce mai rămâne după executarea legatelor cuprinse se va consemna la Casa 
de Depuneri din Bucureşti pe numele Ministerului Sănătăţii şi Ocrotirilor Sociale, Casa 
Spitalelor, cu obligaţiunea următoare: 

Din venit, cât va trăi soţia mea Ana Dr. Florescu, i se va servi lunar câte 5000 lei, 
adică 60000 lei pe an, iar cu restul din venit se va face fondul Ana şi Dr. Florescu, 
întreținând la Spitalul I. C. Brătianu — secția medicală — din Piteşti un număr de paturi 
egal atât la bărbaţi cât şi la femei, punând la rezerve la bărbaţi numele meu Dr. P. 
Florescu, iar la salonul de femei numele Ana Dr. Florescu. 

După moartea soţiei mele,<cu> suma de lei 60000 ce i se va da în fiecare an, se va 
proceda astfel: cu suma de 30000 lei se va contribui la susţinerea cheltuielilor coloniilor 
şcolare din judeţul Argeş, care se adăpostesc la Brădet Argeş, în pavilionul ce poartă 
numele copiilor noştri Marioara şi Alexandrina Dr. P. Florescu, iar cu restul de lei 30000 
se va majora fondul Ana şi Dr. P. Florescu, pentru spitalul I.C.Brătianu din Piteşti, 
inclusiv majorându-se în mod egal şi numărul paturilor atât la bărbaţi cât şi la femei. 

Testamentul, din care am reprodus doar prevederile cu caracter filantropic, se 
încheie cu o frază care merită a fi consemnată: „Doresc ca corpul meu să fie îmbălsămat, 
depus într-o boltă până se va zidi cavoul, să mi se facă o înmormântare simplă, fără 
discursuri funebre, cel mai bun discurs fiind cuprinsul acestui testament, care oglindeşte 
dorinţa sufletului meu” (cap. I, II şi IV) 


11. Fiţa F. Nicolae şi alţii, din comuna Topliţa, judeţul Argeş, donează, în anul 1936, 
Parohiei Topliţa, din drepturile lor aflate în devălmăşie, suprafaţa de 2100 m.p. teren 
izlaz moştenesc, situat în punctul numit « Stogu » din comuna Topliţa (cap. IV) 


12. Florescu I. Elena, preoteasă, din comuna Hinţeşti, judeţul Argeş, donează, în anul 
1936, Parohiei bisericii Băsângeşti din comuna Hinţeşti, suprafaţa de 200 m.p. teren 
împreună cu casa ce era construită pe acel teren (cap. IV) 


13. Florea Ion din comuna Şuici, judeţul Argeş, donează, în anul 1938, Parohiei bisericii 
Şuici de peste râu, suprafaţa de 504 m.p. teren situat în satul Enculeşti, pentru mărirea 
terenului pe care urma să se construiască biserica din satul Enculeşti (cap. IV) 


14. Florescu Gh. Gheorghe, proprietar din Câmpulung Muşcel, donează, în anul 1942, 
bisericii Sf. Nicolae din Valea Româneştilor, suprafaţa de 350 m.p. teren situat în comuna 
Bilceşti, satul Valea Româneştilor, pentru a se mări curtea bisericii şi cimitirul satului 
(cap.IV) 

G 


1. Gheorghiu Petre, proprietar, domiciliat în Bucureşti, donează, în anul 1897, comunei 
Corbeni Căpăţâneni, plaiul Loviştei, judeţul Argeş, un teren în suprafață de 7000 m.p. 
pentru construirea unui local de şcoală în acea comună. Pe lângă acel teren, donatorul 
preciza: „În acelaşi timp mă oblig a construi cu toate cheltuielile mele pe acest teren 
localul şcoalei după planurile date de onor Minister al Instrucţiunei Publice cu toate 
accesoriile ei pentru două clase primare împreună cu tot mobilierul necesar şcoalelor. În 
schimb exprim dorinţa ca şcoala să poarte numele meu, „Petre Gheorghiu” (cap.]). 


2. Gheorghiu P. Apostol, proprietar din comuna Văleni-Podgoria, judeţul Muşcel, 
donează, în anul 1898, comunei sale natale, o suprafaţă de teren în formă de pătrat cu 
latura de 18 metri, situat in vecinătatea drumului comunal, pentru ca primăria să 
construiască un local propriu, întrucât era lipsită de un asemenea local. Mai dăruieşte 
primăriei şi 25.000 bucăţi cărămidă arsă iar dacă aceasta nu va ajunge, va da şi restul 
până la terminarea construcţiei. Totodată, dăruia şi toată lemnăria necesară construcţiei, 
lemn de stejar, precum şi pardoseala din camere care va fi din lemn de brad. In cazul 
mutării primăriei în alt local, imobilul rămânea în proprietatea primăriei iar la nevoie 
putea fi folosit şi ca local de şcoală (cap. V) 


3. Giuglan Toma ş.a. din comuna Pucheni, judeţul Muşcel, donează, în anul 1908, 
Ministerului de Interne, Direcţiunea Generală a Serviciului Sanitar, un teren de pământ 
moştenesc având lungimea spre răsărit 48 metri liniari, la apus tot 48 metri liniari, la 
miază zi având curmeziş 26 metri liniari şi la miază noapte având curmeziş zece metri şi 
şaizeci centimetri liniari. Donaţia s-a făcut pentru a se construi o infirmerie (cap. II) 


4. Gogulescu Pandele, primarul comunei Purcăreni, donează, în anul 1908, Serviciului 
Sanitar, douăzeci arii teren în satul Miceşti, pentru construirea unui dispensar sau a unui 
spital. (cap. Il) 


5. Gheorghe D. Dumitru ş.a., din comuna Livezeni (Stâlpeni), judeţul Muşcel, donează 
în anul 1908 Direcţiunii Generale a Serviciului Sanitar din cadrul Ministerului de Interne, 
un teren în suprafaţă de şaptesprezece ari, situat în acea comună, pentru construirea unui 
dispensar sau spital, a locuinţei medicului şi a dependinţelor necesare. (cap.II) 


6. Golescu Elena ş.a., din Bucureşti, donează, în anul 1911, Administraţiei Casei 
Şcoalelor, un teren în suprafaţă de un pogon, situat la întâlnirea şoselei Goleşti cu 
Şoseaua Naţională Bucureşti - Piteşti, între comunele Văleni şi Goleşti din judeţul 
Muşcel, pentru construirea unui local de şcoală, iar restul terenului să fie folosit pentru a 
se face cursuri practice de agricultură sau grădinărie (cap. 1) 


7. Găuroiu FI. Dumitru din comuna Urşi, judeţul Argeş, donează, în anul 1914, un teren 
de 5000 m.p. în comuna Urşi, satul Dealu, plasa Dănicei, cu scopul de a se construi pe el 
un local de şcoală cu două săli de clasă, « şi care local era să se construiască pe locul ce 
se donase de d-na Elena Burdescu şi Petre P. Saltea prin actul de donaţie autentificat de 
Judecătoria Budeşti la nr. 9/1910. ». 

8. Ghiţă Radu din comuna Vâlcelele, judeţul Argeş, dăruieşte, în anul 1922, Bisericii 
filiale cu hramul Sfântul Nicolae din acea comună, un teren de cultură în suprafaţă de 
aproximativ o jumătate de hectar, evaluat la 500 lei, donatorul urmând a fi trecut între 
binefăcătorii acelei biserici. (cap. IV) 


9. Golescu Maria din Câmpulung donează, în anul 1922, Judeţului Muşcel, suma de 
5000 lei, cu scopul de a se crea un fond denumit „Fondul Ing. Silvic Vasile A. Golescu”, 
în memoria fostului său soţ. Venitul acestui fond era destinat ajutorării fiilor de pădurari 
sau brigadieri silvici din judeţul Muşcel, de preferinţă din împrejurimile Câmpulungului, 
admişi în Şcoala de la Brăneşti. „Ajutorul se va distribui de către Judeţul Muşcel în urma 
recomandării făcute de către o comisiune din care în mod obligatoriu va face parte 
Inginerul Şef al Ocolului Silvic Câmpulung, ca unul care cunoaşte mai de aproape 
situațiunea familiilor pădurarilor şi brigadierilor silvici”. (cap.I) 


10. Gheorghiţescu Dumitru, agricultor din comuna Urşi, judeţul Argeş, donează, în anul 
1923, primăriei din acea comună şi Comitetului şcolar Urşi, suprafaţa de 208 m.p. teren 
în satul Malu, pentru a se construi un local de şcoală pentru copiii din acel sat.(cap.I) 


11. Galice Constantin, agricultor din comuna Băbueşti, judeţul Argeş, donează, în anul 
1923, Primăriei comunei Băbueşti, un teren în suprafaţă de 1770 m.p., evaluat la suma de 
2000 lei, pentru construirea unui local de şcoală (cap. I) 


12. Guliman I. Marin ş. a. din comuna Hinţeşti, judeţul Argeş, donează, în anul 1926, 
Comitetului şcolar din acea comună, satul Smeura, suprafaţa totală de un hectar (în 
realitate 11.512 m.p.) teren moştenesc, cu scopul construirii unei şcoli în acel sat. 
Terenul donat de Guliman Marin era în suprafaţă de 416 m.p. (cap. I) 


13. Georgescu Nae din comuna Poeniţa, judeţul Muşcel, donează, în anul 1926, 
Administraţiei Casei Bisericii, un teren în întindere de 152 m.p., situat în satul Goleşti- 
Râurile din acea comună, cu scopul de a se construi o nouă biserică. (cap. IV) 


14. Ghinescu Gh. Ene şi Maria, soţi din comuna Cepari, judeţul Argeş, donează, în anul 
1930, Comitetului şcolar din comuna Şuici, suprafaţa de 832 m.p. teren pentru a se 
construi o şcoală primară care să le poarte numele. (cap.I) 


15. Grigore lon şi Stanca, soţi, ş.a. din satul Recea, comuna Izvoru, judeţul Argeş, 
donează 200 m.p. teren situat în satul Recea, cu scopul de a se săpa şi construi un puț de 
către locuitorii acelui sat, în folosul comunităţii. Soții Grigore au donat 100 m.p. (cap.V) 


16. Georgescu Dumitru, învăţător pensionar din comuna Bradu de Jos, judeţul Argeş, 
donează, în anul 1931, Bisericii parohiale Rotuleşti din acea comună, suprafaţa de 10.000 
m.p. teren împreună cu toate sădirile aflate pe el, cu scopul ca biserica, după încetarea lui 
din viaţă (când urma să intre în posesia terenului donat), să facă două parastase constând 
dintr-o colivă şi lumânări pentru rugăciune, unul la Sf. Dumitru şi celălalt în Sâmbăta 
Morților, în fiecare an, atât în memoria lui cât şi a soției lui, Tănasa (cap. IV) 

17. Gogulescu Ioan, maior, domiciliat în Piteşti, donează, în anul 1934, Primăriei 
comunei Lucieni din judeţul Muşcel, un teren situat în punctul „la Obor” din acea 
comună, în suprafaţă de 400 m.p., pentru ca primăria să construiască, în termen de trei 
ani, noul local de primărie. (cap.V) 


18. Ghica Anastase, proprietar din Rucăr, judeţul Muşcel, dăruieşte, în anul 1935, 
parohiei Rucăr de Mijloc, biserica filială numită Rucăru de Sus, cu hramul Sfinţii 
mucenici Gheorghe şi Dimitrie, suprafaţa de 680 m.p. teren pentru a fi folosit drept 
cimitir, situat în continuarea cimitirului existent, înspre răsărit. Actul a fost scris în dublu 
exemplar de către donator, la 12 ianuarie 1924, unul fiindu-i înmânat preotului paroh Gh. 
Arnăuţescu, şi a fost transcris abia la 15 iunie 1935 (cap. IV) 


19. Ghiţă 1. Florea din comuna Cireşu, judeţul Argeş, donează, în anul 1935, Bisericii 
parohiei Cireşu, suprafaţa de 312 m.p. teren situat în acea comună. (cap.IV) 


20. Girescu Ana şi Teodoru E. Estelle, mama sa, unice moştenitoare ale tatălui, respectiv 
soţului lor, Emilian Teodoru, în consens cu dorinţa exprimată de acesta înainte de a muri, 
dăruiesc, în anul 1937, bisericii cu hramul Sf. Dumitru din comuna Ştefăneşti, satul 
Târgu Dealului, judeţul Muşcel, următoarele bunuri: 

a) Titlurile emisiune 1916-1919, în valoare de 200.000 lei, depuse pe numele acelei 
biserici la Casa de Depuneri şi Consemnaţiuni Bucureşti, cu câteva condiţii (păstrarea 
perpetuă, pe numele bisericii, a titlurilor şi folosirea numai a venitului lor, întrebuinţarea 
veniturilor rezultate numai pentru buna întreţinere a bisericii şi a cimitirului, numirea 
unui membru al familiei donatoarelor în comitetul parohial, realizarea unor servicii 
religioase pentru persoanele ce vor fi înmormântate în cavoul familiei etc); 

b) O suprafaţă de 5700 m.p. teren cu vie pe el, care începea de la Şoseaua naţională 
Bucureşti-Piteşti şi care se învecina cu via proprietatea familiei Enigărescu, teren pe care 
se afla şi cavoul familiei. Donatoarele au prevăzut câteva condiţii privitoare la 
întreţinerea cavoului; 

c) Sumele de 5815 lei şi 2602 lei pe care numiții Ştefan Velcioiu şi Andrei Gorgoi le 
datorau răposatului Emilian Teodoru, în urma unor împrumuturi (cap. IV) 


21. Grigorescu Ion, învăţător pensionar din comuna Domneşti, judeţul Muşcel, donează, 
în anul 1943, Casei Şcoalelor şi culturii Poporului din cadrul Ministerului Educaţiunii 
Naţionale, terenul şi localul construit de el, destinat să fie „grădină de copii în comuna 
Domneşti”. Localul era compus dintr-o sală de clasă, o cancelarie şi o cameră de locuit, 
era înzestrat cu tot mobilierul necesar iar terenul pe care se afla construcţia avea o 
suprafaţă de 6 ari. (cap. I) 


22. Georgescu V. Constantin ş.a. din comuna Dobrești, judeţul Muşcel, donează, în anul 
1939, Primăriei comunei Dobreşti, un teren rediş în suprafaţă de circa 3 pogoane, situat în 
acea comună, la punctul numit „Cornet”, rezervându-şi dreptul asupra subsolului şi a 
izvorului de apă, dacă vor avea nevoie. (cap. V) 

23. Georgescu Tudor şi Constantina, soți din comuna Bradurile, judeţul Argeş, 
donează, în anul 1939, bisericii parohiale Rotuleşti din comuna Bradurile, două petice de 
pământ având o suprafaţă totală de cinci prăjini sau 1040 m.p. (cap. IV) 


24. Georgescu Petre Titi din Câmpulung, donează, în anul 1940, Parohiei II din comuna 
Drăghici, judeţul Muşcel, suprafaţa de 25 ari teren din căminul casei sale, aflat în comuna 
Drăghici, cu scopul ca acea parohie, nou înființată, să construiască pe terenul donat, 
localul viitoarei biserici. Donatorul ruga ca, printre ctitorii bisericii, să fie trecută şi 
răposata sa soţie, Florica. (cap.IV) 


25. Gogulescu Ion din comuna Ciomăgeşti, judeţul Argeş, donează, în anul 1944, 
Primăriei comunei Ciomăgeşti, un teren în întindere de 540 m.p., situat în acea comună, 
cu scopul ca primăria să construiască un pătul comunal, magazie comunală, cantină şi 
baie (cap. V) 


26. Gheorghiu Gh. Paul din comuna Perişani, judeţul Argeş, donează, în anul 1948, 
Primăriei comunei Perişani, un imobil situat în localitate, compus din trei camere şi 
antreu, precum şi suprafaţa de 120 m.p. teren, cu scopul ca în acea clădire să funcţioneze 
primăria comunei. (cap.V) 


27. Giuroiu Nicolae din comuna Stoiceni, judeţul Argeş, donează, în anul 1949, comunei 
Stoiceni, suprafaţa de 1800 m.p. teren situat în satul Pleşoiu din acea comună, cu scopul 
construirii pe acel teren a unui local de şcoală pentru copiii din satele Pleşoiu şi Cocoru. 
(cap.I). 

H 
1. Hera Ion <din comuna Berevoeşti Pământeni, judeţul Muşcel> dăruieşte, în anul 
1878, suprafaţa de 8 ari teren livadă bisericii parohiale din Berevoeşti Pământeni, aşa 
cum reiese dintr-un tabel întocmit de primăria comunei Berevoeşti Pământeni, în care 
sunt menţionate proprietățile instituțiilor din comună (cap. IV) 


2. Hodoroagă 1. Florea, proprietar din comuna Milcoiu Izbăşeşti, judeţul Argeş, 
dăruieşte, în anul 1908, Direcţiei Generale a Serviciului Sanitar din cadrul Ministerului 
de Interne, reprezentată de prefectul de Argeş N. Brânzău, o porţiune de teren de două 
pogoane şi jumătate din moşia sa aflată în comuna Deduleşti Vărzari, în punctual numit 
“Gura Racoviţei la Fântână”, împreună cu dreptul de folosinţă a apei din izvoarele aflate 
în spatele terenului donat. Donaţia a făcut-o cu scopul ridicării pe acel teren a spitalului 
ce era proiectat a se construi la Deduleşti (cap. II) 


3. Herescu Gh. C. Maria din comuna Godeni, judeţul Muşcel, dăruieşte, în anul 1909, 
Ministerului de Interne, Direcţiunea Generală a Serviciului Sanitar, un teren în întindere 
de 780 m.p. pentru a se construi o infirmerie în acea comună. (cap. Il) 


4. Hera C. Nicolae ş. a. din comuna Slănic, judeţul Muşcel, donează, în anul 1924, 
Ministerului Cultelor şi Artelor, suprafaţa totală de 2,5 ha teren, situat în acea comună, 
punctul « Poiana Schitului », pentru reînfiinţarea Schitului de monahi cu hramul „Sfântul 
Anton” şi „Naşterea Maicii Domnului”. Terenul donat de Hera Nicolae avea suprafaţa de 
25 ari (2500 m.p.) (cap. IV). 


5. Hodoroagă F. Gheorghe din comuna Milcoiu, judeţul Argeş, donează, în anul 1936, 
Parohiei cu hramul Adormirea Maicii Domnului din acea comună, suprafaţa de 1000 
m.p. teren moştenesc. (cap. IV) 


6. Hera P. Oprina şi alţi 1l moşneni din satul Slănic, comuna Domnegşti, judeţul Muşcel, 
dăruiesc, în anul 1941, schitului cu hramul „„Naşterea Maicii Domnului” şi „Sfântul 
Anton”, care urma a fi reînfiinţat în acel sat, suprafaţa totală de 8 pogoane şi jumătate 
(aprox. 42500 m.p.), teren aflat în Înţărcătoarea de sud, punctul numit „Poiana Schitului”. 
Donaţia făcută de Oprina. P Hera a fost de o jumătate de pogon (2500 m.p.) (cap. IV) 


7. Hogioiu Gh. Ecaterina, zisă Petrescu, văduvă din comuna Costeşti Vâlsan, judeţul 
Argeş, împreună cu sora sa Elisabeta Petre P. Ardei din comuna Domneşti, judeţul 
Muşcel, donează, în anul 1950, comunei Costeşti Vâlsan din plasa Merişani, judeţul 
Argeş, suprafaţa de 5426 m.p. teren situat în comuna Costeşti Vâlsan, cu scopul ca pe 
acel teren, comuna beneficiară să construiască un grajd comunal şi orice alte construcţii 
sau instalaţii agrotehnice va considera că sunt necesare dezvoltării şi îmbunătăţirii rasei 
vitelor din acea comună (cap.V) 

I 
1. Ionescu M. Manoil <din comuna Budişteni, judeţul Muşcel>, a donat, în anul 1886, 
două hectare teren, din care un ha pădure şi un ha teren cultură pe care se aflau 15 pruni, 
şcolii din comuna Budişteni, judeţul Muşcel (cap. I) 


2. Ionescu Petre <din Bădeşti, judeţul Muşcel>, a donat, în anul 1871, doi ari teren 
pentru şcoala veche din Bădeşti (cap. I) 


3. Ionescu B. Nicolae, preot, ş.a. din comuna Livezeni (Stâlpeni), judeţul Muşcel, 
donează, în anul 1908, Direcţiunii Generale a Serviciului Sanitar din cadrul Ministerului 
de Interne, un teren în suprafaţă de şaptesprezece ari, situat în acea comună, pentru 
construirea unui dispensar sau spital, a locuinţei medicului şi a dependinţelor necesare. 
(cap. Il) 


4. Iorgulescu D. Gheorghe, proprietar din comuna Drăghici, judeţul Muşcel, dăruieşte, 
în anul 1908, comunei Drăghici, un teren în întindere de 170 m.p., situat între locul 
primăriei şi hanul său, la marginea şoselei Mihăeşti-Drăghici-Hârtieşti, pentru a se 
construi pe acel teren localul primăriei. (cap. V) 


5. Ghiţă D. Iorgulescu, proprietar din comuna Drăghici, judeţul Muşcel, este autorul 
unei întregi opere filantropice în comuna sa natală. Astfel, „în dorinţa de a vedea cât mai 
răspândită cunoştinţa de carte printre fiii de săteni şi în semn de deosebită afecţiune 
pentru sătenii mei cu care trăiesc”, dăruia, în anul 1916, comunei Drăghici, pentru a se 
construi un local de şcoală, un teren situat în acea comună, în suprafaţă de 2700 m.p., 
despărțit de şoseaua comunală în două părți : prima parte, în întindere de 2000 m.p., pe 
care urma să se construiască localul şcolii, iar cealaltă parte, spre apa Drăghici, în lăţime 
de 30 m. şi lungime de 25 m., urmând să devină curtea şcolii. Ambele terenuri fuseseră 
cumpărate de donator, iar comuna urma să intre în posesia lor când începea construcția 
şcolii. 

Un alt act filantropic al lui Ghiţă D. Iorgulescu s-a încheiat în anul 1924, tot în 
beneficiul şcolii din Drăghici, care fusese construită în urma primei sale donaţii. Prin 
actul din anul 1924, Ghiţă Iorgulescu donează Comitetului şcolar al comunei Drăghici tot 
terenul din jurul localului şcolii de băieţi, în suprafaţă de 36 arii, teren care avea pomi 
roditori. „Această donaţie o fac în scopul de a face elevii şcoalei experienţă de 
pomicultură şi grădinărie, sau a se construi pe el la nevoie alte clădiri şcolare, şi în nici un 
caz să nu fie înstrăinat. Mai donez două catedre, două sobe de fier format „Godin” pentru 
uzul şcoalei, cum şi împrejmuirea din jurul şcoalei, care e făcută cu spezele mele în 
cursul anului acesta. Pe lângă aceste donaţiuni, mai donez suma de lei 20.000 (douăzeci 
mii) depusă cu recipisa nr. 278 din 1924 la Banca Populară „Sprijinul” din comuna 
Drăghici, sub numele „Fondul Gică Gh. Iorgulescu” cu scopul ca venitul anual al acestui 
fond să fie întrebuințat de Comitetul şcolar la ajutorul elevilor săraci şi silitori, în 
îmbrăcăminte şi cărti. După încetarea din viaţă a mea şi a soției mele Elena Gh.D. 
Iorgulescu, Comitetul şcolar e obligat ca din venitul anual să destineze suma de 300 lei pe 
fiecare an pentru facerea unui parastas, în ziua de 29 decembrie, iar restul venitului va fi 
întrebuințat tot pentru ajutorul elevilor silitori şi săraci”. 

Pentru meritele sale în sprijinirea şcolii din comuna sa, Ghiţă.D. Iorgulescu a fost 
propus pentru acordarea unei distincţii, după cum reiese dintr-un tabel întocmit de 
Prefectura judeţului Muşcel, este autorul unei întregi în anul 1922, tabel care conţinea 
numele mai multor donatori muşceleni, pe care Ministerul Instrucțiunii Publice urma să-i 
evidenţieze prin medalii şi decoraţii. (cap. 1 şi V) 


6. Isbăşescu I. Ioan, proprietar şi comerciant din comuna Lăicăi, judeţul Muşcel, 
dăruieşte, în anul 1909, Ministerului de Interne, un teren în întindere de 418 m.p., pentru 
construirea unei infirmerii. (cap. Il) 


7. Iulian M. Maria, proprietară din comuna Lereşti, judeţul Muşcel, donează, în anul 
1913, comunei Lereşti, pentru completarea unui drum, 332 m.p. teren situat în acea 
comună (cap. V) 


8. loan Dimitrie, preot din comuna Dobreşti, judeţul Muşcel, donează, în anul 1914, 
Primăriei comunei Dobreşti, terenul pe care îl cumpărase de la loan Zamfir, în suprafaţă 
de 1036 m.p., situat în vatra satului Fureşti, cu scopul ca Primăria comunei Dobresti să 
construiască un local de şcoală pentru copiii din satul Fureşti, comuna Dobreşti (cap. I) 


9. Ionescu Dimitrie, proprietar din comuna Gorganu, judeţul Muşcel, şi-a desăvârşit în 
anul 1915 opera filantropică dedicată consătenilor săi. În actul de donaţie din acel an, 
filantropul muşcelean arăta că „urmărind întreaga mea viaţă propăşirea comunei Gorganu 
şi izbutind a vedea înfăptuite prin multe străduinţe şcoala şi biserica cea nouă din 
comună, voiesc astăzi să desăvârşesc această operă închinată binelui obştesc şi de aceea 
dăruiesc de veci comunei Gorganu pentru construcțiunea şi a unui local propriu de 
primărie, o porţiune de teren în suprafaţă totală de două sute douăzeci şi cinci (225) 
metri pătraţi, având următoarele vecinătăţi : la răsărit cu şoseaua vecinală Gorganu- 
Racoviţa iar la apus, miază noapte şi miază zi cu restul proprietăţii mele. Lungimea 
terenului la şoseaua vecinală va fi de (15) cincisprezece metri şi va începe de lângă nucul 
din şosea, mergând devale spre miază zi până la completarea dimensiunii arătate, iar 
lăţimea va fi tot de cincisprezece (15) metri, formând astfel un perimetru de forma unui 
pătrat. 

Acest teren îl dăruiesc cu condiţiunea expresă ca în termen de un an de azi înainte 
să se construiască pe el localul de primărie proiectat şi a nu se schimba nici o dată 
destinaţia de primărie a acestui local, care fiind în apropierea şcoalei şi bisericii, 
alcătuiesc trinitatea operei obşteşti ce am închinat comunei mele natale”. 

Referitor la donația făcută pentru şcoala din Gorganu, într-un tabel cu 
proprietăţile instituţiilor din acea comună, întocmit de primărie, la ordinul prefecturii de 
Muşcel, în anul 1907, se arăta că Matache Ionescu (probabil aceeaşi persoană cu Dimitrie 
Ionescu) a donat o suprafaţă de 2500 m.p. teren pentru construcția acelei şcoli, nefiind 
precizat anul donaţiei.(cap. I şi V) 


10. Ionescu Mihai şi Ionescu Constantin, preoţi, fii şi moştenitori ai preotului Ionescu 
Andrei din comuna Poenari de Argeş, donează, în anul 1916, Primăriei comunei Poenari 
de Argeş, un teren în satul loniceşti din acea comună, în întindere de 1254 m.p., pentru 
construirea unui local de şcoală în satul amintit. (cap.I) 

11. liescu I. Alexandra din comuna Groşi, judeţul Argeş, ş.a., donează, în anul 1924, 
Comitetului şcolar din comuna Richiţelele de Jos, un teren în întindere de 600 m.p., situat 
în satul Valea Bogdanului, comuna Richiţelele de Jos, pentru construirea unei şcoli în 
acel sat. (cap.I) 


12. Iordăchescu Ioniţă din comuna Priboieni, judeţul Muşcel, donează, în anul 1925, 
Comitetului şcolar din comuna Priboieni, o suprafaţă de cinci ari (500 m.p.), teren situat 
în satul Valea Mare din acea comună, cu scopul construirii unui local de şcoală pentru 
copiii din acel sat. (cap.I) 


13. Ilinca N. Maria ş. a., din comuna Olanu, judeţul Argeş, donează, în anul 1926, 
Comitetului şcolar din comuna Olanu, toate drepturile lor de moştenire asupra unui teren 
în suprafaţă de 1248 m.p., situat în vatra satului Stoicăneşti, comuna Olanu, precum şi 
clădirea de bârne ce este construită pe acest teren, după modelul tip al Casei Şcoalelor, 
clădire cu două săli şi cancelarie. Clădirea şi terenul de sub ea au fost dăruite din toată 
inima, datorită « dragostei ce o purtăm ca buni cetăţeni ai României întregite, pentru 
şcoala şi pentru lumina generaţiei de mâine care va forma temelia ţării mărite ». (cap. ID) 


14. Ionescu Spiridon ş. a., din comuna Hinţeşti, judeţul Argeş, donează, în anul 1926, 
Comitetului şcolar din acea comună, satul Smeura, suprafaţa totală de un hectar (în 
realitate 11.512 m.p.) teren moştenesc, cu scopul construirii unei şcoli în acel sat. Ionescu 
Spiridon a donat un teren în suprafaţă de 4728 m.p. (cap.I) 


15. Ică Cristea împreună cu alţi 13 locuitori din comuna Topliţa, judeţul Argeş, donează, 
în anul 1927, Epitropiei Bisericii parohiale Topliţa, un teren în suprafaţă de 25 arii (2500 
m.p.), cu scopul construirii unei biserici în satul Topliţa. 


16. Iordache Şerban din comuna Teiu, judeţul Argeş, donează, în anul 1929, Prefecturii 
judeţului Argeş, un teren în întindere de 4200 m.p., situat în satul Teiul din Vale, comuna 
Teiu, cu scopul ca Prefectura judeţului Argeş să construiască pe acel teren localuri pentru 
utilități publice, precum o reşedinţa de pretură, eventual judecătorie. (cap.V) 


17. lonaşcu Gh. Maria, văduvă din comuna Gemenea, judeţul Dâmboviţa, donează, în 
anul 1932, bisericii cu hramul Sf. Nicolae din satul Capul Coastei, comuna Gemenea, 
judeţul Dâmboviţa, un trup de teren în întindere de 12 arii, situat în comuna Micloşani, 
judeţul Muşcel, evaluat la suma de 1000 lei. (cap.IV) 


18. Iorgulescu D. Oprea, proprietar din Câmpulung, judeţul Muşcel, a întocmit şi 
autentificat, la 5 martie 1934, un testament prin care îşi lăsa „de bună voie întreaga mea 
avere mobilă şi imobilă care va rămâne la încetarea mea din viaţă, Primăriei oraşului C- 
lung Muşcel spre folosul exclusiv al Fundaţiei "Oprea D. Iorgulescu”, Şcoala primară de 
băieţi nr.1 şi Şcoala primară de fete nr.2.” Cu câţiva ani înainte, Opra Iorgulescu investise 
aprox. 5 milioane de lei - o adevărată avere! - pentru a construi un local de şcoală, pe 
locul în care funcţionase vechea şcoală primară de băieţi a Câmpulungului. În anul 1929 
localul era gata, fiind inaugurat la 29 octombrie, în prezenţa a doi miniştri şi a 

oficialităților locale. În noul local au funcţionat două şcoli, Școala primară de băieţi nr. 1 
şi Şcoala primară de fete nr. 2, iar condiţiile de funcţionare erau de-a dreptul moderne, 
existând chiar şi un cinematograf şcolar, conceput spre a fi accesibil tuturor şcolarilor din 
oraş. Localul a fost dăruit oraşului de către Oprea Iorgulescu printr-un act de donaţie, 
acceptat cu mulţumiri de consilierii urbei în anul 1934. 

Un alt act de filantropie al lui Oprea Iorgulescu datează din anul 1935, când 
donează Căminului Cultural „Lumina” din comuna Drăghici, judeţul Muşcel, suprafaţa 
de 7 ari teren situat în comuna Drăghici. (cap. I şi III) 


19. Ionescu Marin din comuna Bălceşti, judeţul Argeş, donează, în anul 1935, parohiei 
Gâltofani din comuna Bălceşti, suprafaţa de 208 m.p. teren împreună cu casa de bârne, 
învelită cu şiţă, aflată pe acel teren. (cap. IV) 


20. Ionescu Dumitru , cantor bisericesc din comuna Slobozia, judeţul Argeş, în memoria 
fiului său decedat la vârsta de 14 ani, donează, în anul 1936, Parohiei Olteni din acea 
comună, un teren în întindere de 17 ari, în scopul construirii unei biserici. (cap. IV) 


21. Ioniţă Ilinca din comuna Şuici, judetul Argeş, donează, în anul 1938, parohiei 
bisericii Şuici de peste Râu, un teren în întindere de 624 m.p., situat în acea comună, în 
scopul măririi locului pe care se va clădi biserica din Enculeşti (cap. IV) 


22. Iliescu Aristide şi Maria, soţi, domiciliaţi în Bucureşti, donează, în anul 1942, 
bisericii din comuna şi satul Mălureni, judeţul Argeş, următoarele: 

a) Două pogoane şi jumătate teren, plantat cu pomi fructiferi şi lucernă, situat în cătunul 
Valea Buţiei, pe o jumătate de pogon aflându-se şi o casă compusă din două camere mari, 
sală şi două camere mai mici; 

b) Casa mare din sat, aflată peste drum de biserică, compusă din parter şi etaj, împreună 
cu terenul ei, în întindere de 5000 m.p. Donatorii cumpăraseră acest imobil în anul 1924 
şi îl dăruiau bisericii pentru a fi folosit drept casă parohială, rezervându-şi, pe timpul 
vieţii, apartamentul de la etaj; 

c) Dreptul ce îl aveau în izlazul Obştii moşnenilor din comuna Mălureni, cumpărat de ei 
la data de 17 septembrie 1924 (cap. IV) 


23. lonescu Tudorache Badea din comuna Goleşti, judeţul Muşcel, „în memoria tatălui 
meu lon Cismaru, fost caporal în Escadronul I de Călăraşi, care a însoţit pe Domnitorul 
Carol 1 în prima sa călătorie de la Goleşti la Bucureşti în ziua de 9 mai 1866, şi în 
amintirea înaintaşilor mei care au slujit neîntrerupt familia Goleştilor, şi pătruns fiind de 
importanţa istorică a Conacului boierilor Goleşti, pe care Institutul Naţional al 
Cooperaţiei a înţeles să-l restaureze; declar că donez Institutului Naţional al Cooperaţiei 
din Bucureşti, Bulevardul Tache Ionescu Nr.7, suprafaţa de 4,45 m.p. din proprietatea 
mea situată în comuna Goleşti — Conacul Goleşti, Turnul nr.4, aşa cum este specificată în 
schiţa alăturată, semnată de mine. Pe suprafaţa acestui teren se află rămăşiţele unui turn 
ce făcea parte din apărarea vechiului conac” (cap. III) 


24. Ionescu J. Maria din Bucureşti, donează Bisericii parohiale Valea Româneştilor din 
comuna Bilceşti, judeţul Muşcel, două terenuri, astfel: 

a) un teren în suprafaţă de circa 2500 m.p., situat în satul Şelari, comuna Bilceşti, teren pe 
care se află construită, cu cheltuiala donatoarei, o biserică aproape terminată, pe care 
urma să o doneze, împreună cu terenul respectiv. 

b) un alt teren, în întindere de 1400 m.p., situat tot în comuna Bilceşti, satul Şelari, pentru 
a fi folosit de către sătenii din Şelari şi Bogăteşti ca cimitir al bisericii sus-amintite. (cap. 
IV) 


25. Iancu Ion, învăţător, şi Muiculescu Gheorghe, preot, ambii din comuna Brătieni, 
judeţul Argeş, donează, în anul 1944, Primăriei comunei Brătieni, 240 m.p. teren din care 
învățătorul I. lancu 128 m.p., terenurile fiind vecine şi formând un singur trup. Pe lângă 
acest teren, mai donează o limbă de teren lată de patru metri, câte doi metri de fiecare, 
pentru a lega terenul donat de apa râului Vâlsan, care va servi ca drum pentru adăpatul 
vitelor (cap. V) 


26. lonescu-Brăila G<eorge> din Bucureşti, donează, în anul 1947, Asociaţiei Generale 
a Medicilor Veterinari din România, persoană juridică cu sediul în Bucureşti, Bd. 
Elisabeta nr. 33, imobilul său din Câmpulung Muşcel, Calea Albeştilor (ulterior str. 
Alimănişteanu) nr. 14. Acel imobil era compus din „întregul teren împreună cu toate 
construcțiile aferente de orice fel, aşa cum îl stăpânesc astăzi, precum şi casa de paznic, 
garaj, curte plantată cu brazi etc., de asemenea şi construcţiunile noi făcute ulterior 
cumpărării imobilului de la d-na Eliza Filiti [...]”. 

Imobilul fusese cumpărat de soţia donatorului, Maria Ionescu — Brăila, în anul 
1935, de la Eliza M. Filiti, iar donația a fost făcută cu scopul ca aceasta să devină 
„Fundaţiunea Maria şi dr. G. Ionescu Brăila”, urmând a fi folosită drept cămin de către 
medicii veterinari (cap. II şi V) 

J 
1. Jupânescu Ion, postelnic, <din comuna Hârtieşti, judeţul Muşcel >, dăruieşte 8 ari 
teren pe care s-a construit biserica cu hramul Sfinţii Voievozi din Jupâneşti, în anul 1844; 
tot atunci a mai donat 1 ha teren pentru a fi stăpânit de preoţii acelei biserici (cap. IV) 


241 


K 

1. Kreţulescu Nicolae, mare proprietar din judeţul Muşcel, a donat, în anul 1882, 
Prefecturii judeţului Muşcel, o suprafaţă de teren de un pogon şi două prăjini mari din 
moşia sa Leordeni, precum şi 50.000 cărămizi, pentru ca prefectura să construiască pe 
acel teren o cazarmă necesară Companiei de Dorobanţi de la Leordeni. Donaţia a făcut-o 
cu condiţia ca judeţul să nu folosească terenul în alte scopuri, ceea ce ar fi dus la nulitatea 
actului de donaţie. După finalizarea construcţiei, compania de dorobanţi a funcţionat timp 
de câţiva ani în acea cazarmă, până la desfiinţarea ei. În perioada în care nu a mai 
funcţionat, în acea clădire, cazarma dorobanţilor, s-a produs o deteriorare a clădirii, ceea 
ce i-a determinat pe moştenitorii donatorului (Sofia Kreţulescu şi Al. Em Lahovary - 
soţia, respectiv ginerele lui N. Kreţulescu) să facă presiuni asupra prefecturii de Muşcel, 
amenințând chiar cu revocarea donaţiei, în cazul în care nu se luau măsuri pentru găsirea 
unei utilităţi acelei clădiri şi pentru stoparea degradării construcției (cap. V) 

L 
1. Lăstun Petre din comuna Bădeşti, judeţul Muşcel, donează, în anul 1903, o suprafaţă 
de 6 prăjini teren, situat în acea comună, cu scopul construirii unui local de şcoală (cap. 1) 


2. Lahovari G.I. şi Lahovari I.N. donează, în anul 1904, comunei Budeşti, judeţul 
Argeş, plasa Topolog, un teren în suprafaţă de 9860 m.p., situat în apropierea localului 
primăriei şi a conacului moşiei donatorilor, cu scopul construirii unui local de şcoală 
(cap. 1) 


3. Langa Florea ş.a. din comuna Căcărezeni, judeţul Argeş, donează acelei comune 13 
prăjini şi jumătate teren pentru construcţia unei şcoli. (cap. [). 


4. Lixăndroiu lon Iordache din comuna Glâmbocel ş.a. dăruiesc, în anul 1923, 
Ministerului Instrucțiunii Publice, un loc cămin de casă în suprafaţă de 1140 m.p., teren 
situat în raza comunei Glâmbocel şi evaluat la 1000 lei, pentru ca pe acel teren să se 
construiască o şcoală pentru copiii din comuna Glâmbocel, satul Schitu Scoiceşti (cap. 1) 


5. Lixăndroiu Ilie Iordache, idem, 1923 (capl). 


6. Lahovari Dimitrie din comuna Budeşti, judeţul Argeş, donează, în anul 1923, 
Comitetului Școlar de Construcţie din comuna Budeşti, satul Barza, o bucată de teren 
situat în acel sat, punctul „la Povarnă”, în întindere de 1977,75 mp., cu condiţia 
construirii unei şcoli de către Comitetul şcolar (cap. I) 


7. Luca I. Iosif, proprietar din Câmpulung, donează, în anul 1925,, „un petic de pământ 
din proprietatea mea numită „Grădina de la Moară” care se învecineşte: la Răsărit cu 
şoseaua, la Apus cu sălciile mele de pe marginea iazului, la Miază Zi cu gardul 
despărțitor al meu printr-un rând de pruni şi la Miază Noapte cu gardul care a fost prin 
sălciile tăiate. 

Fațada de la Răsărit este de 40 metri, faţa de la Apus este de 24 metri, la Miază Zi 
de 45 metri şi la Miază Noapte de 44 metri, conform planului pe care îl are primăria. 

Valoarea acestui teren este de 70.000 lei.[...] 

Deosebit de acest loc, mai donez primăriei, pentru şcoală, suma de 30.000 lei pe 
care o voi vărsa în două rate egale, prima când se va pune temelia şi a doua când se va 
pune acoperişul [...] 

Şcoala care se va face pe acest loc va purta numele „Iosif If. Luca”, scrise cu 
litere mari, săpate pe placă de piatră şi care să fie aşezată sus şi la intrarea şcolii. 

Acest teren îl dau în locul celui ce-l donasem Primăriei printr-un act anterior” 
[din anul 1924-n.a.] 

În februarie 1934, Iosif Luca mai donează Primăriei oraşului Câmpulung încă 400 
m.p. teren care se învecina la răsărit cu terenul donat în anul 1925, tot în folosul şcolii din 
cartierul Vişoi, menţinând condiţia ca şcoala să-i poarte numele (cap. 1) 


8. Lăstun Petre din comuna Pietroşani, satul Bădeşti, judeţul Muşcel, donează, în anul 


1925, Cooperativei „Avântul”, cu sediul în satul Bădeşti, dreptul de a se folosi de apa 
iazului său ce avea în partea de sud a şoselei Bădeşti-Pietroşani, satul Bădeşti, fiind liberă 

a-şi construi pe acest iaz, lângă moara sa, spre sud, orice fel de instalaţiuni industriale în 
afară de moară, drept pe care şi-l rezerva, în exclusivitate, lui şi urmaşilor lui (cap. V). 


9. Lisandru Constantin ş. a. din comuna Gliganu de Jos, judeţul Argeş, în dorinţa de a 
înzestra comuna lor cu o biserică şi un cimitir, donează, în anul 1926, un teren în 
suprafaţă totală de 4500 m.p., situat în comuna Gliganu de Jos. Suprafaţa donată de 
Constantin Lisandru era de 300 m.p. (cap. IV) 


10. Lungianu loan, preot din comuna Rucăr, judeţul Muşcel, donează, în anul 1926, 
Bisericii parohiale Rucăru de Jos cu hramul “Adormirea Maicii Domnului”, un număr de 
39 dramuri în Muntele Piscul Mănăstirii, hotarul comunei Rucăr, pe care le poseda în 
indiviziune cu ceilalți moşneni rucăreni, în obştea legal constituită. Donaţia a făcut-o cu 
condiţia ca, din venitul acelor dramuri, jumătate să fie folosit de fiecare preot care va sluji 
la acea biserică iar din restul venitului urma să se întreţină cavoul donatorului, pentru a 
nu se ruina, precum şi o candelă la mormânt (cap. IV) 


11. Linte Nicolae Florea din comuna Sâmnic, judeţul Argeş, donează, în anul 1934, 
Parohiei bisericii Sâmnic, fostă filială Racoviţa, pendinte de Parohia Budeşti-Argeş, 
suprafaţa de 312 m.p. teren situat în comuna Sâmnic, teren pe care se află construită o 
casă nouă, cu etaj, pentru a servi drept casă parohială (cap. IV) 

M 
1. Muşat vistierul a dăruit satului Ştefăneşti, în anul 1628, un teren pe care tot el a 
construit biserica de pe valea Ştefăneşti. Vistierul Muşat a mai dăruit un trup de teren, 
pe care sătenii din Ştefăneşti aveau să construiască, la 1838, prima şcoală a acestei 
comune. În anul 1907 această şcoală a fost identificată de autorităţile locale drept 
Şcoala nr. | Ştefăneşti, posedând o suprafaţă de 416 m.p. teren.(cap. ] şi IV) 


2. Moraitu C. Eleni din Piteşti dăruieşte, în anul 1881, prin testament, Primăriei 
oraşului Piteşti, suma de 3000 lei vechi pentru a fi folosiţi la construirea capelei 
cimitirului oraşului (cap. V) 


3. Miulescu Ioan, proprietar din comuna Mozăceni, plasa Găleşeşti, judeţul Argeş, 
dăruieşte, în anul 1881, Primăriei comunei Mozăceni, un teren cu lăţimea de 5 stânjeni 
şi lungimea de 10 stânjeni, teren pe care primăria avea construit localul cancelariei, încă 
din anul 1877. În anul 1882 dăruieşte comunei sale un alt teren, vecin cu primul şi cu 
aceleaşi dimensiuni, pentru a se construi localul de şcoală, iar în anul 1884 îşi 
desăvârşeşte actul caritabil, adăugând încă doi stânjeni lăţime şi 10 stânjeni lungime, în 
partea de răsărit, pentru că locul donat anterior „nu are îndestulă întindere pentru a 
aşeza pe el, după planul făcut de dl. inginer şef al judeţului zisele construcțiuni” (cap. | 
şi V). 


4. Mozăcescu Ion, preot, şi Mozăcescu Dumitru, frați, din comuna Mozăceni, plasa 
Cotmeana Găleşeşti dăruiesc statului, în anul 1890, un teren în lungime de 113 m. şi 
lățime de 90,60 m., pe care se construise deja spitalul din comuna Mozăceni. La 20 
iunie 1891, preotul Mozăcescu Ion şi soţia sa Dumitra, dăruiesc comunei Mozăceni un 
alt teren, în lungime de 20 stânjeni şi lăţime de 10 stânjeni, pentru construirea unui 
local de şcoală (cap. ] şi II). 


5. Mateescu Constantin, proprietar din comuna Humele, plasa Cotmeana, judeţul 
Argeş, dăruieşte, în anul 1891, comunei Humele, un teren în suprafaţă de jumătate 
pogon (2500 m.p.), pe care se afla construit un edificiu compus din trei camere zid 
masiv, cu condiția ca în acel imobil să funcţioneze primăria şi şcoala din comuna 
Humele, iar în caz de schimbare a destinaţiei imobilului actul devenea nul de drept. 
(cap. | şi V). 


6. Mărgăritescu Smaranda din comuna Budişteni, plasa Podgoria, judeţul Muşcel, 
donează, în anul 1894, primăriei comunei Budişteni, un teren din proprietatea sa 
Budişteanca, teren situat în centrul comunei, în fata hanului, în întindere de 6 stânjeni 
lăţime şi 20 stânjeni lungime, cu scopul construirii unui local de primărie, a unei 
gherete pentru străjeri şi a oborului comunal (cap.V) 


7. Malla Ion, proprietarul moşiei Berindeşti din comuna Corbeni, plaiul Loviştei, 
judeţul Argeş, „văzând că prin hotărâre ministerială s-a dispus construirea unei şcoli 
mixte în cătunul Berindeşti din fondurile comunei”, iar comuna nu avea terenul 
necesar, dăruieşte comunei Corbeni două terenuri, unul de 1785 m.p. pentru localul 
şcolii şi altul de 7226 m.p., pentru grădina şcolii (cap. D). 

8. Mihai R. Alexandrina, proprietara moşiei Pădureţi-Cieşti, plasa Cotmeana 
Găleşeşti, judeţul Argeş, dăruieşte, în anul 1898, Primăriei comunei Pădureţi-Cieşti, un 
pogon teren în acea comună, pentru construirea localului de şcoală (cap. D). 


9. Marinescu Ion, proprietar din comuna Domneşti, plasa Râurile, judeţul Muşcel, 
dăruieşte, în anul 1899, comunei Domnești, un teren în întindere de trei prăjini, pentru 
construirea localului de primărie (cap. V). 


10. Muşetescu Gheorghe, preot, ş.a, din comuna Măţău, judeţul Muşcel, au dăruit 13 
ari şi jumătate teren pentru şcoala şi grădina şcolară din Măţău, în anul 1899. Preotul 
Muşetescu a mai donat, împreună cu consătenii săi, B. Avram şi Gh. Durdun, 3 ari 
teren cimitirului bisericii Naşterea Maicii Domnului şi alţi 3 ari cimitirului bisericii 
Sfinții Apostoli din com Măţău (cap. 1 şi IV). 


11. Micescu I. Nae, proprietar din comuna Ciumeşti, judeţul Muşcel, a dăruit, în anul 
1904, comunei sale, o suprafaţă de teren de 1448 m.p., pentru construcţia şcolii din acea 
comună. Un alt act filantropic al lui Nae Micescu este cel din anul 1909, prin care 
dăruieşte Ministerului de Interne, Direcţiunea Generală a Serviciului Sanitar, un teren 
în întindere de 1144 m.p. pentru construirea unei infirmerii în comuna Ciumeşti (cap. | 
şi II). 


12. Măleanu Constantin, proprietar din Costeşti, judeţul Argeş, donează, în anul 1907, 
Serviciului Sanitar din cadrul Ministerului de Interne, o suprafaţă de teren de 2 ha şi 
2000 m.p. din moşia sa Costeşti, cu scopul construirii spitalului jubiliar „Regele Carol 
T” (în anul 1906, la împlinirea a 40 de ani de domnie a regelui Carol I, a existat o 
iniţiativă, pentru omagierea Suveranului, de a se construi câte un spital într-o localitate 
din fiecare judeţ al ţării, alta decât reşedinţa de judeţ, unde existau spitale) (cap. II). 


13. Marinescu loan, proprietar din comuna Dârmăneşti, judeţul Muşcel, donează, în 
anul 1908, Ministerului de Interne, Direcţiunea Generală a Serviciului Sanitar, un teren 
în suprafaţă de 1736 m.p. situat în acea comună, cu scopul de a se construi un dispensar 
şi o locuinţă pentru medic (cap.Il) 


14.. Marian I. Nicolae, învăţător din comuna Aninoasa, judeţul Muşcel, "declar că de a 
mea bună voie şi nesilit de nimeni şi din dragostea nemărginită şi interesul deosebit ce-l 
port pentru progresul social, donez comunei noastre Aninoasa, în scopul de a se 
construi şcoală, un teren în întindere de 60 ari [...]. Comuna Aninoasa va intra imediat 
în posesia şi proprietatea acestui teren şi va fi liberă a-şi construi pe el şcoala de care 
are nevoie, spre a servi astfel la dezvoltarea şi propăşirea culturii pentru tinerele 
generaţii care se vor perinda la şcoală în această comună ”.Actul s-a încheiat în anul 
1912, la Câmpulung. (cap.I). 


15. Moţoc D.C., agricultor din comuna Băbueşti, judeţul Argeş, donează, în anul 1913, 
comunei sale, 1400 m.p. teren pentru construcția localului de primărie (cap. V). 

16. Marin Nicolae, agricultor din comuna Cornățel, plasa Teleorman, judeţul Argeş, 
donează, în anul 1913, comunei Cornățel, un teren în suprafaţă de 77 m.p., situat în 
satul Vulpeşti, comuna Cornățel, pentru a se construi puțuri cu apă potabilă pentru toţi 
locuitorii acelei comune (cap. V). 


17. Mohanu Elisabeta şi Pătru, soți, ş.a., din comuna Boişoara, plasa Oltul de Sus, 
judeţul Argeş, donează, în anul 1913, comunei Boişoara, un teren în întindere de 800 
m.p. în satul Bumbegşti, comuna Boişoara, pentru a se construi un local de şcoală 
necesar copiilor din satele Bumbeşti, Gruiul Lupului şi Blănoiu (cap.I). 


18. Micescu D. Maria, proprietară şi văduvă din Câmpulung, judeţul Muşcel, donează, 
în anul 1916, Primăriei comunei Brătieni, judeţul Argeş, un teren în suprafaţă de 2500 
m.p. în comuna Brătieni, pentru a se construi pe el un local de şcoală şi grădină şcolară 
în satul Brătieni (cap.]). 


19. Mandrea N. Radu, proprietarul moşiei Bălceşti din judeţul Argeş, a avut mai multe 
donaţii de-a lungul vieţii sale. Primul act de donaţie datează din anul 1908, când a 
donat, Direcţiei Generale a Serviciului Sanitar din cadrul Ministerului de Interne, o 
porțiune de teren din moşia sa situată în comuna Bălceşti, satul Rotăceşti, în suprafaţă 
de 4597 mp., cu condiţia ca, în cursul anului 1909, să înceapă construirea unui 
dispensar cu locuinţă pentru medic. La începerea lucrărilor, se obliga să mai dăruiască 
şi cărămida arsă necesară celor două construcţii, iar la inaugurare se obliga să achite 
suma de 500 lei pentru mobilă. 

O altă donaţie a făcut-o la sfârşitul primului război mondial, când a 
împroprietărit două familii cu loturi de două hectare şi 50 arii: văduva loana Dumitru 
Ion Iordache, care intrase deja în posesia lotului încă din data de 15 noiembrie 1918, 
când îi fusese dăruit verbal, şi săteanul Tudor Niţă Stan. O altă donaţie a făcut-o către 
săteanca Dumitra C. Luţa care l-a slujit cu credinţă şi devotament, fiind de o cinste 
exemplară, mai ales în timpul războiului, sub ocupaţie, când, rămasă singură la conacul 
moşiei, „mi-a păstrat toată averea ferindu-mă de devastaţiuni şi jafuri.” Ca răsplată, 
Radu Mandrea i-a dăruit o ogradă cu pruni, în suprafaţă de un hectar, în lunca moşiei 
Bălceşti, încă din luna aprilie 1918, actul încheindu-se la 12 ianuarie 1919. 

O donaţie cu totul deosebită avea să facă Radu Mandrea în anul 1948, când a 
donat Statului Român întregul conac al Bălceştilor şi o parte din mobilierul aflat la acel 
conac, cu scopul ca „întregul conac cu toate anexele şi terenul înconjurător donat să 
servească drept cămin, urmând a fi un loc de reculegere, de studiu şi de însănătoşire a 
cărturarilor şi artiştilor de ambele sexe cari, prin activitatea lor culturală şi socială 
contribuiesc la propăşirea poporului nostru”. 

Aşezământul urma să poarte denumirea de „Căminul Nicolae Bălcescu” iar 
„pentru funcţionarea în bune condițiuni a acestui cămin se va întocmi un regulament, 
elaborat de un comitet desemnat de Dl. Ministru al Artelor, din care voi face parte şi eu 
donatorul, prin care se vor stabili normele de funcţionare, admitere şi şedere în cămin.” 
(cap. II. III şi V). 


20. Marinescu Stancu, preot din comuna Ciomăgeşti, judeţul Argeş, dăruieşte, în anul 
1919, bisericii parohiale cu hramul Cuvioasa Paraschiva din comuna Ciomăgeşti, satul 

Brătia, un teren în suprafaţă de 5011 m.p., pe care se construise deja Biserica Cuvioasa 
Paraschiva şi pe care se mai aflau nişte pomi fructiferi ce vor fi administraţi de epitropi, 
sub controlul Administraţiei Casei Bisericii (cap.IV). 


21. Mazilescu Nicolae din comuna Retevoeşti, satul Leiceşti, dăruieşte, în anul 1919, 
Şcolii primare din satul Leiceşti, zece ari teren, învecinat la răsărit cu şcoala (cap.I). 


22. Mihăilescu I. Grigore din comuna Priboieni, judeţul Muşcel, donează, în anul 
1921, Bisericii cu hramul Naşterea Maicii Domnului din acea comună, satul Priboienii 
de Jos, o porţiune de teren lângă şoseaua judeţeană Priboieni-Dobreşti, în suprafaţă de 
şase ari ( 600 m.p.), cu scopul construirii noului local de biserică. (cap. IV). 


23. Muşatescu Al. Elena din Câmpulung, împreună cu surorile sale, dăruieşte, în anul 
1922, preotului lon C. Badea, parohul bisericii comunei Dârmăneşti, pentru această 
biserică, următoarele imobile: 
„L) Petecul de pământ dintre cimitirul bisericii şi grădina de la Zinca în suprafaţă de 6 
arii, cu destinaţiunea de a se încorpora la acest cimitir, mai puţin atâta cât va fi de 
trebuinţă pentru aşezarea pe acest petec a monumentului Eroilor, ce este a se ridica în 
comună. 
II) O jumătate hectar pământ, pe care îl determinăm prin aceste puncte [...] 

Pământul acesta, fiind zăvoi şi arătură, stipulăm că, dacă preotul personal ar voi 
să-l schimbe cu alt pământ al său, va fi obligat a da bisericii în altă parte alt pământ de 
aceeaşi întindere şi calitate, consimţită de Epitropia Bisericii.” (cap.IV). 


24. Marinescu Androne ş.a. din comuna Oarja, judeţul Argeş, donează, în anul 1924, 
suprafaţa de 5000 m.p. teren în satul Cătanele, evaluat la suma de 3000 lei, pentru a se 
construi o şcoală în acel sat. (cap. ID). 


25. Mărcuşanu loan, preot şi învăţător la Şcoala Chilii din comuna Măţău, judeţul 
Muşcel, donează, în anul 1924, Comitetului şcolar din acea comună, un teren în 
întindere de 550 m.p., cu condiţia construirii unui local de şcoală în satul Chilii (cap. D). 


26. Moise I. N. Ana, zisă şi loana, văduvă, şi alţii din comuna Slănic, judeţul Muşcel, 
donează, în anul 1924, Ministerului Cultelor şi Artelor, suprafaţa totală de 2,5 ha teren 
situat în acea comună, punctul « Poiana Schitului », pentru reînființarea Schitului de 
monahi cu hramul Sfântul Anton şi Naşterea Maicii Domnului. Terenul donat de Ana 
Moise avea suprafaţa de 25 ari (2500 m.p.) (cap. IV). 


27. Matei Constantina şi alţii, din comuna Olanu, judeţul Argeş, donează, în anul 
1926, Comitetului şcolar din comuna Olanu, toate drepturile lor de moştenire asupra 
unui teren în suprafaţă de 1248 m.p., situat în vatra satului Stoicăneşti, comuna Olanu, 
precum şi clădirea de bârne ce este construită pe acest teren, după modelul tip al Casei 
Şcoalelor, clădire cu două săli de clasă şi cancelarie. 

Clădirea şi terenul de sub ea au fost dăruite datorită « dragostei ce o purtăm ca 
buni cetăţeni ai României întregite, pentru şcoală şi pentru lumina generaţiei de mâine, 
care va forma temelia ţării mărite ». (cap.D). 

28. Manea St. Marin şi alţii din comuna Hinţeşti, judeţul Argeş, donează, în anul 
1926, Comitetului şcolar din acea comună, satul Smeura, suprafaţa totală de un hectar 
(în realitate 11.512 m.p.) teren moştenesc, cu scopul construirii unei şcoli în acel sat. 
Marin Manea a donat un teren în suprafaţă de 992 m.p. (cap. D). 


29. Mielcescu Gheorghe ş.a. din comuna Topliţa, judeţul Argeş, donează, în anul 
1927, Epitropiei Bisericii parohiale Topliţa, un teren în suprafaţă de 25 ari (2500 m.p.) 
cu scopul construirii unei biserici în satul Topliţa. (cap. IV). 


30. Mielcescu Marin, idem (cap. IV). 


31. Manolescu D. Nicolae, administrator căpitan din comuna Jupâneşti, judeţul 
Muşcel, donează, în anul 1927, comunei Jupâneşti, suprafaţa de 750 m.p. teren situat în 
acea comună, cu condiţia ca primăria să planteze sălcii pe acest teren, până la data de 1 
aprilie 1928 (cap. V). 


32. Mateescu S. Maria şi Mateescu Sache, soţi din comuna Bughea de Sus, judeţul 
Muşcel, donează, în anul 1928, comunei Bughea de Sus, suprafaţa de 25 ari teren situat 
în acea comună şi îşi rezervau dreptul de a ridica piatra ce se afla pe acel teren şi de a 
construi o troiță în partea de nord a terenului donat, troiţa urmând a le purta numele. De 
asemenea, clădirea pe care comuna ar construi-o pe acel teren (sediu de bancă sau local 
de primărie), urma să fie e inscripționată cu numele donatorilor (cap. V). 


33. Mănescu Nicolae din comuna Stâlpeni, judeţul Muşcel, donează, în anul 1929, 
Primăriei comunei Stâlpeni, un teren în întindere de 4000 m.p., situat în acea comună, 
cu scopul ca pe acel teren să se construiască o clădire în care să funcţioneze Judecătoria 
Ocolului Stâlpeni dar şi alte instituţii administrative sau medicale (cap. V). 


34. Moisescu Ştefan, croitor din Piteşti, dăruieşte, în anul 1930, Casei Şcoalelor şi 
Culturii din Ministerul Instrucțiunii Publice şi Cultelor, 20 de acţiuni a 500 lei nominal, 
ale Băncii populare Albina din Piteşti, în total 10.000 lei, pentru ca din venitul acestor 
acţiuni să se premieze anual cei mai merituoşi patru elevi din Şcoala primară Ocheni, 
comuna Condrăcheşti, judeţul Tecuci, câte unul din fiecare clasă. (cap. ID). 


35. Marinescu Marin şi Maria, soţi din comuna Stoiceni, judeţul Argeş, donează, în 
anul 1930, Primăriei comunei Stoiceni, suprafaţa de 260 m.p. teren situat în centrul 
localităţii, lângă primărie, cu scopul de a se construi un grajd comunal pentru taurii de 
reproducție ai Camerei agricole a judeţului Argeş (cap. V). 


36. Mandu T.V. Mihalache, proprietar din satul Râncăciov, comuna Gorgan, judeţul 
Muşcel, donează Bisericii parohiale Gorganu de Sus, satul Râncăciov, suprafaţa de 12 
ari (1200 m.p.) teren cu pomi roditori şi cu o casă cu patru camere şi antreu, construită 
din zid şi acoperită cu tablă, pentru a servi de casă parohială noii parohii fostă 
Mănăstirea Râncăciov, unde va locui viitorul preot Gheorghe P. Muşat” (cap.IV). 

37. Moise Gh. Ion şi Elena, soţi din satul Furnicoşi, comuna Grădiştea, judeţul 
Muşcel, donează, în anul 1930, bisericii din satul Furnicoşi, suprafaţa de 10 ari teren 
cămin de casă, având pe el construită o casă cu etaj, cu două camere sus iar jos o 
cameră şi pivniţă. Valoarea donaţiei era de 50.000 lei iar scopul donaţiei a fost ca la 
acea biserică să fie numit preot Constantin C. Becuţ, student la Teologie, „ale cărui 
calități le cunoaştem şi le apreciem, şi această donaţie nu este pornită decât din 
recunoştinţa ce o păstrăm  D-sale pe care dorim să-l avem preot al satului nostru, după 
cum au cerut-o toţi locuitorii. Dacă această condiţie nu se va îndeplini, donația va fi 
reziliată de drept” (cap.IV). 


38. Mărgescu Ion, proprietar din comuna Vultureşti, judeţul Muşcel, dăruieşte, în anul 
1930, Comitetului şcolar din comuna Vultureşti, suprafaţa de 1120 m.p. teren situat în 
acea comună, urmând ca pe acel teren să se construiască un local de şcoală (cap. I). 


39. Moiceanu Gh. Mihail din satul Slănic, comua Râul Doamnei, judeţul Muşcel, 
donează, în anul 1931, Mănăstirii Schitului Slănic, suprafaţa de 25 ari teren izlaz 
(cap.IV). 


40. Moroacă Gh. Alexandrina, văduvă din satul Slănic, idem. 


41. Mateescu Constantin din comuna Vlădeşti, judeţul Muşcel, donează, în anul 1932, 
comunei Vlădeşti, terenul necesar spre a se construi Şoseaua comunală din punctul 
Valea Siliui-Prislop (cap. V). 


42. Mihăescu Petrache din satul Furdueşti, comuna Răteşti, judeţul Argeş, donează, în 
anul 1932, bisericii din satul Furdueşti, suprafaţa de 1 ha teren din moşia sa Furdueşti, 
cu condiţia de a i se permite construirea unui mormânt în curtea bisericii, în rând cu 
biserica, la o distanţă de 8 m. de ea, în partea din faţă, către Răsărit şi Sud, având şi o 
autorizaţie de construcție emisă de Ministerul Sănătăţii (cap. IV). 


43. Mihalache lon din Bucureşti, cunoscutul lider țărănist, a donat, în anul 1935, 
Ministerului Instrucțiunii, Cultelor şi Artelor, gospodăria sa din satul Cârcinov, comuna 
Topoloveni, judeţul Muşcel, compusă din: un teren în întindere de 5600 m.p. împreună 
cu casa care se găsea construită pe el şi cu toate dependinţele aflate acolo, cu scopul ca 
Ministerul Instrucțiunii, Cultelor şi Artelor „să creeze în comuna Topoloveni un centru 
de educaţie menajeră şi gospodărească pentru sătencele din Topoloveni şi comunele din 
regiune” (cap. 1). 


44. Mănescu Nicolae din comuna Stâlpeni, judeţul Muşcel, donează, în anul 1935, 
Prefecturii judeţului Muşcel, un teren în întindere de 1500 m.p., situat în comuna 
Stâlpeni, cu scopul construirii unui local pentru Judecătoria de Ocol Stâlpeni. Pentru a 
stimula grăbirea lucrărilor, N. Mănescu mai donează suma de 30.000 lei, din care 
15.000 lei chiar în ziua încheierii actului, iar restul de 15.000 lei urmau a fi depuşi la 
data începerii construcției localului acelei judecătorii. O altă donaţie a făcut N. 
Mănescu la 9 martie 1937, când dăruieşte comunei Stâlpeni suprafaţa de 403 m.p. teren 


250 


situat în acea comună , teren necesar dispensarului pe care deja îl construise pe acel loc 
(cap. Il şi V). 


45. Morlovea Ion Dragnea din comuna Slobozia de Sus, judeţul Argeş, donează, în 
anul 1936, Bisericii Olteni din Slobozia, suprafaţa de 17 ari teren pentru construirea 
lăcaşului bisericii din acea comună (cap. IV). 


46. Manu Constantin şi Dumitra, soţi din comuna Lângeşti, judeţul Argeş, donează, 
în anul 1936, suprafaţa de 416 m.p. teren situat lângă şcoala din acea comună, în scopul 
de a se construi pe acel teren localul primăriei. (cap. V). 


47. Mendel Leibovici din Piteşti, oferă Primăriei Piteşti, la 26 noiembrie 1940, suma 
de 100.000 lei „„...din care lei 50.000 să-i întrebuinţaţi pentru cantinele şcolare iar lei 
50.000 pentru lemnele sinistraţilor.” Banii au fost achitaţi în aceeaşi zi, din sumele pe 
care le avea consemnate la Administraţia financiară Argeş. (cap.V) 


48. Miu Gh. D. Gheorghe ş.a., din comuna Slătioarele, judeţul Argeş, donează, în 
anul 1943, şcolii din comuna Slătioarele, satul Băjeneşti, două petice de pământ, situate 
în acel sat, fiecare în suprafaţă de 180 m.p. (cap. D. 


49. Muiculescu Gheorghe, preot, ş.a. din comuna Brătieni, judeţul Argeş, „...în scopul 
de a îmbunătăţi şi sprijini îmbunătăţirea rasei vitelor şi pentru ca în comună să se poată 
construi un grajd comunal...”, donează, în anul 1944, Primăriei comunei Brătieni, 240 
m.p. teren din care preot Gh. Muiculescu 112 m.p., precum şi o limbă de teren lată de 
patru metri, pentru a lega terenul donat de apa râului Vâlsan, care va servi ca drum 
pentru adăpatul vitelor. (cap. V). 


50. Mirescu N. loan, proprietar din Piteşti, donează, în anul 1945, Comitetului 
judeţean Argeş al Ligii Operelor Sociale, reprezentată prin preşedintele ei, C. Chiriac, 
prefectul judeţului Argeş, imobilul situat în Piteşti, B-dul Elisabeta nr.49, compus din 
suprafaţa de 356,50 m.p. teren pe care era construită o casă cu patru camere şi 
dependinţe. Donaţia o face cu scopul şi cu condiţia ca donatara să construiască un 
cămin pentru copiii orfani şi sugaci găsiţi din oraşul Piteşti. (cap. V). 


51. Mladin Anton, <din comuna Goleştii Badii, judeţul Muşcel > dăruieşte 10 ari teren 
pe care s-a construit biserica din Goleştii Badii, după cum se arată într-un tabel cu 
proprietăţile instituţiilor din acea comună, întocmit în anul 1907, în care nu se 
menţionează anul donaţiei. (cap. IV). 


52. Mărcuşeanu I., proprietar din comuna Măţău, judeţul Muşcel, a dăruit doi ari teren 
bisericii Schimbarea la faţă din Măţău, teren pe care se afla construită biserica, după 
cum se arată într-un tabel cu proprietățile instituţiilor din acea comună, întocmit în anul 
1907, în care nu se menţionează anul donaţiei. (cap. IV). 


53. Mosoia Matei şi moştenitorii lon Mosoia din comuna Văleni Podgoria, judeţul 
Muşcel, au donat un teren în suprafaţă de 835 m.p bisericii filiale Ciocăneşti, pe care s- 

a construit noua biserică. Donaţia s-a făcut fără acte iar donatorii erau proprietarii 
acelui teren pe baza Legii rurale de la 1864, din timpul domnitorului Alexandru loan 
Cuza, după cum se arată într-un tabel cu proprietăţile instituţiilor din comuna Văleni 
Podgoria, judeţul Muşcel, întocmit în anul 1907, anul donației nefiind precizat. (cap. 
IV). 

N 
1. Nicolopol Ion, mare proprietar din Piteşti, a întocmit la data de 3 mai 1874 un 
testament olograf, având, la punctul 6, următorul conţinut cu un evident character 
filantropic : „Moşia Dobrogostea-Vărzari din districtul Argeş, cu morile, după încetarea 
din viaţă a soţiei mele Marița va rămâne proprietate a şcoalei şi spitalului din oraşul 
Piteşti pentru învăţământul băieţilor şi căutarea bolnavilor, sub îngrijirea şi administrarea 
întregului consiliu judeţean şi întregului consiliu comunal, arendându-se prin licitaţie, în 
prezenţa amândurora arătatelor două autorităţi, iar venitul să îl împartă pe din două. (cap. 


I) 


2. Nicolopol Marița, văduva lui lon Nicolopol, a dăruit o parte din averea sa Bisericii Sf. 
Ioan din Piteşti, printr-un testament din anul 1882 care, la punctul 11, arăta: „Casele mele 
cele mici din strada Sf. loan acest oraş Piteşti cu tot locul lor le las Bisericii Sf. Ion, cu 
drept însă pentru Teodor Teodorescu, feciorul din casa mea, a locui într-una din aceste 

case cât va trăi.” (cap. IV) 


3. Negoescu Gheorghe, preot, ş.a. din comuna Măţău, judeţul Muşcel, au dăruit 13 ari şi 
jumătate teren pentru şcoala şi grădina şcolară din Măţău, în anul 1899, după cum se 
arată într-un tabel cu proprietăţile instituţiilor din acea comună, întocmit în anul 1907 din 
ordinul Prefecturii judeţului Muşcel. Terenul a fost folosit pentru construcția şcolii şi 
pentru grădina şcolară. (cap. I). 


4. Năstase Gh. loan Năstase, proprietar din comuna Rucăr, judeţul Muşcel, donează, în 
anul 1908, un sfert de hectar teren în cătunul Dâmbovicioara din acea comună, cu scopul 
de a se construi pe acel teren o biserică. (cap.IV). 


5. Năstase Ion ş.a. din comuna Livezeni (Stâlpeni), judeţul Muşcel, donează, în anul 
1908, Direcţiunii Generale a Serviciului Sanitar din cadrul Ministerului de Interne, un 
teren în suprafaţă de şaptesprezece ari, situat în acea comună, pentru construirea unui 
dispensar sau spital, a locuinţei medicului şi a dependinţelor necesare. (cap. II). 


6. Nae Oprea ş.a., idem.(cap. II) 


7. Nanu Stan Şerban ş.a. din comuna Țuţuleşti, judeţul Argeş, dăruiesc, în anul 1908, 
comunei Țuţuleşti, un teren în suprafaţă de 5 prăjini sau 1040 m.p., cu scopul construirii 
unei şcoli pentru copiii acelei comune. (cap. I). 


8. Neagoe I. Gheorghe şi Neagoe I. Ilie, fraţi, ambii din comuna Jugur, judeţul Muşcel, 
dăruiesc, în anul 1909, Ministerului de Interne, Direcţiunea Generală a Serviciului 
Sanitar, un corp de pământ în suprafață de 900 m.p. pe care deja începuse construirea 
infirmeriei comunale. (cap.Il). 


9. Nicandru Manu, arhimandrit, superiorul mănăstirii Stănişoara, domiciliat în comuna 
Jiblea, plasa Oltul de Sus, judeţul Argeş, dăruieşte, în anul 1913, Administraţiei Casei 
Bisericii din cadrul Ministerului Cultelor şi Instrucțiunii Publice, mai multe imobile, în 
întindere totală de 13 hectare şi 1196 m.p. sau 26 pogoane şi 299 stânjeni pătraţi, situate 

în comuna Jiblea, cătunul Păuşeşti din plasa Oltul de Sus, fiind evaluate la suma de 
12.000 lei. La 26 iunie 1913, arhimandritul Nicandru Manu întocmeşte, la Piteşti, un alt 
act de donaţie prin care adaugă încă o proprietate, şi anume o bucată de teren în întindere 
de un hectar şi jumătate sau trei pogoane, loc de cultură cu puţini pomi roditori, situată tot 
în comuna Jiblea, cătunul Păuşa. (cap. IV) 


10. Negoescu Călina şi Ion, soţi, ş.a. din comuna Boişoara, plasa Oltul de Sus, judeţul 
Argeş, donează, în anul 1913, comunei Boişoara, un teren în întindere de 800 m.p. în 
satul Bumbegşti, comuna Boişoara, pentru a se construi un local de şcoală necesar copiilor 
din satele Bumbeşti, Gruiul Lupului şi Blănoiu. (cap. D). 


11. Necula Gheorghe, agricultor din comuna Moşoaia, satul Ciocănei, judeţul Argeş, 
donează, în anul 1920, Primăriei comunei Moşoaia, suprafaţa de 400 m.p. teren, situat în 
satul Ciocănei, cu scopul construirii unei şcoli pentru copiii din acel sat. (cap. ID). 


12. Neacşu Gh. I. Maria, văduvă din comuna Vâlcelele, donează, în anul 1923, Bisericii 
filiale Sf. Nicolae, pendinte de parohia Crâmpoţari, 2500 m.p. teren în lunca comunei 
Vâlcelele. (cap. IV). 


13. Nedelcu D. Nicolae şi alţii din comuna Slănic, judeţul Muşcel, donează, în anul 
1924, Ministerului Cultelor, pentru reînfiinţarea Schitului de monahi cu hramul Naşterea 
Maicii Domnului şi Sfântul Anton din comuna Slănic, o suprafaţă totală de 2,5 ha teren 
situat în acea comună, punctul « Poiana Schitului », suprafaţa donată Nedelcu Nicolae 
fiind de 25 ari (2500 m.p.). (cap. IV). 


14. Nicula Gheorghe, agricultor din comuna Stoiceni, judeţul Argeş, donează, în anul 
1923, Comitetului şcolar din acea comună, suprafaţa de 416 m.p. teren situat în satul 
Şerbăneasca, comuna Stoiceni, pentru construirea unui local de şcoală în acel sat. (cap. I). 


15. Neagoe Hristea ş.a. din comuna Topliţa, judeţul Argeş, donează, în anul 1927, 
Epitropiei Bisericii parohiale Topliţa, un teren în suprafaţă de 25 ari (2500 m.p.), cu 
scopul construirii unei biserici în satul Topliţa. Epitropii bisericii puteau schimba, la 
nevoie, acest teren cu altul care ar fi oferit condiţii mai bune. (cap. IV). 


16. Negurescu Gheorghe, preot din comuna Suslăneşti, judeţul Muşcel, donează, în anul 
1923, Primăriei comunei Suslăneşti, suprafaţa de 4 ari teren situat în acea comună, pentru 
ca primăria să-şi construiască un nou local.(cap. V). 


17. Necula A. Niculae din comuna I. Gh. Duca (Valea-Mare Podgoria), judeţul Muşcel, 
donează, în anul 1934, Parohiei Valea Mare Podgoria, pentru filiala sa Enculeşti, un teren 
în întindere de 810 m.p., având faţada de 30 m şi adâncimea de 37 m., teren situat în 
comuna I.Gh.Duca, satul Enculeşti (cap. IV). 


18. Negulici Gh.Anton, avocat din Câmpulung, judeţul Muşcel, donează, în anul 1935, 
Eforiei « Doamna Basarab » din comuna Domneşti, judeţul Muşcel, un teren în suprafaţă 

de 4 ari situat în comuna Domneşti, pe care urma să se construiască clădirea eforiei şi băi 
populare, astfel încât să se atingă scopurile prevăzute în statutele eforiei (cap. V). 


19. Necula C. I. Gherghina din comuna Şerboeni, judeţul Argeş, donează, în anul 1937, 
Primăriei comunei Şerboeni, suprafaţa de 16 m.p. teren pentru a se construi un puț în 
folosul locuitorilor comunei şi al călătorilor (cap. V). 


20. Nanu Muşcel Matilda din Bucureşti, văduva prof. dr. lon Nanu Muşcel, pentru 
îndeplinirea dorinţei pe care acesta şi-o exprimase în ultimele clipe ale vieţii sale, 
dăruieşte, în anul 1939, Primăriei oraşului Câmpulung, din averea moştenită de la soţul 
său, suma de 300.000 lei, cu condiţia ca fondul să nu fie înstrăinat şi să poarte numele 
« fondul Prof. Dr. Ion Nanu Muşcel », iar venitul acestei sume să servească pentru 
întreţinerea mormintelor decedaţilor Gheorghe Nanu şi lon Enache Cristodor, ca şi pentru 
ajutorarea săracilor din Câmpulung în fiecare an, în ajunul Crăciunului (cap. V). 


21. Niculescu D. Florica din Bucureşti ş.a., donează, în anul 1939, Primăriei oraşului 
Piteşti, terenul necesar deschiderii străzii proiectate între str. Negru Vodă şi linia ferată 
C.F.R. Piteşti — Curtea de Argeş, conform planului întocmit de Serviciul tehnic al 
primăriei, lucrare care a fost prevăzută şi în Planul de lucrări cincinal la nr.6, aprobat de 
Rezidenţa Regală a Ținutului Braşov (cap. V). 


22. Nae C. Ecaterina din Câmpulung, judeţul Muscel, donează, în anul 1940, Bisericii 
Sf. Nicolae Popa Savu din Câmpulung, zece dramuri din cele pe care le avea în posesie în 
Obştea moşnenilor câmpulungeni. Donaţia era condiţionată de înscrierea ei în 
patrimoniul acelei biserici sub numele de „Donaţia Ecaterina şi Costică Nae” iar scopul 
donatoarei a fost de „a fi pomeniţi în calitate de donatori la toate slujbele bisericeşti, atât 
eu şi familia mea cât şi soțul meu şi familia sa”. (cap. IV). 


23. Nedelcu Dumitru şi alți 1l moşneni din satul Slănic, comuna Domneşti, judeţul 
Muşcel, dăruiesc schitului cu hramul „Naşterea Maicii Domnului” şi „Sfântul Anton”, 
care urma a fi reînfiinţat în acel sat, suprafaţa totală de 8 pogoane şi jumătate (aprox. 
42500 m.p.), teren aflat în Înţărcătoarea de sud, punctul numit „Poiana Schitului”. Actul 
de donaţie s-a încheiat în anul 1919, la 5/22 octombrie, sub semnătura proprie a celor 12 
donatori, a fost înmânat arhimandritului Nifon Ianculescu care l-a prezentat Tribunalului 
Muşcel spre transcriere abia la data de 19 decembrie 1941. Donaţia lui Nedelu. Dumitru a 
fost de o jumătate de pogon (2500 m.p.) (cap. IV). 


24. Nechifor N. Angela, majoră, necăsătorită, cu consimţământul mamei sale, Maria N. 
Nechifor, ambele din comuna Lereşti, judeţul Muşcel, donează, în anul 1942, bisericii 
„Inălțarea Domnului” din comuna Lereşti, patru ari teren, aflat în vecinătatea bisericii. 
(cap. IV). 


25. Negulici G. Anton, avocat din Câmpulung Muşcel şi alţii, donează, în anul 1947, 
Sindicatului Unic al Funcţionarilor Publici din Câmpulung şi judeţul Muşcel, „un teren 
izlaz şi prund în suprafaţă de 2660 m.p., situat la punctul numit” Voina”, pendinte de 
comuna Lereşti, ce face parte din Poalele Muntelui „Văcarea”, [...] în scopul exclusiv ca 

Sindicatul de mai sus să construiască cu a sa cheltuială una cabană pentru recreierea 
funcţionarilor publici, în condiţiunile cum vor crede de cuviinţă şi conform planului ce se 
va întocmi de Sindicat”. (cap. V). 


26. Negulici Gh. Gheorghe, avocat din Câmpulung Muşcel ş.a., idem. (cap. V) 


27. Nicolescu I. Elena din comuna Valea Mare Pravăţ, judeţul Muşcel, donează, în anul 
1950, comunei Valea Mare Pravăţ, suprafaţa de 600 m.p. teren, situat în acea comună, cu 
scopul de a se construi pe acel teren o baie comunală, pentru locuitorii comunei. (cap. V). 


28. Nicodim Monahul <din Beleţi Negreşti, judeţul Muşcel>, a dăruit 15 ari teren pe 
care se aflau biserica din Beleţi, curtea şi cimitirul ei, terenul fiind „cedat din vechime de 
un monah anume Nicodim fără acte” aşa cum se arată într-un document emis de primăria 
comunei Beleţi Negreşti în anul 1907 (cap. IV). 


29. Neculae Petre ş. a. din comuna Lăicăi judeţul Muşcel, au dăruit 53 ari teren şcolii 
satului Buneasa din comuna Lăicăi, conform unui tabel cu proprietățile instituţiilor din 
acea comună, întocmit în anul 1907 de către primăria comunei Lăicăi. Pe acel teren era 
construită şcoala nouă din acel sat, iar restul terenului era folosit pentru cultură de către 
învăţător şi copii. Anul donaţiei nu a fost precizat (cap. ID). 

O 
1. Oprea Grigore <din Bădeşti>, judeţul Muşcel, a donat, în anul 1885, patru ari teren 
pentru cimitirul bisericii din Bădeşti, aşa cum reiese dintr-un tabel cu proprietățile 
comunei, întocmit de primăria comunei Bădeşti în anul 1907. (cap. IV) 


2. Obogeanu C. Vasile ş.a. din comuna Pleşoiu, judeţul Argeş, donează, în anul 1910, 
judeţului Argeş, o suprafaţă de 900 mp. teren în comuna Pleşoiu, cu condiţia ca 
autorităţile judeţene să construiască pe acel teren localul Judecătoriei ocolului rural 
Pleşoiu, local ce ar putea servi, la necesitate, şi pentru alt serviciu public (cap. V). 


3. Olteanu Gheorghe, inginer din comuna Schitu-Goleşti, judeţul Muşcel, a donat sume 
de bani de peste 15.000 lei, după cum reiese dintr-un tabel întocmit de Prefectura 
judeţului Muşcel în anul 1922, tabel care conţinea numele mai multor donatori muşceleni, 
pe care Ministerul Instrucțiunii Publice urma să-i evidenţieze prin medalii şi decoraţii. În 
tabel nu se menţionează cărei şcoli i-au fost dăruiţi banii. (cap. D). 


4. Oteteleşeanu Elena din comuna Merişani, judeţul Argeş, donează, în anul 1927, 
Primăriei comunei Merişani, suprafaţa de 2000 m.p. teren, cu construcţiile şi plantațiile 
de pe el, pentru a fi folosit ca local de primărie (cap. V). 


5. Obştea Moşnenilor Dragosloveni din comuna Dragoslavele, judeţul Muşcel, donează, 
în anul 1927, Patriarhului Miron Cristea, o suprafaţă de trei hectare teren în acea comună, 
pentru construirea unei case de odihnă (cap IV). 


6. Olteanu I. V. Maria, cu autorizaţia soţului său Olteanu V. Ioan, ambii din comuna 
Bârzeşti, satul Voroveni, judeţul Muşcel, donează, în anul 1927, Bisericii cu hramul 
Adormirea Maicii Domnului din satul Voroveni, un teren arabil în întindere de 80 m.p., 
cu scopul construirii unei case parohiale a acelei biserici. (cap. IV). 


7. Ozacu C. Ion şi alții din comuna Văcarea, judeţul Muşcel, donează, în anul 1933, 
comunei Văcarea, suprafaţa de 340 m.p. teren situat în acea comună, cu scopul construirii 
unui local de primărie şi a oborului comunal. (cap. V). 


8. Olaru I. Marin din comuna Recea, judeţul Argeş, donează, în anul 1933, Primăriei 
comunei Recea, 700 m.p. teren situat în satul Orodel din acea comună, pentru ca primăria 
să construiască acolo un local de şcoală primară (cap. D. 


9. Olteanu Grigore, preot, şi Elisabeta, soți din comuna Piscani-Negreni, judeţul 
Muşcel, donează, în anul 1934, Comitetului şcolar Piscani-Negreni, suprafaţa de 950 mp. 


teren situat în acea comună, cu scopul construirii unei şcoli primare în Negreni. (cap. I) 


10. Obştea Evreilor din Piteşti a donat Primăriei Piteşti, în anul 1940, suma de 100.000 
lei pentru ajutorarea victimelor cutremurului din acel an (cap. V.) 


11. Ochi I. lon din comuna Rucăr, judeţul Muşcel, donează, în anul 1941, Parohiei 
ortodoxe Podul Dâmboviţei, un teren în suprafaţă de 500 m.p., situat în satul Podul 

Dâmboviţei, pentru ca pe acel teren să se construiască o biserică ortodoxă pentru 
locuitorii acelui sat (cap. IV). 


12. Olteanu R. Ioana, necăsătorită, din comuna Corbeni-Căpătâneni, judeţul Argeş, lasă, 
printr-un testament din anul 1944, parohiei Căpăţâneni, pentru întreţinerea bisericii 
parohiale, un teren în suprafaţă de un pogon şi jumătate, urmând ca biserica beneficiară 
să se îngrijească de cele creştineşti, după moartea donatoarei. (cap. IV). 


13. Ovejdanie Gh. Elisabeta, gospodină din comuna Albeşti, judeţul Muşcel, donează 


Societăţii Trezirea din comuna Albeşti suprafaţa de 208 m.p. teren fânețe, situat în raza 
acelei comune, scopul donaţiei fiind construirea unui cimitir pe acel teren. (cap. V). 

P 
1. Piper Constantin <din comuna Berevoeşti Pământeni, judeţul Muşcel>, dăruieşte 8 
ari teren livadă bisericii parohiale Berevoeşti Pământeni, „cu act din 1826, august 8”, 
după cum se menţionează într-un document întocmit în anul 1907 de primăria comunei 
Berevoeşti Pământeni.(cap. IV). 


2. Piper Tănase, idem. (cap. IV) 


3. Purcăreanu T. Ion, proprietar domiciliat în Piteşti, având proprietăţi şi în comuna 
Vulpeşti, plasa Cotmeana, judeţul Argeş, dăruieşte comunei Vulpeşti următoarele 
imobile: un local de şcoală cu 4 camere, construit de el în anul 1885 şi dotat cu bănci şi 
tablă de scris, cumpărate tot de el; terenul pe care era construită şcoala, teren cu lungimea 
de 30 m. şi lăţimea de 10 m.; locul aflat vizavi de şcoală pe care l-a cumpărat de la 
locuitorul Stoica lon Câmpeanu cu actul autentificat de Tribunalul Argeş la nr.81/1886 
(nu se precizează suprafaţa terenului), îl dăruieşte comunei pentru a-şi construi local de 
primărie. Întreaga donaţie a fost evaluată la suma de 6000 Lei. (cap. 1 şi V). 


4. Popescu Radu, proprietar din comuna Mozăceni, plasa Cotmeana Găleşeşti, judeţul 
Argeş, a dăruit statului un teren în lungime de 113 m. şi lăţime de 44,40 m. astfel încât, 
împreună cu terenul dăruit de fraţii Ion şi Dumitru Mozăcescu în aceeaşi zi (13 iulie 
1890), se formase un teren comun pe care se construise deja spitalul din comuna 
Mozăceni. (cap. Il). 


5. Popescu Constantin, proprietar din Câmpulung, a încheiat, în anul 1893, un testament 
prin care lăsa Primăriei oraşului Câmpulung, la încetarea sa din viaţă, moşia sa Furnicoşi 
din comuna Mihăeşti, plasa Râurile, judeţul Muşcel, şi livada de la Hodor, numită Giocu, 
din comuna Măţău, plaiul Dâmboviţa, judeţul Muşcel, cu scopul ca „din venitul ce va 
rezulta să se întreţină biserica Sf. Nicolae de Sus din mahalaua Bradu cu cele necesare, ca 
serviciul să nu sufere, să se facă reparaţiunile necesare la biserică, împrejmuirile sale şi la 
îmbunătățirile de pe aceste proprietăţi [...]. Prisosul din venit ce va rămâne după facerea 
acestor cheltuieli pe fiecare an, comuna va fi datoare a-l vărsa la caseria judeţului în 
folosul Spitalului pentru căutarea bolnavilor, sub denumirea „Fondul Constantin 
Popescu”. Testatorul a murit în anul 1893 şi începând cu anul următor, testamentul a 
început să producă efecte, veniturile încasate din administrarea bunurilor fiind de 2335 lei 
în primul an. (cap. Il şi IV). 


6. Popescu N. Ion, plugar din comuna Boişoara, plaiul Loviştea, judeţul Argeş, donează, 
în anul 1896, primăriei din acea comună, un teren pe care îl cumpărase în acelaşi an, cu 
scopul ca primăria să construiască un local comun pentru primăria şi şcoala din 
Boişoara. Terenul donat avea dimensiunile de 35 m. lăţime şi 50 m. lungime fiind situat 
la şoseaua judeţeană (cap. | şi V). 


7. Popescu Dimitrie, agricultor din comuna Vultureşti, plasa Râurile-Argeşel, judeţul 
Muşcel, donează, în anul 1900, un teren situat în centrul comunei, având lungimea de 12 
m. şi lăţimea de 6 m., pe care se construise deja, cu consimţământul donatorului, localul 
Primăriei Vultureşti. (cap. V). 

8. Predescu Gheorghe, Predescu Elena si Mateescu Maria, născută Predescu, toţi din 
comuna Beleţi Negreşti, moştenitori ai lui Niţă Predescu din aceeaşi comună, donează, în 
anul 1904, comunei Beleţi Negreşti, un teren în întindere de 4 prăjini mari, situat în 
centrul comunei, cu scopul construirii noului local de şcoală din satul Beleţi. (cap. D). 


9. Popa N. Nicolae din comuna Titeşti, judeţul Argeş, donează, în anul 1904, Primăriei 
comunei Titeşti, un teren având lăţimea de 12,5 m. şi lungimea de 64 m. pentru a fi 
folosit ca cimitir al acelei comune. (cap. V). 


10. Popescu Toma din comuna Goleşti, judeţul Argeş, donează, în anul 1904, Primăriei 
comunei Goleşti, 900 m.p. teren, fără precizarea scopului donaţiei. (cap. V). 


11. Popescu Călin ş.a. din comuna Căcărezeni, judeţul Argeş, donează, în anul 1906, 
acelei comune, o suprafaţă de 13 prăjini şi jumătate teren pentru construcţia unei şcoli. 
(cap. D). 


12. Popescu Dincă ş. a., din comuna Pucheni, judeţul Muşcel, donează Ministerului de 
Interne, Direcţiunea Generală a Serviciului Sanitar, în anul 1908, un teren pământ 
moştenesc, “având lungimea despre răsărit 48 metri liniari şi vecinat cu mine donator 
Dincă Popescu, la Apus cu şoseaua vecinală Pucheni Micloşani având lungimea patruzeci 
şi opt metri liniari, la M Zi cu Busuioc Băcanu având curmeziş 26 metri liniari şi la M. 
Noapte cu mine donatorul Dincă Popescu, având curmeziş zece metri şi şase zeci 
centimetri liniari...”. Donaţia s-a făcut pentru a se construi o infirmerie (cap. Il). 


13. Pătru Dumitrache ş.a., din comuna Livezeni (Stâlpeni), judeţul Muşcel, donează, în 
anul 1908, Direcţiunii Generale a Serviciului Sanitar din cadrul Ministerului de Interne, 
un teren în suprafaţă de şaptesprezece ari, situat în acea comună, pentru construirea unui 
dispensar sau spital, a locuinţei medicului şi a dependinţelor necesare. (cap. II). 


14. Popescu Gh. Ion ş.a., idem. (cap. II) 
15. Pătru Gh. lon Florea ş.a., idem. (cap. Il) 


16. Prislopeanu I. Ion, proprietar din comuna Goleşti Râuri, judeţul Muşcel, donează, în 
anul 1908, comunei Goleşti-Râuri, o jumătate de hectar teren, loc de cultură, destinat 
pentru grădina şcolară, situat în cătunul Grigoreni, cu dorinţa ca în acea comună să se 
construiască o şcoală nouă. (cap. I). 


17. Pavelescu Alexandru, proprietar din comuna Şerbăneşti, plasa Teleormanul de Sus, 
judeţul Argeş, donează, în anul 1908, comunei Şerbăneşti, un teren în suprafaţă de 1377 
m.p., situat în centrul comunei, pentru a se construi pe acel teren un local de şcoală cu 
două săli de clasă. (cap. ID). 


18. Perticari Davila Elena din comuna Izvoru, judeţul Argeş, remarcabilă personalitate 
argeşeană, este autoarea a numeroase opere filantropice. Prima sa acţiune filantropică 

este un act de donaţie care datează din anul 1910, când dăruieşte Administraţiei Casei 
Bisericilor "părțile ce mi se cuvin din casele mari şi parcul din vatra satului Goleşti, 
judeţul Muşcel, în suprafaţă de 4 ha şi 1000 m.p., cu toate clădirile şi dependinţele ce se 
găsesc în parc, astfel cum sunt prevăzute în actul de expertiză aflat în dosarul 
Tribunalului Ilfov, Secţia a IV-a, nr. 5521/1902. Intenţia donatoarei era aceea de a salva 
de la distrugere un obiectiv istoric de mare importanţă, conacul Goleştilor. 

În anul 1920, Elena general Perticari Davila, rămasă văduvă din anul 1919, 
donează suma de 20.000 lei Centralei Caselor Naţionale pentru Învăţături şi Îndemnuri 
Bune, cu scopul ca această societate filantropică să cumpere, de la Casa Rurală, un lot din 
moşia Izvoru de Sus, judeţul Argeş, (lotul nr.3), format din conacul moşiei cu 
împrejurimile şi atenansele sale, şi o suprafaţă de teren de două hectare, întregul lot fiind 
evaluat la suma de 65.000 lei. Elena general Perticari Davila a făcut această donaţie cu 
scopul ca Centrala Caselor Naţionale să facă, la Izvoru de Sus, din imobilul cumpărat, o 
operă folositoare sătenilor, conform scopului pentru care acea societate s-a înfiinţat. 

Pentru a cinsti memoria tatălui său, cunoscutul medic militar Carol Davila, Elena 
Perticari Davila a susţinut, periodic, cu diferite sume de bani, mai mulți studenţi săraci 
dar merituoşi ai facultăţii de medicină din Bucureşti. Tot pe plan medical, s-a îngrijit de 
apariţia, la Izvoru, a unui dispensar de sugari, ce i-a purtat numele, şi a contribuit 
substanţial la înzestrarea noului spital din Izvoru, cu teren şi bani, spitalul purtând numele 
tatălui său, Carol Davila. 

În anul 1942, Elena general Perticari Davila şi-a desăvârşit opera filantropică de 
la conacul Goleştilor, cu un nou act de donaţie, dăruind Statului Român un teren de 
cultură în suprafaţă de circa 16 ha şi 8000 m.p., situat în comuna Goleşti, judeţul Muşcel, 
cu scopul ca Institutul Naţional al Cooperaţiei să desăvârşească reconstituirea caselor 
Goleştilor şi să menţină clădirii principale destinaţia de muzeu. Pentru buna funcţionare a 
muzeului, a dăruit Institutului Naţional al Cooperaţiei tablourile lui Alexandru Golescu şi 
Nicolae Bălcescu, precum şi alte obiecte şi tablouri, documente, cărţi etc. 

Alte opere filantropice ale Elenei Perticari Davila au constat în reclădirea şi 
înzestrarea şcolii, a căminului cultural, a bisericii şi a monumentului eroilor de la Izvoru, 
în donarea către Teatrul Naţional din Bucureşti a unor fotografii, desene şi manuscrise ale 
dramaturgului Alexandru Davila, fratele său, în numeroase donaţii băneşti către 
Societatea Naţională de Cruce Roşie care urmărea folosirea fondurilor băneşti tot în 
scopuri umanitare. (cap. III). 


19. Pandele I. Ion, proprietar din Curtea de Argeş, donează, în anul 1911, Primăriei 
Curtea de Argeş, un teren situat în acel oraş şi învecinat la Răsărit cu trotuarul străzii 
Negru Vodă pe o lungime de 7,5 m., la Apus cu terenul primăriei pe care se afla piaţa de 
zarzavat, în lungime de 8 m., la Nord cu restul proprietăţii donatorului, pe o lungime de 
18 m. şi la Sud cu proprietatea primăriei pe care se afla piaţa de zarzavat, pe o lungime de 
18 m. Donaţia a făcut-o pentru extinderea pieţii publice a oraşului. (cap. V). 


20. Popescu Nicolae, preot, ş.a., din comuna Dobreşti, judeţul Muşcel, donează acelei 


comune suprafaţa de 1672 m.p., cu condiţia construirii pe acel teren a unui local de şcoală 
în folosul copiilor din comuna Dobreşti. (cap. 1). 

21. Predescu M. Gheorghe din comuna Cepari, dăruieşte, în anul 1913, judeţului Argeş, 
un teren în suprafaţă de 2000 m.p. situat în comuna Cepari, pentru construirea localului 
Administraţiei plăşii Topolog şi a secției de jandarmi rurali din acea comună. (cap. V). 


22. Piloiu Maria şi Radu, soţi, ş.a. din comuna Boişoara, plasa Oltul de Sus, judeţul 
Argeş, donează, în anul 1913, comunei Boişoara, un teren în întindere de 800 m.p. în 
satul Bumbeşti, pentru a se construi un local de şcoală necesar copiilor din satele 
Bumbeşti, Gruiul Lupului şi Blănoiu. (cap. I). 


23. Piloiu Nuţa, idem. (cap.I) 
24. Pica Stan, idem, (cap. I) 


25. Petrescu Cecilia din Bucureşti, prin testamentul încheiat la 15 februarie 1913, la 
Tribunalul judeţului Ilfov, lăsa Eforiei Spitalelor Civile din Bucureşti, vila din 
Câmpulung care i-a aparţinut cunoscutului om politic hberal Eugen Stătescu, precum şi 
suma de 100.000 lei, cu condiţia ca Eforia Spitalelor Civile să înfiinţeze în acea vilă un 
azil de infirmi, care să poarte numele de „Azilul Stătescu-Petrescu”. (cap. II). 


26. Predescu Ştefan ş.a., din comuna Stoileşti, plasa Dănicei, judeţul Argeş, donează, în 
anul 1914, comunei Stoileşti, o bucată de pământ pe care o cumpăraseră în acest scop, în 
suprafaţă de 1200 m.p., situat în satul Stăneşti, comuna Stoileşti, pentru ca primăria să 
construiască un local de şcoală. (cap. D). 


27. Popescu N. Eugenia din comuna Băjeşti, satul Bălileşti, cu consimţământul soţului 
său, dăruieşte, în anul 1914, Bisericii parohiale cu hramul « Adormirea Maicii 
Domnului » din satul Bălileşti, un petic de teren numit « La malul Bisericii », în suprafaţă 
de aprox. patru prăjini, teren evaluat la suma de 150 lei, cu scopul ca, « din produsul lui 
să se întreţină Sfânta Biserică cu cele necesare ». (cap. IV). 


28. Pârâianu P. Evdochia, văduvă, proprietară din comuna Dârmăneşti, satul Negreni, 
judeţul Muşcel, donează, în anul 1915, Primăriei comunei Pietroşani, 10 ari teren din 
moşia sa, cu scopul ca primăria să construiască, pe acel teren, un local de şcoală pentru 
copiii din satul Vărzăroaia. (cap. I). 


29. Popescu Dumitru, agricultor din comuna Stoileşti, judeţul Argeş, donează, în anul 
1921, Comitetului şcolar din acea comună, un teren în suprafaţă de 700 m.p., situat în 
satul Geamăna, în scopul construirii unei şcoli de care să beneficieze copiii din satele 
Geamăna şi Băloiu. (cap. D). 


30. Paul N. Nicolae, proprietar din Câmpulung, „a donat teren în valoare mai mare de 
15.000 lei” după cum reiese dintr-un tabel întocmit de Prefectura judeţului Muşcel în anul 
1922, tabel care conţinea numele mai multor donatori muşceleni, pe care Ministerul 
Instrucțiunii Publice urma să-i evidenţieze prin medalii şi decoraţii. În tabelul întocmit de 
prefectură nu se menţionează unde era terenul şi nici cărei şcoli i-a fost dăruit. (cap. [). 

31. Petrescu Mihail din comuna Boişoara, judeţul Argeş, donează, în anul 1922, 
Primăriei comunei Boişoara, un teren în întindere de 800 m.p., în centrul acelei comune, 
cu condiţia ca primăria să construiască pe acel loc un local de şcoală (cap. ID). 


32. Predescu C. Dumitru din comuna Stoiceni, judeţul Argeş, donează, în anul 1923, 
Bisericii parohiale cu hramul Sf. Dumitru din comuna Stoiceni, o bucată de teren fâneaţă, 
în acea comună, satul Şerbăneasa, în întindere de un pogon (5000 m.p.) (cap. IV). 


33. Popescu Dumitra I. Tache, idem. (cap. IV) 


34. Popescu Costică, agricultor din comuna Bârsoiu, plasa Dănicei, judeţul Argeş, 
« pentru a proba dragostea ce am avut totdeauna pentru lumina vlăstarelor tinere ale 
consătenilor mei şi pentru ca satul nostru Delureni din această comună să nu rămână mai 
Jos faţă de alte comune », dăruieşte, în anul 1923, Comitetului şcolar al comunei Bârsoiu, 
750 m.p. teren aflat în satul Delureni, pentru a se construi o şcoală în acel sat. (cap. 1). 


35. Preoţescu Iconom şi Filofteia, soţi din Piteşti, donează, în anul 1924, Comitetului 
şcolar al comunei Richiţelele de Jos, judeţul Argeş, 1156 mp. teren situat în satul 
Chelbeşti, pentru a se construi un local de şcoală. (cap. ID). 


36. Popescu Gr. Cosma din comuna Brătieni, judeţul Argeş, donează, în anul 1924, 
parohiei Bisericii Brătieni din acea comună, un teren în întindere de 25 ari (2500 m.p.), 
situat în punctul « Brăduleţ» din comuna Brătieni, pentru ca venitul obţinut din 
exploatarea lui să fie folosit de preotul paroh pentru întreţinerea bisericii. (cap. IV). 


37. Pulpea St. Ion şi alţii, din comuna Slănic, judeţul Muşcel, donează, în anul 1924, 
Ministerului Cultelor şi Artelor, suprafaţa totală de 2,5 ha teren situat în acea comună, 
punctul « Poiana Schitului », pentru reînfiinţarea Schitului de monahi cu hramul Sfântul 
Anton şi Naşterea Maicii Domnului. Terenul donat de Pulpea St. Ion avea suprafaţa de 50 
ari (5000 m.p.) (cap. IV). 


38. Pulpea Ion Marin, idem, 50 ari. (cap.IV) 

39. Popescu I. Eugenia, idem, 50 ari. (cap.IV) 

40. Popescu Ion Andrei, idem, 50 ari. (cap.IV) 

41. Petrescu Elisabeta şi Petre, soţi din comuna Cepari, judeţul Argeş, donează, în anul 
1925, Comitetului şcolar din comuna Cepari, suprafaţa de 2400 m.p. teren situat în satul 
Ungureni, pentru a se construi un local de şcoală în acel sat. (cap. ]). 

42. Popescu N. Marin, preot şi alţii din comuna Olanu, judeţul Argeş, donează, în anul 
1926, Comitetului şcolar din comuna Olanu, toate drepturile lor de moştenire asupra unui 
teren în suprafață de 1248 m.p., situat în vatra satului Stoicăneşti, comuna Olanu, 


precum şi clădirea de bârne ce este construită pe acest teren, după modelul tip al Casei 
Şcoalelor, clădire cu două săli şi cancelarie. 

Clădirea şi terenul de sub ea au fost dăruite datorită « dragostei ce o purtăm ca 
buni cetăţeni ai României întregite, pentru şcoala şi pentru lumina generaţiei de mâine 
care va forma temelia ţării mărite ». (cap. 1). 


43. Păun Ivan şi Maria, soţi şi alţii din comuna Gliganu de Jos, judeţul Argeş, în dorinţa 
de a înzestra comuna lor cu o biserică şi un cimitir, donează un teren în suprafaţă totală 
de 4500 m.p., situat în comuna Gliganu de Jos. Suprafaţa donată de soţii Păun era de 600 
m.p. (cap. IV). 


44. Păun Stan, idem, 600 m.p. (cap. IV) 


45. Pandurescu Ion şi alții din comuna Hinţeşti, judeţul Argeş, donează, în anul 1926, 
Comitetului şcolar din acea comună, satul Smeura, suprafaţa totală de un hectar (în 
realitate 11.512 m.p.) teren moştenesc, cu scopul construirii unei şcoli în acel sat. lon 
Pandurescu a donat un teren în suprafaţă de 992 mp. (cap. D). 


46. Purcărea Florea ş.a. din comuna Topliţa, judeţul Argeş, donează, în anul 1927, 
Epitropiei Bisericii parohiale Topliţa, un teren în suprafaţă de 25 ari (2500 m.p.), cu 
scopul construirii unei biserici în satul Topliţa. (cap. IV). 


47. Purcăreanu lon, avocat din Piteşti, donează, în anul 1928, Comitetului şcolar din 
comuna Hinţeşti,- Smeura, judeţul Argeş, un teren cu pădure pe el, situat în comuna 
Hinţeşti-Smeura, în punctul numit Satul Smeura de Jos, în suprafaţă totală de 52 ari. 
Donaţia, evaluată la suma de 60.000 lei, a făcut-o pentru a se construi un local de şcoală 
primară pentru copiii satelor Smeura de Sus şi Smeura de Jos (cap. ID). 


48. Predoiu Elena şi Andrei, soţi din satul Vieroşi, judeţul Muşcel, donează, în anul 
1930, bisericii filiale “Mănăstirea Vieroşi”, suprafaţa de 160 m.p. teren situat în acel sat, 
cu scopul construirii unei case parohiale. (cap. IV). 


49. Păcescu Petre, preot din satul Păcioiu, comuna Regele Ferdinand (Leiceşti), judeţul 
Muşcel, donează 748 m.p. teren situat în satul Păcioiu, comuna Regele Ferdinand, judeţul 
Muşcel, cu scopul ca terenul să fie folosit pentru ridicarea unei şcoli primare (cap. D). 


50. Pătraşcu I. Stelian ş. a. din satul Vlădeşti, comuna Valea Bratiei, judeţul Muşcel, 
donează, în anul 1931, Mănăstirii Schitului Slănic din comuna Râul Doamnei, judeţul 
Muşcel, dreptul lor de moştenire ce li se cuvenea din moştenirea defunctului lor tată Ion 
Diţă Pătraşcu, , drept ce se ridica la o suprafaţă de 4 hectare şi jumătate teren. (cap. IV). 


51. Pătraşcu I. Iulian şi Pătrascu I. Iorgu, fraţi din satul Vlădești, comuna Valea 
Bratiei, judeţul Muşcel, idem, 4 ha. şi 75 ari (cap. IV). 


52. Petrică Ion Iosif şi Filofteia, soţi din satul Domneşti, comuna Râul Doamnei, judeţul 
Muşcel, idem, 50 ari teren izlaz şi 50 ari teren pădure (cap. IV). 

53. Popescu B. Chireaţa din satul Slănic, comuna Râul Doamnei, judeţul Muşcel, idem, 
50 ari teren izlaz (cap. IV). 


54. Popescu Ilie din comuna Cerbu, judeţul Argeş, donează, în anul 1933, Primăriei 
comunei Cerbu, 1250 m.p. teren situat în satul Arnota, cu scopul ca primăria să 
construiască un local de şcoală primară în acel sat. (cap. I). 


55. Prisăcuţă Natalia din Bucureşti donează, în anul 1934, Parohiei Podeanu din 
Bucureşti, un teren în întindere de 2500 m.p. aflat în Câmpulung-Muşcel, strada Lascăr 
Catargiu nr. 23, cu dorinţa ca Parohia Podeanu să construiască pe acel teren o casă de 
odihnă în beneficiul enoriaşilor bolnavi sau surmenaţi din acea parohie, precum şi pentru 
înfiinţarea de colonii de vară pentru copiii debili şi săraci din acea parohie (cap. IV). 


56. Pătrăşescu Corneliu şi Florica Ligia, soţi, domiciliaţi în Bucureşti, donează, în anul 
1934, Comitetului şcolar Nucşoara din comuna Nucşoara, judeţul Muşcel, suprafaţa de 12 
ari teren situat în punctul „Dealul Morei”, cu scopul construirii unui local de şcoală 
primară pentru copiii satului Slatina din acea comună, în termen de doi ani. (cap. D). 


57. Popescu Traian din comuna Bădeni, judeţul Muşcel, donează, în anul 1935, 
Primăriei comunei Bădeni, suprafaţa de 6 ari teren, pentru a se finaliza construirea 
localului Primăriei Bădeni (cap. V). 


58. Purcel M. Petre din comuna Slobozia de Sus, judeţul Argeş, donează, în anul 1936, 
Bisericii Olteni din Slobozia, suprafaţa de 17 ari teren pentru construirea lăcaşului 
bisericii din acea comună. (cap. IV). 


59. Popescu A. Gheorghe din comuna Beleţi-Negreşti, judeţul Muşcel, donează, în anul 
1937, Primăriei comunei Beleţi-Negreşti, suprafaţa de 150 m.p. teren situat în satul 
Beleţi, pentru construirea băii comunale. (cap. V). 


60. Predescu Haralambie din comuna Beleţi — Negreşti, judeţul Muşcel, donează, în 
anul 1937, Comitetului şcolar din acea comună, suprafaţa de aprox. 400 m.p. teren situat 
în vatra satului Beleţi şi învecinat la vest cu terenul şcolii şi cu şcoala, putându-se 
construi pe acel teren şi un monument al eroilor satului (cap. I şi III). 


61. Pârvu N. M. Constantin din comuna Țuţuleşti, judeţul Argeş, donează, în anul 1938, 
Primăriei comunei Țuţuleşti, un teren în suprafaţă de 800 m.p., cu o construcţie din lemn, 
două camere, pentru a sluji drept local de şcoală primară (cap. ID). 


62. Poponeci D. Valeria din comuna Rucăr, judeţul Muşcel, donează, în anul 1939, 
Parohiei Dâmbovicioara, judeţul Muşcel, terenul numit „Vârful Brăneştilor”, în suprafaţă 
de circa 12 ari, pentru a fi folosit de sătenii cătunului Ciocanu, din comuna 
Dâmbovicioara, drept cimitir. (cap. IV). 

63. Protopopescu T. Naftalina ş.a. din comuna Vulpeşti, judeţul Argeş, donează 
bisericii din acea comună suprafaţa de 2100 m.p. teren, cu scopul construirii noii biserici 
din comuna lor. (cap. IV). 


64. Popescu D. Şerban din comuna Galicea, judeţul Argeş, donează, în anul 1939, 
Episcopiei judeţului Argeş, suprafaţa de 600 m.p. teren pe care se afla o casă de bârne cu 
două camere, imobil evaluat la suma de 15.000 lei, situat în comuna Galicea, satul Urşi, 
punctul „Vlăduleşti”. (cap. IV). 


65. Predescu Dumitru şi Ioana, soți din Piteşti ş.a., donează, în anul 1939, Primăriei 
oraşului Piteşti, terenul necesar deschiderii străzii proiectate între strada Negru Vodă şi 
linia ferată C.F.R. Piteşti — Curtea de Argeş, conform planului întocmit de Serviciul 
tehnic al primăriei (cap. V). 


66. Predoiu Anton şi alți Il moşneni din satul Slănic, comuna Domnești, judeţul 
Muşcel, dăruiesc, în anul 1919, schitului cu hramul „Naşterea Maicii Domnului” şi 
„Sfântul Anton”, care urma a fi reînfiinţat în acel sat, suprafaţa totală de 8 pogoane şi 
jumătate teren (aprox. 42500 m.p.). Donaţia lui Anton Predoiu a fost de un pogon (5000 
m.p.) (cap. IV). 


67. Pulpea Şt. Ioan, idem, o jumătate de pogon (2500 m.p.). 
68. Popescu Andrei, idem, o jumătate de pogon (2500 m.p.). 
69. Popescu I.I. Eugen, idem, o jumătate de pogon (2500 m.p.). 
70. Proca M., preot, idem, o jumătate de pogon (2500 m.p.). 


71. Popescu B. C. Paulina din comuna Ştefăneşti, judeţul Muşcel donează bisericii 
parohiale din comuna Deagurile de Sus, judeţul Argeş, suprafaţa de 50 ari teren situat în 
comuna Deagurile. (cap. IV). 


72. Pâslaru D. Vasile, pensionar, fost cântăreţ bisericesc al Mănăstirii catedrale Negru 
Vodă din Câmpulung, domiciliat în mahalaua Mărcuşi-Drăceşti, donează, în anul 1945 , 
parohiei Sf. Gheorghe din Câmpulung, terenul numit „La Grădiniţă”, aflat în acea 
mahala, în suprafaţă de Y pogon, pentru a fi folosit ca cimitir, în anumite condiţii (cap. 
IV). 


73. Popescu Decebal şi Maria, soţi din comuna Stâlpeni, judeţul Muşcel, donează, în 
anul 1947, Căminului cultural „Regele Mihai” din comuna Stâlpeni, suprafaţa de 500 
m.p. teren cămin de casă, situat în acea comună, urmând a se construi un imobil în care 
trebuia să funcţioneze, pe lângă căminul cultural, o bancă populară pentru săteni, 
cooperative săteşti şi administraţia lor. (cap. III). 

74. Proca Mihai din comuna Slănic, judeţul Muşcel, donează, în anul 1948, Primăriei 
comunei Slănic, un teren cămin de casă, situat în vatra satului Slănic, în suprafaţă de 304 
m.p. cu scopul ca primăria sa construiască pe el un grajd comunal. (cap. V). 


75. Proca I. Ion, idem. (cap. V) 


76. Paul N. Nicolae, proprietar din comuna Vrăneşti, judeţul Muşcel, dăruieşte, în anul 
1948, Ministerului Sănătăţii şi Asistenţei Sociale din Bucureşti, cu acceptul acestuia, 
suprafaţa de 7500 m.p. teren, pentru a se construi pe acest teren un dispensar cu locuinţă 
de medic pentru circa sanitară Vrăneşti (cap. Il). 


77. Pătraşcu G.I. Oprică din comuna Schitu Goleşti, judeţul Muşcel, donează, în anul 
1949, Cultului Creştin după Evanghelie din comuna Schitu Goleşti, un teren cămin de 
casă, în întindere de 450 m.p., situat în acea comună, cu scopul amenajării unui cimitir 
pentru credincioşii acelui cult. (cap. IV). 


78. Petti Anghel din comuna Bădeşti, judeţul Muşcel, donează, în anul 1949, Primăriei 
comunei Bădeşti, suprafaţa de 34 m.p. teren din proprietatea sa, învecinată cu grajdul 
comunal, terenul având dimensiunile de 2 m. lăţime şi 17 m. lungime (cap. V). 


79. Pădureanu P.A. Elisabeta din comuna Coteşti, judeţul Muşcel, donează Adunării 
Creştine după Evanghelie din comuna Coteşti un teren în întindere de 4 ari, situat în acea 
comună, pentru a fi folosit drept cimitir de către credincioşii cultului. (cap. IV). 


80. Pană <din comuna Berevoeşti Pământeni, judeţul Muşcel> donează bisericii 
d 9 


parohiale din comuna Berevoeşti Pământeni suprafaţa de 75 ari livadă „pentru coasă”, 
fără a se preciza anul donaţiei. (cap. IV). 


81. Păcioianu Ion, <din comuna Coşeşti, judeţul Muşcel> dăruieşte 14 ari bisericii 
Adormirea Maicii Domnului din Coşeşti, fără a se preciza anul donaţiei. (cap. IV). 


82. Jupân Petrache, <din comuna Dârmăneşti judeţul Muşcel > dăruieşte opt prăjini 


teren bisericii satului Tămăşeşti, comuna Dârmăneşti, fără a se preciza anul donaţiei. 
(cap. IV). 

R 
1. Romanescu Vasilichia <din comuna Bălileşti, judeţul Muşcel> dăruieşte, în anul 
1862, comunei Bălileşti, un teren de 56 m. lungime şi 24 m. lăţime. Terenul era situat în 
cătunul Rumâneşti şi pe el s-au construit un local de primărie, localul de şcoală şi oborul 
comunal. (cap. | şi V). 


2. Racoviţă C. Elena, proprietară din comuna Oeşti, plasa Loviştei, judeţul Argeş, 
dăruieşte, în anul 1897, suprafaţa de 6142 m.p. teren, învecinat cu biserica nouă din 
cătunul Oeşti Racoviţa, pentru construcţia unei şcoli şi grădină şcolară. (cap. D). 


3. Rădulescu Florea, directorul Prefecturii Argeş, donează Primăriei comunei Stoileşti, 
judeţul Argeş, o suprafață de teren, neprecizat ca mărime, pe care îl cumpărase anterior, 
în scopul construirii unui local de primărie compus din cel puţin trei camere, cu condiţia 
construirii localului în cel mult un an de zile. (cap. V). 


4. Rucăreanu Elena, proprietară din Câmpulung, născută Baldovin, a încheiat, în anul 
1908, un testament în care a inclus câteva clauze cu un cert caracter filantropic. Astfel, a 
lăsat suma de 10.000 lei Primăriei oraşului Câmpulung, pentru constituirea unui fond din 
al cărui venit să se dea, pe fiecare an, Mariei V. Lacea, câte 240 lei, plătibili în două rate, 
restul venitului acestei sume urmând a se împărţi la văduve şi săraci, două părţi la 
Crăciun şi o parte la Paşti; 15.000 lei lăsa judeţului Muşcel pentru ca, din venitul lor, să 
se ajute judeţul la cheltuielile întreţinerii bolnavilor spitalului judeţean din Câmpulung; 
câte 1.000 lei lăsa cantinelor şcolare din oraşul Câmpulung şi societăţii „Carmen Silva” 
din Câmpulung.” (cap.I, II şi III) 


5. Racoviceanu Grigore, proprietar din Piteşti, dăruieşte, în anul 1909, oraşului Piteşti, 
un teren în suprafaţă de un hectar, de formă triunghiulară, situat în comuna Mărăcineni, 
judeţul Muşcel, pentru ca Primăria Piteşti să-i poată despăgubi pe locuitorii expropriaţi de 
la Mărăcineni, pe ale căror terenuri s-au construit castelul de apă şi instalaţiile necesare 
alimentării cu apă potabilă a oraşului Piteşti. (cap. V). 


6. Ruşescu N. Maria din comuna Ciulniţa, judeţul Muşcel, dăruieşte, în anul 1909, 
Ministerului de Interne, Direcţiunea Generală a Serviciului Sanitar, un teren în suprafaţă 
de 1168 m.p., pentru construirea unei infirmerii în acea comună. (cap. Il). 


7. Rădulescu Pârvu, agricultor din comuna Săpata de Jos, plasa Cotmeana, Judeţul 
Argeş, donează, în anul 1914, comunei Săpata de Jos, o suprafaţă de teren de 728 m.p. în 
punctul „Vatra satului”, cu scopul de a se construi pe el o biserică (cap. IV). 


8. Runcescu Constantin, pensionar din comuna Stoeneşti, judeţul Muşcel, dăruieşte, în 
anul 1914, Bisericii parohiale Văleni de Sus, cu hramul « Toţi sfinţii », din comuna 
Văleni, 50 ari teren situat în acea comună. (cap. IV). 


9. Rizeanu A. Vasile din Câmpulung a lăsat, prin testament, Primăriei oraşului 


Câmpulung, suma de 100.000 lei, cu următoarele destinaţii : jumătate din sumă (50.000 
lei) să fie folosită pentru înzestrarea a două fete sărace, în fiecare an, alese de consiliul 

orăşenesc, iar cealaltă jumătate trebuia să fie folosită de primărie pentru construirea unui 
local de şcoală în Câmpulung. Testamentul a intrat în vigoare în anul 1920, după moartea 
lui V. Rizeanu. (cap. ]). 


10. Ropcea Vasile şi Ioana, soţi din comuna Lăunele de Jos, judeţul Argeş, donează, în 
anul 1923, un teren în întindere de 600 m.p., situat în satul Ceretu şi evaluat la suma de 
300 lei, cu scopul ca primăria şi comitetul şcolar din acea comună să construiască un 
local de şcoală. (cap. ID). 


11. Roşu Ion ş.a. din comuna Topliţa, judeţul Argeş, donează, în anul 1927, Epitropiei 
Bisericii parohiale Topliţa, un teren în suprafaţă de 25 ari (2500 m.p.), cu scopul 
construirii unei biserici în satul Topliţa.. (cap. IV). 


12. Rizescu F. Gheorghe, locotenent activ în Regimentul 31 Călăraşi, din comuna 
Cerşani, judeţul Argeş, donează, în anul 1928, Primăriei comunei Cerşani, un teren în 
întindere de 400 m.p., pentru construirea unui local de primărie. (cap. V). 


13. Radu N. Dumitru din comuna Târgu Cârcinov (Topoloveni), judeţul Muşcel, primar 
al acelei localităţi, donează, în anul 1928, Cooperativei forestiere « Luptătorul Mărăşti » 
cu sediul în Târgu-Cârcinov, suprafaţa de 365 m.p. teren pe care se afla o clădire veche, 
urmând ca pe terenul donat, Cooperativa Forestieră «Luptătorul Mărăşti» să 
construiască un local de cultură, de citire şi conferinţe. (cap. III şi V)). 


14. Roşescu I. Ion din comuna Brătieni, judeţul Argeş, donează, în anul 1932, Primăriei 
comunei Brătieni, 200  m.p. teren situat în acea comună, pentru ca primăria să-şi 
construiască acolo un local în care să funcţioneze. (cap. V). 


15. Rădulescu N. Ion din comuna Băiculeşti, judeţul Argeş, donează, în anul 1947, 
Cooperativei „Speranţa”, Băncii populare „Negru Vodă” şi Căminului cultural „Lumina”, 
toate din comuna Băiculeşti, suprafaţa de 1100 m.p. teren situat în acea comună, în 
punctul numit „La Troiță”, pentru construirea pe acest teren a unui imobil ce va purta pe 
frontispiciul său numele de „Aşezământul lon N. Rădulescu” şi care va adăposti, prin 
înţelegere şi în mod egal, cele trei instituţii. Donatorul mai arăta că, dacă dintr-un motiv 
oarecare, una din instituţiile donatare s-ar fi desfiinţat, atunci dreptul acelei instituţii va 


trece automat în proprietatea instituţiilor rămase. (cap. III şi V). 


16. Rucăreanu M., proprietar din comuna Măţău, judeţul Muşcel, a dăruit un hectar şi 
doi ari teren bisericii Sfântul Nicolae din Măţău, conform unui tabel cu proprietățile 
instituţiilor din acea comună, întocmit de primărie în anul 1907, în care se arăta că nu se 
cunoaşte anul donaţiei. (cap. IV). 


17. Robea Focănescu, proprietar din comuna Mioveni, judeţul Muşcel, a dăruit o 
suprafaţă de 358 m.p. teren pentru construcţia localurilor primăriei şi şcolii din comuna 
Mioveni, donația fiind făcută fără acte, dar menţionată într-o adresă a primăriei Mioveni 
către prefectura judeţului Muşcel, din anul 1907, în care se arăta: „„...această comună nu 
are nici o donaţiune şi nici alte proprietăţi nu are, nici după legea rurală, nici donaţii şi 

nici cumpărători, decât numai terenul pe care se află construit localul de primărie şi 
şcoală în suprafaţă de 358 metri pătraţi şi acesta este dat de decedatul Robea Focănescu 
din vechime şi fără acte.” (cap. | şi V). 

S 


1. Socolescu Teodor, proprietarul moşiei Socoleasca din comuna Bradu-Geamăna, 
judeţul Argeş, dăruieşte comunei sale, în anul 1890, un teren în suprafaţă de aprox. 2000 
stânjeni pătraţi cu condiţia construirii pe acel teren a localurilor de primărie şi de şcoală 
în comuna Bradu-Geamăna. (cap I] şi V). 


2. Slăvescu N. Petre, proprietar din comuna Cepari-Bârseşti, judeţul Argeş, donează, în 
anul 1894, comunei Cepari-Bârseşti din plasa Topolog, judeţul Argeş, un teren în 
suprafaţă de 2584 m.p., situat în acea comună, pentru construirea unui local de primărie . 
(cap. V). 


3. Stănescu Ioana şi Ion, soţi din comuna Valea Popii, satul Văcarea, judeţul Muşcel, 
dăruiesc, în anul 1907, comunei Valea-Popii, 1200 m.p. teren, cu scopul de a se construi 
de către autorităţile locale o şcoală în satul Văcarea (cap. 1). 


4. Stoica M. Floarea, văduvă din comuna Cochineşti, judeţul Argeş, donează, în anul 
1907, Primăriei comunei Cochineşti, 984 m.p. teren pentru construirea unei şcoli în acea 
comună. (cap. 1). 


5. Stamate I. Gheorghe ş.a. din comuna Țuţuleşti, judeţul Argeş, dăruiesc, în anul 1908, 
comunei Țuţuleşti, un teren în suprafaţă de 5 prăjini sau 1040 m.p., teren pe care îl 
cumpăraseră tot în anul 1908 de la Radu Bălteanu, cu scopul construirii unei şcoli, de 
către primărie, pentru copiii acelei comune. (cap. I[). 


6. Stănescu Dumitru, preot din comuna Milcoiu, plasa Topologu de Jos, judeţul 
Argeş, donează, în anul 1910, comunei Milcoiu, două bucăţi de teren în suprafaţă totală 
de 1050 m.p., împreună cu o casă de zid, pentru construcția şcolii din satul Isbăşeşti 
(cap. D). 


7. Seltea P. Petre proprietar din comuna Urşi, judeţul Argeş, donează, în anul 1910, 
Ministerului Cultelor şi Instrucțiunii Publice, direcția Casei Şcoalelor, 2500 m.p. teren în 
comuna Urşi, plasa Oltul de Jos, judeţul Argeş, pentru a se construi un local de şcoală, 
scop în care mai donează şi suma de 400 lei, pentru începerea construcției. (cap. 1). 


8. Solacoglu Gh. Constantin din Bucureşti ş.a., donează, în anul 1914, comunei Valea 
Danului, judeţul Argeş, o suprafaţă de 1461 m.p. teren, cu scopul construirii de către 
primăria acelei comune a unui local de şcoală. (cap. D). 


9. Sanda FI. Toma din comuna Rădeşti, satul Piţigaia, judeţul Muşcel, donează, în anul 
1922, Comitetului şcolar din acea comună, un teren în suprafaţă de patru ari şi 16 mp., 
situat în satul Piţigaia, cu scopul construirii unui local de şcoală. (cap. ID). 


10. Stănescu Gh. Lucia, văduvă, domiciliată în Piteşti, ş.a., au dăruit, în anul 1922, 


preotului Ion C. Badea, parohul bisericii comunei Dârmăneşti, judeţul Muşcel, „pentru 
această biserică, în plină proprietate şi fără nicio condiţiune, următoarele imobile: 

I) Petecul de pământ dintre cimitirul bisericii şi grădina de la Zinca în suprafaţă de 6 ari, 
cu destinaţiunea de a se încorpora la acest cimitir, mai puţin atâta cât va fi de trebuinţă 
pentru aşezarea pe acest petec a monumentului Eroilor, ce este a se ridica în comună. 
II) O jumătate hectar pământ, pe care îl determinăm prin aceste puncte [...] 

Pământul acesta, fiind zăvoi şi arătură, stipulăm că, dacă preotul personal ar voi 
să-l schimbe cu alt pământ al său, va fi obligat a da bisericii în altă parte alt pământ de 
aceeaşi întindere şi calitate, consimţită de Epitropia Bisericii.” (cap. IV) 


11. Stănescu C. Petre, agricultor din comuna Țuţuleşti, judeţul Argeş, donează, în anul 
1923, Primăriei comunei Țuţuleşti, 624 m.p. teren, cu scopul construirii unui local de 
şcoală cu o sală de clasă. (cap. I). 


12. Stoinea I. Gheorghe, agricultor din comuna Racoviţa, judeţul Argeş, donează 
comunei sale, în anul 1924, suprafaţa de 460 m.p. teren situat în acea comună, pentru 
construcţia unui local de şcoală. (cap. ID). 


13. Stoicănescu Gheorghe şi Maria, frați, agricultori, şi alţii, din comuna Olanu, judeţul 
Argeş, donează, în anul 1926, Comitetului şcolar din comuna Olanu, toate drepturile lor 
de moştenire asupra unui teren în suprafaţă de 1248 m.p., situat în vatra satului 
Stoicăneşti, comuna Olanu, precum şi clădirea de bârne ce este construită pe acest teren, 
după modelul tip al Casei Şcoalelor, clădire cu două săli şi cancelarie. (cap. D). 


14. Sandu Ştefan şi alţii din comuna Gliganu de Jos, judeţul Argeş, în dorinţa de a 
înzestra comuna lor cu o biserică şi un cimitir, donează, în anul 1926, un teren în 
suprafaţă totală de 4500 m.p., situat în comuna Gliganu de Jos. Suprafaţa donată de Şt. 
Sandu era de 600 m.p. (cap. IV). 


15. Stoica M. Badea, idem. Suprafaţa donată de Stoica M. Badea era de 300 m.p. 


16. Sandu Şt. Alexandru şi alţii, din comuna Hinţeşti, judeţul Argeş, donează, în anul 
1926, Comitetului şcolar din acea comună, satul Smeura, suprafaţa totală de un hectar (în 
realitate 11.512 m.p.), teren moştenesc, cu scopul construirii unei şcoli în acel sat. Sandu 
Alexandru a donat un teren în suprafaţă de 1240 m.p. (cap. D). 


17. Sandu D. Nastasia, văduvă din comuna Costeşti, judeţul Argeş, donează, în anul 
1928, Parohiei bisericii Sfinţii Voievozi din acea comună, satul Teleşti, un teren în 
întindere de aprox. 400 m.p. situat în satul Teleşti, urmând ca parohia să-l folosească 
după necesitate. Terenul era vecin cu un alt teren, donat aceleiaşi biserici de către 
moştenitorii D. Telescu, tot in anul 1928, formând un singur trup. (cap. IV). 


18. Solacoglu Ecaterina şi Ţiulcanu Adela, ambele din Bucureşti, donează Primăriei 
comunei Verneşti, judeţul Argeş, suprafața de 954 m.p. teren situat în acea comună. 


Scopul donaţiei nu s-a specificat în actul de donaţie. (cap. V). 


19. Schmidt W. Heinrich, inginer şi proprietar în comuna Valea Nandrii, judeţul 
Muşcel, domiciliat în Piteşti, donează, în anul 1936, Primăriei comunei Valea Nandrii, un 

teren în întindere de 496 m.p., cu scopul şi cu condiţia ca pe acel teren să se construiască 
o clădire care să servească drept local de primărie a comunei şi a satului Valea Nandrii. 
(cap. V). 


20. Moşt. Stătescu Dumitru donează Primăriei Piteşti parcelele nr. 82, 83, 84, 85 şi 86 
din planul de parcelare al terenului situat în Piteşti, în suprafaţă de 43.991 m.p., delimitat 
de străzile Oescu, Libertăţii, Eliade Rădulescu şi Lascăr Catargiu, iar primăria îi dezonera 
pe succesorii defunctului D. Stătescu de a efectua lucrările edilitare la care fuseseră 
obligaţi de o decizie a Consiliului orăşenesc Piteşti, în anul 1925, urmând ca acele lucrări 
să fie efectuate de primărie. Donaţia a fost evaluată la suma de 200.000 lei. (cap. V). 


21. Sfatul Negustoresc Piteşti a oferit primăriei locale, la 2 decembrie 1940, suma de 
188.550 lei, provenită din donațiile unor negustori piteşteni rămaşi anonimi, donația fiind 
făcută pentru ajutorarea sinistraţilor cutremurului din noiembrie 1940. (cap. V.) 


22. Slăniceanu Şt. Florica din comuna Goleşti, judeţul Muşcel, donează, în anul 1943, 
Institutului Naţional al Cooperaţiei din Bucureşti, un teren de cultură în suprafaţă de 4000 
m.p., situat în comuna Goleşti, judeţul Muşcel, pentru construcţia unei şcoli pe acel teren 
şi pentru instituirea unei burse şcolare cu numele „Colonel Ştefan Slăniceanu”, soţul 
decedat al donatoarei. 

În anul 1944, din dorinţa ca şcoala de contabilitate şi gospodărie agricolă ce urma 
a fi construită la Goleşti, prin donația din anul 1943, să fie cât mai bine înzestrată, Florica 
col. Slăniceanu mai face un act de donaţie. Astfel, văzând că terenul în întindere de 4000 
m.p., donat în anul 1943, „este insuficient ca întindere, faţă de dimensiunile ce le necesită 
construcţia acestei şcoli, în dorinţa de a contribui la realizarea în cât mai bune condițiuni 
a scopului înalt urmărit, de a întemeia o instituţie de educaţie şi cultură pentru fiii de 
săteni”, donează Institutului Naţional al Cooperaţiei din Bucureşti, B-dul Tache Ionescu 
nr. 7, încă un teren de cultură, în suprafaţă de circa 3000 m.p., situat în comuna Goleşti- 
Muscel. (cap. 1.) 


23. Stan D. Gh. Dumitru din comuna Siliştea, judeţul Argeş, donează, în anul 1943, 
Primăriei comunei Siliştea, un teren în întindere de 416 m.p., situat în acea comună, cu 
scopul construirii unui local de primărie (cap. V). 


24. Stanciu Ion Mircea ş.a., din comuna Slătioarele, judeţul Argeş, donează, în anul 
1943, şcolii din comuna Slătioarele, satul Băjeneşti, două petice de pământ, situate în acel 
sat, fiecare în suprafaţă de 180 m.p. (cap. ID). 


25. Stănescu D. Elisabeta din comuna Pătroaia, judeţul Dâmdoviţa, donează, în anul 
1948, Confederaţiei Generale a Muncii, Consiliul Judeţean Sindical Argeş, imobilul său 
din Piteşti, strada Kogălniceanu nr.7, compus din 396 m.p. teren pe care se află construite 
două corpuri de casă, unul compus din trei camere şi pivniţă iar celălalt din două camere, 
pivniţă şi magazie. (cap. V). 

26. Suditu Tudor ş. a. <din comuna Beleţi Negreşti, judeţul Muşcel > au dăruit 50 ari 
teren bisericii din satul Zgripceşti, donația figurând în scriptele primăriei ca fiind făcută 
„din vechime, fără acte” (cap. IV) 


27. Stâlpeanu Ioniţă din comuna Stâlpeni, judeţul Muşcel, a dăruit, anterior anului 1836, 
terenul pe care s-a construit, între anii 1833-1836, biserica satului Stâlpeni cu întreitul 
hram „Adormirea Maicii Domnului”, „Sfinţii Voievozi” şi „Sf. loan Botezătorul” 
(cap.IV). 

1. Ştefu Paraschiva din Piteşti, a încheiat, în anul 1869, un testament care, la punctul 5, 
avea o prevedere cu un evident caracter filantropic: „Vor fi datori moştenitorii mei să dea 
două sute galbeni austriaci pentru înființarea unei biblioteci în acest oraş, publică, pentru 
instruirea poporului şi care doresc să poarte numele soţului meu pentru memoria în 
eternitate; această sumă de galbeni două sute se vor depune de către moştenitorii mei în 
termen de un an după decedarea mea Primăriei, spre a executa imediat această a mea 
dorinţă fără, a fi plănuit să se urmeze altfel.” (cap. II). 


2. Ştefănescu A. Anica din Piteşti, a încheiat, la 14 iunie 1883, următorul testament : 
« Toată averea mea mobilă şi imobilă cât se va găsi la încetarea mea din viaţă o leg 
comunei Piteşti fiindcă nu am moştenitori nici ascendenți nici descendenţi ; venitul 
acestei averi va forma un capitol separat în bugetul comunei sub denumirea « venitul 
fondului Ştefănescu » şi cu dânsul se vor ajuta şcolarii săraci şi silitori din şcoalele 
publice din oraş.[...]». (cap. D. 


3. Ştefănescu Lazăr din comuna Perişani Spinu, plaiul Loviştei, judeţul Argeş, donează, 
în anul 1887, comunei sale, o pereche de case compuse din trei camere, antreu, sală în 
faţă şi terenul pe care erau construite, în suprafată de 300 m.p., pământ moştenesc, cu 
scopul de a servi exclusiv ca local de primărie al acelei comune. In anul 1908, Lazăr 
Ştefănescu îşi întregeşte opera filantropică prin donația unei suprafeţe de teren de 1500 
m.p., situat în acea comună, donaţie făcută Direcţiei Generale a Serviciului Sanitar din 
cadrul Ministerului de Interne, cu scopul de a se construi clădiri de interes sanitar în acea 
comună. Totodată, mai dăruia şi lemnăria necesară construcţiilor, mai puţin şiţa, lemnărie 
pe care antreprenorul o putea aduce din pădurea donatorului. (cap. II şi V). 


4. Ştefănescu Victor din comuna Berislăveşti, plasa Oltul de Sus, judeţul Argeş, “pentru 
a proba deosebita afecţiune ce o am pentru această comună, voind a îndeplini şi dorinţa 
iubitului meu tată Vasile Ştefănescu, decedat”, donează, în anul 1915, comunei 
Berislăveşti, 1500 m.p. teren aflat pe moşia sa Stoneşti, precum şi suma de 1000 lei, 
pentru a se construi un local de primărie în acea comună. Totodată, a donat şi casa unde 
funcționa deja primăria, casă care, după terminarea noului local, putea servi ca sediu al 
postului de jandarmi. (cap. V). 


5. Şuţa P. Gheorghe şi Şuţa P. Nicolae, ambii din comuna Dârmănegşti, judeţul Muşcel, 
donează, în anul 1921, Comitetului şcolar din acea comună, un teren în întindere de 800 
m.p., situat în satul Valea Nandrii, comuna Dârmăneşti, evaluat la 1000 lei, cu scopul 
construirii unui local de şcoală în acel sat. (cap. ID). 


6. Ştefănescu V. Elena din Curtea de Argeş ş.a., donează, în anul 1922, Comitetului 
şcolar Rudeni din comuna Şuici, o suprafaţă de teren străbătută de şoseaua Rudeni- 
Cicăneşti care împarte acea proprietate în două părţi, una în formă de triunghi, alta în 
formă de trapez. Terenul, evaluat la suma de 3000 lei, a fost dăruit pentru construcţia unei 
şcoli în satul Rudeni, care să se numească « Elena Vasile Ştefănescu ». În actul transcris 
nu se arată suprafaţa terenului dar sunt menţionate vecinătățile acestuia. (cap. ID). 

7. Şchiopu Constantin ş.a., din comuna Topliţa, judeţul Argeş, donează, în anul 1927, 
Epitropiei Bisericii parohiale Topliţa, un teren în suprafaţă de 25 ari (2500 m.p.), cu 
scopul construirii unei biserici în satul Topliţa. (cap. IV). 


8. Ştefănescu Constantin, proprietar din comuna Rudeni, « în dorinţa ce am ca progresul 
comunei unde posed o mică proprietate să fie desăvârşit în toate ramurile de activitate 
pentru locuitorii care formează această comună şi în memoria scumpilor şi neuitaţilor mei 
tată Vasile Ştefănescu şi fraţi Victor şi Vasile Ştefănescu, ambii decedați pe câmpul de 
onoare în Războiul pentru Întregirea Neamului, declar că donez definitiv şi pentru 
totdeauna comunei Rudeni una bucată de teren ce mi s-a cuvenit moştenire prin partaj de 
la tatăl meu V. Ştefănescu, având o suprafață de 1200 m.p., comuna urmând să 
construiască un local modern de primărie » . Donaţia s-a făcut în anul 1927. (cap. V). 


9. Ştefănescu Maria şi Gheorghe, soţi din comuna Albota, judeţul Argeş, donează, în 
anul 1928, Primăriei comunei Albota, suprafaţa de 312 m.p. teren, primit prin Legea 
rurală din 1864, pentru construirea unui local de primărie şi a oborului comunal în acea 
comună.(cap. V). 


10. Ştefan Radu şi Comana, soţi din comuna Gliganu de Jos, judeţul Argeş, donează, în 
anul 1928, Primăriei comunei Gliganu de Jos, două terenuri, unul în întindere de 200 
m.p., pentru construirea localului de primărie, iar al doilea în întindere de 110 m.p., 
pentru construirea oborului communal (cap. V). 


11. Ştefan P. Alexandru şi alţii din comuna Topliţa, judeţul Argeş, donează în anul 1936 
Parohiei Topliţa, din drepturile lor aflate în devălmăşie, suprafaţa de 2100 m.p. teren 
izlaz moştenesc, situat în punctul numit « Stogu » din comuna Topliţa. (cap. IV ). 


12. Ştefan P. Ion, idem. (cap. IV) 


13. Şerban N.I. Ilinca ş.a., din comuna Săpata de Jos, judeţul Argeş, donează, în anul 
1938, epitropiei bisericii Mârteşti cu hramul Cuvioasa Paraschiva, două petice de teren, 
în suprafaţă de 9 ari, pentru ca epitropia să construiască pe acel teren noul local de 
biserică (cap. IV) 


14. Şuţa D. Gheorghe din comuna Domnești, judeţul Muşcel, donează, în anul 1941, 
primăriei comunei Domneşti, suprafaţa de 50 ari teren fânețe, situat în acea comună. 
Donaţia s-a făcut cu condiţia ca primăria să obţină, prin schimb de terenuri sau prin orice 
altă modalitate, un teren în legătură cu terenul pieţei de la hala comunei, lângă Râul 
Doamnei, pentru construirea unei fabrici de marmeladă, de către Ministerul Agriculturii 
şi Domeniilor. (cap. V). 


15. Şuţă Gh. Maria din comuna Domneşti, judeţul Muşcel, donează, în anul 1948, 
Primăriei comunei Domneşti, suprafaţa de 608 m.p. teren cămin de casă, situat în vatra 
comunei Domneşti, cu scopul ca primăria să constriuască pe acel teren clădirile de interes 
obştesc, necesare locuitorilor comunei. (cap. V). 

16. Ştefănescu George (Gică) din Bucureşti, a lăsat, printr-un testament din anul 1942 şi 
printr-un act de donaţie din anul 1948, Academiei Române, întreaga sa avere (casele sale 
din Bucureşti şi din Câmpulung, moşia Purcăreni-Târseni din judeţul Muşcel, fonduri 
creditoare şi drepturi de creanţă, bijuterii etc.), cu rugămintea ca Academia Română să 
transforme casa sa din Câmpulung în muzeu, să ofere sprijin material bisericii Flămânda 
din Câmpulung, construită în mare parte de el, să direcţioneze o parte din fonduri pentru 
sprijinirea cercetărilor medicale în domeniul cancerului, să ajute cu bani anumite 
persoane etc.(cap. I, II, III şi IV). 


17. Ştefan Vasile <din comuna Jugur, judeţul Muşcel >, a donat 5 ari teren pe care a 
funcţionat vechea şcoală din Jugur, conform unui tabel întocmit în anul 1907 de către 
primăria comunei Jugur. Anul donaţiei nu este cunoscut, iar în 1907, terenul era folosit 
ca obor comunal . (cap. 1). 


18. Ştefănescu Ion ş.a. <din comuna Jugur, judeţul Muşcel >, dăruiesc 20 ari teren 
pentru cimitirul bisericii Sfântul Nicolae din Jugur, fără a se cunoaşte anul donaţiei, 
conform unui tabel întocmit în anul 1907, cu proprietăţile instituţiilor din acea comună, în 
care se menţiona că nu există acte. Biserica mai primise tot fără acte, din vechime, alţi 20 
ari de la vechile familii Ştefănescu şi Bunescu. (cap. IV). 


19. Vişoiu Niţă <din comuna Jugur, judeţul Muşcel >, idem, (cap. IV). 

T 
1. Tănăsescu Grigore si ginerele său, maior Topoloveanu Grigore din comuna 
Budişteni, judeţul Muşcel, au dăruit, în anii 1892, respectiv 1895, suprafaţa de 8 ari şi un 
sfert teren (patru prăjini mari), şcolii din comuna Budişteni, judeţul Muşcel, construită pe 
acel teren între anii 1892-1893 (cap. ]). 


2. Teiuleanu Dimitriu I. Maria din Piteşti a întocmit, în anul 1899, un act de donaţie, 
prin care dăruia Ministerului Instrucțiunii Publice şi al Cultelor jumătate din averea sa 
constând din: 

- moşia numită „Funia Domnească”, situată în comuna Teiu, plasa Cătuneanu Găleşeşti 
judeţul Argeş, în întindere totală de 800 pogoane, cu toate clădirile şi îmbunătățirile aflate 
pe ea; 

-locul cu casele situate în oraşul Piteşti, strada Târgu de afară nr.5 şi 7, construcţii cu 
două etaje şi cu toate clădirile şi îmbunătățirile aflate pe el. 

Scopul donaţiei a fost ca „din ambele aceste obiecte sau din valoarea lor, cum şi 
din venit, să se formeze un fond care se va administra de către Onor Ministerul 
Instrucțiunii Publice prin Casa Şcoalelor şi care va purta numele de „Fondul Ion, Maria 
şi Constantin Teiuleanu”. Totodată, „întreg acest fond va servi numai şi numai pentru 
dezvoltarea şcoalei profesionale de fete din oraşul Piteşti, care să poarte de acum înainte 
numele de Şcoala Profesională Ion, Maria şi Constantin Teiuleanu”. 

După câţiva ani de la acest act de donaţie, în urma unor consultări cu Ministerul 
Instrucțiunii Publice, Maria Teiuleanu a întocmit un act adiţional modificativ şi explicativ 
al actului de donaţie din 1899, ambele documente fiind publicate în capitolul I al 
prezentei lucrări. 


3. Tudorache Ghiţă din Bucureşti, oferă, în anul 1899, comunei Budeasa, judeţul Argeş, 
din proprietatea sa pe care o avea în acea comună, un teren în suprafaţă de 20 prăjini 
mari, cu scopul construirii unui local de şcoală în comuna Budeasa. (cap. I). 


4. Toma Bucur Maria, menajeră din comuna Bădeşti, judeţul Muşcel, cu 
consimţământul soţului său Gheorghe Bucur Toma, dăruieşte, în anul 1905, un teren în 
suprafaţă de două prăjini şi doi stânjeni, pentru a forma un singur trup cu terenul donat de 
Petre Lăstun, în anul 1903, şi pentru a fi folosit ca grădină şcolară (cap. ID). 


5. Tomescu I. Toma, doctor şi profesor universitar, domiciliat în Bucureşti, dăruieşte, în 
anul 1915, Administraţiei Casei Bisericii, pentru Biserica cu hramul „Duminica Tuturor 
Sfinților” din satul Rumâneşti, comuna Băjeşti, judetul Muşcel, şi Administraţiei Casei 
Şcoalelor, pentru şcoala din satul Bălileşti, aceeaşi comună, toată averea sa imobiliară din 
satele Rumâneşti şi Valea Mare, alcătuită din următoarele trupuri: 1) una chingă numită 
„la Câmp”, în întindere de şase hectare, teren arabil şi fânețe, învecinat la est cu hotarul 
Stâlpeni, la vest cu hotarul Băjasca, la sud şi la nord cu diferiți proprietari; 2) una chingă 
numită „la Carmana”, în întindere de 60 arii, teren arabil şi livadă de pruni; 3) una chingă 
pe Valea Mare numită „la Vălceaua lui Turnel”, loc pădure şi curături cu lăţimea de 20 
m. ŞI învecinată la est cu moşia statului Tânjala, la vest cu apa Văii Mari, la nord şi la sud 
cu alţi proprietari. Donatorul a stabilit şi modul de întrebuințare a bunurilor donate. (cap. 
I şi IV). 

6. Tănăsescu Maria şi Mihail, soţi, domiciliaţi în Bucureşti, donează, în anul 1924, 
Comitetului şcolar din comuna Berevoeşti-Pământeni, judeţul Muşcel, 800 m.p. teren 
situat în satul Oţelu din acea comună, pentru construirea unei şcoli în acel sat, 
şcoală « care să poarte numele moşului nostru Ion Enache Cristodor ». În afara acelui 
teren, soţii Tănăsescu mai donau şi suma de 6000 lei, sumă ce se găsea consemnată la 
Administraţia Financiară Muşcel (cap. I). 


7. Tofarangă Ion şi alţii, din comuna Gliganu de Jos, judeţul Argeş, în dorinţa de a 
înzestra comuna lor cu o biserică şi un cimitir, donează, în anul 1926, un teren în 
suprafaţă totală de 4500 m.p., situat în comuna Gliganu de Jos. Suprafaţa donată de lon 
Tofarangă era de 300 m.p. (cap. IV). 


8. Toma Ioana, văduvă, idem, 300 m.p. 
9. Trandafir Badea Andreia, idem, 300 m.p. 


10. Tudorache Dumitru şi alții din comuna Hinţeşti, judeţul Argeş, donează, în anul 
1926, Comitetului şcolar din acea comună, satul Smeura, suprafaţa totală de un hectar (în 
realitate 11.512 m.p.) teren moştenesc, cu scopul construirii unei şcoli în acel sat. 

Dumitru Tudorache a donat două terenuri: un teren în suprafaţă de 1984 m.p. şi 
altul în suprafaţă de 416 m.p. (cap. D. 


11. Moşt. Telescu Dumitru din comuna Costeşti, satul Teleşti, judeţul Argeş, donează, 
în anul 1928, Parohiei bisericii Teleşti, suprafaţa de 2200 m.p. teren situat în satul Teleşti, 
pentru a se construi o biserică în acel sat. (cap. IV). 


12. Tănăsescu Alexandru, preot din comuna Valea Mare Podgoria, judeţul Muşcel, 
donează, în anul 1928, Băncii populare „Stupul cu albine” din acea comună, un teren 
cămin de casă în întindere de 198 m.p., situat în comuna Valea Mare Podgoria, având 
lăţimea la drum de ll m, lungimea de 18 m. Scopul donaţiei a fost ca pe acel teren să se 
construiască de către bancă un local necesar acesteia (cap. V). 


13. Talpoş I. Maria din comuna Bumbueşti, judeţul Argeş, donează, în anul 1932, 
Comitetului şcolar comunal, suprafaţa de 863 m.p. teren, situat în comuna Bumbueşti, 
satul Gruiu Lupului, cu scopul de a se construi un local de şcoală pentru copiii din satele 
Gruiu Lupului şi Blănoiu (cap. D). 


14. Talpoş Bibu Dumitru, Ion şi Nicolae, fraţi, din comuna Bumbueşti, judeţul Argeş, 
donează, în anul 1935, Comitetului şcolar din satele Gruiu — Lupului şi Blănoiu, suprafaţa 
de 840 m.p. teren, cu scopul începerii construirii, în termen de un an, a unei şcoli, 
depăşirea termenului ducând la anularea actului. Totodată, cei trei fraţi arătau că terenul 
era moştenire de la tatăl lor şi întrucât un al patrulea frate nu era de acord cu donația, cei 
trei se obligau să-i satisfacă eventualele pretenţii dintr-o altă bucată de teren. (cap. 1). 

15. Teodoru E. Estelle şi fiica sa, Ana Girescu, unice moştenitoare ale soţului, respectiv 
tatălui lor, Emilian Teodoru, în consens cu dorinţa exprimată de acesta înainte de a muri, 
dăruiesc, în anul 1937, bisericii cu hramul Sf. Dumitru din comuna Ştefăneşti, satul 
Târgu Dealului, judeţul Muşcel, următoarele bunuri: 

a) Titlurile emisiune 1916-1919, în valoare de 200.000 lei, depuse pe numele acelei 
biserici la Casa de Depuneri şi Consemnaţiuni Bucureşti; 

b) O suprafaţă de 5700 m.p. teren cu vie pe el, care începea de la Şoseaua naţională 
Bucureşti-Piteşti şi care se învecina cu via proprietatea familiei Enigărescu, teren pe care 
se afla şi cavoul familiei; 

c) Sumele de 5815 lei şi 2602 lei pe care numiții Ştefan Velcioiu şi Andrei Gorgoi le 
datorau răposatului Emilian Teodoru, în urma unor împrumuturi. (cap. IV). 


16. Teodorescu Marius din Bucureşti, donează, în anul 1938, Băncii populare Stroeşti, 
judeţul Argeş, un teren în întindere de circa 100 m.p., situat în satul Stroeşti, pentru 
construirea sediului viitoarei bănci populare. 

Donatorul a făcut acest act din respect pentru tatăl său, N.C. Teodorescu, 
inițiatorul băncii, care decedase, şi al cărui nume a fost atribuit băncii prin hotărârea 
adunării generale a acesteia. (cap. V). 


17. Teodorescu Ion, general, Teodorescu Iosif, general, şi Teodorescu Constantin, 
fraţi, toţi trei din comuna Rucăr, judeţul Muşcel, donează, în anul 1939, bisericilor Rucăr 
Joseni şi Rucărul de Mijloc din comuna Rucăr, câte 30 dramuri de fiecare, din obştea 
moşnenilor rucăreni, şi anume: câte cinci dramuri în munţii Vâra, Boteanu, Lazurile 
Popilor şi Fântâneaua, Grindul şi Baciu, Plaiul Pietricica şi Colţii. Donaţia a fost evaluată 
la suma de 15000 lei iar veniturile dramurilor urmau a fi folosite pentru întreţinerea celor 
două biserici, de către reprezentanţii lor legali. Cele două biserici donatare urmau să intre 
în posesia bunurilor donate de la data de 1 ianuarie 1940. (cap. IV). 


18. Talpaş Gheorghe din comuna Boişoara, judeţul Argeş, donează, în anul 1941, 
Căminului cultural „Regina Maria” din satul Bumbeşti, comuna Boişoara, suprafaţa de 
1045 m.p. teren cămin de casă, situat în satul Gruiul Lupului, punctul „în deal”. Scopul 
donaţiei era construirea unei biserici pentru satele Gruiul Lupului şi Blănoiu. (cap. IV). 


19. Tănăseanu Gheorghe, doctor din Câmpulung Muşcel, donează, în anul 1941, 
Ministerului Sănătăţii şi Ocrotirilor Sociale, suprafaţa de 700 m.p. teren situat în comuna 
Jugur, pe care se află construit, de roşu, dispensarul „Căminul cultural”, în vecinătatea 
primăriei. (cap. Il). 


20. Teodorescu Marius şi Maria, soţi din Bucureşti, donează, în anul 1949, Primăriei 
comunei Poeniţa din judeţul Muşcel, 1000 m.p. teren arabil, situat în comuna Poeniţa, cu 
scopul ca primăria să construiască pe acel teren un local de primărie. (cap. V). 


21. Toader Gh. Petre din comuna Bădeşti, judeţul Muşcel, donează, în anul 1949, 


Primăriei comunei Bădeşti, un teren cămin de casă, situat în acea comună, în întindere de 
275,40 m.p., pentru construirea unui grajd comunal (cap. V). 

22. Tutănescu N. Bacria din comuna Tutana, judeţul Argeş, donează, în anul 1948, 
Ministerului Sănătăţii, un imobil situat în comuna Tutana, satul Valea Porcului, compus 
dintr-un teren în întindere de 3200 m.p., pe care se afla construită o casă de zid, acoperită 
cu ţiglă, compusă din cinci camere, verandă, antreu, ş.a. Prin actul de donaţie, donatorul 
punea sarcină Ministerului Sănătăţii ca pe acel imobil să fie amenajat un local cu 
destinaţie sanitară de folosinţă publică (maternitate, dispensar medical etc.), în cel mai 
scurt timp. Totodată mai cerea ca pe tot timpul vieţii să locuiască într-una din camerele 
clădirii, cu acces la bucătărie, unde urma să locuiască, pe tot restul vieţii, femeia sa de 
serviciu, Floarea Papuc, în vârstă de 60 de ani. (cap. II). 


23. Tudorache <lpsă prenume > dăruieşte 13 ari teren bisericii Adormirea Maicii 
Domnului din Coşeşti, fără a se cunoaşte anul donaţiei, aşa cum reiese dintr-un tabel cu 
proprietăţile instituţiilor din comuna Coşeşti, încheiat în anul 1907. (cap. IV). 


24. Tămăşasca Zinca, <din comuna Dârmăneşti, judeţul Muşcel >, dăruieşte un pogon şi 
jumătate teren bisericii satului Tămăşeşti, comuna Dârmăneşti, „pământ donat din 
vremuri vechi” după cum se arată într-un tabel cu proprietățile instituţiilor din acea 
comună, întocmit în anul 1907. (cap. IV). 

Ţ 


1.Țopan Elena, născută Crasan, proprietară din comuna Bârzeşti, având consimţământul 
soţului său, maiorul "Țopan, donează, în anul 1911, comunei Bârzeşti, un loc numit “la 
magazie”, în hotarul comunei Bârzeşti, în suprafață de 500 m.p., cu scopul de a se 
construi clădirea unei şcoli, intenţia nematerializându-se din pricina autorităţilor locale 
care au tergiversate începerea lucrărilor (cap. I). 


2.Țiuleanu I. Adela, cu autorizaţia soţului său, maior I. Ţiuleanu, ş.a., din Bucureşti, 
donează, în anul 1914, comunei Valea Danului, judeţul Argeş, o suprafaţă de 1461 mp. 
teren, cu scopul construirii de către primăria acelei comune a unui local de şcoală. În anul 
1928, Țiuleanu Adela şi Solacoglu Ecaterina donează Primăriei comunei Verneşti, judeţul 
Argeş, suprafața de 954 mp. teren, situat în acea comună, fără a specifica scopul 
donaţie. (cap. | şi V). 


3. Ţâru I. Chiriaţa din Câmpulung Muşcel donează, în anul 1940, Primăriei oraşului 


Câmpulung, un teren în lungime de 12 m. şi lăţime de 3,25 m., situat în strada Valea 
Zidarilor, în scopul construirii unui drum necesar în acea zonă. (cap. V). 

U 


1. Urianu Anastasie din Câmpulung a donat, în anul 1852, Şcolii primare de băieţi nr.1 
din Câmpulung, un număr de 908 cărți, donaţie care, în acelaşi an, a stat la baza 
constituirii bibliotecii acelei şcoli. Majoritatea cărților (802) erau scrise în limba franceză, 
în limba germană erau 25 iar restul de 81 erau scrise în limba română. (cap.] şi III). 


2. Uţă Călina şi Radu, soţi ş.a., din comuna Căcărezeni, judeţul Argeş, donează, în anul 
1906, acelei comune, 13 prăjini şi jumătate teren pentru construcția unei şcoli. (cap. ID. 


3. Udrescu Stan, proprietar din comuna Vrăneşti, judeţul Muşcel, donează, în anul 1908, 
Primăriei comunei Vrăneşti, un petic pământ moştenesc în mărime de 1250 m.p. situat în 
comuna Vrăneşti, cătunul Guşaţi, precum şi 15.000 bucăţi cărămidă, „pentru a se construi 
acolo un local de şcoală şi cu condiţiunea ca acea şcoală să poarte numele meu de « Stan 
Udrescu »..” Anterior acestei donaţii, Stan Udrescu mai donase un teren în întindere de 
12 ari, pe care s-au construit localul primăriei şi şcolii din comuna Vrăneşti, fără a se 
cunoaşte anul acelei donaţii. (cap. 1 şi V). 


4. Ungureanu C. Gheorghe, proprietar din comuna Nămăeşti, satul Valea Mare, judeţul 
Muşcel, permite, în anul 1910, Primăriei urbei Câmpulung, să aşeze pe proprietatea sa, 
situată în Muşcelul Nămăeştilor, tuburile necesare aducerii apei potabile din izvorul 
Topliţa, de la poalele muntelui Mateiaş, în Câmpulung. În situaţia că, datorită unor 
lucrări, se vor aduce pagube recoltei, primăria urma să suporte daune. Suprasolul îi 
rămânea proprietarului iar dacă primăria va voi ulterior să facă alte lucrări (poduri, clădiri 
etc.), era obligată să plătească doi lei pentru fiecare metru pătrat folosit. (cap. V). 


5. Urlăţeanu I. Ştefan, Urlăţeanu I. loan, doctor, Urlăţeanu J. Constantin, maior, 
Urlăţeanu Z. Grigore şi alți proprietari ai moşiei Topoloveni, din comuna Topoloveni, 
judeţul Muşcel, dăruiesc, în anul 1915, Epitropiei Bisericii parohiale din acea comună, un 
teren în suprafaţă de 2500 m.p., cu scopul construirii Bisericii parohiale cu hramul Sfinţii 
Voievozi din Topoloveni. (cap. IV). 


6. Urlăţeanu D. Ecaterina, văduvă, menajeră din Câmpulung, donează, în anul 1916, 
Casei Bisericii, pentru Biserica Sf. Nicolae de Sus (Nicuţ) din Câmpulung, tot dreptul său 
de succesiune de a patra parte în averea rămasă de pe urma decedatului său soţ, Dimitrie 
Urlăţeanu, şi care, pentru a-i fi recunoscut acel drept, a intentat proces la Tribunalul 
Muşcel contra doamnei Florica Gh. Urlăţeanu, în dosarul 689/1911, proces pe care îl va 
continua Casa Bisericii sau Epitropia, până la definitiva terminare. Din averea donată se 
va forma un fond, sub denumirea de „Ecaterina şi Dimitrie Urlăţeanu”, fond al cărui venit 
anual urma a fi împărţit deopotrivă între preotul deservent şi biserică (cap. IV). 


7. Udroiu Gh. Gheorghiţa, văduvă din comuna Glâmbocel, ş.a., dăruiesc, în anul 1923, 
Ministerului Instrucțiunii Publice, un loc cămin de casă în suprafaţă de 1140 m.p., teren 
situat în raza comunei Glâmbocel, pentru ca pe acel teren să se construiască o şcoală 
pentru copiii din comuna Glâmbocel, satul Schitu Scoiceşti, (cap. ID). 

8. Uţă Simion din comuna Bascovele, judeţul Argeş, donează, în anul 1925, Comitetului 
şcolar din comuna Bascovele, un teren în întindere de 500 m.p. situat în satul Drăgoleşti, 
pentru construirea unui local de şcoală în acel sat. (cap. 1). 


9. Ungureanu Vasile ş.a. din comuna Topliţa, judeţul Argeş, donează, în anul 1927, 
Epitropiei Bisericii parohiale Topliţa, un teren în suprafaţă de 25 ari (2500 m.p.), cu 
scopul construirii unei biserici în satul Topliţa. Epitropii bisericii puteau schimba, la 
nevoie, acest teren cu altul care ar fi oferit condiţii mai bune. (cap. IV). 

V 
1. Vlădescu Stanca şi copiii ei, Dumitrache, Nicolae şi Ilinca, dăruiesc Schitului 
Mărculeşti de lângă Câmpulung, o moşie la Găureni, pe apa Brătiei. Donaţia are data de 
18 iulie 1772. (cap. IV). 


2. Vrăbiescu Safta, proprietară din comuna Şuici, plasa Loviştei, judeţul Argeş, a lăsat 
prin testament, în anul 1886, bisericii cu hramul Sf. Nicolae din Şuici, o treime din 
moşiile sale numite „Soba” şi „Paltinul” din comuna Şuici (cap. IV). 


3. Vişoiu Simion ş.a. din comuna Măţău, judeţul Muşcel, au dăruit 13 ari şi jumătate 
teren pentru şcoala şi grădina şcolară din Măţău, în anul 1899, după cum se arată într-un 
tabel cu proprietăţile instituţiilor din acea comună, întocmit în anul 1907, din ordinul 
Prefecturii judeţului Muşcel. (cap. I). 


4. Vasiliu Chiriach, rentier şi proprietar din comuna Conţeşti, judeţul Dâmboviţa, 
originar din lanina, Imperiul Otoman, dăruieşte, în anul 1906, Primăriei Piteşti, 
proprietatea sa din Piteşti, str. Brătianu nr. 86, fostă proprietate a lui Mihail Apostolescu, 
pe care o cumpărase printr-o ordonanţă de adjudecare. Donaţia a făcut-o pentru ca 
Primăria Piteşti să construiască un azil de infirmi sau o altă instituție de binefacere. 
(cap.Il şi V). 


5. Vişan Ion, agricultor din comuna Țuţuleşti, judeţul Argeş, ş.a., dăruiesc, în anul 
1908, comunei Țuţuleşti, un teren în suprafaţă de 5 prăjini sau 1040 m.p., teren pe care îl 
cumpăraseră tot în anul 1908, de la Radu Bălteanu, cu scopul construirii unei şcoli de 
către primărie pentru copiii acelei comune. (cap. |). 


6. Voicu I. Marin ş.a. din comuna Pleşoi, plasa Topologu de Jos, judeţul Argeş, dăruiesc, 
în anul 1911, comunei Pleşoi, un teren pe care îl stăpâneau prin moştenire, încă de la 
legea rurală din 1864, în suprafaţă de 1150 m.p., aflat în satul Băneşti, pe care să se 
construiască un local de şcoală cu o singură sală. (cap. ID). 


7. Vasiliu Agatie, proprietar din Piteşti, dăruieşte, în anul 1914, Primăriei comunei 
Băseni din judeţul Argeş, un teren în suprafaţă de cinci prăjini sau 1050 m.p., situat în 
satul Stârcii de Sus, comuna Băseni, cu scopul de a se construi un local de şcoală pentru 
satele Stârcii de Sus şi Stârcii de Jos. (cap. I). 


8. Voinescu Margareta şi Nicolae, soţi, şi alţii, în calitate de proprietari ai moşiei 
Topoloveni din comuna Topoloveni, judeţul Muşcel, dăruiesc, în anul 1915, Epitropiei 
Bisericii parohiale din acea comună, un teren în suprafață de 2500 m.p., cu scopul 
construirii Bisericii parohiale cu hramul Sfinţii Voievozi din Topoloveni. (cap. IV). 


9. Voinescu Eliza şi Dumitru, soți, idem, (cap. IV). 
10. Vasilescu M. Sevastiţa din Piteşti a lăsat, în anul 1921, un testament prin care dăruia 


Ministerului Instrucțiunii Publice casele sale din Piteşti, strada Egalităţii nr. 88, terenul pe 
care erau construite casele şi grădinile aferente, moşia Vlăşcuţa Burdea din comuna 

Hârseşti, judeţul Argeş, precum şi suma de 183.661 lei, cu scopul construirii unei şcoli 
secundare de fete în Piteşti şi cu condiţia ca şcoala să poarte numele de şcoala „Mihail şi 
Sevastiţa Vasilescu”. Prin acelaşi testament lăsa suma de 24000 lei pentru a se constitui 
„Fondul Mihail şi Sevastiţa Vasilescu” ce urma a fi trecut în bugetul primăriei, pentru ca, 
anual, să se cumpere haine şi încălțăminte copiilor săraci din Piteşti. (cap. ID) 


11. Voicescu Al. Gheorghe din comuna Valea Popii, satul Huluba, donează, în anul 
1922, Comitetului de iniţiativă pentru construirea localului de şcoală din satul Huluba, un 
teren în întindere de 117 m.p. (cap. ]). 


12. Vasiloiu Gh. Ion, agricultor din comuna loneşti, judeţul Argeş, donează, în anul 
1925, Comitetului şcolar din comuna Trepteni, 1000 m.p. teren situat în satul Trepteni, 
pentru construirea unui local de şcoală în acel sat. (cap. I). 


13. Voica Gh. B. Nicolae din satul Vărzăroaia, comuna Pietroşani, judeţul Muşcel, 
donează, în anul 1926, bisericii filiale cu hramul « Duminica Tuturor Sfinţilor » din acel 
sat, o porţiune de teren lată de 1 m şi lungă de 60 m. Mai donează, pentru cimitirul 
bisericii, un teren lung de 9 m şi lat de 8 m. (cap. IV). 


14.  Vasiloiu Toma, învăţător din comuna Broşteni, judeţul Argeş, donează, în anul 
1927, Comitetului şcolar din comuna Olanu, judeţul Argeş, toată partea sa de moştenire, 
însemnând o treime, asupra unui teren în suprafaţa de şase prăjini sau 1248 m.p., situat în 
vatra satului Stoicăneşti, comuna Olanu. De asemenea, donează dreptul său, tot o treime, 
din clădirea aflată pe acel teren, construită după modelul tip şcoală al Casei Şcoalelor, 
clădire cu două săli de clasă şi cancelarie. , Această donaţie o fac pentru dragostea ce o 
păstrez, ca fiu al comunei Olanu şi ca luminător al Generației de mâine din România 
întregită care va forma temelia ţării mărite şi cu obligaţia pentru comitet să nu schimbe 
destinaţia clădirii şi în faţa şcoalei să aşeze monumentul eroilor comunei Olanu cari şi-au 
vărsat sângele pentru înfăptuirea idealului naţional”. Această donaţie venea în 
completarea unei alte donaţii, făcută în anul 1926, de către preotul Popescu Marin, de 
fraţii Stoicănescu Gheorghe şi Maria, de Matei Constantina şi de Ilinca Maria, toţi din 
comuna Olanu, care îşi donaseră drepturile lor de moştenire asupra aceluiaşi teren. (cap. 


D 


15. Vişoiu Gh. Petre Bucur şi Fira, soţi din comuna Măţău, judeţul Muşcel, donează, în 
anul 1928, Protoieriei judeţului Muşcel, Circumscripţia 1 Câmpulung, reprezentată prin 
protopopul N. Proca, un teren în întindere de 100 m.p., cu o casă pe el, situat în comuna 
Măţău, punctul zis „Olteni”, pentru a fi folosit drept casă parohială a Bisericii cu hramul 
Naşterea Maicii Domnului din parohia Suslăneşti, comuna Măţău. (cap. IV). 


16. Vărăticeanu Gheorghe şi Viena, soți din comuna Racoviţa, judeţul Argeş, donează, 
în anul 1930, Mănăstirii Turnu din judeţul Argeş, câte şase dramuri, fiecare, din muntele 


Urzica, situate pe teritoriul comunei Urzica, satul Văratic. (cap. IV). 


17. Vâlcoci Ion Spiridon şi Eugenia, soţi, ş.a. din satul Vlădeşti, comuna Valea Bratiei, 
judeţul Muşcel, donează, în anul 1931, Mănăstirii Schitului Slănic din comuna Râul 

Doamnei, judeţul Muşcel, tot dreptul lor de moştenire ce li se cuvenea din moştenirea 
defunctului lor tată, lon Diţă Pătraşcu, drept ce se ridica la o suprafaţă de circa patru 
hectare şi jumătate teren. (cap. IV). 


18. Vişoiu Cornăţeanu Gheorghe din Bucureşti donează, în anul 1939, Asociaţiei 
Drumeţilor din Munţii lubiţi ai României (A.D.M.I.R.), secţia Muscel, suprafaţa de 500 
m.p. teren din golul muntelui lezerul Mare, pendinte de comuna Lereşti, judeţul Muşcel, 
situat în apropiere de lac, în punctul pe care-l va alege asociaţia donatară, la o distanţă de 
maximum 150 m. de lacul Iezer, cu drept de acces la cabana ce se va construi pe acest 
teren. Donaţia era făcută cu obligaţia construirii, de către asociaţia donatară, a unui 
adăpost (cabană), ce va purta numele de Petre Catzian. (cap. V). 


19. Vlădescu A. Dumitru, avocat din Câmpulung Muşcel şi proprietar în comuna 
Miceşti, judeţul Muşcel, donează, în anul 1944, Primăriei comunei Miceşti, un teren în 
suprafaţa de 400 m.p., pentru a se construi un grajd comunal. (cap. V). 


20. Vasile C. Şt. Andreica, văduvă din comuna Silişteni, judeţul Argeş, donează, în anul 
1946, Primăriei comunei Silişteni, următoarele imobile: 

- un teren în întindere de 50 ari, în vatra satului, cu construcţiile aflate pe el — o casă de 
ostreţe cu trei camere, o magazie şi o bucătărie; terenul fusese stăpânit de defunctul ei 
ginere, Stan P. Roşu; 

- 26 ari teren arabil situat în punctul „Ulmul lui Bălan”, lângă apa Târşcovului; 

- un petic de pământ arabil şi salcâmi la „Eleşteul lui Nae Gheorghe”, In suprafaţă de 34 
ari; 

- un teren arabil cu salcâmi în punctul „La Zarzări!l”, în întindere de 25 ari; 


A. 


- un teren în punctul „Ruşeţul” , în întindere de 40 ari. (cap. V ). 


21. Vlădescu Gh. Tache <din comuna Dârmăneşti, judeţul Muşcel >, dăruieşte un pogon 
teren bisericii satului Tămăşeşti, comuna Dârmăneşti, „pământ donat din vremuri vechi”, 
după cum se arată într-un tabel cu proprietăţile instituţiilor din acea comună, întocmit în 
anul 1907 (cap. IV). 


22. Vlădescu Dinică <din comuna Hârtieşti, judeţul Muşcel >, dăruieşte 25 ari bisericii 
satului Lucieni, comuna Hârtieşti, pentru curtea şi cimitirul acelei biserici, fără a se 
cunoaşte anul donaţiei, conform unui tabel întocmit în anul 1907, cu proprietăţile 
instituţiilor din acea comună (cap. IV). 


23. Vişoiu Niţă şi Ştefănescu lon <din comuna Jugur, judeţul Muşcel >, dăruiesc 20 ari 
teren pentru cimitirul bisericii Sfântul Nicolae din Jugur, fără a se cunoaşte anul donaţiei, 
conform unui tabel întocmit în anul 1907 cu proprietăţile instituțiilor din acea comună 
(cap. IV). 


24. Vişoiu Gheorghe din comuna Măţău, judeţul Muşcel, a dăruit, fără acte şi fără a se 


cunoaşte anul donaţiei, doi ari şi jumătate teren bisericii Naşterea Maicii Domnului din 
Măţău, conform unui tabel întocmit în anul 1907 de către primăria Măţău. Pe acel teren s- 

a construit biserica cu hramul Naşterea Maicii Domnului, după cum se precizează în 
tabelul primăriei. (cap. IV). 


25. Voicu Maria din comuna Țiţeşti, judeţul Muşcel, a dăruit suprafaţa de cinci prăjini 


teren bisericii filiale Țiţeşti, conform unui tabel cu proprietăţile instituţiilor din acea 
comună, întocmit de primărie în anul 1907, anul donaţiei nefiind precizat. (cap. IV). 

Z 
1. Zmaranda Nicolae ş.a., din comuna Livezeni, judeţul Muşcel, donează, în anul 1908, 
Direcţiunii Generale a Serviciului Sanitar din cadrul Ministerului de Interne, un teren în 
suprafaţă de şaptesprezece ari, situat în acea comună, pentru construirea unui dispensar 
sau spital, a locuinţei medicului şi a dependinţelor necesare. (cap. II). 


2. Zamfirescu Vasile, preot, din comuna Groşi, judeţul Argeş, donează, în anul 1915, 
comunei Groşi, 1260 m.p. teren, lungime 60 m. şi lăţime 21 m., pentru a se construi un 
local de şcoală şi cu condiţia ca, în noul local, să fie agăţat un portret al său, lucrat pe 
cheltuiala sa. (cap. 1). 


3. Zidaru C.T. Paraschiva din Câmpulung Muşcel donează, în anul 1940, Primăriei 
oraşului Câmpulung, o porţiune de teren în lungime de 64 m. şi lățime de 3 m., situat în 
strada Valea Zidarilor, în scopul construirii de către primărie a unui drum necesar în acea 
zonă. (cap. V). 

ANEXA 2 


LOCALITĂŢI 





Pentru a-i pune mai bine în evidenţă pe filantropii prezenţi în această lucrare, am 
considerat că este utilă întocmirea unei anexe prin care aceştia să fie grupaţi pe localităţi, 
fie că erau fii ai acelei localităţi, fie că şi-au îndreptat actele de binefacere spre acea 
localitate, nefiind legaţi de ea prin naştere sau prin domiciliu. Însă, şi într-un caz, şi în 
celălalt, localităţile beneficiare le datorează nu doar recunoştinţă şi amintiri pioase - de 
cele mai multe ori chiar şi acestea lipsesc cu desăvârşire! — ci au datoria morală de a-i 
face cunoscuţi generaţiilor tinere, precum şi de a respecta condiţiile pe care mulţi dintre 
aceştia le-au pus, odată cu întocmirea actelor de donaţie. 

Pe de altă parte, tot mai mulţi cercetători ai istoriei locale se îndreaptă spre 
elaborarea unor monografii de localităţi, din care nu ar trebui să lipsească niciunul dintre 
cei care au contribuit, de-a lungul timpului, la propăşirea acelei localităţi şi, prin această 
anexă, ne-am propus să le aducem un modest ajutor în munca de documentare. Întocmind 
lista localităţilor, oraşe şi comune, am optat pentru menţionarea acestora aşa cum figurau 
ele la data întocmirii donațiilor şi a testamentelor, chiar dacă astăzi multe dintre ele nu 
mai sunt comune, ci sate. De asemenea, multe localități nu mai aparţin astăzi judeţului 
Argeş ci se regăsesc în judeţele vecine (cele mai multe dintre aceste localităţi sunt, în 
prezent, în judeţul Vâlcea), însă, în momentul donaţiei, aparţineau judeţului Argeş sau 
fostului judeţ Muşcel. Totodată, ar putea să surprindă faptul că un filantrop poate să apară 
la două sau mai multe localităţi. Pentru exempificare, doctorul Petre Florescu, un mare 
filantrop argeşean, este prezent şi printre filantropii din Piteşti, unde locuia, înzestrând 
substanţial spitalul din oraş, dar şi la Brădet, unde dăruieşte 500.000 lei pentru constructia 
unui pavilion al Coloniilor şcolare din judeţul Argeş, la Scheiu, comuna sa natală, unde 
oferă 6000 lei rentă celor trei şcoli din comună, pentru ajutorarea a 12 copii săraci, 
precum şi la comuna Vitomireşti Trepteni, unde a oferit 100.000 lei pentru construcţia 
localului şcolii. Am considerat, însă, că este firesc să-i menţionăm nu doar la localitatea 
de domiciliu, ci la toate localităţile pe care le-au ajutat, prin faptele lor generoase, dând 
totodată primăriilor şi instituţiilor beneficiare informaţia care, sperăm, le va uşura 
activitatea de memorizare şi de cinstire a acestor oameni, cu care trebuie să ne mândrim. 

În anexă, localităţile au fost ordonate alfabetic, iar când într-o localitate au existat 
mai mulţi filantropi, aceştia au fost menţionaţi în ordinea cronologică a operelor 
filantropice, rămânând la sfârşit cei pentru care documentele nu menţionează anul daniei. 


Albeşti de Muşcel 
1. Coman Ion Constantin, 6 ari teren cu o casă pe el, bisericii din satul Cândești, 1930. 
2. Ovejdanie Gh. Elisabeta, 208 m.p. teren societăţii “Trezirea”, pentru cimitir, 1946. 
3. Bizon I.Gh. Zinca, 225 m.p. teren pentru construcție casă de rugăciune evanghelică, 
1947. 
4. Cândea Niţă, 24 ari teren pentru cimitirul bisericii din satul Cândeşti, fără dată. 


Albota 
1. Ştefănescu Maria şi Gheorghe, 312 m.p. teren pentru construcție sediu primărie, 19238. 

Aninoasa 
1. Arhimandrit Aninoşeanu Dionisie din Câmpulung, 2000 lei Mănăstirii Aninoasa, 
pentru învelişul bisericii, 1883. 
2. Marin I. Nicolae, 60 ari teren pentru construcţie şcoală, 1912. 


Bascovele 
1. Anuţescu Constantin, 843 m.p. teren pentru construcție scoală în satul Grajduri, 1912. 
2. Uţă Simion, 500 m.p. teren pentru construcţie scoală în satul Dragoleşti, 1925. 
3. Bălăşescu loan, 6 ha. teren pentru Schitul Bascov, 1932. 


Băbueşti 
1. Moţoc D. C., 1400 m.p. teren pentru construcție local primărie, 1913. 
2. Ciobotea Eftemie, 300 m.p. teren pentru construcție sediu primărie, 1914. 
3. Dumitrescu Ioana şi Constantin, 800 m.p. teren pentru construcție sediu primărie, 
1914. 
4. Galice Constantin, 1770 m.p. teren pentru construcţie scoală, 1924. 


Bădeni 
1. Popescu Traian, 6 ari teren pentru construcție sediu primărie, 1935. 


Bădeşti 
1. Ionescu Petre, doi ari teren pentru şcoala veche din Bădeşti, 1871. 
2. Oprea Grigore, patru ari teren pentru cimitirul bisericii din Bădeşti, 1885. 
3. Lăstun Petre, 6 prăjini teren situat în acea comună, cu scopul construirii unui local de 
şcoală, 1903. 
4. Toma Bucur Maria, un teren în suprafaţă de două prăjini şi doi stânjeni, pentru a forma 
un singur trup cu terenul donat de Petre Lăstun, în anul 1903, şi pentru a fi folosit ca 
grădină şcolară,1905. 
5. Toader Gh. Petre, 275 m.p. teren pentru construcţie grajd comunal, 1949. 
6. Petti Anghel, 34 m.p. teren pentru extindere grajd communal, 1949. 


Băiculeşti 
1. Rădulescu N. Ion, 1100 m.p. teren pentru construcție sediu bancă şi alte utilităţi, 1947. 


Băjeşti 
1. Popescu N. Eugenia, 4 prăjini teren bisericii Adormirea Maicii Domnului 
din Bălileşti, 1914. 
2. Constantinescu Dimitrie, 2500 m.p. teren pentru construcție şcoală, 1915. 
3. Tomescu I. Toma, peste 6 ha. şi 60 ari, în părţi egale, bisericii din satul 
Rumâneşti şi şcolii Băiculeşti, comuna Băjeşti, 1915. 


Bălceşti 


1. Mandrea N. Radu, 4597 m.p. teren, în Bălceşti, pentru construcţie dispensar şi locuinţă 
pentru medic, cărămida arsă necesară şi 500 lei pentru mobilă, 1908 ; diferite suprafeţe de 

teren unor locuitori săraci,1919; conacul Bălceştilor (strămoşii săi) din comuna Bălceşti, 

Statului Român, 1948. 

2. Cernătescu Pătraşcu, 1020 m.p. teren în comuna Pleşoiu pentru construcţie local 
judecătorie, 1910. 

3. Ionescu Marin, 208 m.p. teren cu o casă pe el, parohiei satului Gâltofani, 1935. 


Bălileşti 
1. Romanescu Vasilichia, un teren de 56 m. lungime şi 24 m. lăţime, situat în cătunul 
Rumâneşti, pe care s-au construit fostul local de primărie, localul de şcoală şi oborul 
comunal, 1862. 
2. Bălilescu Ion Daniil, o suprafaţă de pădure evaluată la 40.000 lei, bisericii 
Adormirea Maicii Domnului din Bălileşti, 1921. 
3.Arsenescu Gr. Constantin, 108 m.p. teren Asociaţiei Agricole Bălileşti pentru 
construcție cuptor . 
Bărăşti Bercioiu 
1. Costache Ştefan, 826 m.p. teren pentru construirea localului de primărie, 1898. 


Băseni 
1. Vasiliu Agatie, 1050 m.p. teren pentru construcţie şcoală în satul Stârcii de Sus, 1914. 
2. Alexescu Trandafir, 143 m.p. teren pentru construcție puț cu apă potabilă, 1936. 


Bârsoiu 
1. Bârsoianu Toma şi Maria, 1296 m.p. teren pentru construcţie şcoală, 1909. 
2. Popescu Costică, 750 m.p. teren pentru construcţie şcoală în satul Delureni, 1923. 


Bârzeşti 
1. Țopan Maria, 500 m.p. teren pentru construcție şcoală, 1911. 
2. Olteanu Maria şi loan, 80 m.p. teren pentru construcţie casă parohială în 
satul Voroveni, 1927. 


Beleţi-Negreşti 

1. Alexiu Grigore, împreună cu soţii Maria şi Nicolae Udrescu, un teren situat în centrul 
satului Negreşti, în lungime de 25 stânjeni şi lăţime de 10 stânjeni, cu scopul construirii 
unei şcoli pentru copiii din satele Negreşti şi Zgripceşti, 1902. 
2. Predescu Gheorghe, Predescu Elena si Mateescu Maria, născută Predescu, un teren în 
întindere de 4 prăjini mari, situat în centrul comunei, cu scopul construirii noului local de 
şcoală din satul Beleţi, 1904. 
3. Boboc M. Constantin, 500 m.p. teren pentru construcție şcoală în satul Negreşti, 1936. 
4. Popescu A. Gheorghe, 150 m.p. teren pentru construcţie baie populară, 1937. 
5. Predescu Haralambie, 400 m.p. teren în satul Beleţi pentru construcție monument 

istoric, 1937. 
6. Nicodim monahul, 15 ari teren pe care se aflau biserica din Beleţi, curtea şi cimitirul 
ei, fără an. 
7. Suditu "Tudor şi Constantinescu Matei, 50 ari teren bisericii din satul Zripceşti, fără an 
8. Dinu preotul, 24 ari bisericii din satul Negreşti, fără an. 

Bercioiu 
1. Dumitrescu loan, 2500 m.p. teren, cu o casă pe el, pentru şcoală în satul Bârseşti, 1914. 


Berevoeşti Pământeni 
1. Piper Constantin şi Piper Tănase, 8 ari teren livadă bisericii parohiale Berevoeşti 
Pământeni, „cu act din 1826, august 8”, după cum se menţionează într-un tabel întocmit 
în anul 1907 de primăria comunei Berevoeşti Pământeni. 
2. Constantin  lon al Stanii, 10 ari teren „mătură în lunculiță”, bisericii parohiale 
Berevoeşti Pământeni, 1827. 
3. Hera Ion, 8 ari teren livadă bisericii parohiale din Berevoeşti Pământeni, 1878. 
4. Tănăsescu Maria şi Mihail, 800 m.p. teren şi 6000 lei pentru construcţie şcoală 
în satul Oţelu, 1924. 
5. Pană (fără prenume), 75 ari livadă „pentru coasă”, bisericii parohiale din Berevoeşti 
Pământeni, fără an. 


Berislăveşti 
1. Ştefănescu Victor, 1500 m.p. teren, 1000 lei şi o casă pentru înfiinţare sediu 
primărie şi post de jandarmi, 1915. 
2. Călin F. Nicolae, 416 m.p. teren în satul Robaia, pentru cimitir, 1934. 


Bilceşti 
1. Florescu Gh. Gheorghe, 350 m.p. teren bisericii satului Valea Româneştilor, 1942. 
2. Ionescu J]. Maria, 3900 m.p. teren şi o construcţie nefinisată (biserică) în satul 
Şelari, 1943. 


Bleici 
1. Beştea Dumitru ş.a., 304 m.p. teren, în satul Opăteşti, pentru construcție şcoală, 1925. 


Boişoara 
1. Popescu N. Ion, un teren dreptunghiular cu dimensiunile de 35 m. lăţime şi 50 m. 
lungime, cu scopul ca primăria să construiască un local comun pentru primăria şi şcoala 
din Boişoara, 1896. 
2. Piloiu Nuţa ş.a., 800 m.p. teren pentru construcţie şcoală în satul Bumbueşti, 1913. 
3. Piloiu Maria şi Radu, idem, 1913. 
4. Mohanu Elisabeta şi Pătru, idem, 1913. 
5. Negoescu Călina şi Ion, idem, 1913. 
6. Pica Stan ş.a., idem, 1913. 
7. Petrescu Mihail, 800 m.p. teren pentru construcția unei şcoli, 1922. 
8. Talpaş Gheorghe, 1045 m.p. teren pentru construcție biserică în satul Gruiul Lupului, 
1939. 


Boteni 
1. « Botenii »-Societate Minieră Anonimă, 2260 m.p. teren la Valea Itului, comuna Jugur, 


pentru construcție şcoală, 1927. 


Brădet 

1. Dr. Florescu Petre din Piteşti, 500.000 lei pentru constructia unui pavilion al Coloniilor 
şcolare din judeţul Argeş, în staţiunea balneară Brădet, 1936. 


Bradu-Geamăna 
1. Socolescu "Teodor, 2000 stânjeni pătraţi pentru construirea localurilor de primărie şi de 
şcoală în comuna Bradu-Geamăna, 1890. 


Bradu de Jos 
1. Georgescu Dumitru, 10.000 m.p. teren bisericii parohiale Rotuleşti, 1931. 


Bradurile 
1. Georgescu Tudor şi Constantina, 1040 m.p. teren bisericii parohiale Rotuleşti, 1939. 


Brătieni 
1. Micescu D. Maria, 2500 m.p. teren pentru construcție şcoală şi grădiniţă, 1916. 
2. Popescu Gr. Cosma, 2500 m.p. teren bisericii parohiei Brătieni, 1924. 
3. Roşescu I. Ion, 200 m.p. teren pentru construcţie sediu primărie, 1932. 
4. Iancu Ion ş.a., 240 m.p. teren pentru construcție grajd comunal, 1944. 
5. Muiculescu Gheorghe, idem, 1944. 


Broşteni 
1. Vasiloiu Toma, dreptul său de moştenire, respectiv o treime dintr-o suprafaţă de teren 
de 1248 mp. şi tot o treime din casa aflată pe acel teren din satul Stoicăneşti, comuna 
Olanu, şcolii din satul Stoicăneşti, 1927. 


Bucureşti 
1. Carol I, domnitorul României, 300 galbeni, echivalentul a 2350 lei, pentru zidirea 
bisericii din Cetăţeni, judeţul Muşcel, 1869. 
2. Gheorghiu Petre, un teren în suprafață de 7000 m.p. în comuna Corbeni, pentru 
construirea unui local de şcoală în acea comună, obligându-se totodată să construiască 
singur şcoala şi să o doteze cu mobilierul necesar, 1897. 
3. Borănescu Maria, dăruieşte comunei Oeşti, judeţul Argeş, terenul necesar construirii 
localului de primărie din acea comună şi a oborului comunal, în anul 1898. De asemenea, 
mai dăruia şi lemnele necesare construirii localului. În anul 1904 dăruieşte bisericii cu 
hramul Sf. Nicolae, din comuna Oeşti, un teren în suprafaţă de 2730 m.p. 
4. Tudorache Ghiţă oferă comunei Budeasa, din proprietatea sa pe care o avea în acea 
comună, un teren în suprafaţă de 20 prăjini mari, cu scopul construirii unui local de 
şcoală, 1899. 
5. Golescu Elena ş.a., un pogon teren pentru construcţie şcoală în comuna Goleşti, 1911. 
6. Derussi Ştefania şi Vasile, idem, 1911. 
7. Petrescu Cecilia, vila Eugen Stătescu din Câmpulung şi suma de 100.000 lei pentru 
înfiinţarea unui azil de bătrâni la Câmpulung, 1913. 
8. Țiuleanu Adela ş.a., 1461 mp. teren pentru construcție şcoală în comuna Valea 
Danului, 1914. În anul 1928, mai donează 954 m.p. teren primăriei din comuna Verneşti. 

9. Solacoglu Constantin şi Ecaterina, împreună cu Țiuleanu Adela, 1461 mp. teren 

pentru construcţie şcoală în Valea Danului, 1914; în 1928, Ecaterina Solacoglu donează 

954 m.p. teren Primăriei comunei Verneşti, fără a se specifica scopul donaţiei. 

10. Tomescu I. Toma dăruieşte o suprafaţă de teren de 6 ha şi 60 ari, în părți egale, 

bisericii din satul Rumâneşti şi şcolii din satul Băiculeşti, comuna Băjeşti,1915. 

11. Ferdinand I, Regele României, dăruieşte 6000 lei pentru săracii din Piteşti şi Curtea 

de Argeş, 1916. 

12. Mandrea Radu, diferite suprafeţe de teren unor locuitori săraci din comuna Bălceşti, 

judeţul Argeş, 1919. În 1948, donează Statului Român conacul Bălceştilor din comuna 

Bălceşti. 

13. Perticari Davila Elena, 20.000 lei unei societăți filantropice pentru sătenii din comuna 
Izvoru, judeţul Argeş, 1920; 16 ha şi 8000 mp. teren la Goleşti, judeţul Mugşcel, 

pentru Muzeul Goleşti, 1942 ; manuscrisele dramaturgului Al. Davila, fratele său, le 

donează Teatrului Naţional din Bucureşti ; tablouri, cărți, documente şi obiecte ce au 

aparţinut strămoşilor săi, le-a dăruit Muzeului Goleşti. A ajutat, cu diverse sume de bani, 

mai mulți studenţi ai facultății de medicină « Carol Davila » din Bucureşti şi a contribuit, 

cu alte sume băneşti, la campaniile umanitare ale Crucii Roşii. 

14. Fălcoianu I. Alexandrina, bunuri evaluate la 15.000 lei pentru construcţie şcoală în 
satul Izvorani, comuna Ştefăneşti, 1922. 

15. Tănăsescu Maria şi Mihail, 800 m.p. teren şi 6000 lei pentru construcţie şcoală în 

satul Oţelu, comuna Berevoeșşti, 1924. 

16. Alexandrescu M. George, 2340 m.p. teren pentru constructie şcoală în comuna Groşi, 

1925. 

17. Brătianu I.C. Constantin, 32.310 m.p. teren (parcul şi capela de la Florica), 

Aşezământului « Ion C. Brătianu », 1930. 

18. Brătianu I.C. Vintilă, idem. 

19. Belizarie Dumitru, 3000 m.p. teren cu construcții pe el, în comuna Domnești, 

Sindicatului Artelor Frumoase, 1932. 

20. Prisăcuţă Natalia, 2500 m.p. teren în Câmpulung, Parohiei Podeanu din Bucureşti, 

pentru construcţie casă de odihnă, 1934. 

21. Pătrăşescu Corneliu şi Florica, 12 ari teren pentru construcţie şcoală în satul Slatina, 
comuna Nucşoara, 1934. 

22. Mihalache Ion, 5600 m.p. teren, cu o casă şi anexe, pentru înfiinţarea unei şcoli de 

gospodărie rurală pentru fete, la Topoloveni, 1935. 

23. Alexandrescu Marcella şi Gheorghe, soţi, 855 m.p. teren comunei Vrăneşti, pentru 

construcţie şcoală în satul Udeni, 1936. 

24. Teodorescu Marius, 100 m.p. teren pentru construcție bancă populară în comuna 
Stroeşti, 1938. 

25. Călinescu C. Adela, 2307 m.p. teren în comuna Ciupa Lagăr pentru construcție sediu 
post de jandarmi, 1939. 

26. Nanu Muscel Matilda, 300.000 lei în titluri de rentă pentru ajutorarea locuitorilor 
săraci din Câmpulung, 1939. 

27. Vişoiu Cornăţeanu Gheorghe, 500 mp. teren asociației ADMIR (Asociaţia 

Drumeţilor din Munţii lubiţi ai României), filiala Câmpulung Muşcel, pentru construcţie 

cabană la Lereşti, 1939. 

28. Niculescu D. Florica ş.a., terenul necesar înfiinţării unei străzi de acces la calea ferată 

Piteşti-Curtea de Argeş, 1939. 
29. Ihescu Aristide şi Maria, soţi, două case şi mai multe corpuri de teren, bisericii din 
satul Mălureni, 1942. 
30. Ionescu J. Mania, 3900 m.p. teren si o biserică nefinisată, construită tot de ea, în satul 
Şelari, comuna Bilceşti, 1943. 
31. Baştea Gh. I. Maria şi Viorica, surori, cabana din muntele Fundurile şi un ha. teren în 
Dâmbovicioara, unei asociaţii de turism, 1944. 
32. Balotă Anton Grigore ş.a., 2660 m.p. teren în comuna Lereşti, punctul Voina, pentru 
construcţie cabană, 1947. 
33. Dr. G. lonescu-Brăila, un imobil în Câmpulung pentru Asociaţia Generală a 
Medicilor Veterinari din România, 1947. 
34. Ştefănescu George (Gică), casele sale din Câmpulung, din Bucureşti, precum şi 
întreaga sa avere, Academiei Române, pentru înfiinţarea unui muzeu etnografic la 
Câmpulung ; a construit biserica cimitirului Flămânda din Câmpulung şi alte opere 
sociale, 1942 şi 1948. 
35. Teodorescu Marius şi Maria, soţi, 1000 m.p. teren în comuna Poeniţa, pentru 
constructie sediu primărie, 1949. 


Budeşti 
1. Lahovari G.I. şi I.N. Lahovari, un teren în suprafaţă de 9860 m.p., pentru construire 
local de şcoală comunală, 1904. 
2. Lahovari Dimitrie, 1977 m.p. teren pentru construcţie şcoală în satul Barza, 1923. 


Budişteni 
1. Ionescu M. Manoil, 2 hectare teren (1 ha pădure şi 1 ha teren cultură) Scolii Budişteni, 
1886. 
2. Tănăsescu Grigore si ginerele său, maior Topoloveanu Grigore, au dăruit 8 ari şi un 
sfert (patru prăjini mari) şcolii din comuna Budişteni, judeţul Muşcel, 1892 şi 1895. 
3. Mărgăritescu Smaranda, un teren situat în centrul comunei, în fata hanului, în întindere 
de 6 stânjeni lăţime şi 20 stânjeni lungime, cu scopul construirii unui local de primărie, a 
unei gherete pentru străjeri şi a oborului comunal, 1894. 


Bughea de Sus 
1. Mateescu Maria şi Sache, soţi, 25 ari teren pentru construcție sediu bancă sau local de 
primărie, 1928. 


Bumbueşti 
1. Talpoş I. Maria, 863 m.p. teren pentru construcţie şcoală în satul Gruiul Lupului, 1932. 
2. Talpoş Bibu Dumitrutru, lon şi Nicolae-fraţi, 840 m.p. teren pentru construcţie şcoală 
în satul Gruiul Lupului, 1935. 
Cepari 
1. Slăvescu N. Petre, donează comunei Cepari-Bârseşti un teren în suprafaţă de 2584 mp. 
situat în acea comună, pentru construirea unui local de primărie, 1894. 


Căcărezeni 

1. Fâlfănescu Nicolae, preot, un teren situat în satul Fâlfani, în suprafaţă de 6080 m.p. 
(lungimea 190 m, lăţimea 32 m), cu scopul construirii unui local de şcoală , 1899. 

2. Cârstea Ion, preot, ş.a., 13 prăjini şi jumătate teren pentru construcție şcoală, 1906. 

3. Dada Ion Badea, idem. 

4. Langa Florea, idem. 

5. Popescu Călin, idem. 

6. Uţă Călina şi Radu, soţi, idem. 


Câmpulung 

1. Vlădescu Stanca şi copiii ei, o moşie la Găureni, pe apa Bratiei, schitului Mărculeşti 
de lângă Câmpulung, 1772. 

2. Urianu Anastasie, dăruieşte un număr de 908 cărți şcolii primare de băieţi nr.1 din 

Câmpulung, 852. 

3. Arhimandritul Dionisie Aninoşeanu, 4000 lei schitului Nămăieşti, 15.000 lei spitalului 

judeţean din Câmpulung-Muşcel, 2000 lei mănăstirii Aninoasa, 1883. 

4. Popescu Constantin, moşia sa Furnicoşi din comuna Mihăeşti, plasa Râurile, judeţul 

Muşcel, pentru ca de venitul acesteia să beneficieze biserica Sf. Nicolae din Câmpulung 

şi Spitalul judeţean Muşcel, 1893. 

5. Demetrescu Maria, dăruieşte Spitalului judeţean Muşcel suma de 15.000 lei pentru 

întreţinerea în permanenţă a două paturi, 1898. 

6. Rucăreanu Elena, 10.000 lei pentru ajutorarea văduvelor şi săracilor din oraş, 15.000 

lei spitalului judeţean Muşcel, 1000 lei cantinelor şcolare din Câmpulung şi 1000 lei 

societăţii „Carmen Silva” din Câmpulung, 1908. 

7. Ungureanu C. Gheorghe, permite Primăriei Câmpulung aşezarea aducțiunii de apă 
potabilă a oraşului pe terenul său din muscelul Nămăeştilor, 1910. 

8. Petrescu Cecilia, vila Eugen Stătescu din Câmpulung şi suma de 100.000 lei pentru 
înfiinţarea unui azil de bătrâni, 1913. 

9. Urlăţeanu D. Ecaterina, dreptul de moştenire a soţului său, D. Urlăţeanu, bisericii 
Nicuţ din Câmpulung, 1916. 

10. Micescu D. Maria, 2500 m.p. teren în comuna Brătieni pentru construcţie şcoală şi 
grădiniţă, 1916. 

11. Filipescu Sofia şi Paraschiv, soţi, ş.a., 5600 m.p. teren bisericii Adormirea Maicii 
Domnului din comuna Dârmăneşti, 1922. 

12. Muşatescu Elena şi Alexandru, idem, 1922. 

13. Golescu Maria, 5000 lei pentru ajutorarea fiilor de pădurari sau brigadieri silvici din 

judeţul Muşcel, înscrişi la Şcoala silvică din Brăneşti, 1922. 

14. Luca Iosif, două trupuri de teren (peste 1800 m.p.) şi 30.000 lei pentru construcţie 
şcoală în cartierul Vişoi, 1925 ; 1934. 

15. Prisăcuţă Natalia, 2500 m.p. teren în Câmpulung, parohiei Podeanu din Bucureşti, 
pentru construcţie casă de odihnă, 1934. 

16. Iorgulescu D. Oprea, act de donaţie a localului Şcolii de băieţi din Câmpulung, 

construit de el, şi testament prin care dăruia întreaga sa avere unei fundaţii care urma să 

activeze în folosul şcolilor de băieţi nr.1 şi de fete nr. 2 din Câmpulung, 1934. 

17. Negulici Gh. Anton, 4 ari teren în comuna Domneşti pentru construcţie sediu eforie 
şi băi populare, 1935. 

18. Nanu Mugşcel Matilda, 300.000 lei, în titluri de rentă, pentru ajutorarea locuitorilor 

săraci din Câmpulung, 1939. 
19. Zidaru C.T. Paraschiva, 192 m.p. teren pentru construcția unui drum în zona străzii 
Zidarilor, 1940. 
20. Burtea T. Ioana, 81 m.p. teren necesar construirii unui drum în oraş, 1940. 
21. Petre Titi Georgescu, 25 ari teren în comuna Drăghici pentru construcţia bisericii 
din parohia II Drăghici, 1940. 
22. Țâru I. Chiriţa, 39 m.p. teren necesar construirii unui drum în oraş, 1940. 
23. Nae C. Ecaterina, 10 dramuri în Obştea Moşnenilor Câmpulungeni, bisericii 
Sf. Nicolae Popa Savu, 1940. 
24. Tănăseanu Gheorghe, 700 m.p. teren în comuna Jugur, pe care era construit, de roşu, 
un dispensar, 1941. 
25. Andreescu Gr. Sofia, 1050 m.p. teren pentru construcție şcoală în Suslăneşti şi 400 
m.p. teren pentru construcţie sediu primărie, 1942. 
26. Buduluca P. Maria şi Nicolae, soţi, 5,5 dramuri parohiei bisericii Schei, 1944. 
27. Dragomirescu Nichita, un imobil în Câmpulung, în beneficiul căminului cultural din 
comuna Coteşti, 1944. 
28. Vlădescu Dumitru, 400 mp. teren în comuna Miceşti pentru construcție grajd 
comunal, 1944. 
29. Pâslaru D. Vasile, 2500 m.p. teren în suburbia Mărcuşi-Drăcesti, bisericii Sf. 
Gheorghe, pentru cimitir, 1945. 
30. Negulici Gh. Gheorghe, 2660 m.p. teren în comuna Lereşti, punctual Voina, pentru 
cabana Sindicatului funcționarilor publici, 1947. 
31. Negulici Gh. Anton , idem, 1947. 
32. Dr. G. lonescu-Brăila, un imobil în Câmpulung pentru Asociaţia Generală a 
Medicilor Veterinari din România, 1947. 
33. Ştefănescu George (Gică), casa şi terenul său din Câmpulung, din Bucureşti, moşia 
Purcăreni ş.a., Academiei Române, pentru înfiinţare muzeu, burse şcolare, construcţia şi 
înzestrarea bisericii cimitirului Flămânda din Câmpulung, 1942, 1948. 


Cepari 

1. Slăvescu N. Petre, 2584 m.p. teren pentru construirea localului de primărie, 1894. 
2. Băltescu Constantin, 1600 m.p. teren pentru construcția noului local de primărie, 1912. 
3. Predescu Gheorghe, 2000 m.p. teren pentru construcție sediu administraţie plasă şi 
secţie de jandarmi, 1913. 
4. Petrescu Petre şi Elisabeta, 2400 m.p. teren pentru construcţie şcoală în satul 

Ungureni, 1925. 
5. Ghinescu Ene şi Maria, 832 m.p. teren în comuna Şuici pentru construcţie şcoală în 

acea comună, 1930. 


Cerbu 
1. Popescu Ilie, 1250 m.p. teren pentru construcţie şcoală în satul Arnota, 1933. 


Cerşani 
1. Rizescu F. Gheorghe, 400 m.p. teren pentru construcție sediu primărie, 1928. 


Cetăţeni 

1. Carol I, domnitorul României, 300 galbeni, echivalentul a 2350 lei, pentru zidirea 
bisericii din Cetăţeni, judeţul Muşcel, 1869. 

2. Enăchescu C<onstantin>, 50 ari teren grădină şcolară pe care s-a construit Şcoala 
Cetăţeni din Deal, 1898. 


Cicănești 
1. Decher Iacob Luigi, 4 ari teren cu o casă pe el, în satul Bărăşti, pentru sediu primărie, 
1933. 
Ciomăgeşti 

1. Dianu Gheorghe, 1800 m.p. teren în satul Bratia pentru noul local de primărie, 1910. 

În anul 1924 mai donează 5000 m.p. teren pentru cimitirul comunal. 
2. Marinescu Stancu, 5011 m.p. teren pe care se construise biserica Cuvioasa Paraschiva 

din satul Bratia, 1919. 
3. Gogulescu Ion, 540 m.p. teren pentru construcție pătul comunal, magazine, cantină 

şi baie, 1944. 

Cireşu 

1. Ghiţă I. Florea, 312 m.p. teren bisericii parohiale, 1935. 


Ciulniţa 
1. Eustatiade Mihail, a construit biserica (1881-1887), şcoala (1890) şi localul primăriei 
din comuna Ciulniţa (1901), pe terenurile sale, toate fiind donate comunei Ciulniţa. 
2. Rusescu N. Maria, 1168 m.p. teren pentru construcţie infirmerie, 1909. 
3. Duminicioiu |. Marița ş.a., 1140 m.p. teren pentru constructie şcoală în comuna 
Glâmbocel, satul Schitu Scoiceşti, 1923. 


Ciumeșşti 
1. Micescu I. Nae,1448 m.p. teren pentru şcoala din Ciumeşti, 1904. O altă donaţie este 
cea de 1144 m.p. teren pentru construcţie infirmerie, 1909. 


Ciupa Lagăr 
1. Călinescu C. Adela, 2307 m.p. teren pentru construcție sediu post de jandarmi, 1939. 


Cochineşti 
1. Stoica M. Floarea, 984 m.p. teren pentru construirea unei şcoli în acea comună, 1907. 


Cocu 
1. Coculeanu Matei, 1886 m.p. teren pentru construcţie şcoală, 1916. 


Colibaşi 
1. Predoiu Elena şi Andrei, 160 m.p teren pentru construcţia casei parohiale a bisericii 
mănăstirii Vieroşi, 1930. 


Corbeni 
1. Malla Ion, proprietarul moşiei Berindeşti, dăruieşte comunei Corbeni două terenuri, 
unul de 1785 m.p., pentru localul şcolii, şi altul de 7226 m.p., vis-a-vis de primul, pentru 
grădina şcolii, 1897. 

2. Gheorghiu Petre din Bucureşti, 7000 m.p. teren pentru construcția localului de şcoală, 
pe care se obliga să o construiască pe propria sa cheltuială şi să o doteze cu mobilierul 
necesar, 1897. 

3. Constantinescu Petre, donează comunei Corbeni un teren în suprafaţă de 4 ari pământ 
rural, situat în satul Poenari, la stradă, învecinat cu un alt teren al primăriei, în scopul 
construirii unui local de primărie, 1902. 

4. Erbaşu Gh. Ion, 2 ha teren pentru extinderea satului model Antonesti, 1943. 

5. Erbaşu I Gheorghe, 12.663 m.p. teren pentru extinderea satului model Antonesti şi 
pentru construcţia bisericii din acel sat, 1943. 

6. Olteanu R. loana, un pogon şi jumătate teren parohiei satului Căpăţâneni, 1944. 


Corbi 
1. Ceogescu lon ş.a., 420 m.p. teren în satul Isbăşeşti, comuna Milcoiu, pentru construcție 
şcoală în acel sat, 1910. 
2. Ciogescu Ion, 360 m.p. teren pentru construcţie şcoală în satul Măngureni, 1924. 


Cornățel 
1. Marin Nicolae, 77 m.p. teren pentru construcţie puțuri cu apă potabilă, 1913. 


Costeşti 
1. Măleanu Constantin, 2 ha şi 2000 m.p., cu scopul construirii spitalului jubiliar „Regele 
Carol I”, 1907. 
2. Moştenitorii Telescu Dumitru, 2200 m.p. teren pentru construcție biserică în satul 
Teleşti, 1928. 
3. Sandu D. Nastasia, 400 m.p. teren bisericii Sfinţii Voievozi din satul Teleşti, 1928. 
4. Dinu lon şi Maria, soţi, 150 mp. teren pentru extinderea cimitirului bisericii 
Adormirea Maicii Domnului, 1931. 


Costeşti Vâlsan 
1. Ardei P. Elisabeta ş.a., 5426 m.p. teren pentru construcție grajd comunal, 1950. 
2. Hogioiu Gh. Ecaterina, zisă Petrescu, idem, 1950. 


Coşeşti 
1. Păcioianu Ion, 14 ari bisericii Adormirea Maicii Domnului din Coşeşti, nu se cunoaşte 
anul donaţiei. 
2. Tudorache <lipsă prenume >,13 ari teren bisericii Adormirea Maicii Domnului din 
Coşeşti, nu se cunoaşte anul donaţiei. 


Coteşti 
1. Dragomirescu Nichita, un imobil în Câmpulung, în beneficiul căminului cultural din 
comuna Coteşti, 1944. 
2. Pădureanu Elisabeta, 4 ari teren Cultului Creştin după Evanghelie din acea comună, 
pentru cimitir, 1950. 


Cremenari 

1. Cârjean Costache, întreaga sa avere, evaluată la 50.000 lei, bisericii satului Mijlocul, 
1925. 
2. Dinovici Simion, 98 m.p. teren pentru construcţie local primărie, 1933. 


Curtea de Argeş 
1. Pandele I. Ion, aprox. 140 m.p. teren pentru extinderea pieţei publice, 1911. 
2. Ferdinand I, Regele României, 2000 lei pentru săracii din Curtea de Argeş, 1916. 
3. Ştefănescu V. Elena ş.a., un teren evaluat la 3000 lei pentru construcţie şcoală în satul 
Rudeni, comuna Șuici, 1922. 


Dăeşti 
1. Bunescu V. Maria, 420 m.p. teren pentru construcție şcoală, 1936. 


Dâmbovicioara 
1.Poponeci D. Valeria, 12 ari teren pentru cimitir în satul Ciocanu, 1939. 
2.Baştea Gh. I. Maria şi Viorica, cabana din muntele Fundurile şi un ha. teren în 
Dâmbovicioara, asociaţiei de turism ADMIR (Asociaţia Drumeţilor din Munţii lubiţi ai 
României), secţia Muscel, 1944. 


Dârmăneşti 
1. Marinescu loan, 1736 m.p. teren pentru construcție dispensar şi locuinţă medic, 1908. 
2. Pârâianu Evdochia, 10 ari teren pentru construcţia şcolii din satul Vărzăroaia, comuna 
Pietroşani, 1915. 
3. Şuţa Gheorghe şi Nicolae, 800 m.p. teren pentru construcţie şcoală în satul Valea 
Nandrii, 1921. 
4. Stănescu Gh. Lucia ş.a., 5600 m.p. teren bisericii Adormirea Maicii Domnului, 1922. 
5. Filipescu Sofia şi Paraschiv, idem, 1922. 
6. Apostolescu Paulina, 50 ari teren cu pădure, bisericii din satul Valea Nandrii, 1934. 
7. Tămăşasca Zinca, un pogon şi jumătate bisericii satului Tămăşeşti, fără an. 
8. Apostolescu Emanoil, două pogoane teren bisericii satului Tămăşeşti, fără an. 
9. Vlădescu Gh. Tache, un pogon teren bisericii satului Tămăşeşti, fără an. 
10. Jupân Petrache, opt prăjini teren bisericii satului Tămăşeşti, (curtea bisericii şi 
cimitirul acesteia), fără an. 
Deagurile 
1. Popescu Paulina, 50 ari teren bisericii parohiale din Deagurile de Sus, 1941. 


Deduleşti Vărzari 
1. Dobrinescu G., un teren în suprafaţă de peste 5800 m.p., situat în cătunul Deduleşti, pe 
care Casa Şcoalelor începuse construcţia unui local de şcoală, 1897. 
2. Hodoroagă I. Florea, proprietar din comuna Milcoiu Izbăşeşti, două pogoane şi 
jumătate din moşia sa aflată în comuna Deduleşti Vărzari, cu scopul ridicării pe acel teren 
a spitalului ce era proiectat a se construi la Deduleşti, 1908. 


Dobrești 


1. Crăsnaru Pandele, 641 m.p. teren pentru construcție local primărie, 1910. 
2. Popescu Dinu ş.a., 1672 m.p. teren pentru construcţie şcoală, 1912. 


301 


3. Dumitrăchescu lon, idem, 1912. 

4. Popescu Nicolae, idem, 1912. 

5. loan Dimitrie, 1036 m.p. teren pentru construcţie şcoală in satul Fureşti, 1914. 
6. Barbu D. Gheorghe ş.a., 3 pogoane teren primăriei Dobreşti, 1939. 

7. Georgescu V. Constantin, idem, 1939. 


Domnești 

1. Marinescu lon, un teren în întindere de trei prăjini pentru construirea localului de 

primărie, în termen de un an, 1899. 

2. Petrică Iosif şi Filofteia, 50 ari teren izlaz şi 50 ari pădure, Mănăstirii Slănic, 19311. 

3. Belizarie Dimitrie, 3000 m.p. teren cu construcţii, în comuna Domnești, Sindicatului 
Artelor Frumoase, 1932. 

4. Negulici Gh. Anton, 4 ari teren în comuna Domneşti pentru construcție sediu eforie 
şi băi populare, 1935. 

5. Grigorescu Ion, 6 ari teren cu o casă pe el, pentru a funcționa ca grădiniţă, 1937. 

6. Şuţa D. Gheorghe, 50 ari teren pentru construirea unei fabrici de marmeladă, 1941. 

7. Şuţa Gh. Maria, 608 m.p. teren pentru construcţie clădiri de interes obştesc, 1948. 

8. Ardei P. Elisabeta ş.a., 5426 m.p. teren comunei Costeşti Vâlsan pentru construcție 
grajd comunal în acea comună, 1950. 


Dragoslavele 
1. Obştea Moşnenilor Dragosloveni donează Patriarhului Miron Cristea o suprafaţă de 
trei hectare teren în acea comună, pentru construirea unei case de odihnă, 1927. 


Drăganu 
1. Coculeanu Matei, 1886 m.p. teren pentru construcţie şcoala, 1916. 
2. Besoiu D. Marin, 240 m.p. teren pentru construcţie şcoală, 1924. 


Drăghici 
1. Iorgulescu D. Gheorghe, 170 m.p. teren pentru construcţie sediu primărie, 1909. 
2. Iorgulescu D. Ghiţă, 4783 m.p. teren pentru construcţie şcoală şi 20.000 lei pentru 
ajutorarea copiilor săraci din comună, 1916 şi 1924. 
3. Iorgulescu D. Oprea, 7 ari teren căminului cultural din comună, 1935. 
4. Georgescu Petre Titi, 25 ari teren pentru construcția bisericii parohiale 2 Drăghici, 
1940. 


Fâlfani 
1. Constantinescu Ilie, 1254 m.p. teren bisericii « Sfinţii Voievozi », 1934. 


Furnicoşi 
1. Moise Ion şi Elena, 1000 m.p. teren cu o casă construită pe el, bisericii satului, 1930. 


Galicea 
1. Băduţă (Badea) Florea, 416 m.p. teren în satul Coconu pentru construcție şcoală, 1924. 


Geamăna 

1. Blegu Ioana Ştefana, 624 m.p. teren bisericii Geamăna din parohia Bradu de Sus,1934. 


Gemenea, judeţul Dâmboviţa 
1. lonaşcu Gh. Maria, 12 ari teren în comuna Micloşani, judeţul Muşcel, bisericii din 
satul Capul Coastei, comuna Gemenea, 1932. 


Glâmbocel 
1. Lixăndroiu Ion Iordache ş.a., 1140 m.p. teren pentru construcţie şcoală în satul Schitu 
Scoiceşti, 1923. 
2. Lixăndroiu Ilie Iordache, idem, 1923. 
3. Duminicioiu Mariţa, idem, 1923. 
4. Udroiu Gheorghiţa, idem, 1923. 
5. Bârţoiu L. loniţa, 285 m.p. teren pentru construcţie şcoală în satul Schitu Scoiceşti, 
1923. 
6. Constantinescu Maria, 112 ha pădure comunei Glâmbocel pentru amenajarea unei 
păşuni comunale, 1945. 


Gliganu de Jos 
1. Fulga Şt. Mihai ş.a., 4500 m.p. teren pentru construcţia bisericii din acea comună, 
1926. 
. Lisandru Conatentin, idem, 1926. 
„ Cicoiu Badea şi Maria, idem, 1926. 
„ Catrina Stan, idem, 1926. 
. Florea Marin idem, 1926. 
. Tofaranga Ion, idem, 1926. 
„ Păun Stan, idem, 1926. 
„ Stoica M. Badea, idem, 1926. 
. Sandu Ştefan, idem, 1926. 
10. Brătulescu Gheorghe, idem, 1926. 
11. Păun Ivan şi Maria, idem, 1926. 
12. Toma loana, idem, 1926. 
13. Trandafir Badea Andreia, 300 m.p. teren pentru construcţie biserică şi cimitir, 1926. 
14. Ştefan Radu şi Comana, 310 m.p. teren pentru construcţie sediu primărie şi obor 
comunal, 1928. 


DOO ANU PpP WI 


Godeni 
1. Herescu Maria, 780 m.p. teren pentru construcţie infirmerie, 1909. 
2. Dumitraşcu loan, o suprafaţă neprecizată de teren, pentru construcţie sediu primărie, 
1909. 


Goleşti 
1. Popescu Toma, 900 m.p. primăriei, fără a preciza scopul donaţiei, 1904. 


2. Drăgan Gh. Ilie, 416 m.p. teren pentru construcție şcoală în satul Drăgoeşti, 1925. 


Goleştii Badii 
1. Mladin Anton, 10 ari teren pe care s-a construit biserica din Goleştii Badii, fără an. 

Goleşti-Muşcel 
1. Golescu Elena, ş.a., un pogon teren pentru construcţie şcoală la Goleşti, 1911. 
2. Derussi Ştefania şi Vasile, idem, 1911. 
3. Perticari Davila Elena, 16,8 ha teren din moşia Goleşti pentru Muzeul Goleşti, 1942. 
4. Slăniceanu Şt. Florica, 7000 m.p. teren pentru construcţia unei şcoli de agricultură la 
Goleşti, 1943 ;1944. 
5. Ionescu Tudorache Badea, 4,45 m.p. teren pe care se aflau rămăşiţele unui turn al 
conacului Goleşti, 1943. 


Goleşti Râuri 
1. Prislopeanu Ion, 5000 m.p. teren pentru construcția şcolii din satul Grigoreni, 1908. 


Gorganu 
1. Ionescu Dimitrie, 225 m.p. teren pentru construcție sediu primărie, 1915. O altă 
donaţie, sub numele de Ionescu Matache, de 2500 m.p. teren pentru şcoala Gorganu de 
Jos, înainte de anul 1907, conform unei menţiuni din acel an. 


Groşi 
1. Zamfirescu Vasile, 1260 m.p teren pentru construcţie şcoală, 1915. 
2. Iliescu I. Alexandra ş.a., 600 m.p. teren în comuna Richiţele, satul Valea Bogdanului, 
pentru construcție şcoală în acel sat, 1924. 
3. Alexandrescu M. George, 2340 m.p. teren pentru construcţie şcoală în satul 
Băjeneşti-Lupueni, 1925. 


Hârseşti 
1. Drăguțescu Constanţa, 8360 m.p. teren pentru construcţie şcoală, 1919. 


Hârtieşti 
1. Vlădescu Dinică, 25 ari bisericii satului Lucieni, comuna Hârtieşti, pentru curtea şi 
cimitirul acelei biserici, fără an. 


Hinţeşti 
1. Guliman I. Marin ş.a., 11.512 m.p. teren pentru construcție şcoală în satul Smeura, 
1926. 
2. Tudorache Dumitru, idem, 1926. 
3. Enache Nicolae, idem, 1926. 
4. lonescu Spiridon, idem, 1926. 
5. Sandu Alexandru, idem, 1926. 
6. Manea Marin, idem, 1926. 
7. Pandurescu Marin, idem, 1926. 
8. Purcăreanu Ion, 52 ari teren cu pădure pentru construcţie şcoală în satul Smeura, 1928. 
9.Florescu Elena, 200 m.p. teren cu o casă construită pe el, bisericii satului Băsângeşti, 
1936. 


Humele 

1. Mateescu Constantin, un teren în suprafaţă de jumătate pogon (2500 m.p.) pe care se 
afla construit un edificiu compus din trei camere, cu condiţia ca în acel imobil să 
funcţioneze primăria şi şcoala din comuna Humele, 1891. 

2. Cocora Tănase şi Ion, fraţi, dăruiesc 324 m.p teren pentru construcție şcoală, 1924. 


loneşti 
1. Anghel Ion, 280 m.p teren pentru construcție puțuri cu apă potabilă, 1914. 
2. Vasiloiu Ion, 1000 m.p. teren pentru construcție şcoală în comuna Trepteni, 1925. 
3. Fircan Constantin, 864 m.p. teren pentru construcție şcoală, 1933. 


Izvoru 

1. Perticari Davila Elena, 20.000 lei unei societăţi filantropice pentru sătenii din comuna 
Izvoru, 1920; 16,8 ha teren din moşia Goleşti pentru Muzeul Goleşti, 1942; manuscrisele 
dramaturgului Al. Davila, fratele său, le donează Teatrului Naţional din Bucureşti ; 
tablouri, cărți, documente şi obiecte ce au aparţinut strămoşilor săi, le-a dăruit Muzeului 
Goleşti; a ajutat, cu diverse sume de bani, mai mulți studenţi ai facultății de medicină 
« Carol Davila » din Bucureşti şi a contribuit, cu alte sume băneşti, la campaniile 
umanitare ale Crucii Roşii. 


Jiblea 
1. Nicandru Manu, 14 ha şi 7195 m.p teren, câteva case, o moară ş.a., în comuna Jiblea, 
Mănăstirii Stănişoara, 1913. 


Jugur 
1. Neagoe Gheorghe şi Ilie, 900 m.p. teren pentru construcţie infirmerie, 1909. 
2. Berindei C.A., un teren în suprafaţă de 8 ari şi 30 m.p. pentru şcoala şi grădina şcolară 
din Jugur, 1905. 
3. Berindei Elena, 3616 m.p. teren pentru construcție clădire necesară pregătirii 
premilitare a tinerilor, 1935. 
4. Tănăsescu Gheorghe, 700 m.p. teren pe care era construit, de roşu, un dispensar, 1941. 
5. Ştefan Vasile, 5 ari teren pe care a funcţionat vechea şcoală din Jugur, fără an. 
6. Ştefănescu lon ş.a., 20 ari teren pentru cimitirul bisericii Sfântul Nicolae din Jugur, 
fără a se cunoaşte anul donaţiei, neexistând acte. Biserica mai primise, tot fără acte, din 
vechime, alţi 20 ari de la vechile familii Ştefănescu şi Burnescu. 
7. Vişoiu Niţă, idem. 

Jupâneşti 

1. Postelnicul Jupânescu Ion, 8 ari teren pe care s-a construit biserica cu hramul Sfinţii 
Voievozi din Jupâneşti, în anul 1844; tot atunci a mai donat un hectar teren pentru a fi 
stăpânit de preoţii care vor sluji la acea biserică. 
2. Manolescu Nicolae, 750 m.p. teren pe care primăria urma să planteze sălcii, 1927. 


Lăicăi 
1. Isbăşescu loan, 418 m.p. teren pentru construcţie infirmerie, 1909. 
2. Burtea Nicolae şi Neculae Petre, 53 ari teren şcolii satului Buneasa, fără an. 

Lăngeşti 
1. Manu Constantin şi Dumitra, 416 m.p. teren pentru construcţie sediu primărie, 1936. 


Lăunele 
1.Ropcea Vasile şi Ioana, 600 m.p. teren pentru construcţie şcoală în satul Ceretu, 1923. 


Leiceşti 
1. Pacescu Petre, 748 m.p. teren pentru construcţie şcoală în satul Păcioiu, 1930. 


Leordeni 
1. Kreţulescu Nicolae, un pogon şi două prăjini mari din moşia sa Leordeni, precum şi 
50.000 cărămizi, pentru ca prefectura să construiască pe acel teren o cazarmă necesară 
Companiei de Dorobanţi de la Leordeni, 1882. 
2. Chiribelea Marin, un teren în suprafaţă de un pogon mare, situat în cătunul Mâna 
Mocanului, pentru construirea unui local de şcoală mixtă în acel cătun, 1898. 


Lereşti 

1. Iulian Maria, 332 m.p.teren pentru completare drum comunal, 1913. 

2. Vişoiu Cornăţeanu Gheorghe, 500 m.p. teren Asociaţiei ADMIR Muşcel pentru 
construcţie cabană la Lereşti, 1939. 

3. Nechifor Angela, 4 ari teren bisericii Înălțarea Domnului, 1942. 

4. Negulici Gh. Anton ş.a., 2660 m.p. teren în punctual “Voina” pentru cabana 
Sindicatului Funcţionarilor Publici, 1947. 

5. Balotă Anton Grigore, idem, 1947. 

6. Negulici Gh. Gheorghe, idem, 1947. 


Lucieni 
1. Gogulescu Ioan, 400 m.p teren pentru construcţie sediu primărie, 1934. 


Malu cu Flori 
1. Diţescu Ion, 100 m.p teren pentru construcție sediu primărie, 1923. 


Malureni 
1. Ihescu Aristide şi Maria, două case şi mai multe terenuri bisericii satului Mălureni, 
1942. 


Martalogi 
1. Bănică Badea, preot, un teren în întindere de 96 m. lungime şi 23 m. lăţime, pentru a se 
construi o şcoală, 1908. 
Mărăcineni 
1. Racoviceanu Grigore, un hectar teren locuitorilor din Mărăcineni, expropriaţi pentru 


construcţia castelului de apă potabilă al oraşului Piteşti, 1909. 


Măţău 

1. Muşetescu Gheorghe, preot, Negoescu Gheorghe şi Vişoiu Simion, 13 ari şi jumătate 

teren pentru şcoala şi grădina şcolară din Măţău, 1899. Preotul Muşetescu a mai donat, 

împreună cu consătenii săi Avram B. şi Gh. Ap. Durdun, câte trei ari teren cimitirelor 

bisericilor Sf. Apostoli şi Naşterea Maicii Domnului, fără acte. 

2. Mărcuşanu loan, 550 m.p. teren pentru construcţie şcoală în satul Chilii, 1924. 

3. Vişoiu Petre Bucur şi Fira, 100 m.p teren cu o casă construită pe el, bisericii din 
parohia Suslăneşti, 1928. 

4. Vişoiu Gheorghe, doi ari şi jumătate teren bisericii Naşterea Maicii Domnului din 

Măţău, fără an. 

5. Rucăreanu M., un hectar şi doi ari teren bisericii Sfântul Nicolae din Măţău, fără an. 

6. Mărcuşeanu [., 2 ari teren bisericii Schimbarea la Faţă din Măţău, fără an. 


Merişani 
1. Cernescu Constanţa, 6000 m.p. teren pentru construcție şcoală şi alte utilităţi necesare 
comunei Merişani, 1921. 
2. Oteteleşeanu Elena, 2000 m.p. teren cu construcţii pe el, pentru sediu primărie, 1927. 


Miceşti 
1. Vlădescu Dumitru, 400 m.p. teren pentru construcţie grajd comunal, 1944. 


Micloşani 
1. Blidaru Spiridon, 500 m.p. teren pentru construcţie sediu primărie, 1929. 
2. lonaşcu Maria, 12 ari teren în comuna Micloşani, bisericii din satul Capul Coastei, 
comuna Gemenea, 1932. 
3. Blidaru Constantin, 10 ari tern şi o casă, şcolii din satul Micloşanii Mari, 1939. 


Mihăeşti 
1. Cărnaru lon, 12 prăjini teren pentru reconstrucţia bisericii Sfinţii Voievozi, 1906. 


Milcoiu 
1. Hodoroagă I. Florea, două pogoane şi jumătate din moşia sa, aflată în comuna 
Deduleşti, cu scopul ridicării pe acel teren a spitalului ce era proiectat a se construi la 
Deduleşti, 1908. 
2. Stănescu Dumitru, 1050 m.p teren şi o casă, pentru construcţie şcoală în satul Isbăşeşti, 
1910. 
3. Ceogescu lon, 420 m.p. teren în satul Isbăşeşti, comuna Milcoiu, pentru construcţie 
şcoală în acel sat, 1910. 
4. Hodorogea Gheorghe, 1000 m.p. teren bisericii Adormirea Maicii Domnului, 1936. 
Mioveni 
1. Robea Focănescu, 358 m.p. teren pentru construcţia localurilor primăriei şi şcolii din 
comuna Mioveni, fără an. 
2. Familia Costăchescu, 986 m.p. teren bisericii din Mioveni, fără an. 
3. Brătianu I.Constantin şi Alecsiu M., 4 ari teren pentru oborul primăriei Mioveni, fără 
an. 
Morăşti 
1. Evgheniade Sterian, 624 m.p. teren pentru construcţie sediu primărie, 1929. 

Moşoaia 
1. Necula Gheorghe, 400 m.p. teren pentru construcție şcoală în satul Ciocănei, 1920. 
2. Cârstina Gh. M. Dumitru, 600 m.p. teren băncii populare din satul Păduroiu, 1930. 
3. Angelescu Stelian şi Maria, 400 m.p. teren cu o casă pe el, bisericii Moşoaia, 1936. 


Mozăceni 
1. Miulescu Ion, 120 stânjeni pătraţi pentru construcția localurilor de cancelarie 
(primărie) şi şcoală în acea comună, prin trei acte de donaţie din anii 1881, 1882 şi 1884. 
2. Mozăcescu lon, preot, şi Mozăcescu Dumitru, fraţi, dăruiesc statului un teren în 
lungime de 113 m. şi lăţime de 90,60 m., pe care se construise deja spitalul din comuna 
Mozăceni. În anul 1891, preotul Ion Mozăcescu şi soţia sa Dumitra dăruiesc comunei un 
alt teren, în lungime de 20 stânjeni şi lăţime de 10 stânjeni, pentru construirea unui local 
de şcoală. 
3. Popescu Radu, un teren de 113 m. lungime şi 44,40 m. lăţime, situat alături de terenul 
donat de fraţii Mozăcescu, teren pe care se construise spitalul din Mozăceni, 1890. 
4. Băduleşteanu R. Petre, un teren în lungime de 15 stânjeni şi lăţime de 10 stânjeni, 
pentru construcția unei noi şcoli. 

Negraşi 

1. Constantinescu I. oana, două terenuri în suprafaţă totală de 4160 m.p., unul de 1248 
m.p., pe care era construit localul de primărie, iar celălalt teren, de 2912 m.p., cu scopul 
construirii localului de şcoală şi a dependinţelor necesare acesteia, 1897. 


Nămăeşti 
1. Arhimandrit Aninoşeanu Dionisie din Câmpulung, 4000 lei Schitului Nămăeşti care 
urma să cumpere un loc pentru grădina de legume şi o căsuţă în oraş, în folosul 
măicuţelor schitului, 1883. 
2. Ungureanu Gheorghe, permite Primăriei Câmpulung aşezarea aducţiunii de apă 
potabilă a oraşului pe terenul său, din muscelul Nămăeştilor, 1910. 


Nucşoara 
1. Pătrăşescu Corneliu şi Florica,12 ari teren pentru construcţie şcoală în satul Slatina, 
1934. 


Oarja 
1. Constantinescu Nicolae, dăruieşte 620 m.p. teren cu scopul construirii unor clădiri de 
interes sanitar în acea comună, 1908. 
2. Dănălache Ion Marin, 480 m.p. teren pentru construcție şcoală, 1913. 
3. Diaconu M. Maria, 845 m.p. teren pentru construcţie şcoală de fete, 1923. 
4. Dumitrescu Radu ş.a., 5000 m.p. teren pentru construcție şcoală în satul Catanele, 
1924. 
5. Marinescu Androne, idem, 1924. 


Ocnele Mari (jud. Vâlcea) 


1. Cârjean Costache, întreaga sa avere, evaluată la 50.000 lei, bisericii din satul 
Mijlocul, comuna Cremenari, judeţul Argeş, 1925. 

Oeşti 

1. Racoviţă C. Elena, 6142 m.p. teren, învecinat cu biserica nouă din cătunul Oeşti 
Racoviţa, pentru construcţia unei şcoli şi grădină şcolară, 1897. 
2. Borănescu Maria din Bucureşti, dăruieşte comunei Oeşti terenul necesar construirii 
localului de primărie din acea comună şi a oborului comunal. De asemenea, mai dăruia şi 
lemnele necesare construirii localului, pe care primăria urma să le taie din pădurea 
donatoarei, 1898. 
3. Bobic Simion şi Maria, 1872 m.p. teren pentru construcţie casă parohială în satul 

Cicăneşti, 1930. 


Olanu 
1. Popescu Marin ş.a., 1248 m.p. teren şi o clădire aflată pe el, în satul Stoicăneşti, pentru 
a sluji drept şcoală, 1926. 
2. Matei Constantina, idem, 1926. 
3. Stoicănescu Gheorghe şi Maria, idem, 1926. 
4. Ilinca Maria, idem, 1926. 
5. Vasiloiu Toma, dreptul său de moştenire existent în comuna Olanu, şcolii din 
Stoicăneşti, 1927. 
6. Drăghici Florea, 416 m.p. teren pentru construcţie şcoală în satul Peret, 1928. 


Pădureţi-Cieşti 
1. Mihai R. Alexandrina, un pogon teren în acea comună, pentru construirea localului de 
şcoală, în termen de un an şi jumătate, 1898. 


Pătroaia (jud. Dâmboviţa) 
1. Stănescu Elisabeta, 396 m.p. teren cu două corpuri de casă, Consiliului judeţean 
sindical Argeş, 1948. 


Perişani 
1. Ştefănescu Lazăr donează comunei sale o pereche de case compuse din trei camere, 
antreu şi sală în faţă, împreună cu terenul pe care erau construite, în suprafată de 300 
m.p., cu scopul de a servi exclusiv ca local de primărie, 1897. În anul 1908 mai dăruieşte 
1500 m.p. teren şi lemnăria necesară construirii unor clădiri de interes sanitar. 
2. Gheorghiu Paul, 120 m.p. teren cu o construcție care să folosească drept sediu de 
primărie, 1948. 


Pietroşani 
1. Pârâianu Evdochia, 10 ari teren pentru construcție şcoală în satul Vărzăroaia, 1915. 
2. Lăstun Petre, dă cooperativei “Unirea” din satul Bădeşti drept de folosinţă a 
apei iazului său, 1925. 
3. Voica Nicolae, 132 m.p. teren bisericii din satul Vărzăroaia, 1926. 


Piscani 


1. Ducan Grigore, dăruieşte o casă pentru a fi folosită drept casa parohială a bisericii “Sf. 
Nicolae”, 1929. 

Piscani-Negreni 
1. Olteanu Grigore şi Elisabeta, 950 m.p. teren pentru construcție şcoală în satul 
Negreni,1934. 


Piteşti 
1. Ştefu Paraschiva, dăruieşte Primăriei Piteşti suma de 200 galbeni austrieci pentru 
înfiinţarea unei biblioteci publice în Piteşti, 1869. 
2. Nicolopol Ion, dăruieşte moşia Dobrogostea-Vărzari din judeţul Argeş, pentru a fi 
administrată de consiliul judeţean şi de consiliul orăşenesc, în folosul elevilor şcolii de 
băieţi din Piteşti şi al bolnavilor internaţi în spitalul din oraş, 1874. 
3. Moraitu C. Eleni dăruieşte Primăriei Piteşti suma de 3000 lei vechi pentru construirea 
capelei cimitirului din oraş, 1881. 
4. Nicolopol Marița, soţia lui lon Nicolopol, dăruieşte casele sale din Piteşti, strada Sf. 
Ioan, Bisericii «Sf. Ioan » din Piteşti, 1882. 
5. Ştefănescu A. Anica dăruieşte, prin testament, oraşului Piteşti, intreaga sa avere, iar 
venitul acestei averi va forma un capitol separat în bugetul comunei sub denumirea 
« venitul fondului Ştefănescu », pentru a fi ajutaţi şcolarii săraci şi silitori din şcolile 
publice din oraş, 1883. 
6. Purcăreanu T. lon dăruieşte comunei Vulpeşti, unde avea unele proprietăţi, un teren în 
suprafaţă de 300 m.p., pe care tot el construise, în anul 1885, un local de şcoală cu patru 
camere, şi un alt teren pentru construirea localului primăriei din acea comună, 1886. 
7. Teiuleanu Dimitriu I. Maria, donează Ministerului Instrucțiunii Publice jumătate din 
averea sa (moşia Teiu în suprafaţă de 800 ha precum şi casele sale din Piteşti, împreună 
cu locul pe care erau construite), cu scopul înființării şi funcționării unei şcoli 
profesionale de fete în Piteşti, 1899. 
8. Dinică I. Tinca lasă, prin testament, epitropiei bisericii cu hramul „Sfinţii Voievozi” 
din comuna Găvana, cătunul Meculeşti, (astăzi Piteşti): 1) un petic de un pogon; 2) un 
pogon la apa Bascovului şi trei sferturi pogon şi 5 prăjini, tot la apa Bascovului, situat în 
comuna Găvana, 1900. 
9. Vasiliu Chiriach, proprietatea sa din strada Brătianu nr. 86 pentru înfiinţarea unui azil 
de infirmi sau o altă instituţie de binefacere, 1906. 
10. Racoviceanu Grigore, un hectar teren locuitorilor din Mărăcineni, expropriaţi pentru 
construcţia castelului de apă potabilă al oraşului Piteşti, 1909. 
11. Vasiliu Agatie, 1050 m.p. teren pentru construcție şcoală în satul Stârcii de Sus, 1914. 
12. Ferdinand I, Regele României, 4000 lei pentru săracii din Piteşti, 1916. 
13. Vasilescu M. Sevastiţa, proprietăţile sale din Piteşti şi Hârseşti precum şi o mare 
sumă de bani, pentru construcţia şcolii secundare de fete din Piteşti, 1921-1923. 
14. Stănescu Gh. Lucia ş.a., 5600 m.p. teren bisericii Adormirea Maicii Domnului din 
comuna Dârmăneşti, judeţul Muscel, 1922. 
15. Preoţescu Iconom şi Filofteia, soţi, 1156 m.p. teren pentru construcţie şcoală în satul 
Chelbeşti, comuna Richiţele, 1924. 
16. Purcăreanu lon, 52 ari teren, cu pădure, pentru construcție şcoală în satul Smeura, 
1928. 
17. Moisescu Ştefan, 10.000 lei pentru premierea anuală a unor elevi de la şcoala Ocheni, 
judeţul Tecuci, 1930. 

18. Gogulescu Ioan, 400 m.p. teren în comuna Lucieni pentru construcție sediu primărie, 

1934. 

19. Florescu Petre, o mare sumă de bani pentru înfiinţarea Coloniilor Şcolare în judeţul 

Argeş, şcoli, biserici, spitale, azil de bătrâni etc.,1936. 

20. Schmidt W. Heinrich, 496 m.p. teren în comuna Valea Nandrii pentru construcţie 

sediu primărie, 1936. 

21. Moştenitorii Stătescu Dumitru, 43.991 m.p. teren, delimitat în cinci parcele, Primăriei 

oraşului Piteşti, pentru efectuarea unor lucrări edilitare, 1937. 

22. Bărbulescu Constanţa ş.a., terenul necesar înfiinţării unei străzi de acces la calea 
ferată Piteşti-Curtea de Argeş, 1939. 

23. Dumitrescu Constanţa, idem, 1939. 

24. Bărbulescu Maria, idem, 1939. 

25. Predescu Dumitru şi loana, idem, 1939. 

26. Niculescu Florica, idem, 1939. 

27. Leibovici Mendel, 100.000 lei pentru cantinele şcolare şi pentru ajutorarea 

sinistraţilor cutremurului din 1940. 

28. Obştea Evreilor din Piteşti, 100.000 lei pentru ajutorarea sinistraţilor cutremurului din 

1940. 

29. Sfatul Negustoresc Piteşti, 188.550 lei pentru ajutorarea sinistraţilor cutremurului din 

anul 1940. 

30. Constantinescu Sabina, întreaga sa avere ce se va găsi la încetarea sa din viaţă, pentru 

instituirea a două burse, anual, pentru două eleve ale liceului « Ion şi Maria Teiuleanu » 

din Piteşti, 1942. 

31. Erbaşu Gh. Ion, două hectare teren pentru extinderea satului model Antonesti, 1943. 

32. Mirescu loan, un imobil în Piteşti pentru înfiinţarea unui cămin de copii orfani, 1945. 

33. Stănescu Elisabeta, 396 m.p. teren cu două corpuri de casă, Consiliului judeţean 
sindical Argeş, 1948. 

34. Cernătescu Teodor, clădirea spitalului din Scheiu şi casele sale din Piteşti, judeţului 
Argeş, nedatat. 


Pleşoiu 
1. Burdescu Elena ş.a., 2500 m.p. teren în comuna Urşi, satul Dealu, şi suma de 400 lei 
pentru construcţie şcoală în acel sat, 1910. 
2. Cernătescu Pătraşcu ş.a., 1020 m.p. teren pentru construcţie local judecătorie, 1910. 
3. Obogeanu Vasile, idem, 1910. 
4. Voicu Marin ş.a., 1150 m.p. teren pentru construcţie şcoală în satul Băneşti,1911. 
5. Aricioi Constantin, idem, 1911. 


Poenari de Argeş 
1. Ionescu Mihai şi Constantin, fraţi, 1254 m.p. teren pentru construcţie şcoală în satul 
Ioniceşti, 1916. 


Poeniţa 
1. Georgescu Nae, 152 m.p. teren pentru construcţie biserică în satul Goleşti-Râuri, 1926. 
2. Teodorescu Marius şi Maria, 1000 m.p. teren în comuna Poeniţa, pentru constructie 
sediu primărie, 1949. 

Poiana Lacului 
1. Cristescu Dumitru, 1600 m.p. teren, cu o casă construită pe el, Episcopiei Argeş, 1934. 


Priboieni 
1. Mihăilescu Grigore, 600 m.p. teren pentru construcția noii biserici, cu hramul 
« Naşterea Maicii Domnului », 1921. 
2. lordăchescu Ioniţă, 500 m.p. teren pentru construcţie şcoală în satul Valea Mare, 1925. 


Pucheni 
1. Popescu Dincă ş.a., aprox. 860 m.p. teren pentru construcţie infirmerie, 19038. 
2. Giuglan Toma, idem, 1908. 


Purcăreni 
1. Gogulescu Pandele, 20 ari teren în satul Miceşti pentru constructie dispensar sau spital, 
1908. 
2. Maior Cocăneanu T., trei prăjini teren pe care s-au construit localurile primăriei şi 
şcolii din acea comună, fără an. 

Racoviţa 
1. Stoinea Gheorghe, 460 m.p. teren pentru construcţie şcoală, 1924. 
2. Vărăticeanu Gheorghe şi Viena, 12 dramuri în muntele Urzica, Mănăstirii Turnu, 1930. 


Racoviţa-Muşcel 
1. Dobrovitz I.A., 548 m.p. teren pentru construcție sediu bancă populară, 1919. 


Rădeşti 
1. Sanda Toma, 416 m.p. teren pentru construcţie şcoală în satul Piţigaia, 1922. 


Râncăciov 
1. Anghelina Rovin Grigore, 800 m.p. teren pentru construcție şcoală în satul Cârstieni, 
1922. 
2. Mandu Mihalache, 1200 m.p. teren, cu o casă construită pe el, bisericii Gorganu de 
Sus, 1930. 
3. Boştenaru Gheorghe, 77.000 lei, în titluri de stat, şi alte bunuri, pentru ajutorarea 
copiilor săraci şi silitori de la şcoala Urlucea, 1937. 


Răteşti 
1. Mihăescu Petrache, un hectar teren bisericii satului Furdueşti, 1932. 


Recea 
1. Corbescu Badea Tănase, 1254 m.p. teren pentru construcţie şcoală, 1914. 
2. Grigore Ion şi Stanca, 100 m.p.teren pentru construcție puț cu apă potabilă, 1930. 
3. Grigore Voicu, idem, 1930. 
4. Olaru Marin, 700 m.p. teren pentru construcție şcoală în satul Orodel, 1933. 


Retevoeşti 

1. General Carcaleţeanu Alexandru, 2410 m.p. teren pentru construcție infirmerie, 1909 ; 
280 m.p. teren pentru construcția localului primăriei şi un a monumentului eroilor 

satului, 1930. 

2. Mazilescu Nicolae, 10 ari teren şcolii primare din satul Leiceşti, 1919. 


Richiţele 

1. Arsenescu Stan, 1225 m.p. teren pentru construcţie şcoală, 1913. 

2. Arsenescu Vasile, 1574 m.p. teren pentru construcţie şcoală şi locuinţă învăţător, 1916. 

3. Florea Popa D. Nicolae, 378 m.p. teren pentru construcţie şcoală în satul Dealul 
Greabănului, 1923. 

4. Capezaru Floarea ş.a., 384 m.p. teren pentru construcţie şcoală în satul Greabănu, 

1924. 

5. Ene Nicolae, idem, 1924. 

6. Dobre loana şi Gheorghe, idem, 1924. 

7. Badea Tudor State şi Ioana ş.a., 600 m.p. teren în satul Valea Bogdanului pentru 
construcție şcoală, 1924. 

8. Iliescu Alexandra, idem, 1924. 

9. Bădescu lon, idem, 1924. 

10. Preoţescu Iconom şi Filofteia, 1156 m.p. teren pentru construcţie şcoală în satul 
Chelbeşti, 1924. 

11. Arsenescu Nicolae, 3000 mp. teren Ministerului Sănătăţii pentru construcţie 

dispensar, baie comunală, locuinţă medic, 1948. 


Rm. Vâlcea 
1. Dumitrescu loan, 2500 m.p. teren cu o casă mare, din zid, pentru a sluji drept şcoală în 
comuna Bercioiu, satul Bârseşti, judeţul Argeş 1914. 


Rociu 
1. Belea Florica şi Corneliu, soţi, 800 m.p. teren pentru parcul eroilor din comună, 1944. 


Rucăr 
1. Năstase Gh. loan Năstase, 2500 m.p. teren în Dâmbovicioara pentru construcţie 
biserică, 1908. 
2. Breb Ion, 600 m.p. teren pentru construcţie şcoală în satul Podul Dîmboviţa, 1909. 
3. Băjan Dumitru, 25 ari teren în comuna Stoeneşti, satul Coteneşti, pentru construcţie 
şcoală, 1914. 
4 .Baştea Paraschiv, o clădire şi terenul aferent, pe care funcţiona infirmeria comunală, 
precum şi suma de 20.000 lei pentru întreţinerea anuală a unui pat în infirmerie, din 
dobânda acestui fond, 1915. 
5. Ghica Anastase, 680 m.p. teren bisericii Rucăru de Sus pentru extindere cimitir, 1924. 
6. Lungianu Ioan, 39 dramuri pădure, bisericii “Adormirea Maicii Domnului”, 1926. 
7. Anastasescu Dimitrie, 100 dramuri bisericii“ Adormirea Maicii Domnului”, 1932. 
8. Poponeci Valeria, 12 ari teren pentru cimitirul satului Ciocanu, comuna 
Dâmbovicioara, 1939. 
9. General Teodorescu Ion ş.a., 60 dramuri bisericilor Rucăr Joseni şi Rucărul de Mijloc, 
1939. 

10. General Teodorescu Iosif, idem, 1939. 
11. Teodorescu Conatantin, idem, 1939. 
12. Ochi Ion, 500 m.p. teren pentru construcție biserică în satul Podul Dâmboviţa, 1941. 


Rudeni 
1. Ştefănescu Constantin, 1200 m.p. teren pentru construcție sediu primărie, 1927. 


Sălătruc 
1. Ciutescu George, 1004 m.p. teren pentru construcția unei noi biserici, 1927; în anul 
1930 mai donează 500 m.p. în acelaşi scop. 


Sămara 
1. Diaconescu Vasile şi Constantina, soţi, 280 m.p.teren pentru construcție şcoală în satul 
Dealul Viilor, 1924. 


Sâmnic 
1. Linte Nicolae Florea, 312 m.p. teren parohiei Sâmnic, fostă filială Racoviţa, 1934. 


Săpata 
1. Rădulescu Pârvu, 728 m.p. teren pentru construcție biserică în Săpata de Jos, 1914. 
2. Dumitrescu Dumitra ş.a., 9 ari teren pentru construcţie biserică în satul Mărteşti, 1938. 
3. Şerban Ilinca, idem, 1938. 


Scheiu 
1. Dumitrescu Gherghina şi Dumitru, soţi, 1000 m.p. teren pentru construcție şcoală, 
1923. 
2. Dr. Florescu Petre, 6000 lei rentă celor trei şcoli din comună pentru ajutorarea a 12 
copii săraci, 1936. 
3. Cernătescu Teodor, clădirea spitalului din Scheiu şi casele sale din Piteşti, judeţului 
Argeş, nedatat. 


Schitu Goleşti 

1. Costescu loan, o jumătate de hectar teren şcolii din comună, 1912. 
2 Alimănişteanu Virgil, materiale de construcţie şi bani în valoare de peste de 15.000 lei, 
pentru construcţii şcolare, conform unui document din anul 1922 al Prefecturii judeţului 
Muşcel. 
3. Olteanu Gheorghe, donaţie de peste 15.000 lei pentru construcţii şcolare, 1922. 
4. Pătraşcu Oprică, 450 m.p. teren cultului creştin după evanghelie din comună, pentru 

cimitir, 1949. 


Siliştea 
1. Stan Dumitru, 416 m.p. teren pentru construcţie sediu primărie, 1943. 


Silişteni 
1. Vasile Andreica, o casă şi 175 ari teren, primăriei Silişteni, 1946. 

Slănic 
. Ciocan Mihai ş.a., 42.500 m.p.teren schitului Slănic şi monahilor acestuia, 1919. 
. Constantinescu Nicolae, idem, 1919. 
„Ciocan Ioan, idem, 1919. 
„Nedelcu Dumitru, idem, 1919. 
. Constantinescu Anton, idem, 1919. 
. Predoiu Anton, idem, 1919. 
. Pulpea Ioan, idem, 1919. 
. Popescu Andrei, idem, 1919. 
„ Popescu Eugen, idem, 1919. 
10. Proca M., idem, 1919. 
11. Dascălu loan idem, 1919. 
12. Hera Oprina idem, 1919. 
13. Nedelcu Nicolae ş.a., 2,5 hectare teren pentru reînfiinţarea schitului de monahi, 1924. 
14. Ciocan Ion, idem, 1924. 
15. Ciocan Mihail, idem, 1924. 
16. Pulpea Ion Marin, idem, 1924. 
17. Popescu Eugenia, idem, 1924. 
18. Pulpea Ion, idem, 1924. 
19. Popescu lon Andrei, idem, 1924. 
20. Dascălu I. Ion, idem, 1924. 
21. Moise Ana, idem, 1924. 
22. Dudu Petre, idem, 1924. 
23. Hera Nicolae, idem, 1924. 
24. Dascălu Gh. Ion, idem, 1924. 
25. Dudu Nicolae, idem, 1924. 
26. Pătraşcu lulian şi Iorgu, 4 hectare şi 75 ari teren situat în muntele lezerul Mic, 
mănăstirii schitului Slănic, 1931. 
27. Petrică Iosif şi Filofteia, 50 ari teren izlaz şi 50 ari pădure, mănăstirii schitului 
Slănic, 1931. 
28. Popescu Chireaţa, 50 ari teren izlaz mănăstirii schitului Slănic, 19311. 
29. Moroacă Gh. Alexandrina, 25 ari teren izlaz mănăstirii schitului Slănic, 1931. 
30. Moiceanu Mihail, 25 ari teren izlaz mănăstirii schitului Slănic, 1931. 
31. Proca Mihai şi Ion, 304 m.p. teren pentru construcţie grajd comunal, 1948. 

Slătioarele 
1. Miu Gheorghe ş.a., 180 m.p. teren pentru şcoala din satul Băjeneşti, 1943. 
2. Stanciu lon Mircea, idem, 1943. 


Slobozia 
1. Ionescu Dumitru, 17 ari teren pentru construcţie biserică în satul Olteni, 1936. 
2. Morlovea Ion Dragnea, idem, 17 ari, 1936. 
3. Purcel Petre, idem, 17 ari „1936. 


Stâlpeni 

1. Năstase lon ş.a., 17 ari teren pentru construcţie spital sau dispensar, locuinţă 

medic, 1908. 

. Zmaranda Nicolae, idem, 1908. 

. Pătru Dumitrache, idem, 1908. 

. Popescu Ion, idem, 1908. 

„ Pătru lon Florea, idem, 1908. 

. Chira Costache, idem, 1908. 

. Gheorghe Dumitru, idem, 1908. 

. Dumitrescu Ion, idem, 1908. 

„Nae Oprea, idem, 1908. 

10. Ionescu Nicolae, idem, 1908. 

11. Băcioiu Oprea Ivan, idem, 1908. 

12. Bădescu Stoian, idem, 1908. 

13. Anghel Ion Florea, idem, 1908. 

14. Mănescu Nicolae, 4000 m.p. teren pentru construcţie sediu judecătorie de ocol, 1929. 

În anul1935 mai donează 1500 m.p. teren şi suma de 30.000 lei, în acelaşi scop, iar în 

anul 1937 donează 403 m.p. teren pe care se afla dispensarul, construit tot de el. 

15. Popescu Decebal şi Maria, 500 m.p. teren căminului cultural din comună pentru 

diverse utilităţi, 1947. 

16. Bănăţeanu Alexandrina, 2000 m.p. teren pentru construcţie şcoală în satul Filipeşti- 
Ogrezea, 1949. 

17. Stâlpeanu Ioniţă, terenul pe care s-a construit, între anii 1833-1836, biserica satului 

Stâlpeni, cu întreitul hram „Adormirea Maicii Domnului”, „Sfinţii Voievozi” şi „Sf. loan 

Botezătorul”, fără an. 


DOO ANU LP UN 


Stoeneşti 
1. Băjan Dumitru, 25 ari teren pentru construcţie şcoala în satul Coteneşti, 1914. 
2. Runcescu Constantin, 50 ari teren bisericii “Toţi sfinţii” din comuna Văleni, 1914. 


Stoiceni 
1. Nicula Gheorghe, 416 m.p. teren pentru construcţie şcoala în satul Şerbăneasca, 1923. 
2. Predescu Dumitru ş.a., 5000 m.p. teren bisericii Sf. Dumitru, 1923. 
3. Popescu Dumitra, idem, 1923. 
4. Burdescu Nicolae, 5000 m.p.teren în satul Pleşoiou pentru construcţie dispensar şi 
locuinţă medic, 1929. 
5. Marinescu Marin şi Maria, 260 m.p. teren pentru construcţie grajd comunal, 1930. 
6. Giuroiu Nicolae, 1800 m.p. teren situat în satul Pleşoiu, pentru construcție şcoală, 
1949. 


Stoileşti 
1. Rădulescu Florea, o suprafaţă de teren neprecizată ca întindere, pentru construcția unui 
local de primărie cu cel puţin trei camere, 1906. 
2. Alexandrescu Alexandru ş.a., 1200 m.p. teren pentru construcţie şcoală în satul 
Stăneşti, 1914. 
3. Dinescu Ştefan, idem, 1914. 

4. Predescu Ştefan, idem,1914. 
5. Popescu Dumitru, 700 m.p. teren pentru construcţie şcoală în satul Geamăna, 1921. 
6. Boştinescu Ioan, 3120 m.p. teren pentru construcţie biserică nouă în satul Bălani, 1923. 


Stolnici 
1. Bălăceanu Constantin, 6600 m.p. teren pentru construcţie clădire de interes sanitar, 
1909. 


Stroeşti 
1. Teodorescu Marius, 100 m.p. teren pentru construcţie sediu bancă populară, 1938. 


Suslăneşti 
1. Andreescu Grigore, şase ari teren pentru construirea unui local de şcoală în satul 
Suslăneşti, 1904. 
2. Negurescu Gheorghe, 4 ari teren pentru construcţie sediu primărie, 1933. 
3. Andreescu Sofia, 1050 m.p. teren pentru construcţie şcoală şi 400 m.p. teren pentru 

construcţie sediu primărie, 1942. 

Şerbăneşti 
1. Pavelescu Alexandru, 1377 m.p. teren pentru construcţie local de şcoală cu două săli 
de clasă, 1908. 

Şerboeni 
1. Necula Gherghina, 16 m.p. teren pentru construcţie puț cu apă potabilă, 1937. 


Ştefăneşti 
1. Muşat vistierul a dăruit satului Ştefăneşti, în anul 1628, un teren pe care tot el a 
construit biserica de pe valea Ştefăneşti. Împreună cu terenul pe care a construit biserica, 
vistierul Muşat a mai dăruit un trup de teren pe care sătenii din Ştefăneşti au construit, la 
1838, prima şcoală a acestei comune. 
2. Brătianu Pia, zece dosuri saltele, zece dosuri de perină, 10 feţe de pernă şi zece 
cearşafuri infirmeriei din Ştefăneşti, 1907. 
3. Fălcoianu Alexandrina, bunuri evaluate la 15.000 lei pentru construcție şcoală în satul 
Izvorani, 1922. 
4. Brătianu I.C.Constantin, 32.310 mp. teren (parcul şi capela de la Florica), 
Aşezământului « Ion C.Brătianu », 1930. 
5. Brătianu I.C. Vintilă, idem, 1930. 
6. Teodoru Estelle ş.a., titluri C.E.C. în valoare de 200.000 lei, 5700 m.p. teren cu vie şi 
alte bunuri, bisericii Sf. Dumitru din comună, 1937. 
7. Girescu Ana, idem, 1937. 
8. Popescu Paulina din Ştefăneşti, 50 ari teren în comuna Deagurile, bisericii parohiale 
din Deagurile de Sus, 1941. 


Şuici 
1. Furduescu Ana, partea sa de moştenire (0 treime) din moşiile Soba şi Paltinul din 
comuna Şuici, bisericii cu hramul Sf. Nicolae din Şuici, 1886. 
2. Vrăbiescu Safta, idem, o treime, 1886. 
3. Brătianu lon, 5029 m.p. teren pentru construcție dispensar şi locuinţă medic, 1909. 

4. Căpuşe Nae şi Floarea, 30 m.p. teren pentru construcția unui puț în comună, 1911. 

5. Ştefănescu Elena ş.a., un teren evaluat la 3000 lei, pentru construcția unei şcoli în satul 
Rudeni, 1922. 

6. Boicescu Lucretia şi Alecu, idem, 1922. 

7. Evgheniade Stelian, 624 m.p. teren în comuna Morăşti pentru construcție sediu 

primărie, 1929. 

8. Ghinescu Ene şi Maria, 832 m.p. teren pentru construcţie şcoală, 1930. 

9. Ioniţă Ilinca, 624 m.p. teren pentru construcție biserică în satul Enculeşti, 1938. 

10. Florea Ion, 504 m.p. teren pentru construcţie biserică în satul Enculeşti, 1938. 


Teiu 
1. Iordache Şerban, 4200 m.p. teren în satul Teiu din Vale pentru construcția unor utilități 
publice, 1929. 


Tigveni 
1. Constantinescu Constantin, 2650 m.p. teren cu construcţii pe el, judeţului Argeş, 1928. 


Titeşti 

1. Dinescu Gheorghe, un hectar teren, cu pădure, pentru şcolile din satele Titeşti, Cucoiul 
şi Bratoneşti, 1924. 
2. Popa N. Nicolae, un teren de 12,5 m. lăţime şi 64 m. lungime pentru a fi folosit de 
comuna Titeşti ca cimitir, 1904. 

Topliţa 
. Burnei Ion ş.a., 2500 m.p. teren pentru construcţie biserică în satul Topliţa, 1927. 
. Şchiopu Constantin, idem, 1927. 
. Bălaşa Ion, idem, 1927. 
. Roşu Ion, idem, 1927. 
. Ungureanu Vasile, idem, 1927. 
.„ Baciu Maria, idem, 1927. 
„ Cârstea Nicolae, idem, 1927. 
„ Mielcescu Marin, idem, 1927. 
. Mielcescu Gheorghe, idem, 1927. 
10. Neagoe Hristea, idem, 1927. 
11. Ică Cristea, idem, 1927. 
12. Purcărea Florea, idem, 1927. 
13. Buciu Nicolae şi Marghioala, 832 m.p. teren bisericii din satul Bohari, 1935. 
14. Eremia Alexandru ş.a., 2100 m.p. teren parohiei Topliţa, 1936. 
15. Ana P. Gheorghe, idem, 1936. 
16. Ştefan Alexandru, idem, 1936. 
17. Fiţa Nicolae, idem, 1936. 
18. Baciu lon, idem, 1936. 
19. Baciu Marin, idem, 1936. 

Topoloveni 
1. Urlăţeanu I. loan ş.a., 2500 m.p. teren pentru construcția bisericii “Sf. Voievozi”, 
1915. 

2. Urlăţeanu Z. Grigore, idem, 1915. 

3. Urlăţeanu J. Constantin, idem, 1915. 

4. Urlăţeanu | Ştefan, idem, 1915. 

5. Voinescu Eliza şi Dumitru, idem, 1915. 

6. Voinescu Margareta şi Nicolae, idem, 1915. 

7. Radu N. Dumitru, 365 m.p. teren cu o casă pe el, Cooperativei forestiere « Luptătorul 
Mărăşti”, 1928. 

8. Mihalache Ion, 5600 m.p. teren cu o casă şi dependinţe, pentru înfiinţarea unei şcoli de 
gospodărie rurală, 1935. 


Trepteni 
1. Boştinescu loan, 3120 mp. teren în comuna Stoileşti pentru construcţia unei biserici 
noi în parohia Bălani, 1923. 
2. Bărăscu I. C. Maria, 823 m.p. teren în satul Bulimanu pentru construcție şcoală, 1923. 
3. Vasiloiu Ion, 1000 m.p. teren pentru construcţie şcoală în satul Trepteni, 1925. 


Tutana 
1. Tutănescu Bacria, 3200 mp. teren, cu o casă şi alte utilităţi, pentru amenajare 
aşezământ sanitar, 1948. 

Ţiţeşti 
1. Diculescu Elisabeta, 2000 m.p. teren pentru construcţie şcoală în satul Valea 
Mănăstirii, 1949. 
2. Voicu Maria, cinci prăjini teren bisericii filiale Țiţeşti, fără an. 


Ţuţuleşti 
1. Drăghici Nicolae ş.a., 1040 m.p. teren pentru construcție şcoală, 1908. 
2. Drăghici lon, idem, 1908. 
3. Drăghici Trandafir, idem, 1908. 
4. Stamate I. Gheorghe, idem, 1908. 
5. Vişan Ion, idem, 1908. 
6. Nanu Stan Şerban, idem, 1908. 
7. Stănescu Petre, 624 m.p. teren pentru construcție şcoală, 1923. 
8. Pârvu N.M. Constantin, 800 m.p. teren cu o construcţie din lemn pentru a fi folosită 
drept şcoală, 1938. 
9. Drăghici Florian, 1140 m.p. teren pentru construcție şcoală în satul Pădureni, 1939. 


Urşi 
1. Burdescu Elena ş.a., 2500 m.p. teren în comuna Urşi, satul Dealu, şi suma de 400 lei 
pentru construcţie şcoală în acel sat, 1910. 
2. Seltea P. Petre, idem, 1910. 
3. Găuroiu Dumitru, 5000 m.p. teren pentru construcție şcoală în satul Dealu, 1914. 
4. Gheorghiţescu Dumitru, 208 m.p. teren pentru construcţie şcoală în satul Malu, 1923. 


Văcarea 


1. Ozacu C. Ion ş.a., 340 m.p. teren pentru construcție local primărie şi obor comunal, 
1933. 

2. Costea Tică Bucur Gheorghe, idem, 1933. 
3. Costea Tică Bucur Ion, idem, 1933. 


Vâlcelele 
1. Ghiţă Radu, o jumătate hectar teren bisericii Sf. Nicolae, 1922. 
2. Neacşu Gh. I. Maria, 2500 m.p. teren bisericii Sf. Nicolae din satul Crâmpotari, 1923. 


Valea Babei 
1. Arsenescu Dumitru şi Maria, 304 m.p. teren pentru construcţie şcoală în satul Opăteşti, 
comuna Bleici, judeţul Argeş, 1925. 


Valea-Bratiei 
1. Vâlcoci lon Spiridon ş.a., 4,5 hectare teren în muntele Iezerul Mic, Schitului Slănic, 
1931. 


Valea Danului 
1. Țiuleanu Adela ş.a., 1461 m.p. teren pentru constreţie şcoală, 1914. 
2. Solacoglu Constantin şi Ecaterina, idem, 1914. 


Valea Mare Podgoria 
1. Tănăsescu Alexandru, 198 m.p. teren pentru construcţie sediu bancă populară, 1928. 
2. Necula Niculae, 810 m.p. teren în satul Enculeşti, parohiei satului, 1934. 


Valea Mare Pravăţ 
1. Nicolescu Elena, 600 m.p. teren pentru construcţie baie comunală, 1950. 


Valea Nandrii 
1. Schmidt W. Heinrich, 496 m.p. teren pentru construcţie sediu primărie, 1936. 
2. Baron Barbu Belu, un pogon şi zece prăjini bisericii filiale din satul Valea Nandrii, 
comuna Dârmăneşti, pentru curtea şi cimitirul acelei biserici, fără an. 
3. Apostolescu Emanoil, un pogon şi zece prăjini teren bisericii satului Valea Nandrii, 
fără an. 


Valea Popii 
1. Stănescu Ion şi Ioana, 1200 m.p. teren pentru construcţie şcoală în satul Văcarea,1907. 
2. Voicescu Gheorghe, 117 m.p. teren pentru construcţie şcoală în satul Huluba, 1922. 


Văleni 
1. Runcescu Constantin, 50 ari teren bisericii “Toţi Sfinţii”din comuna Văleni, 1914. 


Văleni Podgoria 
1. Gheorghiu P. Apostol, o suprafaţă de teren în formă de pătrat, cu latura de 18 metri, 
pentru construcţie local primărie şi şcoală, precum şi 25.000 bucăţi cărămidă arsă, 1898. 
2. Mosoia Matei şi moştenitorii lon Mosoia, 835 m.p. teren bisericii filiale Ciocăneşti, 
fără an. 

Vâlsăneşti 
1. Bârcă Gh.O. Maria, 200 m.p. teren căminului cultural din comună, 1938. 


Verneşti 
1. Țiuleanu Adela ş.a., 954 m.p. teren primăriei comunei Verneşti, 1928. 
2. Solacoglu Ecaterina, idem, 1928. 


Vitomireşti-Trepteni 
1. Dr. Florescu Petre, 100.000 lei pentru construcţia şcolii din satul Costeşti şi pentru 
ajutorarea copiilor săraci din comună, 1936. 


Vlădeşti 
1. Pătraşcu Iulian şi Iorgu, 4 ha şi 75 ari teren în muntele Iezerul Mic, Mănăstirii 
schitului Slănic, 1931. 
2. Pătraşcu Stelian ş.a., 4,5 ha teren în muntele Iezerul Mic, Mănăstirii schitului 
Slănic, 1931. 
3. Mateescu Constantin, terenul necesar construirii unei şosele comunale, 1932. 


Vrăneşti 

1. Udrescu Stan, 1250 m.p teren şi 15000 bucăţi cărămidă pentru construcţie şcoală 

în satul Guşaţi, 1908; 12 ari teren pe care s-au construit primăria şi şcoala din Vrăneşti, 
fără an. 

2. Eliad Tase şi Maria, soţi, două trupuri de teren pentru construcție sedii primărie, 
jandarmerie, bancă populară, 1927. 

3. Alexandrescu Marcella şi George, 855 m.p. teren pentru construcţie şcoală în satul 

Udeni, 1936. 
4. Paul N. Nicolae, 7500 m.p. teren pentru construcţie dispensar şi casă medic, 1948. 


Vulpeşti 
1. Protopopescu T. Naftalina ş.a., 2100 m.p. teren pentru construcția noii biserici, 1939. 
2. Chinie Ion şi Ana, idem, 1939. 


Vultureşti 
1. Popescu Dimitrie, un teren situat în centrul comunei, având lungimea de 12 m. şi 
lățimea de 6 m., pe care se construise deja, cu consimţământul donatorului, localul 
Primăriei Vultureşti, 1900. 
2. Mărgescu Ion, 1120 m.p. teren pentru construcţie şcoală, 1930. 


321 


CUPRINS 


Cuvânt inalte. cae ba a dati a ăla a a) ni ta e a a d a pa e ni fă 
Capitolul I. Donaţii învăţământ... 5 
Capitolul II. Donaţii sănătate... 7O 
Capitolul III. Donaţii cultură... 84 
Capitolul 1Y.; Donaţii religie: sie i ment peace Dei pa 3 om e acad 101 
Capitolul V. Donaţii administraţie şi altele............ 143 


Aşezăminte culturale, şcolare, sanitare, religioase, administrative, apărute 


Prim acle Ii LA LODICE ca opt accea 90 ie li 9000 ti 176 


Anexa 1. Lista alfabetică a filantropilor.................203 


A esa 2. OCE Lina snsca craea a eitai5 ata ia a the iai cata actuală 290 


322 


Gheorghe Şovar (n. 21 ianuarie 1959, Călineşti, Argeş) în prezent 

„A fost voința Domnului să pierd pe unicul meu fiu Constantin căruia în curând i-a urmat 
şi scumpul meu soț lon Hagi Dimitriu Teiuleanu. Din acel moment dureros al pierderii 
fiului nostru, munca unei întregi vieţi ar fi rămas ca fără scop dacă atât eu, cât şi soțul meu 
nu ne-am fi hotărât fără şovăire ca prinosul sârguinţelor şi economiilor noastre să-l 


închinăm unui ţel mai înalt...” a 
Nin aia ela Maria Teiuleanu 


„Doresc ca corpul meu să fie îmbălsămat, depus într-o boltă până se va zidi cavoul, să mi 
se facă o înmormântare simplă, fără discursuri funebre, cel mai bun discurs fiind 
cuprinsul acestui testament, care oglindeşte dorinţa sufletului meu.” 

Dr. Petre Florescu 


„Această donaţie o fac pentru dragostea ce o păstrez, ca fiu al comunei Olanu şi ca 
luminător al Generației de mâine din România întregită, care va forma temelia țării mărite 
şi cu obligaţia pentru comitet să nu schimbe destinaţia clădirii, iar în faţa şcoalei să aşeze 
monumentul eroilor comunei Olanu, cari şi-au vărsat sângele pentru înfăptuirea idealului 


naţional.” ae ASI 
Invățător Toma Vasiloiu 

